السلام عليكم ورحمة الله وبركاته. اهلا بحضراتكم في المقطع رقم سبعمية من مقاطع حظر التجول والحلقة الحادية والثلاثين من حلقات تدبر سورة البقرة. ارجو من حضراتكم تجيبوا المصاحف من سبعميت يوم
بدأنا نتدبر القرآن. بدأنا بسورة يونس ولم يكن في نيتنا اننا نكمل او نختم القرآن يعني احنا بس اخترنا يونس لاسباب تخص حزر التجول. يعني فرضوا حزر التجول وقتها احنا كنا خايفين نخرج من بيوتنا. وقلنا طب ناخد صورة يونس على اساس ان سيدنا يونس كان
حزر تجول ايضا في فم الحوت قلنا على ما حزر التجول يخلص نكون خلصنا وبعدين خلصنا سورة يونس في تمانية وعشرين يوم ولسه حزر التجول المفروض وياما الناس كانت بتقول المسألة مسألة اسابيع وهينتهي الموضوع ده فقلنا ناخد صورة هود خدنا سورة هود
الناس بدأت تستفيد الناس بدأت تزيد اعدادها الناس بدأت تستمتع بالقرآن وتستسيغ الكتاب اللي ما كانوش بيستمتعوا بقراءته اللي ما كانوش فاهمينه قبل كده فقلنا تعالى نكمل وعاهدنا بعض اننا نكمل
وقتها كنا خايفين نخرج من بيوتنا كان فيروس كورونا بقى لسة موضوع جديد ومش مفهوم حاجة خالص فيه. ولا فيه لقاح زهر ولا والناس كانت بتتساقط كل يوم ووفيات ونشوف مناظر في التليفزيون ناس بتقع في الشارع وتكح
وكنا نشعر ان الموت منتزر خارج باب البيت كنا بنخاف من اكياس البقالة ان يكون عليها فيروسات من الخارج كنا بنشتري البقالة ونسيبها في السيارة تلات اربع تيام قبل ما نطلعها البيت من الخوف
الناس قالت كلها اسابيع وتنتهي الازمة دي. ويلاقوا دواو لقاحات وتقضي على الفيروس بعد سنتين ما زالت الناس بتموت كل يوم اللقاحات نتيجتها مش فعالة لدرجة كبيرة وان كان لها فعالية الحمد لله الى حد ما نفعت ناس فيه ناس تانية ما نفعتهاش
لكن الناس في السنتين دول اتغيرت منهم من كفر ومنهم من شكر منهم اللي شاف السنتين دول اسوأ سنتين في حياته منهم اللي شاف ان هم احسن سنتين في حياته
منهم ناس قدرت تتغير منهم ناس ما استفادتش اي شيء منهم ناس استفادت كتير من تغير طريقة الحياة والجلوس في البيت واستثمار الوقت في حاجات تانية بعد سبعميت يوم استمر فيها معنا وواظب على التدبر اليومي الاف
وانضم لنا في الطريق الاف وسقط مننا في الطريق الاف. لان مش الكل استمر ويا ريت اللي وقع مننا يرجع تاني زي ما بدأت معنا سبع تمن اجزاء ارجع احضر معنا سبع تمان اجزاء الاخيرة. احنا خلاص فاضل لنا تمان اجزاء ونختم القرآن
لزلك النهاردة في اليوم السبعمية. احنا النهاردة المقطع رقم سبعمية بسبعميت يوم بفضل الله. لم نتوقف ولا يوم بفضل الله. لزلك انا اتقدم بالشكر لله وحده اللي من علينا بالاستمرار وبالاستفادة من القرى. حتى الانسان لما مرض ربنا جاب له المرض خفيف عشان يكمل وما نقطعش
يجب نشكر الله اولا على نعمة الاسلام وعلى نعمة القرآن ونشكره انه هدانا لهذا وما كنا لنهتدي لولا ان هدانا الله النهاردة تقريبا خلاص على وشك الانتهاء من اتنين وعشرين جزء
ونريد ان نجدد العهد فاكرين احنا في عهد بينا في عهد بينا واشكر الاخ شعبان انه كتبها النهاردة على آآ على تويتر عشان يفكر الناس اول بند في العهد اللي بينا اننا نواظب يوميا حتى نختم القرآن كله تدبرا
تاني بند اننا نهضم الايات كلمة كلمة حتى نشعر بحلاوتها تالت بند نسلم انفسنا بالكامل للقرآن علشان يربينا. ويشكل شخصيتنا. يشكل طريقة تفكيرنا يشكل طريقة احساسنا. قلوبنا تشعر ازاي وتشعر بايه
رابع بند ناخد وقتنا ومش مستعجلين في حلقات كتيرة ما خدناش فيها الا اية واحدة. ده فيه حلقة اخدنا فيها نصف اية الحمد لله رب العالمين. دي اية في الفاتحة. خدناها على حلقتين
ما وراناش حاجة اللي بيحب شيء وبيبدأه ما يحبش انه يخلص. بيبقى مش عايزه يخلص. ليه عاوزين نخلص القرآن؟ مش عايزين احنا بنستمر كل يوم. وهنقرأ كل يوم خامس حاجة انكم تخصصوا وقت
لتدبر القرآن لوحدكم. كل واحد لوحده بينه وبين بينه وبين الله وبينه وبين كتاب الله. لا تكتفي بحضور الحلقة دي ده التدبر بتاعي وحضرتك بتتدرب معي ازا لابد انت يكون عندك نصف ساعة على الاقل غير النصف ساعة دي لوحدك بينك وبين كتاب ربنا
خلاص اسأل الله انه يقويني ويقويكم على الاستمرار حتى نختم كتاب الله تدبرا وان ينفعنا بما علمنا. وان يزيدنا علما وانه يهدي كل الناس الى هذا الطريق طريق القرآن اقرا بقى معي جبتم المصاحف
افتح معي الاية مية وتمانية والاية من مية وتمانية لمية وعشرة في سورة البقرة   اعوذ بالله السميع العليم من الشيطان الرجيم ام تريدون ان تسألوا رسولكم كما سئل موسى من قبل
ومن يتبدل الكفر بالايمان فقد ضل سواء السبيل ود كثير من اهل الكتاب لو يردونكم من بعد ايمانكم كفارا حسدا من عند انفسهم. من بعد ما تبين لهم الحق فاعفوا واصفحوا حتى يأتي الله بامره
ان الله على كل شيء قدير واقيموا الصلاة واتوا الزكاة وما تقدموا لانفسكم من خير تجدوه عند الله ان الله بما تعملون بصير اول اية دي اية خطيرة جدا وللاسف
ناس كتير مش فاهمينها عشان مش فاهمين معنى كلمة سؤال انا النهاردة اكتشفت ان احنا مترجمينها غلط في الترجمة بتاعة القرآن الكريم وغيرتها بفضل الله لحقنا نغيرها في التطبيق الاب لو فتحتها دلوقتي هتلاقوها
والبي دي اف النسخة البي دي اف ان شاء الله يمكن على بالليل تنزل ان شاء الله متغيرة الاية مية وتمانية بتقول ايه ام تريدون ان تسألوا رسولكم كما سئل موسى من قبل
ناس كتير فهمت كلمة سؤال بمعنى الاستفهام. واحنا كنا كاتبينها كده للاسف موزز ده مش صح الحقيقة اه هي الصح بتاعها اسك لان تسألوا هنا بمعنى تطلبوا سألني مالا يعني طلب مني مال
سألني عن اسمي يعني طلب معلومة وده استفهام. فالاستفهام نوع من انواع السؤال لكن كلمة سؤال هو طلب. يا اما طلب معلومة يبقى سؤال بمعنى انما سؤال الصح بتاعها اسك. لانها بتشمل كل حاجة. بتشمل الطلب وبتشمل الاستفهام
المقصود في الاية اصلا لان المقصد الاصلي كل اية او يعني بعض الايات لها مقصد اصلي ومقصد آآ مقاصد اخرى فرعية المقصود في الاية اصلا ام تريدون ان تسألوا رسولكم كما سئل موسى من قبل
الاية خمسة وخمسين في البقرة واذ قلتم يا موسى لن نؤمن لك حتى نرى الله جهرا نرى الله جهرا وده طلب مش استفهام وضعه شرط للايمان لازم ربنا يحققه علشان يؤمنوا
لذلك بعض المفسرين قالوا وركزوا معي هنا ان اول الاية مية وتمانية آآ اول الاية مية وتمانية ام تريدون؟ قالوا ام هنا منقطعة بمعنى بل يعني ايه يعني الكلام اللي فات انتهى
وبل كلام جديد بقى لأ مفسرين تانيين قالوا ده غلط. اختلفوا تماما مع القول ده وقالوا ام متصلة بتوصل الكلام اللي قبلها باللي بعدها ومعناها همزة اتريدون ام تريدون يعني ولا انتم عاوزين يعني اتريدون انتم عايزين كزا
يعني ايه بقى يعني انتم عاوزين تطلبوا من رسولكم زي ما طلب من موسى قبل كده طيب لو هي متصلة يعني بتوصل باللي قبلها يبقى احنا لازم نقرا ما ينفعش نبدأ من الاية مية وتمانية
ما دام شفنا ام تريدون يبقى لازم ابدأ من قبلها اشوف بقى ايه ارجع ايتين قبلها واقرا عشان افهم السياق ماشي ازاي. يبقى هنرجع للاية مية وستة ومية عشان نفهم ليه ربنا قال
لهم ام تريدون ان تسألوا رسولكم كما سئل موسى اقرأ بقى معي مية وستة ومية وسبعة ربنا قال ما ننسخ من اية او ننسها. نأتي بخير منها او مثلها. الم تعلم ان الله على كل شيء قدير
الم تعلم ان الله له ملك السماوات والارض وما لكم من دون الله من ولي ولا نصير ربنا بيتكلم عن نسخ الايات ونسخ الاحكام باحكام جديدة ونسخ الشرائع بشرائع جديدة
ففي ناس بتعترض وبتستدرك على الله. يعني بتصحح لربنا وتقول لأ لأ كان مفروض يقول كزا. وكان مفروض يعمل كزا يجي بعدها الم تعلم ان الله له ملك السماوات والارض
الله يدرك هذا المعنى يعني انت المفروض لو انت فاهم معنى كلمة ان الله له ملك السماوات والارض تسلم امرك لله تضع ثقتك في الله ام تريدون ان تسألوا رسولكم كما ولا انتم عاوزين تطلبوا من رسولكم؟ نفس اللي اتطلب من موسى قبل كده
طلبوا انهم يروا الله جهرا اللي موسى نفسه كليم الله لم يناله قالوا كده مش هنؤمن الا لو شفنا ربنا بعينينا. ده ايه؟ ده انعدام ثقة في الله واحنا ناس عايشين في حياتنا كلها بالثقة
بتركب الطيارة ما بتسألش عن السي في بتاع الكابتن قبل ما يطير يطير بك على ارتفاع تلاتين الف قدم ليه انك واثق عندك ثقة في شركة الطيران انت اللي اشتريت منها التزكرة دي
مش هتعين اي كابتن وبتركب الطيارة ومش بتطلب نسخة من تقرير الصيانة بتاع الطيارة لانك واثق ان شركة الطيران بتعمل صيانة. مع ان فيه حوادس بتحصل وبنقرا عنها وضحايا بالمئات في كل حادسة
وبرضو بنثق لان حياتنا هتبقى مستحيلة بدون الثقة. الطبيب بيكتب لك روشتة بتروح تصرفها من سكات من الصيدلية وبتاخد الدواء في ميعاده زي الالف من غير ما تسأل ولا بتجادل مع الطبيب. ليه آآ خمسميت مللي جرام؟ ليه كل ست ساعات؟ طب ليه مش كل تمن ساعات؟ ما بتناقش
لانك واثق في خبرة وعلم الطبيب اللي انت ما تعرفوش طب ربنا يشرع تشريعات وينسخ تشريعات وتقول مش هاسلم عقلي لازم يقنعني مش لاقي الحكمة من التشريع ده لا تطيع هو ده الاسلام
الاسلام هو الاستسلام التام لاوامر الله ادركت الحكمة ام لم تدركها اهم عبادة لا تؤدى بالجسد تؤدب القلب وهي عبادة العبودية العبودية دي عبادة بتؤديها بقلبك اولا. لازم قبل ما رأسك تسجد
قلبك يسجد ام تريدون ان تسألوا رسولكم كما سئل موسى من قبل ومن يتبدل الكفر بالايمان فقد ضل سواء السبيل فقد ضل عند حفر ورش يضغم الدال في الضاد في الضاد. فقبل لكن احنا
بناء على هيئة المحافظة. فقد ضل الخطاب هنا في الاية دي للمؤمنين ولم يشبههم باليهود. شف قال ايه؟ كما سئل موسى من قبل ما قالش كما سأل اليهود موسى من قبل
يعني ربنا شبه الرسول محمد بموسى ام تريدون ان تسألوا رسولكم؟ محمد كما سئل موسى فشبه الرسول محمد بموسى. عليهم افضل الصلاة والسلام. اتنين انبياء اتنين من اولي العزم من الرسل. الاتنين اخوة
لكنه لم يشبه المؤمنين بالكفار بنى الفعل للمجهول كما سئل موسى من قبل لكن بعدها قال ايه ومن يتبدل الكفر بالايمان فقد ضل سواء السبيل عشان ما يشبهش المؤمنين بالكفار
اللي هيجادل وهيبدأ يطلب طلبات عشان تبقى شرط للايمان. يبقى بيبيع دينه وبيشتري الكفر. ومن يتبدل الكفر بالايمان. بيبدل ايمانه وبياخد الكفر ناس ابنهم يمرض يقول لك لو ربنا ما استجابش لدعواتي وشفى ابني انا مش مش هاؤمن به
ده معناه ان حضرتك شايف انك انسان عزيم جدا واهل لاجابة الدعاء هل في كبر اكتر من كده هل احنا مؤمنين ان الموت هو نهاية المطاف ام اننا سنبعث وسنحاسب
واللي هيؤمنوا ويعملوا الصالحات ربنا هيجمعهم في الجنة يوم القيامة مع عائلاتهم مع اسرهم. لو مؤمن بده فعلا ستصبر على فراق من تحب يعني هي فترة ما تبقى لك من العمر ثم تراه في الاخرة. ده لو انت مؤمن
لكن لو انت غير مؤمن بجد لا ستجزع بقى وتعيط طب ممكن نبكي لكن لكن لكن آآ الجزع الزائد والاعتراض على قضاء الله وتبدأ الناس تحط الشروط للايمان اللي بيعمل كده بيخلع العبودية
بيخلع رداء العبودية بيلبس الكبر اقرا مية وتسعة ود كثير من اهل الكتاب لو يردونكم من بعد ايمانكم كفارا حسدا من عند انفسهم. من بعد ما تبين لهم الحق فاعفوا واصفحوا حتى يأتي الله بامره. ان الله على كل شيء قدير
ودوا الود هو الحب ود كثير من اهل الكتاب. يعني كثير من اهل الكتاب يحبون انهم يردوكم من بعد ايمانكم. المقصود بها هنا يهود المدينة وان كان ده طبعا ينطبق حتى على النصارى. يعني هو كلام عام
يعني ازا خدنا بعموم اللفز ينطبق على كل اهل الكتاب لكن مش كلهم قال لك كثير من اهل الكتاب. وبصوا الموضوعية دي في كلمة كثير من اهل الكتاب دي بتزود المصداقية بتاع الكلام. انت كل ما تبقى موضوعي كل ما كلامك يبقى مصدق
تخيل بقى ان واحد من اهل الكتاب لا يحب انه يرى المسلمين يكفروا يسمع الاية دي وبدون كلمة كثير فيسمعها كده ود اهل الكتاب لو يردونكم من بعد ايمانكم كفارا
وهو من اهل الكتاب وما يفرقش معه اصلا نؤمن نكفر ولا يفرق معه ولا يحب يشوفنا بنكفر. ما هو فيه قليل منهم كده هيقول ايه لما يسمعها بدون كلمة كثير من اهل الكتاب
هيقولوا الكلام ده مش صحيح. انا اهو من اهل الكتاب ولا اود زلك. وطالما في حاجة غلط يبقى الكلام ده مش كلام ربنا فبالتالي الدقة دي والموضوعية دي وعدم التعميم ده يزود مصداقية الكلام وده اللي انت هتتعلمه
من قراءتك للقرآن الكريم بدقة وتلاحز عدم التعميم. لان احنا احنا احسن ناس في التعميم. احنا طول النهار. الاسايطة كلهم كده يعني اهل اسيوط. ده الدمايطة دول ياه! المنايفة مش عارف ايه! البورسعيدي ايه! الفلسطينيين ايه! العراقيين ايه! ايه ده! ايه ده
ايه كمية التعميم الفظيع ده ربنا ما عممش الامر بالنسبة للكفار واحنا ماشيين نعمم نعمم نعمم كثير من اهل الكتاب يحبون ان ترتدوا عن دينكم يعني ايه ترتدوا عن دينكم
تعود كفارا ما قالش انكم تؤمنوا لهم. لأ يردونكم من بعد ايمانكم كفارا. يعني ترجعوا تاني يا صحابة تعبدوا الاصنام مش لازم تدخلوا في دينهم معقول يعني المسلم الموحد بالله لو ترك الاسلام ويرجع يعبد الاصنام. ده هيدخل السعادة على قلب اهل الكتاب
كثير من اهل الكتاب اللي المفروض ان هم موحدين وبيعبدوا الله وضد عبادة الاصنام معقول اقول ايه! ده احنا بنشوف الكلام ده دلوقتي منصر شهير بيستضيف ملحد شهير كل اسبوع
في برنامج غرضه الاساءة للقرآن بس طب انت مسيحي المفروض وبتدعو للمسيحية ازاي تستهدف المسلمين بالالحاد وتروج للالحاد هو ايهم اقرب لك؟ الاسلام ام الالحاد الاسلام اللي يؤمن بالله وبالمسيح بس مش كاله زي ما انت بتؤمن به ولا كابن الله كرسول
من احسن خمس رسل اقرب لك ولا اللي بيقول لا يوجد خالق اصلا لا المسيح ولا غيره العقل يقول ان الاسلام اقرب لك. لكن المشكلة بقى مش في العقل كمل الاية وانت تعرف ان دول مرضى نفسيين
عندها عقد نفسية ود كثير من اهل الكتاب لو يردونكم من بعد ايمانكم كفارا حسدا من عند انفسهم مسألة نفسنة دول مرضى نفسيين مش قلت لكم امبارح انا شامم ريحة حسد في الموضوع؟ اهي الحسد اهو واضح
حسد بيجعل الحاسد يمشي في الطريق الغلط وهو يعلم انه غلط. لان هوى النفس مسيطر عليه ود كثير من اهل الكتاب لو يردونكم من بعد ايمانكم كفارا. حسدا من عند انفسهم من بعد ما تبين لهم
حق يعلمون الحق وان محمد حق وان القرآن حق كل ده عارفينه كويس الحسد ازاي يزهر نبي اخر الزمان من العرب مش من بني اسرائيل اصل الخطايا اصل اول خطيئة العنصرية
اول خطيئة في السماء كانت بسبب العنصرية. واول خطيئة في الارض كانت بسبب الحسد ابليس عصى الله سورة الاعراف تدبرنا قول الله تعالى قال ما منعك الا تسجد اذ امرتك؟ قال انا خير منه. خلقتني من نار وخلقته من طين
شايف انه افضل لان لونه ابيض والتاني اسود. شايف انه افضل لانه راجل والتاني امرأة. شايف انه افضل انه من بني اسرائيل والتاني عربي. شايف انه افضل لانه عربي والتاني
هندي هي دي كبر نتيجة انك ترى نفسك افضل بسبب لونك بسبب اللغة اللي بتتكلمها او بسبب جنسك تاني خطيئة اللي هي اول خطيئة على الارض بسبب الحسد لما قابيل
اتى الهبيل اولاد ادم في سورة المائدة واتل عليهم نبأ بني ادم بالحق اذ قربا قربانا فتقبل من احدهما ولم يتقبل من الاخر قال لا اقتلنك. قال انما يتقبل الله من المتقين. حسده لان ربنا تقبل منه
والحسد هو تمني زوال النعمة من انسان سواء انتقلت الى الحاسد او ما انتقلتش. المهم انها تزول من الانسان ده مش هيستريح الا لما تزول منه النعمة ده الحاسد  واول ما نسمع عن الحسد بقى بنتلبش ونبقى عاوزين نعرف نحمي نفسنا من الحسود ازاي
سألت نفسك ازا كنت انت نفسك حاسد ولا لأ اه والله. مش مصدقين طبعا باقول لكم كده سألتي نفسك انت بتحسد الاخرين ولا لأ ؟ الحسد ان يضايقك حدوث شيء جيد لانسان اخر
جارك اللي انت وهو سكينتم مع بعض في العمارة من خمستاشر سنة وانتم لسة متخرجين وكل واحد فيكم كان عنده عربية مية تمانية وعشرين فئة مية تمانية وعشرين جارك النهاردة بعد خمستاشر سنة اشترى مرسيدس اخر موديل. وانت لسة بالعربية المية تمانية وعشرين. شعرت بايه بقى ؟
سمعت حديث النبي عليه الصلاة والسلام لا يؤمن احدكم حتى يحب لاخيه ما يحب لنفسه وفي رواية لجاره والله. في رواية في صحيح مسلم وما يحب حتى يحب لجاره ما يحب لنفسه
هل ممكن توصل بالنقاء انك تفرح لجارك لما يجيب مرسيدس! يعني زوجته تدخل! شفت جيرانا ايه! اشتروا مرسيدس اخر موديل تبقى فرحان ممكن توصل بالنقاد انك تبقى فرحان له مش في وشه حتى. انت بجد من جواك فرحان له
انت معك سيارة قديمة. الشارع كله بيتريق عليها واول حاجة هتعملها انك تدعو له بينك وبينه. يا رب بارك له اكتر واكتر. تقدر؟ كده تبقى انتصرت على نفسك لكن هناك خلي بالك بقى من حاجة كمان
كلمة يعني يعني التعبير القرآني حسدا من عند انفسهم خطير. هو فيه حسد مش من عند النفس اه الله! ايه  حسد من عند انفسهم ده حسد مذموم هناك حسد محمود
محمود ايوة النبي حمد هذا النوع من الحسد حسد من عند الشرع. الشرع بيشرع لك انك تحسد في الحالة دي. وهنا الحسد ده اسمه الغبطة النبي عليه الصلاة والسلام قال
لا حسد الا على اثنتين رجل اتاه الله الكتاب وقام به اناء الليل ورجل اعطاه الله مالا فهو يتصدق به اناء الليل واناء النهار او اناء الليل واناء النهار. رواية
الحسد هنا هو الغبطة يعني تتمنى ان ربنا يؤتيك مثل ما اتاه هو عشان تعمل زي ما هو بيعمل دون ان تزول النعمة منه الغريب بقى وركز معي. الحديس ده ورد بصيغتين
وفي الصرطين النبي، عليه الصلاة والسلام، قال ما فيش حسد لا يدعو لحسد الا في حاجتين فقط الصيغتين الف حاجتين بس الحاجتين اللي في الصيغة التانية وهقولها لكم دلوقتي منهم واحدة مش هي اللي موجودة مش هي التانية اللي في اللي في الصيغة دي
فلما تجمع الحاجتين اللي في الحديتين تلاقيهم تلات حاجات طب ودي دي غلطة دي ولا ايه؟ لا تعال نشوف كده هنا في الحديث ده قبل ما اشيله من على الشاشة
النبي عليه الصلاة والسلام بيقول الحسد المحمود يكون فيه ان انسان ربنا يرزقه قيام الليل بالقرآن وانسان ربنا يرزقه القدرة على انفاق المال فيما يرضي الله يبقى زي الريح المرسلة بيخر فلوس على الفقراء والمساكين في سبيل الله
ده المقصود به مش واحد بيطلع الزكاة يعني. لا لا لأ. المقصود بها لان حتى يعني هناك صيغ اخرى انه ربنا يؤتيه مالا فيسلطه على هلكته في الحق كان يقعد يصرف يصرف يصرف في الحق
الصيغة التانية بقى لا حسد الا في اثنتين رجل اتاه الله مالا فسلطه على هلكته في الحق واخر اتاه الله حكمة فهو ويقضي بها ويعلمها يعني ايه بقى حصيلة الحدث الحديثين دول ان الحسن المحمود يبقى في تلات حاجات مش اتنين
مال بينفق في سبيل الله وقرآن بيتلى في قيام الليل وحكمة عند الانسان ربنا بيديها له بيقضي بها اموره ويحكم بها بين الناس ويعلمها للناس غريبة مع ان النبي قال في الحديثين ان ما فيش حسد الا في حاجتين ودول تلاتة مش اتنين
واحدة منهم كومنت في الاتنين مشتركة المال اللي بينفق في مرضاة الله. خلاص شل ده الحاجة التانية ورد فيها حاجتين. قرآن يتلى في قيام الليل وحكمة يؤتاها الانسان يطبقها في حياته بالنهار ويعلمها للناس. لأ
دول حاجة واحدة يعني ايه؟ يعني انت اذا تلوت القرآن بتدبر في قيام الليل هذا ينتج عنه حكمة ما بالنهار في حياتك وتعلمها للناس يبقى القرآن له طريقة يتلى بها تغير الانسان وتبدل حياته
مش ممكن انسان يقوم الليل وبالنهار يغش الناس ويخدع الناس ويتعامل بلا حكمة زي زي الخوارج الخوارج وصفهم ايه النبي عليه الصلاة والسلام وصفهم قال بيقول للصحابة بيقول لابو بكر وعمر وعلي وعثمان
انها تحقروا صلاتكم الى صلاتهم يعني ايه ؟ شف النبي قال قال يحقر احدكم صلاته مع صلاتهم وصيامه مع صيامهم. يعني ايه  هتشوف الواحد منهم بيصلي بخشوع ويبكي في صلاته
ويطيل السجود ويصوم النوافل كلها حتى في حر الصيف  تحقر طريقتك في الصلاة بالنسبة لطريقته وتحقر صيامك صيامك النوافل بالنسبة للصيام كثرة الصيام بتاع التنفل بتاعهم لكنهم عملوا ايه بعد كده
قاتلوا المسلمين وسفكوا الدماء يبقى كان القرآن بيقرأ بدون فهم والنبي قال كده قال يقرأون القرآن لا يجاوز تراقيهم. تراقيهم جمع آآ جمع طرقوة. يعني القرآن ما ما بيعديش ما بيخشش القلب ما بيخشش العقل. هو مجرد آآ
نغمات واصوات حلوة وبكاء وتباكي ومناظر قال ايضا فيهم الخوارج ان فيكم قوما يعبدون ويدأبون يعني بيعبدوا بنشاط حتى يعجب بهم الناس خد عندك بقى اللي بعدها وتعجبهم نفوسهم وبعد كده بيعجبوا نفسهم
يمرقون من الدين مروق السهم من الرمية بيخرجوا من الدين زي السهم لما يخرج من الناحية التانية من الايه؟ من من من الحيوان اللي من من الصيد اللي اصطادوه. الواحد بيدخل بيضرب السمن يخش طالع من الناحية دي. يقول لك بيخرجوا من الدين زي خروج السهم من الرمية
طيب نعمل ايه للي بيحسدنا ويكره لنا الخير ولا حاجة هتعمل ايه هتحاسب الناس على مشاعرها؟ ما هو بيحسدك هنا يعني بيعمل ايه؟ يعني بيكره لك الخير ربنا قال ود كثير من اهل الكتاب لو يردونكم من بعد ايمانكم كفارا
حسدا من عند انفسهم من بعد ما تبين لهم الحق فاعفوا واصفحوا حتى يأتي الله بامره. ان الله على كل شيء قدير. انت تحصن نفسك من الحسد بقراءة اذكار والمعوذتين وكده. لكن هتعاقب الناس
على احاسيس على مشاعر سلبية موجودة عندها اه لو اعتدى عليك رد العدوان لكن غير كده واجه الاساءة بالحسنى علشان كده ربنا اه اه لما تعمل كده ربنا ينعم عليك بنعمة
لما ربنا ينعم عليك بنعمة اخدم بها الناس ادي جزء منها للناس ما تاكلش لوحدك جبت عربية كويسة فسح بها العيال بتوع العمارة اقرا معي الاية مية وعشرة. ماشي النهاردة احنا قتلنا شوية
اقرا معي الاية مية وعشرة واقيموا الصلاة واتوا الزكاة وما تقدموا لانفسكم من خير تجدوه عند الله. ان الله بما تعملون بصير هم عاوزين يردوكم من بعد ايمانكم كفارا. مش كده ؟ طيب. سيبكم منهم واستمروا في اسلامكم
بانكم تقيموا الصلاة وتؤتوا الزكاة. ده احسن رد عليهم التيار اليميني المتطرف في اوروبا احسن رد عليهم تقيموا الصلاة. يشوفوا المساجد بتمتلئ على الاخر. وهتشوفوا لسة بكرة ما نجيب الاية انهم هيحاولوا يقفلوا المساجد. وهيقفلوا المساجد
ومن اظلم ممن منع مساجد الله ان يذكر فيها اسمه. وسعى في خرابها الصلاة والزكاة دول عماد الدين الصلاة عبادة بدنية والزكاة عبادة مالية الصلاة عبادة بتنفع بها نفسك والزكاة عبادة بتنفع بها المجتمع. وبعدين خل بالك. هنطلع زكاة ازاي واحنا واحنا امة فقراء
لما ربنا يأمر امة انها تقيم الصلاة وتؤتي الزكاة هتؤتي الزكاة ازاي وهي فقيرة. يبقى الامر ده بيشمل بيشمل العمل والانتاج استثمار وتكثير المال وتعظيم الثروة ونخرج الزكاة يبقى الناس اللي بيكرهونا ومسيطرين على الاقتصاد دول هتتسحب السجادة من تحت رجلهم بشغلنا وبانتاجنا وما تقدموا
لانفسكم من خير تجدوه عند الله اذا كنت قدمت مال او وقت او جهد مش هيضيع ستجده عند الله. تخيل لما تشتغل بنية انك تبقى مزكي يعني انت بتشتغل وبتكتر وبتستثمر
ونيتك انك عايز تعمل فلوس عشان تطلع الزكاة وتتصدق بفلوس كتير تخيل ربنا شايف دوا مطلع على كل حاجة بتعملها ان الله بما تعملون بصير وصل اللهم وسلم على سيدنا محمد
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل
في اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته
وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم
فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر كل من نصرهم واخذل كل من خذلهم وطهر
الاقصى من الدنس فانهم لا يعجزونك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك
الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. وجزاكم الله خيرا
والسلام عليكم ورحمة الله. ونراكم غدا باذن الله في نفس هذا الموعد. ان كنا من اهل الدنيا
