السلام عليكم ورحمة الله وبركاته. اهلا بحضراتكم في المقطع رقم متين وعشرين من مقاطع حظر التجول والمقطع الثاني من مقاطع تدبر سورة النحل الحمد لله في زيادة في عدد المشاهدات ابتداء من امبارح اه من بداية سورة النحل حوالي اربعين في المية
عايزين ان شاء الله نحافز على الزيادة ديا وعايزين ربنا يبارك والعدد الناس اللي بتتدبر القرآن كل يوم يزيد ان شاء الله آآ ارجو من الكل يجيب لي مصاحف عشان معي ناس جديدة لازم تعرف ان لازم آآ افكركم طبعا كل مرة بالمصاحف ان لازم انت لما اقول اقرأ معي تكون عينيك على الاية وانا بقراها
ما ينفعش تبقى بتاخدني على قد عقلي. انت اللي هتخسر صدقني لازم عينيك تكون على الاية وانا بقراها. امبارح تدبرنا اول ايتين في سورة النحل وفاتني ملحوظة صغيرة كده في الاية التانية نقولها دلوقتي. اقرا معايا اول ايتين في سورة النحل. اعوذ بالله السميع العليم من الشيطان الرجيم
بسم الله الرحمن الرحيم اتى امر الله فلا تستعجلوه. وقلنا ده الموت او القيم سبحانه وتعالى عما يشركون ينزل الملائكة بالروح من امره الروح اللي هو الوحي على من يشاء من عباده ان انذروا انه لا اله الا انا
اتقون نعلق على دي ايه هو المجال بتاع الوحي؟ ما هو ربنا بيقول في الاية التانية ينزل الملائكة بالروح من امري بالوحي على من يشاء من عباده. يختار نسب وانبياء
ينزل على يوم واحد. طيب. ان انذروا الناس بايه بقى ؟ ايه هو مجال الوحي؟   ان انذروا ان لا اله الا انا فاتقوني الاعتقاد والعمل لا اله الا انا اعتقاد. عقيدة. الانسان يعتقد ويبقى متأكد انه لا اله الا الله. طيب. فاتقوه
التقوى هو انعكاس هذا الاعتقاد على العمل تمام؟ طيب يبقى دول هم المجالين اللي بيشتغل فيهم الواحد. اقرا بقى ابتداء من الاية تلاتة اللي هو بداية التدبر النهاردة اقرا معي الاية تلاتة
خلق السماوات والارض بالحق تعال عما يشركون الاسمنت اللي استخدم في خلق السماوات والارض هو الحق يعني الحق داخل في نسيج الكون لذلك لا يمكن للاسلام انه يتعايش مع الباطل
الاسلام مش بيتغير ومش بيتوائم مع احوال الناس زي الاديان التانية الاسلام جاي عشان يغير احوال الناس لما تبقى احوال الناس على الباطل. لان الباطل شاذ. ولن آآ آآ يقبل
الاسلام ولا الاسلام هيقبل  علشان المفهوم آآ بتاع الاية دي يكون واضح. خلق السماوات والارض بالحق تعال عما يشركون دي تاني مرة تيجي في الصورة. يعني احنا في الاية تلاتة وجت مرتين اهي. تعال عما يشركون. في الاية واحد اتى امر الله فلا تستعجلوا
سبحانه وتعالى عما يشركون والاية تلاتة خلق السماوات والارض بالحق تعالى عما يشركون. هذا التكرار السريع في ايتين جت مرتين يلفت نظرك الى ان تعال عما يشركون يبقى التوحيد هو موضوع رئيسي في هذه السورة
وهنشوف الصورة عالجته ازاي. ركز معي بقى صلوا على رسول الله يا جماعة تعال عما يشركون. يعني الله اعلى مما يشركون الاية اربعة بتقول ايه بقى بص معكم دلوقتي احنا هناخد لغاية الاية تسعتاشر بس بسرعة بسرعة بسرعة بسرعة
بص معي بسرعة في الاية اربعة. خلق الانسان من نطفة فاذا هو خصيم مبين الاية اربعة بتتكلم عن خلق الانسان. الاية خمسة والانعام خلقها لكم فيها دفء ومنافع ومنها تأكلون. والاية خمسة بتتكلم عن خلق الانعام
من الاية ستة للاية تسعة بتتكلم عن فوائد الانعام للانسان الانعام اللي هي الحيوانات. ولكم فيها جمال حين تريحون وحين تسرحون وتحمل اثقالكم الى بلد لم تكونوا بالغيه الا بشق الانفس
ان ربكم لرؤوف رحيم. والخيل والبغال والحمير لتركبوها وزينة. ويخلق ما لا تعلمون. وعلى الله قصد السبيل ومنهاج جائر ولو شاء لهداكم اجمعين الاية عشرة بيتكلم فيها عن نعمة المطر. هو الذي انزل من السماء ماء لكم ماء لكم منه شراب ومنه شجر فيه تسأل
الاية حداشر عن انبات الزروع والثمار ينبت لكم به بالماء يعني الزرع والزيتون والنخيل والاعناب ومن كل الثمرات ان في ذلك لقوم يتفكرون. الاية اتناشر عن نعمة تسخير الزمان الليل والنهار. والمكان الشمس والقمر والنجوم. وسخر لكم الليل
والنهار زمان والشمس والقمر والنجوم مسخرات بامره ان في ذلك لايات لقوم يعقلون. الاية تلتاشر عن نعمة تكاثر المخلوقات المسخرة لنا من الانعام والطيور والارانب وكلاب الحراسة كل حاجة. تكاثر المخلوقات عموما. وما
ذرأ لكم في الارض مختلفا الوانه ان في ذلك لاية لقوم يذكرون. طيب طبعا لسة فيه بقى لازم نعمة السي فود كمان ما ننسهاش الاية اربعتاشر. وهو الذي سخر سخر البحر لتأكلوا منه لحما طريا
وتستخرج منه حلية تلبسونها وترى الفلك مواخر فيه ولتبتغوا من فضله ولعلكم تشكرون. وفي الاية اربعتاشر نعمة البحر مش قاصرة على الاسماك والسيفود والجمبري بس لأ وكمان اللؤلؤ وكمان نعمة قانون الطفو وترى الفلك مواخر فيه
يعني السفينة وزنها الف طن وبتعوم على الماية اللي لو حطيت فيها زلطة صغيرة بتنزل وبتحملنا السفينة اللي وزنها الف طن دي بتحملنا من بلد لبلد وفي الاية خمستاشر اتكلم عن نعمة الجبال اللي عاملة استقرار في القشرة الارضية
والانهار والطرق اقرا معي خمستاشر والقى في الارض رواسي ان تميد بكم وانهارا وسبلا لعلكم تهتدون. الاية ستاشر نعمة الاهتداء للاتجاهات شمال شرق جنوب غرب بالنجوم. هم. وعلامات وبالنجل هم يهتدون
وبعد ما عدى كل النعم دي اللي ربنا انعم بها على الانسان رجع للموضوع الاصلي وهو التوحيد. اقرا معي سبعتاشر  افمن يخلق كمن لا يخلق افلا تذكرون تمنتاشر وان تعدوا نعمة الله لا تحصوها. ان الله لغفور رحيم
فهمتم الصورة عملت ايه ؟ في اول تلات ايات كلمتك في موضوعين الوحي ونزوله وفي التوحيد اقرا الاية اتنين كده ينزل الملائكة بالروح. اللي هو الوحي من امره على من يشاء من عباده اللي هم الانبياء
دي بتبدأ معك موضوع الوحي اللي هيتعالج على مدار الصورة زي ما شفنا امبارح وشفنا ترتيب الكلام عن الوحي هيمشي ازاي في الصورة. الموضوع التاني وهو التوحيد الصورة كررت لك في الاية واحد والاية تلاتة موضوع التوحيد. تعالى عما يشركون. مش مفروض يشركوا به. ربنا اعلم من اللي
طيب تعال عما يشركون دي بتتكلم عن مين اكتبوا لي بقى في الايه؟ في التعليقات. تعال عما يشركون. بتتكلم عن مين يا جماعة واضحة اكتبوا عن الله سبحانه وتعالى. ومين كمان ؟
نتكلم عن الله ومين وعن الالهة المزيفة تعال عما يشركون. فبتتكلم عن الله ان هو تعالى عم الالهة المزيفة. عن الالهة فبتتكلم عن الاية المزيفة اللي اشركوهم المشركين معهم مع ربنا في في العبادة. ومن الاية اربعة اخدتك السورة من الاية
الاية ستاشر في رحلة بتستعرض نعم ربنا عليك من انعام ونجوم وجبال وزروع وكل ده زي ما شفنا من شوية دلوقتي استعرضنا كل النعم دي وبعد كده جت في الاية السبعتاشر قالت لك ايه
افمن يخلق كمن لا يخلق افلا يتذكرون. بقى اللي بيخلق زي اللي ما بيخلقش. بقى مش عيب مش عيب تسيبوا اللي بيخلق وتروحوا تشركوا به من لا يخلق مش بس كده ده مش مش خلق مخلوق ولا اتنين لا ده انا لو يعني لو لو حبيتم انكم تعدوا نعم ربنا
فيكم اللي خلقها مش هتقدروا تعدوها. اقرا تمنتاشر وان تعدوا نعمة الله لا تحصوها اقرا عشرين معي والذين يدعون من دون الله لا يخلقون شيئا. وهم يخلقون. اللي اللي بيدعوهم
مع ربنا دول وبيعبدوهم مع ربنا دول. دول ما يخلقوش ولا حاجة. ربنا خلق كل ده. ولو حاولنا نعد نعمه علينا اللي خلقها مش هنعرف نعدها واللي عبدوهم ما خلقوش ولا حاجة ما يقدروش
المسيح عليه الصلاة والسلام مخلوق. ازاي تعبدوه والذين يدعون من دون الله لا يخلقون شيئا وهم يخلقون. المسيح مخلوق بوذا مخلوقة. البقر اللي بيعبدوا مليار بني ادم في الهند مخلوق
شفت بقى علشان تتدبر لازم تاخد فكرة عن الصورة اولا بالقراءة السريعة. تحدد فيها الموضوعات اللي بتتكلم فيها الايات الموضوعات ده ماشي ازاي علشان تفهم الصورة هدفها ايه. وبتعمل فيك ايه. وبعدين ترجع بقى تتدبر الايات بقى على
نهلك وتتأمل في الكلمات كلمة كلمة نرجع بقى للاية اربعة نرجع خلق الانسان من نطفة فاذا هو خصيم مبين والله باقراها النهاردة الصبح لقيت نفسي باضحك من الغيظ وباخبط على راسي كده
الاية بالبلدي كده بتقول عملتك من ولا حاجة. واول حاجة عملتها عضيت الايد اللي اتمدت لك خصيم مبين. يخاصم ربنا وهو الله سبحانه وتعالى خلقه من نطفة نطفة نطفة الرجل دي هي اكتر شيء مهان
سائل لزج الكل بيعرف منه يعملك بني ادم له قيمة من هذه النطفة المقرفة وبعد كده تتمرد عليه يعلمك تتكلم وتعبر خلق الانسان علمه البيان. فتسب الله وتنكر وجود الله
مع الله الهة اخرى. ده كلام ده كلام بيفكرني بشاعر جاهلي مقال اسمه مالك ابن فهم الازدي ويقال واحد تاني اسمه معني بن اوس مش عارفين بالزبط مين اللي قال البيتين دول لكن هو ربى ابن اخته
وعلمه وكبروا وكان بيأكله في بقه ويشربه وعلمه الرماية اول حاجة عملها رماك سهم قال ايه؟ فيا عجبا لمن ربيت طفلا القمه باطراف البنان. باكله بايديا بصوابعي اعلمه الرماية كل يوم فلما اشتد ساعده رماني
وكم علمته نظم القوافي؟ فلما قال قاسية هجاني. وهو اللي علمه الشعر. راح عامل شعر هاجمه به اعلمه الفتوة كل وقت. فلما طرا شاربه جفاني. ولما كبر وشاربه خطط شاربه خطط جفاني جفاني. طيب
الشركة يا جماعة مش بس نقص دين. ياه ده نقص في الاخلاق. نقص في المروءة لان الانسان يتمرد على الله سبحانه وتعالى اللي خلقه وغرقوا في النعم بدل ما يشكر نعمه اللي هو غرقان فيها بيكفر به
نشوف الاية تاني وحاول تشعر بده بقى خلق الانسان من نطفة فاذا هو خصيم مبين بدل ما يشكر النعمة دي هنا في لفتة جمالية في الاية اربعة يا جماعة فاذا الفاء تفيد السرعة. واذا اسمها اذا الفجائية
اللي هي اللي بعدها حصل فجأة على غير المتوقع خلق الانسان من نطفة خلق انسان من سائل كده يعني مستقبر لازم كده يعني فمش متوقع ان يطلع حاجة كبيرة يعني. لأ
او يعني اول حاجة مش متوقع ان هو ما يشكرش ومش متوقع انه يبقى يعني فصيح وكده. فاذا هو المفاجأة حاجتين خصيم يخاصم الله ويجادل في وحدانية لخلقه فدي اول مفاجأة. مفاجأة وحشة
مبين اي قادر على التوضيح والفصاحة. ويبين مراده مراده يعني في الكلام بشكل واضح سواء بالحق او بالباطل. فده معناه ان اللي طالع من نقطة مش متوقع يبقى مخلوق يعني محترم اوي لكن طلع للاسف
آآ آآ خاصين بدل ما يشكر الله مبين يعني متقن الخلق قادر على البيان. طيب اقرا خمسة من خمسة ستة سبعة. نقرا خمسة ستة سبعة مع بعض والانعام خلقها لكم فيها دفء
ومنافع ومنها تأكلون. ولكم فيها جمال حين تريحون وحين تفرحون. وتحمل اثقالكم الى بلد لم تكونوا بالغيه الا بشق الانفس ان ربكم لرؤوف رحيم من نعم الله على الانسان نعمة الانعام
اللي هي الابل والبقر والخرفان الاية خمسة تقرأ بطريقتين وركز معي ركز معي فيه طريقتين في قراءة الاية خمسة بالوقف على خلقها او بالوقف على لكم وبص المعنى هيختلف ازاي مكان ما بقف. مجرد الوقف بس انا ما غيرتش اي حاجة خالص
بص والانعام خلقها لكم فيها دفء ومنافع ومنها تأكلون كده وقفنا على خلقها. بص لو وقفت على لكم معناها هيختلف ازاي. والانعام خلقها لكم فيها دفء ومنافع ومنها تأكل الوقف غير المعنى ازاي
لما وقفنا على خلقها المعنى هو والانعام خلقها. ربنا خلق الانعام ايه هي النعمة؟ نعمته ايه لكم فيها ديف اون ومنافع ومنها تأكلون. بقت هي دي النعم بتاعة ربنا لكن تعالوا نقف على
آآ على آآ خلقها وده اختيار الزمخشري واختيارنا في ترجمة مؤسسة جسور. احنا عملنا الترجمة بتاعة القرآن بالانجليزي فاختارنا الاختيار التاني ده يعني لازم اختار آآ معنى منهم في الانجليزي. يعني في العربي خلي بالك ان القرآن عندك لا فيه فصلة
ولا فيه نقطة  ولا في قوة ولا في علامة استفهام. هو ده التدبر بتاعه انك تشوف كده بمعنى ايه وكده يبقى المعنى ايه وده ينفع لأ ولا لأ وده ينفع ولا لأ لكن في الانجليزي انا مضطر احط في الاستوبس واحط فلازم اختار معنى
الترجمة نوع من انواع التفسير طيب تعالوا بقى نقف على خلقها آآ على لكم انا اسف على لكم نشوف معناه ايه والانعام خلقها لكم ربنا خلق الانعام عشانا احنا بقت الانعام هي النعمة
ومخلوقة للانسان مزايا هذه النعمة ايه بقى فيها دفء ومنافع ومنها تأكلون انا لما اقرا الاية زي كده اشعر بايه ؟ اشعر بحب ربنا لي بتحب الضاني؟ بتحب الكباب والكفتة؟ ربنا خلق لك خرفان بتحب النيفة؟ خلق لك معيز. مش عاوز دهن كتير خلق لك بقر
الانعام خلقها لكم عارف لما الطفل يرجع البيت ويتقال له بابا جاب كزا. بابا جاب موز بابا جاب لك موز. بابا جاب لك جاب لك والانعام خلقها لكم واقول اشكرك يا رب
احمدك يا رب اللهم ارزقنا حبك. بشعر بالحب. هنا المسألة بتتحول من مجرد نعمة اكل الى نعمة الحب ان ربنا بيحبني. ربنا خلق لي مخلوق مخصوص عشاني ازيك يا اما نقول اللهم ارزقنا حبك في اخر الدرس يعني ايه
مش ارزقنا حبك يعني خلينا احنا نحبك بس. لا يا رب ارزقنا حبك لنا حبنا اللهم ارزقنا حبك. ادينا حبك حبنا وازرع حبك في قلوبنا كمان. ما تخليناش نحب اي شيء اكتر منك
هي دي النقطة. تخيل انت بقى انت بتقرا اية عن الانعام بتطلع منها برسائل لقلبك عن حب الله من كلمة لكم ومن الوقوف عليها ده ما يجيش ابدا الا بالتدبر
لا يمكن لا يمكن  اقرا معي خمسة تاني والانعام خلقها لكم فيها دفء الصوف والوبر بقى للقماش والكلام ده. ومنافع ومنها تأكل. منافع كثيرة بيطلع منها حاجات ثانية وبيطلع منها
لبن حتى لو ما بتاكلش لحمة ممكن تكون بتتاجر في اللحمة. آآ التيران بتستخدم في جر المحاريث المحراث المحرات اللي بيحرت الارض ادارة السواقي السواقي اللي بترفع المياه من الترع
ومنها تأكلون اقرا ستة ولكم فيها جمال حين تريحون وحين تسرحون شكلها جميل واحد يقول لي معلش انا اسف انا ما بشوفش الخرتان شكلها جميل ايه الجميل في الخرفان الكلام ده مش لك. الكلام ده للملاك بتوع الخرفان. اسأل كده ملك الخرفان هو شايفها جميلة ولا لا؟ عارف لما واحد يكون عنده معرض سيارات
ويقعد كده يرص السيارات بتاعته في المعرض. ويغسلها ويلمعها وبعدين يقف من بعيد كده ويبص على السيارات اللي في المعرض بتاعه هي الثروة بتاعته بيشعر بجمالها صاحب البضاعة بيحب يبص على بضاعته. اقرا الاية الاية بتكلم مين؟ بتكلم ملاك الانعام. ولكم فيها جمال حينا
تريحون وحين تسرحون. تريحون يعني وانتم راجعين من المراعي راجعين تريحوا الانعام وتريحوا في بيوتكم بعد ما خلصتم اليوم والانعام اكلت وحين تسرحون يعني الصبح لما بتطلعوها عشان تسرحوا بها تبحثوا عن مرعى
طب الناس بتطلع الاول وترجع في الاخر ليه ربنا قدم الرجوع؟ قال لك حين تريحون الاول. هي الطبيعي بتاعها بيسرح ويرجع يريح لكن لأ ربنا قال لك حين تبيحون الاول ليه
بيبقى فيها جمال اكتر بيبقى فيها راحة نفسية. الانسان بعد ما خرج بالانعام بتاعته واكلت وشبعت وبقى الاكل قدامها ما تاكلش خلاص بيقوم راجع وهو مستريح نفسيا ان الحيوانات بتاعته شبعانة
كروشها ممتلئة وبالتالي في الفجر هتدر لبن كتير فالدروع ممتلئة. فالراحة النفسية بتاعته دي تجعل فيها جمال اكثر من وهو طالع الصبح ده معناه ايه بقى بالنسبة لنا احنا بقى اللي احنا ما احناش ملاك انعام. انت دلوقتي راجل قاعد آآ في المدينة وما انتش مالك انعام ولا بتاع
معناها ان الراحة النفسية بتجعلك ترى الجمال اكثر من لو انت مش مستريح نفسيا يعني ممكن انسان يشوف زوجته اجمل واحدة في الدنيا او واحدة تشوف زوجها اجمل واحد في الدنيا لانهم مستريحين مع بعض نفسيا
وممكن يبقى مش قادر يبص في وشها ويا ملكة جمال والعكس هي مش قادرة تبص في وشه وهو انسان اصلا حليوة جدا. ليه؟ عشان الحالة النفسية عشان مش طايقين بعض. عشان فيه مشكلة نفسية. فالاية هنا
بعيدا بقى عن موضوع الانعام كلها بطريقة غير مباشرة بينت لنا اهمية الحالة النفسية في رؤية الجمال اقرا معي الاية السابعة وتحمل اثقالكم الى بلد لم الا بشق الانفس ان ربكم لرؤوف رحيم. والحيوانات دي بتحمل حاجتكم وبضاعتكم التقيلة لبلاد
ما كنتوش تقدروا تنقلوا حاجتكم لها الا بمشقة شديدة جدا بدون الانعام. شقة شديدة ايه! هو مش مستحيل. يعني لازم الواحد عشان يسافر على رجليه شايل البضاعة بتاعته وشايل الصناديق او حتى شايل شنط السفر
من الجزيرة العربية للشام مسلا او لليمن ما هو كان مكانة القوافل بتروح هيقتل نفسه من التعب الا بشق الانفس. يقول لك هاقطع نفسي اه شق نفسي هيبقى مشقة شديدة بتشق الانسان
ان ربكم لرؤوف رحيم. رحمة ربنا بنا ورأفته بنا انه خلق لنا ما يساعدنا على التنقل بسهولة. يعني نفس المخلوق  بتاكله وبتلبس جلده وبتشرب لبنه وبتلبس الوبر بتاعه او الصوف بتاعه. ايه ده
ما فيش والمصريين بقى كمان بيحشوا حتى المصاريين بيبقى اسمه ممبار. يعني ما فيش حاجة بتفضى ما فيش حاجة بتترمي في الزبالة   اقرا تمانية والخيل والبغال والحمير لتركبوها وزينة ويخلق ما لا تعلمون
ربنا بعد كده يتذكر نوع اخر من الانعام. يستخدم اكتر في الركوب والانتقالات من الاكل والخيل والبغال والحمير. تلات انواع من الحيوانات لتركبوها. عشان تستخدموها في الركوب وان كان لا يوجد نهي عن اكل الخيول
الفلاوي الحصان عجز وقبل ما يموت دبحوه يجوز اكل لحمه. البغال مختلف فيها وغالبا مكروهة. الحمير يعني الاهلية الحمير العادية دي محرمة بالسنة يوم اظن خيبر الرسول عليه الصلاة والسلام حرمها
خبر وحش ده طبعا عشان الناس اللي بتاكل حمير يعني لو اكتشفت انها بتاكل حمير بقى لها فترة يعني. مم والخيل والبغال والحمير لتركبوها وزينة  الانعام بتاعة الركوب ايضا زينة
بس مش جمال حين تريحين رحمة الله لأ دي زينة حتى للي مش مش بيملكها. مجرد انك تشوف الحصان ياه اتفرج على الحصان العرب الاصيل ايه الروعة دي! ايه الجمال ده! يمكن من اجمل المخلوقات هو الحصان العربي الاصيل
مش ممكن حاجة رائعة جدا. وحتى مجرد شكل الرجل وهو راكب فوقه فارس منظره جميل ده يا راجل ده لو لو لما بنشوف الفلاحين راكبين على الحمار ولا راكبين على البغل وبيجروا به منظر مبهج
منزر مبهج ويخلق ما لا تعلمون عشان الناس يقول لك ايه لزوم الايات دي النهاردة في القرن الواحد والعشرين والقرآن مش مناسب لكل الزمان ويخلق ما لا تعلمون سيلهمكم اختراع المزيد من المراكب
دراجات موتوسيكلات سيارات طائرات هل يجوز نقول ان دي من خلق الله طيارات هذا خلق ويخلق ما لا يعلمون يخش فيها الطيارات الاوتومبيلات اه الطاهر ابن عاشور وده من افضل المفسرين عشان تبقوا عارفين افضل تفسير عندي هو تفسير الطائر ابن عاشور
يليه الظلال ظلال القرآن للسيد قطب رحمة الله عليه جليل الالوسي بس عشان حضرتك فاهم وبعد كده. طيب بيقول ايه بقى طاهر ابن عاشور على مسألة هل يجوز ان احنا نطلق على الاشياء اللي اخترعها الانسان
مخلوقات ربنا خلقها قال لك اه الهام الله للناس لاختراعها هو ملحق بخلق الله. انت من خلق الله. لما ربنا يلهمك ويعلمك علشان تابع وتعتبر هنا ملحقة بخلق الله. فالله هو الذي الهم المخترعين من البشر. بما فطرهم عليه من الذكاء والعلم. وبما
الرجو في سلم الحضارة واقتباس بعضهم من بعض الى اختراعها مش وعلم ادم الاسماء كلها ايه الفرق بين ادم طريقة تعلم ادم وتعلم الحيوانات ما الكلب بيتعلم انا كان عندي كلاب حراسة كنت اعلم الكلب منهم واقول له اقعد يقعد
سلم يطلع لرجليه الورانية كده ويعمل كده يسلم طب ما الكلب بيتعلق. لا. بس كل كلب بني ادم علمه ما فيش كلب علم الكلاب ولاده فالكلاب ما بتتعلمش تعلم تراكمي. انما الانسان بيتعلم تعلم تراكمي. عشان كده من مية وعشرين سنة كنا فرحانين قوي باختراع القطر اللي بيمشي
البخار. النهاردة عندنا مركبة بتمشي على المريخ. النهاردة تيسلا اسمه ايه دوا صاحب تسلة ده اسمه ايه  بعت عربية من عربياته على المريخ. عايز ايه اكتر من كده ايه عايزين اكتر من كده ايه؟ ده ايه
ازا هي نقدر نلحقها بخلق الله لان اللي خلقها او اخترعها خلق الله لكن هل الناس بتستخدم الانعام اللي بتتركب دي في الخير بس للاسف لا هل بتروح بها تقضي حوائج الناس او في الجهاد للدفاع عن المظلومين وبس؟ لا للاسف
وتخرج احيانا تعتدي بها على الناس. بتذهب بها الى اماكن اللهو المحرم وخمارات وبارات ومش عارف ايه. اقرا بقى الاية تسعة بعد ما اكلمك عن الطرق اللي بنروح بها والانتقالات قال لك وعلى الله قصد السبيل ومنها جائر
ولو شاء لهداكم اجمعين. المفروض يكون السبيل يعني الطريق اللي بتسلكوه هو لله. طريق الله. لكن من السبل للاسف ومنها جائر في طرق حادة ضارة بالانسان وعلى الله قصد السبيل ومنها جائر. ولو شاء لهداكم اجمعين. لو ربنا شاء كان هدانا كلنا. لكن مشيئة الله
ان الانسان يكون مخير مش زي الانعام الانسان مخير بين الحق والباطل. بين الصح والغلط. اما الانعام الحمير مسلا يا سلام! طيبة جدا ونافعة جدا. وصديق الفلاح ليه؟ لانها مش
مش مخيرة اللي يقول ربنا ليه ما خلقناش كلنا كويسين؟ وليه ربنا ما خلقناش كلنا طيبين وكلنا صالحين؟ هو عايز يعزبنا ولا ايه؟ نقول له انت عاوز ربنا ينزع من
ميزة الحرية وتبقى مش مخير ويبرمجك زي الحمار انك تعمل الصح بس فيصبح الانسان زي الحمار هو ده اللي بيحصل من الطغاة اللي بيستحمروا الناس انه الطاغية بيعمل ايه؟ بيسلب الحرية من الناس. فبيستحملهم. بيبقوا زي الحمير
الحرية قصادها المسئولية الحرية قصاد نزرية ودي مشيئة ربنا نتوقف هنا النهاردة واسف ان احنا طولنا عليكم اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وهمومنا ومغفرة ذنوبنا اسأل الله ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على كتابك
وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم مدها واهدها سبلها واملأها بنورك الذي لا يحبو واشرح صدورها لفيض الايمان بك وجميل التوكل عليك. واحيها يا ربنا بمعرفتك. وامتها على الشهادة في سبيل
انك نعم المولى ونعم النصير. والسلام عليكم ورحمة الله وبركاته
