السلام عليكم ورحمة الله وبركاته اهلا بحضراتكم في المقطع رقم ستمية ستة وتلاتين من مقاطع حظر التجول  الحلقة الاولى والاخيرة من آآ تدبر سورة البلد. الحلقة الوحيدة في تدبر سورة البلد
آآ افتح معي المصحف صورة البلد آآ افتح معي صورة البلد هي صورة رقم تسعين صورة البلد صورة مكية نزلت في النصف الاول من الفترة المكية او حتى في الثلث الاول من الفترة المكية
يعني نقدر نقول بعد تلات اربع سنوات من بدء الدعوة نزلت بعد صورة قاف مباشرة ترتيبها في المصحف العثماني رقم تسعين. قلنا المصحف العثماني نسبة الى سيدنا عثمان بن عفان
لان تم ترتيب الصور في عهده المصحف لما جمع في عهد ابو بكر الصديق كان الاهتمام بجمع كل اية عشان ما فيش حاجة تقع لكن ما كانش الاهتمام بالترتيب طبقا للعرضة الاخيرة
لكن بعد كده الصحابة لما عملوا نسخ للمصحف في عدة آآ مصاحف وارسلت الى الامصار اهتموا بترتيب السور اه في رأيين ان ده اجتهاد من الصحابة والرأي اللي انا عليه. واللي ازن كلكم من الناس اللي معنا في التدبر. شايفين التسلسل العجيب
بتاع الصور يقول هذا الترتيب اكيد بوحي. ازا ترتيب السور آآ هم رتبوه كده حسب العارضة الاخيرة آآ فهي رقم تسعين. سورة البلد رقم تسعين. تتألف من عشرين اية بلا خلاف بين العلماء العدد ده
واسمائها البلد وده آآ الاسم الاشهر والوارد في المصاحف وايضا صورة لا اقسم بهذا البلد من باب تسمية الصور باوائل كلماتها وسميت ايضا سورة لا اقسم واللي سماها كده البخاري. على فكرة من باب الاختصار. يعني هي سورة لا اقسم بهذا البلد واقسم بيقول ايه؟ سورة لا اقصى
واحد بس خرج برة نطاق الاية الاولى وسماها سورة العقبة سورة العقبة لوجود كلمة العقبة في اية فلا اقتحم العقبة. وده الامام الفيروز ابادي في كتاب بصائر ذوي التمييز تاني بقول لكم انا باقصد ان انا اتكلم في الموضوع ده
عشان اوريكم طريقة الاستدلال في الاسلام. احنا في الاسلام ما بنتكلمش كلام مرسل كلام لازم نقوله واحد بس اللي قال هزا الكلام في كتاب بصائر ذوي التمييز. ما عندنا ما نعرفش الدليل بتاعه ايه. لكن هو مجرد اجتهد وجاب كلمة من داخل الصورة يرى انها
تستحق تكون اسم السورة. لان اسماء السور غير توقيفية. اسماء السور ليست بوحي نقرأ السورة مع بعض يلا اعوذ بالله السميع العليم من الشيطان الرجيم. بسم الله الرحمن الرحيم لا اقسم بهذا البلد وان تحل من بهذا البلد. ووالده
وما ولد. لقد خلقنا الانسان في كبد. ايحسب ان يقدر احد يقول اهلكت مالا لبدا. ايحسب ان لم يره احد الم نجعل له عينين ولسانه وشفتين وهديناه النجدين فلا اقتحم العقبة. وما
ادراك مالعقبة فك رقبة او اطعام في يوم ذي مسغبة. يتيما ذا مقربة او مسكينا ذا متربة ثم كان من الذين امنوا وتواصوا بالصبر وتواصوا بالمرحمة اولئك اصحاب الميمنة والذين كفروا باياتنا هم اصحاب المشأمة. عليهم نار
بدأت السورة بالقسم المنفي فلا اقسم سمعناه قبل كده في فلا اقسم بالخنس الجواري الكنس. في سورة التكوير. وشفنا ان ده نوع من يعني هذا القسم ربنا بيقسم به عادة دلالة على عظمة او غرابة او
تفرد الشيء المقسم به لما قال مسلا فلا اقسم بالخنس الجواري الكنس شفنا ده نوع نادر من النجوم بتخنس وتجري وتكنس النهاردة قلنا ممكن دي تكون الثقوب السوداء اللي اكتشفوها قريبا جدا حديثا يعني
ربنا قال برضو مسلا فلا اقسم بمواقع النجوم. وانه لقسم لو تعلمون عظيم هنا في هذه الصورة بيقسم بهذا البلد لا اقسم بهذا البلد هذا اسم اشارة للقريب ربنا بيقسم بمكة المكرمة
لانها بلد ليست كاي بلد هي البلد التي فيها بيت الله الحرام البلد المباركة البلد اللي الركعة فيها مش بعشر ركعات. الركعة فيها بمئة الف ركعة وقيل اي حسنة فيها بمئة الف حسنة
ويقال السيئة ايضا مغلظة جدا في مكة. وبعض الائمة على انها زي ما قال حسنة مضاعفة بمائة الف يبقى كمان السيئة مضاعفة بمئة الف. لكن احنا ما اتعلمنا تعود ولا فيه دليل على ان السيئة بتضاعف يعني لكن السيئة بتغلظ
مكة هي البلد الحرام لا يجوز فيها الصيد شوف كده يا عبدالغزالة ما تقدرش تصطادها لا يجوز فيها قطع شجرة لا يجوز فيها القتال. لا يدخلها كافر لا تلتقط لقطتها. يعني ايه؟ يعني حكم اللقطة يعني حاجة واقعة في شفت سلسلة دهب واقعة في الشارع. شفت محفظة واقعة في الشارع
حكمها انك بتاخدها وتعرف بها وبتقول انها عندك لمدة سنة ازا لم يزهر لها صاحب انت ممكن تتملكها ساعتها انما المحفزة تتلاقى في الشارع لا تلتقط من مكانها وتبقى كده سنوات. ده المفروض حكم اللقطة في مكة انها لا تلتقط
المفروض لو واحدة وقعت منها السلسلة الدهب بتاعتها قدام الحرم تيجي السنة اللي بعدها تلاقيها لهذا لهذه الدرجة وضع مكة ربنا قال واذ جعلنا البيت مثابة للناس وامنا ارض امنة الناس تأمن على نفسها فيها. ارضها
كلها حرم ومن دخله كان امنا حرم كلها اقرا الاية اتنين بقى وانت حل بهذا البلد  الكل امن يا محمد في هذا البلد حتى الشجر له حرمة حتى الصيد له حرمة انما انت دمك مستحل في هذا
بلد انت الوحيد اللي بيستحلوك في البلد ده لا اقسم بهذا البلد وانت حل بهذا البلد الوحيد الغير امن على حياته هو انت يا محمد  انت حلال حلال الدم بالنسبة لهم. هذا معناه
وهناك معاني طبعا من تفسيرات اخرى لكن لكن هذا هذا افضل معنى انا شفته ابن عاشور التحرير والتنوير اعترض على معنى حل بمعنى ساكن في هذا البلد. يعني انت من سكان هذا البلد ايه الجديد؟ يعني ايه الخبر يعني
الحاجة التانية التعبير نفسه غريب ما تعودناش عليه وانت حلم بهذا البلد يعني وانت حال بهذا البلد ووالدي وما ولد الوالد تطلق على الاب المباشر الاب تطلق على الوالد او الجد او الجد الجد او جد جد الجد. لذلك هي تجمع يعني تجمع. يعني
اب جمعها ايه؟ اباء والد يا جماعة ايه  والد ما لهاش جمل ان هو كل واحد له والد واحد يعني مسلا سورة يعني مسلا ايه سورة هود احنا خدنا فيها اتنهانا ان نعبد ما يعبد اباؤنا هو فيه حد عنده عدة اباء
اباؤنا يعني ابويا وجدي وجدي جدي سورة الصافات او اباؤنا الاولون يعني الاجداد لكن والد لها مثنى والدين. يعني الوالد والوالدة يبقى نرجع بقى للاية تلاتة ووالد وما ولد. ربنا بيتكلم عن علاقة الاب بما ولد يعني بابنه او
ببنته وما ولد الابن او البنت. والد يبقى الاب لكن هناك ناس قالوا كلمة والد اسم جنس. لكن لو هو اسم لجنس الوالد اسم في الحالة دي تنطبق على الوالدة ايضا
لكن بصراحة النهاردة علم النفس عمال كل يوم يثبت اهمية علاقة الوالد الاب نفسه مش مش الذكر الوالد بالمولود مهم جدا المسألة دي في الصحة النفسية للطفل غياب الوالد بيسبب اضطرابات نفسية كثيرة
ممكن تؤدي الى الالحاد. ممكن تؤدي الى الشذوذ. ممكن تؤدي الى عقد نفسية. مش مش بالضرورة الحاد والشزوز. لكن ممكن عقد نفسية ممكن اشياء كثيرة. وقيل ايضا من اراء هنا ان
هنا هو سيدنا ابراهيم وولده اللي هو سيدنا اسماعيل ووالد وما ولد اللي هو سيدنا ابراهيم وسيدنا اسماعيل اللذان ينتمي لهما النبي صلى الله عليه وسلم لان هو من نسلهم
ربنا بيقسم آآ بمكة وبيقسم بالاب وبيقسم باولاده على ايه  اه آآ آآ جواب القسم الاية اربعة لقد خلقنا الانسان في كبد  ربنا بيقسم انه خلق الانسان في كبد يعني في تعب مستمر وارهاق وكفاح
الانسان اتخلق في محيط كله تعب. من وهو في بطن امه بيكابد حتى يخرج واول ما يخرج اصرخ ويظل يصرخ ويبكي يجوع يصرخ يعمل على روحه يصرخ يكبر شوية ويدخل المدرسة يظل في كبد وتعب الى ان يكبر
يتخرج من الجامعة يتزوج يظل فيه كبد عشان يفتح بيته ويسايد زوجته او تسايس زوجها لان ده ينطبق عليها الانسان عموما هنا يظل الانسان سواء رجل او امرأة في كبد
ثم هو نفسه يصبح اب ووالد وما ولد. ويبقى في كبد علشان اولاده حتى لما يكبروا ويتجوزوا ويخلفوا بيفضل برضه شايل همهم الولد الوالد بيفضل شايل هم ابنه طول عمره وبنته طول عمرها
اتجوز ولا لسه خلف ولا لسه؟ شغله ماشي كويس ولا لا؟ حالته المادية كويسة ولا لأ؟ اه اساعده ولا ما ساعدوش ووالد وما ولد ربنا بيقسم بهذه العلاقة علاقة الوالد
لاولاده ولاد او بناته يبتلى الوالد باولاده ويبتلى الاولاد بابيهم ايضا في كبد علشان الاولاد يراعوا ابوهم بعد ما يكبر ونشوف بقى عندهم اصل ولا قلات الاصل الخلاصة هي ان الحياة ليس فيها لذة بدون الم
الحياة كلها فيها الام. حتى اللذة يعني حتى خلق الانسان جه باكبر قلم الم الولادة حتى تأتي الحياة لابد من هذا الالم. لقد خلقنا الانسان في كبد وعشان الحياة صعبة
هناك ناس بتواجها القسوة وبظلم للاخرين عشان يستريح هو على حساب الاخرين هم يشتغلوا ويكسبوا المال وهو يسرق او يغتصب حقوقهم ايحسب ان لن يقدر عليه احد هو فاكر ان ما حدش هيقدر يعاقبه؟
ولا فاكر ان ما حدش هيقدر يبعثه بعد الموت ايحسب ان لن يقدر عليه احد يقول اهلكت مال اللبدا بيتفاخر بماله مش باللي عنده لأ ده بيتفاخر باللي انفقه ويقول انا بصرف كمية فلوس فلوس لازقة في بعض. يطلع الورقتين لازقين في بعض يصرفهم على انهم ورقة واحدة ومش فارق معه. يقول اهلكت مال
اللوبا ده الفلوس ملبدة لازقة في بعضها لسة هاقعد افك الورقة من بعضه ياللا بينقط رقاصة يقول اهلكت مال اللب ده. فلوس ملبدة في بعض لما يتفاخر باللي مش عنده لانه صرفه
معناها ان عنده اكتر من اللي صرفه كمان اقرا سبعة ايحسب ان لم يره احد هو فاكر ان الله لا يراه الم نجعل له عينين هو مين اللي خلق له عنين يشوف بها؟ مش ربنا؟ طب ربنا هيخلق له عينين هيخلق له الة للرؤية ولا يراه هو
ايحسب ان لم يره احد. الم نجعل له عينين يعني اللي خلق لك عينين تشوف بها هو مش شايفك ده انت يا انسان مش متشاف ده انت متراقب فاكر ان ما فيش صحف بيتسجل فيها اعمالك
ربنا قال في سورة الانفطار وان عليكم لحافظين حافظين كراما كاتبين يعلمون ما تفعلون. بيحفظوا كل حاجة في الملف بتاعها في ملائكة بتسجل كل حاجة بامانة صدقوني انا اعتقد انها سزاجة ان حد يكون فاكر ان الملائكة قاعدين ماسكين اقلام رصاص وورق بيكتبوا فيه. هو حد النهاردة بيسجل بالشكل
ده احنا من عندنا ادوات بتسجل. وعندنا كاميرات وعندنا وعندنا وعندنا كل حاجة. امال الملايكة عندها ايه سورة المطففين كلا ان كتاب الفجار لفي سجين. وما ادراك ما سجين. كتاب مرقوم
التسجيلات كلها محفوظة في اركاي في كبير سجل كتاب اسمه سجين سجل السجن كتاب مرقوم متفهرس ومتعلم في لحزة بيطلع اسم المجرم بتشتغل اعماله واقواله بالصوت والصورة كذلك اعمال الابرار نفس الكلام مسجلة ايضا بالصوت والصورة. برضو صورة المطففين. كلا ان كتاب الابرار لفي عليين
يبقى لازم بعد كل ده الناس تبعث ايحسب ان لم يره احد الم نجعل له عينين ولسانا وشفتين ربنا جعل لك عينين تشوف بهم وتقرا بهم وتطلب العلم بهم ولسان وشفتين اعطاك قلة للنطق والتعبير عما بداخلك
لسان وشفتين للكلام دي وانت فاكر نفسك بتتكلم باللسان بس ؟ لا. الشفايف مهم جدا. فيه حروب بتطلع من من الشفايف. حرف الميم ميم ده حرف  عملت ايه بقى بلسانك وشفتيك؟ قلت ايه
نشرت بهم العلم نصحت بهم الناس قلت قولة الحق في وجه السلطان الزالم ولا نشرت بهم الجهل ونشرت بيهم الخرافة نشرت لهم الكفر نشرت اليوم الشرك ونشرت بهم البدعة ونفقت بهم الحاكم الظالم ونفقت الناس عشان الناس تحبك وترضى عنك
اقرا عشرة وهديناه النجدين ايه بقى النجداين دول ربنا بيقول انه هدى الانسان الى طريق الخير وطريق الشر. النجد هو الطريق المرتفع على جبل. اوريكم صورة صورة نجد دلوقتي الناس اللي على يوتيوب وعلى فيسبوك
هتشوف دلوقتي صورة نجد اتفضلوا طريق زي ده على جبل بس مش على القمة على حرف جبل كده. ده اسمه النجد. ربنا بيقول وهديناه النجدين ربنا بيقول وهديناه النجدين النجد بيختلف عن الطريق العادي انه صعب
طريق الخير صعب. وفيه مخاطر وفيه مشاكل في الدنيا ممكن تحدث للانسان لما يتبع طريق الخير ممكن يفقد ماله يفقد حريته يفقد حياته لكن اللي بيهون عليه هذه المشاكل والصعوبات هو ايه؟ هو الايمان بالله واليوم الاخر
وطريق الشر مش صعب اوي في الدنيا بس حتى المشاكل اللي الانسان ممكن يواجهها بيهونها عليه لزة الشهوات. لان هو طريق الشر هو مش سالك اوي يعني. برضو فيه فلوس هتتصرف. ما هو هيعمل بقى حفلات ويجيب خمرة وبتاع ومسخرة
في بعض الصعوبات لكن المشاكل الحقيقية اللي في هذا الطريق المشاكل الكبرى في الاخرة لذلك سميت ايه بقى العقبة اقرا حداشر فاقتحم العقبة وما ادراك ما العقبة العقبة هي الصعوبة اللي بين الطريقين بين النشدين طريق الخير وطريق الشر. عاوز تدخل الجنة
امشي في طريق الخير طب هتخشوا ازاي عشان تطلع طريق الخير لازم تعدي عقبة عاوز تنجو من النار اقتحم العقبة عاوز تمشي على النجد بتاع الخير اقتحم العقبة. وكل ما
ربنا قال فيه وما ادراك للنبي عليه الصلاة والسلام فقد ادراه وما ادراك ما العقبة! كل ما قال الله فيه وما ادراك فقد ادراك! شرح له بعد كده هو ايه
وكل ما قال له فيه وما يدريك لم يدريه مثلا سورة العاديات وما ادراك ما هي نار حامية. قال له بقى نار حامية. صح؟ لكن مسلا في سورة الاحزاب وما يدريك لعل الساعة تكون قريبا
ايش عرفك؟ ما يمكن الساعة تبقى قريبة. طب هي قريبة ولا لأ؟ مش هقول له. ما دام وما يدريك ربنا ما يقولش وما ادراك ربنا يقول  هنا بقى ربنا قال ايه؟ فلا اقتحم العقبة وما ادراك ما العقبة
طب ايه هي العقبة؟ هيشرح لنا بقى ايه هي العقبة اللي هتدخلنا الجنة؟ مستعدين؟ يلا نسمع بقى ايه هي العقبة اللي تدخلنا الجنة؟ من الاية تلتاشر للاية سبعتاشر اقروا معي
فك رقبة اول حاجة او اطعام في يوم ذي مسغبة يتيما ذا مقربة او مسكينا ذا متربة ثم كان من الذين امنوا وتواصوا بالصبر وتواصوا بالمرحمة ارجو محمد صاحب باسل يكون لسة معنا. عشان هي دي الاية اللي هو هشرح له فيها الحكاية بتاعة ايه العمل الجماعي
الجنة يا جماعة لها تمن  النبي عليه الصلاة والسلام قال الا ان سلعة الله غالية. الا ان سلعة الله الجنة. الجنة سلعة مش بتتوزع مجانا الجنة لها تمن الانسان لازم يضحي وينجح في اختبار الدنيا بعمل الصالحات والبعد عن السيئات عشان يدخل الجنة. ده كل حاجة بفلوسه
كل حاجة لها تمن. اشمعنى الجنة ما تتقبلهاش يعني ومن اسوأ الذنوب وابشعها ركز بقى معي قتل النفس التي حرم الله الا بالحق يعني يعني اعدام او في الحرب. لكن غير كده لا يجوز قتل النفس ابدا. النبي عليه الصلاة والسلام قال
ما يزال المرء في بحبوحة من دينه حتى يصب دما حراما الانسان مهما عمل برضو الدنيا عنده آآ آآ مش صعبة واموره اي غلطة عنده ممكن تتحل ويكفر عنها طالما لم يصب دما حراما اول ما يصب دما حراما لأ بقى في مشكلة كبيرة جدا عشان يكفر عن المسألة دي
من اسوأ الزنوب وابشعها قتل النفس ومن احسن الصالحات ايه عتق العبيد والايماء تحرير الانسان مسلوب الحرية بل ربنا جعل الحرية في الاسلام تساوي الحياة. يعني ايه؟ يعني اذا قتل الانسان انسان اخر بالخطأ
بالخطأ قتل خطأ الكفارة عتق رقبة واحد دهس واحد بسيارته وقتله قتل خطأ عليه الدية والكفارة دفع الدية لاولاده وزوجته وعليه انه يعتق الدية بتاعته آآ ما يعادل مائة ناقة. شف بقى الناقة النهاردة بتتباع بكام بقى؟ عشرين الف جنيه ولا خمسة وعشرين الف
الف جنيه اضرب في مية كبير جدا اه يبقى دفع الدية والكفارة. الكفارة انه يعتق عبد طيب لو زيه الوضع دلوقتي ما فيش عبيد يعمل ايه ؟ قال لك يصوم ستين يوم متتابعين
ولو افطر اليوم الستين هيعيد كله من الاول تاني انا عايز اتوقف بقى عند عتق العبد او عتق الامة رقبة الغلطة هي قتل خطأ يعني واحد سلب حياة من انسان
الكفارة بتاعة سلب حياة من انسان انك تعطي حياة لانسان مسلوب الحياة ميت طب ازاي ادي حياة لانسان ميت؟ تعطي الحرية لانسان مسلوب الحرية كانك اعطيت حياة لشخص ميت دينا كله قايم على الحرية
شفتم اهمية الحرية في الاسلام عاملة ازاي؟ من غير حرية ما فيش اختبار في الدنيا خلاص ما فيش اختيار بين الحق والباطل. ما فيش جنة ولا نار بدون حرية لا اكراه في الدين
يعني اختيار الدين لازم يكون بمنتهى الحرية ربنا جعل تحرير العبيد عقبة دخول الجنة. اللي عايز يجتاز العقبة يدخل الجنة يحرر عبده كلام كتير قوي في الموضوع اللي نفسي اقوله والله بس الوقت
شف بلاغة القرآن الكفارة تحرير بني ادم كامل مش رقبة بس تخيل حد يفهم القرآن حرفيا فيروح يفك رقبة بني ادم يكونوا رابطين له آآ آآ سلسلة على على رقبته وبعدين بعد ما يفكها خلاص هو كده عامل عليه
يرجعوا يربطوه تاني. ايه ده هو كده كفر عن زنبه لا فك رقبة الرقبة مقصود بها الانسان كله زي ما بنسمي الجاسوس اللي بيتجسس على جيش الاعداء بنسميه عين ولك عين من عيون رسول الله جاء وقال يعني احد المندسين وسط العدو ينقل اخبار العدو هذا جائز في الحرب
بنسمي الجاسوس عين لان عينه هي اللي بتقوم بالدور. هي المهم هنا الاية قالت على العبد رقبة. لان اول ما يتبادر للذهن هو رقبة العبد المربوطة في سلسلة صورة بشعة. وفي الحقيقة العبيد ما كانوش بيعاملوا كده عشان تبقوا عارفين
يعني العرب كانت تعامل العبيد جيدا خاصة بعد الاسلام لكن القرآن على فكرة كان من ضمن الامثال يقول هو اه يحن عليه كحنان الابي على ابنه والسيد على عبده. للدرجة دي. العبودية اخدت الشكل
البشع بسبب العبودية بتاعة السود في اوروبا وامريكا المعاملة اللي اتحمله لكن لكن الاسلام جعل ان من اهدافه تحرير الناس وانا عندي حلقات في الموضوع دوت ليه الاسلام بقى ما اصدرش قرار بالتدريج ان يبقى الكل يتحرر لان الاسلام اراد انها تيجي من داخل الناس. مش تفرض على الناس بقانون ولا بتشريع
لما فرض على الامريكان من مية وخمسين سنة تشريع بيحرر العبيد كانت النتيجة ايه؟ لحد النهاردة العلاقة بين البيض والاسود سيئة جدا طول النهار ومزاهرات وضرب نار بينهم وبتاع. ليه ؟ عشان اتفرضت عليهم
الاسلام ما خلهاش خلاها خلاها حاجة بتطلع من جواك. انك تكره هزا الامر من خلال طبعا التعاليم الاسلامية والكفارات والكلام ده كله. طيب  فك رقبة او اطعام في يوم ذي مسغبة يتيما ذا مقربة
او مسكينا ذا متربة يعني او بيطعم في ايام المجاعة يوم ذي مسغبة يعني يوم من ايام المجاعة. ايام قلة الطعام. لما يبقى هو محتاج لهذا الطعام يطعم يخرج الاكل اللي في بيته
بيطعم ايه بقى؟ يتيم ما لوش اب يتيما ذا مقربة وكمان من ذوي الارحام. يعني الاقارب يبقى ضرب عصفورين بحجر. يتيم وكمان صلة رحم او مسكينا ذا متربة مسكين معهوش فلوس ياكل ولا حتى ينام ذا متربة يعني عليه تراب لانه نايم في الشارع هوملس
احنا قدام صورة انسان خلي بالك بقى بيشتغل في منزمات الاغاثة لان ما هو اللي بيغيث الايتام والمساكين ده ايه ده بيرجعنا للصورة السابقة سورة الفجر ولا تحاضون على طعام المسكين. لما الموضوع اصبح الاطعام لوحده مش كفاية لابد من الحض على اطعام
مسكين لابد من العمل الجماعي الضخم. المنزمات الاهلية هي اللي قام عليها العمل الاغاثي بتاع الاغاثة. في ازمات كتير هي اللي خدمت الايتام هي اللي خدمت الفقراء هي اللي خدمت اللاجئين
المهم ان احنا نختار المنزمات ذات السمعة الطيبة. ونتبرع لها بسخاء انا شخصيا بفضل وقف امة انها بتدعم العمل الاغاثي في فلسطين. وخاصة في القدس لان احنا مطلوب ان احنا اهل القدس يفضلوا قاعدين فيها. ما يستسلموش نتيجة الضغط عليهم الاقتصادي والفقر ان هم يبيعوا بيوتهم اللي حوالين المسجد الاقصى. لأ
عايز اقول لكم على حاجة بقى الشيخ علي القرداغي. احد اعلام الاقتصاد الاسلامي افتى بان كلمة فك رقبة وكفارة عتق الرقاب ما زالت سارية الى الان ازاي يا شيخ هو ما فيش عبيد ولا امام عشان نروح نشتريهم من السوق ونحررهم. مش مهم. لكن تدفع هذه الكفارة في دعم
الشعوب التي تريد التحرر لان الاحتلال استعباد لشعب كامل مش لافراده هي هي بالزبط وافتى فتوى جميلة جدا في ان ما زالت حتى الان كفارات عتق الرقاب سارية في دعم الشعوب التي تريد
استقلال نكمل بقى بقية ايه؟ العقبة. اقرا معي الاية سبعتاشر كل ده احنا لسه بندرس العقبة اللي لو اجتزناها ندخل الجنة ثم كان من الذين امنوا وتواصوا بالصبر وتواصوا بالمرحمة. اهو يعني عضو في جمعية خيرية بتعمل عملي
الانسان يا جماعة بيجمع بين الايمان بالقلب والتواصي ثم كان من الذين امنوا. ده عمل فردي وتواصوا بالصبر اتحداك تتواصى بالصبر لوحدك. ما ينفعش ده لازم عمل جماعي ده يعني بتنشر سقافة الصبر
والمرحمة. المرحمة مصدر ميمي لكلمة رحمة تأكيد اكتر مرحمة ملحمة مجزرة يعني ده اسمه المصدر الميمي فيه توكيل وفيه تكبير وتعظيم للمسألة فتنشر ثقافة الرحمة وتنشر ثقافة الصبر بين الناس
الصبر على المصائب الصبر على الطاعة يعني الالتزام بالعبادات وطاعة الله محتاج صبر. الصبر على المعصية يعني منع النفس والاخرين من الوقوع في المعاصي الناس اللي حكت لكم عنهم. اللي بيحاولوا يوصلوا لكل شاب عنده الميول الشازة ويقولوا له ما تسمعش الخطاب الاعلامي المضلل اللي بيقول لك تقبل حياتك كده. وانت ربنا خلقك
كده والشزوز مش حرام لا دول الناس بتوصل للناس دي وبتقول لها الكلام ده مش صحيح واحنا هنساعدكم دول ينطبق عليهم وتواصوا بالصبر واخر نوع من انواع الصبر هو الصبر على النعمة
وده يرجعنا برضه لسورة الفجر في سورة الفجر فاما الانسان اذا ما ابتلاه ربه فاكرمه ونعمه الابتلاء يكون ببسط الرزق وبالنعم وليس فقط بتضييق الرزق والفقر لأ اذا ما ابتلاه ربه فاكرمه ونعمه. الاكرام والنعمة دي ده ابتلاء
طيب والتواصل بالصبر وتواصوا بالمرحمة يعني ايه ؟ اوصوا بعض ونشروا ثقافة التراحم والتعامل بلطف وتسهيل امور اصحاب الاحتياجات الخاصة فاقدي البصر فاقدي السمع اللي مش قادرين على لابد ان الناس دي تعيش بكرامة في المجتمع
المجتمع كله لازم يكون مجهز لهم. كل الارصفة مجهزة لهم. كل الشوارع مجهزة لهم. كل الاتوبيسات مجهزة لهم. مش من مش مفروض حد منهم يطلب من حد انه يساعده احنا نساعدهم
والله اللي هيحقق ده يبقى استطاع اقتحام العقبة واصبح من ايه تمنتاشر اولئك اصحاب الميمنة اصحاب اليمين اللي هياخدوا كتابهم باليمين ويدخلوا جنات النعيم اقرا تسعتاشر وعشرين والذين كفروا باياتنا هم اصحاب المشأمة. عليهم نار مؤصدة
واللي كفروا خلي بالك اصحاب اليمين امنوا وعملوا الصالحات خلاص اقتحموا العقبة بقى. اطعموا الطعام في يوم ذي مسغبة لليتيم وذا مقربة يعني آآ ذو الرحم. والقرايب والمساكين دول والمسكين ذا متربة وتواصوا بالصبر وتواصوا بالمرحمة. يعني شاركوا في عمل جماعي لاغاثة الملهوف. لكن اصحاب المشأمة
ربنا ما قالش عنهم الا انهم كفروا. بس يعني ما قالش ان هم ما عملوش اعمال خالص اي عمل صالح اي عمل جماعي لا يغنيهم ليس بعد الكفر ذنب اعمالهم اي عمل سوء وكتير بيعملوا اعمال صالحة
يوم القيامة كرماد اشتدت به الريح رامات طافية زي طافية السيجارة كده شوية هوا بينفخوها ولا حاجة ليس بعد الكفر ذنب والذين كفروا باياتنا اولئك هم اصحاب المشأمة يعني الشؤم
وهم ايضا اصحاب الشمال في صورة الواقعة لما ترجع لها. هم دول ايه بقى؟ عليهم نار مؤصدة يعني مغلقة بالترباس متربسة بالقفل لن يتمكن احد من الخروج منها يعني النار من ضمن عذابتها عذاب السجن والحبس
ما فيش نوع عذاب مش موجود في النار يعني احنا خدنا الصورة اللي فاتت ان عذاب الجوع عذاب الجوع. الجوع موجود من ضمن العذابات. ما فيش نوع ده مش موجود. ما تبقاش دي النار
كزلك ما فيش نوع نعيم مش موجود في الجنة اسأل الله ان يجعلني واياكم من اهل الجنة لا من اهل النار وبذلك تم بفضل الله تعالى تدبر سورة البلد. وغدا نبدأ سورة الشمس
اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. الله
ثم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل عن القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
واكون مع اخوانا في تركستان الشرقية وفي الشام وفي كشميرا وفي الهند وانصر من نصرهم واخذل من خذلهم وطهر المسجد الاقصى من فانهم لا يعجزونك. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من
او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك. وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا
معرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته ونراكم غدا باذن الله بنفس هذا الموعد ان كنا من اهل الدنيا
