السلام عليكم ورحمة الله وبركاته اهلا بحضراتكم في المقطع رقم مية اتنين وتمانين من مقاطع حظر التجول والمقطع رقم خمسة من مقاطع تدبر سورة يوسف بسرعة الجماعة بتوع اليوتيوب عندكم صوت
في صوت عندكم؟ بسرعة الميكروفون ده. طب الحمد لله. طيب نراجع في واحد وعشرين اية كم مشهد لحد دلوقتي خدناهم اول مشهد مشهد يوسف ويعقوب بيتكلموا عن الرؤية اللي يوسف شافها
تاني مشهد مشهد المؤامرة بتاعة اخوة يوسف تالت مشهد مشهد الخديعة اللي استطاع بها اخوة يوسف يقنعوا سيدنا يوسف انهم ياخدوا منه ابنه رابع مشهد مشهد الجريمة والقاء يوسف في غيابة الجب. خامس مشهد مشهد القميص والدم الكذب ودموع التماسيح
سادس مشهد مشهد الاخراج من من الجب سابع مشهد مشهد البيع بدراهم معدودة. الراجل طيب غلبان من مصر. مش غلبان يعني. راجل طيب من مصر وقرر ان هو ايه يعني
اني اتبنيت سبع مشاهد في واحد وعشرين اية صورة ايقاعها سريع جدا اقرا بقى معي الاية اتنين وعشرين. نبدأ النهاردة اعوذ بالله السميع العليم من الشيطان الرجيم ولما بلغ اشده اتيناه حكما وعلما. وكذلك نجزي المحسنين
المفسرين بيقولوا معناها ان لما بقى ما بين تمنتاشر وتلاتين سنة مهما بلغ اشده والناس قالت لأ من خمسة وتلاتين لاربعين. الناس قالت لأ تلاتة وتلاتين ربنا عن سيدنا موسى في سورة القصص قال ولما بلغ اشده واستوى
اتيناه حكما وعلما وكذلك نجزي المحسنين. هي هي نفس الاية بالزبط الا بس ان فيها واستوى فغالبا الفرق انه لم يبلغ الاربعين لما اوتي النبوة. سيدنا يوسف. لكن سيدنا موسى كان بلغ الاربعين
انا بقى الحقيقة طالما ان ربنا لم يحدد سن معين يبقى مش هنوصل لرأي ولو ربنا كان اراد اننا نعرف كان قال لنا مش فارقة بقى يعني الحاجات دي عندي بصراحة انا باعديها. باحس ان انا مش هتفيدني كتير. ولما بلغ اشده يعني لما كبر خلاص الموضوع
اتيناه حكما وعلما ده غالبا معناها الرسالة بس ربنا قالها كده حكما وعلما ما قالش اتيناه الرسالة هنشوف ليه الحكم قلنا هو القضاء واصدار الاحكام الشرعية. مش لازم يشتغل قاضي لكنه بين المؤمنين يستطيع ان يفصل بينهم في النزاعات ويصدر
الفتاوى الشرعية وعلما يعني علم الفقه وعلم الدين. ربنا ادى له علم وعلم الحياة علوم علم الاقتصاد علوم كثيرة علم تأويل الاحاديث طيب ليه ربنا لم يقل اتيناه الرسالة او النبوة بوضوح وخلاص
الاجابة في باقي الاية كمل معي الاية اتنين وعشرين وكذلك نجزي المحسنين. يبقى المحسنين اللي هم مش انبياء. ربنا بيديهم حكمة وبيديهم علم بشكل عام بشكل عام من الانبياء يبقى دي معناها النبوة
طيب لان النبوة مش مكتسبة ما ينفعش انسان يكتسب النبوة من كتر ما هو تقي لأ. ربنا بيصطفي ويختار من الناس الناس يجعلهم انبياء اقرا معي بقى الاية تلاتة وعشرين حيث يبدأ المشهد الثامن. مشهد المراودة
اخوة يوسف جابوا لنا الضغط اول تلات آآ حلقات يلاه امرأة العزيزة تجيب لنا الضغط بقية الحالات وراودته التي هو في بيتها عن نفسه وغلقت الابواب وقالت هيت لك قال معاذ الله انه ربي احسن مثواي. انه لا يفلح الظالمون
وراودته يعني ايه قال الزمحشري قلنا الزمحشري ده من المفسرين اللغويين الممتازين اراد يرود يعني جاء وذهب راودته يعني حاولت اغوائه بالذهاب والمجيء انا ممكن وبقت تطلق خلاص على المراوده. بمعنى الاغواء او محاولة الغواية
وممكن تطلع في بطريقة على فكرة ممكن تتقال بطريقة آآ ايجابية على فكرة ان واحد بيراود حد عشان خاطر يقنعه مسلا ينزل يتمشى معه. يعني بيحاول يحاول معه. يفضل يهاتي معه. يهاتي. يمكن احسن لفز بالعامية يعني
هي رايحة جاية قدامه وعمالة تحاول معه وهي متبرجة ومتزينة وهو آآ ربنا بيقول ايه بقى ايه وراودته التي هو في بيتها ده بيزهر لك ضعف موقفه هو في بيتها
هو ممكن يجد نفسه في الشارع لو ما سمعش كلامها هو مأمور هو خادم يعمل في بيتها ثانيا ايضا والتي هو في بيتها بتوحيد انها ربما تكون امرأة اخرى غير اللي دخل بيتها وهو صغير
الاية واحد وعشرين وقال الذي اشتراه من مصر لامرأته اكرمي مثواه هي موصوفة بامرأته الاية تلاتة وعشرين وراودته التي هو في بيتها فمن الممكن ان يكون يوسف انتقل من بيت لاخر من بيوت
الراجل ده الاغنيا والحكام في هذا الوقت بيبقوا متزوجين من عدة نساء ولهم عدة بيوت فممكن يكون انتقم من بيت الست الكبيرة اللي دخل عندها وراح بعد كده بيخدم دلوقتي او عايش في بيت اخر عند واحدة تانية. الله اعلم يا جماعة دي مش اكيد يعني
لكن التعبير نفسه بيوري العلاقة بينهما التي هو في بيتها. فبيوريك العلاقة بينهم ايه وفرق القوة بينهم. هي صاحبة البيت وهو خادم موقف ضعيف في اشارة تانية برضو للتي هو في بيتها
وهو اشارة لسبب اللي حصل ده. ان هو في بيتها سبب المراودة ايه ؟ المخالطة الزائدة والاختلاط بدون ضوابط وبدون اداب وهنا عندنا محاضرة مهمة جدا هحطها هحط لكم الرابط بتاعها ان شاء الله في في البوست بتاع الفيسبوك وانتم هحطه لكم في
ديسكربشن او في مربع الصندوق بتاع الشرح تحت الفيديو اسمها اداب التعامل بين الرجال والنساء في الاسلام. ده بحث انا عملته يجي من تلاتين سنة من كتاب مهم جدا عن المرأة. اسمه تحرير المرأة في عصر الرسالة للاستاذ عبدالحليم ابو شكر
تمام تحرير المسرى المرأة في عصر الرسالة للاستاز عبدالحليم ابو شقة. في كل ما ورد عن المرأة في المذاهب الاربعة وعند الظاهرية المرأة اللي هو كان في بيتها  لما كبر
وبلغ اشده احلو  راودته يعني حاولت اغواءه والايقاع به راودته التي هو في بيتها عن نفسه. عن نفسه دي اي انه كان عصيا عليها صعبا ممتنعا فراودته عن نفسه. هي تروده عن نفسه عشان يبيع نفسه ويطلق لنفسه شهواتها
اذا هي تريد نفسه وهو مسيطر على نفسه وراودته التي هو في بيتها عن نفسه وغلقت الابواب وقالت هيت لك غلقت الابواب يعني احنا في امان قل له احنا بقينا في امان. ما حدش ممكن يدخل
ما حدش هيدخل فجأة بتتمنى عليه بتمتنع ليه ده دليل ايه بقى ؟ على التقوى والشعور بمعية الله. انه لما كان رافض هو رافض لسبب واحد وهو الخوف من الله. مش
انه يتقفش لان الحتة دي ممتنعة. الحتة دي متأمنة احد الصالحين يا جماعة كان دايما يخرج ورقة من جيبه يبص فيها ويحطها في جيبه تاني. فلما مات طلعوا الورقة دي
عشان يشوفوا فيها ايه لقوا فيها تلات جمل قصيرة جدا الله معي الله ناظري الله شاهدي الراجل كل شوية يفكر نفسه. الله معي الله ناظري الله شاهدي. انا هاقول لكم حاجة. انا كنت قلت الموضوع ده قبل كده من مدة وقلت لكم حطوه اكتبوها على الديسك توب بتاع الموبايل
بتاعك فيبقى كل ما موبايلك كل ما تبص في موبايلك يطلع لك الله معي الله ناظري الله شاهدي عشان تفكر نفسك باستمرار تغليق الابواب كان محاولة لاقناعه غلقك مش غلقك
بتشديد اللام فيها مبالغة في الغلق يعني كانت الابواب مقفولة بالضبة والمفتاح مقفولة من جوة ما حدش يقدر يفتحها والدنيا امان. وقالت هيت لك. اي تهيأت لك انا بين ايديك في وسط عفة القرآن الكريم والاعجاز البياني. يذكر لك مشهد
ايتين بلس مشهد للكبار فقط. بس بدون اي الفاز صريحة او اي وصف يخدش الحياء بتاع اي قارئ او اي قارئة قال معاذ الله انه ربي احسن مثواي انه لا يفلح الظالمون
اخدنا في سورة الاعراف من خمس تيام واما ينزغنك من الشيطان نزغ فاستعذ بالله انه سميع عليم. اول ما الشيطان يبدأ مع  فورا تطلع السلاح بتاعك وهو ذكر الله. وافضل ذكر تستخدمه مع الشيطان هو الاستعاذة
قال معاذ الله انه ربي احسن مثواي رب البيت هو الذي يربي ويعتني ويرعى والرب هو الله لكن هناك ارباب دنيويين بقى في الدنيا  آآ وارد ان سيدنا يوسف كان يقصد الله سبحانه وتعالى انه لا يجب ان يقع في المعصية. وان ربه حسن حاله وحسن مثواه
بعد ان كان ضائعا وحيدا عاريا في الصحراء او يقصد ربي هنا هو رب البيت الذي اشتراه واحسن مثواه وبيعامله معاملة طيبة في مفسرين قالوا كده يقصد ربنا وفي مفسرين قالوا لأ يقصد الراجل. احنا بصراحة مش شايف اي تضارب هو يقصد الاتنين
ايه المشكلة؟ هو بيكلم واحدة وبيفكروا انه ربه ورباها هي كمان ما ينفعش ان احنا نخونه بس في نفس الوقت هو بينه وبين ربنا هو المسألة بينه وبين ربنا. هو انا الانسان اللي بيخاف من ربنا يا جماعة خلاص ما بيعملش حساب الا لربنا
هو مش محتاج انه يحترم العلاقة بينه وبين الراجل عشان ما يخونوش مع مراته! طب ما هو يعني لو كان الراجل ده بيعامله وحش كان عمل كده لو كان الراجل ده ما يعرفوش اصلا
كان كان سيدنا يوسف هيقع في الزنا استحالة فالمسألة هي انه بيكلمها باللغة اللي ممكن تعظها هي وهو بينه وبين نفسه هو عنده علاقة بربنا تخليه ولا حاجة بعد كده
ترفيه الاية واحد وعشرين قال ايه بص في الاية واحد وعشرين. وقال الذي اشتراه من مصر لامرأته اكرمي مثواه من الممكن سيدنا يوسف يكون بيخاطب المرأة الكافرة بما تفهم هي
هي مش هتفهم معاني التقوى. مش هيقول لها اتق الله يعني. بتفهم هي ويعني لكن هو فكرها ان الراجل غايب عن البيت وما يصحش. ده رب البيت وده كده يعني. طيب
آآ قال معاذ الله انه ربي احسن مثواي انه لا يفلح الظالمون. هنا الوضع وضع خيانة يبقى يعني لا يفلح الخائنون اذا الخيانة نوع من انواع الظلم نوع من انواع الظلم
اقرا بقى معي اربعة وعشرين وخمسة وعشرين مع بعض ولقد همت به وهم بها لولا ان رأى برهان ربه كذلك لنصرف عنه السوء والفحشاء انه من عبادنا المخلصين واستبق الباب وقدت قميصه من دبر والفيا سيدها لدى الباب
قالت ما جزاء من اراد باهلك سوءا الا ان يسجن او عذاب اليم واحدة واحدة بقى ولقد همت به الهم هو العزم على بدء امر معين والشروع فيه يعني الانسان اتخز قرار انه يعمل حاجة معينة وخلاص بدأ يعملها. ولقد همت به. واضحة
اي همت ان ترتكب الفحشاء معه كتير بقى مننا بيغلط غلطة كبيرة جدا لما يقرأ الاية دي مجتزأة ناس كتير عشان يسبتوا ان كل انسان ممكن يغلط فيقول لك ايه
يا عم يعني ربنا قال ولقد همت به وهم بها وده رسول يعني لأ دي غلطة كبيرة جدا جدا. سيدنا يوسف لم يهم بها اصلا ازاي ده القرآن قال اهو قدامك اهو لا ما قالش
القرآن ما قالش انه هم بها افهمها لكم بقى ازاي ازاي بقى اقول لكم اهو. بصوا يا جماعة في سورة القصص ام موسى ربنا قال ايه بعد ما رمت سيدنا موسى
الصندوق وحطيته في في البحر في الماية كانت هتتراجع وتصوت وتقول هتقول ابني هتخاف ان كادت في سورة القصص ان كادت لتبدي به لولا قربتنا على قلبها يعني لولا ان ربنا ربط على قلبها وثبتها
كانت هتصوت لا تبدي به وتكشف الموضوع يعني ايه؟ يعني هي ما عملتش كده هي لم تبدي به. ليه؟ عشان ربنا ربطها على قلبها. حلو قوي. ده معناه ايه بقى
لولا حرف امتناع لوجود لو حرف امتناع الامتناع لكن لولا حرف امتناع لوجود يعني بسبب وجود حاجة في حاجة تانية ما ينفعش تتوجد خلاص ما اتوجدتش  عشان وجود ربط ربنا على قلب ام موسى
امتنع انها تبدي به. فهي لم تبدي به هنا بقى في قصة ايه سيدنا يوسف اقرأ كده معي ربنا بيقول ايه؟ ولقد همت به وهم بها لولا ان رأى برهان ربه
يعني عشان رأى برهان ربه لم يهم بها قال انه الهم من عنده هو هو الهم مش موجود اصلا ليه؟ عشان رأى برهان ربي انتم بقى حرف امتناع الهم لوجود
الرؤية انه رأى البرهان يبقى سيدنا يوسف لم يهم بها اصلا دي نقطة مهمة جدا. فيه ناس قالوا لأ هو هم بها ليضربها. هم بها ليدفعها ما فيش بياعة كده
لولا لغويا معناها ان في حاجة ما حصلتش عشان حاجة تانية حصلت. ده معناها خلاص؟ طيب  انا اللي يفرق معي ايه بقى هو قلب في ايمان برهان ربه يجعله قادر على دفع سيطرة الشهوات مهما كان شاب ومش متزوج. وهي جميلة ما فيش. برهان ربه
جعل ايمانه قوي لدرجة انه يستطيع دفع الشهوات بتاعة نفسه وابواب مغلقة وكله في ناس قالوا البرهان ده انه سمع قرآن وفيه ناس قالوا البرهان ده انه شاف صورة ابوه في السقف عاضد على صباعه وخايف يقول له يعني ما تعملش كده
مش دليل على الكابتن انا ليه يفرق معي ان في برهان من ربنا قوى ايمانه جعله يدافع الشهوات  قال لك بس الاية بتقول رأى برهان ربه يبقى لازم يكون رأى رأى بعينه حاجة. لأ مش لازم
سورة الكهف ربنا بيقول ايه؟ قال ارأيت اذ اوينا الى الصخرة فاني نسيت الحوت. يعني فاكر لما رأيت افرأيت ان متعناهم سنين؟ يعني اخدت في اعتبارك لو متعناهم سنين رأى برهان ربه اي ادرك برهان ربه
سيدنا يوسف كان تقيا يروى في بعض الروايات انه كان يذكر نفسه بالله. دايما وكان يذكرها هي ايضا اسناء المراودة بالله يعني زويخة كانت تقول له اسمها زليخة يا يوسف ما اجملك
وكان يقول لها هكذا سواني ربي في بطن امي عليكم ما اجمل شعرك قال هو اول ما يبلى في قبري قالت لماذا تبتعد عني كلما اقتربت منك؟ قال هكذا اقترب من ربي
قالت يا يوسف انظر في وجهي تعال تغض البصر ليه قال اخاف ان افقد بصري يوم يحاسبني ربي قالت له يا يوسف ادخل معي في هذه الاغطية قال هي لا تغطيني من ربي
قالت يا يوسف الفراش ناعم من حرير قال اذا لا اناله في الاخرة ذكر الله وذكر الموت وذكر الاخرة هو اقوى سلاح عند المؤمن كمل معي الاية اربعة وعشرين ولقد همت به وهم بها لولا ان رأى برهان ربه. كذلك لنصرف عنه السوء والفحشاء
انه من عبادنا المخلصين ولها قراءة اخرى انه من عبادنا المخلصين. تقريبا نص الائمة قروها كده. المخلصين ازن يعقوب وابو عمرو وابن عامر ومش فاكر وابن كثير. غالبا الاربعة دول. المهم
ايه الفرق بين مخلص ومخلص  بالكسر مخلص تشير لانه انسان مخلص لله بيخلص نفسه لله. بالفتح تشير ان ربنا هو اللي اخلصه لله فانت بتخلص نفسك لله لان ربنا اختارك تبقى مخلص. فهي مخلص ومخلص والمعنيين مختلفين. والمعنيين
مش متضاربين والمعنيين بيدونا صورة كاملة ان ربنا اختاره ليكون مخلصا. فربنا اخلصه ليكون مخلصا  طب دي معناها ايه بقى؟ معناها ان ربنا كذلك لنصرف عنه السوء والفحشاء. ليه عمل كده ربنا؟ لانه من عبادنا المخلصين
يبقى انت لو مخلص ربنا يدفع عنك السوء والفحشاء بس تخلص اخلص انت كمان طيب نكمل واستبق الباب وقدت قميصه من دبر والفيا سيدها لدى الباب قالت ما جزاء من اراد باهلك سوءا الا ان يسجن او عذاب اليم. واستبق الباب اتعملوا سباق ناحية الباب. طلعوا هم الاتنين يجروا ناحية الباب
هو عشان يفتح ويهرب وهي عشان توصل الاول وتقوم واقفة له وسادة الباب تمنعه يخرج مين كان اسرع سيدنا يوسف اسرع؟ ايه الدليل؟ هو قدام وهي ورا عشان تعطله شدته من قميصه
طبعا شدته من ضهره فالقميص اتقطع ده دليل على ايه دليل على ان بعد ما مسكت القميص استمر في المقاومة وهي استمرت في الجذب. يعني هو مصر على الهرب وهي مصرة انها تشده. فالقميص
اتقطع وقد دت قميصه من دبر القميص اتقطع من ورا والفيا سيدها لدى الباب. لقوا جوزها عند الباب. اي باب هي غلقت الابواب بابواب. يقال سبع ابواب بقوا ورا باب الاوضة وباب الطرقة وباب الدور وباب الفيلا وباب
ده معناه ان سيدنا يوسف كان بيجري يفتح باب ورا باب ورا باب وهي بتجري وراه. بيبان بيبان بيبان لغاية اخر باب لقوا الراجل واقف اول ما فتح لقوا الراجل واقف
اتفتح وزوجها شاف المنزر يوسف قميصه مقطع واضح ان في نوع من التدافع وعرق ووش احمر والاتنين شكلهم ان كان فيه حاجة جوة بس احنا وقفنا كلمة سيدة. القرآن ما بيقولش سيد على الزوج ولا العرب بيستخدموها على فكرة
في سورة هود لو تفتكروا السيدة سارة لما الملائكة جايوا يبشروها باسحاق قالت يا ويلتى االد وانا عجوز وهذا بعلي شيخاء مش سيدي وفي سورة المجادلة قد سمع الله قول التي تجادلك في زوجها وتشتكي الى الله
في سورة البقرة فان طلقها فلا تحل له من بعد حتى تنكح زوجا غيره يبقى ايه؟ القرآن ما بيستخدمش كلمة سيئة. بعل. بيستخدم زوج قال بعض المفسرين ربما ان القبط اهل مصر
يقولوا سيد على الزوج يا سي السيد يعني  لكن هناك رأي اخر هو انه ربما انها كانت انا ومعتوقة وتزوجها. وده بيحصل كتير نكمل خمسة وعشرين. واستبق الباب وقدت قميصه من دبر والفيا سيدها لدى الباب. قالت ما جزاء من اراد باهلك
الا ان يسجن او عذاب اليم جاهزة جاهزة اول حد اتكلم هي. ما حدش اتكلم. الراجل ما اتكلمش ما حدش فيه ايه اللي بيحصل. سيدي يوسف ما قالش حاجة. ما فيش حد قال حاجة. هي اللي كانت على طول والكلام جاهز طلاقات بتريليوز
وحاولت تأيف الموضوع كله لمصلحتها اول ما الباب اتفتح وشاف المنزر الراجل قالت له ايه عقاب اللي هيطبق على واحد حاول يمس اهلك بسوء يتسجن بقى ولا يضرب بقى ولا ايه بالزبط ؟ يتعزب يعني هيضرب هيتجلي ده وبتاع
اول حاجة بتطلع نفسها بريئة على طول وبترسم صورة ان خلاص المتهم اهو مش متهم. ده جاني خلاص. ده اتحكم عليه واضح ان هو غلطان. بيكون مين اللي غلطان يعني؟ هي اللي غلطانة يعني؟ ست البيت اللي غلطانة معقول
اتنين محطة الاختيارات بتاعة العقوبة على طول طب ما يمكن الراجل هيقتله. لا ما فيش. عشان ما يتقتلش مش عايزاه يتقتل ومش عايزاه يمشي مش عايزاه يتنفي عايزاه يفضل عايش معها
تلاتة ما قالتش انه حاول يرتكب الفحشاء فقط قالت من اراد باهلك سوءا يعني كان عايز يأزيني يضربني آآ يعاكسني يتحرش مش لازم يعني الفحشاء فلم تؤكد صراحة جريمته ايه
اربعة خيار السجن اعطته وراحت وراه على طول مدية خيار اخر سهل واسرع وهو العزاب الاليم يعني هيضرب ايه؟ هيجلد ولا حاجة وخلاص. وهو يفضل برضه في البيت والوضع هو هو. ويخف
في بعد اسبوعين ويفضل خدام في البيت  بس سيدنا يوسف عنده عزة نفس مش عزة نفس عادية لا ده داعية. ده رسول ورأس ماله سمعته راح مدافع عن نفسه وعن سمعته بمنتهى الوضوح اقرا ستة وعشرين. قال هي راودتني عن نفسي. وشهد شاهد من اهلها ان كان قميصه قد من قبل
فصدقت وهو من الكاذبين سيدنا يوسف بمنتهى القوة بمنتهى الصراحة قال هي راودتني عن نفسي. فخلص الموضوع. بمنتهى الصراحة مش ارادت سوءا سوءا مين ؟ على طول بلاش كلام مايع
ده معناه ان سيدنا يوسف رفع قضية. وقضية خطيرة زوجها اخد الموضوع بقى بجد جاب حد من اهلها يحكم في الموضوع عشان ما يبقاش هو ظالمها ما ينفعش يبقى جوزها ويحاكمه جاب حد من اهلها
ليه عمل كده ليه ليه ما صدقهاش هي؟ اول حاجة سيدنا يوسف بقى له سنوات طويلة معه وعارف اخلاقه وعارف انه ما يعملش كده اتنين شايف مراته في كامل زينتها. وجوزها مش موجود. ليه يعني؟
تلاتة هي كلامها مايع وما لوش معنى محدد. من اراد باهلك سوءا عايز يعمل حاجة وحشة يوسف كلامه واضح ومحدد وبيتهم اتهام خطير. قال هي راودتني عن نفسي يبقى الموضوع لازم يتاخد بجدية بعد ما وصل للموضوع ده للمرحلة دي من جدية
اربعة قيل ان الراجل يبدو عنده عجز فكان متوقع انها ممكن تطلب هذه الشهوة بطريقة اخرى يعني هو كان حاسس انها بتعمل حاجة بالتالي الشاهد اللي جه من اهلها وما سمهوش حكم. ليه؟ لانه مش هينطق بحكم
ولا هيقرر عقوبة هو بس هيقول ازاي نعرف هي صح ولا غلط لكن اللي هيقرر هيعاقب ازاي سواء هيعاقبها او يعاقب يوسف هو صاحب البيت هو الراجل الكبير ده العزيز احنا بس كلنا ما نعرفش ان ده العزيز على فكرة. كل ده ما نعرفش ان ده عزيز مصر
لسه الصورة ما قالتش   الراجل اللي من اهلها ده حاول يبرأها. هو برضه كل همه هي قال ايه بقى ؟ اقرا معي واجتهد شاهد من اهلها ان كان قميصه من قبل
فصدقت وهو من الكاذبين اهم حاجة هي وضعها ايه؟ وان كان قميصه قد من دبر فكذبت وهو من الصادقين هي محور الموضوع نشوف لو القميص مقطوع من قدام تبقى صادقة
لو من ورا يبقى يبقى يبقى هو اللي يبقى هي كزابة  اقرا بقى تمانية وعشرين روحوا جايبين القميص فلما رأى قميصه قد من دبر قال انه من كيدكن ان كيدكن عظيم
تقريبا ده جوزها اللي بيتكلم زوجها بعد كده بص في القميص لقى مقطوع من الضهر انه من كيدكن ان كيدكن عظيم يعني ايه على فكرة انت كمان في مصلحتها فبيقول لها ما طبعا ما انت ست
انت زيك زي كل الستات كل الستات كده. يا نهار ابيض ده هو كل الموضوع عشان هي ما تتعاقبش خالص. هو هو هي مش هتتعاقب للشاهد اللي من اهلها يعمل لها حاجة ولا جوزها يعمل لها حاجة ولا حد هيعمل لها حاجة
قال انه من كيدكن ان كيدكن عظيم يعني هو خلاص هو وصلت لكل الموجودين كده طيب  اولا اما ان يعني هو الراجل ليه ما له اوبن مايند كده ؟ يعني هو الراجل ما له
اللي ما له كده يعني ما ما فيش دم يعني! هو الماية دي اللي ماشية في عروق ولا ايه الموضوع! لأ هو واضح ان حياة القصور والمترفين المجتمعات الكافرة في الوقت ده
والحقيقة انا عايش في اوروبا وعارف برضه الحياة دي مليانة فساد مليانة فساد وده شيء متعارف عليه ويبقى الزوج وزوجته عارفين ان كل واحد فيهم عنده قصص تانية خالص وعلاقات تانية والحياة ماشية
او ان الراجل مش عايز الموضوع يكبر. لان هيكون فيه احراج له. لو هي اتعاقبت هتدافع عن نفسها. ولو دافعت عن نفسها ده هيجر كلام تاني بقى عن عجزه وممكن يكون عنده مشاكل كبيرة يعني تطعن في رجولته او كده فمش عايز الموضوع يكبر
المهم عندي دلوقتي هو ان في ناس كتيرة بتسيء للاسلام ويقولوا يا ابني ده ربنا بيقول ان كيدهن عزيم. هي هتعترض على كلام ربنا بقى ولا ايه! ربنا ما قالش كده
ربنا ما قالش ان كيدهن عظيم دي كلمة طلعت من راجل كافر رأيه في النساء كده قال ان كيدكن عظيم لكن اللي يدرس الشريعة الاسلامية يجد ان كل احكام المرأة مصممة بطريقة تحمي المرأة من كيد الرجال
مش العكس عشان تبقوا عارفين ايه رأيكم بقى؟ الحجاب لان الرجال بيستخدموا النساء كوسيلة للاستمتاع يقعدوا يتفرجوا ويبصوا ويتلززوا لكن لو ما فيش رجالة لو مكان لو عمارة كاملة لو نادي كامل ما فيش فيه رجالة الستات مش لازم تلبس حجاب. يبقى الموضوع مش لبس حجاب. الموضوع موضوع ان الرجالة
بتستخدم النساء بطريقة معينة. فشرع الحجاب لحماية المرأة من كيد الرجال. اداب الاختلاط لان كثير من الرجال بيمسل ويعمل نفسه وبيحب وهيمان لغاية ما يوصل للي هو عايزه وبعد كده بيقفل الموبايل
ويتركها بقى سنجل مفر هو ده اللي بيحصل هنا وفي كل حتة فمش لازم نسيء للقرآن باستخدام الايات دي استخدام حدود يا عم ده ربنا قال انه من كيدكن ان كيدكن عزيم. لأ ده واحد كافر اللي قال كده
القرآن الكافر ده. القرآن قال لنا الكافر قال ايه؟ طب ما هو فرعون قال آآ انا ربكم الاعلى. هل احنا في الاسلام فرعون هو ربنا طب ما هي في القرآن ايوة ما هي في القرآن بس هي كلمة قالها واحد كافر. طيب
دي مش نزرة الاسلام للمرأة. من الاخر عشان تبقوا عارفين الاسلام لا ينظر للمرأة ان كيدها عزيم  تسعة وعشرين يوسف اعرض عن هذا واستغفري لذنبك انك كنت من الخاطئين يوسف حبيبي
مش يا يوسف ما فيش حرف النداء اصلا يوسف ده ده معناه في تقرب بيتقرب منه ما تزعلش مني. يوسف اعرض عن هذا. ما تتكلمش في الموضوع ده خالص مع اي حد عشان ما يرطرطش الكلام
خلاص الموضوع ده اتقفل اللي فات مات انت بقى واستغفري لذنبك طبعا ما اعرفش دي معزم المنفزين ما عدا واحد بس ازن القرطبي الحمد لله اللي لقيته قالها مش ممكن يكون استغفري يعني استغفري ربنا. الناس دي اصلا وسنيين
حتى لو بيعبدوا الله ومعه الهة تانية هم مش المتدينين قوي عشان ولاد روحي يستغفري ربنا يعني اطلبي الغفران مين جوزك اتأسفي قال ان يعني اه استغفري لذنبك انك كنت من الخاطئين
روحي روحي اعتزري وصلحي نفسك وصلحي علاقتك بجوزك واستغفري. يعني تطلبي الغفران من جوزك واستغفري لذنبك انك كنت من الخاطئين هنا توقف هنا قصة رهيبة وكل كلمة فيها طالع منها عبرة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبي هي هاديك واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا
اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان
بك وجميل التوكل عليك واحييها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته
