السلام عليكم ورحمة الله وبركاته. اهلا بحضراتكم في المقطع رقم اه ستة وتمانين من مقاطع حظر التجول والمقطع رقم حداشر من مقاطع سورة الكهف للاسف حصلت مشكلة على اليوتيوب والناس ضاعت مني
فارجو انهم يجدوا الرابط تاني جديد آآ نبدأ بازن الله. نبدأ بازن الله على مدرسة الجامعة وكده كده اصلا الفيديوز موجودة طيب آآ زي ما قلنا ده المقطع رقم ستة وتمانين من مقاطع حظر التجول. ورقم حداشر من تدبر سورة الكهف
اول حاجة احب افكر حضراتكم بها انكم تجيبوا مصاحف وافكركم ان احنا امبارح وقفنا عند الاية رقم تسعة وخمسين من سورة الكهف وقلنا هنسيبها للنهارده لانها مهمة جدا ومش عايزين نكروت التدبر بتاع الاية ديت
اقرا معي بقى افتح المصحف بتاعك على سورة الكهف الاية تسعة وخمسين وابدأ اقرأ معي. اعوذ بالله السميع العليم من الشيطان الرجيم وتلك القرى اهلكناهم لما ظلموا وجعلنا لمهلكهم موعدا
قبل ما ابدأ احب اقول لكم ان كلمة سنة. يعني الطريقة المعتادة سنة النبي صلى الله عليه وسلم يعني ما كان يفعلوه. ما كان يقول ما كان يقبل هناك ايضا سنن اسمها سنن الهية. يعني سنة الله
ودي قوانين في الكون منها سنن محسوسة في زكل ومنها سنن غير محسوسة النوعين سنن محسوسة او غير محسوسة خلاص بقى سنة اذا هي ثابتة لا تتغير. ثابتة لا تتغير
ربنا سبحانه وتعالى بيقول فلن تجد لسنة الله تبديلا ولن تجد لسنة الله تحويلا. السنة المحسوسة منضبطة بقوانين الفيزياء قوانين الطبيعة. بالتالي يمكن التنبؤ بها قبل ان تحدث وبدقة شديدة. يعني قل لي كمية الماية دي قد ايه
كم ملي جرام ماية والحرارة اللي انت بتسخنها بها قد ايه اقدر احسب لك بالثانية متى سيصل هذا الماء الى الغليان؟ ليه؟ لانها سنة محسوسة منضبطة بقوانين مين واضحة وطبيعية
السنن الغير محسوسة ثابتة ايضا وهتحصل يعني هتحصل لكن صعب التنبؤ بمتى تحدث لان في متغيرات كتيرة ولا توجد قوانين طبيعية نستخدمها عشان نحسبها بها. نديكم مثال عشان ما تتوهوش مني. ربنا مثلا قال
ان الله لا يغير ما بقوم حتى يغيروا ما بانفسهم. ده قانون عام. هذه سنة من سنن الله سنة يعني ثابتة لا تتغير. لو ناس غيرت ما بانفسها ربنا يغيرها
ولكن امتى نشوف التغيير؟ امتى ربنا هيغير ما بقوم لما يغيروا ما بانفسهم لا نستطيع نحسبها لا بالساعة ولا بالايام ولا بالشهور ولا بالسنين. ليه لان ما فيش قانون طبيعي
نقدر نحسب على اساسه. ولان كمان المتغيرات دي متغيرات كثيرة جدا زي مسلا قدر التغير اللي هم اتغيروه وقدر التغيير اللي غيروه لانفسهم. فالمسألة دي تجعل من الصعب ان احنا نتنبأ بها لكنها لازم هتحصل. هذه قوانين
الهي سواء التغيير الافضل او للاسوأ عشان تبقوا عارفين. طيب نيجي بقى للاية تسعة وخمسين في سورة الكهف اللي هي محل هذا التدبر اقرأ معي اقرا معي اه وتلك القرى اهلكناهم لما ظلموا
واجعلنا لمهلكهم موعدا. ازا قانون عام وتلك القرى اهلكناهم لما ظلموا. القرى تهلك لما تظلم الدول تهلك لما تظلم طبعا انت بتسأل طب امتى يا رب هيهلكوا ؟ القرآن بيقرا افكارك. كمل الاية بقى. وجعلنا لمهلكهم موعدا. موعده ربنا هو اللي يعلم متى تهلك
هذه القرى متى تهلك هذه الامم من سنن الله في الكون ان الدول التي تظلم تهلك اين ذهبت فارس؟ بعد الفين سنة حضارة اين ذهبت الدولة الرومانية بعد الف وخمسميت سنة حضارة البحر المتوسط اسمه بحر متوسط لانه كان بحيرة بتتوسط الدولة
دولة واحدة ضخمة عظيمة قوية في وسطها بحيرة اتسميت اتسمت البحر المتوسط. البحر الابيض ما فيش حاجة اسمها البحر الابيض. ما اسموش ابيض متوسط. طيب في عدة سنوات الدولتين دول تبخروا
على يد الصحابة. ولكن اللي هزمهم هو الله سبحانه وتعالى. شف حديث النبي صلى الله عليه وسلم. تغزون فارس فيفتحها الله مش تفتحونها ثم تغزون الروم فيفتحها الله اذا نحن امام اية عظيمة. امام اية مادة قانونية. اين ذهب الاتحاد السوفيتي؟ اين ذهبت الشيوعية بتاعة آآ الاتحاد السوفيتي
ازا مادة قانونية وتلك القرى اهلكناهم لما ظلموا وجعلنا لمهلكين موعدا ومن ادلة يا جماعة مصداقية هذا الكتاب هو انه دايما يحث على الخير ويحذر من الشرور. اذا هو من الله
اه دايما يحذر من الظلم يحذر من السرقة، يحذر من الفواحش، يحذر من الكذب، يحذر من العنصرية بيحذر من الكذب يا اما ما هو القرآن يا اما من عند الشيطان ومش ممكن يكون من عند الشيطان يحذر من الحاجات السيئة دي كلها. ويحث على العدل ويحث على الصدق ويحث على العفة
او من عند انسان وبيدعي انه من عند الله يبقى هو كزاب ازاي يبقى انسان كزاب ويطلع الجمال ده وازاي يبقى انسان كزاب ويحث على عدم الكذب ويحث على الصدق وهو انسان لابد انه ينفضح. طيب
هو انا ساترك لكم رابط مهم جدا لمحاضرة مهمة جدا اسمها آآ آآ قيم انسانية ام سنن الهية؟ مهم قوي تتفرجوا عليها. المحاضرة اديتها في تركيا في يوم من الايام من حوالي تمن سنين كده ولا
طيب هتركها لكم في صندوق الشرح تحت الفيديو يا بتوع اليوتيوب هتركها لكم في البوست بتاع الفيسبوك يا بتوع الفيسبوك. طيب وهنا نبدأ بقى قصة حبيبنا وحبيب ربنا سيدنا موسى عليه الصلاة والسلام والعبد الصالح
ربنا قال له والقيت عليك محبة مني ولتصنع على عيني. عشان كده هو حبيب الله وحبيبنا هو والنبي محمد صلى الله عليه وسلم. اقرأ معي الاية بقى واذ قال موسى لفتاه لا ادرح حتى ابلغ مجمع البحرين او امضي حقوبا
واذ معناها افتكر افتكر لما تذكر الموضوع ده مهم لك في حياتك. واذ قال موزة افتكر لما موسى قال واذ قال موسى لفتاه مش معروف من هو الفتى. مساعد سيدنا موسى خادم لسيدنا موسى
ولكن التفاسير والادلة كلها تشير ليوشع ابن نون اللي اصبح نبي بني اسرائيل بعد سيدنا موسى وسيدنا هارون ويقال انه ذكر في القرآن الكريم باسم اليسع ويقال هو ذا الكذب. المهم
القرآن سكت عن اسمه في القصة وظهر فقط كخادم لسيدنا موسى يتعلم منه ومن مرافقة سيدنا موسى واذ قال موسى لفتاه لا ابرح حتى ابلغ مجمع البحرين او امضي حقوبا
افتكر لما موسى قال لفتاة انا لن اتوقف عن المشي لغاية ما ابلغ مجمع البحرين ان شا الله امشي حقبا. يعني قرون طويلة الحقب الواحد طبقا للزمخشري وده من علماء اللغة له تفسير رائع اسمه الكشاف
الحقب تمانين سنة حقباء يعني قرون بقى سؤال معلش ايه الاصرار ده يعني ايه للدرجة دي مهمة اوي يا سيدنا موسى انك يخليك توصل لمجمع البحرين يعني اسمع بقى حديث امية ابن كعب لا يمكن فهم القرآن بدون السنة خلوا بالكم. السنة مهمة جدا لفهم القرآن وفهم حياتنا وفهم كيف
اعبد الله واوعوا تصدقوا حد يخدعكم يقول لكم السنة مش مهم والقرآن يكفي. الكلام ده غير صحيح السنة مذكرة تفسيرية بتفسر القرآن حديث ابي بن كعب رضي الله عنه ده من اعظم علماء الصحابة في القرآن الكريم مشهور بعلمه في القرآن الكريم
وقف موسى خطيبا في بني اسرائيل. موسى وقف يخطب في بني اسرائيل بني اسرائيل سألوه من اعلم الناس مين اكتر واحد عنده علم؟ سيدنا موسى قال الموضوع مش مستاهل يعني اني انتظر وحي. انا نبي هذا الزمان انا كليم الله. ربنا اختارني لقيادة الامة المسلمة في هذه المرحلة
جدا من تاريخ العالم واخترني للوقوف امام اكبر طاغية هيكون مين يعني اعلم الناس؟ فقال لهم انا من اعلم الناس يا موسى؟ قال انا انا اعلم الناس هيكون مين يعني
اسمع الرسول صلى الله عليه وسلم قال ايه الحديث بقى كتب الله عليه ان لم يرد العلم اليه سيدنا موسى  طلب يقابل العبد الصالح ده خلي بالك ان هو هنا ربنا عاتب سيدنا موسى
انت ازاي ما تقول الله اعلم ازاي كده السيدة موسى قالوا هل هناك من هو اعلم مني؟ قال نعم عبد من عبادي عند مجمع البحرين. فسيدنا موسى طلب يقابل العبد الصالح ده
ربنا قال له تذهب لمجمع البحرين وده مكان بعيد جدا وتاخد حوت يعني سمكة وضعه في مقتل يعني حاجة جردل صغير حاجة كده واللي هيحصل للسمكة هيكون هو العلامة المهم ربنا عاتبه
لازم نقول الله اعلم مش عارف تقول الله اعلم مش عارف ما تقولش آآ حاجة من دماغك. تقول الله اعلم لكن لا تتطوع باعطاء معلومة لا دليل عليها شوف بقى انت لما تقرا الاية دي بتدبر بتربيك على ايه
انت بتتدبر هذه الاية فبتربيك على الموضوعية. عدم الكلام الا اذا كنت واثق من كلامك وعندك دليل حطها مع اية قصة الكهف. اصحاب الكهف هؤلاء قومنا اتخذوا من دونه الهة. لولا يأتون عليهم بسلطان بين. لو كان بس عندهم دليل
الله! يعني العبادة بدليل يبقى انت تعطي معلومة بدون دليل؟ ثانيا فدي اول مشكلة. يعني ادي اول حاجة بتربيك عليها الاية. لا تتكلم الا اذا كنت متأكد جدا من كلامك
ولا تعطي معلومة بدون دليل. اتنين لا يليق بالمسلم انه يزكي نفسه. في سورة النجم ربنا بيقول فلا تزكوا انفسكم. هو اعلم بمن اتقى انت متخيل ان لما ربنا صحح لسيدنا موسى المعلومة
وان هو مش اعلم الناس ان سيدنا موسى سكت واخفى ذلك عن بني اسرائيل اكيد صححها واكيد راح قال لهم على فكرة يا جماعة انتم سألتوني من اعلم الناس وانا قلت انا
مش انا اعلم الناس طلع فيه شخص اخر سلام عليكم. انا رايح مسافر ادور عليه وابحث عنه عشان اتعلم فاكيد سيدنا موسى صححها وهذا درس تربوي لان مش سهل ان انسان بعد ما يزكي نفسه يتراجع امام الناس يقول لهم بصراحة مش انا احسن واحدة
مش انا اعلم واحد مش سهلة  طبعا ده درس تربوي عشان تاني مرة ما يبقاش يزكي نفسه. ما حدش يزكي نفسه جرب كده اقعد مع اربعة خمسة كده من اصحابك مسلمين وسجل القعدة
وارجع اسمعها هتلاقي كل واحد فيهم بيتكلم عن نفسه. بما فيهم انت بتتكلم عن نفسك كل واحد بيتكلم عن انجازاته عن زكاؤه عن خبرته عن املاكه وعن جماله وعن شياكته وعن حلاوته. لو حد من الصحابة سمع حوار من حواراتنا هيقول دول اكيد مرضى نفس
طول النهار بنزكي انفسنا يبقى ده اول درس. اول درس لا تتكلم بدون دليل وخليك موضوعي. نمرة اتنين لا تزكي نفسك تالت درس بقى عاوز تقابله علشان تتعلم مش هجيبه لك في درس خصوصي في ترابيزة على ترابيزة السفرة. لا لا لا
اتعب وامش وسافر واجتهد في عبادة اسمها عبادة طلب العلم بس انت مسافر في عبادة اخلاقك وانت مسافر تطلب العلم تكون اخلاق المتعبد طلب العلم من اجل العبادات. قال النبي صلى الله عليه وسلم اذا مررتم برياض الجنة فارتعوا
قيل وما يا رسول الله وما رياض الجنة؟ رياض جنة ايه في الدنيا؟ قال مجالس العلم. مجالس العلم دي كل مدرس او مدرسة قاعد حواليه طلاب بيتعلموا اي علم مفيد
دي حلقة من حلقات الجنة. دي روضة من رياض الجنة على الارض. هذا تشبيه النبي صلى الله عليه وسلم وقال ايضا ما من خارج يخرج من بيته يطلب العلم الا وضعت له الملائكة اجنحتها
رضا بما يصنع يعني واحد خرج من بيته رايح يطلب العلم طول ما هو ماشي الملايكة واقفين على الجانبين حرس شرف حرس شرف من الملايكة مش عساكر امن مركزي. لا ملايكة وايه بقى؟ كل ما يعدي من عند ملائكة يقوموا فارشين الاجنحة بتاعتهم كده. تحية بيحيوك
رضا بما يصنع استشعر ده وانت رايح تطلب العلم وقال ايضا صلى الله عليه وسلم طلب العلم فريضة على كل مسلم وان طالب العلم يستغفر له كل شيء. كل حاجة بتستغفر لك. بتطلب من ربنا انه يغفر لك طول ما انت بتطلب العلم
الحيتان في البحر حتى السمك في الماية بيطلب لك المغفرة الكون كله بيطلب لك المغفرة ان الكون كله سجد لك عشان تؤدي مهمتك. فازا كنت بتؤدي مهمتك كله بيدعي لك
لما تخرج من بلدك تطلب العلم ما تروحش تصيع بقى علشان ما تضيعش ثوابك العظيم ده ناس كتير بتطلع عشان تطلب العلم بس بتصيع للاسف تنسى نفسها  قلنا الاية دي فيها كم من الدروس رهيب. واحد بتصحح منهج الفكر عند القارئ المتدبر فتخليه ما يتكلمش الا لو متأكد وعنده دليل. لا تزكوا انفسكم
ليتواضع وما يزكيش نفسه يتعلم انه لازم يتعب عشان يتعلم انا الشيخ بتاعي علمني يا طالب العلوم بغير كد ستدركها اذا شاب الغراب يا طالب العلوم بغير كد ياللي عايز تتعلم من غير ما تتعب
هتتعلم لما الغراب يشيب. هو فيه غراب شايب الغراب كل الغربان سود. ما فيش غراب شعره بيبيض. يعني ازا لابد من انك تتعب وتكتب يقول لك الشيخ يعلمني ايضا العلم صيد والكتابة قيد
انتهت واصطدت غزالة. تقوم مخليها جنبك وتروح تكمل صيد ولا بتربطها ؟ بتربطها. والا هتهرب منك نفس الكلام. العيب اللي انت اتعلمته تكتبه ما يهربش منك وتعبك ما يروحش على فاشوش
يبقى تكتب اربع رابع درس في الاية دي انت غلطت ولا يليق بمن هو مثلك انه يخطئ فبالتالي لازم شوية الم عشان التربية الربانية دي مش ببلاش مجمع البحرين مش قريب. ده انت هتمشي مشوار سقع
ما تمشي مشوار حلو يعني اللي ما قالش الله اعلم في درس هياخده تربية ربانية عشان تاني مرة يبقى يفتكر الله اعلم واللي ما قالش ان شاء الله هاخد درس برضو هينتزر الاجابة خمستاشر يوم وانتهى الاحراج. كل يوم الكفار جايين ها يا محمد جبت لنا الاجابة على التلات اسئلة؟ فاكرين انتم الدرس اللي قلنا فيه
في سبب نزول نزول سورة الكهف اصلا الاجابة ما نزلتش معناه قال لهم اخبركم غدا. بس نسي يقول ان شاء الله الاجابة اتأخرت خمستاشر يوم عشان يبقى درس. ولا تقولن لشيء اني فاعل ذلك
ارجع للاية تلاتة وعشرين. قال لي في الكهف هات لي تلاتة وعشرين واربعة وعشرين ولا تقولن لشيء اني فاعل ذلك غدا. الا ان يشاء الله اذكر ربك اذا نسيت وقل عسى ان يهديني ربي لاقرب من هذا رشدا
مش ممكن العظمة الحقيقة. يعني احنا قاعدين بنتفرج في الصورة على تربية ربانية بتحدث. لاتنين من اعزم رسل الله. خاتم الرسل وكليم الله دي اشارة لايه؟ لاهمية التربية لو تركت ابنك او بنتك بدون تربية هو مش هيطلع متربي بالبركة. لأ هيطلع متربي شيطاني
فلابد من التربية ولابد من دراسة التربية  ولابد من تربية النفس ايضا. ده اهم حاجة انت فاقد الشيء لا يعطيه انت لازم تربي نفسك ايضا وتربي بعد كده اولادك. عشان كده تحت كل فيديوهاتي على اليوتيوب
هتجدوا اقتراح لبرنامج تربوي لتربية النفس. تلات دورات وراء بعض. اول دورة مفاتح التدبر تاني دورة التربية الايمانية. تالت دورة التربية الروحية. والتربية الايمانية فيها واجب يومي لازم يتعمل خلاص؟ اقرأ معي بقى واحد وستين
فلما بلغ مجمع بينهما نسيا حوتهما فاتخذ سبيله في البحر سربا. لما وصلوا المكان كما وصلوا مجمع البحرين طبعا مجمع البحرين فيه ناس قالوا لازم يكون نهر مع بحر يبقى دمياط وناس قالوا لعبة بحرين نبقى بحرين وناس قالوا
القرآن سكت عن هذا. مش لازم نعرف فين يعني لما وصلوا المكان الحوت اتنسى وهم مش واخدين بالهم فهرب ونزل اتسرب في البحر اقرا اتنين وستين معي فلما جاوز لما جاوزه مكان مجمع البحرين. والسمكة هربت منهم من غير ما ياخدوا بالهم
سيدنا موسى تعب قال لفتاه اتنا غداءنا لقد لقينا من سفرنا هذا نصبا. يعني تعب شف بقى ربنا خلى سيدنا موسى يتعب بعد تجاوز المكان اللي اتسرب فيه الحوت عشان يقفوا عشان يتغدوا ويستريحوا
اكتشفوا اللي حصل قبل ما يكملوا كتير الفاكهة مساعد سيدنا موسى قال ايه؟ اقرا معي تلاتة وستين قال ارأيت اذ اوينا الى الصخرة فاني نسيت الحوت وما انسانيه الا الشيطان ان اذكره. واتخذ سبيله في البحر عجبا
عارف يا سيدنا موسى لما وقفنا نستريح عند الصخرة انا نسيت اخلي بالي من الحوت ونسيت كمان احكي لك وما انسانيه اني احكي لك الا الشيطان هو اول مرة مش الشيطان بس هو نسي الحوت وزحوت ده. تاني مرة بقى اللي هو النسيان التاني انه نسي يحكي لسيدنا موسى وما انسانيه الا الشيطان وان
كنت هقول لك بس نسيت ما اهتمتش انها ممكن تكون حاجة مهمة يعني واتخذ سبيله في البحر عجبا. عرف يلاقي في البحر آآ طريقه بطريقة عجيبة يعني سمكة ميتة بقى لها مدة معنا وما فيش فيها حياة. تصحى
او تجري كانت حاجة عجيبة جدا لاحزوا بقى تناسق الالفاز وربطها للقصص في الصورة وربطها الصور ببعضها عجبة سمعناها قبل كده فين في سورة يونس اللي هو صاحب الحوت الاية اتنين اكان للناس عجبا
ان اوحينا الى رجل منهم ان انذر الناس وبشر الذين امنوا اكان للناس عجبا في يونس اللي هو صاحب العود. وفي الكهف الحوت اتخذ سبيله في البحر عجبا. وفي الكهف ايضا جت في القصة الاولانية بتاعة اصحاب الكهف
ام حسبت ان اصحاب الكهف والرقيم كانوا من اياتنا عجبا هناك جمال في توزيع الالفاز في القرآن وهذا الجمال له سر يحتاج الى دراسته صدقوني القرآن جواه كمية اسرار محتاجة لسة ما حدش درسها لسة. مليارات الناس قرت القرآن ولسه حاجات كتيرة لم يصبر الناس اغوار
اقرا معي اربعة وستين بقى لما سيدنا موسى سمع الخبر بتاع السمكة اللي راحت زعل قال ذلك ما كنا نبغ فارتد على اثارهما قصصا طول عمري كنت فاهم ان سيدنا موسى هنا بيتريق
وبيسخر وبيقول لك ادي اللي كان ناقص ذلك ما كنا نبغ. ادي اللي احنا كنا محتاجينه. لأ سيدنا موسى فعلا فرح بضياع الحوت وقال له هو ده اللي انا كنت منتزره هو ده اللي انا محتاجه بالزبط. تعال معي وريني
راح فين بالزبط واوعى تغلط في تحديد المكان. فارتد يعني رجعوا لورا على اثارهما قصص ان الانسان يقص الاثر يعني يمشي ورا خطوات الرجلين عشان يعرف الانسان اللي هو بيقتص اثره راح فين؟ هم رجعوا
يقتص اثرهم هم على اثارهما هم قصصا رجعوا لورا ماشيين على نفس خطوات رجليهم عشان يتتبعوا خطواتهم عشان يوصلوا للمكان بالزبط ما يغلطوش فيه وصلوا لا قوم انتظرهم هناك. اقرا خمسة وستين
فوجد عبدا من عبادنا اتيناه رحمة من عندنا وعلمناه من لدنا علما فوجدا هم الاتنين وجدوا العبد الصالح ودي اخر عهدنا بفتى سيدنا آآ موسى وليكن يوشع ابن نون ولكن كده بينتهي دوره وهيختفي من القصة وده اخر مشهد فوجد هم الاتنين عبدا من عباده
اتيناه رحمة من عندنا وعلمناه من لدنا علما. وهيستكمل بقية المشاهد بتاعة القصة. سيدنا موسى عبد الصالح مع بعض وبيختفي الفتى. طيب بيرجع بقى لبني اسرائيل طبعا وبيسيب بقى سيدنا موسى ايه ياخد الكورس التعليمي بتاعه
فوجد عبدا من عبادنا اتيناه رحمة من عندنا. وعلمناه من لدنا علما. هذا العلم رحمة من الله وهو خاص بهذا الرجل فقط بس لا يجوز لاحد انه يدعي ان عنده علم لدني من لدن الله في عمل اعمال مخالفة للشرع مدعيا انها بوحي من الله
هو الراجل ده خلاص نتوقف هنا اليوم وبكرة ان شاء الله نكمل في نفس الوقت. اسأل الله العلي العظيم ان يجعل القرآن ربيع قلوبنا ونور صدورنا وجلاء احزاننا وذهاب كهمومنا ومغفرة ذنوبنا
واسأل الله ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك واجتمعت على محبتك والتقت يا ربنا على طاعتك وتوحدت على دعوتك. وتعاهدت على نصرة شريعتك فوثق اللهم رابطتها
واديم ودها واهدها سبلها. واملأها بنورك الذي لا يخبو. واشرح صدورها بفيض ايماني بك وجميل التوكل عليك واحييها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله. ونراكم غدا بازن الله ان كنا من اهل الدنيا
السلام عليكم ورحمة الله وبركاته
