السلام عليكم ورحمة الله وبركاته. اهلا بحضراتكم في المقطع رقم تمنمية اربعة وستين من مقاطع حظر التجول والحلقة الحادية والخمسون من حلقات تدبر سورة النساء  ارجو من حضراتكم تجيبوا المصاحف
واقرا معي الاية مية واربعين اعوذ بالله السميع العليم من الشيطان الرجيم وقد نزل عليكم في الكتاب ان اذا سمعتم ايات الله يكفر بها ويستهزأ بها فلا تقعدوا معهم حتى يخوضوا في حديث غيره
انكم اذا مثلهم ان الله جامع المنافقين والكافرين في جهنم جميعا كلام موجه لمين المؤمنين العاديين ولا للمنافقين اما ربنا يقول وقد نزل عليكم في الكتاب ان اذا سمعتم ايات الله يكفر بها ويستهزأ بها فلا تقعدوا معهم حتى
سيخوض في حديث غيره انكم اذا مثلهم ان الله جامع المنافقين والكافرين في جهنم جميعا يبقى ربنا بيكلم مين ؟ طب ارجع كده تلات ايات مية سبعة وتلاتين مية تمانية وتلاتين ومية تسعة وتلاتين
تعال نشوف معي مية سبعة وتلاتين. ان الذين امنوا ثم كفروا ثم امنوا ثم كفروا ثم ازدادوا كفرا لم يكن الله ليغفر لهم ولا ليهديهم سبيلا بشر المنافقين بان لهم عذابا اليما. الذين يتخذون الكافرين اولياء من دون
مؤمنين ايبتغون عندهم العزة فان العزة لله جميعا اذا المنافق مش بيتولد من بطن امه منافق. لأ دي عملية تحول ممكن تحصل لبعض الناس يعني ممكن واحد يدخل الاسلام ظاهريا
ويبطن الكفر من اول يوم. وممكن واحد يدخل الاسلام فعلا ولكنه يفضل مذبذب بين الاسلام والكفر حتى يثبت على الكفر في قلبه لا يعلن ردته عن الاسلام فيبقى منافق ايه هي الاشياء اللي تساعد على تثبيت الانسان المذبذب على الكفر بدل ما يثبت على الايمان؟ يعني ايه هي الاشياء اللي تجعل من المسلم
منافق صناعة المنافق من الاشياء دي اول حاجة اتخاذ اعداء الاسلام من الكافرين اولياء بحيث ان المسلم يبقى شايف ان في التحالف معهم عزة وقوة بدل من المسلمين بدل ما يحالف المسلمين اللي بيعبدوا الله عز وجل لأ يروح يحالف الايه
اعداء الاسلام والكفار نمرة اتنين انه يقبل الاستهزاء بالله هو في حد يقبل الاستهزاء بالله؟ ايوة من يقبل الاستهزاء بكلام الله فقد قبل الاستهزاء بالله سبحانه وتعالى ان المسلم يقبل انه يجلس في مجلس بيحصل فيه سخرية واستهزاء بايات القرآن هي دي تاني حاجة تجعل
انه منافق اقرأ بقى معي مية واربعين وقد نزل عليكم في الكتاب ان اذا سمعتم ايات الله يكفر بها ويستهزأ بها فلا تقعدوا معهم حتى يخوضوا في حديث غيره. تعالوا نحلل كده كلمة كلمة
وقد نزل عليكم في الكتاب. اي كتاب التوراة ولى الانجيل ربنا هنا بيكلم المؤمنين. يبقى المقصود هو القرآن. طيب يعني ربنا بيقول لهم للي بيخاطبهم هنا قلت لكم قبل كده ما تقعدوش مع ناس بتستهزأ بالقرآن. يبقى فيه ايات سابقة لدي
في القرآن بتتكلم عن نفس الموضوع. فين بقى قبل نزول الاية دي بعشر سنين نزلت في سورة الانعام في مكة وسورة الانعام سورة مكية سورة النعم كمان   نزل الاية الكريمة
واذا رأيت الذين يخوضون في اياتنا فاعرض عنهم حتى يخوضوا في حديث غيره واما ينسينك الشيطان فلا تقعد بعد الذكرى مع القوم الظالمين واذا رأيت الذين يخوضون الخوض هو المشي في الماء
وممكن في الطين يعني يعني المشي في شيء مائع واصبح المصطلح بيستخدم في الاشياء الملوثة يقول لك يخوض يعني نازل في آآ يقول لك خاض في المجاري حاجة قزرة لما حد يتكلم في غيبة حد يغتاب حد يقول خاض فيه بالكلام خاض في كلام سيء
يعني نميمة يعني غيبة يعني بهتان فالايتين دول اية بتاعة النساء اللي في ايدنا والاية بتاعة الانعام بيحذروا مش من الخوض في ايات ربنا يعني الاستهزاء بها لا  المستهزئ بكلام الله اصلا كافر. يعني هو يعني الايات مش بتحذرنا من ان احنا نستهزأ. لأ طبعا
طبعا لأ المستهزئ كافر اصلا هنحزره فنقول له ايه ما خلاص هو كفر الايات بتحذر من قبول الاستهزاء انت مسلم ازاي تقعد مع ناس قاعدة بتسخر من دينك وبتسخر من كلام ربك
طيب انا دلوقتي في دولة بتسمح بالاستهزاء بكل حاجة مش بس بالقرآن ولو فتحت بوقي هتسجن الاية بتقول لك يبقى اقل حاجة. ما تقعدش معهم اطعهم مش عارف توقف المسخرة اللي بتحصل دي على الاقل قاطعهم
اعرض عنهم لكن خطورة ان المسلم يجلس ويستمع للاستهزاء بكلام الله هو ان الله سبحانه وتعالى له قدر من احترام في قلب الانسان اذا اهتز هذا الاحترام وهذا القدر يبقى القلب اصبح مريض
عليل وكل ما يسمع اكثر واكثر من هذا الاستهزاء كل ما القلب يمرض اكثر واكثر وبالتالي القلب يفقد القدرة على المقاومة ويتمكن الكفر والنفاق بقى خلاص من القلب. ففهمتم بقى المنافق بيبقى منافق ازاي؟ هيقعد مرة مش هيبقى عاجبه الكلام اللي فيه سخرية من القرآن. تاني مرة
حيسكت. عادي. تالت مرة هيبقى مستحليها. خلص الموضوع خلاص كفر. اصبح منافق اقرا اربعين تاني كده وقد نزل عليكم في الكتاب يعني في القرآن في سورة الانعام اللي فاتت قبل كده ها ان اذا سمعتم ايات الله يكفر
ويستهزأ بها فلا تقعدوا معه فلا تقعدوا معهم حتى يخوضوا في حديث غيره قوموا فورا من المجلس اللي فيه استهزاء وفي كفر بايات الله ولو تقدر ترد وتفحم الحمار اللي بيسخر من كلام ربنا رد عليه. ما تعرفش ترد عليه لاي سبب يبقى قم فورا
وتحمي عينك وتحمي ودانك وتحمي قلبك من سماع هذا الكلام المهلك مهلك مهلك لمين بقى ؟ للي بيقولوه لأ مش بس للي بيقولوه مهلك للي بيسمعوه كمان اقول لكم على حاجة. فيه ناس فيكم غريبة قوي تقعد طول النهار تسمع شبهات شبهات شبهات من الناس اللي بتهاجم الاسلام
تقعد تبعت لي رد لنا على دي ورد على دي ورد على دي ورد انتم بتسمعوا لهم اصلا ليه انتم فاكرين انا مسلا بيبقى سهل علي ان انا اسمع فيديو الكلب من دول وهو بيسخر من القرآن
بيبقى صعب جدا علي. جدا ان انا اسمع حاجة زي كده يا جماعة لازم ننزل الله سبحانه وتعالى منزلته في قلوبنا   كمل بقى لو لو الناس قعدت معهم وقبلت هزا الكلام
وسكتت انكم اذا مثلهم. ان الله جامع المنافقين والكافرين في جهنم جميعا لو انت يا مؤمن قبلت الجلوس والاستماع للاستهزاء بكلام الله فانت اصبحت منافق ربنا سيجمع المنافقين مع الكافرين في جهنم
مش هيفيد المنافق انه في يوم من الايام دخل المسجد وصلى. لأ زيه زي الكافر يوم القيامة اللي استهزأ زيه زي اللي سمع ورضي  اه وده بيؤسس لحكم خطير بقى. وهو حكم الاقرار
يعني لو واحد حكى لك على معصية هو ارتكبها وانت سمعت ورضيت وشفت انها مغامرات عاطفية بدل ما تسميها مسلا آآ باسمها فساد اخلاقي زنا آآ شفت انه شرب مشروبات روحية بدل ما تسميها باسمها خمرة
فانت كده بتاخد وزر زيه تماما مع ان انت ما عملتش حاجة. انت بس سمعت بس ما دام سمعت ورضيت كانك فعلت طالما راضيت ولم تنكر وتقول اللهم ان هذا منكر لا يرضيك. فكأنك انت عملت. عرفت مسلا ان فيه ناس مسلا آآ آآ قتلت ابرياء مسلا
مذبحة وانت سمعت وراضيت بس رضيت مبروك تعتيقات ليوم القيامة. الموضوع مش هزار. مش هزار قال صلى الله عليه وسلم اسمع اذا عملت الخطيئة في الارض كان من شهدها فكرهها كمن غاب عنها
ومن غاب عنها فرضيها كان كمن شهدها لما خطيئة تحصل في الارض اللي موجود وشافها بتحصل قدامه لكنه كرهها في قلبه هو مش قادر يفتح بقه خايف لو فتح بقه هيضر
ما فتحش بقه لكن كرهها في قلبه كأنه غاب عنها خلاص مع انه حضر وشاف بعينيه الكارثة او الخطيئة ومن غاب عنها اللي ما كانش موجود فرضيها كان راضي بها. فرحان بها
كان كمن شهدها كانه مع مع اللي بيعملوها كلام خطير بس منطقي جدا. ليه وربنا لا يضره شيء في ان انسان يشرب خمرة ولا ما يشربش ربنا لا يضره شيء في ان انسان آآ آآ ما كانش موجود اسناء شرب الخمر
ربنا لا يضره شيء في كل ده خالص هي هي اللي شرب لو يعني اللي ما شربشي لو كان موجود كان هيشرب خلاص كأنه شرب فمن الطبيعي انه يعاقب على نيته دية. واحد رايح يشرب خمرة
وهو في الطريق تذكر تذكر الله سبحانه وتعالى وتذكر انه لا يجب انه يغضب الله فاستغفر الله ورجع البيت وصلى ركعتين وما شربش. هل ده زيه زي اللي راح يشرب خمرة وصل لها الخمارة مقفولة
او ما قدرش يدخل عشان المكان النهاردة بالحجز والمكان مليان جوة. قالوا له كان لازم تحجز فيرجع زعلان البيت ما شربش برضو زيه زي اللي اتقى الله اللي تذكر الله واستغفر. هل زيهم زي بعض؟ لأ مش زي بعض
خلاص كده فهمنا يعني ايه انكم اذا مثلهم مثلهم اللي يرضى بالمعصية زي اللي ارتكبها تماما ولكن ليس معنى هذا بقى عشان بس الناس ما تفتكرش يعني يعني عشان بس الناس آآ ما تفهمش غلط
انكم اذا مثلهم ان الله جامع المنافقين والكافرين في جهنم جميعا. ارجو ما حدش يفهم غلط ويفتكر ان عقوبة الكافر زي عقوبة المنافق طبعا لأ طبعا لأ ربنا لا يظلم احد ابدا ابدا
الكافر عقابه يوم القيامة اخف من المنافق. طبعا هو في زي المنافق اطلع كده تلات تلات ايات لقدام. اطلع للنساء مية خمسة واربعين ان المنافقين في الدرك الاسفل من النار. ولن تجد لهم نصيرا
المنافق في اقل في قاع النار. قاع النار في اسوأ مكان في النار تحت المشركين وتحت الكفار وتحت الملحدين وتحت كله تحت كله والنفاق درجات والمنافق له عدة خصال. للاسف للاسف كثير من هذه الخصال
فينا ده مش معناه ان احنا منافقين خلي بالك لكن زي ما قلنا انفاق عملية تحول بتحصل بالتدريج. فاللي يجد في نفسه خصلة او خصلتين من النفاق لازم ياخد الامر بجدية وبسرعة يربي نفسه
قاوم هذه الخصال ويطردها فورا اهم حديث بيشرحها هو حديث في اعلى درجات الصحة. حديث متفق عليه اسمه حديث عبدالله بن عمرو. يعني عبدالله بن عمرو بن العاص رضي الله عنهما ان رسول الله صلى الله عليه وسلم قال اربع من كن فيه اربع حاجات
من كن فيه كان منافقا خالصا ومن كانت فيه خصلة منهن كانت فيه خصلة من النفاق حتى يدعها اذا اؤتمن خان واذا حدث كذب واذا عاهد غدر واذا خصم فاجر واذا خاصم فجر
تمام اربع حاجات اللي يبقى فيه الاربعة يبقى منافق يعني حتى النخاع واللي فيه خصلة منهم يبقى فيه خصلة من النفاق لغاية ما يتركها يبقى سلم من النفاق ايه الاربع حاجات دول بقى
اذا اؤتمن خان يؤتمن على الامانة فيخون الامانة واذا حدث كذب يكذب كثيرا اكثر مما يصدق فيغلب عليه الكذب يقال عنه اذا حدث كذب يعني يكذب كثيرا كسبوا اكتر من صدقهم
واذا عاهد غدر يعني لا يحترم عهوده ومواثيقه يوعد ما يوفيش بوعده يدي ميعاد الساعة خمسة ييجي خمسة وربع بس آآ لما نقول اه اذا عاهد غدر واللي ما يوفيش بوعده دوا
معناه ان على طول هذا هو دأبه هو على طول كده على طول ما بيوافيش بوعده واذا خاصم فجر يعني ايه الواحد بيحصل بينه وبين الناس خصومات لكن هذا لا يبرر ان هذا التخاصم يجعل واحد مسلا يقتل التاني
او يضره ضرر شديد جدا يعني بنسمع مسلا واحد يقول لك ايه يا اخي جارين آآ بيتخانقوا على مكان آآ الركنة بتاعة العربية. راح واحد فيهم قاتل التاني. ايه ده! ده مجنون ده! ده ازا خصم
يعني يعني بيعطي الامور اكبر من حجمها بكتير جدا تبقى مشكلة مسلا ميراث يوم واحد قاتل التاني ده ده اسمه الفجر في الخصام اقرا كده بقى الاية مية واربعين قبل ما تقرا مية واحد واربعين
هنقراهم مع بعض عشان المعنى يكتمل خلاص وقد نزل عليكم في الكتاب ان اذا سمعتم ايات الله يكفر بها ويستهزأ بها. فلا تقعدوا معهم حتى يخوضوا في حديث غيره انكم اذا مثلهم ان الله جامع المنافقين والكافرين
في جهنم جميعا الذين يتربصون بكم. فان كان لكم فتح من الله قالوا الم نكن معكم وان كان للكافرين نصيب قالوا الم نستحوذ عليكم ونمنعكم من المؤمنين فالله يحكم بينكم يوم القيامة ولن يجعل الله للكافرين على المؤمنين سبيلا
المنافقين دول بوشين. اصلا كلمة نفاق من النفق اللي بيحفروا حيوان اسمه الجربوع يحفر نفق حيوان كده الجربوع ده يشبه ما بين الفار والارنب ازن هو ده بيسموه الهامستر في امريكا وفي كده
اه بيحفر النفق بمخرجين لو الخطر جه من هنا يطلع من الناحية التانية. جا له من هنا يطلع من الناحية التانية. اهو المنافقين دول زي الجرابيع كده. زي الجربوع بالزبط
عندهم نفق من ناحية بيطلع في وسط المؤمنين ويبقى في الهيصة معهم. ومن ناحية تانية يطلع في وسط الكافرين ويبقى في الهيصة معهم زي اللي بيسموه عندنا معهم معهم عليهم عليهم عليهم. اللي هو ذو الوجهين
فربنا بيقول الذين يتربصون بكم يعني يشوفوا ايه اللي هيحصل معكم فان كان لكم فتح من الله قالوا الم نكن معكم لو ربنا قدر انكم تنتصروا يقولوا هو احنا مش كنا معكم
ادونا بقى حتة من التورتة ناخد بقى في الغنائم عايزين ياخدوا مع المؤمنين من المنفعة وان كان للكافرين نصيب قالوا الم نستحوذ عليكم ونمنعكم من المؤمنين؟ لو الكافرين اصبح لهم نصيب من الغلبة في القتال. يقولوا للكافرين مش احنا اللي منعنا المؤمنين من انهم يفتكوا بكم
لما احنا كنا متوليين اموركم بالتالي احنا شتتنا انزار المؤمنين عنكم احنا اللي حميناكم يروحوا لدول يقولوا احنا كان لنا دور ويروحوا لدول يقولوا احنا كان لنا دور في الايه في الانتصار بتاعكم او في
الطلبة بتاعتكم فالله يحكم بينكم يوم القيامة ولن يجعل الله للكافرين على المؤمنين سبيلا ربنا هو اللي هيحكم بين الناس يوم القيامة ولن يجعل الله للمؤمنين للكافرين انا اسف على المؤمنين سبيلا. يعني ايه بقى
السبيل يعني الطريق السبيل الى يعني السبيل اليه غير السبيل عليه ربنا بيقول لن يجعل الله للكافرين على المؤمنين. مش الى المؤمنين. يبقى ده سبيل على في حاجة اسمها اين السبيل اليه؟ السبيل اليه يعني الطريقة اللي نوصل بها له ونرافقه. اين السبيل الى الله؟ ها؟ السبيل اليه. يعني
ازاي اوصل اليه السبيل عليه يعني الطريقة اللي اغلبه بها ولن يجعل الله للكافرين على المؤمنين سبيلا يعني سبيلا على المؤمنين. ربنا لن يجعل وسيلة للكافرين يغلبوا بها المؤمنين يوم القيامة
يعني في الحجة لما نقف قصاد بعض يوم القيامة حجة المؤمن اقوى من حجة الكافر والمؤمن هو الفائز يوم القيامة الاية بتقول فالله يحكم بينكم يوم القيامة ولن يجعل الله للكافرين على المؤمنين سبيلا
ان في ناس قالوا لأ ده معناه في الدنيا وده يخالف ان الكافرين غلبوا المؤمنين في عدة معارك نقول لن يجعل الله للكافرين على المؤمنين سبيلا. ده هيخالف التاريخ. في التاريخ حصل انتصارات وحصل غلبة للكفار على المؤمنين
في ناس تانية قالت لأ المعنى الدنيا ان الكافرين لن يغلبوا المؤمنين الصادقين لان المؤمن اذا كان صادقا لازم ربنا ينصره لان ربنا قال في سورة غافر انا لننصر رسلنا والذين امنوا في الحياة الدنيا ويوم يقوم الاشهاد
عيب هو ربنا نصر السيدة سمية ان عذبت واتشقت نصين هل ربنا نصر اصحاب الاخدود المؤمنين اللي القوا في النار احياء صورة البروج اه نعم ربنا نصرهم معنويا يعني في معركة المبادئ هم انتصروا
هل ربنا اللي نصر السيد المسيح هم طبعا عندهم ان هو آآ صلب احنا عندنا لأ هو ربنا رفعه ولم يتمكنوا من صلبه لكن هل فيه انتصار مادي في الدنيا لأ ما فيش عنده انتصار مادي في الدنيا. ان شاء الله في في القدوم الثاني بقى يكون عنده انتصار مدني. ما كنش فيه عنده انتصار مادي
لكن انتصروا في معركة المبادئ وليس في المعركة المادية اللي بتحتاج الى قوى وعتاد لكن الكفار خلي بالك ان الكفار ما كانوش عاوزين يقتلوا السيدة سمية. هم كانوا عايزينها تكفر ولم تكفر ولم تعطيهم اللي هم عاوزينه
وربنا نصرها بانه ثبتها على عقيدتها ولم تهزم  كزلك اصحاب الاخدود الملك ما كانش عايز يقتلهم ولا كان عايز يحرقهم كان عايزهم يكفرون فلما الكافر انهزم في معركة العقيدة لم تستطع عقيدته انه تهزم عقيدة المؤمن
فلجأ الى القتل والى التعذيب والى الحرق فنصرهم الله بانه يثبتهم على الاسلام الى ان ماتوا. فنالوا ثواب الشهادة. وباء الكافرون بايه وزر ايه؟ القتل الامر التاني بقى يا جماعة هناك احداث تظهر لنا وكانها هزائم
لكن اذا استغلت بالطريقة الصحيحة لتصحيح المسار هنفهم انها كانت نصر من الله انا ارى ان فتح مكة بدأ يوم احد هزيمة احد الثقيلة علمت المسلمين درس في اهمية طاعة الرسول عليه الصلاة والسلام
والالتفاف حول القيادة حتى موت اصحاب الاخدود. اعطى المسلمين قوة في التمسك بالحق عبر العصور ووفاة السيدة سمية بهذه الطريقة. ده احنا دايما نفخر ونقول اول شهيد في الاسلام امرأة
وقفت وقفت ضد الكفار وثبتت كل ده يعني هي يراها الانسان انها هزائم من الناحية المادية لكن في حقيقة الامر حتى من الناحية المادية هي استغلت في رفع معنويات ملايين الناس بعد كده وفي تحقيق انتصارات
بعد كده جزاكم الله خيرا ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا. وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه
اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهدائهم واكون مع اخواننا في تركستان الشرقية وفي الشام وفي كشميرا وفي الهند. وانصر يا رب من نصرهم. واخذل يا رب من خذلهم وطهر المسجد
الاقصى من الدنس فانهم لا يعجزونك اكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير وصليه اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله. ونراكم غدا بازن الله في نفس هذا موعد ان كنا من اهل الدنيا
