بسم الله السلام عليكم ورحمة الله وبركاته. اهلا بحضراتكم في المقطع رقم ربعمية واحد وعشرين من مقاطع حظر التجول والحلقة الرابعة عشر من حلقات تدبر سورة النور حلقة قبل الاخيرة
من حلقات تدبر سورة النور. ارجو من حضراتكم تجيبوا المصاحف وافتح معي الاية تمانية وخمسين خلاص فتحنا الاية تمانية وخمسين لما اقول يا جماعة اقرا معي لازم عينك تكون معي في الاية
اعوذ بالله السميع العليم من الشيطان الرجيم يا ايها الذين امنوا ليستأذنكم الذين ملكت ايمانكم والذين لم يبلغوا الحلم منكم ثلاث مرات  من قبل صلاة الفجر وحين تضعون ثيابكم من الظهيرة ومن بعد صلاة العشاء
ثلاث عورات لكم ليس عليكم ولا عليهم جناح بعدهن طوافون عليكم بعضكم على بعض. كذلك يبين الله لكم الايات والله عليم حكيم. طيب الاية بتتكلم عن ادب الاستئذان قبل الدخول الى البيوت واماكن النوم والغرف
والايات اللي قبلها كانت بتتكلم عن التحاكم الى شرع الله والايات اللي قبلها كانت بتتكلم عن اداب الدخول للاماكن العامة واداب الدخول البيوت والايات اللي قبلها عن العقوبات بتاعة اللي يقذف المحصنات واللي يرتكب جريمة الزنا. وكل ده
من خلال ايات تربوية بتتعامل معك كقارئ متدبر كعقل وكقلب وكروح وكجسد فتجد نفس الاية اللي بتدي لك تعليمات عن طريق الدخول البيوت هي هي نفس الاية اللي بتتعامل مع قلبك وبتأمرك بالتقوى وتحذرك من تصنع التقوى وتصنع
التدين والكلام ده كله اذا احنا امام طريقة حياة كاملة. ده مش مجرد دين الاسلام مش مجرد آآ تعبد زي آآ يعني يعني ايه الفرق بين الاسلام ومعزم الاديان الموجودة
في الدنيا. الاجيال الموجودة النهاردة الاديان الوضعية ايات معزمها شعائرية تتعامل مع مسألة الشعائر والعبادات والاذكار. لكن حياة الانسان ونظام حياته ما بتحطلوش قواعد لها ازا احنا امام الاسلام كطريقة حياة كاملة. مش مجرد تعليمات جافة زي التعليمات اللي بتنزل في الجيش للجنود
ولا هي مجرد روحانيات بحتة زي الحضرات الصوفية اللي بتحلق بالانسان في عالم خيالي روحاني. وبتنسيه الواقع اللي هو عايش فيه. لأ الاسلام منهج متكامل بيتعامل مع الانسان في كل لحزة من لحزات حياته حتى قبل ان يولد
ابوه بيتجوز امه ازاي وبيختار امه ازاي ؟ وامه بتختار ابوه ازاي ؟ وبيختاروا الاسم ازاي ؟ ان قبل ما يولد لغاية ما بعد ما بيموت الاسلام بيتعامل معك وبيتعامل مع الانسان في كل طبقة من طبقات تكوينه معك كقلب معك كروح معك كعقل معك كجسد
الاية تمانية وخمسين فيها تعليمات للناس بتحط نزام في البيت كل واحد في بيته يحط نزام بالنسبة للاطفال وبالنسبة للناس اللي بتخدم وبتنضف وبتساعد في البيت وهما زمان كانوا  ملكات اليمين. ملك اليمين. طيب
الاية تمانية وخمسين بتقول يا ايها الذين امنوا ليستأذنكم الذين ملكت ايمانكم والذين لم يبلغوا الحلم منكم ثلاث مرات حطوا نزام في البيت للناس دي اللي بيشتغلوا في البيت اللي هم عبيد واماء وللاطفال
انهم يستأذنوا قبل الدخول عليكم في الغرف الاوقات اللي بتخلعوا فيها ملابسكم وبتلبسوا ملابس النوم كمل الاية معي ايه التلات اوقات دول من قبل صلاة الفجر وحين تضعون ثيابكم من الظهيرة. ومن بعد صلاة العشاء. يعني بالليل بعد العشاء لغاية الفجر
ما فيش دخول. عليكم الا باستئذان وفي وقت القيلولة ثلاث عورات لكم ليس عليكم ولا عليهم جناح بعدهن. طوافون عليكم بعضكم على بعض لان الناس دي رايحة جاية جوة البيت. هيبقى صعب جدا اننا آآ آآ نضيق عليهم في الحركة. اطفال وناس بتخدم وبتنضف وبتاع
مش ممكن واحدة ساحبة وراها المقشة والجردل من من اوضة لاوضة تفضل تخبط وتستأزن وتقول السلام عليكم اادخل لأ خلاص دي بتنضف وقت التنضيف خلاص لكن يكونش وقت النوم وتدخل على الناس في الاوض بتاعة النوم. طيب
دول هم الاوقات اللي يجب الحذر فيهم اسناء الحركة والدخول. طيب طب وبقية الناس يعني ملك اليمين والاطفال بس هما اللي يستأزنوا طب وبقية الناس تدخل عادي يعني الناس العادية عادي؟ لأ طبعا. بقية الناس حكمهم انهم يستأزنوا اربعة وعشرين ساعة سبع تيام في الاسبوع. ما عندهمش تلت اوقات يستأزنوا
يا لا انما الاطفال ملك اليمين عشان بيتحركوا كتير جوة البيت وداخلين خارجين لازم يستأزنوا في اوقات النوم وخلع الملابس اللي هم التلات اوقات دول ارجع بقى للاية سبعة وعشرين وتمانية وعشرين وانت تعرف بقية الناس نزامهم ايه؟ ارجع لي هات لي سبعة وعشرين تمانية وعشرين
لان الاية دي استكمال لها سبعة وعشرين تمانية وعشرين. يا ايها الذين امنوا كلكم بقى. ماشي؟ لا تدخلوا بيوتا غير بيوتكم حتى تستأنسوا وتسلموا على ذلكم خير لكم لعلكم تذكرون
فان لم تجدوا فيها احدا فلا تدخلوها حتى يؤذن لكم. وان قيل لكم ارجعوا فارجعوا هو ازكى لكم. والله بما تعملون عليم. يبقى الكبار لازم كده كده يستأزنه باستمرار طب ليه ملك اليمين والاطفال هم اللي لهم نزام خاص
لانهم مستثنيين من رؤية النساء بالحجاب. انت نسيت الاية واحد وتلاتين حياة الاية واحد وتلاتين. اللي بتقول المرأة تتحجب قدام مين واقول وهات واحد وتلاتين عينك فيها معي. وقل للمؤمنات يغضضن من ابصارهن ويحفظن فروجهن ولا يبدين زينتهن الا ما ظهر منها. وليضربن
بخمورهن على جيوبهن الطرحة اللي مغطية الراس تنزل تغطي فتحة الصدر. ولا يبدين زينتهن الا ها مين بقى المستثنيين؟ الا او ابائهن او اباء بؤولتهن او ابنائهن او ابناء بؤولتهن. او اخوانهن او بني اخوانهن او بني اخواتهن او نسائهن. كل
طول ما هماش عايشين معهم في البيت. تعال بقى للي عايشين معهم في البيت او ما ملكت ايمانهن دول عايشين معهم في البيت او التابعين غير اولي الاربة من الرجال او الطفل الذين لم يظهروا على عورات النساء. يبقى الاطفال وملكات اليمين دول عايشين جوة البيت
دول بقى اتعمل لهم نزام في الاستئذان اتعملوهم نزام في الاستئزان عشان هما صحيح ممكن يشوفوا الست بشعرها لكن ده مش معناه ان هما يخشوا يشوفوها وهي بتخلع ملابسها وبتلبس ملابس النوم او هي مع زوجها في غرفة النوم لأ
هنا بقى بيتحط لهم هم كمان نزام في الاستئزان في اوقات معينة بيتعلموا يستأزنوا فيها. كمل بقى الاية تمانية وخمسين كذلك يبين الله لكم الايات والله عليم حكيم قلنا الايات
بتأتي ايضا في القرآن بمعنى الشرائع يعني ممكن تيجي بمعنى المعجزات ومعنى ايات القرآن الكريم ومعنى الايات الدالة على وجود الله وبمعنى الشرائع. ربنا بيوضح لكم شرائعه والله عليم حكيم. اذا انت مش فاهم الحكمة من امر شرعي معين تعمل ايه
نرجع للاية واحد وخمسين معي وتقراها اقرا واحد وخمسين انما كان قول المؤمنين اذا دعوا الى الله ورسوله ليحكم بينهم ان يقولوا سمعنا واطعنا مش سامعنا واطعنا لما اقتنعنا لا لا لا لا انت مؤمن مدرك ان ان هناك حكمة عند الله ان ربنا حكيم
ومدرك انه عليم يبقى تضع ثقتك في الله وتطيع حتى لو مش فاهم الحكمة هو احنا ليه بنجادل مع ربنا بس انا مش فاهم بجد يعني بنروح للدكتور بيكتب الروشتة بناخدها من غير ما نقراها ونديها للصيدلي والصيدلي يدينا الادوية من غير ما نبص فيها وبناخد
الدوا من الصيدلية عمياني. طاعة عمياء للدكتور وللصيدلي ما بنجادلهمش ان ربنا من جد الايه ؟ ليه ؟ اعمل كده ليه ؟ عايز افهم الحكمة الاول! الله! ده انت بتركب الطيارة وبتحط روحك في ايد طيار انت مش عارف اسمه
مش عارف تاريخه. مش عارف عدد الساعات الطيران اللي طارها. مش عارف اي حاجة عنه لكن ربنا بنجادل معه انما كل حاجة التانية ماشية من غير جدال. من غير جدال
اقرا معي الاية تسعة وخمسين تسعة وخمسين واذا بلغ الاطفال منكم الحلم فليستأذنوا كما استأذن الذين من قبلهم كذلك يبين الله لكم اياته والله عليم حكيم اهو ده اللي احنا لسه قايلينه. لما الاطفال هيبلغوا ويبقوا زي الكبار اللي في الاية سبعة وعشرين وتمانية وعشرين هيستأزنوا باستمرار
وبعدين بقى النهاردة الحتة دي عجبتني قوي لقيت الاية دي بتنتهي بنفس الاسمين اللي من اسماء الله الحسنى اللي انتهت بهم بهم الاية اللي قبلها والله عليم حكيم. بص في الاية اللي قبلها. والله عليم حكيم. اوكي
برضه الواحد يحط سقته في علم الله وحكمته ثم وجدت ان لأ ده التقارب في نهاية الايتين مش بس عند الاسمين دول ده التقارب كبير جدا بص معي في ذيل الاية تمانية وخمسين وذيل الاية تسعة وخمسين. واقراها معي
تمانية وخمسين الاول بتنتهي ازاي كذلك يبين الله لكم الايات والله عليم حكيم تسعة وخمسين بقى كذلك يبين الله لكم اياته والله عليم حكيم. ده نفس النهاية بالزبط لأ مش بالزبط
في فرق ايه الفرق ركز معي. لأ. خد تلاتين سانية نعمل لكم مسابقة تلاتين سانية وقل لي ايه الفرق؟ واكتبوا لي في التعليقات الناس اللي على الفيسبوك وعلى الانستجرام وعلى اليوتيوب اكتبوا لي في التعليقات. عندكم تلاتين سانية. ايه الفرق بين ذيل الاية تمانية وخمسين وذيل الاية تسعة وخمسين
مم اكتبوا لي في التعليقات ها لقيتوا ايه الفرق بينهم مم صح الاستازة ديما ومريم طارق وامي امي. طب تمام خلاص مزبوط برافو عليكم الفرق ان في الاية تمانية وخمسين
يبين الله لكم الايات. وفي تسعة وخمسين يبين الله لكم اياته بعض علماء اللغة قالوا يمكن السبب عشان ما يبقاش التكرار مية في المية بالزبط فالاذن بتسأم وتمل من التكرار. لأ الكلام ده بصراحة مش داخل دماغي خالص خالص
خالص يعني اي حد بيقرا قرآن مش هيخش دماغه الكلام ده. يعني فباي الاء ربكما تكذبان اتكررت بالحرف واحد وتلاتين مرة في نفس الصورة. سورة الرحمن فمش مشكلة لما ايتين ورا بعض يتكرر فيهم نفس النهاية يعني
اكيد في سبب اخر يا جماعة يعني احسن من كده. لان بس عشان الاذن ما تملش يعني القرآن كرر حاجات كتير. اشمعنى دي يعني مش عارف بصوا معي كده في اواخر تمانية وخمسين تسعة وخمسين
ايه الاختلاف الوحيد قلنا الهاء اياته الاية تسعة وخمسين ضمير يعود على الله سبحانه وتعالى لكن في تمانية وخمسين الايات يبقى الاية تسعة وخمسين خلت الاية اياتي الايات تنسب الى الله
ازا لما حاجة تنسب الى الله يبقى اهم فيها ميزة اكبر اخدت ميزة اكبر. ازا هي اهم يعني ينفع نقول ان الاية اية يعني شريعة خلي بالك شريعة ان الاية او الشريعة او الحكم اللي في الاية تسعة وخمسين اهم من اللي في الاية تمانية وخمسين؟ اه. ليه؟ لان دي شريعة ودي شريعة
يعني ايه ؟ يعني اللي في تسعة وخمسين لازم يطبق اللي في تمانية وخمسين مش لازم يطبق. ازاي ؟ هي تمانية وخمسين بتقول ايه؟ بتقول يا ايها الذين امنوا ليستأذنكم الذين ملكت ايمانكم والذين لم يبلغوا الحلم منكم ثلاث مرات من قبل صلاة الفجر وحين تضعون
ثيابكم من الظهيرة ومن بعد صلاة العشاء ثلاث عورات لكم. صح؟ طيب دي معناها ان ده اقل حاجة احنا اصلا معظمنا مش مطبق الكلام ده احنا معزمنا عاملين نزام اللي يخش اوضة بيخبط الاول وبيستأزن في كل اربعة وعشرين ساعة. فانت مش بالضرورة انك
التلات اوقات دول لو عودتهم على ما هو اكسر من ذلك وهو احنا احنا بنستأزن على طول. خلاص  تسعة وخمسين بقى بتقول لك اياته ده ده بقى لازم يطبق. اللي هو ايه؟ انهم لما يكبروا لازم يستأزنوا باستمرار. فانت ممكن تعودهم من صغرهم انهم يستأزنوا
باستمرار لزلك تسعة وخمسين آآ اسف اه تسعة وخمسين اخدت الاية الايات اخدت الضمير العائد على الله. اذا لها ميزة اكبر وفيها اهمية لها اكبر من الحكم بتاع تمانية وخمسين لان تمانية وخمسين بيقول لك
التلات اوقات دول على الاقل على الاقل لكن لو انت عملت نزام يعني يعني اه اه متشدد اكتر من كده شوية وعودتي ولادك ان هم دايما يستأزنوا اربعة وعشرين ساعة في الدخول على
ايه المشكلة؟ ما فيش مشكلة  والله اعلم. والله اعلم. ده التدبر اللي جا لي مم طيب اقرا بقى الايس تيم والقواعد من النساء اللاتي لا يرجون نكاحا فليس عليهن جناح ان يضعن ثيابهن غير متبرجات بزينة
وان يستعففن خير لهن. والله سميع عليم  السيدات الكبار في السن القواعد يعني اللي قاعدين في بيوتهم خلاص مش يخرجوا تعبوا كبروا كبروا فمش قادرين يطلعوا وينزلوا ويروحوا يخرجوا التي لا يرجون نكاحا. يعني كمان مش وارد بالنسبة لهم مسألة الزواج خلاص هم كبروا كبروا يعني
مش لازم يتقيدوا بالزي الشرعي وهم جوة بيوتهم علشان في ناس داخلة خارجة عليهم خلاص ازاي يعني الزي الشرعي بتاع الاية واحد وتلاتين وليضربن بخمورهن على جيوبهن لأ مش لازم بالنسبة لهم خالص. خلاص كبروا
ممكن يتخففوا شوية الدنيا حر عايزة تشمر تشمر عايزة تفتح شوية رقبتها كده عشان الهوا الست مخنوقة. كبيرة في السن خلاص مش لازم تضرب بالخمار على الجيب. تفتح كده وتهوي رقبتها شوية. ما فيش مشاكل بالنسبة لهم بس
لو ما عملوش كده وفضلوا ملتزمين بالزي المنضبط بالزبط زي الاية واحد وتلاتين يكون افضل. اقرا بقى معي يا ستين والقواعد من النساء. اللي قعدوا خلاص مش بيخرجوا. اللاتي لا يرجون نكاحا
وخلاص بقى عدوا سن الزواج فليس عليهن جناح ان يضعن ثيابهن غير متبرجات بزينة. ما فيش عليهم جناح ان هم ايه؟ يتخففوا في طريق اللبس شوية. وان يستعففن خير لهن والله سميع عليم
ليه بقى سميع عليم في ستات كتير هيتخدوا الاية دي زريعة عشان تتخفف من اوامر الله وتقول يلا خلاص بقى انا كبرت ومش لازم التزم بالزي الشرعي خالص وياللا خلوا خلوا بالكم
اللي هتستغل الاية دي استغلال غير صحيح. الاية بتنتهي بايه؟ والله سميع عليم. يسمع ويعلم ما تحدثوا به انفسكم فاتقوا الله اقرأ بقى معي الاية واحد وستين وحشتيني ليس على الاعمى حرج ولا على الاعرج حرج ولا على المريض حرج
ولا على انفسكم ان تأكلوا من بيوتكم او بيوت ابائكم او بيوت امهاتكم او بيوت اخوانكم او بيوت اخواتكم او بيوت اعمامكم او بيوت عماتكم او بيوت اخوالكم او بيوت خالاتكم او ما ملكتم مفاتحه او صديقكم او
ليس عليكم جناح ان تأكلوا جميعا او اشتاتا فاذا دخلتم بيوتا فسلموا على انفسكم تحية من عند الله مباركة طيبة كذلك يبين الله لكم الايات لعلكم تعقلون واحدة مهتدية الى الاسلام قالت لي
انا مسلمة بقى لي تمن سنوات وباحب القرآن جدا لكن بصراحة الاية دي عاملة لي مشكلة ايه المشكلة اللي فيها  انا مش محتاجة اية تنزل من فوق سبع سماوات عشان تقول لي ان ينفع اكل في بيت ابويا وبيت امي وبيت اخويا وبيت اختي وبيت خالي وبيت خالتي وبيت عمي وبيت عمتي. يعني يعني
مش محتاجة بصراحة يعني دي حاجة بديهية جدا فلما قرأت الاية كويس عشان ارد عليها واحس ان فعلا الاية بتتكلم في كلام بديهي جدا الكلام فعلا بديهي جدا تعالوا نقرا مع بعض
ليس على الاعمى حرج ولا على الاعرج حرج ولا على المريض حرج ولا على انفسكم ان تأكلوا من بيوتكم او بيوت ابائكم او بيوت يا جماعة كلام يعني يعني عشان نفهمه لازم نفهم الثقافة بقى
اولا ايه حكاية الاعمى والاعرج والمريض طبعا الاعمى والاعرج والمريض دول فئات في المجتمع فقيرة لا ما بتشتغلش الناس بتقيم اهميتها في المجتمع حسب عدة حاجات زي المال الاولاد اللي عنده اولاد اكتر كان بيبقى له وضع في المجتمع
القوة الحكمة بس كمان على حسب بيؤاكلني. يعني بيتشاف قاعد بياكل مع مين؟ دي كانت بتفرق قوي في شكله في المجتمع هيقولوا فلان ده باين عليه واصل ده انا كل ما اشوفه الاقيه قاعد بياكل مع الوزير الفلاني. يعني حتى لو حد النهاردة لما تشوف واحد خارج مع حد يعني شايفه واقف مع وزير ما ممكن يكون ده واقف بايه
بيطبل له لكن لو شايفه كل شوية خارج مع الوزير ده وبياكله في مطعم لأ دول اصحاب بقى  او فلان ده رجل متواضع جدا واخلاق جدا ليه ؟ دايما باشوفه قاعد بياكل مع الفقراء ومع العجزة. فده دليل على
فالمؤاكلة انك تؤاكل يعني تقعد تاكل مع حد على نفس الترابيزة او الطبلية او او بتاكل من نفس الطبق ده بيدل على شخصيتك المكفوفين والعجزة واحد اعرج مسلا او واحد مريض خالص
الناس ما كنتش زمان بتحب تقعد تاكل معهم لاسباب كويسة واسباب مش كويسة الاسباب الكويسة وانه بيشعر انه لو قعد ياكل مع شخص ضعيف او مريض او اعمى زمان كانوا بياكلوا من نفس الطبق
فيشعر ان هو لو اكل معه من نفس الصحفة من نفس الطبق يغمسوا مع بعض هو هياكل اكتر فعشان ما يظلموش ما ياكلش معه ويحطوا له اكله لوحده كتر خيرك على شعورك الطيب ده بس لأ. مطلوب انك تقعد معه وتاكل معه. الاجتماع على الطعام يؤلف القلوب
فيه اسباب تانية سيئة يا كبر هو انه بيشعر انه لو اتشاف قاعد مع الفقراء او مع الضعفاء او مع المرضى يزن انه الناس ان هو انسان مش مهم لانه بيقعد مع ناس
فقرا او ضعاف او مش اقويا وفي ناس كانت تزن ان الفقر والمرض والضعف وكده شؤم بيعدي الناس. يعني ولو قعدت مع واحد فقير تتعدي وتبقى فقير زيه فيتشاءموا من الجلوس مع الناس دي. فالاية بتحث على دعوة هؤلاء الناس للبيوت بل بتعطينا حكم
النوع ده من الناس من حقه ياكل في بيوتنا بدون ازن اصلا بدون ازن من حقهم كمل قراءة اية واحد وستين معي ليس على الاعمى حرج ولا على الاعرج حرج ولا على المريض حرج. ولا على انفسكم
ولا على نفسكم ان تأكلوا من بيوتكم او بيوت ابائكم  على انفسكم ان تأكلوا من بيوتكم. وانا محتاج ازن عشان اكون في بيتي! لأ ما هو ده اللي الاية بتقوله لك. انت مش محتاج ازن عشان تاكل في بيتك بس هو مش طبيعي انك اكل في بيتك لوحدك بدون اهلك. يبقى الطبيعي
بنجتمع كاسرة على الطعام واللي بقى يقوم بالليل جعان خلاص يفتح التلاجة وياكل مش هيجرى حاجة يعني مش هيصحي الناس عشان ياكل. لكن ما يكونش ده الطبيعي لازم نجتمع على الطعام في بيتنا
تم القراءة ولا على انفسكم ان تأكلوا من بيوتكم او بيوت ابائكم او بيوت امهاتكم او بيوت اخوانكم او بيوت اخواتكم او بيوت اعمامكم او بيوت عماتكم او بيوت اخوالكم او بيوت خالاتكم او ما ملكتم مفاتحه او صديقكم. ليس عليكم جناح ان تأكلوا جميعا واشتاء او اشتاتا
فاذا دخلتم بيوتا فسلموا على انفسكم تحية من عند الله مباركة طيبة ده اللي الاية بتقوله لك بقى. هي الست بتقول ايه ؟ الكلام ده يا جماعة بديهي جدا الاية بتقول لك ايه في الاخر؟ كذلك يبين الله لكم الايات لعلكم تعقلون. يعني ايه؟ يعني ده الكلام ده مهم جدا
وفكر فيه اللي انت شايفه بديهي ده ده من اخطر فكر فيه الله الله الله الكلام واضح انه بديهي. لأ هو بديهي. بس محتاج انك تفكر فيه. ليه ربنا يقول كلام بديهي زي كده
ليه هو فعلا انت مش محتاج اية من فوق سبع سنين عشان تدي لك ازن تاكل في بيت عمك وخالك وخالتك وابوك وامك لسبب تاني الموضوع مش ازن مين اللي مش هياكل في بيت ابوه وامه؟ واخوه واخته وعمه وخاله وخالته وعمته. مين ؟
فكروا معي الانسان الانطوائي الانسان المنعزل عن المجتمع انسان مش عايز يختلط بالناس. مش عايز يجلس ولا يجتمع على الطعام حتى مع اقرب الناس فالاية بتتكلم عن ابائكم وامهاتكم واخوانكم واخواتكم واعمامكم وعماتكم ليه
لان الايات اللي قبلها كانت بتتكلم في ايه الحياء وانت فاهم ان ايات الاستئذان في السورة كلها وايات غض البصر في السورة كلها وايات تغطية العورة في السورة كلها داخلة ضمن منظومة التربية الجنسية المجتمعية اللي بتربي خلق الحياء في افراد المجتمع
احنا هنربي فيك الحياة بالصورة دي اه بس تيجي في اخر الصورة يحط لك ديسكليمر كده. اياك الحياء يزيد عندك ويقلب الى انطواء اوعى تتطرف في الحياة ويدفعك حياؤك للانطواء والانعزال عن الناس
وتختم ايات التربية الجنسية كلها بالاية دي عشان تعدل الكفة وتقول لك ما تبقاش انطوائي رح كل عند ابوك وامك واخوك واختك وخالك وخالتك وعمك وعمتك وصاحبك او صديقك كمان
بس تلتزم باداب الزيارة والاستئذان وكذلك جعلناكم امة وسطا. احنا وسطيين في كل شيء لا نتطرف في شيء المفروض ده في الحياة هنتطرف ونبقى انطوائيين ولا في الحياة نتطرف ونبقى مايعين وبايزين
كمل معي الاية واحد وستين. ليس عليكم جناح ان تأكلوا جميعا او اشتاتا. فاذا دخلتم بيوتا فسلموا. هو ده المهم بقى فسلموا على انفسكم تحية من عند الله مباركة طيبة. هو ده المهم
انك تجتمع على الطعام مع الناس وتسلموا على بعض وتعملوا حياة اجتماعية مش مطلوب قطع العلاقات الاجتماعية بالعكس غلط كذلك اقرا بقى نهاية الاية. كذلك يبين الله لكم الايات لعلكم
تعقلون فكروا يا جماعة في كلام ربنا كله حكمة. كله فوائد ما تشتكيش من العطش والماية قدامك انت اللي ما بتشربش ما تشتكيش من الحزن والكآبة واللي بيسري عنك قدامك بس انت اللي ما بتقراش
اللي ممكن يدخل السعادة في قلبك قدامك بس انت ما بتقراش ولو بتقرا مش بتتدبر. في مشكلتك انت بقى هختم بالحديث ده. قال رسول الله صلى الله عليه وسلم ان هذا القرآن مأدبة الله
فتعلموا من مأدبة الله ما استطعتم ان هذا القرآن هو حبل الله الحبل الممدود من السما عشان ينتشلك وما تغرقش في الدنيا وهو النور البين والشفاء النافع ياما ادوية ما جابتش نتيجة
عصمة لمن تمسك به ونجاة لمن تبعه لا يعوج فيقوم ولا يزيغ فيستعتب ولا تنقضي عجائب فعلا كتاب عجيب يقراه اللي معه خمسة دكتوراة. ويستفيد جدا. ويسمعه الامي اللي ما بيعرفش يقرا ويستفيد برضه. ما فيش كتاب مناسب لكل المستويات
في المية زي هزا الكتاب ابدا ولا يخلق من كثرة الرد. يعني مش بيدوب من كتر الاستعمال. اقراه كتير بكرة بازن الله هنخلص سورة النور. ونبقى انتهينا من تدبر اربعتاشر جزء بفضل الله في ربعمية اتنين وعشرين حلقة. بعد ما نخلص الحلقة بتاع
بكرة يعني لو ربنا قدرنا وامد في عمرنا وامدنا بالقوة والاستطاعة اننا نستمر بدون انقطاع كده. يبقى بعد ربعمية وتمانين يوم هنختم بازن الله القرآن كله يعني تسعميت يوم بالزبط نكون عملنا القرآن كله من اوله لاخره وتدبرا
يعني في منتصف سبتمبر الفين اتنين وعشرين بازن الله. فيا ترى الجو هيكون عامل ايه في القدس؟ ان شاء الله وما ذلك على الله ببعيد. ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه
اكفنا واهلينا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم. فانت الوكيل ولا حول حول ولا قوة الا بك اللهم بحق كل حرف في كتابك تلوناه او تدبرناه
بنصرك المرابطين في الارض المباركة فلسطين وانصرهم وانصر من نصرهم. واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
من علمائنا او من اصحاب الحقوق علينا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطوا الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطته وادي مودها واهدها سبلها
واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس الموعد. ان كنا من
اهل الدنيا
