السلام عليكم ورحمة الله وبركاته اهلا بحضراتكم في المقطع رقم ستمية وسبعين من مقاطع حظر التجول. والحلقة الثانية من حلقات تدبر سورة البقرة امبارح تدبرنا مع بعض الف لام ميم وقلنا ان الاحرف المقطعة لها علاقة بالاعجاز والخوارق بشكل عام
والقرآن الكريم معجزة الاسلام لان المعجزات الحساسية او الحسية زي عصا موسى ناقة صالح شفاء المسيح للمرضى. كل دي بتبقى حجة على من رآها بعينه فقط ومن سمع عنها ممن يثق فيه. يعني واحد سمع من باباه سمع من جده وواثق ان هم مش بيضحكوا عليه خلاص يبقى يحج عليه برضه
لكن بعد مرور اجيال لن يهتدي احد بسبب معجزة حسية فات عليها مئات السنين او الاف السنين فكان لابد للرسالة الاخيرة الباقية الخالدة رسالة محمد بن عبدالله عليه الصلاة والسلام من معجزة باقية خالدة. اخيرة معجزة اخيرة
جاء القرآن ليدل على صحة هذه الرسالة ودي اول معجزة تكون هي بتدل على صحة نفسها يعني ايه؟ يعني المعجزات الحسية بتيجي عشان تدل على صحة المنهج عصا موسى دلة الصحرا على صحة منهج موسى فامنوا
ناقة صالح تدل على صحة منهج صالح معجزات السيد المسيح انه يخلق من الطين كهيئة الطير فينفخ فيه فيكون طيرا باذن الله ويبرئ الاكمه والابرز ويشفي الماء ويشفي النهاردة باذن الله تدل على صحة منهج المسيح
انما القرآن هو المنهج وهو المعجزة في نفس الوقت وده اعجاز ده ده شيء غير مسبوق   نيجي بقى للاية التانية ذلك الكتاب لا ريب فيه. هدى للمتقين ذلك اسم اشارة للبعيد
بعيد والقرآن بعيد لا ده القرآن قريب من الانسان. والله الله سبحانه وتعالى قريب من الانسان. ربنا بيقول ونحن اقرب اليه من حبل الوريد دي صورة قاف ولكن اسم الاشارة للبعيد يدل على ارتفاع المنزلة
هو تنزيل من رب العالمين كتاب نازل من بعيد من خارج العالم كتاب نازل على العالم من خارج العالم عشان العالم يقرأه. بالتالي اسم الاشارة ذلك يدل على ارتفاع المنزلة
ذلك الكتاب هو ده الكتاب مش الف لام ميم ولا له علاقة بالاعجاز بالمعجزة هو دي المعجزة الف لام ميم ذلك الكتاب هو ده المعجزة. ومش بس كده. طب ما هو فيه كتب تانية. لأ. ما فيش مقارنة بهذا الكتاب ما فيش كتاب اخر يصلح الان خلاص
ذلك الفاضل يعني هو ده الانسان الفاضل مع ان اكيد هناك فضلاء اخرين. لكن لا لم اقول ذلك الفاضل معناه ان هو ده الافضل بمسافة تسبق الجميع. ذلك الرجل هو ده الراجل
يعني ما فيش رجالة تانين ؟ لأ نقصد ذلك الرجل هو ده اللي احنا كنا عايزينه ده اللي احنا محتاجينه. ذلك الكتاب  تأكيد على كده بقى ذلك الكتاب لا ريب. وتقف على لا ريب
يبقى يدي لك معنى ايه ؟ بص خليني احط لكم صورة  بصوا يا جماعة فيه آآ علامات الوقف حاجة اسمها المتعانقتين او علامات التعانق  انك تلاقي تلات نقط على شكل هرم كده او مسلس
اه زي اللي انت شايفها كده بعد القرايب وتلات نقط تانيين هتلاقي بعد كلمة في العلامة دي نادرة جدا على فكرة في القرآن يعني المتعلقتين دول بييجوا قليل يعني. في القرآن
معناهم ايه؟ معناهم انه يصح للقارئ انه يقف على واحدة منهم بس. ما ينفعش يقف على العلامتين او لا يقف مطلقا. يعني يا تقف على الاولى يا تقف على التانية يا اما لا تقف مطلقا
لو وقفنا على العلامة الاولى لا ريب هنلاقي معنى يختلف عن ما لو وقفنا على العلامة التانية فيه هنلاقي معنى مختلف تالت عما لو ما وقفناش خالص وهنشوفهم دلوقتي تلات معالق
ذلك الكتاب لا ريب يعني لا ريب بلا شك هو ده الكتاب هو ده اللي الناس تحتاجه الان بعد ان تم تحريف الكتب الاخرى الاولى وهنشوف بقى في البقرة الناس حرفت كتبها آآ ازاي
الاية تسعة وسبعين لسة بقى بدري على منجلة. فويل للذين يكتبون الكتاب بايديهم ثم يقولون هذا من عند الله به ثمنا قليلا وده يخلينا نفكر ليه ربنا قال ذلك الكتاب لا ريب فيه. ايضا
بصوا ربنا احيانا اولا ليه بيقول الكتاب ليه ربنا ما قالش ذلك القرآن لا ريب فيه ليه ربنا ما قالش ذلك القرآن لا ريب فيه ربنا احيانا يسمي القرآن واحيانا الكتاب. وهم واحد. خلاص بس عشان الناس اللي دخلت في القصة دي وقالت كلام مش صحيح وردينا عليها
الله يرحمهم بقى يعني الكلام ده كان كلام لا اصل له من الصحة الحقيقة اللي قاله الكتاب حاجة والقرآن حاجة وقعدوا ربنا يسامحهم بقى القرآن هو الكتاب ولكن قرآن يعني شيء مقروء احنا ترجمناها بالانجليزي شيء
مقروء ازا انت بتتلقاه بالاذن كتاب شيء مكتوب. ازا انت تتلقاه بالايه بالعين بالقراءة بالنظر يبقى سواء اوديو فيديو وهو موجود انت عندك مشكلة في السمع هتقراه بعينيك. عندك مشكلة في في البصر هتسمعه بودانك
طب ليه هنا ربنا قال ذلك الكتاب لان كتاب انسب من قرآن هنا في هذه السورة خاصة لان هناك مقارنة ستعقد مع الكتب السابقة فلو قال ذلك القرآن مم كده ما بقاش فيه شيء بيجمعه بالكتب الاخرى. لكن ذلك الكتاب
اه ما في كتب سابقة. في التوراة وفي انجيل وفي اوكي. كده بقى نقدر ايه هنعقد مقارنة   الحاجة التانية هو في الوقت ده ما كانش لسه جمع في شكل كتابة. وكأن ده كان يعني
تنبؤ بانه سيكون كتاب. هذا القرآن اللي كان بينزل ومحفوظ في الصدور ومكتوب على اوراق الشجر وعلى الالواح والكلام ده هيجمع وهيبقى كتاب   والكلام في الصورة هيكون كتير جدا عن اهل الكتاب
كان لابد من تسميته كتاب وتسميته بالكتاب وان هو ده الكتاب لانه هو ده الكتاب اللي ربنا انزله عشان يبقى مهيمن على الكتب السابقة. يعني هو اللي بيحكم اللي فيها محرف وايه اللي مش محرف
لو قرأنا بقى الاية ووقفنا بعد فيه هنجد معنى مختلف. قلنا ذلك الكتاب لا ريب يعني بلا شك هو ده الكتاب لكن لو قلنا ذلك الكتاب لا ريب فيه يعني هو نفسه ما فيش فيه شك
هو نفسه لا ريب فيه يعني لا شك فيه يعني لا ظن فيه. يعني لا خطأ فيه. يعني لا تهمة فيه. ما حدش يقدر يتهمه بحاجة الملفت هو ان الكتاب نفسه في اول صفحة منه بعد الفاتحة بعد المقدمة بتاعته اي كتاب فيه مقدمة وبعد كده الموضوعات. فاول صفحة منه تعتبر
بعد الفاتحة بيتحدى القارئ اللي هيبدأ يقرأ انه يجد غلطة يجد اي خطأ يعني بمنتهى الثقة هذا الكتاب لا يتهم بانه من عند غير الله او ان في اخطاء طب ازاي لا يتهم
ازا كان الكفار اتهموه واتهمه وقالوا ان في اساطير الاولين واتهموه اه الاجابة بقى فين؟ في سورة النساء ربنا قال افلا يتدبرون القرآن ولو كان من عند غير الله لوجدوا فيه اختلافا كثيرا
يعني القارئ المتدبر المتفكر في ايات القرآن لا يمكن يشك في انه من عند غير الله. لكن حد يقرا بسرعة مطيور ومش دريان هو بيقرا ايه انا مش انا يعني احنا مش مش مسئولين عن ان مستوى زكاؤه متدني يعني دي مش مش مشكلتنا
انسان بيقرا من غير ما يفهم. دي مش لكن اللي هيقرأ ويتدبر ويتفكر لا يمكن يشك في هذا القرآن ابدا التدبر يا جماعة مش بس بيرسخ فهم القرآن. لا. التدبر بيعيد برمجة العقل
كيف تفهم النصوص عموما مش بس القرآن؟ انا بعد ما اتعلمت التدبر اصبح آآ طريقتي في قراءة السنة مختلفة كمان. قراءة الاحداث اللي بتحصل حواليا بقت مختلفة. بقيت بفكر في كل حاجة
اصبحت طريقة تفكير عشان كده تدبر القرآن واحسن وقاية من الالحاد لانه بيبعد الانسان آآ بيبعد الانسان عن طرق التفكير الخاطئة وهو طريقة تفكير بس خاطئة  تعالوا نقرأ الاية بدون وقف خالص بقى
ونشوف معناها ايه ستجدوا لها معنى تالت مختلف وكلها معاني معاني بتعمل معنى واحد متكامل على فكرة ذلك الكتاب لا ريب فيه هدى للمتقين يعني الكتاب ده بدون ادنى شك فيه هدى للمتقين. يبقى اول اول اول اول معنى
ذلك الكتاب لا ريب. بلا شك هو ده الكتاب اللي الناس محتاجاه ذلك الكتاب لا ريب فيه. الكتاب ده ما فيش فيه غلطة ما فيش فيه اي تهمة ما فيش فيه اي شك
تالت معنى ذلك الكتاب لا ريب فيه هدى للمتقين بلا شك ان الهدى للمتقين موجود في الكتاب ده انت طلبت الهداية من الله في الصفحة اللي فاتت. في الفاتحة قلت اهدنا الصراط المستقيم. صح؟ طلبت الهداية للصراط
نقيب اتفضل ياللا ذلك الكتاب لا ريب فيه هدى للمتقين. اتفضل يا فندم مش حضرتك طالب الهداية اتفضل. الهداية اهي في هزا الكتاب لكن هداية لمين للي عاوزين يتقوا الله
هدى للمتقين الهداية بتكون للوجهة اللي الانسان طالبها يعني انا دلوقتي نازل من بيتنا هنا هو عايز اروح مطار هيثرو فهطلب الهداية وافتح جوجل مابس واكتب له الوجهة اللي انا عايز اروحها
اه مطار هيثرو فهيطلع لي هدى للمسافرين وانا مسافر انا هسافر لكن انا نيتي السفر عشان نيتي السفر بقيت اسمي دلوقتي مسافر وبيطلع لي هدى للمسافرين. الكتاب ده هدى للمتقين. يعني الناس اللي تريد ان تتقي الله. اللي هتبدأ طريق التقوى
عشان بس في ناس يقول لك طب ما دام هم متقين محتاجين الهدى في ايه؟ الله يا حبيبي دا معناه ان هم عندهم نية انهم يبقوا متقين. عايزاهم الرغبة يبقوا متقين. اهو دا الهدى اللي ايه
اللي اللي هياديهم طيب الانسان اللي يقرأ القرآن ويتدبروا يركز على الهدف الاساسي من  ويركز على الهدف الاساسي من القرآن بالنسبة للانسان سيجد ان هدفه هو انه يجعل الناس كلها متقين
فستجد ان التقوى بمشتقاتها كلمة تقوى يتقون تتقون اتقوا متقين كل المشتقات دي وردت اكتر من متين متين وخمسين مرة في القرآن الكريم يعني يعني ازا ازا ده معنى مهم جدا
اولا عشان يرد في اول صفحة في القرآن كده عشان يرد في اول سورة البقرة كده ازا ده معنى مهم جدا طيب تعال بقى نفهم التقوى شوية هناك تلات درجات من التقوى
اول درجة اتقاء النار بلا اله الا الله محمدا رسول الله دي اول درجة من درجات التقوى هي اعتناق الاسلام والبراءة التبرؤ من اي دين فاسد او مذهب فاسد يخالف
الاسلام ادي اول درجة من درجات التقوى الدرجة الثانية اتقاء الذنوب ده بيكون بعد ما الانسان  اه يعني الانسان يعرف نقاط ضعفه فين ويتجنب نقاط الضعف دي عشان ما يقعش في الذنب. قبل ما يقع في الذنب
لذلك مسلا انسان بيشرب خمر واستطاع ان هو يتوقف عن شرب الخمر فاصبح يتجنب الاماكن اللي فيها شرب خمرة عشان ما يضعفش هو بيتقي الوقوع في الذنب لما سيدنا عمر ابن الخطاب سأل ابن عباس عن التقوى
قال له ما هي التقوى؟ انتم عارفين سيدنا عمر ابن الخطاب كان يحب ابن عباس جدا وكان بيسألوا كده اسئلة كنوع من الاختبار ان ابن عباس كان صغير بس هو كان فرحان به. وعشان الرسول عليه الصلاة والسلام دعى له. وكان شاب نبيه وعنده علم كبير
التقوى يا ابن عباس فقال له هل مشيت في طريق فيه شوك؟ مشيت قبل كده في طريق في شوك قال نعم قال فماذا فعلت؟ قال شمرت شمرت واجتهدت يعني رفعت التوب بتاعي لفوق شمرت توبي يعني رفعته لفوق عشان ما يتعلقش به شوك
واجتهدت يعني اني ابص اين اضع قدمي لازم اضعها في مكان خالي من الشوك. قال فذلك التقوى ان هي التقوى انك تحسب خطواتك بحيس ما تقعش في الزنوب. تكون شايف كل خطوة انت بتحطها فين ؟ رجلك بتحطها فين قبل ما تحطها
النوع التالت من التقوى هو نوع عالي بتاع خصوص الخصوص انك تقي قلبك من ذنوب القلب ركزوا بقى معي اوي اوي حديس صحيح قيل لرسول الله صلى الله عليه وسلم
اي الناس افضل قال كل مخموم القلب صدوق اللسان قالوا صدوق اللسان نعرفه عارفين احنا يعني ايه صدوق اللسان؟ واحد ما بيكزبش بيقول الحق. ماشي لكن فما مخموم القلب؟ يعني ايه مخموم القلب
قال النبي صلى الله عليه وسلم هو التقي النقي لا اثم فيه ولا بغي ولا غل ولا حسد. ركز معي بقى لا اثم فيه ولا بغي. خلاص ما بيرتكبش المعاصي
اللي بترتكب بالجوارح مش بيعتدي على الناس بايديه ولا بلسانه ولا بعينه ولا  لكن ولا غل ولا حسد يعني مش بيعتدي على الناس بقلبه  هو حد بيعتدي بقلبه؟ اه زي ما في معاصي جوارح
في معاصي قلوب. وهي اخطر واعظم من معاصي الجوارح لان معاصي الجوارح امرها سهل الفقه زبطها بالحلال والحرام خلاص عندك قائمة من المحرمات خلي بالك منها انت كده اجتنبت معاصي الجوارح
حرام تاكل خنزير حرام تشرب خمرة حرام تكزب. حرام تنظر الى عورات الناس. امرها واضح. وامرها سهل على فكرة بالنسبة التانية بقى القلوب محتاج محتاجة انسان يقظ انسان مصحصح كده
يحاسب نفسه هو انا عندي كبر هو انا مغرور؟ وانا هقود وانا حاسود بحقد على الناس اللي عندها شيء مش موجود عندي وانا بكره الناس لاسباب غير اعدائهم للاسلام يعني ممكن اه تكره واحد عشان هو عدو للاسلام
لكن هل ممكن تكره انسان لان دمه تقيل ده لا يبرر نتكل على مسلم ابدا هل ممكن مسلا آآ يكون في لك زميل اشطر منك في الشغل بتكرهه في قلبك
دي كارسة دي معناها انك عندك مصيبة سودا دي معاصي للقلوب هل انت ممكن تكره واحد عشان رغاي او صوته عالي؟ لأ اهي دي النقطة بقى اه انا ممكن اتجنب امثال هؤلاء لكن ما اكرهش الناس
ده دي اسباب تافهة. عشان واحد يكره فيها حاجة ازا التقوى ان تقي قلبك من معاصي القلوب وتقي جوارحك من معاصي الجوارح. طب نرجع بقى بسرعة للهدى عشان ما نعديهاش. الهدى كمان
نوعين هنجيب الاية ذلك الكتاب لا ريب فيه هدى للمتقين الهدى نوعين هدى الدلال لان في ناس بتقرا الكتاب وما بتؤمنش بتقراه وما بتؤمنش ما هداهاش لا هداها هداها هدى دلالة
الهدى نوعين. هدى الدلالة وهدى الاعانة. هدى الدلالة انه يدلك على طريق الهدى. لو انت ما سمعتش الكلام دي شغلتك. دي مشكلتك انت يعني انا بنزل من البيت اشوف كده ايه يفط. بتقول لي مدينة كزا على بعد كزا اعمل يمين ده هدى. بتاع اللي يفرض
الشوارع دي هدى وده دلالة بتدل الناس كلها وده الاعانة بقى اني اخدك من ايدك اوصلك خلاص هبعد عن الدين خالص كده. خلاص؟ ابعد عن الدين دلوقتي واحد سأل واحد تاني عن الشيوعية
عارف ان صاحبه اللي في الجامعة ده شيوعي وقال له انا عايز اعرف عن الشيوعية فقال له رح اقرأ كتب كارل ماركس وفريدريك انجلز ومش عارف ايه وبتاع. خلاص هو كده هداه هدى دلالة. هو دله على اللي يخليه شيوعي
لكن لو خده من ايده بقى وراح حضر به محاضرة في الحزب الشيوعي وجاب له ملخصات وجاب له فيديوهات وشرح له الشيوعية يبقى هو اعانه على انه يبقى الشيوعي انا بقى حبيت ابعد خالص عن الدين عشان اوريكم الفرق بين الدلالة والاعانة
ليه قلت كده لان الاية مليانة معاني مهمة جدا. كلمة هدى لما تبحث عنها في القرآن تجد ربنا سبحانه وتعالى بيخاطب النبي في الموضوع ده وبيقول له في سورة الشورى
وانك لتهدي الى صراط مستقيم اللاندي اسمها لام القسم يعني ربنا بيقسم ان النبي صلى الله عليه وسلم يهدي الى طريق الحق بيؤكد ربنا بيقول له انت يا محمد تهدي الى طريق الحق
حاجة جميلة قوي طب ما في سورة القصص ربنا بيقول له انك لا تهدي من احببت ولكن الله يهدي من يشاء وهو اعلم المجتهدين. بالمهتدين. الله! هو النبي عليه الصلاة والسلام بيهدي ولا ما بيهديش
ما هو يا اما كتاب الله في تناقض وده مستحيل او هناك نوعين من الهداية واحنا مش عارفين هداية الدلالة انه يدل الناس فقط بداية الاعانة انه يوصل الناس لانهم يهتدوا
ويدخل الايمان في قلوبهم دي مش بتاعته هو بقى فالنبي عليه الصلاة والسلام بيعمل اول نوع هداية الدلالة بيدل الناس وانك لتهدي الى الصراط المستقيم. بالتأكيد انت بتدل الناس على الطريق الصحيح. هو ده هو ده الهداية بتاعة النبي صلى الله عليه وسلم. هداية الدلالة بيدل الناس
لكن الله فقط سبحانه وتعالى هو الذي يقوم بهداية الاعانة يعني بيدخل الايمان في القلوب. قل ان الهدى هدى الله. في سورة ال عمران خلاص الاية دي على فكرة كانت مهمة جدا ان احنا على فكرة نتدبرها في حلقة لوحدها ومش اي حاجة تانية. لكن فعلا الاية الاية مهمة جدا
وجودها في في عنوان الصورة كده بيدل على الصورة معانيها اللي جاية هتكون ايه. بكرة بازن الله نشوف صفات المتقين المذكورة في سورة البقرة يتوقفون الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب
قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهالينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك. وعبادك الصالحين  اللهم احي قلوبنا بحبك واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك
وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناته وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك فلوناه او تدبرناه اكفنا واهلينا واخواننا واخواتنا شر كل من يكيد لنا ولهم
يحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين
واكون مع اخواننا في تركستان الشرقية وفي سريلانكا وفي الهند وفي كشمير وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضة
او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
دعواتك وتعاهدت على نصرة شريعتك. فوثق اللهم رابطتها وادم ودها واهدها سبلها بنورك الذي لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته
معكم غدا باذن الله في نفس هذا الموعد ان كنا من اهل الدنيا
