السلام عليكم ورحمة الله وبركاته. اهلا بحضراتكم في المقطع رقم ربعمية اتنين واربعين من مقاطع حظر التجول والحلقة الثانية عشرة والاخيرة من حلقات تدبر سورة الزمر ارجو من حضراتكم تجيبوا المصاحف
وهنقرا مع بعض من الاية تمانية وستين النهاردة يا جماعة احنا امام مشهد من اخطر مشاهد يوم القيامة اللي تم تصويره في القرآن اقرا معي الاية تمانية وستين. اعوذ بالله السميع العليم من الشيطان الرجيم
ونفخ في الصور فصعق من في السماوات ومن في الارض الا من شاء الله ثم نفخ فيه اخرى فاذا هم قيام ينظرون اه الجماعة بتوع اليوتيوب الصوت عندكم واضح لان انا بصور النهاردة من لاب توب جديد اول مرة اصور به فعايز اتأكد ان الميكروفون داخل كويس فيه. فارجو بسرعة تكتبوا لي
الصوت واضح ولا لأ؟ بتوع اليوتيوب الصوت واضح بسرعة اكتبوا لي لو سمحتم معلش انا اسف يا جماعة مش عايزين نتأكد تمام واضح خلاص شكرا يا استازة آآ فلة طيب
ازا نقرا تاني الاية تمانية وستين ونفخ في الصور فصعق من في السماوات ومن في الارض. الا من شاء الله ثم نفخ فيه اخرى فاذا هم قيام ينظرون نفخ في السور اللي هو البوق
النفخة الاولى اللي سيموت فيها جميع الخلائق اللي في السماوات والارض كلهم الا من شاء الله اهو مكتوب في الاية ونفخ في الصور فصعق من في السماوات ومن في الارض الا من شاء الله
اي ان ربنا سيستثني البعض من الموت في النفخة الاولى منهم طبعا اسرافيل لان هو اللي هينفخ في البوق وجبريل وقيل مالك خازن النار وقيل رضوان المسئول عن الجنة وقيل سيدنا موسى
البخاري جاء رجل من اليهود الى النبي صلى الله عليه وسلم وقد لطم وجهه وقال يا محمد ان رجلا من اصحابك من الانصار لطم وجهي قال ادعوه هاتوا المسلم اللي بيقول عليه ان هو ضربه
فدعوه قال لما لطمت وجهه؟ ليه ضربته بالقلم؟ قال يا رسول الله اني مررت باليهود فسمعته يقول والذي اصطفى موسى على البشر وقلت على محمد واخذتني غضبة فلطمته قال النبي صلى الله عليه وسلم لا تخيروني من بين الانبياء. يعني لا تقولوا اني خير من باقي الانبياء
شوفوا تواضع النبي عليه الصلاة والسلام. لا تخيروني من بين الانبياء فان الناس يصعقون يوم القيامة فاكون اول من يفيق. اول واحد هيبعث. اول واحد هيفيق من الصعقة فاذا انا بموسى اخذ بقائمة من قوائم العرش. فلا ادري
افاق قبلي ام جزي بصعقة الطور يعني هل هو افاق قبلي ولا موسى ما ماتش اصلا. لانه اه صعق في الطور وكانت صعقته في الطور موتة من الحديس هنتعلم من النبي عليه الصلاة والسلام التواضع الشديد
عدم الغيرة من الزملاء. لان انت دول الانبياء. يعني لو هيغير من حد يغير من نبي من الانبياء ابدا كان دايما يثني على الانبياء لما قالوا له من اكرم الناس
قال يوسف هو الكريم ابن الكريم ابن الكريم ابن الكريم. اربع اجيال انبياء. فدايما كان يثني على الانبياء. اثنى على يونس قال ما حدش قال من قال اني خير من يونس فقد كذب
نتعلم من النبي عليه الصلاة والسلام التواضع وحب زملاؤه لو نقدر نقول زملائه من زملائه ثانيا انه بيقول لا ادري لما يكون مش متأكد يقول مش عارف هو هو موسى آآ فاق قبلي ولا هو ما ماتش اصلا ولا ايه
بيقول مش متأكد بيقول مش عارف هل احنا نقدر نقول مش عايزين نتدرب على كلمة مش عارفة ثالثا ان كل الخلائق يجب ان تموت. والنبي لما شاف سيدنا موسى قابله
قال لي يمكن ما ماتش. لانه مات بالفعل لما صعق في الطور. لما طلب انه يرى الله وفي سورة الاعراف احنا تدبرنا قول الله تعالى آآ قال ربي ارني انظر اليك. قال لن تراني ولكن انظر الى الجبل فان استقر مكانه فسوف تراني. فلما تجلى ربه للجبل جعله دكا
وخر موسى صعقة هل الصاعقة بتاعته كانت اغماءة ولا موت بقى النبي نفسه بيقول لك مش عارف في ناس دلوقتي ممكن بيصرخوا يقولوا لا يا موسى ما ماتشي. ده اغمى عليه. شوفوا انتم بتتجرأوا ازاي على الادلاء بالمعلومات! النبي نفسه قال مش
هو انتم ليه مش عارفين تقولوا مش عارفين! ليه احنا ما بقيناش نقول مش عارفين المهم نرجع للاية تمانية وستين ما هو ده الاساس في القرآن احنا بنربي به نفسنا
ربنا قال ايه؟ اقرا معي تمانية وستين فصعق من في السماوات ومن في الارض الا من شاء الله. ازا هناك من لن يموت في النفخة الاولى ولم يحدد الله بالزبط مين
المهم انه من سيموت سيموت بازن الله ومن لن يموت لن يموت بازن الله برضه وده الاساس كمل معي تمانية وستين. ثم نفخ فيه اخرى فاذا هم قيام ينظرون النفخة التانية بقى دي سيقوم الاموات
يبقى النفخة الاولى هي الساعة. قيام الساعة النفخة التانية يوم البعث اللي ماتوا في النفخة الاولى سيقومون في النفخة التانية يقومون ينظرون تاني تمانية وستين ثم نفخ فيه اخرى فاذا هم قيام ينظرون يعني ينتظرون
قاموا وينتظروا الحساب. طبعا ممكن برضه تكون ينظرون يعني يبصرون لكن الاساس فيها ينظرون ينتظرون قاموا منتظرين الحساب اقرا بقى تسعة وستين محكمة واشرقت الارض بنور ربها ووضع الكتاب وجيء بالنبيين والشهداء
وقضي بينهم بالحق وهم لا يظلمون. ووفيت كل نفس ما عملت وهو اعلم بما يفعلون ده مشهد المحكمة. مشهد المحاكمة اول حاجة النور هينور. واشرقت الارض بنور ربها المكان اللي هم فيه اشرق. يعني نور. بس مش بنور الشمس بنور الله
الله نور السماوات والارض. اقرا معي تسعة وستين. واشرقت الارض ارض ارض ايه؟ اي ارض. الله! هو مش كوكب الارض خلاص انتهى وتدمر وانطبقت السماوات عليه اكبر غلطة اكبر غلطة يعملها قارئ القرآن انه يفتكر ان كلمة الارض لما تيجي معناها كوكب الارض
غلط اي حاجة بنقف عليها هي ارض اي مكان بنعيش فيه ارض طيب عشان كده ييجي واحد ايه يقرأ والى الارض كيف سطحت يقول لك بص وبيقولوا كوكب الارض آآ آآ
ندور ولا كروي؟ مين قال؟ ده الكوكب مسطح ليه؟ اه والى الارض كيف؟ فسطحت ازا الارض مسطحة الارض هي قطعة الارض اللي انت واقف عليها ما هي مسطحة قدامك اهي
مش معناها كوكب الارض الارض ايضا بيجي معناها البلد فرعون قال اني اخاف ان يبدل دينكم او ان يظهر في الارض الفساد. يعني يفسد البلد يفسد مصر الارض هنا هي مصر
نرجع بقى تسعة وستين تاني. واشرقت الارض بنور ربها. الارض هي ارض المحشر اللي هيحشر اليها الناس لما يقوموا القبور ما هو احنا محتاجين ارض عشان نقف عليها حتى لو كان كوكب الارض ده اتطربق خلاص. لكن ما هو ربنا بيخلق ارض عشان احنا نقف عليها. ومحتاجين سماوات ايضا تظلنا
غير السماوات اللي كانت موجودة. في سورة ابراهيم اللي فيكم فاكر تدبرنا قول الله تعالى يوم تبدل الارض غير الارض والسماوات وبرزوا لله الواحد القهار. ازا ارض اخرى وسماوات اخرى
تبقى في الاخرة يلا مشهد المحاكمة خطير يا جماعة ركزوا معي. اقرا معي تسعة وستين عينك في الاية واشرقت الارض بنور ربها ووضع الكتاب او السجلات اللي متسجل فيها كل حاجة بالصوت والصورة
هتتحط الادلة الجنائية وضعت في قاعة المحكمة ادلة الادانة وادلة البراءة بتاعة الناس كمل الاية وجيء بالنبيين والشهداء وبعد كده الفي اي بيز هيدخلوا بقى الناس المهمة اللي مش هيتحاكموا
اللي هيشهدوا على المتهمين اللي هيشهدوا على الناس اللي هيتحاكموا مين ؟ النبيين والشهداء واسألوا وقضي بينهم بالحق وهم لا يظلمون. ويتم القضاء بين الناس واخذ الحق للمظلومين من الظالمين
كل من عزب كل من قتل كل من سجن ظلما كل من سرق مال حد كل دول سيقتص للمزلوم من الزالم ما لهاش حل يبقى الاول المكان بينور بنور ربنا. ثم الادلة بتوضع. ثم الانبياء والشهداء بيدخلوا للشهادة على الناس وعلى المحاكمات
سؤال اشمعنى النبيين والشهداء؟ من دول الناس يعني ليه مش الصالحين معهم يعني؟ ليه مش الصابرين معهم يعني؟ ما هم ناس كويسة برضه اشمعنى النبيين والشهداء؟ ايه الشيء المشترك بين النبيين والشهداء؟ فكروا كده معي
الشفاعة الانبياء بيشفعوا والشهداء بيشفعوا فاكرين في اول الصورة لما الكفار قالوا والذين اتخذوا من دونه اولياء ما نعبدهم الا ليقربونا الى الله زلفى الكفار عبدوا الهة مع الله عشان يشفعوا لهم عند الله
ما حدش هيشفع الا باذن الله. واللي هيشفع هم دول النبيين والشهداء اللي انتم ما سمعتوش كلامهم. الشهداء اللي انتم قتلتوهم يا كفار والنبيين اللي انتم كزبتوهم هم دول اللي هيشفعوا
مش الالهة الكاوتش بتاعتكم اللي انتم اخترعتوها ثم يقضى بين الناس سبعين ووفيت كل نفس ما عملت وهو اعلم بما يفعلون النفس اللي عملت خير اتحكم لها بالجنة. ووفيت كل نفس ما عملت. والنفس اللي كفرت او اشركت بالله اتحكم لها بالخلود في النار
والنفس اللي عصت ربنا وغفر لها اتحكم لها بالجنة. بس ممكن في درجة اقل شوية من اللي عملت خيره ومعاصيها قليلة كان بقى بتصدر والنفس اللي عصت ربنا ولم يغفر لها اتحكم لها بالنار فترة عقوبة صغيرة
ما دام مش كفؤ مشمش ما كنتش نفس كافرة وعصت ربنا تاخد فترة عقوبة صغيرة مليون سنة عشرة مليون سنة مليار سنة حاجة بسيطة. لكن مش تخلد ابدا في النار. اللي هتخلد في النار هي النفس الكافرة المشركة التي رفضت الاسلام
فهمتم بقى معناها ووفيت كل نفس ما عملت. ما فيش حد اتزلم. ليه؟ كمل الاية وهو اعلم بما يفعلون  لان ربنا عالم بكل اعمالهم فما فيش حد اتزلم. وفيت كل نفس ما عملت
اقرا بقى واحد وسبعين وسيق الذين كفروا الى جهنم زمرا حتى اذا جاءوها فتحت ابوابها. وقال لهم خزنتها الم يأتكم رسل منكم يتلون عليكم ايات ربكم وينذرونكم لقاء يومكم هذا
قالوا بلى ولكن حقت كلمة العذاب على الكافرين الكفار هيؤخذوا الى جهنم في صورة افواج. زمرا زمرة كل زمرة يعني جماعة الملحدين اقفوا هنا كلكم يلا. طابور يا ابني انت وهو
اتفضلوا يساق الى النار الزمرة اللي بعدها يعني المجموعة اللي بعدها عبدة الاصنام يلا اللي كانوا بيعبدوا بعل اقف هنا طابور اللي كانوا بيعبدوا اللات طابور هنا اللي كانوا يعبدوا منات الطابور ده اللي كانوا بيعبدوا العزة الطابور ده
اللي عبدوا الانبياء في ناس عبدة الانبياء طابور انتم كمان العبد الملائكة طابور اللي عبده الزالم وكانوا بيساعدوه. طابور. ما هو العبادة هي الطاعة في كل شيء كمان. خلوا بالكم
اللي عبده المال تعس عبده الدرهم تعس عبد الدينار تعس عبد القميص تعس عبده الخميصة تعس عبد القطيفة العبد الموضة طابور اللي عبدوا المال وما كانوش بيقدموه في سبيل الله كانوا بيقدموه على الله
ما كانوش بينفقوا في سبيل الله اقرأ بقى معي الاية وسيق الذين كفروا الى جهنم زمرا. كل جماعة مع بعض اول ما هيوصلوا ابواب النار هتتفتح بسرعة موسيقى الذين كفروا الى جهنم زمرا حتى اذا جاءوها
فتحت ابوابها وقال لهم خزنتها الم يأتكم رسل منكم يتلون عليكم ايات ربكم وينذرونكم لقاء يومكم هذا مالك خازن النار والملايكة واقفين على الابواب واول ما يوصلوا بسلامتهم الجماعة اللي هم الكفار جايين بقى زمرا جايين جماعات
هيسألوهم ايه ده انتم ايه اللي جابكم هنا؟ بيبكتوهم انتم ما جالكوش الرسل منكم ولا ايه ؟ ما كانش فيه بصر بشر زيكم كده الرسل جولكم؟ يتلون عليكم ايات ربكم وينذرونكم لقاء يومكم هذا؟ ما هقرولكوش قرآن؟ ما قرولكوش توراة ما قرولكوش انجيل ما قرولكوش زابور
وحياة ربنا كانت كفيلة انها ما تجبكوش هنا انتم جايين ليه ليه ؟ دي كان فيها انزار بيوصف بالزبط كل حاجة حصلت النهاردة في البعس والحساب يتلون عليكم ايات ربكم وينذرونكم لقاء يومكم هذا. كل اللي حصل النهاردة انتم عارفينه
وسمعتوه قبل كده. جايين ليه ردوا عليهم قالوا بلى ولكن حقت كلمة العذاب على الكافرين. اه لأ هم الرسل جت فعلا جت لنا فعلا وقروا لنا ايات ربنا فعلا. وكان فيها انزار بما حدث اليوم فعلا. بس
مش قادرين يقولوا احنا كفرنا بغباءنا. لأ لأ قالوا بس كلمة العزاب حقت على الكافرين. يعني اتحكم بالعزاب على الناس اللي كفرت بقى. اللي هم هم بس خجلانين يقولوها اقرا اتنين وسبعين
قيل دخول ابواب جهنم خالدين فيها فبئس مثوى المتكبرين. الملايكة قالت لهم طب يلا انت وهو بقى ادخلوا ابواب جهنم اهي قدامكم. انتم قاعدين كتير ومطولين معنا انتم خالدين هنا
الى دخوله ابواب جهنم خالدين فيها. خالدين فيها يعني قاعدين كتير ومطولين خالدين فيها ابدا يعني قاعدين الى الابد مش هتخرجوا لكن خالدين فيها يعني قاعدين كتير مدد طويلة المهم ان هو مش هيقعدوا سنة اه وسنة لأ
مش دول كانوا عايزين يعبدوا ربنا سنة اه وسنة لأ يعبدوا ربنا لوحده سنة ويعبدوا ربنا والاصنام معهم في معه لمدة سنة طب انتم هتخشوا النار على طول اهو ما انتوش هتخشوا سنة او سنة لأ ليه
اخيرا ما فيش فيها الكلام ده اتنين وسبعين قيل ادخلوا ابواب جهنم خالدين فيها فبئس مثوى المتكبرين. اه يا متكبرين يا اللي تكبرتم على عبادة ربنا. يلا ادخلوا بقى النار
هتطولوا شوية هنا هو فيه مسوة يتاويكم اسوأ من كده فبئس مثوى يعني مكانة التوفي تلاتة وسبعين بقى واستبشر وشف الجمال وسيق الذين اتقوا ربهم الى الجنة زمرا حتى اذا جاءوها وفتحت ابوابها
وقال لهم خزنتها سلام عليكم طبتم فدخلوها خالدين المتقين بقى اللي اتقوا اللي اتقوا الله في الدنيا. هيساقوا الى الجنة زمرا. هم كمان جماعات افواج من الناس السعداء الفرحانين اللي بيضحكوا وهم رايحين زمرا
جماعات الجماعات دي عبارة عن ايه ما نعرفش هل زمرا يعني عائلات كل واحد معه زوجته واولاده واخواته واصدقاؤه وجيرانه وابوه وامه واجداده واحفاده هي دي الزمرة احساس حلو واحد يكون داخل مع قرايبه كلهم كده
عائلات كبيرة داخلة مع بعض فرحانين بالفوز الفوز العظيم ده ربنا يجعلنا منهم ام زمرة يعني اتباع كل نبي مع بعض زمرة اتباع محمد داخلين مع بعض. اتباع المسيح الحقيقيين
اللي مش اللي ما اشركوش داخلين مع بعض اتباع موسى مع بعض اتباع ابراهيم. كل نبي بالزمرة بتاعته برضه لطيفة بصراحة يعني الواحد يدخل مع النبي عليه الصلاة والسلام والصحابة ويشوف علماء الامة ومجاهدين الامة عبر التاريخ. ونشوف بقى صلاح الدين الايوبي اللي
حرر المسجد الاقصى وبيفتروا عليه وبيقولوا عليه احقر شخصية في التاريخ الناس الجهلة دول. والابطال اللي كنا بنقرا عنهم طول الوقت حاجة جميلة ندخل مع زمرة المسلمين يعني. ما دي حلوة برضو
ولا زمرا يعني جماعات كل جماعة حسب الدرجة الايمانية بتاعتها فزمرة المتقين كلهم داخلين مع بعض. زمرة الصابرين كلهم داخلين مع بعض. زمرة المحسنين كلهم داخلين مع بعض. فدي برضو لطيفة انك تبقى في زمرة
فيها ناس من اتباع نوح زيك. وناس من اتباع موسى زيك. وناس من اتباع عيسى اللي يشبهوك في التقوى بتاعك. ومن اتباع محمد وهكزا  حلوة برضو  بس التفكير بالطريقة دي ينفع
باحداثيات الدنيا. يعني ايه ؟ يعني في الدنيا هنا لو احنا بنقول جماعات هتدخل المكان الفلاني يبقى حاجة من اتنين. يعني يا اما الجماعة كده بالشكل ده يا اما الجماعة كده شكلها
لكن الاخرة اوعوا تحاولوا تفهموا الاخرة باحداثيات الدنيا يعني ايه ؟ يعني الدنيا هنا عندنا فيها احداثيات قل عرض ارتفاع ووقت دي الاربع احداثيات بتوع الدنيا انما الاخرة ده اللي هو اكس واي زاد وتايم. دي الاحداسيات بتاعة الدنيا
انما الاخرة مش كده الاخرة انت ممكن تدخل مع عيلتك وتشعر بالمتعة دي وتدخل برضو مع المؤمنين وتشعر بالمتعة دي. وتدخل برضو مع الفئة الايمانية بتاعتك وتشعر بالمتعة دي كل شيء ممكن في الاخرة
هقول لكم حاجة يجننكم شوية انتم مش ملاحزين ان من اول ما بدأنا تدبر الايات النهاردة اللي بتوصف المشهد يوم البعث والحساب ان كل الافعال في الزمن الماضي هي القيامة قامت خلاص؟ لأ لسة
هو احنا بعثنا واتحاسبنا؟ لأ لسة طب ليه الصيغة صيغة الماضي؟ اقرا معي كام من اول تمانية وستين ونفخ في الصور. ده نفخ خلاص  فصعق من في السماوات ومن في الارض. الله! ده صعقوا خلاص في الماضي
الا من شاء الله ثم نفخ فيه اخرى. ده النفخة التانية بتاعة البعث من القبور اتنفخت كمان في الماضي. ايه ده يا جماعة ازاي  مش ده مش دي حاجات هتحصل في المستقبل؟ ازاي يحصل كده
انا كنت اتوقع الايات تقول ايه وسينفخ في الصور فسيصعق من في السماوات ومن في الارض ثم سينفخ فيه اخرى. صيغة المستقبل طالما ان ده حدس هيحصل في المستقبل طيب انا عشان تبقوا عارفين بذلت اربع سنوات من حياتي
بترجم القرآن الكريم مع الدكتورة هالة يوميا بنقعد بس هي هي في بلد اخرى وانا هنا في في لندن. بنتعامل بالايميلات يوميا وبنترجم ستاشر من عشرة لستاشر ساعة. الترجمة دي
عشان الايتين دول ايه رأيكم بقى ده السبب الاساسي زاهرة الالتفات في الافعال القرآن الكريم تحدث عن الدار الاخرة خمسميت مرة بصيغة الماضي للاسف المترجمين اللي ترجموا القرآن مية خمسة وستين ترجمة
قلبوها فيوتشر تنز كله قلب الى صيغة المستقبل اما قابلت ناس منهم قابلت اربعة خمسة من الكبار يعني اصحاب ترجمات عزيمة وسألتهم. ليه تغيروا صيغة الافعال كلهم قالوا نفس الكلام. القارئ الانجليزي هيستغربها
وايه ؟ ما يستغرب  ما تسيبوش تهرب ربنا يريد ان هو يستغرب زي ما احنا استغربنا بالعربي وخلانا نفكر فيها ونتدبرها ليه نحرم القرية الانجليزي من انه يتدبر هو كمان
بصوا يا جماعة في مفسرين قالوا ان ربنا لما استخدم صيغة الماضي عن احداث مستقبلية ستحدث في المستقبل هذا اسلوب توكيد ربنا بيؤكد ان هذه الاحداث اللي هي يوم القيامة ستحدث
تأكيد وكأنها حصلت خلاص لكن ايضا الله هو الاول والاخر الاول بلا بداية والاخر بلا نهاية. فربنا سبحانه وتعالى لا يحده زمان المستقبل ده مستقبل بالنسبة لك انت مش بالنسبة لربنا
فكل الاحداث اللي هي بالنسبة لك مستقبل هي حدثت بالنسبة لربنا خلاص في علم الله خلصت يعني ايه يعني طالما ربنا قال ان اهل النار دخلوا النار واهل الجنة دخلوا الجنة فده معناه فعلا ان اهل النار دخلوا النار واهل الجنة دخلوا الجنة. واحنا لسه
هنا في الدنيا واحنا هنا في الدنيا واحنا هناك في الاخرة برضو ما ينفعش نقول احنا هنا وهناك في نفس الوقت لان ما احناش نفس الوقت. اهي دي النقطة اللي بقولها لكم. ما تحاولوش تفهموا الاخرة باحداثيات الدنيا
الزمن في الدنيا مختلف عن الزمن في الاخر طب اقول لكم على حاجة. مش مش الشيطان انطرد من الجنة وبعدين راح لادم وحواء ووسوس لهم ياكلوا الشجرة. راح لهم ازاي ازا كان هو برة. يعني كلمهم بالتليفون يعني
ما تقدرش تفهم دي احداثيات الاخرة. ما تحاولش تفهمها باحداثيات الدنيا. مش هتفهمها ازا القيامة باحداثيات الدنيا لم تحدث بعد. لكن باحداثيات الاخرة هي حدثت واللي انت بتعمله هنا في الدنيا بيغير وضعك هناك اوتوماتيكي
كلام طبعا ممكن يجنن الواحد نرجع لتلاتة وسبعين وسيق الذين اتقوا ربهم الى الجنة زمرا حتى اذا جاءوها وفتحت ابوابها وقال لهم خزنتها سلام عليكم طبتم فادخلوها خالدين اللي اتقوا الله
سيقوا جماعات الى الجنة لما وصلوا اقرا معي تلاتة وسبعين حتى اذا جاءوها ابوابها انفتحت وفتحت ابوابها هنا في واو قبل فتحت بينما في الاية واحد وسبعين ما فيش واو قبل فتحت ابواب جهنم
ما فيش واو ارجع اقرا كده واحد وسبعين معي. وبص الفرق بينهم وثيق الذين كفروا الى جهنم زمرا. حتى اذا جاءوها فتحت ابوابها في مفسرين قالوا حاولوا يتدبروها يعني. يعني ما فيش ادلة اوي على التفاسير دي. فهي ده هنا تدبر ده مش مش تفسير يعني
قال لك الابواب بتاعة جهنم اتفتحت بسرعة علشان الكفار اكيد كان نفسهم ان الابواب تتعطل وما تفتحش يعني هم وصلوا لغاية جهنم طوابير زمراء نفسهم الابواب ما تفتحش. لأ دي فتحت وبسرعة
عشان يشعروا بالحزن وبالاسى اكتر انما ابواب الجنة فيه واو قبلها لان يعني شوية وقت على ما فتحت عشان تزود اشتياق اهل الجنة للجنة بس بصراحة في تفسير اخر بقى لطيف جدا وما يمنعش ان فعلا ابواب الجنة تاخد وقت شوية عشان تشوقنا وايضا ان الواو دي
تكون ما يسميه بعض علماء اللغة واو الثمانية بعض علماء اللغة دي مختلف فيها عند علماء اللغة قالوا ان هناك ما يسمى علماء آآ واو الثمانية. يعني ايه قال لك العرب بتعتبر العدد سبعة هو عدد كامل
ما بعده استئناف فلما يعدوا يعدوا يقول لك خمسة ستة سبعة وتمانية فبعد سبعة يحط واو. وتمانية. فسموها واو الثمانية طبعا انتم عندكم احباط دلوقتي. هو ده التفسير اللي عاجبك
انت شايف ان هو ده اللي مقنع يعني بالنسبة لك طب انت بس اصبروا شوية علي انا هقنعكم به دلوقتي  خلوني اوريكم امسلة على واو الثمانية في سورة الكهف ربنا بيقول ايه
سيقولون ثلاثة رابعهم كلبهم. ويقولون خمسة سادسهم كلبهم رجما بالغيب ويقولون سبعة ما قلش ثامنهم قال وثامنهم كلبهم اتحطت الواو قبل وثامنهم في سورة التحريم ربنا بيكلم زوجات النبي عليه الصلاة والسلام لما عملوا اضراب
كان في مشكلة في بيوت النبي واتجمعوا مع بعض وبيطالبوا بزيادة الفلوس وزيادة النفقة عايزين مصروف بيت اكبر فربنا قال لهم عسى ربه ان طلقكن ان يبدله ازواجا خيرا منكن
مسلمات عد معي. مؤمنات قانتات تائبات عابدات سائحات ثيبات كده سبعة ها وابكارا وعند التانية راح حاطط الواو في سورة التوبة التائبون العابدون الحامدون السائحون الراكعون الساجدون الآمرون بالمعروف والناهون عن المنكر. دي حاجة واحدة كده سبعة
والحافظون لحدود الله. وفي التانية حطوا واو   طيب هيقول لي اصل في اللغة الواو بتستخدم للفصل بين المتقابلين. الحاجات اللي عكس بعض لازم يتحط بينهم واو عشان ما ينفعش يجمعها مسلا
فاتن وابكارا في سورة التحريم. لان ما ينفعش الثيوب والبكورة تجتمع في امرأة واحدة  وفي الكهف وثامنهم كلبهم برضه للفصل بين متقابلين ما فيش ما فيش حاجة عكس بعض في الكهف
قال لك لأ في الكهف الواو هنا حرف زائد ما فيش حاجة في القرآن اسمها حرف زائد حرف زائد ايه اللي في القرآن؟ ما فيش حرف زائد في القرآن في جميع كتب السنة
ورد ان للجنة ثمانية ابواب يعني في البخاري مسلا كل كتب السنة ورد فيها ان الجنة اللي هي ثمانية ابواب في البخاري آآ في الجنة والسلام يقول في الجنة ثمانية ابواب
فيها باب يسمى الريان لا يدخله الا الصائمون. ازا في تمن ابواب في الجنة صح؟ طيب. ارجع بقى لتلاتة وسبعين هات بقى الاية تلاتة وسبعين وشف واو الثمانية جت ليه؟ ما هي كلمة ابواب مش موجودة اصلا. لا موجود بس يعني كلمة ثمانية مش موجودة
احنا قلنا عندنا كم باب في الجنة تمانية في السنة. اقرا بقى معي تلاتة وسبعين وسيق الذين اتقوا ربهم الى الجنة زمرا. حتى اذا جاءوا وفتحت ابوابها وكأنها اشارة الى صدق كلام النبي صلى الله عليه وسلم عن عدد ابواب الجنة ان عدد ابواب الجنة مش مزكور في القرآن بل مذكور في السنة
وقال لهم خزنتها سلام عليكم طبتم فادخلوها خالدين الملايكة هيرحبوا باهل الجنة سلام عليكم وهيدعوا لهم  فادخلوها خالدين. انتم مش هتستمتعوا هنا فترة ده انتم هنا للابد زي ما الملايكة بكته اهل النار وهم داخلين وقالوا لهم ايه اللي جابكم هنا انتم ما جالكوش انبيا يقروا لكم كتب ولا ايه؟ الم يأتكم رسل
منكم يتلون عليكم ايات ربكم وينذرونكم لقاء يومكم هذا؟ بينكدوا عليهم الملايكة هيرحبوا باهل الجنة بقى وهم داخلين فادخلوها خالدين طيب اربعة وسبعين وقالوا الحمدلله الذي صدقنا وعده واورثنا الارض نتبوأ من الجنة حيث نشاء
ونعم اجر العاملين المؤمنين هيقولوا احلى الحمد لله يومها احلى الحمد لله اتقالت في حياتهم هي مش حياتهم. يوم بعد البعث بقى الحمد لله الحمد لله الذي صدقنا وعده ربنا صدق وعده لهم. دخلوا الجنة فعلا. خدوا الثواب على اللي اللي هم صبروا عليه
على صبرهم وعلى عملهم اربعة وسبعين وقالوا الحمد لله الذي صدقنا وعده واورثنا الارض نتبوأ من الجنة حيث نشاء الارض دي الارض الجديدة اللي في الاخرة. اللي هي ارض الجنة
لانهم هيرثوا اهل النار. ما هو كل انسان عنده مكان في الجنة ومكان في النار لما يستقر اهل الجنة في الجنة واهل النار في النار الاماكن الفاضية اللي في الجنة
نتيجة دخول اهل النار النار وفقدوا الاماكن دي هيورثها اهل الجنة وهيحمدوا ربهم انهم ورسوا هزه الاماكن بالاضافة للاماكن الاصلية بتاعتهم. اقرا اربعة وسبعين تاني نتبوأ من الجنة حيث نشاء
فنعم اجر العاملين. اه هو ده نزام ربنا. اللي يزاكر ينجح من جد وجد هم ما دخلوش الجنة عشان اسمائهم طلعت بالصدفة في القرعة. لأ. الجنة ما بتتدخلش بالقرعة ما بتتدخلش بالصدفة. فنعم اجر
املين في تمن بيتدفع عشان الجنة الا ان سلعة الله غالية. الا ان سلعة الله الجنة اقرا خمسة وسبعين وترى الملائكة حافين من حول العرش يسبحون بحمد ربهم وقضي بينهم بالحق وقيل
الحمد لله رب العالمين لما الواحد يقف كده في الدور الاول في المسجد الحرام وينظر على الطواف من فوق حول الكعبة منظر مهيب الاخرة بقى هناك منزر اهيب واروع هيبقى من نصيب النبي عليه الصلاة والسلام
وترى الملائكة الخطاب للنبي صلى الله عليه وسلم وترى الملائكة حافين من حول العرش. يسبحون بحمد ربهم يعني يا محمد هوريك طواف الملائكة حول عرشي. وهم بيسبحوا بحمد ربهم كمل الاية خمسة وسبعين وقضي بينهم بالحق. وقيل الحمد لله رب العالمين. وقضي بينهم يعني وقضي بين الناس بالحق
او وقضي بين الملائكة اللي بيسبحوا حوا ويتوفوا حوالي العرش دول حافين يعني بيدوروا حول الحواف قضي بين الملائكة. طب ازاي قضي بين الملائكة يعني انزل كل ملك من الملائكة في منزلته التي يستحقها
وما فيش ملائكة بتعاقب ولا ما فيش ولكن بتخش حتى الجنة. هو قضي بينهم يعني كل ملك بقى في المنزلة بتاعته. وبيطوف حول العرش والكل سعيد والكل راضي بمنزلته وبيقول وقيل الحمد لله رب العالمين
قبل ما نقفل الحلقة فيه ملاحزة مشهد البعث والحساب يا جماعة في سورة الزمر قفز فوق تفاصيل قيام الساعة وقفز فوق تفاصيل البعث والحساب. مش زي مسلا صورة عبس آآ يوم يفر المرء من اخيه وامه وابيه وصاحبته وبنيه لكل امرئ منهم يومئذ شأن يغنيه. لأ. قفز فوق التفاصيل
قفز فوق مشهد يعني الجنة والنار واللي بيحصل جواها مسلا في سورة الصافات الكاميرا القرآنية دخلت بنا فرجتنا على العزا جوة النار فذلك خير ام شجرة الزقوم انا جعلناها فتنة للظالمين
انها شجرة تخرج في اصل الجحيم طلعوها كانه رؤوس الشياطين فانهم لآكلون منها فمالئون منها البطوط يعني تفاصيل اللي بيحصل جوة النار الخناقة اللي بين الكفار والاتباع والقادة المتبوعين كل ده جه
واقبل بعضهم على بعض يتساءلون قالوا انكم كنتم تأتوننا عن اليمين. قالوا بل لم تكونوا مؤمنين. انتم هتلبسوها فينا ولا ايه؟ انتم اللي ما كنتوش مؤمنين وما كان لنا عليكم من سلطان بل كنتم قوما طاغين. خناقة بين الاتباع والمتبوعين والقادة والضعفاء
الكاميرا القرآنية دخلت بنا جوة الجنة اولئك لهم رزق معلوم. فواكه وهم مكرمون في جنات النعيم على سرر متقابلين يطاف عليهم بكأس من معين بيضاء لذة للشاربين لا فيها غول ولا هم عنها ينزفون. وعندهم قاصرات الطرف عين كانهم
هن بيض مكنون كل صورة اخدت مشهد من مشاهد الاخرة وابدعت فيه سورة الزمر ركزت على الشرك والتوحيد من اول السورة واظهرت مظاهر قدرة الله التي تجعل القارئ المتدبر يؤمن ايمان راسخ
باستحقاق الله وحده في العبادة ومن هذه المظاهر ان الله سبحانه وتعالى هو الوكيل هو المتحكم في كل شيء في السماوات والارض ومتحكم في مآل مصير الخلائق في الاخرة. فمنهم اللي هيدخله الجنة ومنهم اللي هيدخله النار. وكل واحد يختار بقى
لما قالوا يختار مصيره بعد ما تبين له الحق. فهتجد ان كل صورة لها شخصيتها. وكل صورة تناولت موضوع الاخرة تناولته بطريقة مختلفة ومن زاوية مختلفة تخدم على موضوع السورة
نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبياءك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله وفي مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم. واحفظنا واياهم من شرورهم ونجعلك الله
ثم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وانصرهم وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه. ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم
النصير والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
