السلام عليكم ورحمة الله وبركاته. اهلا بحضراتكم في المقطع رقم سبعمية وتلاتين من مقاطع حظر التجول والحلقة حادية وستون من حلقات تدبر سورة البقرة احنا على فكرة بعد بكرة ان شاء الله هيبقى مر علينا سنتين بالزبط هيكون اربعة وعشرين مارس واحنا بدأنا يوم اربعة وعشرين مارس
الفين وعشرين بفضل الله هذا فضل هذا فضل الله علينا المهم ارجو من حضراتكم تجيبوا المصاحف وافتح معي الاية مية اربعة وتسعين والمية ومية خمسة وتسعين في سورة البقرة اقرا معي
اعوذ بالله السميع العليم من الشيطان الرجيم الشهر الحرام بالشهر الحرام والحرمات قصاص فمن اعتدى عليكم فاعتدوا عليه بمثل ما اعتدى عليكم واتقوا الله واعلموا ان الله مع المتقين وانفقوا في سبيل الله ولا تلقوا بايديكم الى التهلكة
واحسنوا ان الله يحب المحسنين  احنا عارفين انه لما قريش منعت الصحابة آآ من من العمرة في الحديبية ده كان في الاشهر الحرم يعني كان في ذو القعدة وتسمى ذو القاعدة ايضا
كلهم منعوهم يدخلوا يعملوا العمرة آآ ده معناه ان كنا جاهزين ان هم يقاتلوهم. والاشهر الحرم لا تقاتل فيها العرب من ايام الجاهلية. يعني تحترم. الاشهر الحرم هي رجب وذو القعدة او ذو القعدة وذو الحجة او ذو الحجة والمحرم
رجب وذو القعدة وذو الحجة والمحرم فلما عاد النبي في العام اللي بعده طبقا لاتفاقية الحديبية انه يعمل عمرة القضاء عاد في نفس الوقت السنة دي يعني في ذو القعدة ايضا في الاشهر الحرم
فالمفروض حسب اتفاق الحديبية انهم يتركوا النبي عليه الصلاة والسلام. واصحابه يعملوا عمرة طيب لو خالفوا الاتفاق بقى ومنعوا النبي الصحابة بالقوة. هنعمل ايه المسلمين تحرجوا انهم يقاتلوا في الاشهر الحرم لان الاسلام جه واحترم هذه العادة اللي كانت موجودة عند العرب وان كان عشان تبقوا عارفين فيها خلاف دلوقتي هل مسألة عدم القتل
في الاشهر الحرم خلاص انتهى ونسخ باداب القتال يعني احنا لا نعتدي اصلا. فاحنا يا اما بندافع عن نفسنا او بندافع عن المزلوم. فازا كان المزلوم بيزلم او فيه اعتداء بيتم على حد في الاشهر الحرمية
ان احنا نؤجل الدفاع عن المزلوم لبعد الاشهر الحرم. فهناك خلاف بين الصحابة انه انه هل ربنا آآ آآ نسخ حكم الاشهر الحرم ده بمعنى احنا يعني اما الاسلام آآ آآ بدأ
اه اه احترمنا هذه العادة اللي كانت موجودة عند العرب. من ايام الجاهلية. لكن هل ده مستمر ولا لأ؟ هناك خلاف في ده. لكن المهم المسلمين تحرجوا انهم يقاتلوه في الاشهر
فربنا قال لهم ايه الشهر الحرام بالشهر الحرام والحرمات قصاص. يعني حرمة الشهر الحرام بحرمة شهر حرام والحرمات قصاص يعني بالمثل. الحرمة يعني ما لا يصح انتهاكه. فاذا هم انتهكوا حرمة الشهر الحرام. يجوز
بنا ننتهك حرمة الشهر الحمر. يعني هنقاتل وما ندافعش عن نفسنا الله! او ما ناخدش حقنا ازا يجوز لنا نحن ايضا ان ننتهك حرمة الشهر الحرام ازا هم انتهكوها الاول
والحرمات قصاص بالمثل. قصاص يعني بالمثل وقلنا قبل كده كلمة قصاص لان ازا حد قطع له اذن بيقطع له نفس الاذن لو قطع له عقلة صباع يقطع للشخص اللي قطعها نفس عقلة الصباع. فده معنى كلمة قصاص. يعني بالمثل
كمل بقى الاية فمن اعتدى عليكم فاعتدوا عليه بمثل ما اعتدى عليكم اللي يعتدي عليكم اعتدوا عليه بالمثل بالزبط بنفس القوة اللي استخدمها معكم بالمثل خل بالك ما تبالغوش بيقول لك ايه احنا بنرد الصاع صاعين لأ احنا في الاسلام ما بنردش الصاع صاعين. القلم قلمين لأ احنا عندنا القلم بقلم واحد والشلوت بشلوت واحد والرصاص بالرصاصة
فاحنا ما لا نبالغ احتراما بقى للشهر الحرام فمن اعتدى عليكم فاعتدوا عليه بمثل ما اعتدى عليكم ييجي الناس بقى اللي بتكره الاسلام تقول قفشناكم عندكم تضارب في القرآن. ليه يا عمي
قال لك الاية مية وتسعين اللي انتم دبرتوها امبارح بتقول ايه وقاتلوا في سبيل الله الذين يقاتلونكم ولا تعتدوا ان الله لا يحب المعتدين واضحة اهي. يعني اللي احنا بنعمله ده كان يعني ربنا بينهاكم عن الاعتداء. وبيقول انه لا يحب المعتدين
طب ازاي بقى في الاية مية خمسة مية اربعة وتسعين يقول فمن اعتدى عليكم فاعتدوا. ده فعل امر فاعتدوا عليه بمثل ما اعتدى عليكم ازا كان بيقول في مية وتسعين ولا تعتدوا ان الله لا يحب المعتدين. وهنا بيقول لك فمن اعتدى فاعتدوا
نرد عليهم ازاي يا جماعة احنا مش بنعتدي. احنا بندافع عن نفسنا. فمن اعتدى عليكم فدافعوا عن انفسكم. الله! ما هو قال فاعتدوا علي اهو. ايوة. ده من باب المشاكلة. يعني ايه؟ يعني من باب استخدام اللفظ
في غير معناه لانه يشبه لفظ سابق في الجملة فشكل وشكل اللفظ ده. اقول لكم مسلا الشاعر عمرو بن كلثوم في القصيدة المشهورة اللي هي المعلقة قال الا لا يجهلن احد علينا فنجهل فوق جهل الجاهلين
الجهل معناه الانفعال بقلة ادب ما حدش يعلي صوته ويشتمني تمام؟ يعني بالبلدي كده لو حد قل ادبه علينا ويستاهل بقى ان اما نقل ادبنا عليه احنا كمان. هو مش ما حدش هيقل اده احنا لو حد قل ادبه علينا احنا لما نرد عليه احنا بنؤدبه على قلة ادبه
لكن ممكن نسمي تأديبنا له قلة ادب من باب المشاكلة فاهمين اقصد ايه؟ يعني مسلا الشهر الحرام بالشهر الحرام والحرمات قصاص فمن اعتدى عليكم فاعتدوا عليه يعني ادبوا على اعتداؤه. لكن من باب المشاكلة سمى التأديب بتاعنا له اعتداء
تمام وايه اللي هيبقى  اه ده ده المشاكلة دي من اساليب البلاغة عند العرب. تمام؟ طيب الحاجة التانية بقى فاعتدوا عليه بمثل ما اعتدى عليكم. ده حكم مش مطلق اوي
هناك اشياء نحن لا نفعلها لا على سبيل الرد بالمثل ولا غيره لانها افعال دنيئة مسلا الكفار دخلوا قرية مسلمة واغتصبوا نساءها هل الرد يكون ان المسلمين يدخلوا ويغتصبوا نساء ما ينفعش. طبعا لأ ازا
آآ يعني يعني في هناك اشياء دنيئة نحن لا نفعلها ولا من باب رد العدوان بالمثل لو واحد مسلا قتل انسان عن طريق ان جابو جسته قعد يقطع فيها لغاية ما مات
هل القصاص ان احنا نجيب البني ادم نقعد نقطع فيه؟ لأ لا حكم القتل لكن هناك اشياء نحن لا نفعلها ما يروى ان النبي صلى الله عليه وسلم لما رأى عمه حمزة قد مثل بجثته
تألم وقال لامثلن بسبعين منهم ده غير صحيح لم يثبت هذا القول ابدا ولعل ان ممكن يكون حد من الصحابة اللي واقفين قال كده احنا هنمثل بسبعين منهم مسلا لكن النبي ما قالش هزا الكلام
ممكن حد قال كده في انفعال في بتاع منظر صعب اوي. وسيدنا حمزة متقطع وكبده طالع والمنزر كان صعب اوي. طيب  كمل باقي الاية فمن اعتدى عليكم فاعتدوا عليه بمثل ما اعتدى عليكم واتقوا الله واعلموا ان الله مع المتقين
ما هو اصل انت دلوقتي بتعتدي عليه بمثل ما اعتدى عليك. بتؤدبه بمثل بنفس القوة اللي هو استخدمها ضدك. دي بقى حاجة بينك وبين ربنا ما حدش يقدر هنا يمسكها عليك. ضميرك هو اللي هيدلك. هل انت رديت العنف بتاعه بنفس القوة فعلا؟ ام بالغت
وخالفت كلام ربنا فاتقي الله لان ربنا بيبقى مع المتقين. واتقوا الله واعلموا ان الله مع المتقين شف واضح جدا من البقرة من سورة البقرة ان الهداية هي ان الانسان يصل لمرتبة التقوى ويبقى من المتقين. فتجد كثير جدا من اللفظ ده موجود في سورة البقرة. في بداية البقرة ربنا قال لك ان
احد الانواع التلاتة في التعامل مع الهدى هو المتقين. وفي المنافقين وفيه الكافرين. احنا عايزين نبقى من المتقين. وطول الصورة الصورة عمالة توصلك للمتقين على فكرة هو القرآن كله لما تركز في القرآن على الهدف اللي يريد يصل آآ به الى يعني يصل بالناس اليه هو ان يصل بالانسان الى درجة التقوى
اقرأ بقى معي الاية خمسة وتسعين وانفقوا في سبيل الله ولا تلقوا بايديكم الى التهلكة واحسنوا ان الله يحب المحسنين  اية تحث على الانفاق بعد ايات تحث على القتال وانفقوا في سبيل الله
وفي مية وتسعين وقاتلوا في سبيل الله والانفاق في سبيل الله. بشكل اساسي يبقى مقصود منه الانفاق على تجهيز الجيوش بالسلاح والعتاد والطعام والنفقات. يعني تجهيز الانفاق على الجهاد  يعني ايه بقى؟ وانفقوا في سبيل الله هم
ولا تلقوا بايديكم الى التهلكة انفقوا لتعدوا جيوشكم للقتال لانكم لو تركتم الاعداد للقتال هتهلكوا هتهلكوا قال النبي صلى الله عليه وسلم اذا تبايعتم بالعينة واخذتم اذناب البقر ورضيتم بالزرع وتركتم الجهاد سلط الله
اليكم ذلا لا ينزعه حتى ترجعوا الى دينكم طبعا احنا بينا قبل كده ان الجهاد مش هو الارهاب. وانه لازم يكون منزم وتحت راية حاكم مسلم مش شوية اعمال فيها رعونة. لأ
في التاريخ الاسلامي الجهاد كان قتال مشرف. جيوش معدة وان كانت في معزم الوقت كانت بتبقى ممكن اضعف في السلاح اقل في التجهيزات اقل في العدد من جيوش الاعداء. ولكن فيه تخطيط جيد وفيه بركة من الله فحققوا انتصارات عظيمة
هذه فريضة فريضة الجهاد دي يدفع بها المسلمون الظلم عن نفسهم وعن المظلومين. لذلك هي باقية الى يوم القيامة  لو تركناها ده اللي هيحصل هنذل طبقا للحديث نازل طبعا الحديس طبعا يعني برضو
خليني اقول لكم يعني اذا تبايعتم بالعينة يعني حرق البضاعة ودي وسيلة ايضا للربا. يعني ايه واحد عايز فلوس كاش يقوم يروح يشتري بضاعة بالاجل. بالتقسيط يعني ماشي فياخد مسلا الماج ده
باتناشر جنيه ويدفعوا جنيه كل شهر ويقوم واخده بايعه دلوقتي بتمانية كاش. يبقى عمل ايه ؟ هو محتاج كاش. ده اسمه التبايع بالعينة. احنا بنسميه حرق البضاعة. امتى يبقى ربا
لو هو خده من واحد باتناشر وباعوا لنفس الشخص بتمانية كاش هو عمل ايه؟ هو استلف تمانية جنيه وهيرجعهم اتناشر بس عشان يتحايل على الربا عملها وكأنها عملية بيع وشراء
اشترى بالتقسيط ولسه هيسدد وراح بايع الحاجة لنفس الراجل تاني. المهم يعني ده اسمه تبايع بالعينة. واخذتم اذناب البقر ورضيتم يعني اكتفيتم بالاستثمار وبالبيزنس وتركتم الجهاد تماما الاستثمار والبيزنس مطلوب ما نطلع الزكاة ازاي
لكن لا يجب ترك الجهاد طول ما في ظالمين وطول ما في مظلومين  وانفقوا في سبيل الله ولا تلقوا بايديكم الى التهلكة يعني ايه بقى ايديكم ركز بقى معي الحتة دي حلوة حلاوة مش معقولة
ولا تلقوا بايديكم القيت بالمج يعني انا رميت المج. يبقى ولا تلقوا بايديكم ما ترموش ايديكم في التهلكة تمام؟ حلو قوي لكن القيت بيدي المج يبقى رميت المج بايديا يعني انا بنفسي رميت المج
الله طب لما اقول القيت بالمج يعني ايه ؟ مش انا برضو ؟ لأ مش بالضرورة اكون بنفسي. باقول القيت بالمج ممكن اكون اديت اوامر لحد بيشتغل معي انه ابقى ارمي الماج ده. انا فين القيته بالمج
انا رميت المج بس انا اديت اوامر فمش بنفسي عملتها. لكن بنفسي معناها القيت بيدي بالمج القيت بيدي المج تمام هنا بقى لها معنيين ده الاكتر ده فيها معنى تالت كمان هتشوفوه دلوقتي
ولا تلقوا بايديكم الى التهلكة. يعني ما ترموش نفسكم بنفسكم الى التهلكة بانكم تتركوا الانفاق على تجهيز الجيوش للقتال وايضا ما ترموش ايديكم اللي امسكت عن الانفاق في التهلكة فالايد هنا بتبقى كناية عن الانسان. لان الايد هي اللي مسكت الانفاق امسكت عن الانفاق هي اللي بخلت
زي ما بنقول مسلا ايه آآ آآ النبي صلى الله عليه وسلم كان له عيون بين آآ آآ الروم عيون يعني ايه؟ يعني جواسيس فالجاسوس يسمى عين والجاسوسية مسموح بها في الحرب. فالجاسوس يسمى عين لان العين هي اللي بتشوف ويروح ينقل الاخبار. تمام
تمام وده اللي حصل الحقيقة دلوقتي. احنا جه وقت خلاص الدنيا بتشتعل حوالينا زي اليومين دول واحنا مش عارفين مصيرنا ايه هنروح فين الضربة جاية منين لان احنا تركنا هل تركنا الجهاد
بس برضه تعبير بايديكم بيدي معنى اخر جميل جدا ايه بقى؟ وهو انه لو امسكتم عن الانفاق   آآ استنى. اهو المعنى التالت اهو زي ما الاية دي بتشجع على الاعداد للقتال
بانها بتحذر من الامساك عن الانفاق على الجيوش والتسليح وكده هي ايضا بتحذر من الاندفاع في القتال دون حساب القوة والتخطيط الجيد والاستعداد. يعني ايه؟ وانفقوا في سبيل الله. هم. اعدوا بقى للجهاد. بس خلوا بالكم. ولا تلقوا
ايديكم الى التهلكة يعني ما تتهوروش وما ترموش نفسكم في معارك غير متكافئة. ده المعنى التالت اكبر عبقرية عسكرية في التاريخ الاسلامي ومن اكبر العبقريات العسكرية في تاريخ الانسانية هو سيدنا خالد ابن الوليد. موقفه كان ايه في غزوة مؤتة
غزوة مؤتة عدد الجنود المسلمين كان تلات تلاف جندي وعدد جنود الاعداء متين الف جندي نصهم من نصارى العرب الغساسنة ونصهم من جنود الروم البيزنطيين هدف الغزوة هو تأديب العرب الغساسنة على قتلهم لرسل النبي صلى الله عليه وسلم. قتلوا الصحابي الحارث ابن عمير الازدي. وقتل السفير
في الوقت ده والنهارده هو في القانون الدولي عمل من اعمال الحرب. يعني لو دولة قتلت السفير بتاع دولة تانية ده عمل من اعمال الحرب فالنبي عليه الصلاة والسلام ارسل جيشا بقيادة زيد ابن حارثة من تلت تلاف جندي لتأديب من قتلوا السفير
المسلمين فوجئوا بمتين الف جندي عايز اقول لكم ان المسلمين قاتلوا بشجاعة رهيبة وقتل منهم اتناشر صحابي فقط منهم التلاتة القادة بتوع الجيش. ليه بقى؟ لان النبي عليه الصلاة والسلام قال
وعقد اللواء يعني امر قمر يعني جعل امير على الجيش زيد ابن حارثة وقال فان قتل زيد فجعفر يعني جعفر بن ابي طالب اخو سيدنا علي بن ابي طالب وكان لسة جعفر ما بقالوش سنتين راجع من آآ من الحبشة. او ما بقالوش سنة حتى راجع من الحبشة
وان قتل جعفر فعبدالله بن رواحة قعد احد شعراء الرسول عليه الصلاة والسلام بس طبعا مش معنى انه شاعر يعني فنان بقى لأ لأ لأ ده مجاهد قاد جيش يعني
قتل من الروم الغساسنة في هذا اليوم تلات تلاف وخمسميت جندي. يعني المسلمين التلات تلاف دول كل واحد فيهم على الاقل قتل واحد ماشي؟ ومن المسلمين اتناشر بس. بس منهم القادة التلاتة
بعد ما التلاتة ماتوا المسلمين انتخبوا بسرعة في قلب المعركة سيدنا خالد بن الوليد يا ابا سليمان وولوه القيادة وادوا له الراي سيدنا خالد رأى ان الهدف من الغزوة  اتحقق. احنا يعني ادبناهم وقتل منهم تلات تلاف وخمسميت واحد قصاد السفير بتاعنا اللي اتقتل
بس المعركة دي لو استمرت يوم كمان لأ قد يهزم المسلمين لان مهما كان العدد ضخم جدا جدا جدا وحتى لو حاول ينسحب مش هيقدر. لان الانسحاب خطير جدا لو اداهم لو اداهم ضهرهم ومشيوا هيطاردوهم ويتعمل عليهم كماشة وتبقى مشكلة
سيدنا خالد نريد عمل خطة تدرس في المعاهد العسكرية  الجيوش الجيشين واقفين في وش بعض فجعل مجموعة من المشاة ومن الفرسان. ترجع وراء قوي خلف الجيش بتاع المسلمين وتثير غبار شديد
والجيش المسلم يكبر الروم اعتقدوا ان فيه امدادات ضخمة عمالة تصل من المدينة للمسلمين وقوات كبيرة عمالة تيجي شايلين بقى غبار غبار الغبار والمسلمين بيكبروا يعني اوو امدادات ضخمة جدا
وبدأ جنود الجيش ينسحبوا من الساحة بالتدريج. فالروم افتكروا ان الجيش بيعيد ترتيب نفسه او بيستدرجهم عشان يروحوا يطاردوهم فالجنود الكتير بقى والامدادات دي تعمل كماشة عليهم. فخافوا ان هم يهاجموهم وتركوهم ينسحبوا
وايه وطلع ما فيش لا امدادات ولا حاجة. وسيدنا خالد استطاع العودة بالجيش سالما الى المدينة عايز اقول لكم ان الصبية العيال رموا الجيش بالحجارة وقالوا لهم يا فرار يا فرار يعني يا اللي يا اللي هربتم
قال النبي صلى الله عليه وسلم بل هم الكرار ان شاء الله الكر عكس الفر الفر الهروب الكر يعني الهجوم قال بل هم دول المهاجمين ان شاء الله. يعني النبي عليه الصلاة والسلام اقر خالد بن الوليد على اللي هو عمله
هو عمل ايه بقى خالد؟ لم يلقي بالجيش في التهلكة ولا تلقوا بايديكم الى التهلكة تمام يبقى من ضمن معانيها ايضا لا تتهور وتلقوا نفسكم بدون داعي في معارك ما فيش فيها توازن. الحقيقة الاية فيها توازن عجيب جدا من
تحيا النهائي تحث على الاعداد للقتال في سبيل الله دفاعا عن المظلومين ومن ناحية بتشد الحزام عشان تمنع الاندفاع  والتوازن ده هو الاحسان واحسنوا احسنوا ان الله يحب المحسنين. لان الواحد لو راح صرف كل فلوسه على تجهيز الجيوش وشراء الاسلحة
لن يبقى له فلوس يشتري قمح مسلا طب الناس هتاكل منين ؟ ولو واحد ما صرفش خالص على تجهيز الجيوش. لدرجة ان جيش المسلمين اصبح اضعف من جيش الاعداء في بلاد المسلمين. بلاد المسلمين. بلاد المسلمين هتحتل وتنتهك
والواحد لو اندفع في معارك خسرانة دون ان يحسب حسابات القوة سيهلك جيش المسلمين فالقرآن عمل الحسابات دي كلها. كلها وهنتدبرها بازن الله في سورة الانفال. شف كده ايات سورة الانفال ربنا بيقول ايه
ان يكن منكم عشرون صابرون يغلبوا مائتين واياكم منكم مائة يغلبوا الفا من الذين كفروا يعني العشرين منكم يغلبوا متين والمية منكم يغلبوا الف من الكفار. بعد كده القرآن غير الحسابات. لما نوعية الصحابة اتغيرت
الصحابة اللي دخلوا الاسلام الاول قبل الهجرة ووجهوا الظلم والصعوبات والاضطهاد وهاجروا الحبشة وهاجروا المدينة وجاعوا وتعبوا. والانصار اللي وقفوا مع النبي في كل الغزوات الواحد منهم بعشرة من الكفار
لكن الصحابة اللي اسلموا بعد فتح مكة الواحد منهم باتنين من الكفار مش بعشرة ما ينفعش نقارن سيدنا معاوية بن ابي سفيان وسيدنا ابو سفيان رضي الله عنهما بسيدنا عمر او بسيدنا ابو بكر او بسيدنا علي ما ينفعش ما ينفعش
الاية اللي بعدها بقى بطاعة نزل بعدها بمدة قال انا خفف الله عنكم وعلم ان فيكم ضعفا. انتم ما بقتوش نفس المستوى بتاع الصحابة بتوع زمان فاياكم منكم مائة صابرة يغلب مائتين
واياكم منكم منكم الف يغلب الفين باذن الله. والله مع الصابرين فالحسابات بتاعة القوة موجودة في القرآن والواقعية موجودة في القرآن. مسألة مش آآ مش مش عفونة. ما حدش يفتح صدره ويغامر بولاد الناس. لأ
الحساب بتاع القوة موجود ولابد لازم نحافز على الرصيد بتاع المسلمين من الارواح. والرصيد المالي ايضا ده اسمه الاحسان واحسنوا ان الله يحب المحسنين ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل الحب كأحب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك
اولئك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل
انا الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة
انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشمير وفي سريلانكا وفي الهند
وانصر كل من نصرهم واخذل كل من خذلهم. وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او
ومن علمائنا مريضا به او حاملا له. فالبسه ثوب الصحة والعافية عاجلا غير اجل ومن لم يصب به فقهه شره وابعده عنه ولا تسلطه الا على اعدائك واعداء دينك واعداء
اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو
واشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه
السلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
