السلام عليكم ورحمة الله وبركاته. اهلا بحضراتكم في المقطع رقم تلتمية واحد وتلاتين. من مقر حظر التجول والمقطع رقم خمسة. الحلقة رقم خمسة من حلقات تدبر سورة الروم ارجو من حضراتكم تجيبوا المصاحف
وتفتحوها على صورة الروم ترسيخ عقيدة البعث والحساب من المقاصد الرئيسية في صورة الروم المسلم لا يكفي ان يؤمن فقط بوجود الله وانما عليه ان يؤمن باليوم الاخر اي ان بعد الموت بعث. وبعد البعث حساب
اقرا الاية حداشر معي. بعينك كده رح الاية حداشر اعوذ بالله السميع العليم من الشيطان الرجيم. الله يبدأ الخلق ثم يعيده ثم اليه ترجعون ربنا بيتكلم ان هو يبدأ الخلق ثم يعيد الخلق مرة اخرى. ثم اليه ترجعون
بعث بعد بعد الموتى والرجوع الى الله بعد البعث ولان مشركوا العرب كان معزمهم بيؤمنوا بالله. لكنهم مش بيؤمنوا بالبعث بعد الموت وكانوا بيستبعدوا ذلك سورة المؤمنين سورة المؤمنون تدبرنا قالوا ائذا متنا وكنا ترابا وعظاما ائنا لمبعوثون. معقول بعد ما نبقى تراب
ابو عظام هنبعث نجد ان سورة الروم طافت بنا في جولة رائعة مليانة بالادلة على قدرة الله في الكون وفي النفس الانسانية مع بعض اقرا معي الاية تسعتاشر اقرا الاية تسعتاشر
يخرج الحي من الميت ويخرج الميت من الحي. ويحيي الارض بعد موتها وكذلك تخرجون بيتكلم عن الانسان وخروج الانسان والظواهر الكونية واخراج الحي من الميت والميت من الحي. اقرا الاية عشرين
ومن اياته ان خلقكم من تراب. ثم اذا انتم بشر تنتشرون سانية واحدة عشان اعمل آآ  لان فيه ناس  تسجيل اوكي طيب ومن اياته اقرا معي الاية عشرين ان خلقكم من تراب
ثم اذا انتم بشر تنتشرون اقرا معي الاية واحد وعشرين. ومن اياته من الدلائل على قدرته ان خلق لكم من انفسكم ازواجا لتسكنوا اليها اقرا اتنين وعشرين ومن اياته خلق السماوات والارض واختلاف السنتكم والوانكم
سبحان الله! كل المفسرين على ان معنى السنتكم معناها اللغات. وانا امبارح اتكلمت عنها اللغات. امبارح في ناس ارسلت لي الحقيقة اه دراسة ان هناك ما يسمى ببصمة الصوت كل واحد فينا له صوت مختلف عن الاخر. النهاردة في حسابات في بنوك ما بتتفتحش الا ببصمة
الصوت واختلاف السنتكم والوانكم. اقرا معي الاية تلاتة وعشرين. ومن اياته منامكم بالليل والنهار وابتغاؤكم من فضله اقرا معي اربعة وعشرين كل دي ومن اياته ومن اياته يعني الادلة على
قوة الله وعلى قدرة الله ومن اياته يريكم البرق خوفا وطمعا وينزل من السمع وينزل من السماء ماء يحيي به الارض بعد موتها. خمسة وعشرين ومن اياته ان تقوم السماء والارض بامره. ربنا ختم هذه الجولة الرائعة
باية الاية سبعة وعشرين اللي هي بداية التدبر بتاعنا النهاردة الاية سبعة وعشرين بتقول ايه وهو الذي يبدأ الخلق ثم يعيده. وهو اهون عليه وله المثل الاعلى في السماوات والارض وهو العزيز
حكيم نفس الصيغة بتاعة الاية حداشر ارجع لي بعينك على الاية حداشر الله يبدأ الخلق ثم يعيده الاية سبعة وعشرين رح لسبعة وعشرين. وهو الذي يبدأ الخلق ثم يعيده وهو اهون عليه
ففي الاية سبعة وعشرين اضاف وهو اهون عليه لانها جاءت بعد جولة من الايات التي ذكرت ادلة قدرة الله فقال لك وهو اهون عليه تاني مرة اهون من اول مرة. بس كمل الاية وله المثل الاعلى في السماوات والارض
يعني ايه؟ يعني ده بالنسبة لكم انتم يا بشر الانسان لما يعمل حاجة لتاني مرة بتكون اسهل بالنسبة له من اول مرة. لكن الامور لا تقاس بهذه الطريقة مع الله
زي ما اقول لك ايه شل حبة الرز اللي على قميصك فتشيل حبة الرز وبعدين اقول لك ده فيه حبة رز تانية فتشيل التانية والاولى في صباعك لسة. يقول لك لأ استنى بس بالراحة على نفسك شوية. خد الحبة الاولانية وارميها. وبعدين خد خد
الحبة التانية التانية وارميها ما تشيلش حبتين الرز مع بعض عشان عضلاتك ما تتعبش فتقول لي عضلات ايه عضلات ايه اللي توجعنا؟ ما فيش فرق حبة رز زي حبتين رز وزنهم بالنسبة لي واحد. لكن بالنسبة للنملة مش واحد
النملة ممكن ما تعرفش تشيل حبتين رز ولله المثل الاعلى. لما نقول وهو اهون عليه بمقاييسكم انتم لكن في الحقيقة اول مرة زي تاني مرة ما فيش فرق وهو اهون عليه وله المثل الاعلى في السماوات والارض
في سورة قاف ربنا بيقول افعايينا بالخالق الاول هل هم في لبس من خلق جديد؟ ايه اللي مصعب اوي عليكم الخلق الجديد؟ هو يعني الخلق الاول كان صعب الخلق الاول ما كانش صعب عشان نقول الخلق التاني هيبقى اسهل
في سورة مريم لما ربنا تكلم عن اعطاء سيدنا زكريا طفل يحيى بالرغم ان هو كبير في السن وزوجته عاقر وكذلك لما تكلم عن اعطاء مريم الولد دون زوج. السيد المسيح
قال ايه قال كذلك قال ربك هو علي هين تقدم كلمة علي على كلمة هين قال كذلك قال ربك هو هين علي لأ هو علي هين. لان الهدف هو توصيل رسالة ان هذا الامر
المستحيل بمقاييسكم يا بشر ان يجعل عجوز تنجب او بكر تنجب هو صعب على الناس لكن على الله هو هين اما في سورة الروم قدم كلمة اهون على كلمة عليه. بص في الاية سبعة وعشرين
ربنا بيقول ايه في الاية سبعة وعشرين وهو الذي يبدأ الخلق ثم يعيده وهو اهون عليه. ما قالش وهو عليه اهون. ليه بقى لان اهون بالنسبة لبقاييس الناس لكن بالنسبة لربنا اهون معناها ان اول مرة كانت صعبة او فيها درجة من درجات الصعوبة ولو بسيطة ابدا
لكن في الحقيقة رزاية زي رزتين. ما فيش اي فرق. بالنسبة لله سبحانه وتعالى بداية الخلق واعادة الخلق ما فيش فرق بينهم كلاهما هين على الله اقرا سبعة وعشرين كلها. وهو الذي يبدأ الخلق ثم يعيده وهو اهون عليه. مش وهو عليه اهون. وهو اهون عليه وله المثل الاعلى
في السماوات والارض وهو العزيز الحكيم هو العزيز الذي يقدر على كل شيء. هو الحكيم الذي يعلم كل شيء معي تمانية وعشرين تمانية وعشرين ضرب لكم مثلا من انفسكم هل لكم مما ملكت ايمانكم من شركاء فيما رزقناكم
فانتم فيه سواء تخافونهم كخيفتكم انفسكم. كذلك نفصل الايات لقوم يعقلون ربنا في الاية دي بيثبت للمشركين مدى الخطأ الكبير اللي وقعوا فيه في حق الله لما عبدوا الهة اخرى غيره. ما هو المشركين عبدوا الهة
وغير الله. ده غلط ده غلط كبير جدا. فربنا بيثبت لهم قد ايه الغلطة دي كبيرة ازاي بيضرب لهم مثال من واقعهم هم نفسهم هم عندهم عبيد بيمتلكوهم مملوكين زمان كان الناس ممكن يمتلكوا بني ادمين زيهم
بيشتغلوا عندهم في تربية الاغنام يشتغلوا اي شغل بيحتاجوه ومش بيدفعوا لهم يومية مش اجراء مش ناس لا دول مملوكين لهم ما لهمش مرتب مش بيدفعوا له باي فلوس فيا دوب بيأكلوهم ويلبسوهم. عبيد
ربنا بيقول للمشرك هل انت تقبل ان العبد المملوك لك. العبد بتاعك يشاركك في اموالك فيأخذ مثلا نصف مالك ونصف آآ آآ بيتك ونص ارضك مش بتشارك عبدك في املاكك طبعا
هل بتخاف ان عبدك يستولي على تجارتك زي ما بتخاف من شريكك في التجارة؟ الواحد لما بيشارك شخص في التجارة المسل بيقول حرص ولا تخون لازم يكون حريص في الحسابات بتاعته عشان تبقى واضحة وقت الارباح وتوزيع الارباح تتوزع بالعدل عشان الشريك ما يجورش على شريكه في توزيع الارباح
لكن صاحب الشركة هيخاف مسلا من الساعي اللي بيقدم شاي وقهوة انه يجور عليه في توزيع الارباح؟ اكيد لأ اكيد يبقى كمان مش هيخاف من العبد المملوك عنده كمان هو ما لوش وزن في حياته اصلا
بالتالي لو عنده عبد بيشتغل باكله مش هيحرص منه ومش هيخاف منه على امواله. انه انه يستولي عليها طيب لما هو انتم ما تقبلوش ان العبيد بتوعكم يبقوا شركائكم كده
وما تقبلوش انكم تتساووا بهم ليه بتقبلوا على الله انه يتساوى بعبيده! ما هو الصنم اللي انت عبدته! او الانسان اللي انت عبدته. حتى لو كان السيد المسيح عليه الصلاة والسلام
او بوزة او اي غيره كل الالهة المزيفة دي في الحقيقة مخلوقات من خلق الله يعني مملوكة لله كل ما في الكون مملوك لله. ازاي ما تقبلش تتساوى بالمملوك بتاعك وتريد ان تساوي الله بمملوكه
القوة في المثل ده بقى هو انه يوجد فرق كبير جدا بين الحقيقتين فرق كبير جدا بين المالك اللي بيملك عبد وبين الله سبحانه وتعالى وفرق كبير جدا بين العبد المملوك اللي هو بني ادم برضو في النهاية
وبين الالهة اللي عبدت من دون الله ازاي الفرق ده الفرقين دول هيقووا المثال اكتر يعني انت لا تقبل ان يساوي بينك وبين عبدك وتقبل ان يساوى بين الله وبين آآ المملوك بتاعه
مع انك انت لا تملك عبدك تمام الملكية. لا تستطيع التحكم في تمام التحكم. ما تقدرش تمنعه انه ياكل. ما تقدرش تمنعه يقضي حاجته مش من حقك تقتله. مش من حقك تقطع ايده الا لو بالقانون بقى لو سبق. مش من حقك انك تعزبه. مش من حقك انك تتعبه. مش من حقك انك تجوعه
انت لا تملكه مية في المية يعني حتى لو القانون بيعتبرك ملك ما انتاش الملك الحقيقي الله هو اللي مالك مية في المية. ويستطيع ان يفعل اي شيء فازاي انت ما تقبلش انك تتساوى بالمملوك بتاعك وانت ما بتملكوش مية في المية
وتقبل ان الله يتساوى بالعبيد وباملاكه وكزلك العبد بتاعك ممكن ينال حريته وينال العتق ويصبح مساوي لك في يوم من الايام وراسه براسك وحر زيك لكن الالهة المزيفة لا يمكن تتساوى ابدا مع الله في يوم من الايام
فالفروق دي بتقوي المثال جدا. يعني من الاولى ان ما كتوش تقبلوا تسوية الله مملوكات بما يملك. اقرا معي الاية وتعال نفهمها تاني مع بعض. يلا اقرا تمانية وعشرين ضرب الله مثلا من انفسكم. يعني من واقعكم
هل لكم مما ملكت ايمانكم؟ يعني العبيد المملوكين لكم وقت ما كان فيه عبيد طبعا من شركاء فيما رزقناكم فانتم فيه سواء. هل بتشاركوا العبيد بتوعكم في ممتلكاتكم تخافونهم كخيفتكم انفسكم بتحرصوا من ناحيتهم زي ما بتحرصوا من بعض في التجارة انتم وشركائكم
كذلك نفصل الايات لقوم يعقلون. الناس اللي عندها مخ افهم هذه الايات بتفصل بالشكل ده علشان الناس اللي بتفكر لان فيه في واحد ما بيفكرش وهيسيب المثال كله اللي المقصود به انه يثبت خطأ الناس اللي اشركت بالله في العبادة ويروح يمسك في موضوع العبيد والاماء. ويسيب المسال
دي الناس اللي ما بتفكرش ازاي الاسلام يسمح بالرق ويترك الموضوع ويترك الموضوع الاساسي؟ طيب اوكي عشان الناس الموضوع ده مضايقها هو مضايقنا كلنا وكل حاجة لكن يريد اجابة على موضوع الرق في محاضرة في هذه المسألة هحط لكم الرابط بتاعها في بوست في نفس البوست بتاع الفيسبوك وفي صندوق الشرح في اليوتيوب
لكن شغل مخك وخليك في الموضوع موضوع الاية دلوقتي ما تسمحش للشيطان ان هو يشتتك. الرد على موضوع الرق مردود عليه والحلقة هحطها لكم طيب ازاي بعد كل هذا الوضوح لسة في ناس بتشرك مع الله وبتعبد اصنام او بتعبد بني ادمين او بتعبد بقر او اي مخلوقات
ازاي اقرا الاية تسعة وعشرين  اقرا معي تسعة وعشرين وشف ليه لسة فيه ناس كده مش علشان ما بيفهموش لا اقرا تسعة وعشرين بل اتبع الذين ظلموا اهوال بغير علم
فمن يهدي من اضل الله وما لهم من ناصرين. الناس التي لا تقبل مساوتها بالعبيد المملوكين لهم. لكنهم قبلوا ان بين الله وبين مخلوقاته وعبيده هم ناس بيتبعوا اهواءهم. ماشيين ورا شهواتهم وورا مزاجهم
هو لا يريد الله هو يريد الهة مزيفة بانها مش بتحاسبه لانه مش عايز سلطة حقيقية. فبيخترع الية ويعبدها عاوز يمشي على حل شعره مش عاوز اللي يقول له حلال وحرام
مش عاوز اللي يقول له هتتحاسب بعد الموت هو اريح له ان ما يكونش فيه حساب بعد الموت. ما يكونش فيه شريعة بتحدد له الجائز والغير جائز. اقرأ معي تاني. بل اتبع الذين ظلموا
واهواءهم بغير علم وطبعا الذين ظلموا ما هنا معناها الكفار كل من ظلم حتى مننا احنا. احنا انا اول واحد يحتاج الكلام ده كلنا بنقع في الظلم. وكلنا بنظلم اللي حوالينا. وبنظلم
ازواجنا وبنظلم اولادنا وبنظلم زملائنا وبنظلم جيراننا وده بسبب الاهواء والجري ورا الاهواء والشهوات انا مش باوعظكم. انا باوعظ نفسي قبلكم فمن يهدي من اضل الله. ايه ده وربنا بيضل الناس
وقلنا ان ربنا بيضل فئات من البشر مش بيضل على اساس شخصي يعني ربنا مسلا ما بيقولش كل اللي اسماؤهم تبدأ بحرف الكاف هيضلوا. لأ او كل اللي ساكنين في شارع معين هيضله لأ
لكن بيقول ان فيه فئات من الناس لن تهتدي. ربنا لن يهديها. والله لا يهدي القوم الظالمين. كانت عشر مرات في القرآن والله لا يهدي كيد الخائنين كل واحد يقدر يحط نفسه مع الفئات دي او يخرج نفسه منها
فانت في ايدك تحط نفسك مع الظالمين او تخرج نفسك منهم كل واحد يقدر يحط نفسه مع الخائنين او يطلع نفسه منهم. دول اللي ربنا اضلهم اضلهم ليه؟ اقرا تسعة وعشرين من اولها بل اتبع
الذين ظلموا اهواءهم دول من الظالمين ضلوا والله لا يهدي القوم الظالمين. جت عشر مرات في القرآن الكريم اقرا معي الاية تلاتين فاقم وجهك للدين حنيفا. فطرة الله التي فطر الناس عليها. لا تبديل لخلق الله
ذلك الدين القيم ولكن اكثر الناس لا يعلمون فاقم وجهك فاء اسمها فاء الفصيحة يعني الافصاح يعني تأتي للافصاح عن دليل او حجة او الهدف من الكلام بعد ما اصبح جاهز للافصاح عنه
فانت ربنا ورا لك وراك احوال المعرضين عنه وعن الادلة بتاعة الحق وبعد كده افصح عن الهدف وقال لك فاقم وجهك للدين حنيفا يعني هم ظالمين واتبعوا اهوائهم الفصيحة. فما تعملش زيهم فاقم وجهك انت بقى. فاقم وجهك للدين حنيفا
انتم يعني ايه فئة الفصيحة اللي بتأتي للافصاح عن الهدف من الكلام اصلا فاقم يعني فاستقم فاقم يعني فاستقم. فاقم وجهك. خلي وجهك مستقيم. فاقم وجهك للدين. استقم على دين الله. فاقم وجه
اكل الدين حنيفا. يعني ايه حنيفة؟ يعني منحرف وشرحناها قبل كده في سورة النحل ان ابراهيم كان امة قانتا لله حنيفا. يعني ايه منحرف عن الشرك. لان كل اللي كانوا في وقته كانوا مشركين. فهو لوحده تركهم وانحرف عنهم واصبح
على الحق انحرف عن الباطل لان الكل كان على الباطل فكان ابى انه يتبع الباطل. وكان هو انا اسف لان الكل كان على الباطل الباطل كان بيظهر وكأنه هو الحق
هو كأن الباطل بقى يزهر كانه حق لكثرة اتباعه فسيدنا ابراهيم فاهم ان ده الباطل انحرف عن الباطل وحده واصبح مستقيما فالاية بتقول فاقم يعني فاستقم فاقم وجهك للدين حنيفا. لما تستقيم على دين الله فانت تنحرف عن الباطل. اللي لهم طريقان لا يلتقيان. الحق والباطل لا يلتقيان
كمل معي الاية تلاتين فاقم وجهك للدين حنيفا فطرة الله التي فطر الناس عليها هذا الدين هو دين الفطرة الانسان بيتولد على الاسلام يعني بتاعة الانسان هي الاسلام قال النبي صلى الله عليه وسلم ما من مولود الا يولد على الفطرة
فابواه يهودانه يخلوه يهودي. او ينصرانه او يخلوه مسيحي. نصراني. او يمجسانه او يخلوه مجوسي ما قالش اوي يؤسلمان او يمسلمانه ليه ؟ لانه مولود على الفطرة على الاسلام ما يجعل هذا الدين سهل وموضوعي ومنطقي هو انه على التوحيد ما بيقول لكش فيه الهين. اله للخير واله للشر
ما بيقولكش فيه تلاتة اب وابن وروح قدس اله واحد امين. منين تلاتة مختلفين كل واحد فيهم غير الاتنين التانيين. ومنين كلهم الله برضو ولا بيقول لك اسجد لبقرة. ولا اسجد لصنم ولا اسجد للنار
من اسباب انتشار الاسلام اصلا هو انه مش محتاج فيلسوف عشان يفهمه وفي نفس الوقت معانيه عميقة جدا ايا كان القدر اللي بتفهم به الاسلام انت مسلم لكن كل ما تتعمق في معانيك كلما شعرت بمذاقه
كمل معي الاية تلاتين فاقم وجهك للدين حنيفا. فطرة الله التي فطر الناس عليها. لا تبديل لخلق الله قلبك ربنا خلقه وفطرتك زرعها فيك ربنا ودينك انزله الله لك كلهم شغالين مع بعض. قلبك وفطرتك ودينك. كلهم جايين من المصنع متركبين. فاكتري ديفولد سيتينج
الاعدادات الاصلية بتاعة المصنع. انت جاي كده. راكب الفطرة فيك نازل لك بيشتغل مع الفترة دية وبيشغل قلبك. هتبوز فطرتك هتبوز قلبك وهتبوز دينك اذا لا تبديل لخلق الله. ما تبدلش خلق ربنا. ما تلعبش في الفطرة بتاعتك
اقرا معي الاية تلاتين تاني. فاقم وجهك للدين حنيفا. فطرة الله التي فطر الناس عليها. لا تبديل لخلق الله ذلك الدين القيم يعني المستقيم الذي لا عوج فيه. قيم يعني مستقيم
الدين ده دوغري ولكن اكثر الناس لا يعلمون للاسف اكثر الناس لا يعلمون اهمية هذا الدين القيم المستقيم الذي يصلح الحياة ويصلح الانسان. لا يعلمون ايه لا يعلمون لانهم ايه
اقرا معي الاية ستة ومعها الاية سبعة. اخر الاية ستة. هات لي لاخر الاية ستة ولكن اكثر الناس لا يعلمون يعلمون ظاهرا من الحياة الدنيا وهم عن الاخرة هم غافلون. شرحناها قبل كده. الناس اللي
لا يعلمون دول بيعلموا بس بيعلموا ايه ؟ بيعلموا الظاهرا من الحياة الدنيا اما الغيب والاخرة والبعث والحساب لا يعلمونه غافلين عنه فلما تبقى غافل عن الغيبيات كانك لا تعلم شيء. وخليني اديكم مسال
من الحياة  دلوقتي لو طالب في المدرسة رفع صباعه كده للمدرس ايه سبب انه رفع صباعه كده كسرها لي علميا بظاهر العلم اللي في الحياة الدنيا العلم بيقول صباعه اترفع لان العضلات انقبضت والاوتار اتفردت فالصباع اترفع
العلم ما يفهمش غير كده انما في شيء يغيب عننا وهو نية الولد انه بيرفع عشان ياخد ازن يتكلم او يسأل يرفع ايده عشان ياخد ازن يخرج يروح الحمام اللي يعرف النية دي ربنا
العلم ما يقدرش يعرف دي العلم بالنسبة له الصباع اترفع عشان العضلات انقبضت والاوتار اتفردت فرفعت الصباع بس فاللي يقول لك الولد رفع ايده عشان العضلات انقبضت والاوتار اتفردت مش عارف حاجة. مع انه عارف ظاهرا من الحياة الدنيا
العلم بيوصل لكيف وليس لماذا؟ لماذا؟ يديها لك الدين نتوقف هنا الليلة. اللهم انا نسألك حبك وحب من يحبك. وحب كل عمل يقربنا الى حبك. اللهم ما رزقتنا ما نحب
فاجعله قوة لنا فيما نحب فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك
رسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك
وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العظيمة ان يجعل هذا التدبر في ميزان حسناتي وحسناتكم جميعا
اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا احفظنا اللهم من شرورهم ونجعلك اللهم في نحورهم فانت الوكيل ولا حول ولا قوة الا بك. اللهم من قضى منا بالوباء
المنتشر فاكتبها له شهادة. ومن كان منا او من احبابنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه ولا تسلطه الا على اعدائك واعداء دينك واعداء
اوليائك. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت الى دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا
واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها على الشهادة في سبيلك. انك نعم ونعم النصير. والسلام عليكم ورحمة الله وبركاته. نراكم غدا باذن الله. ان كنا من اهل الدنيا
