السلام عليكم ورحمة الله وبركاته. اهلا بحضراتكم في المقطع رقم مية وسبعين من مقاطع حظر التجول. والمقطع رقم خمسة وعشرين من مقاطع تدبر سورة الاعراف. انا بس لان اللابتوب بتاعي وقع من شوية فعايز اتأكد من الجماعة بتوع اليوتيوب. مش بتوع الفيسبوك
بتوع اليوتيوب الصوت مصنوع سامعين صوتي؟ انا بس عايز اتأكد ان كله تمام ارجو تكتبوا لي بسرعة على الرسايل الصوت مسموع يا جماعة سامعيني طب الحمد لله. نعم. الحمد لله. طيب. وكله تمام والصورة واضحة والتيشيرت بتاعي لونه ازرق
بضحك معكم تيشرت مصر طيب نبدأ بسم الله الحمد لله والصلاة والسلام على رسول الله. هي ابل ماركة نضيفة برضه الحمد لله ارجو تفتحوا المصاحف بتاعتكم. طبعا امبارح سألتكم سؤال مين شعر ان حبه للقرآن زاد
في الفترة الاخيرة دي مع المواظبة على التدبر اليومي معنا مؤقتة حظر التجول دلوقتي تقريبا داخلين على الشهر خلاص احنا بنخلص الشهر السادس. يعني تقريبا داخلين على ست شهور. خمس شهور ونص او اكتر
وجت تعليقات كتيرة جدا تقريبا كلها بتعبر انه بعد مرور الوقت ده كله الخمس شهور ونص دول من التدبر اليومي اصبح تدبر القرآن مكون رئيسي من حياتكم اليومية وتقريبا الكل قال انه فعلا لاحظ انه اصبح يحب القرآن اكثر من قبل
في ناس كانت بتحب القرآن لكن دلوقتي بيقول لك اصبحت بعشق القرآن. طبعا الكلمة دي آآ اتكررت كتير جدا اسمحوا لي اشرح لحضراتكم ايه اللي حصل واللي ربما بعضكم مش عارف يفهمه ومش عارف يعبر عنه
ايه اللي حصل لكم في الخمس شهور دول لما ييجي الواحد مننا رسالة من شخص هو بيحبه وبيقراها وبعد كده بيحتفظ بالرسالة دي. حطها في الدرج بتاعه او الايميل بيقفله ويشيله ما بيعملوش ديليت ما ما بيمسحوش
يجي واحد غلس يقول لك ايه انت مش قريت الرسالة دي خلاص ارميها بقى يا اخي لأ انت مالك يا اخي! انت مش قريت الايميل ده اعمل الكانسل او اعمل ديليت يا سيدي انت ما لك ما لكش دعوة انا عايز احتفز به
انا بطلعه كل شوية واقراه انا بحب الشخص اللي ارسله لي فاللي حصل ان انت بتحب مرسل الرسالة مش الكلمات المكتوبة نفسها اللي حصل ان الناس شعرت بزيادة حب القرآن وفي الحقيقة هو حب لله سبحانه وتعالى
في قلوبنا الحب لله زاد بس مش عارفين نعبر عنه فشعاره لان احنا ليس عندنا لله سبحانه وتعالى لا صورة ولا تمسال زي بقية احنا عندنا كلامه ما عندناش غير كلام ربنا
فلما نشعر بحب زيادة لكلام ربنا هو حب لربنا سبحانه وتعالى. تمام الامر التاني هو ان القرآن مكون رئيسي منه ان هو الوحي. فعندما نتدبر القرآن الكريم يعمل هذا المكون وهو الوحي بيعمل على القلوب بتاعتنا
فقلوبنا بتتلقى واحد فيحييها ويحيي القلب. في سورة الشورى ربنا سبحانه وتعالى بيقول وكذلك اوحينا اليك روحا من امرنا فالروح دي بتدب في القلب الميت فتحييه القلب الخالي من الايمان او اللي فيه ايمان ضعيف
فتقوي الايمان فتحي القلب لذلك افضل وقاية من الالحاد. هي تدبر القرآن الكريم. الذي يعرف طعم الايمان لا يمكن يكفر مهما حدث الذين يكفرون بعد ايمانهم هم الذين لم يتذوقوا حلاوة الايمان. مش كل مؤمن ذاق
حلاوة الايمان هناك اللي بيفقد التذوق فبياكل دون ان يستمتع بالطعم الجميل زي اللي عنده كورونا كده. فبيفقد حاسة التذوق فيأكل الحلاوة الطحينية وكأنه بياكل رز. وهو مش شاعر باي حلاوة خالص
فاسأل الله ان يرزقني واياكم حلاوة الايمان. خلونا نرجع لسورة الاعراف شفنا امبارح سيدنا موسى غاضب جدا ولدرجة انه القى الالواح اللي مكتوب فيها التوراة وشد اخوه من شعره ومن لحيته وكان في حالة غضب شديد جدا
اللي بيبقى في حالة الغضب دي الى هذه الدرجة لو طلق زوجته ما بيقعش الطلاق يعني هو يعني حالة من من من فقدان السيطرة على على النفس بسبب الكارثة اللي الانسان بيشوفها او بيبقى فيها
ابدأ النهاردة بقى من الاية مية اربعة وخمسين اعوذ بالله السميع العليم من الشيطان الرجيم. افتح الاية مية اربعة وخمسين في سورة الاعراف ولما سكت عن موسى الغضب اخذ الالواح وفي نسختها هدى ورحمة للذين هم لربهم
يرهب ولما سكت عن موسى الغضب. يعني ايه لما سكت عن موسى الغضب والغضب بيتكلم لما واحد بيعمل حاجة وهو من فعل جدا ويرجع يندم عليها ويدافع عن نفسه يقول معلش انا كنت غاضب
مش حاسس انا بعمل ايه. ازا الغضب لما بيتملك الانسان بيأمره بافعال ويأمره باقوال يعملها وهو ليس في حالته الطبيعية اذا الغضب بيأمر الانسان. لذلك شبه القرآن الكريم الغضب بالمتكلم الذي يتكلم
والذي يسكت ايضا قال ولما سكت عن موسى الغضب. يعني لما الغضب فقد سيطرته على موسى. لما الغضب توقف عن عن تحريك افعال موسى اللي كان بيعملها لما هدأت سورة الغضب
سيدنا موسى رجع لوعيه واصبح متحكم في نفسه اول حاجة عملها التقت الواح الطوران اللي القاها وهو لا يشعر ولما سكت عن موسى الغضب اخذ الالواح الالواح دي اتكسر بعضها
آآ فكان لابد من نسخ ما فيها يعني كتابة او نقل ما فيها. القيمة ليست في الحجر القيمة في كلام الله نفسه. كمل الاية بتقول لك كده. وفي نسختها هدى ورحمة للذين هم لربهم يرهبون
فالكلام الذي ينسخ وينقل من الالواح فيه الهدى والرحمة. خلاص المسألة مش حجر بس الهدى والرحمة مش لاي حد الهدى والرحمة مش اي حد هيستفيد منهم. مين اللي هيستفيد منهم
في ناس يا جماعة بتستغل كلام ربنا وعارفين وحافظينه صام عشان توصل به لمناصب او توصل به لحب الناس او توصل به للشهرة او تلوي عنق النص لخدمة الحاكم اللي بيشتغلوا عنده
النهاردة مسلا بيلعن ناس معينة. بكرة بيطبع معهم عادي. المهم الحاكم امره بايه لزلك اللي نزل منكم التطبيق بتاع تطبيق مؤسسة جسور لقراءات القرآن الكريم لما تبص في قائمة القراء
احنا مش منزلين لاي قارئ مهما كان مشهور من الناس اللي ايديهم ملوثة بدماء الابرياء او آآ الناس اللي باعت نفسها للحكام لان الكلام ربنا اغلى علينا من اننا نسمعه على ايد انسان زي ده. خلص الموضوع
خلص الموضوع. حد يقعد يكتب اسماء لو سمحت في الايه؟ في في الكومنتات مش ده المقصود. انا بتكلم كلام عام. وعلى فكرة في التاريخ الاسلامي الف ومتين سنة كان فيه
ناس من العلماء الكبار ومن حكام السلاطين ومن الناس احنا بندرس تفاسيرهم. خلاص بناخد منهم العلم لكن هم امورهم بقى ده امرهم بينهم وبين ربنا وربنا يحاسبهم عليه اسمع بقى الاية وشف القرآن بيقول لك هدى ورحمة لمين؟ مش للي حافز لا
وفي نسختها. اقرا معي وفي نسختها هدى ورحمة للذين هم لربهم يرهبون. للي بيخافوا من ربهم فقط ما قالش للذين يرهبون ربهم قال لك للذين هم من ربهم يرهبون الذين هم لربهم يرهبون
ما قالش الذين هم يرهبون ربهم ايه الفرق؟ لان يرهبون ربهم يعني بيرهبوا ربهم وبيرهبوا ناس تانية. بيرهب السلطان. بيرهب الفقر. بيرهب اشياء اخرى لكن لما يقدم المفعول ده اسمه تخصيص
احنا بنقول ايه؟ نعبدك لا بنقول اياك نعبد نعبدك ممكن يبقى باعبدك يا رب وباعبد معك اللات والعزة والاصنام وبتاع ما كفار الجزيرة العربية كانوا بيعبدوا ربنا وبيعبدوا مع الاصنام
لكن احنا بنقول له اياك نعبد. يعني انت فقط الذي نعبد لربهم يرهبون يا جماعة الاعراف مية اربعة وخمسين. وفي نسختها هدى ورحمة للذين هم لربهم يرهبون. يعني لا يرهبون الا ربهم. تخصيص
تقديم المفعول والتخصيص ده. يبقى الوحي لن يفيد الانسان الا اذا كان الانسان جاهزا يعني ايه؟ القلوب زي التربة يجب ان تكون نظيفة وجاهزة للزراعة حتى تنبت انما لكن لو تربة مش جاهزة التربة مش نضيفة مليانة املاح هتموت الزرعة
الناس الفلاحين فاهمين ابونا وذكرنا قبل كده حديث الرسول عليه الصلاة والسلام اللي قال فيه. مثل ما بعثني الله به من الهدى والعلم كمثل غيث اصاب النبي بيقول الوحي اللي انا جيت به زي المطر
والقلوب هي الارض والتربة فكانت منها طائفة طائفة طيبة قبلت الماء فانبتت الكلأ والعشب الكثير وكان منها الجذب امسكت الماء الله بها الناس فشربوا وسقوا وزرعوا. كان فيه من التربة دي نوع كويس استفاد وانبت ومسك المية فالناس شربت منها وسقت. واصاب
وطائفة طائفة اخرى انما هي قيعان لا تمسك الماء ولا تنبت كلأ. وفي جزء انواع تاني بقى من التربة اي كلام وحشة جدا لا استفادت ولا انبتت ولا مسكت الماية ولا حاجة خالص. هي عام
فده بالزبط وخصوصا بيقول فذلك مثل من فقه في دين الله ونفعه ما بعثني الله به فعلم وعلم فعلم وعلم. ومثل من لم يرفع بذلك رأسا ولم يقبل هدى الله الذي ارسلت به. وبرضو فيه ناس
تلقت العلم واتعلمت العلم. وطلعوا الاوائل على جامعة الازهر وكل حاجة في الاخر الحديث مش محتاج تعليق. واضح الحديث بيحدس على ارض الواقع النهاردة. وبيحدس كده في كل عصر كمل معي بقى مية خمسة وخمسين
واختار موسى قومه سبعين رجلا لميقاتنا فلما اخذتهم الرجفة قال ربي لو شئت اهلكتهم من قبل واياي اتهلكنا بما فعل السفهاء منا ان هي الا فتنتك تظل بها من تشاء وتهدي من تشاء
انت ولينا فاغفر لنا وارحمنا وانت خير الغافرين. هنا في رأيين بقى في التفسير رأيي بيقول ان هو ميقات واحد. على فكرة جمهور المستفسرين اللي راح فيه سيدنا موسى اخد معه الالواح. اخد فيه الالواح وكان معه السبعين رجل. اللي اختارهم من قومه بس تركهم نايمين وطلع للقاء الله وتلقى كلام ربنا
كده ربنا في سورة طه بيقول وما اعجلك عن قومك يا موسى! قال هم اولائي على اثري ووعجلت اليك ربي لترضى. يعني هم هم مش بعيد. بس انا مش ننتزر لما يقوموا بقى ويستعدوا ونيجي انا قررت اجي لوحدي دي اشتياق يا رب. طيب
هناك رأي اخر وانا اؤيد هزا الرأي وهو انهم ميقاتين مش ميقات واحد الميقات الاول راح فيه سيدنا موسى لوحده اخذ فيه التوراة. ثم لما عاد موسى وحصلت الاحداث بتاعة عبادة العجل ونسف
العجل في البحر وندم بني اسرائيل اختار موسى سبعين رجل من الاتناشر الف الذين لم يعبدوا العجل اجمالي بني اسرائيل فوق النص مليون ستميت الف. منهم اتناشر الف بس رفضوا عبادة الصنم اللي اتعمل
فسيدنا موسى اخد انتخب اختار من من الاتناشر الف دول سبعين رجلا وطلع بهم جبل الطور لميقات تاني يطلب العفو والمغفرة من الله اقرا معي. واختار موسى قومه سبعين رجلا
لميقاتنا فلما اخذتهم الرجفة اصيبوا يعني هم اصيبوا برجف سيدنا موسى طلع بالساخين رجل در اصيبوا برشفة بقوا يترعشوا واغمى عليهم ويقال ماتوا. يوم وليلة لكن لفظ القرآن اخذتهم الرجفة. مش واضح ماتوا ولا لم يموتوا
في غيرهم ماتوا وربنا احياهم قال ابن عباس لانهم لم يفارقوا قومهم حين عبدوا العجل عوقبوا بالرشف. فالناس الاتناشر الف دول لم يعبدوا العجل لكن كان لابد ان يفارقوا قومه
فلما لم يفارقوا قومهم اصابتهم الرجفة ده كلام يا ابن عباس. كمل مية خمسة وخمسين بقى معي واختار موسى قومه سبعين رجلا لميقاتنا. فلما اخذتهم الرجفات قال ربي لو شئت اهلكتهم من قبل
يعني يا رب يا ريتك كنت اهلكتهم قبل كده واهلكتني معهم لكن دلوقتي انا طالع بالسبعين دول ارجع لبني اسرائيل اقول لهم السبعين راحوا فين؟ ماتوا يعني هم هم دلوقتي بيترعشوا او كان مغمى عليهم او كانوا ماتوا
فبيقول لربنا يا رب كنت يا ريتك كنت اهلكتني معهم. وهلكنا كلنا فتعبير لو شئت اهلكتهم من قبل واياي هذا للتمني. زي ما انسان يقول بيتمنى نزول المطر يقول لو شاء الله سقانا
فده تعبير للتمانية. فسيدنا موسى تمنى ان ربنا كان اهلكهم وهو معهم قبل ما يغادروا مكان تجمع بني اسرائيل. لكن بعد ما يطلع بالسبعين راجل يرجع من غيرهم يقول لهم ايه
طيب كمل معي مية خمسة وخمسين. بيتذلل بقى لربنا قال ربي لو شئت اهلكتهم من قبل واياي لا تهلكنا بما فعل السفهاء منا. السفهاء يعني العبط الاغبياء السفيه مش مجنون عاقل يحاسب قانونا على افعاله وعلى اقواله لكنه غبي واختياراته دايما غلط
ففي بروطة ودي التهمة اللي اتهموا بها سيدنا هود في سورة الاعراف انا لنراك في سفاهة ودفع التهمة عن نفسه وقال يا قومي ليس بي سفاهة ولكني رسول من رب العالمين. دلوقتي في نفس السورة ربنا بيقول
مين هم السفهاء؟ السفهاء هم من يعبدون الهة من دون الله. هم دول السفهاء. اللي بيعبدوا اصنام من دون الله. اللي بيعبدوا بني ادمين من دون الله. اللي بيعبدوا حيوانات من دون الله. اللي بيعبدوا السلطة من دون الله. اللي بيعبدوا المال من دون الله. اللي بيعبدوا الحاكم من دون الله. هو دي السفاهة
كمل معي مية خمسة وخمسين اتهلكنا بما فعل السفهاء منا ان هي الا فتنتك تضل بها من تشاء وتهدي من تشاء يا رب دي فتنة واختبار منك بينجح فيه ناس وبيسقط فيه ناس تانية
يعني يعني آآ طب انت اللي شئت انه انه اللي يضله يبقوا الظالمين واللي يهتدوا يبقوا المؤمنين. فما فيش حاجة بايدينا وبيتذلل لربنا. كمل الاية. انت ولينا فاغفر لنا وارحمنا وانت خير الغافرين. استغفار وتذلل. ما حدث
يا جماعة ليس بالقليل. عارفين يعني ايه بنو اسرائيل. اللي هي الامة المسلمة في الوقت ده. بعد كل اللي حصل ده والايات اللي شافوها دي اسمعوا الصنم ويعبدوه من دون الله
ده كان ممكن ينزل خسف ولغاية اللحزة دي سيدنا موسى خايف انه ينزل خسف لذلك نجد التوم بتاع سيدنا موسى فيه خوف ورهبة شديدين جدا خايف ينزل عزاب من ربنا
اول حاجة قالها لهم لما رجع ايه؟ اعجلتم امر ربكم؟ انتم بتحاولوا تستعجلوا العزاب بتاع ربنا ولا ايه اقرا معي مية ستة وخمسين وشف سيدنا موسى وهو بيتذلل الى الله. اقرا مية ستة وخمسين
واكتب لنا في هذه الدنيا حسنة وفي الاخرة. انا هدنا اليك قال عذابي اصيب به من اشاء ورحمتي وسعت كل شيء. سيدنا موسى بيقول يا رب عدنا اليك. يعني تبنا اليك. ويقال ان تسمية يهود بالمعنى اللغوي تائبون. يهود يعني تائبون. هدد
اليك تبنا اليك. بالمعنى الاصطلاحي المنتمين لقبيلة يهودا. اللي هي اكبر قبيلة في بني اسرائيل دي قصة تانية. لكن كلمة يهودي في اللغة العبرية تعتبر ثناء ما هياش شتيمة   لان معناها التائب
العائد الى الله فسيدنا موسى بيدعو الله انه يكتب لهم حسنة. على فكرة من هذا الوقت بدأت تسمية يهود. قبل كده في بني اسرائيل فمن بعد نزول التوراة بدأت تسمية اليهود
سيدنا موسى بيدعوا الله انه يكتب لهم حسنة في الدنيا اي ان حالهم في الدنيا يكون حال حسن وفي الاخرة حال حسن يعني يخشوا الجنة الدنيا اللي ربنا يرزقه الرضا ربنا رزقه الحسنة بتاعة الدنيا. في الاخرة اللي ربنا يرزقه الجنة يبقى ربنا
اخو الحسنة بتاعة الاخرة. نكمل الاية مية ستة وخمسين. ومعها هنلضم مية سبعة وخمسين وهتشوفوا ليه كمل معي مية ستة وخمسين فساكتبها للذين يتقون ويؤتون الزكاة والذين هم باياتنا يؤمنون الذين يتبعون الرسول النبي
الامي الذي يجدونه مكتوبا عندهم في التوراة والانجيل يأمرهم بالمعروف وينهاهم عن المنكر. ويحل لهم ويحرم عليهم الخبائث ويضع عنهم اثرهم والاغلال التي كانت عليهم. فالذين امنوا به وعذروه واتبعوا النور الذي انزل واتبعوا النور الذي انزل معه اولئك هم المفلحون
سيدنا موسى دعا ربنا انه يغفر لهم ويكتب لهم الجنة في الاخرة. فربنا قال له ان فيه شروط لدخول الجنة اسمع بقى الشروط وساكتبها للذين يتقون. يبقى لازم التقوى ويؤتون الزكاة. يعني مش بيسرقوا الفقراء والجوعى والايتام ما هو اللي بيمنع الزكاة
هو لص يسرق الفقراء. مش حتى بيسرق الاغنياء. لأ والذين هم باياتنا يؤمنون. يعني مش بيكذبوا الايات. سواء ايات كونية. او ايات تشريعية او ايات يعني كلام ربنا كل دي ايات
كمل الذين يتبعون الرسول النبي الامي الذي يجدونه مكتوبا عندهم في التوراة والانجيل يبقى اللي عايز من اليهودي يخش الجنة وكان عايش لغاية ما جه النبي الامي اللي هو سيدنا محمد عليه الصلاة والسلام
لازم يؤمن به  نبي الامي لها معنى عند اليهود غير المعنى العربي العربي امية يعني ما بيقراش ولا بيكتب والنبي عليه الصلاة والسلام كان اميا وعند بعض علماء المالكية زي الباجي تعلم القراءة قبل وفاته
ولكن لم يتقنها. وده طبيعي ممكن انسان يكون امي طول حياته قبل في الاخر كده يبدأ يتعلم قراءة بعض الكلمات. هذا امر وارد جدا يعني. مش مش ده لا يجعل النبي مش امية
لكن عند اليهود امي لها معنى اخر عند اليهود الناس بتنقسم الى بني اسرائيل والامم الاخرى الامم الامميين النبي الامي يعني اللي من الامم الاخرى بالانجليزي جين تايلز فالنبي الامي يعني النبي اللي مش منهم اللي مش من بني اسرائيل. عارفين ترجمناها ازاي في ترجمة مؤسسة جسور؟ آآ
ماسنجر ذا جين تايل بروفيت. مش ذا اللتر البروفيت يعني النبي اللي من الامم خلونا نكمل بس شروط دخول الجنة. الذين يتبعون الرسول النبي الامي الذي يجدونه مكتوبا عندهم في التوراة والانجيل. يبقى اللي هيدرك النبي
صلى الله عليه وسلم من اليهود لازم يؤمن به حتى يدخل الجنة اللي هيدرك النبي او يأتي بعد النبي لازم يؤمن به حتى يدخل الجنة لان بعض اليهود النهاردة بيقولوا للمسلمين. هو انتم عاوزينا نسلم ليه
مش كفاية اننا موحدين وبنقول لا اله الا الله. فيه على فكرة يهود النهاردة بيحترموا النبي جدا. لكن لأ مش هيؤمنوا. يعني اتفرج على توفياسينجر وانا اتكلمت عنه في في احدى حلقات البتاع ده آآ زكرى وعبرة. راباي مش ممكن. اكتر واحد شفته بيدافع عن الاسلام
لكن مش مسلم طب ما انا موحد وبقول لا اله الا الله الاجابة في الاية دي لأ مش كفاية لان ربنا حط لكم شرط. ده انتم بالزات حطه لكم وهو الايمان بالنبي اللي مش من بني اسرائيل اللي مكتوب عنه عندكم في التوراة وفي الانجيل. طب احنا نجيب منين لو عايزين بقى تقروا
علامات آآ آآ او دلائل وجود النبي صلى الله عليه وسلم وذكره وذكر صفاته في التوراة والانجيل جيل عليكم بكتاب للشيخ احمد ديدات تقدروا تنزلوا كتاب الشيخ احمد ديدات. كتاب اسمه ايه بقى؟ اسمه ماذا يقول الكتاب المقدس عن محمد صلى الله عليه وسلم
اكتب كده تنزيل او تحميل كتاب ماذا يقول الكتاب المقدس عن محمد صلى الله عليه وسلم؟ احمد ديدات هينزلك على طول من الانترنت  وهتذهل من كثرة الاشارات للنبي صلى الله عليه وسلم ووصفه في الكتاب المقدس عند اليهود والمسيحيين حتى
يوم بالرغم من كل التحريفات اللي حصلت. لسة الاشارات دي موجودة حتى الان. والكثير منها موجود حتى الان. وان كان بعضها طبعا ازيل خلونا نشوف صفات النبي صلى الله عليه وسلم المذكورة
الاية واحد يأمرهم بالمعروف وينهاهم عن المنكر. اقرا معي مية سبعة وخمسين. يأمرهم بالمعروف وينهوهم عن المنكر. ويحل لهم الطيبات ويحرم عليهم الخبائث كان النبي صلى الله عليه وسلم احل الطيبات وحرم الخنزير وحرم الخمر وحرم القمار وحرم الزنا. حرم الخبائث. هو النبي عليه الصلاة والسلام. اهو ربنا حرم
ايه كويس علينا كلها حاجات وحشة. وكلها حاجات مدمرة طيب ايه الوصف التاني بقى هل سمعتم قبل كده وصف المحرر انت لو كتبت المحرر على جوجل يطلع لك صورة غاندي
جيفارا ابراهيم لينكول محرر العبيد هل سمعتم حد بيصف النبي محمد صلى الله عليه وسلم بالمحرر معي مية سبعة وخمسين وانت هتزهل ويضع عنهم اصرهم والاغلال التي كانت عليهم عليهم
النبي الامي ده هو اللي هيرفع عن الناس الاحمال الثقيلة اللي كانت عليهم ويكسر اغلال العبودية ويضع عنهم اسرهم والاغلال التي كانت عليهم. هيكسر الاغلال. العبودية للبشر. والعبودية لقوانين الوضعية
والعبودية للطواغيت ويحرر الناس من عبودية الشهوات وعبودية السلاطين وعبودية المال وعبودية السلطة النبي موصوف بوصف المحرر. ولا احنا ولا حد فينا بيتكلم ولا حتى يمكن حد يقدر حتى يكتب كتاب عن الموضوع ده. ليه؟ مش مفروض تتكلم
الحرية وكأن الاسلام ضد الحرية النبي موصوف بالمحرر. كمل معي مية سبعة وخمسين الذين امنوا به وعزروه يعني ايدوه. ونصروه يعني سندوه وجاهدوا معه. واتبعوا النور الذي انزل معه. القرآن ده نور
القرآن نور اولئك هم المفلحون. هم دول الناس اللي ناجحة وفلحة وهتدخل الجنة اسأل الله العلي العظيم ان يجعلنا منهم نتوقف هنا باذن الله النهاردة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلنا ومالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك
وبكل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا ذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم. اللهم ان
انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك. وتعاهدت على نصرة شريعتك ووثق اللهم رابطتها وادم ودها واهدها سبلها
واملأها بنورك الذي لا يخدو واشرح صدورها بفيض الايمان بك وجميل التوكل عليك واحييها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم
غدا باذن الله ان كنا من اهل الدنيا
