السلام عليكم ورحمة الله وبركاته. اهلا بحضراتكم في المقطع رقم تمنمية اتنين وتلاتين من مقاطع حظر التجول والحلقة التاسعة عشر من حلقات تدبر سورة النساء ننقل لكم التدبر النهاردة على الهواء من تورنتو كندا من مؤتمر ماك. ماك مش ماكدونالدز ماك مؤسسة
اسلامية الكندية  اقرا معي الاية سبعة وتلاتين والاية تمانية وتلاتين في سورة النساء اعوذ بالله السميع العليم من الشيطان الرجيم الذين يبخلون ويأمرون الناس بالبخل ويكتمون ما اتاهم الله من فضله
واعتدنا للكافرين عذابا مهينا والذين ينفقون اموالهم رآء الناس ولا يؤمنون بالله ولا باليوم الاخر ومن يكن الشيطان له قرينا فساء قرينا بداية الاية سبعة وتلاتين  بدأت بكلمة بتدينا على طول اشارة
ان هذه الجملة لها علاقة بما قبلها. ان الجملة معناها ناقص يعني ايه الذين يبخلون ويأمرون الناس بالبخل ويكتمون ما اتاهم الله من فضله. وبعدين طب ماشي هيحصل لهم ايه
فين الجملة؟ ايه ايه اين المعنى يبقى ارجع بقى للاية ستة وتلاتين واقرا كده معي هات ستة وتلاتين احنا دايما كده لما تيجي تبدأ تقرا لان انت قاعد تبادي منين؟ ما تبتديش من وسط المعنى. ما تديش من وسط الجملة وقلنا في مفاتح التدبر ان في فرق بين الاية القرآنية
والجملة القرآنية الجملة القرآنية ممكن تكون اية او اكثر. او جزء من اية بس بتبقى جملة بمعنى مكتمل. اقرأ معي ستة وتلاتين واعبدوا الله ولا تشركوا به شيئا وبالوالدين احسانا وبذي القربى واليتامى والمساكين والجار ذي القربى والجار الجنب والصاحب بالجنب وابن السبيل
وما ملكت ايمانكم ان الله لا يحب من كان مختالا فخورا هي دي اللي انا عاوزها اهي ان الله لا يحب من كان مختالا فخورا. الذين يبخلون ويأمرون الناس بالبخل
شفت بقى اهو الايه الربط بينهم عامل ازاي  الذين يبخلون ويأمرون الناس بالبخل ويكتمون ما اتاهم الله من فضله واعتدنا للكافرين عذابا مهينا يبقى دول الناس اللي بتبخل وتأمر الناس بالبخل
ربنا لا يحب الذي يبخل ويأمر الناس بالبخل طب ليه ربنا قال لهم عذاب؟ يعني واعتدنا للكافرين عذابا مهينا. طب ليه مش عذابا اليما مثلا هو فيه انواع عذاب فيه عذاب عظيم عذاب اليم عذاب مهين
اقرا كده تمانية وتلاتين معي وانت تعرف  والذين ينفقون اموالهم رئاء الناس ولا يؤمنون بالله ولا باليوم الاخر ومن يكن الشيطان له قرينا اساء قرينا في ناس بتغتال وتتفاخر بدل ما تحسن الى الوالدين والاقارب والجيران واليتامى والمساكين والعبيد. فبدل ما يحسن اليهم يتكبر
بماله بسيارته بعلمه يتفاخر باجداده وبانجازاته. عشان كده في اخر الاية ستة وتلاتين ان الله لا يحب من كان مختلا فخورا بعد ما ذكر هذه الانواع اللي يجب الاحسان اليها بدل ما نتكبر عليها. وبعدين
الناس دول بقى اللي بيعملوا كده دول هم ابخل ناس ممكن يصرف على نفسه كويس اوي وعلى لبسه كويس اوي وعلى اكله كويس اوي. على متعه على شهواته لكن لن ينفق على المساكين ولا على الايتام ولا على الاقارب ولا على الجيل
ولا هيسلف واحد معسر. واحد مزنوق في قرشين ولا يفك رقبة عبد مكاتب ويساعده يشتري حريته يشتري حريته ليه؟ يخليه عبد ولا حتى يطلع زكاة ما له للمسكين تيجي الاية والذين ينفقون اموالهم رئاء الناس
لكن لما بينفق بينفق. يعني البخيل ده بينفق مش ما بينفقش. بس عشان يرائي حتى لو انفق في عمل خيري ينفق في عمل خيري عشان يبقى قدام الناس بينفق. عشان الناس تمدحه تقول عليه رجل الخير آآ رجل البر نصير الغلابة راعي الايتام
الذين يبخلون ويأمرون الناس بالبخل اسوأ ناس هم اللي بيعملوا المعصية ويبرروها وكمان يحاولوا ينشروها يحاولوا يقنعوا الناس تعمل زيهم بيبخلوا مش بيحسنوا للجيران ولا للاقارب ولا بيخرجوا الزكاة ولا بيطلعوا فلوس للمساكين ولا ولا بدل ما يستغفر ربنا ويتوب من ده لأ ده بيحاول يقنع الناس اكتر ان الزكاة مش فرض
ان مش لازم تطلع اتنين ونص في المية واحدة مش محجبة. خلاص تستغفر ربنا وتتوب وتبي ترتدي ان شاء الله ما تيجي تقدر على نفسها كده مش تمشي بين الناس تكزب على الله وعلى النبي عليه الصلاة والسلام وتقول الحجاب مش فرض واصل مش عارف ايه اهي دي مشكلة
يا ابو خلونا ويامرون الناس بالبخل ويكتمون ما اتاهم الله من فضله زي مين ؟ اهل الكتاب ايضا اللي بيعلموا براهين نبوة محمد صلى الله عليه وسلم من كتابهم ولكنهم يكتمون هذا. الاحبار والرهبان عارفين
ادلة نبوة النبي صلى الله عليه وسلم لكنهم بيكتموا هزا يبخلون ويامرون الناس بالبغض بيكذبوا النبي ويأمر الناس بالكفر زيهم بعدم تصديق نبوته زيهم ربنا توعد هذه النوعية وقال ايه؟ واعتدنا للكافرين عذابا مهينا
اعتقد ان هي يعني ربنا بيقول بصيغة الماضي انه اعد لهم عذاب مهين. يعني يوم القيامة مش هتقول لهم معلش ممكن بس تستنوا خمسة وسبعين سنة عشان نولع النار لا لا لا
والعة وجاهزة ومستنية. واعتدنا من دلوقتي للكافرين عذابا مهينا. اهانة ليه ؟ لانه الناس الناس طول النهار ماشيين مع الشياطين. شياطين الانس بيشجعوهم على المعاصي وبيستسلموا لوسوسة شياطين الجن. اللي هي الافكار اللي بتيجي
كل واحد في دماغه شجعوا كده على الكفر وعلى الزلم وعلى التكبر وعلى الخيلاء وعلى الفقر. مش انت كنت بتتكبر! طب هتتهان بقى. شفت بقى عذابا مهينا؟ مناسبة للمتكبر  في ناس عنده انه يتوجع
وجع آآ الم الم جسدي ولا انه يتهان. طب اهو ده بالزات بقى اللي هو طول النهار يفتخر ويتكبر ويختال. اهو ده بالزات بقى اللي هيتام واعتدنا للكافرين عذابا مهينا
تمانية وتلاتين والذين ينفقون اموالهم رئاء الناس ولا يؤمنون بالله ولا باليوم الاخر ومن يكن الشيطان له قرينا فساء قرينا زي ما اشعروا اليتامى والعبيد والمساكين بالاهانة لما تتكبروا عليهم
هيبقى لهم عزاب مهين. وايه كمان بقى كان هيجرى ايه لو كانوا امنوا وانفقوا بدل البهدلة والمهانة اللي هيتنوها دي هتلاقي الاية تسعة وتلاتين بقى بتخش هنا بتقول ايه وماذا عليهم لو امنوا بالله واليوم الاخر وانفقوا مما رزقهم الله وكان الله بهم عليما. استفهام غرضه التعجب ما فيش استفهام
قرآنها هدفه غرضه الفهم ربنا مش بيحتاج يفهم من حد. ربنا مش محتاج معلومات من حد وماذا عليهم لو امنوا تعجب مكان احسن لهم يؤمنوا وماذا علي؟ مش كان احسن لهم يؤمنوا؟
لو امنوا بالله واليوم الاخر مش احسن من الكفر. كان هيكلفهم ايه؟ عشرين دقيقة صلاة من اربعة وعشرين ساعة شهر الصيام من اتناشر شهر حج مرة واحدة في العمر كان هيكلفهم ايه؟ حتى الزكاة ربع العشر يعني ايه؟ اتنين ونص في المية مرة كل سنة
ويا ريتها فلوسهم لأ وانفقوا مما رزقهم الله. يعني كانوا هيصرفوا من فلوس مش فلوسهم كمان. يعني ربنا بيعطيه بيعطي له مية في المية ويقول له طلع اتنين ونص في المية من فلوسي
اديتها لك كانوا هيخسروا ايه؟ وماذا عليهم؟ لو امنوا بالله واليوم الاخر وانفقوا مما رزقهم الله انا عايزك دايما تقرا بقلبك الكلام ده مش بعقلك بس وانفقوا مما رزقهم الله لها معنى هنا
يعني اللي بيفهم ان الفلوس دي ملك لله ورزق الله له المفروض بصراحة ما يطلعش اتنين ونص في مية اتنين ونص في المية ده ده اقل حاجة طلع الضعف. لو طلعت خمسة في المية احسبها هتتفقر يعني ولا حاجة
طلع تلات اضعاف كمان وشف هيحصل ايه. تاجر مع ربنا ما تقعدش تحسب ولا ربنا ان شاء الله حد حوش يا عم هي فلوسنا. هي مش فلوسك. اصرف من فلوس ربنا. وخد سواب كمان
المال ما له الله. ربنا بيقول في سورة النور على العبيد المكاتبين اللي احنا لازم نساعدهم يشتروا حريتهم. واتوهم من مال الله الذي اتاكم كل ما لك مال الله عايز تشوف مالك انت بتاعك اللي هو بتاعك لوحدك مش مش بتاع ربنا اللي هتاخده معك في قبرك. هتاخد حاجة في قبرك ولا حاجة
الكفن ما لوش جيوب والله اللي يفهم هزا الكلام ينفق بمنتهى السخاء الرسول عليه الصلاة والسلام كان اجود من الريح المرسلة يعني عاصفة امطار عاصفة النبي كان كده اللي هو يمشي يخر فلوس ويوزع كل حاجة في ناس فاهمة ان النبي كان فقير فكان مش حقيقي
مش حقيقي خالص اخر خمس سنوات النبي كان ثروته مليارات لكن هو عاش عاش عيشة المساكين. لكن في الاخر وفي الفتوحات والكلام ده كله عشرين في المية ربنا كتب له الانفال وهنشوفها
في سورة الانفال اكنه كان فاتح بيوته كلها مطاعم اربعة وعشرين ساعة للفقراء يخشوا ياكلوا اي وقت وحتى امهات المؤمنين لما طالبوا زيادة النفقة لأ ايش كان دوه احنا مش اي حد مش اي بيت
فما تخافش من الفقر طالما بتنفق في سبيل الله النبي عليه الصلاة والسلام قال ما نقص مال من صدقة ما فيش مال هينقص من صدقة ابدا. الصدقة هي اللي بقت هي اللي بقيت
لا يمكن ثروتك هتنقذ بسبب الصدقات ده لا يمكن. دايما ربنا يبارك للمتصدقين في مالهم او في صحتهم او في اولادهم او في اعمارهم انهم بينفقوا وبيضحوا في سبيل الله
كمل الاية تسعة وتلاتين معي وماذا عليهم لو امنوا بالله واليوم الاخر وانفقوا مما رزقهم الله. وكان الله بهم عليما وكان الله بهم عليما. ده تهديد على فكرة للناس اللي بتبخل وتأمر الناس بالبخل. يعني انا عارفكم
ربنا عارفكم وهيجيبكم كلكم معروفين ما تفتكرش انك هتستخبى يوم القيامة ده تهديد الناس اللي بتبخل وتأمر بالبخل وبتتكبر على الضعفاء والفقراء ربنا عارفهم واحد واحد. وكان الله بهم عليما
وطالما في وعيد وعذاب مهين نتوقع ايه الاية اللي بعدها؟ على طول تبرأ من الظلم ربنا لا يريد انك تظن انه هيظلم حد. لا. ايوة. ربنا عقابه شديد. شديد العقاب لكنه بدون زلم. وفيه فرق كبير جدا بين
شدة العقوبة وقسوة العقوبة وبين عدالة العقوبة. ربنا عقوباته عادلة لكنها شديدة وقاسية شديد العقاب ذي الطول. اقرا بقى اية اربعين ان الله لا يظلم مثقال ذرة وان تك حسنة يضاعفها ويؤتي من لدنه اجرا عظيما
الذرة هي اصغر حاجة. في هذا الوقت كان ممكن ذرة الرمال دلوقتي الذرة الفتون ايا كان بقى اصغر حاجة المهم ان الله سبحانه وتعالى لا يظلم ابدا والاية دي الحقيقة انا بشعر منها بحاجة بقى
اشعر ان ربنا بيحب عباده المؤمنين  لما ربنا يقول  ركز في دي بعد الاية اللي بيقول فيها آآ آآ واعد لهم عذابا مهينا وكان اللي هي آآ الاية بتقول ايه
آآ واعتدنا للكافرين عذابا مهينا. بعدها يتبرأ من الظلم ويقول ان الله لا يظلم مثقال ذرة وكأن ربنا بيقول للعبد المؤمن بس ما تخافش ربك ما بيزلمش زي كده لما اب
يشوف ابنه وابنه يشوفه شديد اوي في شغله مع الناس مسلا الموزفين بتوعه فهو يريد ان ابنه ما يسئش الظن به قل له خلي بالك بابا ما بيزلمش حد حبا في الولد وحبا في بقاء العلاقة نقية. ونظرة الولد لايه؟ لابوه. ولله المثل الاعلى. لما الاقي دايما ربنا يتبرأ من الظلم بعد
ذكر شدة العقاب اشعر فيها بالحب. اشعر فيها بالعناية. اشعر فيها بالرحمة. ان ربنا لا يريد ان تقع شبهات في قلب العبد المؤمن فيقول له ان الله لا يظلم مثقال ذرة. وان تك حسنة يضاعفها. لا مش بس كده اللي بيعمل حاجة كويسة بادي له بادي له مكافأة اخر الشهر
ويؤتي من لدنه اجرا عظيما تمام؟ طيب طالما قال وان تك حسنة يضاعفها يبقى السيئة ما يضاعفهاش ان الله لا يظلم مثقال ذرة. يعني العمل سيئة بيلاقي سيئة واحدة وان تك حسنة يضاعفها. فربنا لا يضاعف السيئات
لذلك قالوا ويل لمن غلبت احاده عشراته يعني ايه كل واحد مننا عنده سجل سيئات مكتوب فيه السيئة سيئة واحدة يبقى دي احاد وسجل حسنات مكتوب فيه الحسنة بعشرة على الاقل الى سبعمائة ضعف والله يضاعف لمن يشاء
اعتبرها عشرات يبقى عندك سجل احاد سيئات وسجل العشرات الايه؟ الحسنات قال لك يا ويله بقى اللي سجل احاده هيغلب عشراته. يبقى انت على كده بقى واحد طول النهار كان ماشي بيعمل سيئات وما بيعملش حسنات خالص
وان تك حسنة يضاعفها ويؤتي من لدنه اجرا عظيما اسمع بقى ويؤتي من لدنه ما دام قال من لدنه يعني ثواب من نوع تاني مختلف عن اي ثواب سمعته مختلف عن الجنات اللي بتجري من تحتها الانهار مختلف عن كل المتع اللي سمعتها من لدن الله
يعني لا يعرف كونه الا الله لا يعرف احد هو ايه مسألة فوق قدرتك على تصورها اصلا العلماء اجتهدوا وقالوا يمكن داء اللذة الحاصلة عند رؤية وجه الله في الاخرة
وعند الاستغراق في في المحبة والمعرفة. قعدوا يجتهدوا مش عارفين يعني ايه. ويؤتي من لدنه اجرا عظيما طفل ابوه يقول له بابا محضر لك مفاجأة يقعد مخه مشغول بالمفاجأة دي. ويؤتي من لدنه اجرا عظيما
نوع من الاجر اعظم من اي اجر اخر معنوي ممكن يكون رؤية وجه الله ممكن يكون حالة من السعادة والرضا واللذة بتحدث لما الانسان يكون في حضرة الله لذة نفسية روحية
انا عايز الناس تفهم يعني ايه اللذة النفسية الروحية لانها دي اكبر من اللذة الجسمانية وكزلك العذاب النفسي والروحي اكبر واشد من العذاب الجسماني قلت لكم قبل كده المسال ده
لما واحد بيبقى عنده مسلا اكتئاب شديد جدا جدا جدا عافانا الله واياكم وينتحر وحصلت عندنا في المحطة اللي جمبينا في لندن لما الراجل المليونير دوا اللي واخد قلادة من الملكة وبطل البولو
الامير تشارلز رمى نفسه تحت عجلات القطر يعني حتى الطريقة نفسها هو يعلم مليون في المية ان في الم جسماني شديد جدا هيشعر به. وهو بيتفرم تحت العجل الله! هو ليه ما رماش نفسه انت! هو خاف يرمي نفسه يعيش بعد كده مشلول! ما يموتش! هو عمل حاجة عارف انه مليون في المية هيموت! فنزل يتفرم تحت قضبان الارض
تحت عجلات القطر هو اكيد عارف ان الوجع هيكون رهيب. لكن مستعد يتحمله في سبيل انهاء الالم النفسي الالم الروحي. يبقى الالم النفسي والروحي هنا في الدنيا اقوى من الالم الجسماني
اشحال عزاب الاخرة عافانا الله واياكم وان تك حسنة يضاعفها ويؤتي من لدنه اجرا عظيما هذا غالبا نوع من الاجر اعظم من اي لذة في الدنيا لزلك كثير من كل العلماء راحوا انها تبقى لذة غير جسمانية
لان اللذة النفسية دايما اقوى من اللذة الجسمانية. شف كرم ربنا. ده كله يقول لك ايه هيعطيك اجر عظيم قدرتك على التخيل. وده يوريك ان ربنا بيحب الانسان المؤمن خل بالك. ليه بقى
هو لو لو الجنة كانت مسلا عبارة عن ان الواحد يقعد في جناح كبير من الاجنحة بتاعة فندق كده زي الفورسيزنز مسلا وشايف منظر جميل جدا جدا جدا قدامه وبيتخدم احسن خدمة وبياكل
احسن اكل وكل حاجة. طب ما هي حلوة اوي ربنا مش بيعطيك على قدر امالك او احلامك لا لا لا لا بيديك اكبر من كده الكلام. كمان. اكتر حتى من اللي انت تحلم به فوق حتى قدرتك على التخيل كمان
ويؤتي من لدنه اجرا عظيما. شف احنا بقى لنا قد ايه بنتكلم في بس في الكلمة دي ومع زلك مش هو اجر عزيم كده فوق تخيلك يحترم عملك ويسميه اجر
ما قالكشي عطاء عظيما ثوابا لا لا قال لك اجرا عظيما احتراما لعملك اللي انت عملته. كانك عامل عملت المطلوب منك وده الاجر بتاعك طبيب جراح بيعمل عملية جراحية في ساعتين شف بياخد فيها اجر قد ايه. مدرس بيدرس آآ ساعتين فرنساوي يشوف بياخد فيهم اجر قد ايه
العمل كل ما كان اهم يعني شف بقى الطبيب بياخد كم الف والمدرس بياخد اه كم عشرة او كم مية في الساعتين دول؟ لان الطبيب عمل عملية جراحية خطيرة انقز بها حياة انسان. فالعمل كل ما كان اه
امم اهم كل ما كان الاجر اكبر واعزم. انا مش بقلل على فكرة من من من اهمية عمل المدرس خالص. لكن بيقولوا درس ساعتين بيتاخد كل آآ يومين او كل
يوم غير خالص عملية جراحية بتحصل مرة في العمر ازا العمل كل ما كان اهم واعزم كل ما كان الاجل اكبر واعزم. يبقى لما ربنا يعطيك اجر من لدنه اجر عظيم من لدنه ويسميه اجر في نزير عملك اللي انت عملته بيشير الى ان عملك عمل عزيم
اللي هو ايه ؟ توحيد الله وعبادته بدون شرك والاحسان للوالدين ولذي القربى واليتامى والمساكين وللجيران ولابن السبيل والتواضع لهم وعدم الخيلاء والتكبر وعدم كبروا عدم الفخر، كل ده عمل عزيم. تستحق عليه اجر، والاجر ده من لدن الله
شوفوا يا جماعة احنا بقى لنا شوفوا ما بنربط الاية دي بالايات اللي قبلها وبالمعاني اللي قبلها احنا قرأنا الكلام ده قبل كده كم مرة ده اللي بنقوله احنا كنا محرومين
كنا محرومين من معاني القرآن. ومن الاثر اللي ممكن القرآن يحدثه في قلوبنا لما نتدبره اهو قعدنا واحد وعشرين دقيقة في اربع ايات حلوة اهي دي النقطة انه بس الاربع ايات ممكن يغيروا فيك ايه؟ ممكن يخشوا يغيروا ايه في قلبك؟ وكمل بقى انت بعد ما احنا نخلص ان شاء الله
ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. الله ثم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا
جاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك
تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه او
دبرناه ايد بنصرك المرابطين في الارض المباركة فلسطين. اللهم سدد رميهم وخيب رمي عدوهم اللهم تقبل شهداءهم وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر يا رب من نصرهم واخذل يا رب من خذلهم
وطهر المسجد الاقصى من الدنس فانهم لا يعجزونك واكتب لنا يا ربنا ختم القرآن فيه. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من
او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقهه وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها
املأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك يا مولانا على الشهادة في سبيلك. انك نعم المولى ونعم النصير. وصلي اللهم وسلم على سيدنا محمد
وعلى اله وصحبه ومن تبع هداه. والسلام عليكم ورحمة الله. ونراكم غدا باذن الله في نفس هذا الموعد. ان كنا من اهل الدنيا السلام عليكم
