السلام عليكم ورحمة الله وبركاته اهلا بحضراتكم. في المقطع رقم خمسمية ستة وتلاتين من مقاطع حظر التجول  والحلقة الثانية من حلقات تدبر سورة الطور ارجو من حضراتكم تجيبوا المصاحف وامبارح تدبرنا اول تمن ايات
في سورة الطور وشفنا ان ربنا توعد الكفار بيوم البعث والحساب ثم بعد ذلك يعني توعد الكفار بيوم البعث والحساب في اخر اية في الذاريات ثم بعد ذلك اقسم خمس اقسام في اول سورة الطور ان العذاب في هذا اليوم المذكور في سورة الذاريات
لن يكون له دافع. اقرا معي الاية ستين في الذاريات. وكمل معي في الطور بدون البسملة اعوذ بالله السميع العليم من الشيطان الرجيم. يلا افتح لي الاية ستين في الذاريات
وكمل معي في الدور اعوذ بالله السميع العليم من الشيطان الرجيم. فويل للذين كفروا من يومهم الذي يوعدون والطور وكتاب مستور في رق منشور. والبيت المعمور والسقف المرفوع والبحر المسجور
ان عذاب ربك لواقع ما له من دافع بعد كده بقى القرآن هيصور لنا مشاهد من مشاهد يوم القيامة اقرا معي المشهد ده من الاية تسعة للاية حداشر يوم تمور السماء نورا. وتسير الجبال سيرا. فويل يومئذ للمكذبين
لما ربنا يقسم ان يوم القيامة سيقع اكيد اول سؤال هييجي في اذهان الناس ايه طب هو امتى ؟ يعني ينفع ربنا يدينا ميعاد يدينا تاريخ ربنا هيدينا وصف لهذا اليوم لكن مش هيقول لنا الموعد
مش هيقول لنا التاريخ بالزبط لاننا عارفين ان ربنا احتفز بهذا الموعد لنفسه فقط ولم يطلع عليه احد ابدا في سورة النازعات ربنا بيكلم النبي عليه الصلاة والسلام بيقول له يسألونك عن الساعة ايان مرساها
فيما انت من ذكراها. الى ربك منتهاها. انما انت منذر من يخشاه انت شغلتك تنذر اللي يخشى الخيمة. لكن مش انت اللي هتعرف هي امتى ولا حد هيعرف امتى. طيب. يبقى ربنا لم يطلع احد ابدا على موعد يوم القيامة
لكنه اطلعنا على مشاهد من يوم القيامة لعل الناس ترتدع. اقرا بقى تسعة وعشرة. يوم تمور السماء مورا. وتسير الجبال سيرا. بالنسبة في السما ستمور. المور هو الاضطراب لما تختل بقى قوى الجاذبية اللي بتمنع الكواكب والنجوم من الاصطدام ببعضها تحصل كوارس في السما
لما النجوم والكواكب بقى تشوفها كده بتصطدم. ما حدش يعني يعني يحاول يتخيل التغيرات اللي هتحصل والاضطراب اللي هيحصل في السما قدام عيون الناس اقرا عشرة وتسير الجبال سيرا وقوانين الطبيعة كلها هتتغير يوم القيامة. الجبال الثابتة لن تصبح ثابتة. هي اسمها
رواسي مش هتبقى رواسي هتتحرك سيرى الناس الجبال تتحرك انت متخيل الرعب لما الناس ترى السماء بتضطرب. والكواكب بترتطم ببعض. وفيه كواكب بقى تقترب من الارض. وفي نفس الوقت الجبال الضخمة بتتحرك نحو الناس ونحو القرى
حداشر فويل يومئذ للمكذبين يا ويل المكذبين في اليوم ده يا ويل المكذبين اللي كذبوا بوجود الله يا ويل المكذبين اللي قالوا ما فيش اله يا ويل المكذبين اللي كذبوا نبوة محمد او نبوة عيسى او نبوة اي نبي
في ناس لا يكذبوا بوجود الله لكن يكذبوا الرسل فويل يومئذ للمكذبين يا ويل المكذبين اللي كذبوا بيوم البعث اتناشر الذين هم في خوض يلعبون الناس اللي كذبت بالدين بيوم الدين كغبت بنبوة النبي عليه الصلاة والسلام وكذبه بوجود ربنا
كانوا بيقولوا ايه في كلام كانوا بيخوضوا في امور هم اصغر بكتير من انهم يفتوا فيها الذين هم في خوض بيخوضوا بيتكلموا بكلام اكبر منهم الذين هم في خوض يلعبون
يعني بيتكلموا كلام فيه استهزاء يعني يستهزئون يلعبون هنا يعني يلعبون بالكلام سورة التوبة ولئن سألتهم ليقولن انما كنا نخوض ونلعب قل ابالله واياته ورسوله كنتم تستهزئون يبقى اللعب بالكلام في الامور العقائدية ده استهزاء
انما كنا نخوض ونلعب. يعني كنا بنهزر لا ما فيش هزار في مسائل العقيدة. ما حدش يهزر في مسائل تخص الله او اياته او رسوله وده حاجة انا بقولها الحقيقة للناس اللي بتحب تهزر كتير وتقول نكت لأ ما فيش نكت في دي
ما تهزروش في الموضوع ده اي هزار في العقيدة استهزاء تعالوا بقى نقرأ من تسعة لاتناشر على بعض يوم تمور السماء مورا. ده اليوم اللي ربنا اتكلم عنه في اخر اية في السورة اللي قبلها في الذريات
الاية ستين في الذاريات. فويل للذين كفروا من يومهم الذي يوعدون. اقرا تسعة يوم تمر السماء موت وتسير الجبال سيرا. فويل يومئذ للمكذبين. الذين هم في خوضي يلعبون ايه بعد كده بقى هيحصل في اليوم ده
هنشوف بقى مشهدين مختلفين دلوقتي والحمد لله اننا بنشوفهم واحنا لسة على قيد الحياة لان كل واحد فينا يستطيع دلوقتي يختار المشهد اللي عاوز يكون فيه في يوم الحساب اقرا بقى ابتداء من الاية تلتاشر كده
اقرأ معي من تلتاشر لستاشر خلي بالك هم مشهدين. هنقراهم وكل واحد بقى يختار هو عايز يخش ايه. زي بالزبط اللي واقفين كده في السينما وكل واحد يختار فيلم يدخله. انت هتختار
من تلاتاشر لستاشر يوم يدعون الى نار جهنم دعا. هذه النار التي كنتم بها تكذبون فسحر هذا ام انتم لا تبصرون؟ اصلوها فاصبروا او لا تصبروا سواء عليكم انما تجزون ما كنتم تعملون
ده مشهد المشهد التاني بقى اقرا من سبعتاشر لاربعة وعشرين ان المتقين في جنات ونعيم فاكهين بما اتاهم ربهم ووقاهم ربهم عذاب الجحيم كلوا واشربوا هنيئا بما كنتم تعملون متكئين على سرر مصفوفة. وزوجناهم بحور عين. والذين امنوا واتبعتهم
بايمان الحقنا بهم ذريتهم وما التناهم من عملهم من شيء كل امرئ بما كسب رهين. وامددناهم بفاكهة ولحم مما يشتهون يتنازعون فيها كأسا لا لغو فيها ولا تأثيم ويطوف عليهم غلمان لهم كأنهم لؤلؤ مكنون
دول المشهدين بتوع يوم الحساب. يلا كل واحد بقى في الدنيا يختار مشهد منهم يدخل انت بتختار ما حدش بيجبرك تدخل ايه تعالوا نشوف بقى المشهد الاول كده وندرسه. بعد كده ندرس المشهد التاني عشان نقرر في الاخر احنا عاوزين ندخل ايه. الموضوع بايدك على فكرة
اقرا معي الاية تلتاشر يوم يدعون الى نار جهنم المراريب الدع الدع هم اكيد لما هيشوفوا النار هيرجعوا لورا اكيد مش هيقبلوا عليها يعني. فلازم يتزقوا لازم حد يزق بقى. هم بيرجعوا ورا وحد عمال يزق فيهم
بيزقهم ناحية النار الدع ورد في سورة الماعون. ارأيت الذي يكذب بالدين فذلك الذي يدع يتيم يعني بيدفع اليتيم. امشي يالا عايز ايه ؟ يلا امش هم بقى هيتزقوا ناحية النار. بيتزقوا زق ناحية النار. اقرا معي تلتاشر اربعتاشر خمستاشر
يوم يدعون الى نار جهنم دعا. هذه النار التي كنتم بها تكذبون افسحر هذا؟ ام انتم لا تبصرون؟ ايه الاخبار النار اللي كنتم بتكزبوا بوجودها وبتقولوا بلاش خرافات طلعت سحر برضو زي ما انتم بتقولوا على الكلام ده على القرآن سحر
في سورة الاحقاف اخر سورة في ال حميم اخدناها ربنا قال واذا تتلى عليهم اياتنا بينات قال الذين كفروا للحق لما جاءهم اللي هو القرآن هذا سحر مبين كانوا بيقولوا على الوحي سحر
وكانوا بيقولوا عن نبي ساحر وكل رسول اتقال عليه كده. ارجع في الذاريات للاية اتنين وخمسين. معلش عشان خاطري. ارجع هنقرا كزا حاجة في الذاريات. فسيب اللي في ايدك دلوقتي
للذاريات الصورة اللي قبلها اتنين وخمسين ربنا بيقول ايه؟ في اتنين وخمسين كذلك ما اتى الذين من قبلهم من رسول الا قالوا سحر او مجنون كل رسول جه اتقال عليه نفس الكلام. سحر او مجنون
ارجع كمان بقى للاية عشرين وواحد وعشرين في الذاريات وفي الارض ايات للموقنين وفي انفسكم افلا تبصرون؟ اتسألوا السؤال ده قبل كده. هو انتم ما بتشوفوش ولا ايه لو كنتم نظرتم في ايات الله
اللي في انفسكم واللي في الارض كنتم ابصرتم الحقيقة ولم تكذبوا ولم تقولوا ساحر اقرا بقى في الطور سورة الطور اربعتاشر وخمستاشر  هذه النار التي كنتم بها تكذبون. كانوا بيكذبوا بايات الله ومنها النار
هذه النار التي كنتم بها تكذبون. افسحر هذا طلعت ايات الله سحر. طلع القرآن سحر ام انتم لا تبصرون فاكرين السؤال اللي سألتوه ثم بقى يدعون في النار يعني يتزقوا فين
في البحر المسجور اللي ربنا اقسم به. بحر النار ويقال لهم ايه ؟ اقرا في الاية ستاشر اصلوها وهم بيترموا فاصبروا او لا تصبروا سواء عليكم انما تجزون ما كنتم تعملون. اصلوها يعني اتشووا فيها يلا. اتشووا
اللي ما كانش بيبصر في الدنيا يصبر بقى في النار صبر ما صبرش مش فارقة اصلوها فاصبروا او لا تصبروا سواء عليكم مش فارقة شوفوا الجمال حتى في انتقاء الالفاز
الاية خمستاشر وبيصيرون الاية ستاشر تصبرون اللي مش هيبصر هيبصر في الدنيا يبصر الحق بقلبه. اللي مش هيبصر الحق بقلبه في الدنيا لازم بقى يروح بقى في الدار يصبر او ما يصبرش
مش فارقة طبعا مقصود بها مش البصر الطبيعي لان فيه ناس مش مبصرين مكفوفين. معنا على فكرة في الدروس بتاعتنا دية عددهم ما شاء الله كبير معنا ولكنهم مبصرين للحق
وهناك مبصرين نظرهم ستة على ستة لكنهم آآ على قلوبهم وعلى اعينهم غشاوة لا يروا الحق. طيب طب ليه بقى مش فارقة ليه ربنا بيقول سواء عليكم؟ صبرتم ما صبرتوش مش هتفرق ليه
ان ربنا قال لنا ما له من دافع ما فيش حاجة اسمها حد هيشكر. يا جماعة مش قادر مش قادر اصبر. فيخرجوه. لأ مش هيخرجوه مش هتفرق. صبر ما صبرش مش فارقة
سواء عليكم ليه ؟ عشان العذاب الواقع ده ما له من دافع لا صريخ هينفع ولا صويت هينفع ولا استنجاد هينفع ولا اي حاجة كمل الاية ستاشر. انما تجزون ما كنتم تعملون. ده جزاءكم على اللي انتم عملتوه. ما حدش بيزلمكم النهاردة
نشوف بقى المشهد التاني اختاروا سبعتاشر المشهد بيبدأ. اول حاجة بانه بيحدد لك مين اللي هيدخل ان المتقين في جنات ونعيم ان اسلوب توكيد ربك نفسه بيؤكد ان المتقين في جنات ونعيم
اه بس ده منهم ناس لسة عايشين لحد دلوقتي ازاي ربنا يقول ان هم في جنات ونعيم؟ المفروض ربنا يقول بقى يعني يعني المتوقع يقول ايه ان المتقين سيدخلون جنات ونار. ان المتقين
في جنات ونعيم فيهم ناس لسة عايشة وعندهم مشاكل وبيواجهوا مصايب هم هناك خلاص بالفعل ضمنت لهم اللي ضمنها لهم ايه ؟ تقواهم وصبرهم شوفوا يا جماعة نعيم يعني متع الاخرة
لما تأتي كلمة نعيم مقترنة لما تيجي لكلمة نعيم هتلاقي دايما مقترنة بالاخرة. لم تأتي كلمة نعيم مع الدنيا. الا مرة واحدة وهنشوفها دلوقتي اللي جه مقترن بالدنيا كلمة متاع
والمتاع يعني متع وقتية في سورة الرعد ربنا قال وفرحوا بالحياة الدنيا وما الحياة الدنيا في الاخرة الا متاع. يعني لما نقارن الدنيا بالاخرة تبقى متاع مش نعيم المتاع مؤقت
في سورة الانبياء ومتاع الى حين المتاع مؤقت في سورة القصص وما اوتيتم من شيء فمتاع الحياة الدنيا وزينتها وما عند الله خير وابقى. يبقى متاع الحياة الدنيا ما هواش ابقى ما بيبقاش
بتاع زائل متاع الدنيا زائل ثروة بيوت قصور سيارات كله زائل انما الجنة فيها النعيم المقيم المرة الوحيدة اللي ذكر فيها لفظ النعيم مقترن بالدنيا هي اخر مرة ذكر فيها لفز النعيم في القرآن الكريم
سورة التكاثر ثم لتسألن يومئذ عن النعيم ليه؟ لان الناس ترى متع الدنيا نعيم مش انتم شايفينها نعيم؟ خلاص عملت ايه بقى بالنعيم ده ؟ شكرت النعمة ولا كفرت النعمة؟
فذكرت كلمة نعيم هنا لتشميع كفر الناس لتبشيع الكفر بتاعهم لتعظيم الكفر. كفر النعمة طيب. اقرا بقى الاية تمنتاشر احنا آآ الاية سبعتاشر كلمتنا عن الناس اللي داخلة مين هم
ان المتقين في جنات ونعيم فاكهين بما اتاهم ربهم ووقاهم ربهم عذاب الجحيم. فاكهين وتقرأ ايضا فكهين يعني متلذذين يشعرون بالسعادة الفاكهة بتدخل اللذة والفكاهة بتدخل السعادة. الفكاهة. فدول بقى فاكهين بما اتاهم ربهم. يعني بيتلذذوا بنعيم الله
ووقاهم ربهم عذاب الجحيم ده اللي هم مين فين هما ان المتقين الله المتقين اتقوا العذاب فربنا وقاهم منه يعني في النهاية كل شيء يرجع الى الله تتوب يتوب هو عليك
تستغفر فيغفر لك هو ذنوبك مش هتغفر كده اوتوماتيك. لا ربنا يغفرها لك تتقي فيقيك هو فوقاهم ربهم ووقاهم ربهم عذاب الجحيم الحديث القدسي خلي بالك انت لازم انت دايما تاخد الخطوة
حديث قدسي اذا تقرب العبد الي شبرا تقربت اليه ذراعا واذا تقرب الي ذراعا تقربت منه باعا واذا اتاني يمشي اتيته هرولة بس انت اللي تبدأ الخطوة الاولى انت لازم تخطوها نحو الله
تسعتاشر كلوا واشربوا هنيئا بما كنتم تعملون تعبتوا في الدنيا صمتم جئتم لانكم مكان ما كانش معكم وما مدتوش ايديكم على الحرام اكتفيتم بالقليل الحلال اللي عندكم. يلا كلوا واشربوا هنيئا بما كنتم تعملون
عشرين متكئين على سرر مصفوفة وزوجناهم بحور عين. متكئين دليل على الراحة. جلسة مريحة امرأة العزيز اعدت للنسوة ايه؟ اعدت لهم متكئا جلسة مريحة ما فيش كمان بخلي بالك من حاجة
قاعدين وما فيش حد قاعد لوحده ما فيش شعور بالوحدة الناس قاعدة كابلز وزوجناهم بحور عين  نساء المؤمنين في الجنة حور عين. يعني على درجة شديدة من الجمال عين يعني عيونهم واسعة وده من
علامات الجمال وفي نساء اخريات ربنا هيخلقهم في الجنة ايضا لان مش الكل كان متجوز. ففي نساء اخريات ربنا هيخلقهم ايضا لكن الحور العين بتنطبق على نساء المؤمنين ايضا وكذلك الرجال ايضا سيكونوا على درجة كبيرة من الجمال. ما فيش حد ما فيش راجل هيبقى قاعد في الجنة مع زوجته بالفانلة الداخلية وماسك الريموت يعني
بتاعة الدنيا دي ؟ لا لا لأ. الطاهر ابن عاشور بيقول وحور صفة لنساء المؤمنين في الجنة وهن النساء اللاتي كن ازواجا لهم في الدنيا. ان كنا مؤمنات. ازا كانوا مؤمنات هيدخلوا يبقوا حورين
وما ومن يخلقهن الله في الجنة لنعمة الجنة. فهناك نساء اخريات تخلق ايضا في الجنة وما يقال فيهن يقال في الرجال من ازواج النساء الصالحات. والرجالة كمان هيبقوا حلوين خلاص يعني الدخول كابلز
ما حدش هيدخل الجنة لوحده  لان الانس ان الانسان يأتنس بحد قاعد معه وبيتكلم معه يعني فيه انس هذا من النعم والجنة ما فيش نعمة مش موجودة فيها. كل النعم موجودة في الجنة
واحد وعشرين والذين واحد وعشرين بقى عايزة تركيز اوي فيها كم معاني خطير والذين امنوا واتبعتهم ذريتهم بايمان الحقنا بهم ذريتهم وما التناهم من عملهم من شيء كل امرئ بما كسب رهين
قلنا الجنة ما فيش فيها غم خالص الجنة درجات واحد قاتل في سبيل الله وجاهد واستشهد في سبيل الله ده مش زيه زي اللي كان بيسقي الناس ميه الاتنين عمل صالح. بس ده مش زي ده
سورة التوبة اجعلتم سقاية الحاج وعمارة المسجد الحرام. كمن امن بالله واليوم الاخر وجاهد في سبيل الله لا يستوون عند الله. الدنيا مش ابيض واسود يا جماعة لا لا ده فيه
وكل حاجة لها تمن وكل حاجة لها جزاء  واحد قاعد راكب في الطيارة درجة اولى. واولاده قاعدين في الدرجة السياحية. مش قاعدين معه مش هيبقى مبسوط يبقى مغموم  نفرض ان اب
دخل الجنة في درجة عالية جدا وله تلات اولاد كل واحد منهم في درجة مختلفة. كمان يعني حتى مش مع بعض برضه ما كل واحد بقى حسن عمله الاية دي بتقول
ان هيتعمل ابجريد للتلات عيال بحيس يبقوا معه في نفس الدرجة بتاعته يستمتع بصحبته الشرط الوحيد انهم يبقوا مؤمنين علشان يبقوا من اهل الجنة اقرا واحد وعشرين وشوف الدقة والذين امنوا واتبعتهم ذريتهم بايمان
خلي بالك ايمان نكرة ما قالش واتبعتهم ذريتهم بالايمان. لأ بايمان نكرة الحقنا بهم ذريتهم وما التناهم من عمله من شيء. ايمان نكرة يعني اي ايمان مش لازم درجة عالية قوي
اي ايمان مقبول مبروك يتعمل له ويطلع يقعد مع بابا فوق طب ولو ابنه كافر وراح النار مش هيتغم؟ لأ مش هيتغم. ليه؟ لان بتنقطع عرى القرابة دي الدرجات الصلة الصلات متعلقة بالله خلاص
انما بتنقطع عرى القرابة والصلة تماما بالكفار. ربنا قال لسيدنا نوح ايه؟ قال يا نوح انه ليس من اهل انه عمل غير صالح. فسيدنا نوح لم يأس على ابنه اللي في النار
مش هيزعل عليه ده. هو يمكن في الجنة مش هيفتكره اصلا خلاص القرابة بتبقى على اساس الايمان وليس على اساس الدم في الاخرة لكن لو ابنه دخل الجنة بس مش معه
مش هيستمتع يبقى مغموم لان ابنه موجود بس مش معه ربنا قال لو حد من الذرية كان عنده ايمان اي درجة من درجات الايمان هيتعمل له ابجريد ربنا يجمعه مع اهله فوق
واحد وعشرين الحقنا بهم ذريتهم وما من عملهم من شيء من غير ما يعني ربنا هيجمعهم باهلهم من غير ما ربنا ينقص حد فما فيش حد هينزل درجة عشان يبقى مع قرايبه. لأ. اللي تحت هو اللي هيطلع فوق. بس هنا فيه شبهة
ايه بقى يعني انا يتعمل لي ابجريد واستمتع اكتر من اللي انا استحقه لمجرد ان ابويا في درجة عالية ايه زنب الناس اللي في نفس الدرجة بتاعتي اللي ما لهمش اهل في الدرجات الاعلى
ما يتعملهمش ابجريد هم ليه فاهمين يا صديق؟ الجنة مائة درجة كما ورد في الاحاديس الصحيحة مثلا خد بقى مثال سامي في اعلى درجة في الجنة كان شخص محترم جدا واستشهد في سبيل الله ودخل بقى ايه اعلى درجة في الجنة
ابن احمد الدرجة رقم سبعين مصطفى زميل ابنه احمد في المدرسة كان احسن من احمد ابنه بكتير جدا وكان بقى بيصلي الفجر في المسجد كل يوم وبيطعم الفقراء. كان ممتاز الواد يا عيني ما شاء الله عليه
وبيغض البصر كل حاجة يا مصطفى زميل احمد ده دخل الدرجة رقم اتناشر. خل بالك بقى سامي في درجة واحد هنا واحمد ابنه هنا في الدرجة رقم سبعين. مصطفى زميل احمد في الدرجة اتناشر. هيتعمل لمصطفى ابجريد
ويبقى مع سامي ابوه واسف لاحمد ابريد ويبقى مع سامي ابوه والواد اللي في في اتناشر ده هيفضل زي ما هو هنا بقى ايه فين العدل بقى كمل الاية واحد وعشرين
كل امرئ بما كسب رهين بنقراها دايما ومش فاهمينها. ايه علاقتها بالاية دي درجة نعيم كل واحد هتبقى زي ما هي على قد عمله  كون ان في ناس الحقت باهلها في درجات اعلى
فده علشان اهلهم يتنعموا بصحبتهم. اللي في الدرجات العالية. لكن درجة النعيم بتاعة احمد اللي في الدرجة سبعين هيفضل يتنعم بنفس الدرجة دي ازاي ؟ ما هو معه اهله خلاص ما ممكن انا وانت نكون قاعدين بناكل كنافة
ودرجة استمتاعي بها غير درجة استمتاعك انت بها. احنا الاتنين بنستمتع بنفس الحاجة وفي نفس الوقت لكن مش بنفس القدر. قدر النعيم هيختلف. لان كل امرئ بما كسب رهين كلمة رهين زي رهينة ما يقدرش يغير وضعه
المتحكم في عمله عملك الصالح وايمانك وعبادتك في الدنيا هي اللي هتحدد تنعمك في الاخرة حتى لو انت الحقت بابوك وامك في درجة عالية اقرا اتنين وعشرين وامددناهم بفاكهة ولحم مما يشتهون
في ناس بقى بتقول لي انا باقفل من الكلام ده والله واحد قال لي انا مش انا مش عامل ده كله وعمال اصلي في المسجد وباعامل الناس عشان روح الجنة اكل لحمة وفاكهة
انت بتشتغل ايه ؟ اي لا انا في الجامعة وما بتشتغلش لا ما بشتغلش انا في الجامعة في ناس في الجامعة بتشتغل هنا. نعم في الجامعة وانت عندك عربية؟ اه. عندك ايه؟ عندي بي ام
وعشان كده انت لو كنت فقير وما بتشوفش اللحمة الا في العيد كان هيفرق معك الاية دي قوي لو كنت ما بتشوفش المانجة اللي عند بتاع العصير من الناحية على الرصيف
هتفرق معك الاية دي ؟ فربنا قال وامددناهم بفاكهة ولحم مما يشتهون الزرقاية ما عملتش كليك معك هتعمل كليك مع ناس محرومة من الطعام الطيب في الدنيا مع فقرهم هم تعففوا وما مدوش ايديهم
لا على الحرام ولا مدوا ايديهم عشان يشحتوا تلاتة وعشرين يتنازعون فيها كأسا لا لغو فيها ولا تأثير. يعني ايه يتنازعون؟ في الجنة تنازع ازاي ؟ ناس بتخطف من بعض الحاجة في هو فيه نقص في الكؤوس في الجنة؟ يا جماعة لأ
لما ربنا الحق بالناس ذريتهم هيلعبوا بقى مع بعض. انت عارف بقى جدو لما اسمهم ايه دول؟ احفاده يطلعوا فوق راسه ويهزروا معه ويشدوه كده ويشدوهم وياخي يخطف الشوكولاتة منهم وهو كده هيلعبوا مع بعض عائلات بتلعب مع بعض بيخطفوا الاكل والشرب من بعض
هزار يتنازعون فيها كأسا كلمة كأس يعني كأس خمر. تطلق على كأس الخمر لما تكون مليانة خمر بس مش زي خمر الدنيا. لأ لغو فيها ولا تأثيم فيها شتايم ولا فيها خناق ولا حد هيجيب اللي في بطنه بقى ويرجع والكلام خالص
خالص والاصحاب والقرايب هيقعدوا يهزروا مع بعض ويخطفوها من بعض ويرشوا على بعض وحاجات زي كده يعني مسلا واحدة اسلمت في عائلة كبيرة في هولندا لاكتر بلد فيها كراهية للاسلام وعيلتها اعترضتها
وعاشت لوحدها على الايمان وماتت لوحدها هل دي هتدخل الجنة لوحدها الدخول خلاص في سورة الزخرف ادخلوا الجنة انتم وازواجكم تحبرون. الكل هيتجوز اللي ما اتجوزش هيجوز اللي اتجوز جوازة اي كلام هيتجوز جوازة كويسة
آآ الفاكهة لحمة كؤوس بتقدم كل ده اوه في ستات بقى ابتدت تقلق لحمة وفاكهة ومين بقى اللي هيقوم يغسل الفاكهة ومين بقى اللي هيقدم اللحمة ويقعد يطبخ لحمة احنا هنشتغل كمان في الاخرة ولا هتقول لي ان الرجالة هي اللي هتشتغل
يشتغل امال ايه ؟ اقرا اربعة وعشرين. ويطوف عليهم غلمان لهم كأنهم لؤلؤ مكنون طريقة تقديم في منتهى الشياكة. جارسونات على سنجة عشرة زي اللؤلؤ عيال زي اللولي بيلمعوا هم اللي هيتسرفسوا على الناس ويقدموا كل حاجة للمؤمنين والمؤمنات
ويطوف عليهم غلمان لهم كأنهم لؤلؤ مكنون اللهم اجعلني واجعل كل اهل هذا التدبر من اهل الجنة ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما
عنا مما نحب. فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور
صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق
في كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم انت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان. وانصرهم وانصر من نصرهم. واخذل كل من خذلهم وطهر المسجد الاقصى من الدنس فان
لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض ايماني بك وجميل التوكل عليك واحيها يا ربنا بمعرفتك وقامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
