السلام عليكم ورحمة الله وبركاته. اهلا بحضراتكم في المقطع رقم مية خمسة وتسعين من مقاطع حظر التجول والمقطع الاول من مقاطع تدبر سورة الرعد ارجو تجيبوا المصاحف صورة الرعد صورة رقم تلتاشر اللي بعد صورة يوسف على طول. احنا هنعمل ايه بقى؟ احنا بدأنا اصلا بصورة يونس
وسبنا فجوات لان احنا كنا بناخد الصور اللي فيها قصة سيدنا موسى وتركنا يوسف اخدناها وتركنا الرعد هناخدها. بعد كده ابراهيم خدناها قبل كده وهكزا. فاحنا هنسد الفجوات دي من هنا لغاية غافر. وبعد كده ربنا
ان شاء الله طيب سورة الرعد عارفين ايه اللي يميز هذه الصورة عن كل الصور اللي خدناها قبل كده  ايه اللي يجمع بين الصور اللي خدناها قبل كده سورة يونس
وهود ويوسف وابراهيم والكهف ومريم وطه والشعراء والقصص وغافر والاعراف حداشر صورة مكية كلها صور مكية يعني نزلت قبل الهجرة الرعد هي اول صورة مدنية هناخدها في التدبر بتاعنا اول صورة مدنية في سلسلة مقاطع حظر التجول
بس ما تستغربوش لما تفتحوا بعض التفاسير وتجدوها بتقول ان سورة الرعد مكية موضوعات الصورة فعلا مكية مش موضوعات الصور المدنية لدرجة خلت كتير من العلماء يعني يشكوا مش ممكن مش ممكن دي تكون
آآ آآ مدنية  الصور المكية لتركز على العقيدة. بينما المدنية بتركز على التشريع صور صورة الرعد بتركز على العقيدة اساسا كما ان ترتيبها في المصحف جاي في ترتيب في وسط سور الف لام راء اللي هي كلها مكية
يونس هود يوسف ابراهيم الحجر كلها بتبدأ بالف لام راء. سورة الرعد الف لام ميم راء زادت عليها لمين بس لزلك كتير من العلماء مش قادرين يستوعبوا انها مدنية بعض العلماء قالوا هي نزلت مرتين. مرة في مكة ومرة في المدينة
انا مش شايف مشكلة بانه القرآن المكي كله بيعالج العقيدة ويربي القلب ويشحن بالايمان ثم يأتي القرآن المدني يعالج امور الدولة والتشريع والحلال والحرام والانفال وتوزيع الانفال يعني الغنائم والكلام ده كله
وفي وسط ده تنزل صورة تاني ترجعنا تاني لمسألة التربية وزيادة الايمان وتثبيت العقيدة في القلوب كالشأن في ما نزل في مكة او القرآن المكي   سورة الرعد تلاتة واربعين اية
يعني تلت سورة يوسف تلت سورة هود تلت سورة يونس سورة مش طويلة مع انها جاية بعدهم وجدتها الحقيقة عشان تلاتة واربعين اية مناسبة ان انا مرة ركبت الطائرة في رحلة تلات ساعات ونص
قلت في المدة دي اكون تدبرت السورة دي ما رضيتش اخد سورة طويلة فقلت اخد دي تلاتة واربعين اية ان شاء الله تكفيني تلات ساعات ونص دول الكابتن اعلن اننا بدأنا الهبوط في مطار القاهرة وانا في الاية رقم اربعة
والله لن انسى هذا اليوم اتاريني دخلت الاية اربعة واتزنقت جوايا مش عارف اخرج مش عارف اخرج منها تلات ساعات حسيت اني دخلت فيها ومش عارف اخرج نبدأ اعوذ بالله السميع العليم من الشيطان الرجيم. بسم الله الرحمن الرحيم
الف لام ميم راء تلك ايات الكتاب والذي انزل اليك من ربك الحق. ولكن اكثرن الناس لا يؤمنون الف لام ميم راء حروف متقطعة تأتي في بداية بعض السور الله اعلم بمراده منها لكن افضل ما ورد فيها انها تحدي لاساطين اللغة العربية
عربية ان يأتوا بسورة من مثل هذا القرآن الذي يتألف من نفس الحروف التي يستخدمونها في قرن الشعر. اه اجمل حاجة. بالزات انه تسعة وتسعين في المية من الصور التي وردت فيها الحروف المتقطعة
اه المقاطعة يأتي بعدها على طول كلام عن ايات الله او عن الكتاب او عن القرآن الف لام ميم راء تلك ايات الكتابة  اسم اشارة للبعيد مش هذه ايات الكتاب
تلك اسم اشارة للبعيد مما يشير الى علو المنزلة علو منزلة هذه الايات التي تتنزل على العالم من خارج العالم تلك ايات ايضا من معانيها ان معاني هذه الايات ليست معاني ظاهرة قريبة وانما تحتاج الى تعمق
زي ما تكون بحر وانت بتغوص الى الاعماق وتطلع اللقالق والمرجان والمرجان والكلام ده كله ازا تلك تشير الى علو المنزلة والى بعد المعاني عمق المعاني تلك ايات الكتاب والذي انزل اليك من ربك الحق. يعني تلك ايات الكتاب
اللي انزل اليك من ربك هو الحق لا حق غيره والذي انزل من ربك حق. حق فيه حقوق فيه حق اخر. ما فيش حق الا هذا كمل الاية ولكن اكثر الناس لا يؤمنون
رغم انه الحق في اكثر الناس لا يؤمنون. وده للاسف لان معظم الناس لا يريدون الحق بل معزم الناس يكرهون الحق في سورة الزخرف الكفار لما يدخلوا النار في الاخرة ويجدوا العذاب شديد لا يحتمل يقوله لمالك مالك
الملك خازن النار ونادوا يا ما لك ليقضي علينا ربك. خل ربك يخلص علينا مش قادرين نقعد نموت قال انكم ماكثون لقد جئناكم بالحق ولكن اكثركم للحق كارهون اكثر الناس تحب الباطل
وتكره الحق  ده معناه ان لازم النبي صلى الله عليه وسلم وبالتالي الدعاة ينموا عند الناس الحاجة لقراءة هذه الايات والاهتمام بتلك ايات الكتاب لازم ننمي عند الناس الاحتياج انها تقراها. ونعطيها اهمية
فانت لما تيجي تروج لكتاب جديد وتريد ان الناس تقرأه وتهتم بهذا الكتاب. فتتكلم عن كاتب الكتاب وتبرز مهارات كاتب الكتاب وتبرز علم كاتب الكتاب. وحكمة كاتب الكتاب وقدرة كاتب الكتاب
فبالتالي الناس لما تثق في كاتب الكتاب وتعرف من هو كاتب الكتاب وتعرف قدره تقبل على قراءة الكتاب تجد نفسها محتاجة تقرا هذا الكتاب بنسميها في علم التسويق يعني بننمي عند الانسان الاحتياج للسلعة
اقرا بقى الاية اتنين احنا اول اية بتتكلم عن ايات الكتاب واهمية ايات الكتاب مع كده بتتكلم بقى عن كاتب الكتاب او يعني عن منزل الكتاب الله الذي رفع السماوات بغير عمد ترونها
ثم استوى على العرش وسخر الشمس والقمر كل يجري لاجل مسمى يدبر الامر يفصل الايات لعلكم بلقاء ربكم توقنون الله الذي رفع السماوات والارض. الله هو اللي رفع السماوات بدون اعمدة ممكن تتشاف
بغير عمد ترونه  السماوات اللي احنا نراها دي فيها كواكب ونجوم مليارات المليارات من الكواكب والنجوم وكلها بتسير في مسارات ولا تصطدم ببعضها لان بتحكمها قوانين. قوانين بقى الجازبية ايا كانت قوانين ايه في قوانين الطبيعة انا ما افهمش في الكلام ده
لكن اللي بيتحكم في ده ورافع كل ده اعمدة لا نراها قد تكون هي قوانين الطبيعة اللي ربنا عملها. او شيء اخر نحن لا نعرف لكنها ليست اعمدة محسوسة وغير مرئية
ممكن يكون ترونها تعود على السماوات وليس على العمد يعني ربنا اللي رفع السماوات بدون عمد نهائيا ترونها ادي انتم شايفين السماوات فهمتم؟ يعني الله الذي رفع السماوات بغير عمد
ما فيش عمل خلاص ترونها ادي انتم شايفين السماوات اهو من غير عمد ماشي؟ فممكن بغير عمد ترونه يعني الاعمدة غير مرئية وفي الحالة دي ممكن تبقى قوانين الطبيعة او ايا كانت
وممكن تكون الترهونات هي السماوات نفسها الرازي الامام الرازي قال ان في احتمال تالت وهو التقديم والتأخير يعني اصلها الله الذي رفع السماوات ترونها بغير عمد يعني ربنا رفع السماوات وانتم بتشوفوها من غير اعمدة
في الحالة دي ربنا ما قالش هي باعمدة ولا من غير اعمدة كمل الاية اتنين الله الذي رفع السماوات بغير عمد ترونها ثم استوى على العرش. هنا عندنا العرش فيه رأيين
انه شيء محسوس فعلا لكنه يليق بجلال الله. عرش حقيقي لكنه كبير جدا وهو فوق السماء  هناك رأي اخر هو انه مثال كي تفهم العرب قدر الله سبحانه وتعالى قدر الله
وهم كانوا دائما يتعاملون مع ملوك كسرى وفارس والحبشة. ويعلمون ان لكل ملك عرش لكن في الحقيقة لا احد يعلم ماهية عرش الله هل هو علم الله؟ هل هو حكمة الله؟ الله اعلم
الله اعلم. طب ويعني ايه استوى يعني ايه ربنا استوى على العرش احسن من تكلم في هذا الامام مالك قال الاستواء معلوم. لانه ورد والكيف كيف استوى؟ مجهول والايمان به واجب. لانه ورد في القرآن الكريم. والسؤال عنه بدعة
ما يخص بعض صفات الله لا تصل اليها العقول ويجب ان نؤمن بها كما جاءت كمل الاية اتنين وسخر الشمس والقمر. كل يجري لاجل مسمى. كل الكواكب والنجوم تجري في مساراتها
لكن هنا ربنا قال الشمس والقمر لان لهم دلالة اخرى وهي الزمن على كوكب الارض. الزمن في كوكب الارض بتحدده الشمس والقمر فالشمس وحركتها وحركتنا احنا ككوكب الارض حولها يحدث جريان للزمن
والفصول شتاء صيف ربيع خريف والقمر حركته حول الارض تحدد الشهور العربية. وبالتالي فالتقويم القمري يعتمد عليه. والتقويم الشمسي يعتمد على الشمس يعني الزمان على كوكب الارض متعلق بالشمس والقمر. اسمع بقى وسخر الشمس والقمر كله يجري لاجل
مسمى لغاية وقت معين ثم ستتغير حركة جريان الشمس والقمر. القمر سينشق والشمس ستشرق من المغرب دي نهاية الايه الزمان كمل الاية اتنين يدبر الامر يفصل الايات لعلكم بلقاء ربكم توقنون. ربنا بيدبر امر السماوات وامر الارض. الامر كمان
نازل من السماوات الى الارض. هو المدبر لذلك كل شيء يحدث بدقة يدبر الامر يفصل الايات. الايات الكونية زي الشمس والقمر هو هو قائم على شؤونها. ويفصلها لكن اعجبني هنا تفسير
وده من علماء الاباضية هي ايضا ايات الكتاب وهي مفصلة. فاعجبني ده لان الموضوع الاساسي هو الايات. والكلام هنا عن الله سبحانه وتعالى لترغيب الناس في تدبر الايات  وتنمية الاحتياج عند الناس للاهتمام بهذه الايات
اقرا كده معي الاية تلاتة وهو الذي مد الارض وجعل فيها رواسي وانهارا. ومن كل الثمرات جعل فيها زوجين اثنين يغشي الليل النهار ان في ذلك لايات لقوم يتفكرون ربنا هو الذي مد الارض. شايف الارض ممدودة ازاي
مهما تمشي ايه ممدودة. اي واحد يقول لك اه دليل اهو ان الارض مش كروية. اولا الارض مش معناها كوكب الارض الارض تأتي بمعنى البلد. او الارض اللي امامك وليس الكوكب. يعني انا هنا نادت في الدور السادس وقدامي وانا واقف على الارض. ما هي دي الارض هي مش ارض انا على
ارض الدور السادس ثانيا تعبير مد الارض دليل على كروية الارض. ليه بقى؟ لانها لو كروية لو كروية وكل ما تمشي تلاقيها ممدودة فهو ده الاعجاز انتم يبقى ليه تبقى اية وتستحق الذكر لو كانت الارض مسطحة. طب ما الطبيعي انها تبقى ممدودة ما هي الارض مسطحة. لكن الارض كروية ومع ذلك
كل ما تمشي تجد الارض ممدودة. هذه هي الاية. هو ده الغريب اصلا في انها تكون ممدودة. طيب في هذه الحالة آآ يعني لو كانت الارض مسطحة كان الامر لا يستحق الذكر
كمل الاية تلاتة وهو الذي مد الارض وجعل فيها رواسي وانهارا. الله هو الذي جعل في الارض جبالا رواسي وانهارا انهار والانهار منابعها عادة بتكون الجبال. نهر النيل من مرتفعات وجبال اثيوبيا. وهكزا. وجعل وجعلنا فيها
ونسي شامخات واسقيناكم ماء فراتا. في سورة المرسلات ربنا بيقول وجعلنا فيها رواسي شامخات واسقيناكم ماء الماء بيجي من الرواسي من الجبال معزم على فكرة الانهار بتأتي من الجبال. الثلوج لما
بتنزل بتبقى انهار بعد كده كمان في اوروبا وكده والقى في الارض رواسي ان تميد بكم وانهارا وسبلا لعلكم تهتدون في سورة النحل. اذا دايما او يعني كثيرا ما ستجد
ان الجبال متعلقة والانهار متعلقين ببعض وجعل فيها رواسي وانهارا. الا بقى طبعا لما بيبقى فيه وصف مسلا وصف في الجنة او كده بتوصف الانهار لوحدها طيب. كمل الاية تلاتة. وهو الذي مد الارض وجعل فيها رواسي وانهارا. ومن كل الثمرات جعل فيها زوجين اثنين
من كل الثمرات ربنا جعل زوجين ذكر وانثى. حتى في الزرع وفي الزهور يغشي الليل النهار ان في ذلك لايات لقوم يتفكرون يغشي الليل النهار. وفي قراءة يغشي يغشي الليل النهار. ما قالشي
ويغشي النهار الليل ليه طب ما هو ده بيحصل برضو النهاردة متعاقبين لكن صورة ان النهار هو اللي بيطلع وبيغطي الليل صورة فيها امل النهار هيطلع في يوم من الايام
والليل سيزول في يوم من الايام. يعني الحق سينتصر في يوم من الايام وفيها قراءة ثانية وهي قراءة شعبة عن عاصم. اخو حفص في القراءة. يعني الامام عاصم اقرأ اتنين راويين. شعبة وحفص
شعبة يقرأها يغشي يغشي يعني يغطيه تماما وفيه كمان يعني هذا يحدث دائما. ماشي يغشى الليل النهار ان في ذلك لايات لقوم يتفكرون. اللي يتفكر في هذه الايات الكونية يروح يقرا ويتدبر الايات القرآنية
يعني هذه ايات كونية اللي يتفكر فيها ان في ذلك لايات لقوم يتفكرون. لو تفكرت في الايات الكونية هتعرف احتياجك للايات القرآنية يا جماعة ابلغ من تكلم في هذا هو الشيخ القرضاوي
في كتابه الفذ كيف نتعامل مع القرآن العظيم ده كتاب لابد انه يدرس دراسة مش يقرأ قراءة عادية الشيخ القرضاوي له كتاب موجود بي دي اف تنزلوه مجانا من على الانترنت
كيف نتعامل مع القرآن العظيم قولوا كيف نتعامل مع السنة المطهرة دول اهم كتابين كتبهم. عشان تبقوا عارفين قال ايه بقى؟ عن الايات الكونية والايات القرآنية قال هناك قرآن مستور في السطور بنقرأه
وقرآن منظور ننظر اليه في الكون القرآنين دول المستور والمنظور بيلتقوا مع بعض في الايات التي تتكلم عن الكون الايات اللي بنقراها دلوقتي دي بتتكلم عن الشمس والقمر والنجوم والكواكب و كل ده
هو عبارة عن ان القرآن المستور بيصف القرآن المنظور تمام يعني هناك ايات قرآنية تتكلم عن قصص الانبياء. وهناك ايات قرآنية تتكلم عن الشريعة وافعل ولا تفعل وحلال وحرام لكن هذه النوعية من الايات اللي بتتكلم عن
هي عبارة عن القرآن المستور يصف القرآن المنظور. روعة الاية اللي جاية بقى الاية اربعة دي اللي باقول لكم ان من سحرها اتزنقت جواها بتاع تلات ساعات مش عارف اخرج
اقرا معي الاية اربعة وفي الارض قطع متجاورات وجنات من اعناب وزرع ونخيل صنوان وغير صنوان يسقى بماء واحد ونفضل بعضها على بعض في الاكل. ان في ذلك لايات لقوم يعقلون
انا كراجل دماغي شوية هندسية بفكر دايما في الثوابت والمتغيرات اللي في الاية وفي الارض ثابتة قطع متجاورات قطع اراضي جنب بعضها بس هي كلها نفس الارض وجنات من اعناب. حدائق من اعناب جمع عنب اللي هو اصلا جمع
لكن اعناب تدل على تنوع انواع العنب عنب احمر وعنب اسود وعنب اخضر وعنب بناتي وعنب ببزر وعنب بدون بزر كل انواع الاعناب وزرع بمختلف انواع الخضروات والحبوب والقمح والشعير وكله
ونخيل صنوان وغير صنوان. صنوان اللي هم النخلات اللي بتطلع من نفسها. ممكن تلاقي نخلتين او تلات نخلات طالعين من نفس الجدر اسمهم عنوان وغير صنوان نخل فرضاني كده النخلة بنخلتها
اقرا معي كل التنوع ده يسقى بماء واحد دي اللي خلتني افكر الحقيقة كلمة واحد  ماء واحد هم كلهم في نفس الارض الله كل التنوع ده من الزروع والنباتات والاشجار والنخيل. الله! مزروع في نفس الارض وبيسقى بنفس المال
ويطلع بهذا الاختلاف احنا لسة هيدخل على الاية عوامل متغيرة اخرى يبقى احنا عندنا الثابت الماية والارض ثابتة في تنوع طالع  في عامل متغير اخر هيدخل يقلب الدنيا من الناحية الرياضية دلوقتي
لانه هيزود عدد التبادل والتوافيق وهو التفضيل في الطعن ربنا جعل بعضها طعمه افضل من بعض جعل ده حلو وده حادق وده مر وده ماسخ وده مسكر وده ماشي طيب
هذا التفضيل كمان بيختلف بمتغير رابع وهو الانسان وهناك اللي بيحب انواع اكتر من انواع في واحد عنده الفاصوليا اجمل الف مرة من البامية واحد تاني ما بيطقش الفاصوليا ويحب البامية
فربنا غير الطعم وادى وخلى كل بني ادم عنده زوق مختلف فشوفوا دلوقتي اربع متغيرات داخلة ازاي وهي نفس الماية ونفس الارض فالمفضل عندي ده مش مفضل عند شخص اخر. كل التنوع ده في النهاية انتجته ارض واحدة وسقي بماء واحدة. هتقولي لا الارض مش واحدة
بتختلف التربة. صحيح. في تربة سوداء وفي تربة رملية وفي تربة حمراء وفي تربة كزا. كل تربة بتغير لونها معناها ان المعادن اللي فيها مختلفة عن التانية. صحيح بس انا هاقول لك اهو على حاجة عشان انا راجل فلاح
ممكن في التربة الواحدة بتزرع انواع جنب بعض ايضا وبتطلع مختلفة. انا كنت فلاح وكنا بنزرع شجر البرتقان آآ وهو صغير في اول تلات اربع سنين احنا لازم نحط الشجر بعيد عن بعضه مسلا ستة متر او سبعة متر. عشان الشجر ده لما يكبر ما يخشش في بعضه
بس اول تلات اربع خمس سنين المسافة البينية السبعة متر دي متهدرة ما فيش حاجة مزروعة. فبيبقى عندنا فرصة نزرع في المسافات البينية بين شجر. كنا نزرع بقى درة بقى. زراعات موسمية تلات اربع شهور واقلب
الدرة مش عارف ايه فول ازا في نفس التربة اهو مزروع برتقان وجنبه درة او فول فهمتوني؟ نفس التربة ونفس الماء بيخرج برتقان وبيخرج درة بل في الشجرة الواحدة بتلاقي الثمرة طعمها احلى من ثمرة اخرى
هذا اعجاز لان التنوع ده مش صدفة. والدليل هو انه ما فيش ولا مرة شجرة التين طلعت برتقان ولا مرة شجرة البرتقان طرح الدرة مش صدفة ما فيش صوتها في دي ؟ اشمعنى دي ما فيش فيها صدفة؟
نفس الارض ونفس المي بعد كده حد ييجي يقول لي عاوز اثبات ان ربنا موجود. يا اخي كمل الاية وهي هتقول لك ان في ذلك لايات لقوم يعقلون. الموضوع محتاج بس
مخ والله كل الايات دي محتاجة بس مخ بيعقل. لان الانسان هو المخلوق. على فكرة ما الحيوانات عندها مخ بس الانسان هو اللي عنده مخ بيعقل فبنسميه عقل عنده عقل. انما الحيوان عنده مخ بناكله سندوتشات. فيه سندوتشات مخ ما فيش سندوتشات عقل
خالص اوكي ؟ عموما نتوقف هنا النهاردة وآآ نراكم غدا ان شاء الله ان شاء الله ان كنا من اهل الدنيا. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك عبادك الصالحين. اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل
اجسادنا. اللهم اجعل حبنا كله لك سعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا ومغفرة ذنوبنا اللهم اسأل الله العلي العظيم ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على
بك وعلى محبتك والتقت يا ربنا على طاعتك وتوحدت على دعوتك. وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك
واحييها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته
