السلام عليكم ورحمة الله وبركاته. اهلا بحضراتكم في المقطع رقم سبعمية وتلاتة من مقاطع حظر التجول والحلقة الرابعة والثلاثين من حلقات تدبر سورة البقرة افتح معي المصحف واقرا معي من الاية مية وتمنتاشر
الى الاية مية وعشرين اعوذ بالله السميع العليم من الشيطان الرجيم وقال الذين لا يعلمون لو لا يكلمنا الله او تأتينا اية كذلك قال الذين من قبلهم مثل قولهم تشابهت قلوبهم
قد بينا الايات لقومه يوقنون انا انا ارسلناك بالحق بشيراه ونذيرا ولا تسألوا عن اصحاب الجحيم ولن ترضى عنك اليهود ولا النصارى حتى تتبع ملتهم قل ان هدى الله هو الهدى
ولا ان اتبعت اهواءهم بعد الذي جاءك من العلم ما لك بعد الذي جاءك من العلم ما لك من الله من ولي ولا نصير المفروض كنت ابدأ من وا ان اتبعت اهواءهم بعد الذي جاءك من العلم ما لك من الله من ولي ولا نصير. ده كده وقف قبيح
اللي انا وقفته ده مين بقى هم الذين لا يعلمون اللي في الاية مية وتمنتاشر عشان نعرف ارجع للاية مية وتلتاشر قالت اليهود ليست النصارى على شيء. وقالت النصارى ليست اليهود على شيء. وهم يتلون الكتاب
كذلك قال الذين لا يعلمون مثل قولهم. فالله يحكم بينهم يوم القيامة فيما كانوا فيه يختلفون اليهود قالوا النصارى على الباطل بالكامل والنصارى قالوا اليهود على الباطل بالكامل. ليست النصارى على شيء. ليست اليهود على شيء
مع مين والفريقين اهل كتاب وبالتالي المشركين عباد الاصنام اللي هم الذين لا يعلمون ما هم دول اهل كتاب يعني ناس متعلمة. ودول مش اهل الكتاب لا يعلمون قالوا مثل قولهم. يعني ايه؟ لقوا اليهود والنصارى مكفرين بعض. وكل فريق بيقول التاني على الباطل. راحوا هم كمان قايلين نفس الكلام اليهود على الباطل
والنصارى على الباطل. يلا فبقت زريعة انهم ما يتبعوش اي كتاب من الكتب تعالوا بقى نروح للاية مية وتمنتاشر ونشوف الذين لا يعلمون دول اللي هم مشركوا العرب بقى واضح مشركوا العرب قالوا ايه
وقال الذين لا يعلمون لولا يكلمنا الله او تأتينا اية كذلك قال الذين من قبلهم تشابهت قلوبهم قد قلوبهم قد بينا الايات لقوم يوقنون   المشركين قالوا للنبي مش هنؤمن الا لما
الله سبحانه وتعالى يكلمنا احنا او تجيب لنا معجزة حسية اقرا معي سورة الاسراء من الاية تسعين للاية تلاتة وتسعين. عشان نشوف بقى بالتفصيل هم طلبوا ايه وقالوا لن نؤمن لك حتى تفجر لنا من الارض ينبوعا
او تكون لك جنة من نخيل وعنب فتفجر الانهار خلالها تفجيرا او تسقط علينا آآ او تسقط السماء كما زعمت علينا كسفا او تأتي بالله والملائكة قبيلا او يكون لك بيت من زخرف
او ترقى في السماء ولن نؤمن لرقيك حتى تنزل علينا كتابا نقرأه قل سبحان ربي هل كنت الا بشرا رسولا؟ ابن عباس قال ان قريش ارسلوا للنبي عليه الصلاة والسلام وهو جالس عند الكعبة وقالوا له بص بقى
بنقول لك ايه مكة ضيقة شوية ومحاطة بالجبال من كل ناحية. ما تفسح لنا الجبال كده وحركها للخارج. وفجر لنا ينبوع ماء كبير. وازرع كده حديقة كبيرة فيها نخيل وعرق
ومشي كده الانهار خلالها وخليها تتفجر بالماء وقالوا لن نؤمن لك حتى تفجر لنا من الارض ينبوعا او تكون لك جنة من نخيل وعنب فتفجر الانهار خلالها تفجيرا ايه ساكت ليه؟ مش قادر تعمل خير؟ طب اعمل شر
وقالوا الاية اتنين وتسعين او تسقط السماء كما زعمت علينا كسفا يعني قطعا او تأتي بالله والملائكة قبيلة. طب بص بقى سبك من هنا احنا خالص لو انت بقى ايه مش مش هتعرف تعمل خير اعمل شر
نزل السما على دماغنا حتت كده قطع صخر من السماء تنزل تموتنا. او وحياة ربنا والملائكة بنفسهم قدامنا. ايه ده! يعني حاجة مبدئية قلة الادب والوقاحة يعني اسمع بقى كمان. طب بص سيبك مننا احنا خالص ولا تعمل خير ولا تعمل شر
انفع نفسك خلي لك بيت من زخرف. زخرف يعني دهب مشغول او يكون لك بيت من زخرف او ترقى في السماء او اطلع اطلع كده في السما ولن نؤمن لرقيك. وكمان لو طلعت قدامنا برضو مش هنؤمن الا لما تنزل لنا كتاب نقرأه
حاجة في منتهى الوقاحة ربنا قال له قل لهم هو انا ايه غير رسول بيستلم رسالة بيوصلها لكم انا لنا الاله ولا انا باتخز قرار ولا لي اني اقترح حتى على ربنا يعمل معجزات ولا غيره. خلاص. قل سبحان ربي هل كنت الا بشرا
الكلام ده بقى مختصر جدا في الاية مية وتمنتاشر في البقرة وقالوا بص يا سيدي مية وتمنتاشر وقال الذين لا يعلمون لولا يكلمنا الله او تأتينا اية ما هو العيب مش عليهم. العيب على البهوات المسقفين اللي المفروض انهم بيفهموا واسمهم اهل كتاب. وبيعتبروا نفسهم على الحق
عملوا كده قبل المشركين ما يعملوا كده اليهود قالوا ايه لموسى في سورة البقرة. واذ قلتم يا موسى واذ قلتم يا موسى لن نؤمن لك حتى نرى الله جهرا عشان كده ربنا في الاية مية وتمنتاشر قال ايه؟ كذلك قال الذين من قبلهم مثل قولهم
تشابهت قلوبهم اليهود اهل الكتاب قالوا نفس اللي قالوه المشركين. اللي لا يعلمون عباد اصنام طب ليه دول قالوا زي دول ؟ مع ان دول ناس متعلمة وولاد ناس كده وعندهم كتاب وعندهم انبياء والتانيين شوية جهلة بيعبدوا احجار
تشابهت قلوبهم نفس المشاعر اللي في القلوب هي بتاعة مشاعر الكبر موجودة بقى عند اللي عنده دكتوراة وعند اللي ما بيعرفش يقرا ويكتب. هي هي هتبقى. هيبقى نفس الكفر تشابهت قلوبهم قد بينا الايات لقوم يوقنون. ايات ربنا ومعجزات ربنا شافها ناس قبل كده. منهم
من امن ومنهم من كفر اللي كفر كفر بسبب قلبه اللي فيه مرض اسمه الكبر واللي امن امن لانه بيبحث عن اليقين لقوم يوقنون ناس يطلبون اليقين لكن اللي عاوز يجادل هيفضل يجادل ولن يتوقف
الكفر والايمان قرار الانسان بياخده علشان يرضي شيء في داخله اللي بيبحث عن اليقين لما بيجده بياخد قرار الايمان ليرضي بحثه عن اليقين واللي عنده عقد نفسية وكره للحق وعنده كبر وتمرد على الله بياخد قرار الكفر عشان يرضي
مشاعر الكبر والتمرد والكره اللي جواه معجزة النبي عليه الصلاة والسلام بقى هي ايه ؟ هي القرآن فقط. قال رسول الله صلى الله عليه وسلم ما من الانبياء نبي ما من الانبياء نبي
الا اوتي من الايات ما مثله امن عليه البشر كل نبي اوتي ايات يعني دلائل كافية تجعل الناس تؤمن ومعجزات وانما كان الذي اوتيت وحيا اوحى الله الي واللي انا اوتيته وحي
فارجو ان اكون اكثرهم تابعا يوم القيامة. يعني المعجزة بتاعتي اكبر من كل معجزاتهم فارجو ان اللي يتبعني يتبعني يكون اكتر عدد يوم القيامة. ازاي ؟ بقى معجزة شق البحر اكبر
ولا معجزة القرآن الكريم؟ لا معجزة القرآن الكريم طبعا. ليه ان معجزة شق البحر حجة على اللي شافوها بس وجيل او اتنين سمعوا من بابا ومن جده. وخلص الموضوع. انتم عمركم شفتم حد امن بسيدنا موسى عشان شق البحر بعد تلات تلاف سنة
لكن في ناس بتقرا القرآن بتؤمن ازا الرسالة الخالدة تحتاج الى معجزة خالدة. الرسالة الناسخة الباقية تحتاج الى معجزة باقية خلي بالك كل معجزة من دول بتحتاج النبي بتاعها عشان يعملها. الا معجزة محمد
مش محتاجة محمد النهاردة عشان يعملها. خلص الموضوع خد عندك اكتر من كده كمان المعجزة بتبقى مختلفة على عن المنهج فبتيجي معجزة عشان تدل على صحة المنهج الجديد بقى الفريد
في معجزة محمد ان المعجزة هي المنهج نفسه فاهمين اقصد ايه؟ يعني مسلا السيد المسيح مسلا آآ عمل كان بيشفي الابرص مسلا ماشي؟ بيشفي الايه؟ اللي مولود مسل الاكمه اللي هو اللي مولود آآ ضرير
معجزة عشان تدل على صحة منهجه على صحة الانجيل انما القرآن بيدل على صحة القرآن وصحة نبوة محمد وصحة الاسلام. فالمعجزة هي المنهج وده الجديد في الايه معجزة الاسلام. طيب. او معجزة سيدنا محمد. هو كله اسلام يعني
طيب  اقرا بقى مية وتمنتاشر واقرا بعدها مية وتسعتاشر على طول عشان تفهم علاقتهم ببعض اقرا كده وقال الذين لا يعلمون لولا يكلمنا الله او تأتينا اية كذلك قال الذين من قبلهم
مثل قولهم تشابهت قلوبهم قد بينا الايات لقوم يوقنون انا ارسلناك بالحق بشيرا ونبيا ولا تسأل عن اصحاب الجحيم. يعني ما تضايقش نفسك بقى يا محمد اللي حصل مع الرسل قبلك بيحصل معك. مش انت اول واحد يعني يطلبوا منه الطلبات السخيفة دي
اتطلبت من موسى واتطلبت من قبلك واجعلوها شرط للايمان قبلهم. نفس الطلبات السخيفة. اتطلبت من زملائك الانبياء اللي قبلك. فما تضايقش نفسك يا محمد لان كفر مش معناه ان انت مش على الحق. انا ارسلناك بالحق بالرغم من الايه؟ من السخافة والكفر
بتاعة معظم الناس فمش معنى ان معزم الناس ما امنتش يبقى انت ما انتش آآ ما انتش شاطر يعني في توصيل الرسالة لا مش دليل على على فشل ولا على اي شيء
انا ارسلناك بالحق بشيرا ونذيرا. ولا تسأل عن اصحاب الجحيم. ما تقلقش كمان ربنا مش هيحاسبك على الناس اللي كفرت من قبل  يعني كون ان في ناس كفرت من قومك ده مش دليل انك قصرت في تبليغ الرسالة ابدا ده مش حقيقي
هي رسالة ربنا اصلا طبيعتها ان مش كل الناس تؤمن بها سيؤمن بها فقط من يبحثون عن الحق وعن اليقين اقرأ بقى معي الاية مية وعشرين عشان دي بقى هي الايه؟ الموضوع الاساسي الحقيقة النهاردة
ولن ترضى عنك اليهود ولا النصارى حتى تتبع ملتهم. قل ان هدى الله هو الهدى ولئن اتبعت اهواءهم بعد الذي جاءك من العلم ما لك من الله من ولي ولا نصير
ركزوا بقى معي اوي اوي ما تحاولش ترضي اليهود ولا النصارى. لانهم مش هيرضوا عنك الا في حالة واحدة انك تتبع ملتهم تاني مرة نشوف ربنا بييأس النبي عليه الصلاة والسلام
منهم بيأسه بيقول له ايه اسبق منهم اول مرة في الاية خمسة وسبعين افتطمعون ان يؤمنوا لكم وقد كان فريق منهم يسمعون كلام الله ثم يحرفونه من بعد ما عقلوه. وهم يعلمون. يعني انتم لسة
عندكم امل يؤمنوا بعد كل الفساد اللي افسدوه والتحريف اللي حرفوه هنا بقى ولن ترضى عنك اليهود ولا النصارى حتى تتبع ملتهم. ها ما فيش فايدة مش هيؤمنوا مش هيبقوا سعداء بك الا لما انت تترك الاسلام. اكتر من كده نقول لك ايه
الله طيب غريبة ما هو فيه ناس منهم امنت ليه ربنا يعني يقول كده للنبي وللصحابة هل النبي والصحابة بقى غلطانين انهم استمروا في دعوة اهل الكتاب؟ لأ ربنا ما قلهمش يتوقفوا عن دعوتهم. خالص
لكن النبي عليه الصلاة والسلام ما كانش عايز افراد منهم يؤمنوا زي ما افراد منهم امنوا لا. النبي عليه الصلاة والسلام كان يطمع في ان كلهم يؤمنوا ويدخلوا في دين الله افواجا
وده اللي ربنا قال للنبي انه يبقى واقعي في في نزرته لهم. علشان ما يبذلش وقت وجهد معهم زيادة عن اللزوم ممكن غيرهم يكون اولى منهم بهذا الجهد وهذا الوقت. لكن ما قالش للنبي ولا قالش للصحابة يتوقفوا عن دعوتهم ابدا. ولكن
الواقعية بتقول الناس دي ما فيش امل منها يعني من معزمها وامن منهم ناس وبيؤمن منهم ناس مستقلة  اذا القرآن يدعو لنظرة واقعية. ده بقى التدبر. ان انا ازاي اتعلم؟ ازاي ربنا ربى النبي؟ ازاي ربنا شكل طريق
تفكير النبي صلى الله عليه وسلم. احنا قدم لنا محمد النبي صلى الله عليه وسلم. ولم يقدم لنا محمد المفكر وده ضيع علينا فرصة ان احنا نتعلم كيف كان يفكر
قدم لنا ان كل حاجة وكل كلمة قالها وكل قرار اخده كان بوحي. هذا غير صحيح غير حقيقي النبي صلى الله عليه وسلم كان يستشير وكان يستخير الله! هيستشير في الوحي ازاي! لو وحي وربنا امره بامر هيروح يستشير ام سلمة
ازاي؟ هيستشير مين؟ ما ينفعش وكان يستشير الصحابة ويستشير وربنا امره بالاستشارة. امره بانه انه انه وشاورهم في الامر ازا كان هناك اشياء وقرارات كانت باجتهاد من النبي صلى الله عليه وسلم. ما دام باجتهاد يبقى كان بيجتهد طب ما هو اولى الناس في دراسة اجتهاده هو النبي. بقى اروح ادرس اجتهادات علماء
واسيب النبي؟ طيب طيب تعالوا بقى ركزينا بقى عشان موضوع الديانة الابراهيمية اللي طالعة لنا دلوقتي عايزين نفهم الموضوع ولن ترضى عنك اليهود ولا النصارى حتى تتبع ملتهم طب وايه يعني؟ مش ملتهم دي هي ملة ابراهيم؟
مش هم ديانات ابراهيمية لأ كمل الاية كمل بقى الاية عشان تفهم ولن ترضى عنك اليهود ولا النصارى حتى تتبع ملتهم قل ان هدى الله هو الهدى. ولئن اتبعت اهواءهم بعد الذي جاءك من العلم ما لك من الله من ولي ولا نصير. يعني
ميلتهم دي مش هي هدى الله هي ضد هدى الله اومال مصدر ملتهم ايه ؟ كمل ولئن اتبعت اهواءهم. يبقى ملتهم مصدرها الاهواء جمع الهوى المزاج الشهوات حب الدنيا حب الرياسة حب الشهرة حب العنصرية حب الكبر الغرور هي دي
ده الاهواء دي هي مصدر هذه الملة وملة الكفر واحدة. خلي بالك ما قالش حتى تتبع تتبع ملتيهم. لا هي ملة واحدة دينين مختلفين اليهودية والنصرانية لكنها ملة واحدة والكفر ملة واحدة
خلاص ما نتبعش ملتهم اومال نتبع من اللي ملة محمد بين الاتنين اقفز فوق الخمستاشر اية اللي جاية كلهم عن سيدنا ابراهيم تقريبا ورح للاية مية خمسة وتلاتين وقالوا كونوا هودا او نصارى تهتدوا. قل بل ملة ابراهيم حنيفا وما كان من المشركين
هات بقى الاية مية وعشرين قصاد الاية مية خمسة وتلاتين دي مية خمسة وتلاتين اهي قدامنا اليهود والنصارى بيدعونا  اننا ندخل في دينهم نتبع ملتهم ونبقى يهود او نبقى نصارى علشان ايه عشان نهتدي
فربنا بيأمر النبي عليه الصلاة والسلام انه يقول لأ ما فيش غير ملة ابراهيم اللي هي الحنيفية قل بل ملة ابراهيم حنيفا بس فقط اسمع بقى ولم وما كان من المشركين
وما كانش من المشركين يبقى ملة اليهود والنصارى شركية يشوبها الشرك وليس هي ملة ابراهيم تاني هاتبقى مية وعشرين خلاص هات بقى مية وعشرين انت كده ركز خلاص مية خمسة وتلاتين وضحت ان ملتنا هي ملة ابراهيم اللي هي الحنيفية
والملل الاخرى شركية. هات بقى ولن ترضى عنك اليهود ولا النصارى حتى تتبع ملتهم. قل ان هدى الله هو الهدى. من مية خمسة وتلاتين انا كده فهمت ان هدى الله هو ملة ابراهيم
يبقى ملة ابراهيم لا علاقة لها بملة اليهود والنصارى. امال ملتهم ايه؟ الهوى ما احنا قلنا ولئن اتبعت اهواءهم بعد الذي جاءك من العلم ما لك من الله من ولي نصير! يبقى دول ملتهم الهوى. الخلاصة بقى نحن لسنا ضد الملة الابراهيمية ابدا. ما فيش حاجة
اسمها الديانة الابراهيمية. الدين هو الاسلام الملة ملة ابراهيم اللي هي ايه؟ اللي هي الحنيفية. يعني ايه حنيفية  حنيفا يعني منحرفا الحنيفية هي الانحراف سيدنا ابراهيم قومه كلهم كانوا مشركين فانحرف عن شركهم وصحح المسار
ملة ابراهيم هي الشجاعة. هي السباحة ضد التيار. هي الخروج خارج القطيع. ازا كان القطيع بيجري ويقفز من فوق الجبل ويهلك نفسه  ويلقي بنفسه في النار. ملة ابراهيم هي دين الاسلام. فاحنا اعتراضنا مش على الابراهيمية اللي بيخترعوها دلوقتي ابدا والله
احنا اعترضنا ان ناس لا علاقة لهم بالابراهيمية هتنسب نفسها للابراهيمية زورا ونجلس معهم ونقرهم على ان اللي هم عليه ده ملة ابراهيم لا والله ابدا. بينما القرآن بيقرر ان اللي هم عليه ضد ملة ابراهيم
تاني بقى عشان اكون واضح اعتراضنا على الدعوات التي تدعو لتوحيد الاديان تحت مزلة الابراهيمية ليست اعتراضا على ابراهيمية. احنا الابراهيمية اللي عايز يوحد الاديان كلها اهلا وسهلا يلا. اتفضلوا
قولوا اشهد ان لا اله الا الله محمد رسول الله. اتوحدت الاديان في الملة الابراهيمية اللي هي دين الاسلام. اعتراضنا هو ان احنا نقر لناس ابعد ما يكونوا عن الملة الابراهيمية
انهم بيتبعوا ملته ونقرهم على ان هم لهم آآ يعني ان هم يعني آآ آآ ملة ابراهيم ليه احنا اسفين جدا اما تقرا الايتين اللي بعد مية خمسة وتلاتين بقى هتفهم انهم هيبقوا ابراهيميين امتى ؟ لما يدخلوا الاسلام
خلاص هننهي الحلقة الليلة بقراءة التلات ايات دول من مية خمسة وتلاتين لمية سبعة وتلاتين. احنا لسة طبعا هنرجع بكرة وناخد من مية واحد وعشرين بس خلينا نقراهم بردو لهم علاقة بالايات بتاعتنا النهاردة. خلاص
يلا اقرا معي مية خمسة وتلاتين وقالوا كونوا هودا او نصارى تهتدوا. قل بل ملة ابراهيم حنيفا وما كان من المشركين. يبقى اليهودية والنصرانية ليسوا ملة ابراهيم امال ايه هي؟ امال ايه؟ مية. ايه هي ملة ابراهيم طيب؟ ملة ابراهيم؟ اقرا. مية ستة وتلاتين
قولوا امنا بالله وما انزل الينا وما انزل الى ابراهيم واسماعيل واسحاق ويعقوب والاسباط وما اوتي موسى وعيسى وما اوتي النبيون من ربهم نفرق بين احد منهم ونحن له مسلمون
نحن له مسلمون. هي دي ملة ابراهيم. اللي هي ايه؟ انكم تقولوا امنا بالله. يبقى تؤمن بالله وما انزل الينا يعني تؤمن بالقرآن الكريم وما انزل الى كل الانبياء والرسل بقى خلاص. ابراهيم واسماعيل واسحاق ويعقوب والاسباط وما اوتي موسى وعيسى وما اوتي النبيون. كلهم من ربهم
لا نفرق بين احد منهم ونحن له مسلمون هو ده اللي يجعلك على ملة ابراهيم. انك تؤمن بكل الكتب وكل الرسل. غير كده يبقى انتم ماشيين على مزاجكم. ولان اتبعت اهواءهم
اقرا مية سبعة وتلاتين فان امنوا بمثل ما امنتم به فقد اهتدوا. وان تولوا فانما هم في شقاق. فسيكفيكهم الله وهو السميع العليم. فان امنوا يعني لو امنوا بمحمد عبد ابن عبد الله نبيا ورسولا
وامنوا بالقرآن كتابا مش الاية اللي قبلها. انا بس نسيت احطها على الشاشة. الاية اللي قبلها. اهي قولوا امنا بالله وما انزل الينا اللي هو القرآن. وبعد كده وما انزل الى ابراهيم
اسماعيل واسحاق ويعقوب والاسباط وما اوتي موسى وعيسى وما اوتي النبيون من ربهم مية سبعة وتلاتين بتقول لك امتى هم هيبقوا ابراهيميين بقى فان امنوا بمثل ما امنتم به فقد اهتدوا وقلنا الهدى هو ملة ابراهيم
وان تولوا فانما هم في شقاق فسيكفيكهم الله وهو السميع العليم الخلاصة احنا مش معترضين على الابراهيمية خالص اللي عاوز يدخل في الابراهيمية معنا يتفضل يقول اشهد ان لا اله الا الله. محمدا عبده ورسوله. غير كده
ما فيش حاجة اسمها ابراهيمية. غير كده ما تبقاش ملة ابراهيمية ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعل
قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك
تحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. الله اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك. وسعينا كله
في مرضاتك. اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا مغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتاب كتلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك
اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي
الشامي وفي كشميرة وفي الهند وفي سريلانكا. وانصر كل من نصرهم واخذل كل من خذلهم. وطهر المسجد الاقصى من الدنس فانهم لا يعجزونك. الله اللهم من قضى منا بالوباء المنتشر فاكتبها له شهادة. ومن كان منا ومن احبابنا او من اخواننا او من اخواتنا او من مشايخنا او من علمائنا مريضا به او حاملا
البسه ثوب الصحة والعافية عاجلا غير اجل. ومن لم يصب به فقه شره وابعده عنه. ولا تسلطه الا على اعدائك اعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك. واحياها يا ربنا بمعرفتك. وامتها يا مولانا على
شهادتي في سبيلك انك نعم المولى ونعم النصير. وصلي اللهم وسلم على سيدنا محمد وعلى اله وصحبه ومن تبع هداه والسلام عليكم ورحمة الله وبركاته نراكم غدا باذن الله في نفس هذا الموعد ان كنا من اهل الدنيا
