السلام عليكم ورحمة الله وبركاته. اهلا بحضراتكم في المقطع رقم تمنمية خمسة تسعين من مقاطع حظر التجول والحلقة الثانية والعشرون من حلقات تدبر سورة المائدة من اكتر الايات التي تستخدم في الهجوم على الاسلام والمسلمين خاصة في الغرب
وازهارهم بمزهر انهم ما يقدروش يتعايشوا مع غير المسلمين في مجتمع واحد هي الاية واحد وخمسين من سورة المائدة واللي كتير من الناس الحقيقة فاهمينها غلط سواء مسلمين او غير مسلمين. اقرا معي كده الاية واحد وخمسين والاية اتنين وخمسين
اعوذ بالله السميع العليم من الشيطان الرجيم يا ايها الذين امنوا لا تتخذوا اليهود والنصارى اولياء آآ بعضهم اولياء بعض ومن يتولهم منكم فانه منهم ان الله لا يهدي القوم الظالمين
فترى الذين في قلوبهم مرض يسارعون فيهم يقولون نخشى ان تصيبنا داء دائرة فعسى الله ان يأتي بالفتح او امر من عنده فيصبحوا على ما اسروا نادمين فيصبحوا على ما اسروا في انفسهم نادمين
ويقول الذين امنوا الذين اقسموا بالله اه اها هؤلاء الذين اقسموا بالله جهد ايمانهم انهم لمعكم حابيطة اعمالهم فاصبحوا خاسرين  طيب قلنا في حلقة سابقة انه كانت هناك علاقة اسمها علاقة الموالاة يعني التحالف
يصبح فلان مولى فلان او قبيلة بتوالي قبيلة حليفة لقبيلة فلما فلان يوالي فلان يدافعوا عن بعض آآ في في القتال آآ يدفعوا الديات غرامات اللي على بعض يساعدوا بعض فيها
وكانوا حتى يرثوا بعض والموالاة دي نوع من الاخوة ونوع من العلاقة الحميمة جدا على مستوى الدول والامم الموالاة ايضا بمعنى التحالف والاعتماد على الاخر والدفاع المشترك والكلام ده كله
وان الدولة آآ توالي دولة فتبدأ تعتمد عليها في اكلها وشربها وتسليح جيشها وتدريب جنودها وهكزا  اقرأ كده معي واحد وخمسين يا ايها الذين امنوا لا تتخذوا اليهود والنصارى اولياء. بعضهم اولياء بعض. ومن يتولهم منكم
فانهم فانه منهم ان الله لا يهدي القوم الظالمين اول حاجة نداء يا ايها الذين امنوا بيذكر به الله المؤمنين انهم هم اللي اتخذوا قرار الايمان وبالتالي هذا القرار له تبعات
منها الاتباع والطاعة والامتثال لاوامر الله فعادة يأتي هذا النداء قبل الامر بشيء عظيم او النهي عن شيء كبير حاجة مهمة يا ايها الذين امنوا لا تتخذوا اليهود والنصارى اولياء. خلاص لا تتحالفوا معهم وتعتمدوا عليهم بعد ما شفتم في العشر
السابقة كفرهم بالنبي عليه الصلاة والسلام وبالقرآن وكرههم للاسلام. ما ينفعش بعد كل ده نامن لهم في الامور الحساسة التي تمس امن المجتمع بعض الناس تشددوا جدا في معنى كلمة اولياء. فقالوا لأ معناها
ان آآ آآ يكون معناها ان المسلم يواليهم في العقيدة فقط. يعني يبقى يعتقد ان معتقداتهم افضل من معتقد الاسلام طبعا ده بينتهي بالكفر. لان الانسان بيصبح زيهم في كراهية الاسلام
آآ وتصبح الخطوة اللي بعدها انه يرتد عشان كده في الاية اربعة وخمسين ربنا تكلم عن الردة. الاية على طول اللي بعد المجموعة دي من الايات ربنا تكلم عن الردة. وقال
يا ايها الذين امنوا من يرتد منكم عن دينه فيمت وهو كافر آآ من يرتد منكم عن دينه فسوف يأتي الله بقوم يحبهم ويحبونه اذا الموالاة معناها موافقتهم في كل شيء حتى العقيدة. ده في رأي من الاراء اللي هو تشدد قوي ان يعني الموالاة دي يعني لازم يبقى خلاص يعني واحد هيبقى مسيحي خلاص
على النقيض من هذا الرأي رأي تاني بقى تشدد الناحية التانية. قال لك لا لا لا الموالاة دي هي اي مودة واي موادعة لهم يعني تعزم واحد منهم على العشاء انت كده بقيت موالي
انت كده انطبقت عليك الاية ما ينفعش يبقى عندك اي علاقة صداقة بهم خالص طيب تعالوا بقى نناقش الرأي ده. عشان ده الرأي الحقيقة ايه؟ الرأي ان غلط يعني انا دلوقتي فاكر من حوالي اتناشر تلتاشر سنة كنت بصور مع استاز القانون الدولي في جامعة يو سي ال
يونفرسي كولاجو في لندن اسمه دكتور فيليب سانز كنا بنصور معه فيلم الجهاد ضد الارهاب آآ واحنا بنصور معه في بيته وهو بيتكلم بيقول في قدام الكاميرا اللي بيسأل عن الارهاب وقتل المدنيين الابرياء يروح يشوف العصابات اليهودية اللي كانت بتعمله
وفي فلسطين اللي هي النهاردة بقى اسمها اسرائيل. لما كانت بتفجر الفنادق ووسائل المواصلات انا وقفت التصوير قلت له دكتور رائع جدا لكن معلش ممكن نعيد التصوير تاني وبدل كلمة المنزمات اليهودية
خليها المنزمات الصهيونية عشان بس ما نتهمش ان احنا معادين للسانية الراجل شبه طردنا من بيته خلينا انتم جبنا ما لكم خايفين كده يا ابني الاسلام هو اللي بيتهاجم انت ما انتاش معادي للسامية لما تقول المنزمات اليهودية
ورح قل لهم ان انا يهودي نعم انت يهودي؟ قال لي اه انا يهودي انا ما كنتش اعرف ان هو يهودي بعد كده بعد ما خلصنا معه بعمل بحث عن الراجل ده
لقيت له مواقف عجيبة جدا فاتح مكتبه سبيل دافع عن عشرة من معتقلين جوانتانامو مجانا كاتب كتابين اتحاكم بسببهم في امريكا كتاب اسمه لوليس ويلد يعني عالم بلا قانون. وكتاب اسمه تورتشر تيم يعني فريق التعزيب
اسبت في كتابينه دول ان جورج بوش رئيس امريكا في الوقت ده ودونالد رامز فيز اللي كان وزير الدفاع هم اللي كانوا على علم بالتعزيب اللي بيحصل في سجن ابو غريب
وفي جوانتانامو وكشف فضيحة كبيرة جدا. اتحاكم بسبب الكلام داهو طيب اسأل سؤال بقى معلش. واحد زي ده يهودي وعمال بيدافع عننا. ده ما اقدرش اعزمه على العشاء زي اللي بيقول
انا كده ببقى موالي لليهود والنصارى ما اقدرش اشكره ما اقدرش اجيب له ازازة آآ ريحة هدية  ما اقدرش اشكر فيه قدام الناس واقول يا جماعة الراجل ده وقف معنا ازاي
ازاي ايوة انت هتعترض ولا ايه ؟ القرآن قال كده واضحة اهي. يا ايها الذين امنوا لا تتخذوا اليهود والنصارى اولياء. بعضهم اولياء بعض. ومن يتولاهم منكم فانه ان الله لا يهدي القوم الظالمين
طيب اقول لك على حاجة انا عندي حالة تانية كمان المحامي بتاع معظم القيادات الاسلامية في امريكا اللي واجهت يعني تعنت واضطهاد قانوني شديد بعد حداشر سبتمبر ايام ادارة جورج بوش وكده يهودي محامي يهودي اسمه ستانلي كوهين
الراجل ده متعاطف مع القضية الفلسطينية لاقصى درجة هو لسه خارج من السجن على فكرة هم استجنوه يعني فضلوا وراه لغاية ما لبسوه تهمة واتسجن تمنتاشر شهر ولسه خارج من من سنة كده
دي صورته على تويتر صورته مع مين؟ مع الشيخ احمد ياسين وده قريب كان آآ القائد اسماعيل هنية بيسلموا آآ جايزة او حاجة زي كده. لما كان بيزور غزة. الله
واحد زي ده يهودي بس واقف معنا وبيدافع عننا واتسجن بسببنا وبسبب ارائه المؤيدة لنا. ده اه يعني يعني لما يدخل السجن ما بعتش عيش وبيض ولبن لبيته عشان عياله ياكلوا يعني مسلا مش فاهم! ما اروحش ازوره في السجن
هل معقول ده المنهي عنه في الاية؟ معقول ده ده في حالات كتير كلكم اكيد عارفينه يعني الجامعات امريكا كلها مانعاه من الكلام دلوقتي. وقناة الجزيرة عملت عنه آآ آآ وثائقي فيلم وثائقي
اسمه يهودي ضد التيار دكتور نور اوريكم صورته اهو. وهو بيتكلم في آآ في المؤتمرات بتاعته حاطط علم فلسطين وهو بيتكلم. ده يهودي امريكاني يا جماعة  اعتقل اعتقل في اسناء المزاهرات اعتراضا على آآ ضرب غزة. الله! مش فاهم انا! لما يبقى واحد زي ده يهودي! وبيعتقل
وهو بيدافع عننا وفي كل مكان بيدافع عننا وكلكم شفتم عند في فيديو مشهور له لما بتطلع آآ آآ بنت آآ في جامعة آآ آآ بتقول له انا حاسة ان انا بيجي لي كوابيس بسبب كلامك وهيجي لي كوابيس وهاموت من كتر الكوابيس عشان خاطر اللهجة المعادية للسمية. قال لها باقول لك
كفاية آآ دموع تماسيح دموع التماسيح دي انا لا احترمها ومش هتوقف كلكم عندكم الفيديوهات دي. الله معقول دول هم دول اللي لما اودهم لما اشكرهم لما اعاملهم كويس يبقى يبقى يبقى انا كده آآ تنطبق علي اية دي يا ايها الذين امنوا لا تتخذوا اليهود والنصارى اولياء بعضهم اولياء بعض
اولا ده طبعا كلام ربنا ولا يمكن يكون غلط لكن احنا فهمنا لكلام ربنا كثيرا ما يكون غلط بصوا بقى صلوا على رسول الله في قاعدة احنا في مؤسسة جسور اكتشفناها
وهو ان لما تجد اية فيها حث على العنف او القتال او لها علاقة بموضوع العلاقة بالكفار او كده والناس اللي بيكرهوا الاسلام بيقدروا يطلعوا منها شبهات عشان يهاجموا بها الاسلام. ويبينوا العنف بتاعنا وعدم قدرتنا على التعايش مع الاخر وكده
الرد على الشبهة دي بيكون في سياق صغير جدا سميناه يعني ايه؟ يعني اطلع. سبع ايات لقدام او سبع ايات لورا. هتجد اجابة مع ان انا من حقي اقول لك خد القرآن كله من الفاتحة الى سورة الناس
آآ سياق واحد وانا مؤمن هقول كده لكن انا مش محتاج اقول كده اي شبهة تخص الجهاد القتال العلاقة بغير المسلمين هتلاقي الاجابة عليها موجودة في سياق قصير جدا  لو طلعنا لقدام ست ايات بس
وقرينا الاية سبعة وخمسين  قبل ما انتقل من واحد وخمسين هنقراها مع بعض واحد وخمسين وبعد كده نقرا سبعة وخمسين عشان خلوا واحد وخمسين في ذهنكم واحنا بنقرا سبعة وخمسين
يا ايها الذين امنوا لا تتخذوا اليهود والنصارى اولياء. بعضهم اولياء بعض ومن يتولاهم منكم فانه منهم ان الله لا يهدي القوم الظالمين. اسمع بقى سبعة وخمسين يا ايها الذين امنوا لا تتخذوا الذين اتخذوا دينكم هزوا ولعبا من الذين اوتوا الكتاب من قبلكم
كفار اولياء واتقوا الله ان كنتم مؤمنين تاني؟ طيب. يا ايها الذين امنوا لا تتخذوا ما قالش اليهود او النصارى. قال ايه بقى؟ الذين اتخذوا دينكم هزوا ولعبا من الذين اوتوا الكتاب من قبلكم اللي هم اليهود والنصارى. وكمان الكفار والكفار اولياء
اتقوا الله ان كنتم مؤمنين. الاية دي مفسرة للاية واحد وخمسين اقول لكم على حاجة ناسخة للاية واحد وخمسين. بس الناس مش فاهمة معنى النسخ للاسف النهي هو عن اتخاذ الذين يسخرون من الدين ويستهزئون بديننا من الذين اوتوا الكتاب من قبلنا اللي هم مين؟ اليهود والنصارى
وكمان الكفار عباد الاصنام والبوزين والهندوس واي دين تاني بقى ها هو ده المنهي عنه النسخ ليس الغاء حكم بحكم جديد فقط. مش شرط النسخ عند علماء السلف هو تخصيص العام
او تفسير المبهم يعني اية عامة جت اية تانية تخصصها بقى اسمها ناسخة او اية مبهمة. جت اية تانية تفسرها بقى اسمها ناسخة. ناسخة مش بتلغي حكم. ناسخة يعني ايه؟ بتشرح
صح اكتر بتشرح اكتر الاية سبعة وخمسين في حالتنا خصصت واحد وخمسين ازاي واحد وخمسين بتقول ايه يا ايها الذين امنوا لا تتخذوا اليهود والنصارى اولياء. الاية عامة جدا. اليهود والنصارى. عامة جدا
يعني بتاع آآ تلاتة مليار في العالم دلوقتي   الاية العامة دي قبلها على طول الحديث كله كان عن عيوب اليهود والنصارى والاخطاء اللي وقعوا فيها كل فريق وقع في اخطاء عاملة ازاي
تمام فكان جت جت سيرتهم عموما بطريقة عامة في الاية واحد وخمسين لكن تيجي بقى سبعة وخمسين تخصص النوعية اللي ممنوع ناخدها اولياء من اليهود والنصارى. فتقول لك ايه يا ايها الذين امنوا لا تتخذوا الذين اتخذوا دينكم هزوا ولعبا من الذين اوتوا الكتاب من قبلكم. اللي هم اليهود والنصارى
والكفار اولياء يعني من الاخر كده خلوا عندكم كرامة ازاي تثقوا في ناس بتسخر وتستهزأ من دينكم وتروحوا تعملوا معهم تحالف عسكري او تحالف سياسي وهم بيسخروا من دينكم ولا حتى الموالاة بمعنى الصداقة. اللي ما يحترمش دينك تقطع علاقتك به تماما. مش هتاخده تعزمه على العشاء
واتقوا الله ان كنتم مؤمنين اختار بين الايمان وبين موالاة الكافرين اللي بيسخروا من دينك احنا مش بنتكلم في مسألة فرعية دي مسألة اساسية تقدح في الايمان ثم علشان يقرفك بقى ويشعرك بالتقزز من موالاة الناس دول يقول لك ايه. بص الاية تمانية وخمسين
واذا ناديتم الى الصلاة اتخذوها هزوا ولعبا ذلك بانهم قوم لا يعقلون ولما بيسمعوا الاذان بيقعدوا يتريقوا عليه ويسخروا من كلماته. يقولوا سامع الراجل اللي بينهق ده؟ سامع الراجل اللي بيجعر ده
طبعا ما حدش هيسمع كلمات الاذان ويسخر منها الا لو كان عقله خفيف او اهبل الأذان له معنى عظيم معانيه جميلة عظيمة الله اكبر الله اكبر الله اكبر الله اكبر تبدأ في اول الاذان اربع مرات. الله اكبر يا جماعة
بتترجم بالانجليزي بالغلط غلط او الله غلط تترجم الله ما بيترجموهاش كده. اسأل ما بيترجموهاش كده ليه؟ يقول لك عشان دي كده جملة ناقصة. طب ما هي بالعربي جملة ناقصة ايضا
الله اكبر. لما اقول لك احمد اكبر. جملة ناقصة. زي ما يقول لك احمد اكبر من عمرو احمد اكبر من اخيه الله اكبر ايوة فعلا جملة ناقصة لكن يكملها موقف
ففي الحرب بنقول الله اكبر من هذا العدو لما ننتصر نقول الله اكبر من هذا النصر عشان ما نفرحش بنفسنا. لما بنطفي نار نقول الله اكبر من هذا الحريق الاذان الله اكبر بتناديك وتقول لك الله اكبر من التجارة اللي في ايدك من البيزنس اللي في ايدك من اي عمل في ايدك دلوقتي بيلهيك عن الصلاة
فالفكرة ان الاذان نفسه كلماته كلها جميلة. لها معاني عظيمة لن يسخر منها الا شخص متخلف حي على الصلاة حي على الصلاة اللي هي تواصل مع السماء حي على الفلاح يعني النجاح. ازا النجاح في الدنيا والاخرة متوقف على التواصل مع السماء
حي على الصلاة حي على الفلاح تقرن النجاح بالتواصل مع السماء. حاجة جميلة قارن ده بقى بدق جرس الكنيسة نفخ البوق بتاع اليهود لاعلام الناس احنا مش بنتريق على حاجة لكن اللي بنقوله هل فيه مقارنة
هل ممكن يسخر يهودي او مسيحي من كلمات الاذان الا اذا كان بجد مجنون كده ربنا قال واذا ناديتم الى الصلاة اتخذوها هزوا ولعبا ذلك بانهم قوم لا يعقلون  نرجع بقى للاية اتنين وخمسين
نقرا واحد وخمسين وبعد كده نقرا وراها ايه ؟ اتنين وخمسين معلش. هنقرا واحد وخمسين تاني معلش  يا ايها الذين امنوا لا تتخذوا اليهود والنصارى اولياء بعضهم اولياء بعض. ومن يتولهم منكم فانه منهم
ان الله لا يهدي القوم الظالمين لازم نفهم ان الموالاة درجات اعلاها الموالاة في الدين يعني الرضا بدينهم ان واحد مسلم يقول ان عقيدة اليهود والنصارى ما فيهاش مشكلة. وآآ وعارف انهم بيكفروا بالنبي عليه الصلاة والسلام. يعني بيعتبروه كذاب على فكرة. يعني معنى ان هم
مش مؤمنين به  يعني بيعتبروه كزاب بس خلاص. ما هو قال على نفسه نبي تقول لي لأ انا مش شايفه نبي بس انا بحترمه لأ ما فيش حاجة اسمها شايفه نبي وبحترمه. هو قال على نفسه نبي. لو انت مش مؤمن بكده يبقى انت بتكذبه خلص الموضوع
بس كده وبيكفروا بالقرآن والمسيحيين بيؤلهوا السيد المسيح. وبيعتبروه ابن الله. واليهود بيكذبوه بيعتبروه كذبوا ما هواش نبي اصلا بعد كل ده ترضى بهذه العقائد الفاسدة وتقول لي آآ انا شايف ان كله في النهاية طرق بتؤدي الى الله لا انا اسف
دي موالاة اعلى اعلى درجة من درجات الموالاة هنا هي الرضا بالدين. الرضا بدينهم. يعني نحن لا نرضى عن عقيدتهم. ولكن جيرانا آآ معنا زملائنا. آآ نعاملهم بالحسنى. مطلوب امرنا ان احنا نعاملهم بالحسنى
بالبر وبالقسط يعني  بعد كده في موالاة التحالف السياسي والعسكري معهم ضد المؤمنين. ده برضو غير جائز انك تحالفهم بدون ضرورة او تحالفهم ضد المؤمنين خلاص؟ لكن لو فيه ضرورة اه لو فيه مصلحة ممكن
لكن ما ترميش نفسك في عبهم. ما تبقاش ترمي باسرارك وتعتمد عليهم ربنا قال ومن يتولاهم منكم فانه منهم. يعني ايه فانه منهم؟ يعني يستحق نفس عقابهم يوم القيامة ان الله لا يهدي القوم الظالمين
اللي بيعمل كده في نفسه هو اللي ظلم نفسه اقرا بقى اتنين وخمسين سترى الذين في قلوبهم مرض يسارعون فيهم. يقولون نخشى ان تصيبنا دائرة فعسى الله ان يأتي بالفتح او امر من عنده فيصبحوا على ما اسروا في انفسهم نادمين
الذين في قلوبهم مرض دولم وناس ايمانهم ضعيف بيتأرجح بين الايمان والكفر كلمة تجيبهم وكلمة توديهم التطور الطبيعي بتاع الذين في قلوبهم مرض هو انهم لو ايمانهم لم يثبت هيبقوا منافقين
في بلدنا في قلوبهم مرض دول بيتأرجحوا بين الايمان والكفر. لو لم يثبتوا على الايمان هيبقوا منافقين او يرتدوا دول بقى مش بيقدروا يتخلوا عن علاقتهم باليهود والنصارى. وبيستمروا في نفاقهم باستمرار
كان فيه اتنين من كبار زعماء المدينة على علاقة تحالف وموالاة باليهود. هما عبدالله بن ابي بن سلول وعبادة بن الصامت. عبادة من الصامت اعلن ولاءه لله ولرسوله وترك التحالف مع اليهود
رضي الله عنه وارضاه. بينما ابن سلول ما قدرش يعمل كده وقال انا محتاجهم ما حدش يعرف ايه اللي ممكن يحصل بالزات بعد هزيمة احد والاسلام كاد ان هو يستأسر في الاحزاب
فقال لك مين عارف يمكن آآ قريش يهزموا المسلمين ويجتاحوا المدينة ساعتها انا هاحتاج يهود المدينة فالمنافقين وقفوا معهم  طيب وتجد النهاردة المنافقين يقفوا معهم حتى لو هيقفوا ضد الفلسطينيين
يعني الفلسطينيين مسلا مش عاوزين يبيعوا بيوتهم ودكاكينهم اللي في القدس علشان اليهود ما يهودوش القدس ييجي المنافقين اللي بيحملوا اسماء عربية وجايين من دول عربية آآ دول مسلمين المفروض ها يشتروا هم البيوت والدكاكين من الفلسطيني اللي محتاج فلوس
ها فيبيعها وبيبيعها العربي مسلم واذا بالعربي ده بعد كده يروح يبيعها هو لليهود فترى الذين في قلوبهم مرض يسارعون فيهم يعني يسارعون في ارضائهم ومساعدتهم وفي موالاتهم. يقولون نخشى ان تصيبنا دائرة
الامور تتغير في العالم واحنا محتاجينهم عشان نفضل في مراكزنا وكراسينا في السلطة فعسى الله ان يأتي بالفتح او امر من عنده فيصبحوا على ما اسروا في انفسهم نادمين. عسى كلمة رجاء
لما يقولها لمسلم يبقى بيرجو الله لكن لما الله يقول عسى يبقى للتحقق سيتحقق ربنا لا يرجو من احد فلما ربنا يقول عسى الله ان يأتي يعني سيأتي الفتح وامر من عنده
لكن متى لا نعرف  ربنا سيغير الاحوال بطريقة تجعل هؤلاء المنافقين يندمون على موالاتهم لليهود وللنصارى. طيب تلاتة وخمسين  ويقول الذين امنوا اهؤلاء الذين اقسموا بالله جهد ايمانهم انهم لمعكم حبطت اعمالكم
اهلهم فاصبحوا خاسرين المؤمنين بيتعجبوا من حال المنافقين. وبيقولوا لبعض المؤمنين بيتكلموا في بعض اهؤلاء الذين اقسموا بالله جهد ايمانهم انهم لمعكم. بيتكلموا على المنافقين بقى دول اللي اقسموا بالله مية يمين
جهد ايمانهم مية يمين حلفوا الحلفانات كلها. قعدوا في كل المؤتمرات بتاعة الجامعة العربية. قعدوا في كل دوا. كم مرة يقعدوا ويحلفوا انهم لمعكم انهم معنا انهم زينا انهم مننا
كل ده توكيد ان حرف توجيد لمعكم لام القسم وفي الاخر طلعوا منافقين وواقفين مع اعدائنا. فربنا يرد يقول حبطت اعمالهم فاصبحوا خاسرين يعني اي عمل صالح عملوه مش هينفعهم بحاجة يوم القيامة
شايفة يبنوا بقى مساجد يطبعوا بقى مصاحف يوزعوا تمر في رمضان. يعملوا اللي هم عايزينه بقى في في منافقين بيبنوا ملاجئ ايتام ويفتحوا مع جمعيات خيرية. لكن نفاقهم وموالاتهم لاعداء الاسلام
دليل عدم اخلاصهم وده بيلغي الثواب تماما بتاع الاعمال الخيرية اللي بيعملوها. حبطت اعمالهم. وكلمة حبطت دي من حبطة الناقة. يعني ايه؟ الناقة بتفضل تاكل تاكل تاكل بيجي لها مرض يجعلها ما تشعرش بالشبع. فتفضل تاكل
تاكل تاكل وتموت بالتخمة فالتعبير بليغ جدا ليه  الناقة لما بتفضل تاكل كتير كده وتنتفخ كرشها يكبر صاحبها لو عبيط بيفتكر انها عمالة تسمن ومش فاهم انها هتموت بالشكل دوا. لو واحد متمرس وفاهم الدنيا وفاهم في تربية الجمال يعرف ان الناقة دي مريضة ومش حاسة بالشبع
لكن لو هو اهبل هيبقى فاكر اهي عمالة تسمن دي بقى لما تدبح هترمي لحمة كتير وتجيب فلوس كتير وفجأة تموت قيمتها بتبقى صفر خلاص بتصبح ميتة فبتروح كل اماله. كذلك المنافقين هيروحوا يوم القيامة عندهم امل ان شوية الاعمال الخيرية اللي عملوها. شوية الملاجئ الايتام اللي فتحوها شوية المصاحف
اللي طبعوها هتنفعهم يوم القيامة لكن اعمالهم دي ستحبط كما كانت تحبط الناقة في الدنيا خلاص احنا فاضل لنا اختلاف قراءات في الاية اللي فاتت دي هشرحه لكم انا للاسف الحلقة دي هتطول شوية. ماشي
عشان بس المادة بتاعتنا تكون كاملة وما نبقاش تركنا حاجة في الاية دية ليك لو لقيتو نفسكو اتلخبطم اسمعوا الجزء اللي جاي ده تاني فهمتوه خير ما فهمتهوش مش مشكلة قوي لان المعاني التلاتة اللي هنقولها قريبة جدا من بعضها
لكن اللي هيفهمها بصراحة هينبسط جدا يعني. فبصوا بقى يا جماعة على الايتين دول الاية اتنين وخمسين والاية تلاتة وخمسين ركزوا معايا يا ترى الذين في قلوبهم مرض يسارعون فيهم يقولون نخشى ان تصيبنا دائرة فعسى الله ان يأتي بالفتح او امر من عنده
فيصبحوا على ما اسروا في انفسهم نادمين. ويقول الذين امنوا اهؤلاء الذين اقسموا بالله جهد ايمانهم اذ انهم لمعكم حبطت اعمالهم فاصبحوا خاسرين. ركز بقى معي الجزء لاني هشيل من اول
فترى لغاية فعسى في الاية اتنين وخمسين. بص بقى معي آآ بص يا سيدي  ويقول الذين امنوا اهؤلاء الذين اقسموا بالله جهد ايمانهم ممكن معناها يكون رجاء يعني يعني في الاية اتنين وخمسين الاول بص لي من اول كلمة فعسى
بص لي من اول في عسا فعسى الله ان يأتي بالفتح او امر من عنده فيصبحوا على ما اسروا في انفسهم نادمين ويقول الذين امنوا اهؤلاء الذين اقسموا بالله جهد ايمانهم
ممكن معناها يكون رجاء رجاء ان الله يأتي بالفتح او امر من عنده وكمان رجاء ان الذين امنوا يقولوا  بيقولوا ايه باقي الاية تلاتة وخمسين يعني رجاء لحاجتين منفصلتين ان ربنا ياتي بالفتح
وان اللي امنه يقوله هذا الكلام برضه. بعد ما يكتشفوا المنافقين على حقيقتهم  وممكن يكون رجاء للحاجتين مع بعض كأنهم حاجة واحدة عسى الله ان يأتي بالفتح او امر من عنده ويقول الذين امنوا كذا كذا برضه. يعني الاتنين
الحالة التالتة المعنى التالت اللي ممكن انه عسى رجاء انه ربنا يأتي بالفتح اوامر من عنده فقط بس وبعدين القارئ هيتساءل طب يا ترى ساعتها الذين امنوا هيقولوا ايه فتأتي الاجابة
اجابة سؤال محذوف ويقول الذين امنوا اهؤلاء الذين اقسموا بالله جهد ايمانهم دول هم التلات احتمالات للفهم بتوع الايتين دول. اللي هم اصلا يعني كلها معاني قريبة جدا من بعض. لكن
علشان تؤدى بالمعنى ده انا هقول لكم على حاجة. مين اللي مهتم اوي هل عسى تخص الرجائيين دول ولا لأ وهل عسى تخص رجاء واحد وبعد كده ده تساؤل وبيتم الاجابة عليه ولا لأ؟ اللي بيهتم بحاجة زي كده
هو الشخص اللي بيتناول النص القرآني من زاوية الفنان الاديب اكن واحد مسلا هيخرج النص ده مسرحية عايز يعرف مين هيقول ايه بالزبط في اشخاص المسرحية فلازم يفهم بالزبط مين اللي بيقول وبيرجو ايه بالزبط
خلاص عسى من اخوات كاد مش كان كاد تلاتة من اخوات كاد دول اسمها افعال الرجاء عسى حري اخلولق دول بيدخلوا على الجملة الاسمية يرفعوا المبتدأ وينصبوا الخبر عشان كده قال عسى الله ان يأتي بالفتح او امر من عنده
عسى الله ان يأتي بالتالي الاحتمال الاول اللي هو انه بيقول الذين امنوا يبقى معطوف على يأتي الاحتمال الاول دي بنسميها قراءة ابو عمرو ويعقوب. تقرأ كده ويقول الذين امنوا
عشان كده في قراءة ويقول الذين امنوا مش ويقولوا الذين امنوا خلاص؟ في الحالة دي ويقول الذين امنوا  هتبقى معطوفة على يأتي. عسى الله ان يأتي بالفتح وامر من عنده
ومعناها وعسى ان يقول الذين امنوا ده معناه. عشان كده ويقول يعني وعسى ان يقول الذين امنوا. تمام؟ طيب. لو احتمال التاني بقى في الفهم هو المطلوب الاحتمال التاني في الفهم
اللي هو ويقول الذين امنوا هتبقى معطوفة على فعسى الله ان يأتيه مش معطوفة على ان ياتي معطوفة على فعسة نفسها ارجو انا عارف طبعا انتم اتلخبطتم مني دلوقتي. اتفرجوا علي تاني. وانتم ماسكين المصحف وبالراحة ووقفوا وحاولوا تفهموا
ويقول معطوفة هنا على في عسى نفسها فهتقرأ ويقول الذين امنوا. دي اللي هي قراءة عاصم اللي احنا بنقرأها في حفص عن عاصم وقراءة حمزة والكسائي وخلف. الاحتمال التالت بقى هو انه يكون جواب على سؤال محذوف
وهو يا ترى الذين امنوا قالوا ايه؟ دي بنسميها قراءة الجمهور يعني معزم القراء ومنهم ورش طبعا ورش عن نافع نافع المدني قرأ كده يقول الذين امنوا بدون الواو لحذف الواو
هنا اصبح استئناف يعني اجابة على سؤال محذوف. يقول الذين امنوا تمام دي قراءة نافع وابن كثير المكي وابو جعفر وابن عامر الشامي وهكزا. طيب دلوقتي بقى انت شغلت الفيديو كزا مرة وحاولت تفهم لقيت الفروق بينهم طفيفة جدا فحاسس انك برضو مش فاهم مش مشكلة
ممكن تفهم بعد كزا سنة. انا كنت ما بفهمش الحاجات دي لغاية قريب جدا. لكن القرآن بيمرن العقل ومرة واحدة لقيت عقلي ابتدى ينضج ويرى من المعاني ما كانش بيشوفه قبل كده. فما تضايقش لو انت مش فاهم المستوى ده من
طرح القراءات التلاتة بمعانيها التلاتة خلاص برضه من الناس اللي شرحوها كويس قوي عايزين تقرو في التفسير ابن كثير شرحها كويس اوي. انا اسف ابن عاشور آآ تفسير ابن عاشور
خلاص؟ طيب لان القرآن يا جماعة نازل لكل الناس بمختلف مستوياتهم الثقافية قراءاته هم هي اللي بتفرق في المعنى شروق طفيفة جدا دي بعضها زي دي كده بيتذوقها جدا الادباء والشعراء. الناس المتخصصين في اللغة بالزات يتذوقوا فرق زي ده. لان هو لما
يقرأوا النص مش بيقرأوه زي ما انت بتقرأه لأ هو بيعتبر نفسه مخرج ومطلوب منه ان النص ده يوزعه على ممثلين يقولوه فلازم يعرف كل واحد على خشبة المسرح هيقوله ازاي
وباي صيغة وباي آآ يعني بصيغة تعجب ولا بصيغة رجاء ولا بصيغة استفهام فلازم يكون فاهم كويس اوي مين بيقول ايه قولوا باي طريقة بالزبط خلاص عشان لما ينطقوا احد ينطقها صح
بس فيعني لو انت مش فاهم الفروق دي ما تتعقدش بس لازم ايه تعرف ان كتاب ربنا مش مستوى واحد هتقعد تلاتين اربعين خمسين ستين سنة تقراه كل يوم وكل يوم تجد فيه مستوى فهم اعمق من اليوم اللي قبله
جزاكم الله خيرا وبارك الله فيكم. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك
احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احيي قلوبنا بحبك
واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا
وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض عالم الغيب الشهادة ان تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا
اخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. اللهم سدد رميهم
اخي برمي عدوهم وتقبل شهداءهم وكن مع اخواننا في تركستان الشرقية وفي الشام وفي كشمير وفي الهند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. اللهم انك تعلم
وان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي
لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا مولانا على الشهادة في سبيلك. انك نعم المولى ونعم النصير. وصل اللهم وسلم على محمد وعلى اله وصحبه ومن
والسلام عليكم ورحمة الله نراكم غدا بازن الله في نفس هذا الموعد ان كنا من اهل الدنيا
