السلام عليكم ورحمة الله وبركاته. اهلا بحضراتكم. في المقطع رقم تلتمية تلاتة وخمسين من مقر قطع حظر التجول والحلقة رقم اربعة من حلقات تدبر سورة الاحزاب. ارجو تجيبوا المصاحف وتفتحوا سور الاحزاب واقرا معي من الاية خمستاشر
الاية خمستاشر في سورة الاحزاب اللي هي السورة تلاتة وتلاتين. يلا جاهزين؟ اعوذ بالله السميع العليم من الشيطان الرجيم  ولقد كانوا عاهدوا الله من قبل لا يولون الادبار وكان عهد الله مسئول
اولى مين هم؟ لو نفتكر امبارح بدأت احداث غزوة الاحزاب او غزوة الخندق والمؤمنين شعروا بان الدنيا تكالبت عليهم والضيق اصبح شديد والحصار خانق وابتلاء لم يروا مثله من قبل. تعالوا نقرا الاية عشرة والاية حداشر عشان نفتكر الجو بتاع
الخندق معي عشرة وحداشر اذ جاءوكم من فوقكم ومن اسفل منكم واذ زاغت الابصار وبلغت القلوب الحناجرة وتظن بالله الظنونا هنالك ابتلي المؤمنون وزلزلوا زلزالا شديدا وبعد كده شفنا المنافقين واللي في قلوبهم مرض يعني اللي في قلوبهم شك في الدين
بيستغلوا الابتلاء ده بانهم يحاولوا يفضوا الناس من حول النبي صلى الله عليه وسلم اقرا من الاية اتناشر. واذ يقول المنافقون والذين في قلوبهم مرض ما وعدنا الله ورسوله الا غرورا
دي لوحدها كلمة كفر واذ قال طائفة منهم يا اهل يثرب لا مقام لكم فارجعوا ويستأذن فريق منهم النبي يقولون ان بيوتنا عورة. ركز بقى عشان هم دول اللي الاية خمستاشر بتتكلم عليهم
المستأذنين ويستأذن فريق منهم النبي يقولون ان بيوتنا عورة. وما هي بعورة. ان يريدون لا فرارا طيب اقرا بقى الاية خمستاشر ولقد كانوا عاهدوا الله من قبل لا يولون الادبار وكان عهد الله مسئولا. يبقى المجموعة اللي ذهبت
تستأذن النبي صلى الله عليه وسلم في الانصراف من الجبهة والعودة لبيوتهم دول بيقولوا بيوتنا عورة وما هي بعورة هم بس عاوزين يفروا وعايزين يهربوا من المواجهة ومن القتال. دول هم اللي الاية
خمستاشر بتتكلم عنهم انهم عاهدوا الله من قبل لا يوالون الادبار من قبل امتى ؟ دول مجموعة انسحبت من الجيش يوم احد وفي بدر ما خرجوش طبعا لان بدر ما كانش التجنيد اجباري فهي مش غلطة في بدر. فيه صحابة ما خرجوش في بدر. ما كانش تجنيد اجباري
لكن في احد كان التجنيد اجباري وانسحبوا المجموعة دي وندموا وعاهدوا الله انهم لن يفروا بعد ذلك وانهم سيقفوا وانهم سيثبتوا هم دول اللي راحوا يستأذنوا النبي يوم الخندق ما حصلش نوم ثبتوا وما حصلش ان هم لم يلاقي عايزين يفروا
فراحوا يستأذنوا النبي عشان يروحوا. فربنا بيقول ايه؟ وكان عهد الله مسئولا. ربنا سيسأل الناس عن عهودها المجتمع كله قائم على العهود يعني عقود يعني اتفاقات انت ساكن في شقة باتفاق بينك وبين المالك
وبتشتغل في شركة باتفاق بينك وبين الادارة او بين صاحب الشركة. ومتزوج باتفاق بينك وبين زوجتك فلو المالك اخل باتفاقه معك واخد الايجار وطردك في الشارع ده فساد سبب عدم احترام الاتفاق او العقد او العهد اللي بينكم
كذلك الشركة لو اخدت منك جهدك ولم تعطيك مرتبك اخر الشهر هذا فساد. سببه عدم احترام العهد. وكذلك الحياة الزوجية ستفسد اذا لم تحترم العهود. على جميع المستويات سيعم الفساد في المجتمع اذا لم يوفي الناس بالاتفاقات بتاعتهم
لذلك الانسان اللي مواعيده وحشة يقول لك ميعادي معك الساعة تمانية ويجي لك تمانية وربع. يقال عنه انه لا يقرأ سورة الاخيار عارفين ايه هي صورة الاخيار وليه سميت بسورة الاخيار خدوا تلاتين سانية
واكتبوا لي في التعليقات ما هي سورة الاخيار؟ سورة ايه؟ وليه اسمها سورة الاخيار؟ عشان اي اية فيها يلا تلاتين سانية الاحزاب الاحزاب غلط يعني انا ضد الاحزاب وباقول لكم انهي صورة تقولوا لي الاحزاب! يعني للدرجة دي وهو لي خمستاشر ايه يا جماعة
صورة سبق لأ لأ خلينا نشوف كده الجماعة بتوع اليوتيوب دول بيبقوا شاطرين دايما المؤمنون الحجرات المؤمنون الحجرات لأ لأ غلط يا جماعة ايه يا جماعة ما لكم ايه يا جماعة؟ الله يفتح عليك. راندا زد كتبت سورة المائدة. ارجو ما تكونيش جبتيها من الشيخ جوجل
سورة المائدة اسمها سورة الاخيار. لانها تبدأ في اول اية. يا ايها الذين امنوا اوفوا بالعقود ممكن بقى واحد يقول لك ايه ده يا عم فاضل ده عمال يمط معنا ويطول في بعض الايات بدون داعي
لا يا حبيبي هو دي التربية. انت بتربي نفسك بالقرآن. لما اية ذيل الاية يقول لك آآ آآ وكان عهده والله مسئولة ما تمرش عليها بسرعة. ده هو ده الخلاصة بتاعة الاية
ده هي دي اللي الاية بتربيك عليه. فانت تركز في الاية كلها بما فيها ذيل الاية. وتشوف الرسالة الموجهة لقلبك ايه. ده مش كلام نازل عن حد حصلت من الف وربعمية سنة وخلص الموضوع لأ. ربنا بيسرد احداث الاحزاب للصحابة. ليه
ما هم حضروها. وكانوا موجودين. ربنا بيسرد الاحداث دي علشان الدروس التربوية المفيدة اللي هيقرأها بعد اربعتاشر قرن اللي هو حضرتك كل كلمة في القرآن تصلح بها حياتك اقرا معي الاية خمستاشر تاني
ولقد كانوا عاهدوا الله من قبل لا يولون الادبار وكان عهد الله مسئولا تقرأها تصلح بها علاقتك بزوجتك وبمديرك في العمل. قل حاجة   لزلك قلنا التعامل مع القرآن مش تعامل مع منتج ثقافي لا انا اسف
انت تتعامل معه كوحي بيوحى اليك انت من فوق سبع سماوات هتقول لي ايه ده احنا كده بندعي النبوة لأ النبي نبي لانه تلقى الوحي من الملك انت مش نبي لانك تلقيت الوحي من النبي صلى الله عليه وسلم من خلال الرسول عليه الصلاة والسلام. فاحنا مش مش بندعي النبوة ولكن يجب ان نتعامل مع
القرآن كوحي بيوحى الينا يغير له مش ككتاب لطيف مش كمنتج ثقافي مش كان حاجة مسلية مش كحاجة مفيدة روحي تواصل بينك وبين السما. عشان كده سماع القرآن له اداب
مش بيشتغل كباك جراوند وانت قاعد بتزاكر او وانت بتتكلم في التليفون وهو شغال وده غلط دي تربية غلط. انت لما بتربي ولادك على ان كل يوم الصبح بتصحى تفتح قناة المجد. قناة المجد الفضائية قرآن يتلى اناء الليل
واطراف النهار وما حدش مركز. الولد بيصحى يشوف بابا وماما بيفتحوا الحاجة اللي مش مهمة. وبابا عمال يعمل تليفوناته وماما داخلة خارجة من الاوضة. طب انت اديت ايه الرسالة  ان القرآن ده مش مهم
لأ ربنا بيقول واحنا اخدنا دي في سورة الاعراف لو تفتكروا ربنا قال واذا قرئ القرآن فاستمعوا له وانصتوا لعلكم ترحمون انت تلقوا الرحمة من ربنا. اقرا معي الاية ستاشر. ياللا الاية ستاشر سورة الاحزاب
قل لن ينفعكم الفرار ان فررتم من الموت او القتل واذا لا تمتعون الا قليلا. قل يعني قل يا محمد وما قالوش قل لهم لا قل ده اعلان اعلان للناس كلها. لان الكلام هيبقى رد دلوقتي مش بس على الجبناء
مستأذنين دول من قلب الجبهة وعايزين يروحوا. لا ده كلام عام مفيد لكل الناس حتى للصحابة اللي صامدين وواقفين على الجبهة الكلام ده هيثبتهم. كل لن ينفعكم الفرار ان فررتم من الموت او القتل
طب الفرار جت مرتين. الفرار ان فررتم وبعدين الموت او القتل ايه معناها بقى ؟ بص بقى معناها كده قل لن ينفعكم الفرار من الموت ان فررتم من القتل  قل لا ينفعكم الفرار ان فررتم من الموت او القتل. يعني لن ينفعكم الفرار من الموت ان فررتم من القتل. يعني الواحد بيفر من القتل في المعركة ليه؟ عشان يفر
من الموت اهو الفرار من القتل لن ينقذ الانسان من الموت لان قدر ربنا نافذ. ما قدره الله سيكون. اللي بيفر من ميدان القتال لو عاش بعدها فده معناه انه هرب
وفر من المعركة على الفاضي وما كانش مكتوب له انه يموت لو هو عاش بعدها وكان ممكن يعيش بطل بعدها طول عمره لانه يشارك في المعركة ولو مات بعد ما هرب فده معناه انه فوت على نفسه فرصة انه يموت شهيد
ومات فارا من الزحف. افتكروا الكلمة دي الفرار من الزحف احدى الكبائر كبائر المعاصي زي شرب الخمر والزنا ولعب الميسر اللي هو القبار وكده الفرار من الزحف من كبائر المعاصي في الاسلام
عارفين الجيوش عالميا في الجيوش اللي بيفر من الزحف وقت المعركة اللي اللي عايز يفر دواء بيطلق عليه نار من من القائد بتاعه يطلق عليه نار دي جريمة كبيرة جدا
لانه بيفت في عضد الجيش وزملاؤه اقرا معي الاية ستاشر. قل لن ينفعكم الفرار ان فررتم من الموت او القتل. واذا لا تمتعون الا قليلا. يعني يعني اللي بيفر من الزحف ده
بيلعب في الوقت الضايع واذا لا تمتعون الا قليلا. كلها دقايق والماتش هيخلص وهتعرف النتيجة. وستدرك انك خسرت يا اللي فريت من الزحف. واذا لا تمتعون الا قليلا. انت خرجت من المعركة انت هتموت. هي دقايق
واحد ممكن يتساءل ازاي لن ينفعنا الفرار من القتل الاجابة والتعليل في العلة في الاية سبعتاشر الاية سبعتاشر بتقول ايه؟ قل من ذا الذي يعصمكم من الله ان اراد بكم سوءا او اراد بكم رحمة ولا يجدون
لهم من دون الله وليا ولا نصيرا يعني الشرح انا شرحته ده الاية سبعتاشر قالته دلوقتي اللي هي ايه قولوا مين اللي يقدر يحميكم من قدر الله؟ ازا ربنا قدر لكم سوء ما حدش هيقدر. تعمل ايه؟ هتجيب بودي جارتو
ياما ناس قتلتها البودي جاردات بتوع هم اللي قتلوها هتعمل ايه يعني يا كام واحد السقف بتاعه وقع عليه على دماغه اللي هو المفروض ان هو يحميه فانت مهما حاولت انك تحمي نفسك ما فيش حد يقدر يحميك من ربنا
في ناس وسائل الحماية بتاعتهم هي اللي قتلتهم اصلا  فلما تبقى الوسائل اللي الانسان بيستخدمها لحماية نفسه هي اللي ممكن تقتله يبقى ما حدش هيقدر يحميك من قدر ربنا قل من ذا الذي يعصمكم من الله ان اراد بكم سوءا او اراد بكم رحمة. يعني برضو لو ربنا اراد انه ينعم على حد ما حدش يقدر يمنعه
لو ربنا اراد انه ينعم على حد بانه ينجيه ما حدش هيقدر يقتله كمل الاية سبعتاشر ولا يجدون لهم من دون الله وليا ولا نصيرا. هي دي العقيدة التي يجب ان تكون عند كل انسان. ان بعد
ربنا لا يوجد ولي يستطيع حمايتي ولا يوجد نصير يستطيع مساعدتي امرنا كله بيديه. اقرا معي بقى من الاية تمنتاشر للاية عشرين اقرا معي. قد يعلم الله المعوقين منكم والقائلين لاخوانهم هلم الينا ولا يأتون البأس الا قليلا
اشحة عليكم. فاذا جاء الخوف رأيتهم ينظرون اليك تدور اعينهم كالذي يغشى عليه من الموت فاذا ذهب الخوف سلقوكم بالسنة حداد اشعة على الخير اولئك لم يؤمنوا فاحبط الله اعمالهم وكان ذلك على الله يسيرا
يحسبون الاحزاب لم يذهبوا. وان يأتي الاحزاب يودوا لو انهم بادون في الاعراب. يسألون عن انبائكم ولو كانوا فيكم ما قاتلوا الا قليلا. ركز معي عشان الايات بتبدو صعبة لكنها سهلة مش صعبة مش صعبة على حاجة. الايات دي بترسم صورة بديعة جدا
للمجموعة المجرمة اللي موجودة في كل عصر داخل المجتمع المسلم. اللي كل همها انها تثبط الهمم وتفشل المجتمع. والنقد الهدام عمال على بطال مش نقد بناء. وقت الجد بيبقوا زي الفيران والجبناء
ومش بيزهروا ولا بيتصدوا لاي مشكلة. ولا مستعدين يضحوا باي حاجة. اقرا معي الاية تمنتاشر قد يعلم الله المعوقين منكم والقائلين لاخوانهم هلم الينا ولا يأتون البأس الا قليلا. يعني ربنا بيعلم الناس اللي بينكم اللي كل هم هم تعويق المؤمنين. وضع العراقيل قدام المجتمع المسلم. قد يعلو
قد يعلم يعني ايه التعبير ده ممكن نفهمه غلط لان قد مع الفعل المضارع احيانا كثيرة او عادة تفيد التشكيك او التقليد. يعني مسلا اقول ايه؟ قد يسافر احمد. يعني يمكن يسافر ويمكن لأ
لكنها احيانا تفيد التحقيق فيعني ان الفعل متحقق هيحصل. فربنا قال مسلا قد نرى تقلب وجهك في السماء لنولينك قبلة ترضاها. قد نرى يعني انا بالفعل ارى تقلب وجهك في السماء
هنا بقى ربنا بيقول قد يعلم الله يعني ربنا بالفعل يعلم يعلم المعوقين منكم ربنا يعلم بالفعل الناس التي تريد تعويق المجتمع وتضع العراقيل في طريق تقدم المجتمع وانتصاره على اعداءه
في ناس وسطنا للاسف لا يحبون ان يروا المسلمين منتصرين قد يعلم الله المعوقين منكم والقائلين لاخوانهم هلم الينا اللي بيقول هلم الينا بيجمع الناس عادة جمعهم عشان يخرج بهم للحرب
لكن دول العكس. دول بيجمعوا الناس علشان ما يخرجوش للحرب. بيجمعوا الناس بعيدا عن القائد بتاع الجيش. ولا البأس الا قليلا. بيجمعوهم عشان ما يحاربوش تخيل بقى وقت التعبئة الحربية هم بيجمعوا الناس عشان يعملوا عكس التعبئة الحربية
عشان يتركوا جبهة القتال  ولا يأتون البأس الا قليلا يعني عشان يتركوا الجبهة وما يقعدوش فيها كتير يمشوا اقرا تسعتاشر اشحة عليكم فاذا جاء الخوف رأيتهم ينظرون اليك تدور اعينهم كالذي يغشى عليه من الموت. فاذا ذهب الخوف سلقوكم بالسنة حداد اشحة على الخير
اولئك لم يؤمنوا فاحبط الله اعمالهم وكان ذلك على الله يسيرا اشحة عليكم. يعني اللي بيظهروا لكم الحب والحرص على مصلحتكم دول يقولوا لكم ما تروحوش وما تموتوش نفسكم دول. دول اشعة عليكم. دول بخلاء مش مستعدين يضحوا
وباي حاجة علشانكم اصلا كلمة الشح في الحقيقة مش تضحية. الشح يعني البخل بما في الوسع. يعني واحد جاي يستلف منك حاجة انت مش محتاجها وانت متأكد انه هيردها لك بعد خمس دقايق. تقول له لأ برضو. ده اسمه شح. اللي هو يعني اقزر من البخل
حاجة في وسعك تعملها وبرضو ما بتعملهاش البخل بنا في الوسع لو حضر وقت المعركة ما حدش منهم هيضرب سهم من بعيد على الاعداء. مع انه مش هيخسر حاجة مش هيضرب السهم ده
لانهم مش عاوزين يفيدوكم ولا يساعدوكم باي شيء ولو قليل. اشحة عليكم فاذا جاء الخوف رأيتهم ينظرون اليك تدور اعينهم كالذي يغشى عليه من الموت. لو كانوا بقى موجودين وقت تلاقي الجيوش واصبح من المؤكد
حدوث معركة تلاقيهم مبحلقين بعيونهم ينظرون اليك تدور اعينهم باصين لك يا محمد وعينيهم بتدور وبتقلب زي اللي بيموت يموتوا من الخوف. هم مش عايزين يشاركوا في المعركة كمل الاية. فاذا ذهب الخوف
راح الخوف سلقوكم بالسنة حداد. القرآن هنا بيرسم صورة مضحكة جدا لهم على فكرة. يعني وقت الجد بيبقوا في منتهى الجبن زي الفران. وبعد زوال الخط لسان الواحد فيهم بيبقى قد كده
فاذا ذهب الخوف سلقوكم بالسنة حداد لما الخوف بيروح بيعلى صوتهم عليكم ويطعنوكم بالكلام. السلق مش سلق بيض مش انك تغلي حاجة في مية لأ. السلق  في اللغة يعني الطعن باللسان
لزلك يقال للرجل اللي لما بيقول لا بيخطب خطبة كده جامدة جهورية كده ويقول كلمات قوية ضد الخصوم بتوعه يسمى خطيب المسلاق او سلاك فاذا ذهب الخوف سلقوكم بالسنة حداد
الحاد هو النافذ. عشان كده يسمى الحديد حديد لانه بينفذ. فكشفنا عنك غطاءك فبصرك اليوم حي حديد يعني بصرك اليوم نافذ لان الغطاء اتشال حاد حداد يعني نافذة السنة نافذة
مجموعة من الجبناء اللي وقت الجد بيبقوا زي الفران وعند زوال الخطر بيعملوا فيها اساتزة وقادة ونقاد ويقعدوا ينتقدوا على الفاضي كمل الاية تسعتاشر اشحة على الخير اولئك لم يؤمنوا فاحبط الله اعمالهم
لا يحب عمل الخير حتى لو في استطاعته ومش هيكلفهم اي حاجة. اشحة على الخير في ناس ما تحبش تخدم بتكره انها تخدم الناس. ولاقي كلام يؤمنوا حتى لو اسمه مصطفى حتى لو اسمها فاطمة. مش مؤمنين
مش مؤمنين اولئك كلام يؤمنوا وهم مش مننا. ما يحبوش الخير لنا. لذلك ربنا بيخيبهم فاحبط الله اعمالهم اي بس هم احيانا مكائدهم بتجيب نتيجة. وبتهد في المجتمع وبتضعف في المجتمع. صحيح لما يكون المجتمع ضعيف
ضعيف العقيدة وضعيف التماسك اعمالهم بتجيب نتيجة. ولكن ما فيش فيها بركة ولا ثواب احبط الله اعمالهم. اعمال دي كلها في صحيفة سيئاتهم يوم القيامة تسعتاشر وكان ذلك على الله يسيرا. سهل جدا على ربنا انه يحبط عمل الانسان المنافق
اقرا عشرين. يحسبون الاحزاب لم يذهبوا وان يأتي الاحزاب يود لو انهم بادون في الاعراب يسألون عن انبائكم ولو كانوا فيكم ما قاتلوا الا قليلا. حتى بعد الاحزاب ما انسحبوا
فضلوا مش مصدقين ان ربنا هزم الاحزاب زعلانين ان المسلمين ربنا نصرهم وان الاحزاب انزاحوا وفروا فضلوا مرعوبين وخايفين الاحزاب يرجعوا يحسبون الاحزاب لم يذهبوا طب ولو الاحزاب رجعوا واي يأتي الاحزاب
يود لو انهم بادون في الاعراب يسألون عن انبائكم. صورة كوميدية جدا. يعني لو الاحزاب رجعوا يتمنوا انهم ما يكونوش من اهل المدينة اصلا وانهم كانوا يبقوا من الاعراب البدو الرحل اللي عايشين في خيام في الصحراء حياة بدائية بيسألوا عن انباء اهل المدينة. يتمنوا كانوا يبقوا كده
ولا انهم يبقوا في مواجهة ضد اعداء  جبناء يعني ده احسن لهم من انهم يعيشوا حياة كريمة ويدافعوا عن بلدهم بالحرب وبالقتال زي الرجالة حاجة بصراحة صورة كوميدية اسمع بقى ولو كانوا فيكم ما قاتلوا الا قليلا. لو كانوا موجودين في وسط الجيش واتزنقوا واصبح شكلهم مفضوح
هيقاتلوا يعني تمسيل مشرف كده خمس دقايق كده ربع ساعة كده وينسحبوا في هدوء من غير ما حد يشعر بهم او يتحججوا باي حجة عشان يعملوا نفسهم او حد يعمل نفسه اصيب فينسحب
آآ ولو كانوا فيكم ما قاتلوا الا الا قليلا. انتم عارفين ان فوق احد في غزوة احد لما الرسول عليه الصلاة والسلام جمع المسلمين كلهم في المسجد رجالة ونساء رجال ونساء
وعملوا تصويت قال لهم بلغني من المخابرات الاسلامية في مكة ان جيش ضخم بيتحرك نحو المدينة نعمل ايه؟ اشيروا علي نخرج نواجههم عند احد ولا نستغل ان احنا عارفين المدينة وشوارعها
ونقاتلهم داخل المدينة حرب شوارع فيبقى عندنا فرصة اكبر الصحابة شافوا انهم لو عملوا كده ده يبقى اسمه جبن واحنا ما نخافش ونخرج نواجههم انما الرسول عليه الصلاة والسلام كان رأيه انه يقاتله داخل المدينة لان عددهم اقل بكتير. ويقدروا يستغلوا انهم عارفين الشوارع يعملوا مكائد لهم
ممكن النساء والاطفال يشاركوا في القاء حجارة من من الاسطح حاجات زي كده مين اتفق مع الرسول عليه الصلاة والسلام عبدالله بن ابي بن سلول رأس النفاق كان رأيه من رأيه عليه الصلاة والسلام. بس مش علشان يعملوا مكائد في المدينة ويستغلوا حرب الشوارع ده
عشان يقعدوا في بيوتهم المنافقين وما حدش عارف ان هم مش بيقاتلوا هم دول ازن واضح قد ايه الصورة بتحذر من خطر النفاق والمنافقين على المجتمع المسلم سورة البقرة ابتدت بكلام عن تلات فئات. المتقين في اربع ايات. الكافرين في ايتين
والمنافقين تلاتاشر اية من الاية تمانية الاية عشرين في سورة البقرة من اول ومن الناس من يقول امنا بالله وباليوم الاخر وما هم بمؤمنين يخادعون الله والذين امنوا وما يخدعون الا انفسهم وما يشعرون
تلتاشر اية عن المنافقين بسبب خطورة هذه الفئة. القرآن بيورينا خطورة هذه الفئة اللي هي ما زهرتش الا في المدينة وهتسمع كتير عنهم بقى في القرآن المدني من هنا ورايح ان شاء الله ربنا يحفظنا واياكم منهم. نتوقف هنا باذن الله. طبعا طبعا انا احذر من ان حد يتهم حد بالنفاق. ليه
الاتهام بالنفاق هو الاتهام بالكفر ده تكفير فمش كلمة سهلة انك تقول على حد منافق بالاضافة ان كلمة منافق مش بالمعنى اللي احنا بنستخدمه احنا بنستخدمه لما يكون حد آآ بيحاول آآ بيمسح بوخ لحد بتاع ده ما اسمهوش نفاق
لكن النفاق هو ان انسان يبطن الكفر ويظهر الاسلام نتوقف هنا باذن الله. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك
انبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم
واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم من قضى منا بالوباء المنتشر فاكتبها له شهادة ومن كان منا او من احبابنا مريضا به او حاملا له فالبسه ثوب الصحة والعافية عاجلا غير اجل
وندعوك اللهم لاختنا سناء غزال. وهي اخت من اخواتنا المتدبرات وهي في المستشفى الان بسبب العدوى ندعوك يا ربنا ان تلبسها ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو
اشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونلقاكم غدا باذن الله ان كنا من اهل الدنيا في نفس هذا الموعد باذن
لله
