السلام عليكم ورحمة الله وبركاته. اهلا بحضراتكم في المقطع رقم تسعمية اتنين وخمسين من مقاطع حظر التجول الحلقة التاسعة والثلاثون من حلقات تدبر سورة الانعام اقرأ معي الاية مية ستة واربعين
اعوذ بالله السميع العليم من الشيطان الرجيم وعلى الذين هادوا حرمنا كل ذي ظفر ومن البقر والغنم حرمنا عليهم شحومهما الا ما حملت ظهورهما او الحوايا او ما اختلط بعظم
ذلك جزيناهم ببغيهم وانا لصادقون ايه ده ايه الحاجات المحرمة الغريبة اللي سمعناها دي كل ذي ظفر ده يشمل الجمال. والارانب والبط والنعام ده الكفتة الجملي دي يعني لزيزة والارانب اللي بالملوخية معقول الحاجات اللزيزة دي! حرام واحنا مش عارفين
وكمان الشحم يعني الدهن بتاع الغنم والبقر حرام؟ طب واللية اللي بيتطبخ بها وبتتحط في الشاورما والمنديل اللي بيتعمل به الطرب من امتى الحاجات اللي احنا بنحبها دي طلعت من الخبائث
امال فين اللي قرأناه في الاية مية خمسة واربعين في الحلقة اللي فاتت هات الاية مية خمسة واربعين معي كده قل لا اجد فيما اوحي الي محرما على طاعم يطعمه الا ان يكون ميتة او دما مسفوحا او لحم خنزير
فانه رجس او فسقا اهيل لغير الله به يعني المعنيين مختلفين تماما. ما فيش حاجة حرام الا الحاجات المقرفة دي ميتة دم لحم خنزير ركز بقى كده في الاية سمي ستة واربعين تاني
اولا ربنا ما قالش ان الحاجات دي اللي حرمها دي رجس وما قالش انها من الخبائث اصلا حاجات لزيزة جدا ونضيفة جدا لا هي رجس ولا هي فسق اهل لغير الله به. امال ايه! امال ربنا حرمها ليه
بص كده وعلى الذين هادوا ده مش احنا ربنا حرم ده على اليهود بس حرمنا كل ذي ظفر ومن البقر والغنم حرمنا عليهم شحومهما الا ما حملت ظهورهما او الحوايا او ما اختلط بعظم
ذلك جزيناهم ببغيهم وانا لصادقون ربنا مش معقول يحرم الطيبات دي يا جماعة علينا ربنا ما حرمهاش لانها خبائث ربنا بيحرم الخبائث عشان يحمي عباده. ولكن هل ربنا بيحرم فقط لحماية عباده؟ لا ممكن ربنا يحرم كعقوبة للتأديب
زي ما واحد مسلا يأدب ابنه فيقول له ايه مسحوب منك المصروف. المصروف مش حرام لكن بيوقف المصروف للتأديب هذا التحريم كان على اليهود فقط كعقاب دنيوي بس مبدئي كده على بغيهم
يعني على ظلمهم واصرارهم على الاعتداء على احكام الشرع ركز بقى في الاية. وعلى الذين هادوا ما لناش احنا دعوة الحمد لله. حرمنا كل ذي ظفر ومن البقر والغنم حرمنا عليهم شحور
ما هما البقر والغنم ممنوع الشحوم بتاعتها الا ما حملت ظهورهما او الحوايا الحوايا اللي هي الامعاء اللي بيتعمل منها الممبار او ما اختلط بعظم يعني معفو عن الشحم اللي جنب العزم لان يصعب فصله. فتلاحز ان حتى لما ربنا بيعاقب للتأديب وللتهذيب برضه مش بيصعب العقاب ابدا
برضو بتلاقي اسار رحمته حتى في عقابه ذلك جزيناهم ببغيهم وانا لصادقون. ربنا لا يحتاج انه يبرر لكن بيقول لك ان الجزاء ده والعقاب ده عشان هم بغوا. هم زلموا
هذا عقاب على بغيهم. اليهود قالوا الكلام ده مش صحيح والحاجات دي احنا فعلا مش بناكلها. ولكن اقتداء بسيدنا يعقوب اللي حرمها على نفسه فربنا انكر ذلك وقال وانا لصادقون. لأ انا اللي حرمتها عليكم
ده غير اللي يعقوب حرمه على نفسه. كنوع من من من يعني التربية الروحية او الزهد او كده ؟ لأ غير ده ربنا حرم الاشياء دية عقابا لهم طب سؤال قبل ما ننقل بقى على الاية اللي بعدها
هو احنا ما لنا هو ليه ربنا بيخبرنا بشيء حرمه على اليهود وما حرموش علينا احنا ده ايه ده التدبر انت بتفكر اول حاجة عشان تاخد العبرة وتعرف ان الانسان
ممكن يعجل له عقاب في الدنيا وذلك بحرمانه من النعم. ده فيه حديث للرسول عليه الصلاة والسلام قال صلى الله عليه وسلم لا يرد القدر الا الدعاء. ولا يزيد العمر الا البئر ولا يزيد في العمر الا البر. بر الوالدين. يزيد عمر يخلي الانسان عمره
وان العبد اسمع وان العبد ليحرم الرزق بالذنب يصيبه الانسان يصيب ذنب ربنا يحرمه رزق كان جاي له دي اول حاجة. ناخد العبرة. اتنين عشان نعرف ان الله سبحانه وتعالى قد رحمنا بانه لم يوقع علينا عقوبات اوقعها على اليهود في الدنيا زي حاجة زي كده الحمد لله ربنا
علينا الخبائث ما فيش حاجة حلوة ربنا محرمها علينا يعني مية سبعة واربعين فان كذبوك فقل ربكم ذو رحمة واسعة. ولا يرد بأسه عن القوم المجرمين بعد ما سيدنا محمد عليه الصلاة والسلام ابطل ادعاءات المشركين ان الله حرم الانعام اللي حرموها على نفسهم زي البحيرة والسائبة والوصيلة
والكلام ده وده يثبت ان الانسان الاسلام جاء ليحرر العقل من الخرافات الفقه الاسلامي مبني اساسا على مصالح العباد الخمر والميسر اللي هو القمار. حرام اه بس كل الدنيا تعرف ان الخمر والميسر القمار والخمرة دمروا ملايين الاسر وخربوا ملايين البيوت
بيوت اتخربت ملايين البيوت في العالم اتخربت بسبب ان اب ادمن خمرة او ادمن قمار ومع ذلك حكومات العالم كلها بتسمح بهم. ليه ؟ عشان الفلوس عشان مصالح مادية عشان دي ضرائب هائلة بتجمع من نوادي القمار وتجارة الخمور
حكومات العالم كلها ضحت بمصالح شعوبها من اجل المال ربك لم يضحي بمصلحتك من اجل شيء حرم عليك هذه الاشياء الضارة. فالفقه بيدور حول مصالح الناس الفقه الهدف والاساسي تحقيق المصلحة وتيسير الحياة على الناس
مع ان يا جماعة الفقه لو كان اخف من كده شوية وبيسمح ببعض الحاجات اللي محرمة علينا دي زي الخمرة. يعني كده كاسين كان ممكن كتير ناس كتير جدا يدخلوا الاسلام اكتر من كده. كان ممكن يبقى عدد المسلمين اضعاف اضعاف العدد دلوقتي
لكن الهدف مش ان الناس تدخل الاسلام الهدف هو ان الناس تطيع ربنا بحب تطيع ربنا تأتي تطيع الى طاعة الله راغبة مش ان ان ان ربنا هو اللي يطيع الناس فيسهل لهم يعملوا لهم اللي هم عايزينه عشان يدخلوا الدين. هو مش بنعمل اعلانات احنا نقول للي هيجي نخش ببلاش
المتوقع يا نبي الله انهم هيكذبوك. فاذا كذبوك قل لهم هم اقرأ بقى معي مية سبعة واربعين فان كذبوك وقل ربكم ذو رحمة واسعة ليه حرم عليكم الحاجات دي ؟ ومن رحمته انه انزل لكم الاسلام
وشريعة شريعة الاسلام اللي فيها تيسير ورحمة ومنافع للناس. ليه يحرم عليكم انعام عشان خاطر جمل خلف عشر مرات يحرمه ليه ولا خروف مش عارف يبقى يحرمه ليه لا وصيلة ولا حم ولا بحيرة ولا سائبة ولا الكلام الفارغ ده. شريعة ربنا تيسير ورحمة ومنافع للناس
ومن رحمته الواسعة كمان بقى كمل الاية ها ذو رحمة واسعة ولا يرد بأسه عن القوم المجرمين ودي من رحمة ربنا من رحمة ربنا انه بينزل بأسه وعذابه وعقابه على المجرمين
فالضعفاء اللي ما لهمش حد ينتقم لهم ربنا هو اللي بينتقم لهم ربنا موجود وينتقم لمن ليس له احد ينتقم له حتى لو طال الزمن مهما طال الزمن اقرا مية تمانية واربعين
سيقول الذين اشركوا لو شاء الله ما اشركنا ولا اباؤنا ولا حرمنا من شيء كذلك كذب الذين من قبلهم حتى ذاقوا بأسنا قل هل عندكم من علم فتخرجوه لنا ان تتبعون الا الظن وان الا تخرفون
هذه الاية وردت بنفس المعنى في سورة النحل لو تتذكروا يعني اللي معنا من زمان بقى من سنتين ونص تدبرنا في سورة النحل قول الله تعالى في الاية مية خمسة وتلاتين وقال الذين
لو شاء الله ما عبدنا من دونه من شيء نحن ولا اباؤنا ولا حرمنا من دونه من شيء اللي اشركوا قالوا لو كان ربنا شاء ما كانش سابنا تركنا نعبد غيره
لا احنا ولا اباءنا واجدادنا يعني. ابائنا يعني اباءنا واجدادنا ولا كان تركنا نحرم اشياء تانية غير اللي هو حرمها الاية بتاعتنا في الانعام بتقول ايه بقى مية تمانية واربعين
سيقول الذين اشركوا لو شاء الله ما اشركنا ولا اباؤنا نفس المعنى ولا حرمنا من شيء بص الباطل لما يلبس لباس المنطق باطل لكنه يلبس نفسه لباس انه كلام منطقي جدا. والشياطين يزخرفوا هذا الكلام. فيبدو وكأنه
يا جماعة ميكس سنس بصراحة ده كلام منطقي جدا سيقول الذين اشركوا لو شاء الله ما اشركنا ولا اباؤنا ولا حرمنا من شيء الاية دي مهمة جدا جدا نفهمها لان فيها نقطة عقائدية حساسة جدا
هم بيقولوا ايه لو الله فعلا شاء ان احنا ما نعبدش غيره اصنام وخلافه كان منعنا كان ممكن ما يسمحش لنا نعبد الاصنام. لكن طالما اننا عملنا كده وعبدنا الاصنام. ازا هو اللي قدر
اننا نعبد الاصنام. يبقى الله لا يمانع في اننا نعبد مع الهة اخرى اشفع لنا عنده دي بقى ننط عليها ازاي هو في حاجة هتحصل غصبا عن مشيئة ربنا  يا جماعة في فرق بين المشيئة التكوينية والمشيئة الرضائية. التكوين والرضا
تكوينك ربنا شاء ان تكوينك يبقى ان انت مخلوق عندك حرية الاختيار بين الايمان والكفر بين الخير والشر بين الحق والباطل بين العدل والزلم بين الزواج والزنا بين الكسب الحلال
ده تكوينك مشيئة الله التكوينية انك تبقى انسان مختار تختار ده تكوينك ربنا جعلك قادر على فعل المعاصي بس نهاك عنها لكن خلاك قادر على اختيارها ازا انت اردت الله جعلك قادر على الكفر ونهاك عنه
انما الرضا مشيئة الله الرضائية بمازا يرضى الله؟ الله لا يرضى بالكفر ربنا قال في سورة الزمر ولا يرضى لعباده الكفر لكن جعلك قادر يعني في تكوينك قادر على الكفر لكن هو لا يرضى بالكفر
تمام ليه ليه ربنا ما يمنعكش من الكفر لانه في في مشيئته التكوينية يريدك ان تؤمن بحرية وتطيعه حبا لا اكراها لزلك منطقهم الباطل اللي بيقول سيقول الذين اشركوا لو شاء الله ما اشركنا ولا اباؤنا ولا حرمنا من شيء
خلي بالك بقى ولا حرمنا من شيء طب ليه زكر التحريم هنا لانه نوع من انواع الشرك. ازاي؟ ان حد يحرم حاجة ربنا ايوة ده شرك. ليه؟ من يحرم من لم ما لم يحرم الله. ومن يحل ما لم يحل
فقد اشرك مع الله في الحاكمية. ممكن واحد يحرم حاجة بالغلط يحل حاجة بالغلط. هو هو افتكر هو فسر الايات غلط فسر الاحاديس غلط بالغلط. لكن ان حد يبقى عارف ان حاجة مش حرام ويحرمها
حاجة حاجة حلال او حاجة مش حلال ويحلها. ده كده اعتدى على حق الله في الحكم يعني ايه ربنا بيقول ان الحكم الا لله ما فيش حكم الا لله. ما حدش يشرع الا الله
وقال افحكم الجاهلية يبغون ومن احسن من الله حكما لقوم يوقنون يبقى اللي بيحرم ويحل لزلك جابوا سيرة ولا حرمنا من شيء لانها نوع من انواع الشرك الشرك هنا كان الاولاني ما اشركنا ولا اباؤنا يعني عملوا اصنام عبدوها
او اتخزوا الهة عبدوها ولا حرمنا من شيء نوع تاني من الشرك وهو شرك شرك في الحكم يعني اعتداء على حق الله في الحكم كمل بقى ايه مية تمانية واربعين
كذلك كذب الذين من قبلهم حتى ذاقوا بأسنا بنفس الطريقة دي يا محمد ربنا بيكلم سيدنا محمد. اللي قبلهم كذبوا رسلهم هم كمان كذلك كذب الذين من قبلهم يعني ربنا بيقول له هم هيقولوا كزا
وخلي بالك نفس اللي حصل ده حصل قبل كده كذلك كذب الذين من قبلهم حتى ذاقوا بأسنا واللي قبلهم كذبوا لغاية ما عذاب الله نزل عليهم طيب هو ربنا بيسمي كلامهم ده تكذيب ليه
كذلك كذب الذين من قبله. هو ده تكزيب اللي هم بيقولوا بيقولوا ايه؟ آآ بيقولوا آآ لو شاء الله ما اشركنا ولا اباؤنا ولا حرمنا من شيء هو ده تكزيب! ليه ربنا سماه تكزيب
سواء كلامهم صح ولا غلط؟ كلامهم ده خلي بالك. احنا دلوقتي اثبتنا ان كلامهم ده غلط. وقلنا الفرق بين المشيئة الرضائية والمشيئة التكوينية ربنا اعتبر ده تكذيب للنبي وكفر طالما انها شبهة عندهم ومش فاهمينها لأ
لانها كانت لمجرد الجدال من اجل الجدال والدفاع عن الشرك. هم بيقولوا ايوة احنا مشركين بالله بس لو كان ربنا مش عاوزنا نبقى مشتكين ما كناش اشركنا. ازا بيعترفوا بالشرك بالله
فربنا اعتبر ده دفاع عن الشرك بالله. ازا هزا تكذيب. تكذيب للنبي اللي جاء ينادي بالتوحيد طيب اه فربنا بيقول لهم في مية تمانية واربعين قل هل عندكم من علم فتخرجوه لنا ان تتبعون الا الظن وان انتم الا تخرصون. قل لهم
يا محمد عندكم دليل علمي على اللي انتم بتقولوه علم دليل علمي يعني دليل نصي بنص من كتاب سماوي او دليل عقلي عندكم علم؟ عندكم اي دليل؟ برهان عقلي نصي
طبعا ده تهكم عليهم. ليه بقى مش معقول الرسول رسول الله صلى الله عليه وسلم هيطلب من الكفار علم وادلة فربنا بيقول له قل هل عندكم من علم فتخرجوه لنا هذا تهكم
بيقولها لهم تحدي لهم وبعد كده بيواجهم بقى ان تتبعون الا الظن وان انتم الا تخرسون. انتم ما عندكوش لا علم ولا دليل ولا بتاع. انتم بتتبعوا الظنون كلام ما فيش عليه دليل
احنا عارفين من الاول ان المشركين ما عندهمش علم ولا عندهم حاجة وان اللي يسمع كلامهم يضل به وان هم وعارفين كمان ان هم اكثر من في الارض. ايه رأيكم بقى
راجع كده معي مية وستاشر. وان تطع اكثر من في الارض يضلوك عن سبيل الله. ان يتبعون الا الظن وان هم الا يخرصون  دي ذيل الاية مية تمانية واربعين رجعك لمية وستاشر. ان تتبعون الا الظن وان انتم الا تخلصون. رجعتنا لمية وستاشر على طول لقيتها
يتبعون الا الظن وان هم الا يخرصون. يبقى هم هم اكثر اهل الارض اكتر اهل الارض وهم اللي على الباطل ما يغركش ابدا الكثرة ما يغركش الكثرة ما تلاقي معظم الناس على الباطل اوعى تفتكر ان انت غلط. مش لازم ابدا
انما عندك دليل ما دام بتتبع الدليل. شف دايما القرآن دايما يقول لك طالب بالدليل. امش ورا الدليل. اطلب العلم دي كلها موضوعية قل هل عندكم من علم فتخرجوه لنا
يعني لو لأه لو مش هتعرفوا تجيبوا علم مش هتعرفوا تجيبوا ادلة يبقى انتم شوية هجاصين واللي يمشي وراكم هيضل. لانكم ماشيين وراء الظنون. يعني الكلام اللي ما فيش عليه دليل. الكلام كله كزب في كزب
ان تتبعون الا الظن وان انتم الا تخرصون. قل فلله الحجة البالغة فلو شاء لهداكم اجمعين بعد ما افحمتهم يا محمد وقلت لهم انه ما عندكوش علم ولا دليل ولا برهان عقلي ولا برهان نصي
يعني كتاب من كتب الله قل فلله وحده. فلله الحجة البالغة الحجة يعني الحجة التي لا تقف امامها حجة حجة بالغة لا يستطيع احد ان يجادل معها انها حجة بالغة بلغت اعلى مستويات القوة
فلو شاء لهداكم اجمعين. ربنا اقنعنا بالعقل. وبالنصوص وبالمنطق وبكل حاجة لو ربنا شاء ها لو شاء الهداكم اجمعين. ازاي؟ ربنا لو شاء كان خلقكم ملائكة. بس خلاص بالزبط كده بدون شهوات تدفعكم لمخالفة اوامر الله
فما تعصوش ربنا ابدا. الملائكة لا يعصون الله ما امرهم. ويفعلون ما يؤمرون وبالتالي لا يحاسبون. لكن مشيئة الله ان يبقى هناك مخلوق حر يختار بحرية دون اكراه ويحاسب على اختياراته. وطالما بقى ان ليس
عندكم علم ليس عندكم دليل عقلي ولا دليل نصي بنص من كتاب السماوي يبقى طريقة واحدة في الاثبات اللي فاضلة وهي الشهود يمكن عندكم شهود كانوا حاضرين وربنا بيحرم يلا هاتوهم. الاية مية وخمسين
قل هلم شهدائكم الذين يشهدون ان الله حرم هذا فان شهدوا فلا تشهد معهم ولا تتبع اهواء الذين كذبوا باياتنا. والذين لا يؤمنون بالاخرة وهم بربهم يعدلون هلم يعني تعالوا ده اسم فعل معناه تعالوا هلم هلموا يعني تعالوا
فكأن النبي عليه الصلاة والسلام بينادي على الشهود بتوعهم يقول يلا يا شهدائهم تعالوا يلا يا شهود يا بتوعهم تعالوا. يا اللي شهدتم ان الله حرم البحيرة والسائبة والوصيلة والحام
وسمح او امر بقتل الاولاد فربنا بيقول للنبي ان ده تحدي للكفار بس طبعا هو برضه مجرد تهكم مش بيقول لهم لو جبتوا لي شهود هاشرك معكم لأ. ليه ؟ لان ما فيش اسهل على الانسان اللي ما عندوش دين وما عندوش اخلاق انه يروح يجيب شهود
في قهوة اسمها قهوة شهود الزور في وسط البلد ورا دار القضاء العالي. بمتين جنيه الشاهد بييجي عادي جدا فقال له فان شهدوا فلا تشهد معهم. يعني ما تصدقهمش ولا تتبع اهواء الذين كذبوا باياتنا. والذين لا يؤمنون بالاخرة وهم بربهم يعدلون. انت هتقول لهم هاتوا شهود شافوا ربنا
الكلام ده تهكما بس لو كانوا فعلا لو راحوا جابوا لك شهود ما تصدقش الكلام دوة دول شهود زور. والناس التي لا تؤمن بالاخرة ويعدلون بالله. خلي بالك احنا قلنا
عدل صفة جيدة. احنا مأمورين بالعدل الا مع الله ما فيش حاجة اسمها بربهم لا شيء يعدل الله الناس اللي بتعدل بالله يعني بتشرك مع الله الهة اخرى وبيعتبروها عدل لله يعني بيساوا بينها وبين الله
دول ناس ماشيين وراء اهواءهم وشهواتهم فما تمشيش وراهم. الكلام ده طبعا لنا احنا لكن ربنا بيأمرنا بذلك من خلال النبي صلى الله عليه وسلم. ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما
ما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين اللهم سدد رميهم وخيب رمي عدوهم. وتقبل شهدائهم وبارك جهادهم وكن مع اخواننا في تركستان الشرقية وفي الشام وفي كشميرا وفي الهند
وانصر من نصرهم واخذل من خذلهم وطهر المسجد الاقصى من الدنا سي فانهم لا يعجزونك واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على
نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو اشرح صدورها بفيض الايمان بك وجميل التوكل عليك واحيها يا ربنا بمعرفتك وامتها يا مولانا على الشهادة في سبيلك
انك نعم المولى ونعم النصير وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله ونراكم غدا بازن في ناس سادة موعدين كنا من اهل الدنيا
