السلام عليكم ورحمة الله وبركاته. اهلا بحضراتكم في المقطع رقم سبعمية ستة وعشرين من مقاطع حظر التجول والحلقة السابعة والخمسون من حلقات تدبر سورة البقرة ارجو من حضراتكم تجيبوا المصاحف ويفتح معي
الاية رقم مية ستة وتمانين هي دي موضوع آآ تدبرنا الليلة اعوذ بالله السميع العليم من الشيطان الرجيم واذا سألك عبادي عني فاني قريب اجيب دعوة الداع اذا دعان فليستجيبوا لي وليؤمنوا بي لعلهم يرشدون
الاية عن الدعاء. واضحة اهي لما تبص على الايات اللي قبلها واللي بعدها تجدهم عن الصوم اقرا كده الاية مية خمسة وتمانين شهر رمضان الذي انزل فيه القرآن هدى للناس وبينات من الهدى والفرقان
فمن شهد منكم الشهر فليصمه. ومن كان مريضا او على سفر فعدة من ايام يريد الله بكم اليسر ولا يريد بكم العسر. ولتكملوا العدة ولتكبروا الله على ما فداكم ولعلكم تشكرون
عن رمضان وعن الصيام طيب دي تدبرناها امبارح طيب طيب والاية اللي بعدها اللي بعدها مية ستة وتمانين قريناها دلوقتي واذا سألك عبادي عني فاني قريب اجيب دعوة الداع اذا دعان فليستجيبوا لي وليؤمنوا بي
لعلهم يرشدون. ما فيش فيها سيرة رمضان ولا الصيام الاية اللي بعدها بقى عن الصيام تاني احل لكم ليلة الصيام الرفث الى نسائكم هن لباس لكم وانتم لباس لهن. علم الله انكم كنتم
تختانون انفسكم فتابع عليكم وعفا عنكم. ولن يتدبرها بكرة ان شاء الله لكن عن الصيام واحكام الصيام والممنوعات اللي في الصيام فتشعر ان الاية مية ستة وتمانين اللي عن الدعاء دي. وكأنها مقحمة داخل سياق بيتكلم عن احكام الصيام
ده طبعا لو احنا بننظر نظرة سطحية انما احنا ناس بنتدبر بقى ما ينفعش ننزر النزرة السطحية دي اقرأ كده معي الاية مية ستة وتمانين بعين متفحصة بتحاول تجد علاقة بين موضوع
الاية وموضوع الصيام اقرا تاني كده مية ستة وتمانين بس بعين بقى ايه متفحصة واذا سألك عبادي عني فاني قريب اجيب دعوة الداعي اذا دعان فليستجيبوا لي وليؤمنوا بي لعلهم يرشدون
ايه اهم خبر في الاية دي ؟ ان ربنا بيستجيب دعاء  حاجة تانية اهم كمان ان الله قريب من عباده احنا مركزين مع الدعاء والاجابة وسايبين الاهم هو ان الله قريب
هذا القرب جاء في سياق الصيام. هم. لان الانسان لما يمرض او يضعف او يجوع بيشعر بضعفه. وبيشعر بحاجته الى الله اما لما بيشعر بالشبع او بالقوة او بالصحة فبيشعر بالاستغناء
اية اه في سورة العلق ربنا قال كلا ان الانسان ليطغى. ان رآه استغنى الانسان بيطغى لما يشوف نفسه مستغني ان رآه استغنى الشعور بالاستغناء عن الله بيطغي الانسان وبالتالي بيبعدوا عن الله. وبمفهوم المخالفة يعني العكس بقى صحيح. الشعور بالافتقار الى الله
عكس الاستغناء الافتقار الشعور بالافتقار الى الله. يعني الاحتياج الى الله يقرب الانسان من الله وهذا الشعور يحدث بالصيام الصوم الواحد بييجي على الاخر كده وخلاص مش قادر. بيعرف قد ايه هو محتاج ربنا ومحتاج القوة اللي ربنا بيديها له. ومحتاج الرزق اللي ربنا بيديه له
اقرأ بقى كده معي الاية مية ستة وتمانين واذا سألك عبادي عني فاني قريب. اجيب دعوة تدعي اذا دعان فليستجيبوا لي وليؤمنوا بي لعلهم يرشدون واذا سألك عبيدي ولا عبادي؟
عبادي الناس كلهم عبيد لربنا فيما اراده الله بهم يعني ايه ؟ يعني قرض قدر انك تطلع راجل او تطلع امرأة ابيض او تطلع اسود تطلع هندي ولا تطلع عربي تطلع آآ آآ يعني
ده ابوك ودي امك. حاجات انت ما اخترتهاش اتولد في مصر ولا في امريكا دي كلها اقدار ليس لك دخل فيها وبالتالي انت لا تحاسب عليها الحاجات دي احنا عبيد كلنا
كل الناس اما التكليفات يعني اوامر ربنا ربنا امرنا بالايمان امرنا بالصلاة امرنا بالصيام امرنا بطاعة اوامره اجتناب نواهيه. الحاجات القافية لأ اللي يقبل ويقبل على الله ويطيع الله يبقى عمل كده برغبته
هو اصلا لا اكراه في الدين ما دام اطاع الله يبقى اطاعه بحب لا اكراه في الدين يبقى من يطع الله يجب يكون مطيع عن حب دول اسمهم عباد صاموا رمضان
وفي العيد كبروا الله على ما هداهم. وشكروا الله على نعمة الهداية. ان وفقهم الى الصيام. مش دي اخر الاية اللي فاتت ولتكملوا العدة ولتكبروا الله على ما هداكم ولعلكم تشكرون. خلاص خلص العمل الصالح. عمل كبير
صوم تلاتين يوم بعد العمل الصالح يجب ان الانسان يدعو الله يعلم الله سبحانه وتعالى ان الناس هتسأله فجه بعد الاية اللي بتتكلم عن اكمال عدة رمضان والتكبير كناية عن دخول العيد
والفرحة بالصيام  يعلم ان الناس ستسأل الله وبعد رمضان كمان الانسان بيكون مستوى ايمانه عالي ويعلم الانسان حديث النبي صلى الله عليه وسلم للصائم فرحتان حين يفطر فرحة حين يفطر وفرحة حين يلقى ربه
حين يفطر يعني ايه؟ يعني وهو بيفطر عند المغرب كل يوم. ولما يفطر في في عيد الفطر بعد رمضان. هذه ايضا معناها فرحة حين يفطر يعني يفطر بعد رمضان كمان
يبقى واذا سألك عبادي عني فاني قريب اجيب دعوة الداع اذا دعان عند الفطر. الانسان له دعوة مقبولة فليستجيبوا لي وليؤمنوا بي لعلهم يرشدون قلنا اجمل خبر في الاية ان الله قريب
طيب الى اي درجة ربنا قريب  الى اي درجة ربنا قريب صيغة سألك او يسألونك جت عدة مرات في القرآن مسلا بعد ايتين هنتدبر الاية مية تسعة وتمانين اللي بتقول يسألونك عن الاهلة
قل هي مواقيت للناس والحج وفي الاية متين وسبعتاشر يسألونك عن الشهر الحرام قتال فيه قل قتال فيه كبير وخدنا قبل كده. يسألونك عن الخمر والميسر. قل فيهما اثم كبير ومنافع للناس واثمهما اكبر
اكبر من نفعهما ويسألونك ماذا ينفقون. قل العفو هنا في الايام مية ستة وتمانين الصيغة اختلفت. ركز كده واذا سألك عبادي عني قل اني قريب. لأ ايه ده ما فيش كل
ما فيش خل ازاي ودايما يسألونك قل يا سألك قل لا ما فيش قل ربنا هنا اجاب عباده بدون واسطة واذا سألك عبادي عني فاني قريب. ما قلوش قل فاني قريب. او فقل اني قريب. خالص
فاني قريب واجاب فورا اجاب عباده بنفسه دون واسطة ما قالش قل يا محمد وان كان المبلغ للقرآن هو النبي صلى الله عليه وسلم لكن ربنا شال كل علشان نشعر بمدى القرب من الله. عشان دي الاية اللي بتتكلم عن القرب من الله
روي عن كعب  رضي الله عنه لما اقول كعب يبقى كعب الاحبار. سيدنا كعب الاحبار ده احد الصحابة اللي من اصل يهودي واسلم اه روى قال قال موسى عليه السلام
يا ربي اقريب انت فاناجيك. القريب بيناجى النجوة اللي هي الصوت الواطي ام بعيد فاناديك النداء بيبقى صوت عالي فقال يا موسى  انا جليس من ذكرني. انا بقعد مع اللي بيذكرني
خلي بالك من حاجة كعب الاحبار من مجموعة الصحابة اللي كانوا يهود دول بيرووا حاجة اسمها الاسرائيليات منها دي يعني اخبار مصدرها كتب بني اسرائيل طب دي نصدقها ولا ما نصدقهاش
يعني الاسرائيليات دي نصدقها ولا لأ قال النبي صلى الله عليه وسلم حدثوا عن اهل الكتاب ولا حرج وقال ايضا لا تصدقوهم ولا تكذبوهم يعني ممكن تروا كلامهم لكن ما تقولوش صدقوا ولا تقولوا كذبوا
ليه؟ لان في معزم الوقت ما عندناش دليل على صحة اقوالهم الا انها لو وافقت القرآن يبقى ساعتها نتأكد انها صحيحة. ودي من الاشياء اللي بتوافق القرآن. ان سيدنا موسى لما سأل الله اقريب
انت فا اناديك ام بعيد فاناديك؟ قال يا موسى انا جليس من ذكرني. دليل على قرب قرب الله من الناس احد الصحابة سأل النبي صلى الله عليه وسلم اقريب ربنا
فنناجيه ام بعيد فنناديه. نفس السؤال فانزل الله تعالى هذه الاية. يعني من اسباب نزول الاية دي وعند عودة النبي صلى الله عليه وسلم والصحابة الى المدينة من احدى الغزوات
وهم بعيد كده شافوا المدينة فرفعوا اصواتهم بالتكبير. الله اكبر! الله! عارف انت الناس بتهتف بالتكبير والتهليل يعني لا اله الا الله. والدعاء يا رب يا رب. بقوا يكبروا بصوت عالي في الصحرا في الصحراء
ما تزعلوش حد ما فيش حد نايم صحي ما فيش حد مش عارف يزاكر منهم. في الصحرا قال النبي صلى الله عليه وسلم انكم لا تدعون لا تدعون اصم ولا غائبا
انما تدعون سميعا قريبا وفي رواية ان الذي تدعونا بين ركابكم بين بينكم وبين اعناق ركابكم اللي بتدعوه دوة اقرب لكم من راس الركوبة اللي انتم راكبينها دي. قريب منكم
لا تدعونا اصم صم يعني ايه سمعه تقيل فما تعلوش صوتكم كده ولا غائب. ما هواش مش موجود عشان تنادوا عليه بصوت عالي انما تدعونا سميعا قريبا طيب فيه بقى حاجة عايزين نفهمها. يعني ايه ربنا قريب من عباده لما لما بيدعوه
طب عندنا زيد راجل طيب وعايش في اليابان. بيدعو هناك وعمرو راجل طيب وعايش في الجزائر وبيدعوا هناك ازاي ربنا يبقى قريب من زيد وقريب من عمرو في نفس الوقت وده واحد في الشارع وواحد في الغرب
شيء مهم جدا الله سبحانه وتعالى لا تحده الجهات الله قريب من عباده بسمعه وبصره فهو السميع البصير اوعى تفتكر ان ربنا له جسم وحيز ومقاسات الكلام ده غلط. غلط جدا عقائدية
نرجع تاني لمية ستة وتمانين واذا سألك عبادي عني فاني قريب اجيب دعوة الداع اذا دعان. فليستجيبوا لي وليؤمنوا بي لعلهم يرشدون واذا سألك عبادي عني فاني قريب غريب بيعمل ايه
اجيب دعوة الداعي اذا دعان. قريب يجيب دعاء من يدعوه منهم مشكلتنا اننا مش فاهمين غير معنى واحد للاجابة. لان في ناس دلوقتي من اللي بيتفرجوا معنا. لأ بقول لك ايه ما تقوليش بيستجيب للدعاء ما انا بدعي بقى لي عشرين سنة
وبنفس الحاجة وما تحققتش لأ وده المفهوم بتاع الجني اللي هو بنعمل بندعك الابريق فبيطلع جني لونه ازرق ويقول شبيك لبيك عبدك بين ايديك تأمر بايه؟ لا ربنا ما بيعملش كده ما بيقولش لحد تامر بايه
لا لا انتم فاهمين اللي فاهم كده فاهم معنى اجابة الدعاء غلط اصلا  واحد عمال يدعي ربنا انه يتجوز بنت عمه  فلما تروح تتجوز واحد تاني يعتبر ان ربنا لم يستجيب لدعاءه
هو الواحد اصلا بيدعو ربنا ليه لانه يظن ان ده فيه خير علشانه. يظن ان سعادته في ذلك. صح؟ حلو قوي لما ربنا يعلم ان انت وبنت عمك دي لو اتجوزتم واحد فيكم هيرمي التاني من الشباك
وحياتكم هتبقى جحيم. وهيتورد لكم عيال متخلفين عقليا. وجيناتكم اصلا مش متوافقة مع بعض. ربنا يعلم الخير لك وربما ان الخير لك انك تتجوز واحدة تانية والخير لها تتجوز واحد تاني
فتأتي الاجابة في صورة عدم استجابة للفز الدعاء. لكنه استجاب لنيتك. انت كنت عايز الخير لك. والخير لك انك ما تتجوزهاش لان اللي انت عملته انت دعيت على نفسك اصلا انت دعيت بالشر وليس بالخير. واحنا تدبرنا في سورة الاسراء قول الله تعالى
تدعو الانسان بالشر دعاءه بالخير. وكان الانسان عجولا يبقى دي استجابة عشان تبقى عارف. يعني لو ما استجابلكش دعاء الدعاء ده فيه شر لك وانت مش عارف. ده دي اجابة
ما انت بقى فاكر نفسك بتعرف اكتر من ربنا. دي قصة تانية بقى هذا الدعاء لو لم يتحقق يعتبر ان ربنا استجاب لك لان دعائك انت دعيته بنية ان يكون فيه الخير لك. فربنا استجاب انه يحقق لك الخير
الحاجة التانية فيما يخص بقى الدعاء المضطر ودي مهمة جدا يا جماعة في اشياء عاوزنها وعشان نوصل لها لازم ناخد بالاسباب اللي ربنا خلقها. مسلا واحد عاوز يطلع طبيب شاب كده في سانوية عامة نفسه يطلع طبيب
براحتك عايز تطلع طبيب يلا اشتغل يبقى لازم تزاكر وتجيب مجموع وتدخل الطب وتنجح وتتخرج ما ينفعش تقعد طول السنة تلعب وتهزر تتفرج على ماتشات كورة وما تزاكرش وتعتمد على انك بتدعو الله في كل صلاة
وماما الست الحاجة بتدعي لك باستمرار تبقى احسن دكتور فانت فاهم ان الدعاء ده هيستجاب كده ده لا يمكن يستجاب. لا يمكن يستجاب وربنا هيجيب دعاية واطلع على الطبيب! لا ما ينفعش
ضد قوانين ربنا. لانك لما تدخل الامتحان وتلاقيه صعب بالرغم من انك اخدت بالاسباب وعملت اللي عليك. لو انت عملت اللي عليك وخدت بالاسباب وزاكرت كويس. ودخلت الامتحان لقيته صعب فتدعو الله هنا بقى. ده اسمه دعاء المضطر
دعاء المضطر لانك خدت بالاسباب وبعد ما خدت بها الدنيا مش ماشية معك امن يجيب المضطر اذا دعاه ويكشف السوء. يقوم ربنا يتدخل ويجعل الامتحان صعب على الكل فالمادة دي كل
طلاب يجيبوا مجاميع قليلة فما تفرقش معك في المجموع الكلي وتلاقي نفسك داخل الطب برضه رغم ان الامتحان كان صعب ورغم انك ما عملتش كويس في الامتحان ده لكن جه على الكل. ربنا هنا التدخل الالهي. ليه؟ لانك مضطر. مضطر يعني ايه؟ يعني خدت بالاسباب اللي خلقها وبرضه الدنيا وقفت معك. هنا انت مضطر
فربنا دخل تدخل وساعدك يتدخل ويساعدك. لانك خدت بالاسباب لكن ما ينفعش. انسان يرد على على الله نزامه ما هو اللي ما بياخدش بالاسباب هو بيرد على الله نزامه اللي خلقه وبعد كده الطالب يعطيه؟ لا ما ينفعش يعطيك اصلا
تمام؟ طيب في في سورة الانعام بل اياه تدعون في كشف ما تدعون اليه ان شاء بل اياه تدعون في كشف ما تدعون اليه ان شاء هي مش كل الدعاء هيستجاب لو واحد مقصر في الاخذ بالاسباب. بس دي حاجة تبقى واضحة للناس. عشان في لما الناس فاهمة ان هو طالما ربنا قال ان اللي بيدعو ربنا بيستجيب له
يبقى الموضوع ما لهاش حل. كل دعاء ربنا بيستجيب وهزا كلام مش صحيح نزام ربنا هو ان النجاح في الحياة العملية يحتاج الى اخذ بالاسباب. تزاكر تنجح تشتغل تكسب تخطط كويس تكسب اكتر تتمرن
تكسب اكتر واكتر فلما تعمل كل ده وتتزنق في مشكلة يبقى انت مضطر ربنا يستجيب دعائك. خلاص طيب الرسول عليه الصلاة والسلام قال دعوة المسلم لا ترد الا لاحدى ثلاثة
ما لم يدعو باثم او قطيعة رحم اما ان يعجل له في الدنيا يعني لو واحد بيدعو باثم او قطيعة رحم ربنا ممكن ما يستجيبلوش. خلاص غير كده يا اما ربنا بيعجل له في الدنيا يعني يحقق له بالزبط اللي هو عايزه
واما ان يدخر له في الاخرة. او ما يحققش اللي هو عايزه هنا ويدخر له ثواب في الاخرة لان اللي هو كان عايزه ده كان غلط او كان هو غلط لنفسه. الموضوع ده مش كويس عشانه
واما ان يصرف عنه من السوء بقدر ما دعا طالما المسلم ما دعاش بشيء غلط ولا حرام ربنا لا يرد دعوته لكن استجابة الدعاء بتبقى اما انها يحققها له بالظبط في الدنيا يحقق له طلبه او يدخر له في الاخرة اللي هو طلبه
آآ آآ لا يعني وقرر اه يعني ربنا قرر يدخره له للاخرة زي ما قلنا ده طبعا ده لو مسلم مؤمن بالاخرة. فعلا المفروض يفرح يعني انا دلوقتي مسلم. عايز حاجة معينة. ربنا ادخرها لي للاخرة. المفروض افرح
انا مؤمن بالاخرة ولا مش مؤمن بأخرها هو الموضوع كله كلام  او ان ربنا يصرف عن الانسان سوء كان هيحصل له بقدر الدعاء بتاعه فلازم ما نكسلش في الدعاء. ندعو الله في كل وقت الدعاء عبادة في حد ذاتها. ربنا قال في سورة غافر
وقال ربكم ادعوني استجب لكم كمل بقى الاية ان الذين يستكبرون عن دعائي لأ عن عبادتي سيدخلون جهنم داخرين. وقال النبي صلى الله عليه وسلم الدعاء هو العبادة ربنا سمى الدعاء العبادة في الاية دي
ما حدش يقول اللي هيحصل هيحصل. انا ضيع وقتي وادعي ليه. لا غلطة كبيرة ولها حلقة كاملة عندنا. يا ريت تشوفوها في دورة رد الشبهات. موضوع الدعاء او ازن انها موجودة في
اه حلقات استمعوا بها دورة. المهم طيب بيقولوا الدعاء هو العبادة. نلاحظ ان سيدنا زكريا كان يدعو الله في سورة ال عمران وراجل وصل لسن كبيرة جدا وزوجته عاقر ولم تلد ابدا. يعني شيء مستحيل
ومع ذلك بيدعو الله بالذرية هنالك دعا زكريا ربه قال ربي هب لي من لدنك ذرية طيبة انك سميع الدعاء. فبعد مدة ربنا استجاب له دعاؤه فنادته الملائكة وهو قائم يصلي في المحراب. ان الله يبشرك بيحيى. مصدقا بكلمة من الله وسيد
وحصورا ونبيا من الصالحين. الملائكة بشرته ان زوجته حامل في يحيى. حصل ايه؟ ذهل قال ربي انا يكون لي غلام وقد بلغني الكبر وامرأتي عاقر سبحان الله! مستغرب ليه! مش انت اللي كنت بتدعو
يعني ربنا يستجاب لدعائك الدعاء بالنسبة للانبياء يا جماعة والصالحين ما كانش كل همهم هو الاجابة. هو بيدعو لان الدعاء عبادة انا مش ممكن اطلب حاجة من حد وهو مش موجود لازم اول حاجة بطلب من حد موجود مجرد اني ادعو الله هذا اقرار بوجود الله
وكل ما دعوت بشيء كبير اقرار بقدرة الله. انا بعمل ده عشان ابقى بادعوه لان دي عبادة. مش بالضرورة اني منتزر الاجابة  الدعاء بالنسبة لهم قناة تواصل مع الله. ما هو ممكن الاجابة تيجي في الاخر؟ لكن انا عايز استمر في التواصل مع الله. لذلك
نادر جدا ما تجد نبي بيدعو بامر من امور الدنيا وحتى اللي دعا ربنا يرزقه بولد ده لانه خايف على الدعوة ويريد ان ابنه يصبح نبي ويبلغ كلمة الله. لذلك في سورة مريم سيدنا زكريا دعا وقال ايه في سورة مريم؟ اوضح شوية في سورة مريم
فهب لي من لدنك وليا وليا يرث من اليا. يرثني ويرث من ال يعقوب. واجعله ربي رضيا. يريد ان يرث نبوة ويحمل الدعوة الى الناس لزلك النبي عليه الصلاة والسلام لما علم السيدة عائشة تدعو في ليلة القدر
سيدة عيش ما كنش عندها اولاد طب ما هو كان ممكن يقول لها ادعي ربنا يرزقك ولاد ليه ما قالهاش لان يعني الانبياء الصالحين والناس دي كانت تخجل انها تدعو الله باي شيء دنيوي
علمها افضل دعاء. اللهم انك عفو تحب العفو فاعف عنا. ياه لو ربنا عفا عن الانسان. هو الواحد عايز يكسر ان ربنا يعفو عنه اهتمامهم كان بالمهم هو الاخرة مش الدنيا
كمل بقى معي الاية مية ستة وتمانين. هم واذا سألك عبادي عني فاني قريب اجيب دعوة الداع اذا دعان فليستجيبوا لي وليؤمنوا بي لعلهم يرشدون. اسأل نفسك بقى قبل ما تقول ربنا ما استجاب ليش ليه ؟ هو انت استجبت له الاول؟
انت استجبت لربنا اولا يعني؟ فليستجيبوا لي يبقى استجيب لربنا عشان يقبل دعائك. انت استجبت لربنا في نفس الاية اللي قال فيها استجب لهم قال فليستجيبوا لي. انت استجبت لمنهج ربنا
استجابة لاوامر ربنا بعدت عن نواهي ربنا انت ليه شايف نفسك مستحق لاجابة الدعاء بالشكل ده ايه الفرحة؟ مالك كده شايف نفسك كده وليؤمنوا بي لعلهم يرشدون. لازم الانسان يستجيب لمنهج ربنا. ويؤمن ان هو ده المنهج الصحيح. اللي لا بديل عنه عشان ربنا يهديه ويرزقه
مشهد اقول قولي هذا واستغفر الله لي ولكم نتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. الله
ثم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم
اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في في مرضاتك اللهم اجعل القرآن الكريم ربيع قلوبنا. ونور صدورنا وجلاء احزاننا وذهب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرنا
اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في
باكستان الشرقية وفي كشميرا وفي سريلانكا وفي الهند وفي الشام وانصر كل من نصرهم واخذل كل من خذلهم وطهر المسجد الاقصى من الدنس. فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا. مريضا به او حاملا له
وفي قلبه ثوب الصحة والعافية عاجلا غير اجل. ومن لم يصب به ثقه شره. وابعده عنه ولا تسلطه الا على اعدائك واعداء دينك اعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك
عهدته على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو اشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
السلام عليكم
