السلام عليكم ورحمة الله وبركاته. اهلا بحضراتكم في المقطع رقم متين وخمسة من مقاطع حظر التجول والمقطع رقم حداشر من مقاطع تدبر سورة الرعد النهاردة بيستضيفنا الحاج علاء من ايطاليا اللي عرف ان انا هنا في تركيا فجالي وجايب لي معه جبنة ايطالي
اه هو طبعا راجل مليونير. فهنقعد بقى نتكلم هنعمل التدبر من الجناح بتاعه جوة غرفة من غرف الجناح بتاعه. مش زي الغرفة الكاحلة اللي انا قاعد فيها في الدرة  ارجو حضراتكم تجيبوا المصاحف
وتفتحوا على صورة الرعد الواحد يا جماعة لو كان مكان النبي صلى الله عليه وسلم ووجد ان المشركين رافضين القرآن تماما كده كاية دالة على صدق نبوته وان الله سبحانه وتعالى
قدر ان هو يكتفي بالقرآن الكريم اية ومعجزة للرسالة الاخيرة رسالة محمد صلى الله عليه وسلم قد الانسان مننا لو مكان الرسول عليه الصلاة والسلام يصاب ببعض الضيق او بعض الحزن
الرسول عليه الصلاة والسلام انسان وبشر فقد يعني قد يحزن. فتنزل اية تقول له مش كل الناس مش عاجبها القرآن. بالعكس اطمنوا اقرا معي باكية الاية ستة وتلاتين  اعوذ بالله السميع العليم من الشيطان الرجيم
والذين اتيناهم الكتاب يفرحون بما انزل اليك ومن الاحزاب من ينكر بعضه قل انما امرت ان اعبد الله ولا اشرك به اليه ادعو واليه مآب  والذين اتيناهم الكتاب الذين اوتوا الكتاب في القرآن عادة بيبقوا اليهود او النصارى. او مقصود بهم اليهود والنصارى
الامام الرازي له رأي اخر بس هو دايما في القرآن الكريم او عادة الذين اوتوا الكتاب يعني يا اما اليهود يا اما النصارى يا اما اليهود والنصارى. المهم ان ربنا بيثبت للنبي صلى الله عليه وسلم. وبيقول له ان اللي انزل لك من السماء
او اللي نزل لك من السماء كايات تتلى يفرح بها الذين اوتوا الفهم الحقيقي للكتاب هناك يهود سمعوا هذا القرآن واسلموا وهناك نصارى سمعوا هذا القرآن واسلموا يعني في زمن النبي صلى الله عليه وسلم من النصارى اللي اسلموا يقال عددهم فوق التمانين او التسعين شخص. سواء في نجران او في الحبشة او
ومن اليهود اصبح هناك صحابة مسل عبدالله بن سلام وصار هناك من اكبر مفسري القرآن الكريم آآ محمد ابن كعب القرظي من من قبيلة بني قريظة فاقرا معي كده ستة وتلاتين
والذين اتيناهم الكتاب يفرحون بما انزل اليك ومن الاحزاب من ينكر بعضه ربنا بيثبت للنبي صلى الله عليه وسلم. وبيقول له ان اللي وصلهم الكتاب اي كتب الله السابقة سواء التوراة او الانجيل او مجموعهم مع بعض ما يسمى
الكتاب المقدس عند المسيحيين بايبل او بيبلس يعني الكتاب هؤلاء يفرحون بالقرآن يا محمد ان كانوا على العقيدة الصحيحة بيفرحوا به تماما عقيدة التوحيد وحتى لو مش على العقيدة الصحيحة وانحرفوا بتأليه المسيح او انحرفوا آآ بعض الانحرافات العقائدية فهم ينكرون بعض
ما في القرآن لكن مش كله. يعني شأنهم ليس شأن المشركين. فما تحزنش اللي انت نازل به ده مش لاقي معارضة من كل الناس يعني في سورة المائدة مسلا اتنين وتمانين
ودي اية مهمة جدا يا جماعة  لتجدن اشد الناس عداوة للذين امنوا اليهود والذين اشركوا ولتجدن اقربهم مودة للذين امنوا الذين قالوا انا نصارى. ذلك بان منهم قسيسين ورهبانا وانهم لا يستكبرون
كل ما تحدث احداث فتنة طائفية يطلع الشيوخ يقروا الاية دية عشان يروجوا للوحدة الوطنية. بس المفروض يستخدموا ايات تانية مش الاية دي لان الاية دي ما بتتكلمش عن المسيحيين الموجودين النهاردة
في ايات اخرى المفروض تستخدم عشان نروج للوحدة الوطنية زي مسلا في سورة الممتحنة لا ينهاكم الله عن الذين لم يقاتلوا في الدين ولم يخرجوكم من دياركم ان تبروهم وتقسطوا اليهم. ان الله يحب المقسطين. هي دي الاية المفروض كانوا يستخدموها
لكن يستخدموا اية على انها بتتكلم عن المسيحيين النهاردة لان ما بتتكلمش عن المسيحيين النهاردة ده غلط ده عدم امانة يعني المقصودين في اية المائدة مش هم اطلاقا المسيحيين المثلثة اللي موجودين النهاردة
لما تقرأ صفات النصارى المقصودين في في المائدة بانهم اقرب الناس الينا تجد الاية اللي بعدها بتقول لنا واذا سمعوا ما انزل الى الرسول ترى اعينهم تفيض من الدمع مما عرفوا من الحق
يقولون ربنا امنا فاكتبنا مع الشاهدين. يعني اول النصارى دول اللي بتوصفهم الاية. اول ما يسمعوا القرآن يبكوا بكاء شديد اعينهم تفيض من الدمع مما عرفوا من الحق آآ في ناس
اسمهم النصارى الموحدين دول كانوا فئات من بعد الرسول من بعد سيدنا عيسى عليه الصلاة والسلام الابيونيين وراهم اتباع بولس الشيمشاطي وهكزا وصلوا الى الاريوسين. هتقول لي فيه ناس ردوا عليك اقول لك انا عارف. سمعتوا ردودهم ومش مقنعة. ما زلت مش مقتنع بها. هناك مسيحيين يا جماعة في اوروبا النهاردة وفي
امريكا اسمه مليونيتيريانز يعني الموحدين يؤمنون بان المسيح نابي وانسان وليس ابن الله وهم دول اللي انتشرت في الاونة الاخيرة فيديوهات بتيجي لنا على الواتس  لقس قسيسة من قسيستهم وهي بتتكلم عن الاسلام بطريقة جميلة وعن الصلاة وعن السجود في الاسلام وبتتكلم في كنيسة ما فيش فيها حتى صلبان خالص. دول اسمهم اليونترياز
وبيقولوا على الموقع بتاعهم وفي كتاباتهم كلها ان اصولهم ترجع الى  النيو ارينز اللي ظهروا في القرن الستاشر والسبعتاشر اللي هم اصولهم ترجع الى الاريوسين او اتباع اريوس فهل معقول
يبقى الاريوسيين اه مشركين زي ما ادعى بقى بعض الناس لكن بمرور الوقت تحسنت العقيدة بتاعتهم وتصححت دون وحي ودون نبي لأ العكس هو اللي بيحصل العقائد تزداد فسادا كلما ابتعدنا عن الوحي وبمرور الزمان ولا تصحح كده من نفسها
انا بس ما عنديش وقت الحقيقة ارد على الاخوة الافاضل آآ ده لان آآ اللي بيجتهدوا في اسبات فساد عقيدة اريوس وكده لان ده معناه ان انا اوقف شغلنا كل كزا يوم
عشان اعرف ارد واوقف التدبر اليومي اللي احنا بنعمله وبصراحة يعني مش الموضوع بالنسبة لي مش مش مهم يعني آآ المهم نكمل اية المائدة تجد ما تكملها تجد ابنها بتقول لك ان هم بيؤمنوا مباشرة
وبيقولوا احنا ازاي ما نؤمنش وما لنا لا نؤمن بالله وما جاءنا من الحق. ونطمع ان يدخلنا ربنا مع القوم الصالحين. فاثابهم الله بما قالوا جنات تجري من تحتها الانهار خالدين فيها وذلك جزاء المحسنين
ده يفسر دخول الشعوب العربية في الاسلام بسرعة مسل المصريين. لان كانت فئات كبيرة منها اصلا موحدة. بل المصريين بعد الفتح بكام سنة كانوا بيشاركوا في وبيطلعوا بيثوروا على سيدنا عثمان بن عفان هو انتم لحقتم
ده انتم لسة مسلمين جدد يعني يا دوب بتتعلموا لسة تصلوا وتقروا قرآن بس الاول هم نزرتهم لنفسهم انهم ما كانوش مسلمين جدد ان هم داخل نفس الدين على نفس العقيدة التوحيدية ولكن عملوا ابجريد من عيسى رسول الله الى محمد رسول الله
نرجع للرعد ستة وتلاتين. نرجع للرعد ستة وتلاتين والذين اتيناهم الكتاب يفرحون بما انزل اليك ومن الاحزاب من ينكر بعضه قل انما امرت ان اعبد الله ولا اشرك به اليه ادعو واليه ما ابى
قل يا محمد انا اعبد الله واطيع الله قدر ربنا ربنا قدر ان القرآن يكون هو الاية. اذا القرآن هو الاية. خلاص انا لا اشرك به شيئا واليه ادعو ولا ادعو لغيره
واليه مآب له اعود وارجع فكيف اشرك به واعصيه؟ هو قال لي انما انت منذر هم هيطلبوا اية حسية انما انت من دي مش شغلتك قدر ربنا ان مش هتنزل اية حسية. الموضوع خلص
وكذلك انزلناه اقرا معي الاية سبعة وتلاتين هاتوا سبعة وتلاتين يوم وكذلك انزلناه حكما عربيا ولئن اتبعت اهواءهم بعد ما جاءك من العلم ما لك من الله من ولي ولا واق
شوفوا فرحة الذين اوتوا الكتاب بالقرآن وهم في معظمهم من غير العرب يهود من بني اسرائيل نصارى من مصر من الروم من الحبشة للاسف رد فعل العرب اللي نزل القرآن بلغتهم
ما كانش زي رد فعل الذين اوتوا الكتاب. لأ وكذلك انزلناه حكما عربيا. حكما هنا يعني حكمة في سورة مريم وصف سيدنا يحيى واتيناه الحكم صبيا. يعني الحكمة اقرا معي بقى سبعة وتلاتين وكذلك انزلناه حكما عربيا
ولان اتبعت اهواءهم يعني واضح ان العرب عارضوا بعدما جاءك من العلم ما لك من الله من ولي ولا وراء. نزل القرآن يحمل الحكمة والهدى باللغة العربية. بس العرب معظمهم
رفضوا واحنا ايضا مخاطبين بالاية دي يا جماعة. ليه ان كان العرب رفضوا القرآن وقت النبي صلى الله عليه وسلم فالعرب رفضوا احكام القرآن وشرائع القرآن في عشرين عشرين. خلال كم صراحة
نتكلم بصراحة اوعوا تكونوا فاكرين ان معظم الشعوب العربية مع تحكيم الشرع لا بنضحك على نفسنا بنضحك على نفسنا ولئن اتبعت اهواءهم بعدما جاءك من العلم ما لك من الله من ولي ولا واقع
اوعوا تمشوا مع التيار صدقوني ما بيمشيش مع التيار الا السمك الميت السمك الحي بيمشي عكس الطيارة. ومعزم الناس معظم التيار رايح في الاتجاه الخاطئ للاسف ربنا بيقول له لو مشيت وراهم لو مشيت مع الطيار يا محمد
مشيت ورا اهوائهم او مزاجهم او شهواتهم وحاولت انك تغير او تبدل علشان ترضيهم وفيه ناس كده. فيه ناس مننا كده. وفيه ناس دعاة كده عشان تبقوا عارفين يشوف الناس عاوزة ايه وتحاول تثبت ان الاسلام مش ضده
بدلا ما تواجه الناس بين اللي بيعملوا حرام بدل ما تواجه الناس ان هم لازم يتوقفوا عن الحرام او معناها انك لو سمعت كلامهم وطلبت انت كمان انك تؤتى اية حسية
عشان تبقى معجزة من بعد ما جاءك من العلم بعد ما علمت ان الله قد قدر ان تكون معجزة الاسلام هي القرآن المعجزة الباقية الخالدة. وربنا الا تعتمد الرسالة الخالدة
على معجزة مؤقتة ابدا تحدث ثم تنتهي او تحتاج لنبي حتى يفعلها لو عملت كده ما حدش هيحميك من عقاب ربنا. ما لك من الله من ولي ولا وقت في بقى ناس دلوقتي كتير منهم بيسألوا نفسهم هو ايه الموضوع؟
هو مش النبي عليه الصلاة والسلام كان له معجزات حسية؟ مش الحصى سمع يسبح في يد النبي صلى الله عليه وسلم. مش وضع يده في طعام نفرين فكثره واكل منه جيش. مش نبع من بين
اصابعه الماء فشرب الجيش مش جذع النخلة اللي كان بيخطب عليه سمع له انين وبكاء. لما صنع للنبي صلى الله عليه وسلم منبرا يقف عليه في الخطبة المسجد الايات الحسية والمعجزات عند النبي صلى الله عليه وسلم كثيرة جدا
انا اقول لكم بقى هذه ليست معجزات الايات يا جماعة هذه حساسية صحيح صحيح وهي خوارق تخرق قوانين الطبيعة لكنها ليست معجزات ما الفرق بين المعجزة والخارقة المعجزة هي خارقة
لكنها تحدث امام الخصوم لتعجزهم وتخرسهم وتحاججهم يعني علشان الخوارق الخاصة بالنبي صلى الله عليه وسلم. حدثت امام الصحابة وليست امام الكفار ما تعتبرش معجزات ايه هي! هي هي كانت هتبقى معجزات لو في وجود الكفار
اذا لانه لم يكن عند احد من الصحابة الرغبة ولا الدافع في مجادلة النبي او محاولة اثبات ان دي مش خارقة حاجة ما هو الكفار لما تحصل قدامهم الخوارق دي
والمعجزات دي بيحاولوا يثبتوا انها سحر يحاولوا يثبتوا يعني بيبقى عندهم فرصة ان هم يجادلوا ضدها. لكن الصحابة ما عندهمش الدافع ان هم يعملوا كده فما تعتبرش معجزة انها لم تعجز احد. لكن هي هي كان ممكن تبقى اسمها معجزة
تاني المعجزة والخارقة شيء واحد بنفس القوة هم هم حاجة واحدة شيء خارق لقوانين الطبيعة. لكن ازا حدثت امام الخصوم اللي لهم مصلحة في انكارها تسمى معجزة. لانها تعجز  الله سبحانه وتعالى
الله سبحانه وتعالى ان يحضر الكفار عند حدوث هذه الخوارق حتى لا تعتبر معجزات حسية تكريما للرسالة الاخيرة الخالدة التي لا يقبل الا ان تكون زاتها الوحيدة المعجزة الخالدة الباقية هي القرآن الكريم
الاية واضحة اقتربت الساعة وانشق القمر. اهو بصيغة الماضي يعني انشاق لا ما نشقش ايه رأيك بقى؟ منشق. ازاي؟ انت بتنكر القرآن؟ القرآن قال انه انشق. ده القرآن قالها بصيغة الماضي يبقى انشاق
انا قعدت اربع سنين انا والدكتورة هالة بنترجم القرآن عشان الزاهرة دي بالزات ظاهرة الالتفات في الافعال ربنا سبحانه وتعالى كل ما يتكلم عن الدار الاخرة يتكلم بصيغة الماضي ومعظم الاوقات لما اتكلم عن احداث القيامة اتكلم بصيغة الماضي. في سورة الزمر
ربنا قال ايه؟ ونفخ في الصور فصعق من في السماوات والارض هل نفخ في الصور خلاص هل القيامة قامت اصلا لسه؟ خلاص؟ لأ لما ربنا قال نفخة في الصور وفي الصيغة الماضية اهو
ليه ما حدش قال بقى ان نفخ في الصور؟ ما هي صورة الماضي برضو وبعدين بقى ثم نفخ فيه اخرى فاذا هم قيام ينظرون الناس قامت بقى وبتبعى ها برضه بصيغة الماضي واشرقت الارض بنور ربها
ووضع الكتاب اللي هي السجلات اللي فيها اعمال الناس وجيء بالنبيين والشهداء وقضي بينهم بالحق كل ده بصيغة ماضي وده حصل يا جماعة ما دي دي احداث مستقبلية ووفيت كل نفس ما عملت. الله
وسيق الذين كفروا الى جهنم زمرا. يلا خلاص دخلوا النار  قيل ادخلوا ابواب جهنم خالدين وسيق الذين اتقوا ربهم الى الجنة. كل دي افعال بصيغة الماضي. عن الدار الاخرة ويوم القيامة
كل احداس مستقبلية وكلنا عارفين كده اشمعنى بقى اقتربت الساعة وانشق القمر اللي خلاص دي حصلت ليه الناس مش قادرة تفهم انها حصلت؟ جمهور المفسرين انها لسه ما حصلتش. جمهور مفسرين القرآن الكريم انها دي من علامات الساعة
والاية بتقول اقتربت الساعة وانشق القمر. بتتكلم عن احداث يوم القيامة واضحة وبعدين احنا تدبرنا في سورة الرعد وفي صور اخرى كثيرة اصرار الكفار على معجزة حسية يشوفوها بعينيهم والقرآن يصر على ان الله سبحانه وتعالى لن ينزل الا القرآن فقط كاية
ليه ما قالش اهو القرآن انشق القمر انشق. والمفروض ان هو انشق في في مكة يعني حسب رواية الناس اللي مصرة انه انشق انشق في مكة طب ليه ما قال ما القرآن ما يشتمه قمر انشق وما امنتوش ليه
هو ما نشقش ولا حاجة في سورة الانعام واقسموا بالله جهد ايمانهم لان جاءتهم اية ليؤمنن بها يعني اقسموا جهد ايمانهم لو جبت اية واحدة حسية يا محمد معجزة واحدة. هنؤمن
شف شف الاصرار. قل انما الايات عند الله وما يشعركم انها اذا جاءت لا يؤمنون الايات ياما كانت بتيجي حسية والناس ما كتش بتؤمن برضو مش هيؤمن كزابين تدبرنا في سورة الانبياء احنا خدنا لسة ما فيش من شهرين في سورة الانبياء. بل افتراه بل هو شاعر فليأتنا باية كما ارسل الاولون
عمالين يتحدوا النبي عليه الصلاة والسلام. انه يجيب معجزة حسية. في سورة يونس. اول سورة اخدناها يا جماعة من سبع شهور ويقولون لولا انزل عليه اية من ربه لولا بس ينزل عليه اية من ربه ما فيش مرض قرآن يقوم يلوم! طب ما هو انزل
طب ما هو القمر انشق في سورة العنكبوت وقالوا لولا انزل عليه ايات من ربه قل انما الايات عند الله وانما انا نذير مبين اولم يكفهم ان انزلنا عليك الكتاب يتلى عليهم؟ هو مش كفاية عليهم الكتاب؟
طب لو انشقاق القمر وهو معجزة حسية حصل خلاص ده القرآن ما قالش ما قالش ما فيش مسلا اية لقد انشق القمر امامكم واصررتم على الكفر. ليه ما فيش كده
ليه ربنا في سورة الاسراء قال وما منعنا ان نرسل بالايات الا ان كذب بها الاولون الروايات الحديثية الموجودة ليست احاديث نبوية ما فيش قال رسول الله صلى الله عليه وسلم لقد انشق القمر
خصوصا ما قالش حاجة طب ليه النبي عليه الصلاة والسلام ما اتكلمش في الموضوع ده المعجزة الحسية الوحيدة بتاعته ما يتكلمش عنها خالص معقول دي اكبر معجزة ده لو كان فعلا القمر انشق وقت الرسول عليه الصلاة والسلام كانت تبقى اكبر معجزة في تاريخ النبوات اكبر من كل
وزاد سيدنا موسى ده القمر اللي بينشق مش البحر بقى يعني اكبر من كل معجزات سيدنا موسى. النبي ما يتكلمش عنها خالص يعني الموضوع صعب شوية والروايات الموجودة مرسلة. الراوي بيروي شيء حصل قبل ما يولد
هل معقول ده يقبل كدليل ونسيب كل القرآن ونسيب كل الروايات دي هذا اضعف من اليوم اقول لك الحديث الصحيح المتفق عليه بيقول ايه بقى معجزة النبي هي ايه ؟ ده الحديس الوحيد المتفق عليه عن معجزات النبي
آآ روى ابو هريرة رضي الله عنه ان رسول الله صلى الله عليه وسلم قال ما من آآ آآ ما من ما من الانبياء من نبي الا قد اعطي من الايات ما مثل
امن عليه البشر قل لنبي جه اعطي اية يؤمن عليها بعض البشر وانما كان الذي اوتيته وحيا اوحى الله اليه واللي انا اوتيته انما يعني ده بيحصر انما الذي اوتيته انما كان الذي اوتيته وحيا اوحى الله اليه
فارجو ان اكون اكثرهم تابعا يوم القيامة. اشمعنى عشان الوحي اقوى من كل معجزات حسية. قلنا المعجزة الحسية حجة على من رآها فقط والجيل اللي بعده ويمكن الجيل اللي بعده. سمع من بابا او من جده وخلاص
لكن القرآن الكريم باقي الى يوم القيامة. كم واحد النهاردة بيدخل اليهودية عشان سيدنا موسى شق البحر ولا واحد ولا واحد كم واحد بيدخل النهاردة لما بيقرا قرآن انها معجزة موجودة ومش محتاجة النبي بتاعها. هو ده خطورة القرآن. ده خطورة ان الوحي نفسه يكون هو المعجزة
يتوقف هنا النهاردة بازن الله ونكمل بكرة ان كنا من اهل الدنيا. اللهم انا نسألك حبك وحب من يحبك. وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب. فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا مم يا مولانا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت
على دعوتك وتعاهدت على نصرة شريعتك فوثق اللهم رابطتها وادم ودها. واهدها سبلها واملأها بنورك الذي لا يخبو. واشرح صدورها بفيض الايمان بك وجميلك التوكل عليك واحيها يا ربنا بمعرفتك وامتها على الشهادة في سبيلك
انك نعم المولى ونعم النصير. والسلام عليكم ورحمة الله وبركاته
