السلام عليكم ورحمة الله وبركاته. اهلا بحضراتكم في المقطع رقم تمنمية تلاتة وعشرين من مقاطع حظر التجول والحلقة العاشرة من حلقات تدبر سورة النساء ارجو من حضراتكم تجيبوا المصاحف اخر كلمات النبي صلى الله عليه وسلم الموجهة للامة
في خطبة الوداع كانت استوصوا بالنساء خيرا فانهن عندكم عوان عارفين المدرس لما يدخل كل يوم لتلاميزه يدرس لهم واخر حصة في السنة قبل الامتحان. بتبقى حصة المراجعة والتطبيقات ما فيش بقى كلام بقى ايه في فلسفة المادة خلاص الكلام ده المفروض ما تشربوه طول السنة التلاميز لكنه هييجي في
اخر حصة ويراجع معهم التطبيقات العملية اللي تثبت ان هم فاهمين المادة دي. في الخطبة دي ذكر النبي صلى الله عليه وسلم اشياء او بمعنى اصح هو ذكر الامة باهمية
التعامل بالمعروف فيما بينهم وذكرهم بحرمة الربا وحرمة الدماء. يعني القتل واهمية تطبيق المواريث كما شرع الله. ذكر هذا في خطبة الوداع وذكرهم باهمية حسن معاملة النساء وقال استوصوا بالنساء خيرا فانهن عندكم عوان
عوان يعني انصافكم النساء شقائق الرجال. يعني زوجتك هي نصك التاني. مسلا الشعب يقول لك فين نصك الحلو فعوان لانها ايضا تعينك في حياتك وتربية اولادك وقيل عوان يعني اسيرات عندكم
وليس من المروءة استغلال ان انت لك الكلمة النهائية فتستغل هزا في الاساءة لزوجتك او في اساءة معاملتها الاسلام جاء لتحرير المرأة من الاستعباد طيب ايه الفرق بين تحرير المرأة الاسلامي وتحرير المرأة بتاع الحركة النسوية المتطرفة او اللي بنسميها
ادي كلب في مينيزم مش الاتنين يحرروا المرأة وخلاص؟ لأ الاسلام بيخرج المرأة من عبودية الرجل الى عبادة خالقها الراديكال في مينيزم بيخرج المرأة من عبادة الرجل الى عبادة الدنيا والشهوات
فبتستبدل صنم بصنم اخر زي بالزبط ما واحد يترك عبادة هبل ويروح يعبد اللات هي كده بالزبط خلينا نشوف الاسلام بيحرر المرأة ايه ازاي انها تضيع عايز اقول لكم الصورة رائعة كلها عن عن يعني وقوف بجانب المزلوم والمضطهد
المرأة اقرا معي كده الاية تسعتاشر اعوذ بالله السميع العليم من الشيطان الرجيم يا ايها الذين امنوا لا يحل لكم ان ترثوا النساء كرها ولا تعضلوهن لتذهبوا ببعض ما اتيتموهن
الا ان يأتينا بفاحشة مبينة وعاشروهن بالمعروف فان كرهتموهن فعسى ان تكرهوا شيئا ويجعل الله فيه خيرا كثيرا  طيب الرجال في الجاهلية كان اذا مات الاب قلنا كان آآ لا يرث
كل اقاربه كان بيرثوا ابناؤه واخواته القادرين على حمل السلاح فقط لكن النساء ما يورسوش. الاطفال ما يورسوش ربنا قال يا ايها الذين امنوا لا يحل لكم ان ترثوا النساء كرها
اول حاجة يا ايها الذين امنوا هو بيفكركم ان انتم امنتم وما دام امنتم يبقى مطلوب منكم انكم تستقيموا على المنهج اللي ربنا بيعطيهم له. بيعدلكم. يعني يا ايها طلاب الطب. لما اقولها لكم يعني انتم طلاب
داخلين بمزاجكم الطب ما حدش اكرهكم على دخول الطب. اتفضلوا زاكروا المنهج اللي باديه لكم وطبقوا المنهج اللي باديه لكم نفس الكلام. يا ايها الذين امنوا بيذكرك ان انت امنت وما دام امنت يبقى ارتضيت بان الله هو المشرع الذي يشرع
يا ايها الذين امنوا لا يحل لكم ان ترثوا النساء كرها النساء مش بس كانوا لا يرثوا لا هم نفسهم كانوا بيورثوا زي الترابيزة اللي في البيت زي الكرسي زي الحصان زي الناقة
يعني ييجي الولد ابن الميت ويختار من زوجات ابوه ياخد زوجات له فيورسهم فتبقى ارملة ابوه زوجة له بنفس العقد ونفس المهر اللي ابوه دافعه. عامل زي اللي مأجرين شقة ولما بيموتوا
الورثة بيورسوا عقد الايجار. الايجار القديم. الله فتكره المرأة على الزواج من رجل هو ابن زوجها او اخو زوجها هي لم تختاره لم توافق عليه. لم يعطيها حتى مهر ده هي لما زوجها مات المفروض هتقبض فلوس المهر. لان المهر
ممكن يا اما بيعجل كله يعني بيدفع آآ عند الزواج او بيدفع جزء ويؤخر جزء بيسموه مؤخر الصداق او ممكن يؤخر كله لايه؟ لاقرب الاجلين. الاجل الاولاني هو الطلاق تاخد كل فلوسها
الاجل التاني هو الموت. يعني لو راجل مات او طلقها تقبض فلوسها. تقبض المهر بتاعها  هي بدل ما تاخد مهر لأ دي لقت نفسها انتقلت الى زيجة تانية بنفس المهر اللي شغال من قبل كده ده هي عمرها ما هتاخد مهرها بقى
فبتلاقي نفسها اترملت لما زوجها مات واتورست لابنه او اخوه دون استشارتها وكمان المهر بتاعها ما خدتوش شوف بقى الظلم بتاع الجاهلية يا ايها الذين امنوا لا يحل لكم ان ترثوا النساء كرها. ولا تعضلوهن لتذهبوا ببعض ما اتيتموه
الا ان يأتينا بفاحشة مبينة لا تعدلوهن يعني ما تمسكوهمشي وتحبسوهم وتضيقوا عليهم العضلة تسمى عضلة. ليه  لانها تنقبض عضلة المرأة يعني وهي بتولد حصل لها عسر في الولادة نتيجة ان اللي بيولدوها مش قادرين يخرجوا الجنين من المكان الطبيعي
دلوقتي بقى بيتدخلوا بقى جراحيا ويقول لك اعمل سيزريان ومش عارف ايه وولادها قيصرية ويطلعوا ده ده لكن عضلة اه يعني مش عارفة اتخرج الولد عضلة الدجاجة يعني مش عارفة تخرج البيضة يسموه احتباس البيض. الدجاجة تموت خلال تمانية واربعين ساعة لو مش عارفة تطلع البيضة
ناخدها نحطها في ماية دافية ونقعد ندلكها لغاية ما يحصل استرخاء في العضلات تقوم منزلة البيض على طول ولا تعضلوهن يعني ما تضيقوش عليهم ما تقبضوش عليهم ما تطلعوش روحهم
لتذهبوا ببعض ما اتيتموهن عشان عينك في المهر بتاعها اللي ربنا قال لك انه حقها وانك ما تمدش ايدك عليه الا لو هي ارادت انها تخلعك وتفدي نفسها فترد لك المهر بتاعك او جزء من المهر بتاعك. فاكرين انتم في سورة البقرة من تلات شهور تدبرنا الاية متين تسعة وعشرين
ولا يحل لكم ان تأخذوا مما اتيتموهن شيئا الا ان يخاف الا يرقينا حدود الله. فان خفتم الا يقيما حدود الله فلا جناح عليهما فيما افتدت به. ممكن هي نفسها ترجع المهر ترجع جزء من المهر في نزيره انه يطلقها. او بتخلعه يعني
فممكن راجل عارف ان هو مش قادر يمد ايده على فلوس زوجته فيحطها تحت ضغط عصبي ونفسي شديد عشان تقول جاي في النهاية عشان تفتدي نفسها بانها تعرض الخلع وترد له المهر
فربنا قال ايه؟ ها قال يا ايها الذين امنوا لا يحل لكم ان ترثوا النساء كرها ولا تعضلوهن لتذهبوا ببعض ما اتيتموهن الا ان يأتينا بفاحشة مبينة يعني ايه ؟ يعني ايوة احنا قلنا في الحلقة الماضية ان اللي بترتكب الفاحشة بتحبس ده كان ايه الحكم القديم بتاع مرتكبة
الفاحشة. انها تحبس  طيب عايزين نتوقف بقى عند بفاحشة مبينة دي. لان لها قراءتين ابن كثير المكي وشعبة عن عاصم. والشعب ده مهم قوي. الشعبة ده اخو حفص. مش اخوه اخوه اخوه في القراءة. يعني هم الاتنين قارئين على نفس الشيخ عاصم
حفص عن عاصم ابن ابن ابي النجود الكوفي وشعبة عن عاصم. حافزة عن عاصم فالاتنين قراءتين على نفس الشيخ اه شعبة قرأها الا ان يأتينا بفاحشة مبينة مش مبينة شوف بقى اهو في عندنا الجمهور بفاحشة مبينة وابن كثير المكي وشعبة بفاحشة مبينة
مبينة يعني واضحة فاحشة كبيرة واضحة انها فاحشة انها جريمة. ماشي هنا تبقى يعني ممكن يكون الزنا مسلا او الشزوز الجنسي قلنا احنا قلنا في سورة في الاية خمستاشر امبارح
اه واللاتي يأتين بفاحشة واللاتي يأتين بفاحشة من نسائكم فاستشهدوا عليهن اربعة منكم. فان شهدوا فامسكوهن في البيوت حتى يتوفاهن الموت يبقى احنا قلنا خلاص في عضل وارد العضل ده اللي هو الحبس في البيوت حتى ده اللي ترتكب الفاحشة المبينة. سواء الشزوز او الايه؟ او الزنا
لكن قلنا فيه قراءة اخرى مبينة ايه بقى الفرق فاحشة مبينة يعني فاحشة كبيرة جدا شديدة الفحش. واضح فحشها اللي هي جريمة الزنا. لكن لازم تبقى مبينة يعني ايه مبينة؟ يعني
ثابتة يعني ثبتت عليها بانت ازاي ؟ ان تم استشهاد اربع شهود زي ما ربنا فاستشهدوا عليهن اربعة منكم. يعني تم استشهاد الشهود شهدوا عالية يعني ثابتة عليها مش مجرد كلام او اشاعات يبقى هي دي هنعاملها كده لأ
وانا اعض لها لأ لازم تكون الفاحشة دية مبينة. يعني تم آآ تم يعني عرضت عرضت امام المحكمة امام القاضي  يبقى فاحشة مبينة قلنا فاحشة كبيرة واضحة الفحش والقبح زي الزنا والسحاق
فاحشة مبينة يعني مثبتة تم اثباتها فبانت ووضحت شفتم فايدة القراءات؟ هي معجزة عدة معاني مختلفة غير متضاربة. كل المعاني مع بعض بتعطي المعنى الاجمالي الكبير. بدون تغيير حرف واحد مجرد
اسرى تبقى فاتحة تديك معنى جديد وبعد جديد ده اجابة على اللي بيسأل ليه القرآن نزل باللغة العربية؟ لانه لا توجد لغة تستطيع تحمل ظاهرة القراءات الى اللغة العربية كمل الاية ولاحز تغير اللهجة بقى
من لهجة شديدة تحذيرية الى لهجة النصيحة شف احنا كنا بنقول ايه دلوقتي يا ايها الذين امنوا لا يحل يعني ما يجوزش مهما كان ما يحصلش شف تحزير لا يحل لكم ان ترثوا النساء كرها
ولا تعضلوهن لتذهبوا ببعض ما اتيتموهن الا ان يأتين بفاحشة مبينة اسمع بقى تغير اللهجة الى النصيحة وعاشروهن بالمعروف فان كرهتموهن فعسى ان تكرهوا شيئا ويجعل الله فيه خيرا كثيرا
يجب تكون العشرة بالمعروف في ناس فاهمين ان الراجل من حقه يجبر زوجته على كل حاجة. يجبر زوجته حتى على العلاقة الحميمة وهي غير راغبة. والا تلعنها الملائكة. هذا ليس
ومن المعاشرة بالمعروف مش ممكن يكون زوجتك ابوها لسة ميت او امها لسة ميتة وانت عايز العلاقة دي دلوقتي. مش ممكن يكون عندها مشكلة اصلا معك وتجبرها على العلاقة الحميمة دلوقتي
الله هذا ليس من المعروف هذه ليست عشرة بالمعروف. امال مين اللي بتلعنها الملائكة اللي بتلعنها الملائكة دي اللي بتستخدم العلاقة الحميمة في الضغط على زوجها عشان خاطر آآ هي عارفة ان هو محتاج العلاقة ديت وعنده احتياج لها فبتمتنع عشان تضغط عليه فيعطيها ما تريد او ينفز
لها مسلا آآ اشياء هم هم مختلفين عليها لأ العلاقة دي لا تستخدم في الضغط على الزوج ابدا. لكن انت تعبانة انت تعبانة من من باب العشرة بالمعروف ما يرغمكيش
فهمتم يا جماعة يعني آآ في بعض الستات لو مش هيسمع كلامها ويبقى زي الخاتم في صباعها خلاص بقى هتستخدم العلاقة الحميمة في الضغط عليه. وده حرام جدا جدا جدا
لنثابت بالطب وبالعلم الحديث ان قوة رغبة الرجل في العلاقة الحميمة تعادل رغبة اربع نساء اربع اضعاف المرأة ده الكلام ده على ويب ميد اللي هي اكبر موقع طبي في العالم
لذلك بتكثر الجرائم اللي بيعملها الرجال بسبب فوران الشهوة يعني كثير من الجرائم اللي بيرتكبها الرجال بسبب الشهوة مجموعة رجال يغتصبوا امرأة لكن لا توجد مجموعة نساء بيغتصبوا رجل الا في حالات شازة
والشاذ ليس له قاعدة وعاشروهن بالمعروف واحد يقول طب ماشي بس يا رب خلاص انا كرهتها يا رب دي طلعت عيني جدال جدال جدال ومش بتسمع الكلام ومسرفة ومش عارف بتعمل ايه وبتعمل ايه. مش قادر هو عايز يطلق
فتتغير لهجة الخطاب من التحذير لا يحل لكم الى لهجة النصيحة فربنا يقول له فان كرهتموهن فعسى ان تكرهوا شيئا ويجعل الله فيه خيرا كثيرا. اصبر مين عارف مش يمكن دي اللي انت كارهها دي دلوقتي
هي اللي تجيب لك الولد الصالح اللي هيدعوا لك فينفعك دعاؤه مين عارف انهي ولد في ولادك اللي هينفعك قال رسول الله صلى الله عليه وسلم اذا مات اذا مات ابن ادم وفي رواية اذا مات الانسان انقطع عمله الا من ثلاث
صدقة جارية يعني واحد مات خلاص ما فيش حاجة بتجيب له سواب الا صدقة جارية يعني هو عامل مشروع بينفع الناس بعد موته او علم ينتفع به كاتب كتب الناس بتزاكرها سايب فيديوهات الناس بتشوفها. حاجة فيها علم بينتفع به
اول ولد صالح يدعو له ولد يعني ولد او بنت يعني ابن او بنت قلنا بس لازم يشترط الصلاح مش اي عيل من عيالك هو اللي هيدعو لك ويبقى في ميزانك. لا لازم يكون
او بنت صالحين يدعو لك. مش يمكن مم هي دي اللي هتجيب لك العيل ده مش يمكن يزهر منها خير بعد شوية في موقف او اخر تلاقيها واقفة جنبك خلي عندك صبر
ربنا بيقول للرجالة خلي عندكم صبر على زوجاتكم. استوصوا بالنساء خيرا. النبي بيقول استوصوا بالنساء خيرا. لا تتعجلوا في الطلاق لا تتعجلوا في انهاء الزواج كده. زيجات كثيرة جدا. كان فيها مشاكل في اول الامر ونتيجة اختلاف الطباع. الدنيا كانت والعة. ثم مع الوقت
حتى الهدوء وتفاهم واستمرت الحياة وكل واحد بقى يتجنب ما يستفز التاني. ونتج عن الزيجات دي اولاد صالحين فلا يجب التعجل في الزواج ولا في الطلاق يجب التريث والاختيار الصحيح
اقرا عشرين وان اردتم استبدال زوج مكان زوج واتيتم احداهن قنطارا فلا تأخذوا منه شيئا. اتأخذونه بهتانا واثما مبينا وكيف تأخذونه وقد افضى بعضكم الى بعض واخذنا منكم ميثاقا غليظا
طيب الاية تسعتاشر منعت الرجال وحذرتهم تحذير شديد بكلمة لا يحل لكم. ولا تعضلوهن من انهم ياخدوا المهر اللي دفعوه او ياخدوا جزء منه صح؟ طيب. تأتي الاية عشرين تؤكد على هذا المعنى بس باسلوب غريب. بعض النساء ما بيفهموش الاسلوب ده. ويفتكروا ان فيه تقليل من قدرهم شوية
ده لانهم مش فاهمين. مش فاهمين الاية اقرا بقى معي الاية عشرين ربنا بيكلم الرجال وان اردتم استبدال زوج مكان زوج. عايز كلمة زوج يعني زوجة وان اردتم استبدال زوج مكان زوج واتيتم احداهن قنطارا فلا تأخذوا منه شيئا
عاوز تطلق ومصر برضه بعد ما ربنا قال لك لعل الله يجعل عسى الله ان يجعل فيه خيرا كثيرا برضو انت مصر. خلاص. طلق. بس ما تاخدش جنيه واحد. حتى لو دافع مهر بالملايين
واتيتم احداهن قنطارا القنطار وحدة قياس كبيرة آآ قنطار القطن بيملى عربية نقل كبيرة فالتعبير ده كناية عن الضخامة ضخامة المهر. لو انت دافع مهر ضخم جدا وقررت تطلع مش من حقك تاخد جنيه واحد من المهر اللي دفعته
ليه بقى بقول بعض النساء اللي مش فاهمين بيشوفوا الاية بتحط من قدرهم. لان الاية ما قالتش لو عاوز تطلق. قالت وان اردت استبدال زوجي كان زوج ازا كنتم عاوزين تبدلوا زوجة مكان زوجة
الاية ما قالتش لو مصرين تطلقوا يا عم فاضل يا اللي بتزوق الكلام الاية قالت لو عايزين تبدلوا زوجة مكان زوجة عايز اكتر من كده استهانة ايه بقدر المرأة لأ انا مش بزوق الكلام
انا باحسن الظن فربنا بيفتح علي بالعلة. اللي ليه ربنا قالها بالطريقة دية ليه ربنا عبر عن الطلاق بالطريقة دية هنا فكروا ما هو الراجل مسموح له يتجوز اتنين وتلاتة واربعة ليه ربنا يقول له عايز تبدل واحدة مكان واحدة؟ ليه
ما تفكروا فيها وان اردتم استبدال زوج مكان زوج واتيتم احداهن قنطارا فلا تأخذوا منه شيئا هو يقدر يتجوز واحدة تانية ليه يقول له عايز تبدل واحدة مكان واحدة مم. فكروا كده
لان هي دي الحجة اللي هيتحجج بها عشان ياخد فلوس المهر بتاعه. هو ده العزر اللي هيقدمه للناس ولربنا. انا اصلي دفعت لها مهر كبير يا رب  وما عنديش فلوس اتجوز تاني بعد ما اطلقها. فانا محتاج الفلوس المهر دي او حتى جزء منها عشان اقدر اتجوز واحدة تانية. فربنا قطع عليه الطريق
وما قلوش لو هتطلق قال له لو عايز تبدلها بزوجة تانية برضو ما تاخدش حتى لو دفعت لها قنطار. رح العب غيرها العزر بتاعك فشنك القرآن بيحاصره بيحاصر الشخص اللي هيحاول يراوغ
بالطريقة دية لو انت اصلا عاوز تطلقها عشان تتزوج غيرها ودفعت لها كل سروتك. برضه مش هتاخد منها حاجة مين قال لك وانت بتتجوزها انك توافق على مهر كبير؟ ما دي كانت غلطتك انت
بص الراجل بيتربط من لسانه. خل بالك بقى ان من اول السورة والخطاب القرآني بيؤسس لوجود ذمة مالية منفصلة للمرأة  ذمة منفصلة تماما عن الزوج  مسلا تجد في الاية اربعة
واتوا النساء صدقاتهن نحلة فان طبن لكم عن شيء منه نفسا فكلوه هنيئا مريئا. لازم بطيب نفس. وهي اللي تدي لك هبة او هدية منها شف الرفع من قدر المرأة
للرجال نصيب مما سانية واحدة للرجال نصيب مما ترك الوالدان والاقربون وللنساء نصيب. مما ترك الوالدان والاقربون مما قل منه او كثر المفروضة. المرأة لها ذمة مالية منفصلة. لها نصيب في التركة. سواء ثروة كبيرة ولا رباط جزمة. لها حق لازم هتاخده
تأسيس مكانة المرأة استقلالية الزمة المالية بتاعتها استقلالية شخصيتها كمان وان اردتم استبدال زوج مكان زوج واتيتم احداهن قنطارا فلا تأخذوا منه شيئا. اتأخذونه بهتانا واثما مبينا. بهتانا يعني عشان الراجل بقى يسترد
المهر بعد كل ده مش فاضل له غير انه يتبلى على زوجته يبهتها يتهمها تهم غير حقيقية ممكن يتهمها بانها ارتكبت الفاحشة. يرجع له فلوسه خلاص كلها كاش. على طول
او يتهمها بتهم مش فاحشة ولكنها آآ يبتزها انها الكلام ده لو طلع عليها ما فيش حد هيتقدم لها تاني الناس هتتعقد منها. فيقول عليها حاجات مش صحيحة لكن يضرها وما تقدرش تتجوز
تاني بعدها تقوم تضطر تروح بيكتزها تقوم دافعة له فلوسه بهتان بصوا آآ كلمة يبهت يعني يصاب بصدمة من كتر التعجب ماشي البهتان هنا يعني شيء بيتقال يجيب صدمة من من القدرة على الكذب بالشكل ده
مم ربنا قال آآ فبهت الذي كفر اللي هو النمروذ اللي كان بيناظر سيدنا ابراهيم فبهت الذي كفر يعني اتصدم من الرد بتاع سيدنا ابراهيم فاتخرس اتأخذونه بهتانا واثما مبينا
اسلوب استفهام. بس الاستفهام في القرآن غرضه مش الاستفهام. ربنا ما بيطلبش الفهم من حد. ولا بيطلبش معلومة من حد. ربنا كل استفهامه له هدف. هنا مسلا ممكن استفهام استنكاري بيستنكر او استفهام تعجبي
من الاستفهامات في الايتين دول تعجب واستنكار. يعني هذا منكر راجل يهدد زوجته انه لو ما اديتوش المهر اللي دفعه او تبرئوا من مؤخر خلي بالكم المهر مش هو بس كله مهر. هو دفعه لأ فيه جزء مؤخر عليه لازم يدفعه لو طلق
فبرضو بيبقى بيعمل كده عشان ما يدفعش فلوس تبرئه بيقول لك تبرئه من مؤخر الصداق يبهتها او يتهمها او يهددها انه هيتهمها ويشوه سمعتها. فده يجعل الرجال يترددوا بقى في التقدم للزواج منها. فتضطر المسكينة تعطيه المال
او تتنازل عن حقها عشان تحمي سمعتها اتأخذونه بهتانا واثما مبينا؟ يعني ازاي توصلوا للمرحلة المنحطة دي وكيف تأخذونه؟ وقد افضى بعضكم الى بعض واخذنا منكم ميثاقا غليظا اسلوب استفهام تاني غرضه برضه التعجب والانكار
ده شيء غلط. ازاي بعد ما افضى بعضكم الى بعض افضى الى يعني وصل له انقطع الفضاء اللي بينكم قبل الزواج ممنوع اللمس ولا حتى ولا حتى كده بعد الزواج تجوز حتى العلاقة الحميمة
افضى يعني حدست بينكم العلاقة الحميمة واخذنا منكم ميثاقا غليظا. هي الكلمة اللي اتجوزتم بها دي مش كلمة. مش مجرد كلمة لا. دي كلمة خطيرة جدا. تحولت بها نفس العلاقة اللي بتعتبر زنا وفاحشة كبيرة عقوبتها تصل الى الاعدام
في حالة المتزوج بالكلمة دي تحول نفس الفعل الى عبادة عليها ثواب في صحيح مسلم قال النبي صلى الله عليه وسلم في بضع احدكم صدقة. قالوا يا رسول الله ايأتي احدنا شهوته ويكون له فيها اجر؟ قال ارأيتم لو
وضعها في حرام اكان عليه وزر؟ فكذلك اذا وضعها في الحلال كان له اجر. اذا هذه العلاقة الزوجية الحميمة عبادة عليها اجر اذا هذه الكلمة ميثاق غليظ تعهد فيه كل طرف بالاخلاص للاخر
وباحترام الاخر وبمساندة الاخر ازاي تبقى راجل وتنزل لهزا المستوى؟ اتأخذونه وكيف تأخذونه وقد افضى بعضكم الى بعض واخذنا منكم ميثاقا غليظا شوفتوا بقى الاسلام ما شاء الله زلم المرأة ازاي
يتوقفون الليل عشان ما اتأخرش اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا
من اهالينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل
ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم
وحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
فلسطين اللهم سدد رميهم وخيب رمي عدوهم وتقبل شهدائهم وكن مع اخواننا في تركستان الشرقية وفي الشام وفي كشميرا وفي سريلانكا وفي الهند اللهم انصر من نصرهم واخذل من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا
ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو
اح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. وصلي اللهم وسلم على سيدنا محمد وعلى اله وصحبه ومن تبع
والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
