السلام عليكم ورحمة الله وبركاته اهلا بحضراتكم في المقطع رقم ستمية وخمسين من مقاطع حظر التجول وحلقة تدبر سورة العصر ارجو من حضراتكم تجيبوا المصاحف وافتح معي سورة العصر بسم الله
سورة العصر مكية هي من اوائل ما نزل من القرآن الكريم ترتيبها ترتيب النزول تقريبا رقم تلتاشر وترتيبها في المصحف العثماني السورة رقم مية وتلاتة اسماؤها اسمين فقط سورة العصر
وهو الاسم الاشهر والمستخدم في المصاحف وسورة والعصر وده من باب تسمية الصور باوائل كلماتها هو في فرق بينهم؟ ايوة قلنا سورة العصر او سورة والعصر عدد اياتها تلاتة هناك عالم واحد من علماء العدد
الايتين وده لانه عدى اول ايتين على انهم اية واحدة والعصر ان الانسان لفي خسر احد علماء العدد اعتبرهم اية واحدة انما الجمهور على ان هم ايتين والعصر في حد زاتها اية يعني يعني فاصلة هنا في فصلة بين اية واية اخرى
ما فيش خلاف في اي كلمة طبعا الامام الشافعي رحمة الله عليه قال عنها لو ما انزل الله حجة على خلقه الا هذه السورة لكفت الناس جميعا. لكفت الناس جميعا
يعني لو ربنا ما انزلش سورة تبقى حجة على الناس ان هم بلغوا بايه المطلوب منهم الا الصورة دي بس يبقى كفاية ان الصورة دي دستور للافراد وللجماعات تعالوا نقراها مع بعض
تلات ايات بس النهاردة اعوذ بالله السميع العليم من الشيطان الرجيم بسم الله الرحمن الرحيم والعصر ان الانسان لفي خسر الا الذين امنوا وعملوا الصالحات وتواصوا بالحق وتواصوا بالصبر احنا تدبرنا في سورة القارعة. تعال بقى نفهم ايه؟ تسلسل الصور كده جاي ازاي
احنا لو رجعنا صورتين لورا هنلاقي ان احنا تدبرنا في سورة القارعة قول الله تعالى فاما من ثقلت موازينه فهو في عيشة راضية واما من خفت موازينه فامه هاوية. وما ادراك ما هي نار حامية
وسورة التكاثر عرفتنا اخر واحد ده اللي هو خفت موازينه خفت ليه في الصورة اللي بعدها سورة التكاثر اللي خدناها امبارح الهاكم التكاثر حتى زرتم المقابر. يعني طول حياتكم بتعدوا في فلوس ومشغولين بتكثير الثروة
وانشغلت بها عن العبادة لهتكم عن العبادة وعن العمل الصالح. طيب واللي ثقلت موازينه في سورة القارعة مش في برضو فاما من ثقلت موازينه فهو في عيشة راضية. مين اللي هيقول لنا ثقلت موازينه ازاي؟ اهي سورة العصر بقى
ازاي تنال في الاخرة العيشة الراضية وتثقل موازينك ده اللي هتقوله لنا سورة العصر تمام؟ طيب. الصورة بتبدأ بقسم والعصر العصر ممكن يكون هو الزمان كله العصر الزمان باي تايم
او ممكن يكون هو اخر النهار اللي هو وقت صلاة العصر لو اعتبرناه ان هو العصر يعني الزمن كله يبقى ربنا بيقسم بالزمن ان الانسان في حالة من الخسارة المستمرة
والعصر ان الانسان لفي خسر لو اعتبرناه هو العصر كله يبقى ربنا بيقسم بالزمن كله هو الزمن كله ان الانسان في حالة خسارة مستمرة. يعني الانسان بيفقد طفولته الاول وما فيها من براءة وسعادة
بنخسر الطفولة لما بنكبر شوية. وطبعا الطفولة بقى فيها عدم تحمل مسئوليات. ده في الاول خالص البني ادم لما بيقضي حاجته بيبقى مش مسئول ينضف نفسه امه او ابوه هو اللي بيعمل له بقى ايه؟ هو اللي بينضفه
بعد كده بيعملوا بقى ايه فبيبدأ يتحمل اول مسئولية هتيجي تعمل تواليت بقى لازم تعمله بنفسك وتعمله صح وتنضفناه يبدأ يتحمل المسؤولية شوية شوية ويخسر الراحة ويخسر مسألة انه رامي المسؤولية
كليات على غيره. وبعدين يدخل المدرسة. فيبدأ يخسر المزيد من الراحة والقاء المسئوليات. على غيره بقى عليه واجب وعليه يعمله ثم يفقد طفولته ويبقى الشاب او الشابة بيخسر طفولته. الطفولة حاجة جميلة. طيب
ويدخل الجامعة ويتخرج ويبدأ مشوار العمل وكسب الرزق بعد ما كان بياخد مصروف فبيخسر اكتر وبيتحمل مسؤوليات اكتر. سم بيتزوج وبيتحمل مسئوليات اكتر ويخسر شبابه ثم يكبر في السن ويبدأ صحته تتراجع تتراجع تتراجع مع السن. ويستمر في الخسارة فيبدأ يخسر صحته
شعره يبدأ يشيب ثم يشيخ يبدأ ايه يكبر اوي بقى في السن ويبدأ يخسر الذاكرة بتاعته يبدأ ينسى اوي عمال يخسر ويخسر ويخسر الى ان يخسر حياته ويموت. يبقى مع مرور الزمن الانسان في حالة خسارة مستمرة
والعصر ربنا بيقسم بالزمان ان الانسان لفي خسر. الانسان في حالة خسارة مستمرة. هل كل الناس خسرانين؟ لأ في اسلوب استثناء في الاية تلاتة ايه بقى الا الذين امنوا وعملوا الصالحات وتواصوا بالحق وتواصوا بالصبر. دول فقط اللي مش في خسر. الباقي كله في خسر
دول بس اللي كسبوا اما من ثقلت موازينه هم دول الذين امنوا وعملوا الصالحات ده عمل فردي ممكن يعملوا فردي. يعني انت الايمان عمل فردي عمل قلبي انت بتعمله لوحدك
مظبوط والعمل الصالح ممكن يتعمل بشكل جماعي وممكن يتعمل بشكل فردي ممكن تصلي جماعة ممكن تصلي لوحدك وما حدش يعرف انك بتصلي تقوم الليل ممكن تدفع صدقة في السر وما حدش يشعر بك
لكن اللي جاي بقى لا يمكن يتعمل بشكل فردي. وتواصوا بالحق وتواصوا بالصبر تواصوا على وزن تفاعلوا. تواصوا تفاعلوا. يعني من الطرفين ربنا يقول ايه؟ لتعارفوا. يعني عشان كل واحد يتعرف على الاخرين
اما اقول لك تعال نتعارف يعني نتفاعل يعني انا اعرفك بنفسي وانت تعرفني بنفسك. لكن لو قلت لك تعال انا عاوز اعرفك. يبقى انت بس اللي هتقدم لي نفسك  انا مش عارض ان انا بنفسي
وتواصوا بالحق يعني كل واحد منهم يوصي الاخرين بالحق وهو ايضا هيقبل ان يصوب الحق ما فيش حد اكبر من انه يقال له نوصيك بكزا وكزا لذلك ربنا ذم مين
في سورة البقرة ربنا ذم اللي بيوصى بتقوى الله واذا قيل له واذا قيل له اتق الله اخذته العزة بالاثم يعني ايه اتق الله ده توصية بالحق. واحد بيوصيك بالتقوى. ايه المشكلة يعني
اذا الناس اللي ليسوا في خسر بيوصوا بعض بالحق نقرا الاية تلاتة كده وتواصوا بالحق وتواصوا بالصبر طيب ووصوا بعض بالصبر كمان اه. ليه؟ ما هو الصبر جزء من الحق
ليه ربنا ذكر التواصي بالصبر بعد التواصي بالحق؟ ازا كان التواصي بالصبر جزء من الحق اصلا ليه خصص الصبر بالذات وذكره بعد ما ذكر الحق لان الوقوف مع الحق ممكن يكون مكلف
الوقوف مع الحق ممكن يكون صعب ممكن ياخد زمن طويل فالواحد يزهق ويبطل ممكن الزمن يطول والواحد ما يشوفش نتيجة في الدنيا لوقفته مع الحق يبطل يخلص يتوقف طيب لو حصل كده نعمل ايه؟ هل نتوقف عن الوقوف مع الحق؟ لأ امال ايه؟ نصبر
ونستمر في الوقوف مع الحق. يبقى نستعين بالصبر ونوصي بعضنا بعضا بالصبر على طريق الحق مهما طال الزمان ومهما تغيرت الظروف ومهما شاب الشعر ومهما احدودب الظهر فالله قد اقسم بالعصر كله
خلي بالك يعني بالعقد ربنا اقسم بالعصر كله ان انت في خسر الا لو عملت الحاجات دي ومن ضمنها انك تقف مع الحق وتصبر على الوقوف مع الحق انت مش شغلتك ان انت
آآ تجيب نتيجة انت شغلتك انك تؤدي العمل اللي ربنا قال لك عليها وتواصوا بالحق وتواصوا بالصبر على الوقوف مع الحق الصورة دي عجيبة جدا ممكن تتدبرها في خمس دقايق
وممكن تتدبرها في خمس ساعات. وممكن تتدبرها في خمس تيام تعالوا نجيب الصورة من الاول ونوسع دايرة التدبر كمان شوية اقرا الصورة تاني معي والعصر ان الانسان لفي خسر الا الذين امنوا وعملوا الصالحات وتواصوا بالحق وتواصوا بالصبر. طيب. فيه معنى تاني للعصر
اللي هو الوقت اللي قبل المغرب في الوقت اللي بنطلق عليه وقت صلاة العصر بنصلي فيه العصر والعصر اللي هو الوقت اللي في الاخر اخر اليوم ده طب يا ترى ربنا
ممكن يكون بيقسم ليه بالوقت ده هو ده الوقت اللي بيحصل فيه ايه؟ بنصلي فيه العصر. اه اوكي. ايه كمان الناس عادة بتروح من شغلها امتى؟ او بلاش. بتروح شغلها امتى؟ الصبح
وبتخلص شغلها على العصر خلي بالك لحد النهاردة على فكرة ناس كتير جدا بتقبض باليومية. ما فيش حاجة اسمها مرتب اخر الشهر الكلام ده كان حديس جدا لكن احنا في الفلاحين لحد دلوقتي بنقبض الفلاحين باليورك اللي انفار
جايب كم نفر النهاردة؟ ستة. ليه؟ عشان عندنا عزيق. طب خلاص. يبقى على العصر كده بييجوا هم الفجر بعد الفجر بييجوا الصبح كده يبدأوا يشتغلوا. وبعد ما يخلص على العصر كده يقوم مغير هدومه ويلبس الجلابية النضيفة اللي هيروح بها ويقبض اجره. فبيقبض في العصر
فلوس الشغل بتاع طول اليوم وقت تحصيل تحصيل المحصول العصر يبقى وقت العصر الانسان بيقبض فلوسه. واحد بيشتغل في الاسهم وفي البورصة بيبيع ويشتري من الصبح وييجي على عصر البورصة بتقفل يحسب نفسه كسب ملايين
العصر وقت تحصيل المحصول من المية لخلاص تحصيل جهد اليوم كله بيتقلب الى مال في الوقت ده بقى ربنا اقسم بهذا الوقت ان الانسان فيه خسر يعني خسران والعصر ان الانسان لفي خسر. يا رب خسران الزايدة لسة قابض ملايين دولارات دلوقتي من شغل البورصة
والعصر ان الانسان لفي خسر. ما حدش كسب ابو ملايين ما حدش كسب الا مين الا الذين امنوا وعملوا الصالحات وتواصوا بالحق وتواصوا بالصبر العامل اللي وقت العصر قبض خمسين جنيه والمضارب اللي بيضارب في البورصة اللي وقت العصر قبض مليون جنيه
لو لم يؤمنوا ويعملوا الصالحات ويتواصوا مع غيرهم بالحق ويتواصوا مع غيرهم بالصبر يبقوا فيه اسر مش كسبانين  ما هو الهاكم التكاثر دول خسرانين الله دول كانوا بيكتروا الفلوس بس هم خسرانين
الهاهم التكاثر حتى زاروا المقابر يبقى خسروا ولا ما خسروش في النهاية طيب تعالوا نترك المعنى ده بتاع العصر اللي هو الوقت بتاع آآ اللي هو اخر النهار وناخد معنى العصر ان هو معناه الزمان عموما زي ما كنا بنتكلم في اول الحلقة
الناس لما بتخسر وبتفشل ترمي اللوم على مين على الزمان يا اخي ده احنا في زمن وحش اوي ده احنا في ايام صعبة اوي لا والله الزمن هو الوحش والايام هي اللي بقت صعبة
لكن انت زي الفل. انت ما بتغلطش انت المشاكل اللي عندك لان الزمن هو اللي وحش فربنا بيقسم بالزمن ان الانسان هو اللي غلط مش الزمن الغلط والعصر ان الانسان لفي خسر. مش العصر اللي عمل لك حاجة. الامام الشافعي بيقول ايه؟ نعيب زماننا والعيب فينا
وما لزماننا عيب سوانا ونهجو ذا الزمان بغير ذنب ولو نطق الزمان لنا انا ده لو الزمن نطق هيقول انتم اللي آآ وهيشتمنا العيب في الانسان مش في الزمان ربنا اقسم بالعصر
العصر ان الانسان لفي خسر ربنا اقسم بالعصر ان الانسان يعني جنس الانسان مش هو الانسان اللي في خصر. هو اللي مخسر نفسه. هو اللي مش بيفكر صح. هو اللي
ما بياخدش القرارات الصح. يبقى كل انسان بصفة عامة في خسر. باستثناء ناس عملت اربع حاجات الا الذين امنوا وعملوا الصالحات تواصوا بالحق وتواصوا بالصبر امنوا يعني اصبحوا مؤمنين موحدين يبقى اللي مش بيؤمن
بيحرم نفسه من ايه التوحيد يبقى خسر التوحيد وفي خصر عقائدي دلوقتي. خسر انه يبقى موحد. خسر التوحيد. يبقى الانسان من غير الايمان بعقيدة التوحيد يبقى في حالة حتى لو كسب مليارات الجنيهات في البورصة. هيبقى ممن خفت موازينه برضو
يبقى اول خطوة في طريق الفوز والانفصال عن الناس الخسرانة ما احنا قلنا الناس كلها خسرانة ان الانسان كل الناس خسرانة ما عدا دول عشان تنفصل عن الناس الخسرانة اول خطوة الايمان
الايمان بيكسبك ازاي ؟ ركز معي بقى انت مخلوق صغير ضعيف فاني هتفنى عيشتك سبعين تمانين سنة تسعين سنة الايمان بيوصلك بمين؟ انت مخلوق بيوصلك بالخالق انت صغير بيوصلك بالكبير
انت ضعيف بيوصلك بالقوي انت فاني بيوصلك بالباقي فهذا الخالق اللي خلق الوجود كله والكون كله انت باتصالك به عن طريق الايمان مش بتفضل صغير ولا بتفضل ضعيف. وعمرك بيتصل باعمار بتاعة اجيال اخرى مؤمنة. كلكم لكم نفس الهدف
وبتبنوا داخل نفس المشروع يعني انت صغير بس باتصالك بالكبير بتكبر واهتماماتك بتكبر وقدراتك بتكبر انت ضعيف بس باتصالك بالقوي بتقوى. وبتشتد ولان لانك بتصبح مؤيد من الكبير مؤيد من القوي. فبتشعر بتأييد ربنا. انت فاني وعمرك قصير لكن باتصالك بالله وبالامة المؤمنة
انت بتكمل مشوار اجيال سبقتك في اقامة القسط والعدل ودفع الظلم وتحكيم الشرع وعمرك هيتصل باعمار الناس اللي لهم نفس الهدف. فلما تموت شغلك وجهدك مش بيموت معك. بيكمله انسان اخر جه بعدك. بيستلم منك
لان بيربط بينكم حبل حبل الله وحبل الله مش حبل موجود في مكان. بل حبل موجود في الزمان العصر ربنا قال واعتصموا بحبل الله جميعا ولا تفرقوا خليكم ماسكين كلكم في الحبل ده. فين الحبل ده؟ الحبل ده في الزمان ماشي
وحبل الاسلام حبل الايمان اللي انت ماسك فيه اخوك اللي قبلك ماسك فيه واخوك اللي في الزمان اللي بعدك ماسك فيه. واختك اللي في الزمان اللي بعده ماسكة فيه بس في احنا كلنا في زمانات مختلفة والحبل ماشي خلال الزمنات دي
العصر الحبل اللي هو الايمان بيمر في الزمان في العصر. بيوحدنا مع بعض كلنا مع اننا في ازمنة مختلفة. مسألة المسألة جميلة بس نفهمها ان الذين امنوا وعملوا الصالحات طيب
ثمرة طبيعية للايمان هو العمل الصالح الايمان بالله محرك بيحرك الانسان انه يسعى ويطلب العلم ويصلح ويعمر مش ينعزل عن الناس ويترهبن ربنا قال ايه في سورة عبس واما من جاءك يسعى وهو يخشى
خشية الله الايمان حركه مع انه ضرير ما بيشوفش اتحرك ومشي لوحده ممكن كان يقع ممكن يتكعبل ممكن يتخبط راح عشان يسعى عشان يوصل عشان يطلب العلم يسأل اذا الايمان محرك يجعل الانسان يعمل اعمالا ترضي الله وتنفع الناس
ان الذين امنوا وعملوا الصالحات وتواصوا بالحق. التواصي بالحق عمل اجتماعي لازم يكون في عدة اطراف عشان تقدر تتواصى بالحق معهم طب انت تقول لي لأ انا بنعزل وانا مش عايز اعرف حد غلط. طب وريني انت هتنفز كلام ربنا ازاي. هتتواصى بالحق مع نفسك ازاي ؟ تقف مسلا في المراية تكلم نفسك يبقى انت كده ما تواصتش بالحق برضو. ما لهاش حل
لازم تحتك بالناس. لازم يكون فيه عدة اطراف ولازم يكون فيه اتجاهين اللي بيوصي الاخرين لازم يتقبل الاخرين يوصوه. ولا يستكبر لا يتكبر على سماع النصيحة نوصي بعضنا بالحق ليه بقى
لان دعم الحق مش سهل صعب وهوى النفس هيقول للانسان اقعد بقى وسيبك من الكلام ده والخوف من طغيان الطغاة وظلم الظالمين واجرام المجرمين. كل الحاجات دي تجعل الانسان يفكر الف مرة في انه يتوقف
عن دعم الحق لذلك الانسان محتاج ايه الصبر ان الذين امنوا وعملوا الصالحات وتواصوا بالحق وتواصوا بالصبر. يبقى لازم كمان نوصي بعضنا بالصبر والصبر اربع انواع اساسية اربع انواع الصبر
صبر على المصيبة صبر على المعصية. صبر على الطاعة. صبر على النعمة اللي مؤمن وراضي بقضاء الله وقدره لا ينهار ولا يصرخ عند المصيبة بل يقول  بيقول ايه؟ في سورة البقرة
الذين اذا اصابتهم مصيبة قالوا انا لله وانا اليه راجعون. يعني ايه انا لله يعني احنا ملك ربنا يعني لما تحصل مصيبة بيفكر نفسه ان هو ملك ربنا وربنا يعمل فيه ما يريد. مت قبل كل شيء
خلي بالك ده مفهوم خطير انا ملك ربنا طبيعي يعمل في ما يريد وانا متقبل. انا لله احنا ما لكم وانا اليه راجعون وكلنا في الطريق راجعين لربنا النبي عليه الصلاة والسلام مر باشد امتحان ممكن يمر فيه اي بشر في الدنيا. مش سيدنا ايوب اكتر واحد امتحن لا لا لا
سيدنا محمد عليه الصلاة والسلام عليه الصلاة والسلام اكتر واحد امتحن. فقد الولد بالتأكيد هو اكبر امتحان ممكن يمر به انسان النبي عليه الصلاة والسلام فقد ست ولاد خلال سنوات الدعوة
يعني خلال فترة السيرة النبوية اللي احنا بندرسها ولو سألت مسلم في الشارع هو النبي عليه الصلاة والسلام مات له حد من ولاده يقول لك اه طبعا اه طبعا مات له ابنه ابراهيم ودفنوه بكى على قبره
مات له مين؟ ابنه ابراهيم. بس ما بياخدش باله ان مات له كلنا عارفين النبي عليه الصلاة والسلام كان عنده سبعة وقبل ما عندما عند الوفاة كان باقي منهم واحدة بس السيدة فاطمة
وماتت بعديه بست شهور. يعني فيه ستة ماتوا خلال سنوات السيرة النبوية اللي احنا بندرسها. واحنا ما خدناش بالنا ما خدناش بالنا ليه لان سيرة النبي ليست سيرة انسان مكتئب
معقول حد يفقد ست عيال وما يرميش نفسه من البلكونة بلاش عنده ايمان فمش هيموت. طب على الاقل يكتئب. ابدا سيرة انسان ناجح. سيرة انسان متفائل. سيرة انسان صاحب انجازات
ما كانش بيزعل يا ولاد لا كان بيزعل. وعارفين ان هو كان بيبكي عليهم. وكان بيقول ان العين لتدمع. وان القلب ليحزن. وانا على فراقك يا كان بيحزن طبعا. ولكن كان يعلم انه لابد ان يرضى بقضاء الله وبقدر الله
والحل في هذا ان الانسان يدرب نفسه انه لما يخسر شيء. لما يحصل له اي مصيبة في الدنيا يخسر حاجة يبص للي عنده مصيبة اكبر فتهون عليه مصيبته. انت ما تبصش للي عنده اكتر منك او احسن منك الا في الدين
انما في الدنيا بص اقل منك وعشان تحمد ربنا على اللي عندك. وفي المصايب تبص على اللي عنده مصيبة اكبر منك فتحمد ربنا وتقدر اصبر ادي اول نوع. النوع التاني الصبر على المعصية
خاصة بعد ما المعصية بقت سهلة قوي. طب ضغطة زرار البتاعة اللي في جيبك ده بتبقى في قلب المعصية معصية في متناول ايدك وبدون تكلفة المسألة محتاجة صبر شديد جدا خلي بالك من حاجة هو انت فاكر انت لما بتتفرج على معاصي
في قلبها هقولك على حاجة هو انت مش لما بتتفرج على فيلم رعب بتتخض وبتخاف ما انت عارف ان انت قاعد على كنبة بيتكم بتتخض وتخاف ليه؟ ما انت عارف ان انت مش في البيت المسكون المرعب انت عارف انك في بيتكم. بس بتاخدوا قيمة الكلمة بتشوف حاجة عقلك ما بيفرقش
بين الحقيقة والخيال نفس الكلام لما تتفرج على معصية انت قاعد في قلب المعصية والشاعر بمشاعر العصاة من لذة دنيوية  بعد كده نيجي للنوع التالت من الصبر الصبر على الطاعة قيام الليل
من غير ما تصحى الصبح تحكي للدنيا بقى كلها انك قمت الليل تجربة رائعة لكنها مش هيبقى صعب محتاج انك تصبر على ان نيتك تكون صالحة. وانك تستمر على الطاعة
والشيطان ما ياخدش منك التجرد بتاعك. تجد تتجرد لله. انك تحاول البقاء على الخط على المعروف خلاص؟ طيب. فاضل بقى اخر نوع انواع الصبر وده اصعب نوع الصبر على النعمة
الصبر على النعمة اصعب من الصبر على المصيبة. اصعب من الصبر على الطاعة. اصعب من الصبر على المصية. الانسان بيميل دايما لاستخدام النعمة في الدنيا دون ان يفكر في الاخرة. فاللي عنده اموال صعب انه لا يسرف
ان الله لا يحب المسرفين. واحد عنده فلوس كتير بس ما تبقاش تقدر يبقى عندك ملايين وما تبقاش مسرف وتجيب بس الحاجة اللي انت محتاجها وما ترميش حاجة في الزبالة
ليلة ما لهاش معنى وتحاول تاكل كل حاجة لغاية الاخر. مش هتعمل. صعب. صعب. اللي عنده اموال بيبقى عايز يسرف عشان يحس انه عنده  واللي عنده سلطة صعب انه يسيطر على نفسه ما يزلمش. عشان ما يشعرش عشان يشعر نفسه انه متسلط
فبالتالي الصبر على النعمة هو اصعب انواع الصبر  العصر ان الانسان لفي خسر الا الذين امنوا وعملوا الصالحات. وتواصوا بالحق وتواصوا بالصبر. ده دستور زي ما قال الامام الشافعي للافراد والجماعات. والسلام عليكم ورحمة الله. وبذلك تم تدبر سورة العصر. وغدا سورة الهمزة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب انزويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد
على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا
ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوب بنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في
حسناتي وحسناتكم جميعا اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. اللهم سدد اللهم خيب رمي عدوهم. اللهم انصرهم على من عاداهم. اللهم طهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او
حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه. ولا تسلطه الا على اعدائك واعداء دينك سواء اعدائي اوليائك. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك. وجميل التوكل عليك. واحيها يا ربنا بمعرفتك وامتها يا مولانا
على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
