السلام عليكم ورحمة الله وبركاته. اهلا بحضراتكم في المقطع رقم سبعمية وستاشر من مقاطع حظر  والحلقة السابعة والاربعون من حلقات تدبر سورة البقرة. ارجو من حضراتكم تفتحوا المصاحف سورة البقرة من اولها وهي بتعرض لنا صور مختلفة من
طرق الناس في التعامل مع الهدى القصة ابتدت في اول صفحة في القرآن الكريم لما الانسان طلب الهدى من الله في الفاتحة دعا الله وقال اهدنا الصراط المستقيم والاجابة ما اتأخرتش عليه كتير على طول تاني اية في البقرة دلت الانسان على الهداية
وقالت له الف لام ميم ذلك الكتاب لا ريب فيه هدى للمتقين انت مش طلبت الهداية وقلت اهدنا ادي الهدى اهو في الكتاب ده يبقى الوحي هو الهدى. ثم السورة عرضت لنا تلات انواع من الناس في التعامل مع الهداية
اول نوع المتقين في اربع ايات من الاية  آآ اتنين للاية خمسة  آآ دول اللي امنوا بما نزل من الهدى دول المتقين اللي بيتقوا غضب الله وبيتقوا النار والمنافقين او الكفار اولا الكفار اللي كذبوا وكفروا بما انزل الله من الهدى
اظن كانت الاية ستة والاية سبعة في سورة البقرة ثم بعد كده تلتاشر اية عن المنافقين لكن بعد كده ربنا ادى بعض التفاصيل الاخرى في آآ انواع الكفار منهم علماء
ومنهم عوام علماء الكفار وعوام الكفار العلماء قال لنا عنهم في سورة البقرة خمسة وسبعين. اعوذ بالله السميع العليم من الشيطان الرجيم افتطمعون ان يؤمنوا لكم وقد كان فريق منهم. الفريق ده اللي هو مين بقى؟ ده العلماء
وقد كان فريق منهم يسمعون كلام الله ثم يحرفونه من بعد ما عقلوه وهم يعلمون يسمعون كلام الله وبيعقلوه وبيفهموه يعني عندهم علم عندهم علم غزير كمان وبعد كل ده حرفوه
وفي العوام الاية تمانية وسبعين ومنهم اميون لا يعلمون الكتاب الا اماني وان هم الا يظنون. كل ده احنا اتكلمنا فيه وتدبرناه وشرحناه وخدنا راحتنا لقينا ان ربنا بيفسر لنا ان من ضمن الكفار هناك علماء وهناك عوام
يعني ثقافتهم على قدهم اوي وبيتبعوا اتباع اعمى وخلاص مقلدين يعني اقرا معي بقى اول تلت ايات من ايات التدبر اللي في حلقة الليلة وافهم مين اللي ربنا ذكرهم فيه
معي من الاية مية تسعة وخمسين  ان الذين يكتمون ما انزلنا من البينات والهدى من بعد ما بيناه للناس في الكتاب  اولئك يلعنهم الله ويلعنهم اللاعنون الا الذين تابوا واصلحوا وبينوا فاولئك اتوب عليهم وانا التواب الرحيم
ان الذين كفروا وماتوا وهم كفار اولئك عليهم لعنة الله عليهم لعنة الله والملائكة والناس اجمعين طيب في الاية مية تسعة وخمسين طالما قال ان الذين يكتمون ما انزلنا من البينات والهدى وهو بيتكلم عن العلماء
بيكتموا اللي ربنا انزله من البينات والهدى يعني هم عارفين ربنا انزل ايه؟ من البينات والهدى بيتكلم عن العلماء. يبقى احنا بنتكلم دلوقتي الاية دي بتتكلم عن خطورة كتمان العلم
ان الذين يكتمون ما انزلنا من البينات والهدى من بعد ما بيناه للناس في كتاب دول ناس عندهم علم بما انزل الله في الوحي في ناس من المفسرين بيشوفوا ان الاصل في هذه الاية انها تتكلم عن علماء اليهود
اللي هم الاحبار اللي عندهم علم ببراهين النبوة في التوراة يعني البراهين والادلة اللي في التوراة اللي بتدل على نبوة محمد بن عبدالله صلى الله عليه وسلم لكنهم كتموا هذه الادلة وهذه البراهين عن الناس عشان الناس لا تؤمن
وبالمرة ممكن نستفيد من المعنى العام بتاع الاية  يعني يعني بصرف النزر عن خصوصية السبب وان سبب نزول الاية انها نازلة في احبار اليهود اللي اخفوا براهين نبوة النبي من التوراة علشان الناس ما تؤمنش
ممكن نستفيد برضه يعني من المعنى العام للاية لكن يعني آآ بمعنى ان احنا نطبق بقى هزا الكلام على كل عالم يخفي ويكتم الحق بس الحقيقة الاية هي اللي لفظاها عام
وينفع يطبق في حالات كثيرة جدا ليه هنعتبر ان الاصل انها عن علماء بني اسرائيل؟ ليه ده الاصل هي انها الاية عامة وواضحة جدا. في كل عالم يكتم العلم المفيد النافع اللي فيه هداية للناس
خاصة وان هذا العلم ربنا هو الذي بينه في الكتاب في الوحي سواء بقى كان الكتاب ده القرآن ولا الانجيل ولا التوراة الاصل هو عدم كتمان العلم عن الناس قال رسول الله صلى الله عليه وسلم
من سئل عن علم فكتمه الجم الجم يوم القيامة بلجام من نار. اللجام هو القيد اللي بيوضع فيه فم فم الجواد فم الحصان عشان يتم السيطرة عليه الرسول عليه الصلاة والسلام بيقول اللي يسأل عن علم
ويكتم ييجي يوم القيامة يتحط في فمه لجام من النار فده في العلم النافع عن الناس. واحد عنده معلومات عن عن عن يعني لو في لو في علم اه يضر ان الانسان يبوح به يبقى لازم الواحد يكتمه مسلا واحد عنده معلومات عن
اماكن تواجد وحدات الجيش المسلم وانواع الاسلحة واعداد الجنود. هل معقول عشان ما يكتمش المعلومات يقوم طالع كاتب على الفيسبوك الكلام ده ولا يقوله لحد خالص اصلا يبقى اتضايق لو عمل كده يا اما خاين يا اما متخلف عقليا
او مسلا عالم دين عارف ان الحاكم الظالم عنده اجندة معينة يمرر بها مصالح معينة على الناس وهو عارف ان فيه ايات معينة واحاديث معينة اذا قدمت بطريقة ما ممكن تلبس على الناس والناس تظن منها ان اللي بيعمله الحاكم الظالم ده يجوز
يقوم يروح يقول للحاكم الزالم بقول لك ايه قل الايتين دول وقل الحديسين دول وما تقولش غير كده والناس هتشرب المقلب ما دام عارف ان الحاكم ده هيستغل هذا العلم بطريقة غلط لا يجوز له ان هو يقوله. لازم يكتمه عنه
لانه مش هيقولوا لحد بيتقي الله لكن المقصود هنا هو العلم النافع اللي آآ ربنا نزله لو الناس سألت عنه لابد من عدم كتمانه. لا يجوز كتمانه  ان الذين يكتمون ماء انزلنا من البينات والهدى من بعد ما بيناه للناس في الكتاب اولى
اولئك يلعنهم الله ويلعنهم اللاعنون. المفروض ان الشيخ ده كان يقف في وجه هذا الظالم ويقول الحق كلمة الحق لو هو فعلا لا يريد انه يكتم البينات والهدى. يبقى المفروض كان يواجه الظالم وينهاه عن الظلم ويأمره
بالمعروف الرسول عليه الصلاة والسلام قال افضل الجهاد من قال كلمة حق كلمة حق عند سلطان جائر طيب العلماء اللي بيكتموا العلم اللي ربنا بينه بقى وضعهم ايه ناس عندهم علم
خدوه من كتاب ربنا وبيكتموا العلم ده بالرغم ان هم بيسألوا عنه دول وضعهم ايه الاية واضحة ان الذين يكتمون ما انزلنا من البينات والهدى من بعد ما بيناه للناس في الكتاب
اولئك يلعنهم الله ويلعنهم اللاعنون اللعن هو الطرد من رحمة ربنا مش الطرد بس ممكن طرد يكون تأديبي واحد بيطرد حد كنوع من التأديب له لكنه مش بيكرهه ومش مش عاوز يعاقبه وناوي يرجعه تاني لكن
اللعن هو الطرد للابد من رحمة الله ازا قلنا يلعنهم الله معناها ان ربنا بيطردهم من رحمته ازا قلت يلعنهم اللاعنون مسلا ناس لعنة شخص. ناس بتقول على شخص مسلا
انه ملعون او بيلعنوه. يقولوا الله يلعنه مسلا وده لا يجوز في الشخص الحي على فكرة ولا يجوز حتى في الكافر الحي عشان تبقوا عارفين لان ممكن آآ آآ يؤمن قبل آآ ان يموت. لكن المهم يعني ده مش موضوعنا دلوقتي. ازا الناس لعنت شخص معناها انها تدعو على
هذا الشخص بالطرد من رحمة الله خلي بالك بقى من الالتفات اللي هنا لان ربنا بيتكلم من اول الاية بصيغة المخاطب ربنا بيخاطب ان الذين يكتمون ما انزلنا ربنا اللي بيتكلم
من البينات والهدى من بعد ما بيناه صيغة المخاطب  متوقعين بقى نسمع ايه اولئك نلعنهم ويلعنهم اللاعنون لكن لا ما قالش نلعنهم. حصل التفات في الضمير هنا. وربنا تكلم بصيغة الغيبة
وهو الذي لا يغيب اولئك يلعنهم الله. مش اولئك نلعنهم. اولئك يلعنهم الله ويلعنهم اللاعنون. طب عايز تعرف ليه ربنا يعني عمل الالتفات ده في الخطاب بيتكلم عن نفسه بصيغة الغيبة
جربها كذا وحط الاتنين قدام بعض وشوف نقارنهم مع بعض مسلا  قل اولئك نلعنهم واولئك يلعنهم الله. انهي اقوى لو لقيت ربنا بيقول اولئك نلعنهم. او اولئك يلعنهم الله. اي واحدة فيهم اقوى وقعها اكبر على القلب
طبعا اللي فيها لفظ الجلالة. ليه؟ لان لفظ الجلالة الله له رهبة ربما ان هذا الالتفات للاتيان بلفظ الجلالة بدل ما يقول اولئك نلعنهم. بقت اولئك يلعنهم الله عشان لفظ الجلالة يبقى موجود واضح في الجملة فيبقى وقع الكلمة اكبر وقع اللعن له اكبر على القبل
الانسان يسمعه هنا ربنا قال ويلعنهم اللاعنون يعني العينون اللي هم مين الناس اللي بتلعن مش بس الناس امال ايه  كل الخليقة كل المخلوقات اللي اللي ممكن تستغفر ممكن تلعن في نفس الوقت
ركز معي. ده حديس جميل جدا وقوي جدا ركز فيه لان في له عدة روايات آآ بعضها ضعيف وبعضها صحيح لكن ده حديس صحيح يعني  قال رسول الله صلى الله عليه وسلم من سلك طريقا يبتغي فيه علما
سلك الله به طريقا الى الجنة وان الملائكة لتضع اجنحتها لطالب العلم رضا بما يصنع او رضا لطالب العلم يعني ايه ؟ من سلك طريقا يبتغي فيه علما سلك الله به طريقا الى الجنة. يبقى طريقك اللي انت واخده رايح تحضر محاضرة
فيها علم نافع سواء في الفقه او في القرآن او في الطب او في الهندسة هذا الطريق هو طريقك الى الجنة تمام ما دام انت بتطلب العلم وان الملائكة لتضع اجنحتها رضا لطالب العلم. يعني على الصفين هناك حرس شرف واقفين لك من
كل ما تعدي قوموا فاردين جناحهم كده. يضعوا اجنحتهم يفرشوا اجنحتهم لك كنوع من التحية من رضاهم بما تصنع عارف انت لقمة كان زمان كده لما رئيس الجمهورية يعدي يبقى فيه كده الجنود بتوع الامن المركزي واقفين على الناحيتين. لأ انت واقف لك بقى حرس شرف
ملائكة رايح تطلب العلم وكل ما تعدي يقوم فردشين جناحهم كده لك رضا بك كمل الحديس وان العالم هنا بقى الحتة دي المهمة وان العالم ليستغفر له من في السماوات ومن في الارض حتى الحيتان في الماء
وفضل العالم على العابد كفضل القمر على سائر الكواكب. يعني ايه؟ العالم بيستغفر له كل شيء في السماوات والارض كل شيء في السماوات والارض بيطلبوا ان ربنا يغفر للانسان اللي عنده علم ده
حتى الحيتان في الماء حيتان يعني السمك على فكرة اوعى تكون فاكر الحيتان اللي هي الحوت الكبير اللي آآ طوله خمسين متر ده لا لا لأ حوت حتى اخوانا المغاربة اكيد فاهمين كده يعني كلمة حوت عنده يقول لك ايه تخش عندهم مطعم يقول لك بتاكل حوت اكل حوت ازاي يا عم لوحدي؟ لا حوت يعني سمكة يعني. سمكة عادية كده
حتى الحيتان في الماء حتى السمك في الماية بيستغفر للعالم  الاية بتاعتنا بقى في الاية مية تسعة وخمسين اولئك يلعنهم الله ويلعنهم اللاعنون. يبقى كل ما يستطيع ان يستغفر يستطيع ان يلعنه
كل شيء الحيتان في الماء تستغفر للعالم وتلعن. ايضا العالم الذي يكتم العلم وهذا اللعن يشتد اذا محقت البركة بسبب معاصي الناس وكفرهم يعني مسلا بسبب كفر ناس مسلا ربنا عاقبهم مسلا فايه منع المطر مسلا
ماشي اندار البهائم والزروع الطبيعة البهائم تلعنهم والزروع تلعنهم لان هم انضروا بسبب كفر الناس فالارض تلعن والبلهائم تلعن هؤلاء الكفار. طيب يعني لو واحد كتم العلم اللي ربنا بينه في الكتاب
خلاص هو كده اصبح ملعون وما عندوش فرصة تانية ؟ لأ فيه فرصة فين ؟ في الاية مية وستين. اقرا مية وستين الا الذين تابوا واصلحوا وبينوا. فاولئك اتوب عليهم وانا التواب الرحيم
طالما لسة الانسان بيتنفس يبقى فيه فرصة للتوبة  وربنا يقبل التوبة ممن يشاء  الى الذين تابوا واصلحوا مصلحة يعني ايه يعني لو واحد بالكفر بتاعه دوا ونشر الفساد والكفر وعمل فيديوهات يدعو الناس للالحاد والكفر وبتاع عك الدنيا
لما يتوب لازم يصلح اللي هو عكه الى الذين تابوا واصلحوا اصلحنا ينعمل العمل الصالح بس ايضا يصلح اللي هو افسده. اهم من اي شيء علماء كتموا الحق اللي في الكتاب ماشي؟ ثم تابوا
يبقى لازم يصلحوا اللي هم افسدوه. ازاي؟ هم قالوا كلام فيه خداع للناس يبقى لازم يطلعوا يبينوا للناس اللي هم خدعوهم ان هم كانوا غلط لما قالوا كده مش يخدع الناس وبعد كده يتوب بينه وبين ربنا. لا لازم يبين
الا الذين تابوا واصلحوا وبينوا. احنا بنتكلم عن توبة العلماء المضللين. مش توبة اي حد وممكن الاصلاح يكون هو اللي معناه انه يبين للناس اللي اتخدعت بينما وبينوا معناها الدعوة
الانسان يبين الحق للناس الانسان لما يتوب ويرى طريق الهداية لازم يدعو الاخرين الى طريق الهداية الا الذين تابوا واصلحوا وبينوا فاولئك اتوب عليهم وانا التواب الرحيم يبقى اللي بيتوب ربنا
ربنا بيتوب على العبد والعبد بيتوب الى الله يعني هو نفس الفعل يتوب يتوب. العبد بيتوب الى الله يتوب على   الله سبحانه وتعالى اسمه التواب معناها ايه معناها انه يلهم العبد التوبة. فلما العبد يتوب يقبلها منه
وده من اساسيات حياة الانسان لازم الانسان يفهم ده كاساس في حياته ليه ؟ قلنا ان قصة ادم بتضع الاساس اللي حياتك مبنية عليه دي قصة ادم بعد ما هو وزوجته عصوا الله
واكلوا من الشجرة حصل ايه ؟ ارجع معي بسرعة للاية سبعة وتلاتين في سورة البقرة فتلقى ادم من ربه كلمات فتاب عليه. انه هو التواب الرحيم. يبقى ربنا هو اللي الهم
ادم التوبة ولما تاب قبلها منه نفس الكلام ده ينطبق على كل انسان تائب الا الذين تابوا واصلحوا وبينوا فاولئك اتوب عليهم وانا التواب الرحيم هم يتوبون والله يتوب علي
ليه؟ لان هو التواب التوبة يا جماعة عبادة مهجورة احنا النادي يقول لك احنا احنا هجرنا هذه العبادة ما نحن مأمورين بها كثيرا جدا في القرآن الكريم. ربنا سبحانه وتعالى بيقول مسلا في سورة النور وتوبوا الى الله جميعا ايها المؤمنون
لعلكم تفلحون احنا مأمورين بالتوبة الرسول عليه الصلاة والسلام قال يا ايها الناس توبوا الى الله فاني اتوب في اليوم اليه مائة مرة النبي بيتوب ميت مرة في اليوم لذلك لازم الانسان
يقول الذكر ده من ضمن الاذكار اليومية بتاعته كل يوم سبحانك اللهم وبحمدك اشهد ان لا اله الا انت استغفرك واتوب اليك ده ذكر لازم يتقال كل يوم ميت مرة
بتدبر باستشعار انك تستشعر المعنى طيب ليه ربنا بقى بيقبل توبتنا يعني الاية بتقول لك لانه رحيم فاولئك اتوب عليهم وانا التواب الرحيم. لانه رحيم بيقبل توبة التائب اقرأ مية واحد وستين ومية اتنين وستين
الا الذين تابوا واصلحوا وبينوا انا اسف انا اسف مية واحد وستين ومية اتنين وستين ان الذين كفروا وماتوا وهم كفار اولئك عليهم لعنة الله والملائكة والناس اجمعين خالدين فيها
خالدين فيها لا يخفف عنهم العذاب ولا هم ينظرون نمسك الاية مية وستين الاول ما معنى كفروا وماتوا وهم كفار؟ طب ما هو اللي لم يعرض عليه الاسلام وبيعبد صنم ولا بيعبد بوزة في تايلاند وما سمعش عن الاسلام ومات وهو بيعبد الصنم
ده هيدخل النار هل دعا عليه لعنة الله والملائكة والناس اجمعين لا طبعا ليه؟ لقول الله تعالى في سورة الاسراء وما كنا معذبين حتى نبعث رسولا يبقى من لم يصل الرسالة سليمة. لن يعذب
ان الذين كفروا وماتوا وهم كفار اولئك عليهم لعنة الله والملائكة والناس اجمعين الذين كفروا يعني فعلوا الكفر يعني الكفر جه كرد فعل للدعوة اللي دعوه اللي هم دعوا لها
كفروا بالحق عمدا اصروا على الكفر الى ان ماتوا يعني ما تابوش قبل الموت  طب واللي لم يعرض عليه الاسلام وبيعبد بوزا ده ؟ مش كافر يعني؟ بصوا يا جماعة ايوة هو كافر تجري عليه احكام الكفر من الناحية الفقهية. يعني ما جوزوش بنتي
يعني ما اروحش اكل الدبيحة بتاعته. لكن من الناحية الاعتقادية لا اقطع انه من اهل النار ما اقدرش طالما انه لم يبلغ لان ده يتعارض مع نص اخر فهو كافر تجري عليه احكام الكفار من الناحية التعامل معه
لكن اللي الاية بتتكلم عنهم اللي عليهم لعنة الله والملائكة والناس اجمعين. ده اللي كفروا وماتوا وهم كفار يعني رفضوا الاسلام كذبوا النبي كذبوا القرآن. ده وضع اخر يعني يعني ليس من العقل حتى ان الانسان يساوي بين اللي لم يسمع عن الاسلام واللي واللي سمع وقرأ وقعد حياته كلها بيسمع
وبرضو رفض. مش معقول يعني لان فيه ناس بتقول لا لا لا مجرد ان واحد يسمع بس اسم محمد كده خلاص هو كده بلغ وهو كده ما فيش عنده عزر ايه كمان؟ يعني
ده كلام صعب شوية. واحد متعرض طول النهار لنشرات الاخبار والخداع بتاع الميديا ووسائل الاعلام وبعدين نقول ان هو مجرد سمع اسم محمد يبقى هو كده خلاص بلغ وكده عليه ان هو يعني صعب شوية
انا انصح ان احنا في هذا نفوض الامر للاله انت مش مطلوب منك كل ما حد يموت تعلن النتيجة. فلان مات هو من اهل النار فلان مات هو من اهل الجنة ما حدش طلب منك توع النت دي مش شغلتك حضرتك. انت مش بتشتغل
لله سبحانه وتعالى. لأ لا يجوز حتى ده تألي على الله اقرا مية واحد وستين ان الذين كفروا وماتوا وهم كفار اولئك عليهم لعنة الله والملائكة والناس اجمعين الملائكة اللي بتدعو للمسلمين هم هم نفسهم اللي بيدعوا باللعن او بيلعنوا يعني بيدعوا بالطرد من الرحمة
على الكافرين هم هم اللي بيدعو يعني فاكرين انتم لما تدبرنا في سورة غافر قول الله تعالى الذين يحملون العرش ومن حوله يسبحون بحمد ربهم ويؤمنون به ويستغفرون للذين امنوا ربنا وسعت كل شيء رحمة وعلما فاغفر للذين تابوا واتبعوا سبيلك
وقهم عذاب الجحيم. مين اللي مين اللي بيستغفر للتائبين الملائكة هم هم الملائكة اللي بتدعو على الكافرين وبتلعنهم بقى. ايه رأيك مش قلت لكم حتى الحيتان في الماء تستغفر للعالم وتلعن العالم الاخر الايه؟ اللي بيكتم الحق
ان الذين كفروا وماتوا وهم كفار اولئك عليهم لعنة الله والملائكة والناس اجمعين معقول اجمعين ازاي يعني هو الكفار هيلعنوا الكفار مسلا! ما هو الناس اجمعين يعني كله حتى الكفار
اه الكفار هيلعنوا الكفار طبعا ربنا قال في سورة الاعراف كلما دخلت امة لعنت اختها فوق داخل النار يشوف فوق قدامه يقوم لاعنه والتاني يلعنه هو كمان. الله الله الله! اشتموا بعض ليه دول
هم دول مين عشان تعرف مين دول ليه الكفار يلعنوا بعض؟ اطلع بس اربع ايات لقدام في سورة البقرة. وات من الاية مية ستة وستين اذ تبرأ الذين اتبعوا من الذين اتبعوا. يبقى عندنا فريقين اتبعوا واتبعوا
المتبوعين والاتباع اذ تبرأ الذين اتبعوا من الذين اتبعوا ورأوا العذاب وتقطعت بهم الاسباب وقال الذين اتبعوا لو ان لنا كرة فنتبرأ منهم كما يتبرأ منا الكفار بينقسموا يوم القيامة الى اتباعه متبوعين
يعني قادة وخرفان مش وراهم زي الهبل دول هيلعنوا بعض يوم القيامة الاتباع هيلقوا باللوم على القادة اللي هم اتبعوهم. ما انت كنت باشوفك على الانستجرام بتعمل كده فقلدتك القادة دول يعني قادة قادة دول بس لا لا لا سيليبريتيس بقى وانفلونسرز وقصص
فاكرين لما تدبرنا المشهد ده في صورة سبأ يقول الذين استضعفوا للذين استكبروا لولا انتم لكنا مؤمنين يعني اللي استضعفوا الناس اللي هم الايه؟ الاتباع هيقولوا  للمستكبرين القادة بقى اللي هم كانوا بيتقلدوا اللي هم كانوا بيقلدوهم
لولاكم كان زمانا احنا دلوقتي مؤمنين فيحاولوا يرموا المسئولية على الكبار اللي هم كانوا بيقلدوهم. فنانين بقى وانفلونسرز وقادة دول وكل ده. هيرموا عليهم الايه المسئولية التاني يقول لك يا سلام
واحنا ضربناكم على ايديكم عشان تقلدونا وتتبعونا انتم اللي كنتم عاوزين الكفر اصلا قال الذين استكبروا للذين استضعفوا انحن صددناكم عن الهدى بعد اذ جاءكم؟ بل كنتم مجرمين لا ده انتم كان عندكم استعداد اصلا. انتم كنتم جاهزين للكفر. ده احنا ده احنا ما لحقناش ندعوكم
ده انتم ما صدقتم فهمتم؟ ازا هناك تراشق هيحصل بين الكفار. يبقى لما نسمع في الاية مية واحد وستين ان الذين كفروا وماتوا وهم كفار اولئك عليهم لعنة الله والملائكة فهمناها والناس اجمعين يعني ايا كان نوعهم
مم الناس دول مؤمنين او كفار هيلعنوا الكفار برضه حتى الكفار هيلعنوا الكفار كفار اتباع هيلعنوا المتبوعين. الكفار متبوعين هيلعنوا الاتباع تمام اقرا بقى مية اتنين وستين  ان الذين كفروا وماتوا وهم كفار اولئك عليهم لعنة الله والملائكة والناس اجمعين
خالدين فيها لا يخفف عنهم العذاب ولا هم ينظرون ايه هي اللي خالدين فيها اكيد النار هي اصلا النار لم تذكر النار ما ذكرتش اصلا الاية اللي قبلها بتتكلم عن حاجة تانية
بتتكلم عن اللعن ان الذين كفروا وماتوا وهم كفار اولئك عليهم لعنة الله والملائكة والناس اجمعين. خالدين فيها. فين النار في ناس قالوا ما هي مفهومة يعني اللعن هتؤدي الى الدخول في النار يبقى هم اكيد خالدين في النار
الامام الفخر الرازي قال لا ليه نقول النار ربنا قال اولئك عليهم لعنة الله والملائكة والناس اجمعين الخالدين فيها. يبقى خالدين في اللعنة نحس اللعنة البعد عن الله البعد عن الثواب
خالدين فيها لا يخفف عنهم العذاب ولا هم ينظرون هو العذاب ممكن يخفف عن حد مم اهي العذاب بقى ذكر بعد كده لكن الاول خالدين فعلا خالدين في اللعنة. وبعد كده النار بقى زكرت اهي في العزاب من ضمن العزاب
لا يخفف عنهم العذاب هو ممكن يخفف عن حد اه طبعا ممكن عزاب اصلا يتوقف بعد مدة انقضاء العقوبة للمؤمن ويخرج من النار ويخش الجنة كمان طبعا في مؤمنين للاسف معتمدين على الموضوع ده. ده انتم ده ما ينفعش حد يعتمد على كده خالص
ده هياخد مقلب عمره ده. اللي ممكن ما انتاش عارف يعني يعني يعني يعني العذاب في النار ممكن يستمر قد ايه قبل ما انسان ممكن يعني آآ يطهر من ذنوبه ويخرج يعني. مليار سنة يعني تريليون سنة ما حدش يعتمد على حاجة زي كده ابدا. ان شاء الله هنطلب من ربنا وآآ
ان هو يدخلنا الجنة بدون عذاب وبدون سابقة عذاب المهم هو لان اللي يعمل كده بيعمل بالزبط نفس غلطة بني اسرائيل لو تفتكروا في سورة البقرة من ضمن اخطائهم وقالوا لن تمسنا النار الا اياما معدودة. خلاص غلطنا هنخش النار كم يوم ونطلع ونطلع. بعض
هو ده طريقة التفكير بتاعهم. خلاص اوكي اخش شوية وبعد مش انا بقول لا اله الا الله محمد رسول الله. هخش الجنة في الاخر. في الاخر بعد قد ايه ما ينفعش
طيب آآ لكن الكفار الذين اصروا على الكفر. وماتوا وهم كفار سيخلدون في اللعنة ويخلدون في النار ولن تخف عنهم ولا هم ينظرون. يعني ولا حد هيمهلهم الانذار يعني آآ
قال انظرني الى يوم يبعثون. يعني اديني مهلة الانذار عن الايمان. قال انك من المنظرين الى يوم الوقت المعلوم. يعني ايه المنظرين يعني اللي هياخدوا المهلة. ما فيش مهلة خلاص يوم القيامة. عافانا الله واياكم منها
ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي
قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتاب
ما بك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم يحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر كل من نصرهم واخذل كل من خذلهم. وطهر المسجد
الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منها او من احبابنا او من اخواننا او من اخواتنا او من مشايخنا او من علمائنا
مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه لا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتنا يا مولانا على الشهادة في سبيلك
انك نعم المولى ونعم النصير. وصلي اللهم وسلم على سيدنا محمد وعلى اله وصحبه ومن تبع هداه والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
