السلام عليكم ورحمة الله وبركاته. اهلا بحضراتكم في المقطع رقم سبعمية اربعة وتسعين من مقاطع حظر التجول والحلقة السادسة والثلاثون من حلقات تدبر سورة ال عمران. هنبدأ بقى النهاردة ايات غزوة احد
حوالي ستين آية طبعا غزوة احد من اهم غزوات الرسول صلى الله عليه وسلم بس بعض المسلمين ارتبطت عندهم غزوة احد بالمعاني السلبية الهزيمة او حتى يعني اسم احد ممكن يعني يتشائموا منه كده ما بيحبهوش
مرتبط في ذهنهم بشيء سلبي حصل للمسلمين عارفين طبعا غزوة احد استشهد من جيش قوامه سبعميت واحد استشهد سبعين. يعني عشرة في المية من الجيش. يعني كانت لأ هزيمة ثقيلة. ويمكن في ناس ما تحبش تسميها هزيمة. لكن
هي كانت هزيمة ثقيلة اه صحيح قريش ما حققتش فيها نتائج كبيرة. ما دخلتش المدينة ما خدتش غنائم. ما خدتش اسرى. ايوة لكن قتلت عشرة في المية من الجيش  شيء طبيعي ان الناس تحب الانتصارات
تتفائل كده بغزوة بدر كلمة بدر  فتح مكة خليني اقول لكم بقى رأيي الشخصي للموضوع ده انا رأيي الحقيقة ان فتح مكة بدأ في احد فتح فارس وانتصار المسلمين بقيادة سعد ابن ابي وقاص في القادسية بدأ في غزوة احد
سقوط الدولة الرومانية وانتصار لابن الوليد في غزوة احد انتصار صلاح الدين الايومي بعدها بست قرون عصريين في اليرموفياح الطين بدأ بغزوة احد يوم غزوة احد كان يوما من ايام الله
المسلمين اخدوا فيه اكبر درس في حياتهم وهو ان مخالفة اوامر رسول الله لن تؤدي الا الى سحب البركة بركة ربنا ونصرته وتأييده كل ده يتسحب من تحت اقدام المسلمين اذا خالفوا السنة اذا خالفوا اوامر النبي
صلى الله عليه وسلم  كأن النبي عليه الصلاة والسلام كان يشعر ان الناس في وقت من الاوقات سيرتبط عندها اسم احد بامور سلبية او بالهزيمة او كده وقال صلى الله عليه وسلم
احد جبل يحبنا ونحبه حديس صحيح رواه البخاري خليني اديكم نبذة عن الوضع قبل غزوة احد كلنا عارفين طبعا ان المسلمين انتصروا انتصار باهر في غزوة بدر. سبعتاشر رمضان سنة اتنين هجريا
رمضان ده شهر تسعة في السنة الهجرية. يعني اواخر السنة الثانية بعد الهجرة قتل من قريش سبعين واسر سبعين عارفين يعني ايه جيش قوامه الف رجل يموت منه سبعين ويؤسر منه سبعين
هزيمة ثقيلة منيوا بها قريش. والمسلمين استشهد منهم اربعتاشر شهيد فسورة قريش اهتزت وسط القبائل في الجزيرة العربية فمن الاسباب السياسية غزوة احد وان قريش ارادت انها تطلع وتنتقم وتسترد الهيبة بتاعتها وسمعتها اللي ادمرت بعد احد بعد بدر
ما دام الاسباب السياسية لغزوة احد. هناك سبب اقتصادي كمان. وهو ان تواجد المسلمين على شاطئ البحر كل شوية اقطعوا طريق القوافل عمل مشكلة وقريش لم تخرج منها ولا قافلة للشام لمدة سنة
هم معتمدين على بيع السلع اللي بيجيبوها من اليمن اصلا في الشام. فطالما بقى مش هيروحوا الشام يبقى السلع اللي جابوها من اليمن مش هتتباع كلها  وبقوا في حالة سيئة جدا اقتصاديا. ازا هناك اسباب اقتصادية
تضغط على قريش علشان آآ آآ تقاتل المسلمين في ايه وتطلع غزوة احد  قرر قادة قريش الخروج الى المدينة لقتال المسلمين. وجهزوا جيش بيقوده ابو سفيان وخالد ابن الوليد على سلاح الفرسان
عددهم كان متين فارس. ومعه عمرو بن العاص وعكرمة بن ابي جهل على الميمنة والميسرة. يعني كان بيقول القادة الاربعة بتوع الجيش. ابو سفيان واحد خالد ابن الوليد عمرو بن العاص عكرمة بن ابي جهل
خلي بالك الاربعة دول بقوا مسلمين بعد كده الجيش تكلف تجهيزه خمسين الف دينار دهب واللي مولوه التجار فيه اسباب اقتصادية خرج جيش قوامه تلت تلاف كلهم راكبين جمال. جيش متكلف
رجال المخابرات الاسلامية في مكة ارسلوا رسالة للنبي عليه الصلاة والسلام يحذروه من جيش تحرك بالفعل او في الطريق له قوته كزا عدد مقاتليه كزا اسلحته كزا كل حاجة طبعا رجل المخابرات الاول للنبي صلى الله عليه وسلم هو عمه العباس ابن عبدالمطلب
وارسل شاب مسلم يخفي اسلامه قطع المسافة اللي بين مكة والمدينة حوالي خمسميت كيلو في تلات تيام. ده رقم قياسي ودخل على النبي صلى الله عليه وسلم في مسجد قباء. وسلمه الرسالة
النبي شاف الرسالة دي ترك المسجد وادعى الناس كلها ترجع على المدينة وجمع اهل المدينة كلهم في المسجد النبوي رجال ونساء وبلغهم  عندنا معلومات ان جيش قوامه تلت تلاف رجل اتحركوا من مكة خلاص بالفعل وهم في الطريق
مسلحين تسليح عالي. عدد الفرسان متين فارس. ده في بدر كانوا ستين دول متين فارس المسلمين في بدر كان عندهم واحد فارس واحد بس في احد كان عندهم اربعة اربعة
لكن برضه التانيين متين فارس ده غير كده بقى المقاتلين الباقيين كلهم على جمال  نص رسالة العباس كالاتي دي نص الرسالة ان قريشا قد اجمعت المسير اليك فما كنت صانعا اذا حلوا بك فاصنعه
وقد توجهوا اليك وهم ثلاثة الاف. وقادوا مائتي فرس ومعهم متين فرس. يعني فيه متين منهم هيبقوا فرسان وفيهم سبعمائة دارع سبعمية منهم لابسين دروع كاملة وثلاثة الاف بعير واوعبوا من السلاح معهم اسلحة
ما تعدش في الحرب زمان الفارس بقوة مائة راجل. راجل يعني مقاتل مشاه. ماشي على رجلين اسمه راجل والدارع يعني اللي على رجليه لكنه معه درع او لابس دروع ده بقوة عشر رجالة
القوة المرة دي اكبر بكتير جدا من جيش غزوة بدر. يعني بس المتين فارس دول اضربهم في في مية يعملوا عشرين الف زود عشرين الف على قوة الجيش التلات الاف
والسبعميت دارع اضرب في عشرة ادي سبع تلاف. يعني زود سبعة وعشرين الف على الفين وتلتمية شوف بقى عندك على الفين يعني انت بتتكلم على قوة تلاتين الف شخص ما فيش ضخم
القوة المرة دي اكبر بكتير جدا جدا جدا من جيش غزوة بدر فالنبي صلى الله عليه وسلم اخد رأي الناس وقال صراحة كده انا شايف وقال رأيه انهم ما يخرجوش لمواجهة هذا الجيش. ويستفيدوا من معرفتهم بطرق وسكك المدينة
فيتركهم يدخلوا المدينة عليهم ثم يقاتلوهم حرب شوارع هيقدروا ينصبوا لهم الفخاخ في المدينة حتى النساء والاطفال ممكن يشاركوا في القتال من فوق اسطح البيوت بالقاء الحجارة على الغزاة معظم الناس
لم يتفقوا على هذا ما ما عجبهمش الرأي ده. رأي النبي عليه الصلاة والسلام بس ما عجبهمش شافوه آآ شكله مش حلو في حقهم. انهم يسيبوهم يدخلوا عليهم المدينة لأ لأ
المفروض يطلعوا يواكوهم الشجاعة اللي بس رأي النبي كان فيه اتزان. مين اتفق مع النبي؟ تصوروا مين وتمسك جدا بهذا الرأي عبدالله بن ابي بن سلول رأس النفاق شاف ان ده عين العقل وردد نفس كلام النبي وقال ده عين العقل وده الصح واخرين من الكبار العقلاء قالوا نفس الكلام. المفروض ما نخرجش
ننتظر ونقاتل جوة المدينة هنكسبهم جوة المدينة كان عبدالله بن ابي بن سلول رأس النفاق السبب الحقيقي في انه كان مش عاوز يخرج وان لو خرجنا جيش هيبان مين خرج ومين خرج ما خرجش
لكن لو بنقاتل في المدينة قتال شوارع ما حدش عارف مين قاعد في بيته ومين بيقاتل ؟ ساعتها المنافقين هيقعدوا في بيوتهم ولن ينكشف امرهم ده قتال بقى من بيت لبيت من شارع لشارع على رأي القزافي زنقة زنجة
واتعمل تصويت واتشاف رأي الناس ايه والاغلبية قالوا نخرج ونواجههم خارج المدينة لان دي اهانة لكرامتنا لو دخلوا علينا المدينة. وادلت النساء باصواتها زي الرجال والاغلبية الساحقة صوتت لصالح الخروج ومقابلة الكفار خارج المدينة
هنا في درس وهو قبول القائد لرأي الاغلبية. حتى لو مخالف لرأيه ما يستبدش برأيه ان الاغلبية صوتت ضد اقتراح النبي عليه الصلاة والسلام وده يوريك مساحة الحرية اللي الصحابة كانوا واخدينها
وحجم المشاركة الشعبية في اتخاز القرار قرار مصيري تخص الامة كلها ايضا كان في سبب نفسي وراء هذا التصويت وهو ان معزم الصحابة ما كانوش شاركوا في غزوة بدر ان غزوة بدر ما كانش التجنيد فيها اجباري. غزوة احد اجباري. الله! ده الامة بتتعرض لغزو. لكن غزوة بدر ما كانش
اجباري هم اصلا ما كانوش خارجين يقاتلوا. كانوا خارجين للاستيلاء على القافلة بتاعة قريش ثم تطور الامر الى معركة فكتير من الصحابة اللي ما شاركوش شعروا بالمرارة وبالندم انهم لم يشهدوا اول غزوة اول قتال مع النبي عليه الصلاة والسلام
وخافوا لو قعدوا جوة المدينة ان قريش تخاف انها تتقدم وتدخل المدينة هم عاوزين قتال عشان ينالوا هذا الشرف ما حضروش القتال الاولاني فاختاروا انهم يخرجوا بحيس يصبح من المؤكد ان فيه قتال
شوفوا اقبال الناس على القتال كان عامل ازاي. ويبقى امر واقع بقى منهم مين بقى ؟ انس ابن النضر سيدنا انس ابن النضر لما عاد الصحابة من بدر وحكوا عن هذا اليوم العظيم
والنصر العظيم نصر بدر سيدنا انس ابن النضر حزن حزن شديد وقال يعني معقول كده اول مشهد مع رسول الله صلى الله عليه وسلم يفوتني والله لو كتب الله لي قتالا مع رسول الله ليرين الله مني ما يحب
اقسم انه هيوري ربنا شيء ربنا يحبه. هيوري ربنا منتهى الشجاعة في القتال وبالفعل في احد لما طلعت شائعة ان النبي صلى الله عليه وسلم قتل. لان فيه كافر اسمه
ابن قمأة قتل سيدنا مصعب ابن عمير ومصعب ابن عمير لما بيلبس ملابس الحرب والخوزة بتاعة الحرب بيشبه النبي عليه الصلاة والسلام ويبدو ان الخزى بتاعته والدرع بتاعه شبه لبس ملابس النبي بتاعة القتال
فلما قتله قال قتلت محمدا كسرت الشائعة الاشاعة طلعت وانتشرت وسط الناس ووسط الجيوش ان النبي مات فانهزم القوم يعني بدأوا يرجعوا خلاص انا عايز اقول لكم كانت الصحابية تفتح لجوزها ايه في ايه انت راجع ليه
بيبكي النبي مات. مات؟ طب انت جاي ليه ؟ روح موت على ما مات علي انس ابن النضر اتشاف وهو شايل سيفه الناس بتنهزم خلاص بتتراجع. وهو شايل سيفه منطلق لوحده داخل جيش الكفار
احد الصحابة مسكه من كتفه فقال له رايح فين خلاص خلصت النبي مات قال دعني اموت على ما مات عليه والله اني اشم ريح الجنة وراء احد وانطلق يقاتلهم وحده
بعد المعركة لم يستطيعوا التعرف على جثته فيه سبعين طعنة سيف ورمح في النصف العلوي من الامام يعني ما ادهمش ضهره قدروا يميزوا ان دي جثته ازاي؟ اخته تعرفت عليه من وحمة في صباعه
ونزلت فيه اية اية من القرآن تتلى الى يوم القيامة اية الاحزاب واحد وعشرين من المؤمنين رجال صدقوا ما عاهدوا الله عليه فمنهم من قضى نحبه انس ابن النضر. ومنهم من ينتظر وما بدلوا تبديلا. ايه العهد اللي عهد عليه ربنا
لو كتب الله لي قتالا مع رسول الله ليرين الله مني ما يحب ده كان احدس احد المواقف اللي في احد غزوة احد غنية جدا جدا جدا بالمواقف هناخد كده كل مرة موقف او اتنين
طبعا ده كان اول تصويت لما خدوا الاصوات لان اول مرة النساء تدلي بصوتها في التاريخ اول تصويت للنساء في امريكا سنة الف وتسعمية وعشرين بعد ما حركة السفراجيت قدرت تنتصر في القضية اللي رفعها في المحاكم. وفي بريطانيا
الف وتسعمية تمانية وعشرين السفرجات دول جاهدوا جهاد شديد عشان يقدروا ينتزعوا حق التصويت للنساء وعملوا واعتقلوا وعملوا مزاهرات وكانوا في بريطانيا كانوا بيكسروا زجاج المحلات يعني المسألة وصلت الى سورة عنيفة من النساء
عشان ينتزعوا من الرجال حقهم في التصويت الاسلام اسلام اعطى المرأة الحق في التصويت قبل ده باربعتاشر قرن من غير سورة نسائية ولا اعتقالات للنساء ولا الكلام ده خالص بدون ما احد اصلا يمن على النساء ده حقهم
اول تصويت للنساء في فرنسا الف تسعمية اربعة واربعين اول تصويت للنساء في سويسرا الف وتسعمية واحد وسبعين هذا حقهم اللي ربنا اداه لهم فدخل النبي صلى الله عليه وسلم
بيت عائشة وخرج لابس لقمة الحرب خارجين هنخرج من المدينة ونقابلهم يعني الخوزة والمغفر واللبس بتاع الحرب. الدروع في الوقت ده هو في بيت عائشة رضي الله عنها بيجهز نفسه
كان الصحابة بيتناقشوا فندموا قالوا مش معقول احنا ايه اللي عملناه ده احنا اجبرنا النبي عليه الصلاة والسلام على انه ينزل على رأينا احنا ضد رأيه هو  يا جماعة وعملوا تصويت تاني
والناس كلها اتفقت انها تقول للنبي عليه الصلاة والسلام خلاص احنا سحبنا رأينا اعمل اللي انت عاوزه خرج قالوا له لا نريد ان احنا نكون اجبرناك على فعل لا تريده. لذلك افعل ما ترى يا رسول الله. خلاص خلينا نبقى ننتظرهم في المدينة
فقال النبي صلى الله عليه وسلم لا ما كان لنبي ان يرتدي لئمته للحرب ثم يخلعها حتى يقضي الله في امره خلاص القرار تم بحثه. وتم مناقشته وتم التصويت عليه. لا يجب ان احنا نتردد
فاذا عزمت فتوكل على الله. خلاص توكلوا على الله درس تاني في في عدم التردد اقرا بقى معي الاية مية واحد وعشرين واذ غدوت من اهلك تبوأ المؤمنين مقاعد للقتال. والله سميع عليم
واذ غدوت من اهلك غدا يعني خرجت الصبح بدري اول ساعة الصبح كده هي دي الغداة واذ غدوت من اهلك واذ اذكر اذكر افتكر يا محمد لما خرجت الصبح بدري من اهلك يعني من بيت زوجتك من بيت عائشة
واذ غدوت من اهلك تبوء المؤمنين مقاعد للقتال يعني توزع المؤمنين كل واحد في مكانه. مقاعد مكان. موقف مكان يقف فيه. مقعد مكان يقعد فيه. دليل هو مش هيقعد لكن دليل على عدم التحرك من هزا المكان
وزع الناس وزع الرماة اربعين واحد مسكين السهام والنبال تحت قيادة عبدالله بن جبير على جبل اسمه عينين قدام احد على طول يبقوا كاشفين ساحة المعركة وقال لهم انتم كل شغلتكم
تفضلوا تضربوا الخيول المتين فارس بالنبل هو كل اللي كان قلقان منه النبي الميتين فارس اللي بقيادة خالد ابن الوليد وهم دول اللي عملوا فعلا سببوا او يعني يعني يعني يعني جابوا النصر هم دول
النبي كان قلقان منهم وقال كل شغلتكم يا رماة انكم تقعدوا هنا لا تبرحوا قال لهم كده. ان رأيتمونا تخطفنا الطير فلا تبرحوا مكانكم هذا. حتى ارسل اليكم. لو شفتونا بننهزم وبنقتل كلنا. ما حدش منكم يمشوا من مكانه
تفضلوا تنضحوا الخيول بالنبل تفضلوا اضربوا الخيول بالنبان وان رأيتمونا هزمنا القوم ولو احنا اللي هزمنا القوم واوطئناهم دسنا عليهم فلا تبرحوا ايضا حتى ارسل اليكم انتم كده كده ما تسيبوش مكانكم تحت اي
ظرف كسبنا خسرنا ما لكوش دعوة. انتم فوق هزا الجبل كاشفين ساحة المعركة بترموا العدو بالسهام والنبال فقط. وركزوا على الخيول ما فيش حاجة واضحة اكتر من كده وقال لا يقاتلن احد حتى امره بالقتال
مش هنبدأ القتال الا لما الا مع الامر بتاعي. ما حدش يضرب الا لما اعطيكم الامر وقال لامير الرماة اللي هو قلنا عبدالله بن جبير انضح الخيل عنا بالنبل. لا يأتونا من خلفنا واثبت مكانك ان كانت لنا او علينا. مش ممكن
تكرار اكتر من كده والتأكيد اكتر من كده. النبي عليه الصلاة والسلام في ميدان المعركة قائد حاسم اوامره واضحة جدا. بيرسم المعركة وبينفز خطته بدقة كمل بقى كده اخر آآ مية واحد وعشرين ويوصل بمية اتنين وعشرين
والله سميع عليم اذ هم طائفتان منكم ان تفشلا. والله وليهما وعلى الله يتوكل المؤمنون عبد الله ابن سلول ابن ابي ابن سلول انسحب بتلت الجيش تلتمية من الالف انسحبوا معه
الالف راجل قدر رأس النفاق انه يقنع تلتميت راجل يرجعوا معه الى المدينة ويرتكب كبيرة من افظع الكبائر في الاسلام. وهي كبيرة التولي يوم الزحف عارفين في الجيوش كل جيوش العالم
اللي يتولى اللي اللي ياخد قرار انه يسيب المعركة ده يطلق عليه الرصاص يعدم رميا بالرصاص في وسط المعركة دي كبيرة من كبائر الاسلام بقى اسمها تولي يوم الزحف كان في طائفتين من المؤمنين بيشاوروا عقلهم يرجعوا معه
ولكن الله سميع عليم. بانهم مؤمنين. ومش منافقين. والمسألة كلها كانت شوية ضعف وخوف. فربنا ثبتهم. الطائفتين دول هم بنو سلمة بنو سلمة وبنو حارثة. من الاوس والخزرج اذ همت طائفتان منكم ان تفشلا الفشل هو الجبن والخور
والله وليهما وعلى الله فليتوكل المؤمنون. ربنا عصمهم من الوقوع في هذه الكبيرة وثبتهم وجعلهم من المتوكلين عليه وبالفعل توكل على الله المتوكلون في هذا اليوم السبعمية اللي بقوا فما معنى بقى فليتوكل المؤمنون
هل معناها يترك الاعداد والتدريب والتخطيط ويقعدوا يقرأوا قرآن ويدعوا ربنا انهم ينتصروا لا ده اسمه تواكل مش توكل ده حرام اصلا ده تواكل التوكل ان الانسان يأخذ بالاسباب اسباب النجاح وكأن الاسباب هي كل شيء
ثم يتوكل على الله وكأن الاسباب لا شيء ربنا لم يطالب المؤمنين انهم يبقوا اقوى في العتاد من الكفار ابدا ولا طالب المؤمنين يبقوا اكثر في العدد من العدو ابدا
امال طالب المؤمنين بايه في سورة الانفال واعدوا لهم ما استطعتم من قوة ومن رباط الخيل. ده كل اللي ربنا طلبه مننا نعد كل ما نستطيع القوة ومن رباط الخيل رباط الخيل مش الخيل
يعني الحظائر بتاعة الخيل اللي بتبات فيها لان لو قال من الخير يبقى افضل نركب خيل. لكن الحظائر فيها الخيل بعد فترة هيبات فيها الدبابات وبعد فترة يبات فيها الطائرات حظائر الطائرات. فربنا طلب مننا الاعداد الاخذ بالاسباب. خلاص؟ اخدته
الاسباب تمام اعديتم نفسكم خططتم كويس تضرعوا الى الله بقى كونوا فرسانا بالنهار رهبانا بالليل. وكأن الاسباب لن تفعل شيئا. وفعلا الاسباب مش بتعمل حاجة الدواء ما بيخففش حد  الشفاء الذي يضع الله في الدواء هو اللي بيشفي
والدليل هات كده شخصين من نفس الجنس ولهم نفس الوزن ومصابين بنفس المرض وعندهم نفس الزروف الصحية واديهم نفس الدواء ممكن واحد يخف والتاني يموت يبقى مش الدواء اللي بيشفي
الله هو الشافي ولكن اخد الدواء هو اخذ بالاسباب. وعدم الاخذ بالاسباب مخالفة للدين ومخالفة للسنة فانت تاخد بالاسباب وتروح لاحسن دكتور وتاخد الدواء في ميعاده وكأن الاسباب دي هي اللي هتعمل كل حاجة
بعد ما تعمل الاسباب تتوكل على الله وكأن الاسباب ما بتعملش ولا حاجة بهذه الطريقة المسلمين حققوا انتصارات باهرة في كل معاركهم ضد اكبر دولتين في العالم. الروم والفرس. كانوا دايما يعدوا نفسهم اعداد جيد
ودايما كانت جيوشهم اقل في القوة وفي العدد عشرات المرات. من الروم والفرس ودايما كان النصر حليف المسلمين علشان كده علشان كانوا بيعدوا جيدا ويتوكلوا على الله علشان نفزوا دي
وعلى الله فليتوكل المؤمنون ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك
احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك. واجعلنا لك كما تحب
اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك. وسعينا كله في مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل
هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون وبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياكم
فهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. اللهم
سدد رميهم وخيب رمي عدوهم. وكن مع اخواننا في تركستان الشرقية وفي الشام وفي كشميرا وفي سريلانكا وفي الهند سوريا ربي من صرخذل يا رب من خذلهم وطهر المسجد الاقصى من الدنس فانهم لا يعجزونك
واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك. انك
المولى ونعم النصير. وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله نراكم غدا بازن الله في نفس هذا الموعد ان كنت
