السلام عليكم ورحمة الله وبركاته. اهلا بحضراتكم في المقطع رقم تلاتة وخمسين من مقاطع حظر التجول. والمقطع الرابع من مقاطع تدبر سورة ابراهيم هنبدأ ان شاء الله من الاية تسعتاشر ارجو اللي ما عهوش مصحف بسرعة يقوم يجيب مصحف
من الاية تسعتاشر افتح معي سورة ابراهيم الاية تسعتاشر اعوذ بالله السميع العليم من الشيطان الرجيم. المتر ان الله خلق السماوات والارض بالحق  ان يشاء يذهبكم ويأتي بخلق جديد هو احنا ايه اللي نقلنا النقلة دي
يعني احنا مرة واحدة كده بنتكلم عن السماوات والارض طب معلش تعالوا كده نرجع لورا تلات ايات عشان نشوف بس السياق. انا ما بحبش ابدأ كده على طول من نص الصورة من غير ما افهم. ايه اللي كان بيتقال قبل كده. تعالوا نقرا من خمستاشر لتمنتاشر
انتشر مع بعض. ارجع للاية خمستاشر واقرا معي تلات ايات واستفتحوا وخاب كل جبار عنيد. من ورائهن ويسقى ما ان صديد. طيب يعني احنا دلوقتي بنتفرج على اللي بيحصل في الجبابرة والكفار في النار
والعزاب اللي بيتعزبوه يتجرعه ولا يكاد يصيغه ويأتيه الموت من كل مكان وما هو بميت ومن عذاب غليظ. طيب احنا كده بتضعفنا على واقفين في بلكونة بتطل على النار وبنتفرج على الكافرين والظالمين وهم بيتعزبوا فيها
عزاب في منتهى الشدة وبعدين تيجي الاية تمنتاشر بقى مثل الذين كفروا بربهم اعمالهم كرماد اشتدت به الريح في يوم عاصف لا يقدرون مما كسبوا على شيء. ذلك هو الضلال البعيد
ده اللي هو المشهد بتاع الكفار الكيوت اللي هم الاحسن شوية من الزالمين والجبابرة. الكفار اللي كانوا بيعملوا اعمال صالحة في الدنيا. لكن لم يكونوا مؤمنين بربنا  وشفناهم ونقبهم بيطلع على شونة واعمالهم ما فادتهمش في الاخرة بل زيها زي الرماد اللي بيتطاير مع شوية هوا. خدوا جزاء على
اعماله مصطلحة بس خدوه في الدنيا ثم نقلنا على الاية تسعتاشر بتاعة النهاردة بقى احنا بدأنا بها النهاردة واخدتنا من المشهد بتاع النار في الاخرة. وراحت راجعة بنا تاني على الدنيا
بس رجعت بنا على مشهد خلق السماوات والارض بعد ما كنا بنشوف الانسان ومشاعره بالالم وبالخيبة في النار نقرا بقى الاية تسعتاشر تاني كده مع بعض اقرا معي الاية تسعتاشر المتر ان
الله خلق السماوات والارض بالحق يشأ يذهبكم ويأتي بخلق جديد لما ربنا يخاطب فرد واحد يبقى بيخاطب النبي صلى الله عليه وسلم لكن برضه الخطاب لنا احنا كمان. وكل واحد فينا لازم يقرأ القرآن وكأنه بيتنزل عليه هو كمان
القضاة بيبقى القرآن بيخاطبك في كل كلمة المتر ان اخدت في اعتبارك ان الله ما فيش فينا حد شاف ربنا وهو بيخلق السماوات والارض؟ المتر ان الله الله خلق السماوات والارض. ما حدش فينا رأى الله بيخلق السماوات والارض ولا حد يقدر يرى الله اصلا. ولا حد فينا شاهد خلق السماوات والارض. ازا الم ترى معناها
اخدت في اعتبارك اخدت في اعتبارك ان الله هو اللي خلق السماوات والارض اسمع بقى ان الله خلق السماوات والارض بالحق يعني ايه خلقهم بالحق وايه لزوم الكلام ده هنا
يعني ايه ربنا خلق السماوات والارض بالحق عايزين نفهمها دي طب نعمل ايه؟ نعمل ايه؟ نعمل ايه نبحس عن كلمة الحق جت فين تاني في القرآن؟ والاقي يا سيدي في سورة يونس اتنين وتلاتين
يونس اتنين وتلاتين. لو سريعة تقدر بسرعة ترجع يونس هيرجع. ما تقدرش خلاص مش مهم اتنين وتلاتين تقول ايه بقى فذلكم الله ربكم الحق فماذا بعد الحق الا الضلال؟ فانا تصرفون؟ الحق عكس الضلال
والحق هو الله. ومن لم يؤمن بالحق فهو في ضلال. الاية تمنتاشر بتنتهي بعد الكلام عن الكفار اللي اعمالهم بتطير زي الرماد ولا قيمة لها في الاخرة بتقول ايه؟ ذلك هو الضلال البعيد. الضلال البعيد هو الناس اللي بتكفر بربنا. سواء كيوت وبيعملوا اعمال صالحة
هو مش كيوت وزالمين وجبابرة وعندهم عند. لكن ده هو الضلال البعيد. تنقلك الاية تسعتاشر بقى من الضلال الى الحق. تنقلك للدنيا اللي الكفار فشلوا فيها في الامتحان بتاعهم بانها قائمة على الحق
اهي الدنيا قايمة على الحق. بينما هم مشيوا في ضلال. فهم فشلوا ليه؟ لان هم كانوا في ضلال في دنيا قائمة على الحق مخلوق على الحق الدنيا كلها بسماواتها وارضها اتخلقت على اساس الحق. الم تر
ان الله خلق السماوات والارض بالحق يبقى عشان كده هم كانوا في ضلال بعيد. عشان كده هم فشلوا. لانهم كانوا عايشين السماوات والارض كناية عن الدنيا كلها. يبقى ربنا خلق الدنيا بالحق. خلق الدنيا
على اساس الحق وبالتالي اللي يعدل عن الحق يبقى فيه ضلال وما يلومش غير نفسه لو لقى نفسه فاشل وداخل جهنم في اليوم الاخر يبقى ما يلومش بقى غير نفسه لان هو مشي عكس نزام الدنيا
انت مسلا رايح ماشي آآ جاي تسوق هنا في انجلترا. الناس هنا بتسوق على اليمين. انت مصر تسوق زي ما بيسوقوا في مصر على الشمال. يا عمي انت ماشي عكس الناس
مش هتمشي مش هينفع تتحرك ولا متر فاشل هي دي النقطة هي دي بالزبط هم راحوا الدنيا اللي لها نزام وماشيين عكس النزام ماشيين بالضلام بس ايضا هناك هنا صورة جميلة في الكونترست بين الاية تمنتاشر وتسعتاشر. فين؟ تمنتاشر شفنا فيها
رماد خفيف بيطير في الهوا مرتبط بالضلال وفي تسعتاشر شفنا السماوات والارض مما يوحي بالثبات والقوة. بعد مشهد طيران وضياع الرماد الخفيف ده اعمالهم كرماد اشتدت به الريح في يوم عاصف. لكن هنا لأ هنا بقى السماوات والارض
بالحق ففي مشهد بيوحي بالقوة وبالثبات. بعد المشهد بتاع الطافية اللي بتطير في الهوا فذكر الحق مع السماوات والارض بعد ذكر الرماد المتطاير مقصود للايحاء بقوة الحق وثبات الحق. بعد
الضلال اللي بيطير  الاية تسعتاشر تاني. المتر ان الله خلق السماوات والارض بالحق  ان يشأ يذهبكم ويأتي بخلق جديد عارف ان الله اللي خلق السماوات والارض على اساس الحق لو شاء يذهبكم ويأتي بخلق جديد
قوة ربنا وقدرته مش بس انه ممكن يستبدلنا بناس تانيين افضل مننا لا ده ممكن يستبدلنا بخلق جديد نوع اخر من المخلوقات يعني ممكن يغير المخلوقات كله يغير نزام الخلق كله ويجيب مخلوقات شكلها مختلف عننا تماما وبتتكلم بطريقة مختلفة تمام وكل
يوريك بس قدرة ربنا عشان كل فسل النهاردة جاي قال بيحاكم ربنا. انتم اتجننتم انت جاي تختبر مش جاي تختبر! انت بتختبر ربنا! انت جاي تختبر وربنا يختبرك ومش بس يقدر يجيب خلق مختلف تماما في الشكل وفي الطبيعة
لا هو طبعا ممكن الواحد يعمل حاجة مختلفة بس بصعوبة عشان جديدة. فهل ربنا يقدر يجيب خلق اخر بس هياخد شوية وقت منه وشوية مجهود اسمع الاية اللي بعدها عشان بترد على اللي في دماغك قبل ما تفتح بقك. الاية عشرين بتقول ايه؟ وما ذلك على الله بعزيز
مش صعب على ربنا خالص. مشكلتنا يا جماعة ان احنا كنا بنقرا اول آآ يعني كل اية بنقراها كانها سورة لوحدها. فاحنا ما احناش فاهمين عشان كده لكن لازم نربط الايات ببعض ونعرف الاية دي بترد على اللي جه في دماغي من الاية دي
تمام؟ طيب مش صعب على ربنا خالص وما ذلك على الله بعزيز. انه ايه؟ انه يجيب خلق اخر الاية واحد وعشرين وبرزوا لله جميعا. فقال الضعفاء للذين استكبروا انا كنا لكم تبعا
فهل انتم مغنون عنا من عذاب الله من شيء قالوا لو هدانا الهديناكم سواء علينا اجزعنا ام صبرنا. ما لنا من محيص  وبرزوا لله جميعا مشهد جديد بيبدأ بقى الصالحين بانواعهم جايين رسل وشهداء ومؤمنين والطالحين طالح عكس صالح. والطالحين بانواعهم جايين
شيطان وكفار وجبابرة وقادة ظلمة. واتباعهم جنود وفانز بتوعهم وبرزوا لله جميعا. كله جه بقى. قيام كل يوم يقعد محكمة كله حاضر وبرزوا لله جميعا. كله جه كله حاضر قبل اي حاجة
كل واحد فيهم عارف مصايبه وعارف خطاياه وشاعر انه غلطان وسيدان. او ناجح وهيعدي قبل ما تبدأ المحاكمة بدأ التلاوم تلاوم يعني بيلوموا بعض اسمع بقى. فقال الضعفاء للذين استكبروا انا كنا لكم تبعا. فهل انتم مغنون عنا
من عذاب الله من شيء احنا كنا تبعكم ربنا بيقول ان فرعون وهامان وجنودهما كانوا خاطئين فممكن واحد يفكر يقول لك ايه ؟ طب الجنود زنبهم ايه ؟ دول غلابة. دي اخر سبعة جنيه في الشهر
دول اتباع كانوا بيتبعوا اللي بيقبضهم اخر الشهر. فالاتباع دول والفانز اللي ماشيين وراء القادة بتوع الضلال دول هيقولوا للقادة بتوعهم والنجوم بقى اللي كانوا ماشيين وراهم على الانستجرام وبتاع
انا كنا لكم تبعا. احنا كنا تبعكم. بنسمع كلامكم. بنقلدكم لما زلمنا ولما عصينا ربنا كنا ماشيين وراكم هل انتم هتشيلوا عننا المسئولية؟ هتشيلوا الليلة هل انتم مغنون عنا من عذاب الله من شيء هتشيله طب يعني هتشيله عننا شوية
فقال الضعفاء للذين استكبروا انا كنا لكم تبعا. فهل انتم مغنون عنا من عذاب الله من شيء ممكن يتعاطف معهم برضه اصله اصلهم ضعفاء قال الضعفاء خلاص بقى ينجحوا بقى. ربنا يطلعهم بقى من النار بقى. ربنا ما يخليهمش يخشوا ضعفاء يا رب ضعفاء. الضعف مش مبرر. بل الضعف هو
الجريمة انت ليه ضعيف؟ انت ليه تابع انت ليه نفسك على فكرة الضعفاء دول مش يعني ضعفاء في الجسم؟ لا منهم ناس اقويا وجرمين وبيلعبوا وحديد وبيضربوا وبيعملوا كل حاجة. بس ضعفاء
شخصية انت ليه ضعيف؟ انت ليه تابع؟ انت ليه اتنازلت عن حريتك؟ انت ليه بتقلد في كل حاجة؟ ده يفكرني بالمفكر الجزائري المهندس مالك بن نبي اللي قال المشكلة ليست في الاحتلال
المشكلة هي قابليتنا للاحتلال المشكلة مش في ان في احتلال بيحتل لنا المشكلة ان احنا عندنا استعداد نحتل. عندنا استعداد نتبع احنا ليه عندنا استعداد نحتل؟ الاسلام مش عايزك ضعيف ولا عايزك ذليل. النبي عليه الصلاة والسلام بيقول من دخل على غني فتضعضع له
ذهب ثلثا دينه. يعني تواضع له بسبب غناه انت دلوقتي قابلت واحد ملياردير. معروف. فسلمت عليه كده وبمنتهى الادب. عمال يعني مكسوف اوي وانت واقف معي. قال لي اصله غني. يا سلام! تلتين دينك راح
انت بتدي الناس قيمة على اساس فلوسها تلتين دينك بالسلامة راح. من دخل على غني فتضعضع فعله ذهب ثلثا دينه خليك عزيز خليك محترم. انت عبد الله ما تزلش نفسك الا لله
الرد بقى بتاع القادة جا لهم بقى مخيب للامال. الجماعة اللي هم انفلونسرز والقادة بقى راحوا رادين عليهم قالوا لو هدانا الله لهديناكم سواء علينا اجزعنا ام صبرنا ما لنا من محيض
في سورة الانعام سيقول الذين اشركوا لو شاء الله ما اشركنا ولا اباؤنا ولا حرمنا من شيء. كذلك كذب الذين من قبلهم حتى ذاقوا بأسنا. هنا في سورة ابراهيم هيقولوا بنفس الكلام. كنت كنتم عاوزنا ان احنا نهديكم لو كان
هدانا كنا هديناكم سواء علينا اجزعنا ام صبرنا ما لنا من محيص؟ ما لوش لازمة الكلام مصيرنا هنواجهه سواء جزعنا ام صبرنا. خلاص قضي الامر. بصراحة عندهم حق. هو فعلا خلاص
الكلام ما لوش معنى دلوقتي تشعر في نبرتهم سواء الضعفاء المتبوعين اسف الضعفاء او المتبوعين تشعر عندهم بنبرة خيبة امل وشعور بالاسى والهزيمة النفسية الفزيعة ولان خلاص. انتم هتشيلوا عننا حاجة؟ هنشيل ايه؟ وباقول لكم ايه بقى انتم ليه دلوقتي؟ هنقعد نتكلم ونلوم بعض. خلاص بقى اللي حصل حصل
تشعر في شعور بالهزيمة النفسية والكل بيستندل مع بعضه. يعني ما فيش طرف بيقول ايه ؟ يا رب ما تعملهمش حاجة. دول كانوا ماشيين ورايا. وانا الغلطان وانا هاشيل عنهم عزابهم. ابدا ما فيش حد هيطلع راجل يومها
كله بيستندل كل طرف يريد ان يلقي المسئولية على الاخر مية اتنين وعشرين. تعالوا بقى نشوف كده كمان الشيطان هيطلع راجل ولا هيطلع ايه ؟ ندل هو كمان ؟ يحاول يشيل العزاب عن الناس اللي مشيت وراه. اسمع بقى. وقال الشيطان لما قضي الامر
ان الله وعدكم وعد الحق ووعدتكم فاخلفتكم. وما كان لي عليكم من سلطان الا ان دعوتكم فاستجبتوا لي فلا تلوموني ولوموا انفسكم ما انا بمصرخكم وما انتم بمصرخي. اني كفرت بما اشركتموني من قبل
ان الظالمين لهم عذاب اليم بعد ما الاتباع حاولوا مع المتبوعين يشيلوا عنهم والمتبوعين قالوا لهم ما فيش في ايدينا اي شيء ما فيش داعي نقعد نضيع وقت خلاص كلنا رايحين في داهية
الشيطان دخل على الخط وكلمهم بقى هم الاتنين قال لهم الله وعده لكم كان هو الحق وقال الشيطان لما قضي الامر ان الله وعدكم وعد الحق اما هو بقى ووعدتكم فاخلفتكم
وانا وعدتكم بان المعصية هتنفعكم وان عقوبتها مش كبيرة ولا حاجة؟ وقعدت اديكم امال بس بصراحة وعودي كلها اي كلام هو الشيطان بيقعد بايه حاجة اسمها طول الامل يعني ايه طول الامل
يعني انا ايه عندي اربعة وخمسين سنة. ابويا مات عنده ستين سنة لسه قدامي ست سنين. مش هموت دلوقتي لو انا بعمل حاجة غلط افضل اعملها ما انا قدامي ست سنين. فالواحد فاكر نفسه مش هيموت دلوقتي ده اسمه طول الامل
مرة واحدة تك راح الواحد طلعت وعوده كلها اي كلام الشيطان واخلفها معهم ومش نادم بالعكس ده بيقول لهم انتم تستاهلوا. وما كان لي عليكم من سلطان الا ان دعوتكم فاستجبتم لي. فلا تلوموني
لوموا انفسكم ما انا بمصرخكم وما انتم بمصرخي لا ما كانش لي عليكم سلطة ولا اجبرتكم ان انتم تعصوا ربنا انا دعوتكم وانتم استجبتم لي. بس ايضا سلطان قلنا معناها برهان ودليل. ودي خطيرة بحبها قوي بقى دي
يونس تمانية وستين يونس الاية تمانية وستين لو تقدر بسرعة تلحق تروح يونس يروح يونس. تمانية وستين يونس تمانية وستين يلا على مشهد اول مرة اشرب القهوة باردة والله بسببكم
خلاص يونس تمانية وستين؟ قالوا اتخذ الله ولدا سبحانه هو الغني له ما في السماوات وما في الارض ان عندكم من سلطان بهذا؟ اتقولون على الله ما لا تعلمون. انتم عندكم سلطان بكده ان ربنا عنده ولد. يعني عندكم دليل سلطان تأتي بمعنى دليل ايضا
برهان قوي هود ستة وتسعين هات هود ستة وتسعين يلا نشرب تاني خلاص هود ستة وتسعين ربنا بيقول فيها ايه ولقد ارسلنا موسى باياتنا وسلطان مبين. العصا دليل كبير ومقنع
اكبر دليل في الادلة بتاعة موسى واكبر اية من الايات ازا كلمة سلطان بمعنى دليل هنا بقى في سورة ابراهيم هات صورة ابراهيم الاية عشرة الاية عشرة نفس الصورة بتاعتنا دي
قالوا ان انتم الا بشر مثلنا تريدون ان تصدونا عما كان يعبد اباؤنا فاتونا بسلطان مبين هاتوا لنا برهان واضح. هاتوا لنا دليل ردوا عليهم بقى قالت لهم رسلهم ان نحن الا بشر مثلكم ولكن الله يمن على من يشاء من عباده وما كان لنا ان نأتيكم بسورة
سلطان الا باذن الله. وعلى الله فليتوكل المؤمنون. عايزين سلطان عايزين دليل عايزين برهان عايزين معجزة من عند ربنا. اذا سلطان يعني دليل دامغ فلما الشيطان يقول للكفار يوم القيامة. وما كان لي عليكم من سلطان. يعني العقائد التي كان يدعو لها الشيطان لم يكن عليها دليل
طول النهار بس يطالبونا. قدم لي دليل صحة الاسلام. قدم لي دليل صحة القرآن. قدم لي دليل صحة آآ نبوة محمد عليه الصلاة والسلام. طب ما تقولوا لنا انتم وكمان ايه دليل الالحاد؟ احنا طول النهار بنقدم في ادلة ومش عاجب نقدم في ادلة ومش عارف. ما فيش حد مرة يجيب لنا دليل صحة الالحاد
ما فيش دليل واحد على على صحة الاديان الخرافية الاخرى ما فيش دليل خالص. بل كل اللي موجود عكس الصحة والناس عمالة تاخد العقائد دي عمياني عمياني. احنا بس عاملين نقدم في ادلة
طيب يبقى ما كان لي عليكم من سلطان الا ان دعوتكم فاستجبتم لي. اول ما دعيتكم للكفر استجبتم طيب ليه بقى الاشياء يعني انتم بتقولوا الالحاد آآ مجنونة دليل ان الحاجة دي ممكن توجب بدون صلاة ان ده ممكن يبقى موجود من غير مصنع مجات. هات لي دليل ما فيش دليل
مستحيل. لكن لو هم يؤمنوا ان المجات من غير مصنع مجات. والبني ادمين من غير مصنع بني ادمين. والكواكب من غير مصنع مش معقول كل الافكار الشيطانية وكل المناهج الباطلة ليس عليها دليل. الانسان بيتبعها ليه؟ هو ده السؤال
خليني اقف هنا ايه ده الشيطان بيقولوا ما كان لي عليكم من سلطان صح فعلا ما فيش دليل عند اي حد من دول طب ليه الناس بتتبعها في ناس مننا ناس اتبعتها ومشيت وخرجت من الاسلام. ليه
الا ان دعوتكم فاستجبتم لي. انتم كنتم عاوزين تتبعوني اصلا انتم ما ما صدقتم اني دعوتكم. جيتوا جري في حاجة تانية بتدفع الانسان للشر وللكفر وللخطأ وهي هوى النفس والشهوات بقدر تغلغلها جوة مشاعر الانسان وليس الشيطان
هو الشيطان بقى شيطان ازاي ؟ هل كان فيه شيطان قبل الشيطان عشان الشيطان يبقى شيطان؟ لأ. كان فيه هوى النفس انا خير منه الانا دي هوى شهوات وربنا قال في سورة النساء ان كيد الشيطان كان ضعيفا
الشيطان ده حمار. ولا بيعرف يعمل حاجة. لكن كلام الشيطان بيمسك لما يصادف هوى نفس عند الانسان وقال الشيطان لما قضي الامر ان الله وعدكم وعد الحق ووعدتكم فاخلفتكم وما كان لي عليكم من
سلطان الا ان دعوتكم فاستجبتم لي فلا تلوموني ولوموا انفسكم مش انا اللي قلام لوموا نفسكم انكم تركتم وعد الله ومشيتم وراء كلامي مع انه واضح انه شر وغلط حرام
وبصراحة الشيطان عنده حق هنا بصراحة لموا نفسكم بصراحة الشيطان امر بايه غير بكل حاجة غلط. بيأمر بالزنا. يأمر بالسرقة. يأمر الرشوة. يأمر بكل حاجة واضح انها غلط. بتمشي وراه ليه
يعني ما فيش حد بيمشي وراه الشيطان عشان مقتنع ان ده الصح. وكل واحد بيعمل حاجة غلط عارف انها غلط ما انا بمصرخكم وما انتم بمصرخي. اني كفرت بما اشركتموني من قبل ان الظالمون
لهم عذاب اليم. المصرخ يعني المنقذ لان الغرقى وهم بيغرقوا بيصرخوا عليه فالغرقان بيصرخ بيصرخ على المصرخ ما انا بمصرخكم يعني مش انا اللي هنقزكم وما انتم بمصرخي ولن انتم هتنقزوني
نفس التون المحبط بتاع كلام المتبوعين في الاية اللي قبلها سواء علينا اجزعنا ام صبرنا ما لنا من محيض. ما انا بمصرخكم وما انتم بمصرخي. دون احباط التلات اية دول فيهم تون احباط
الموضوع خلص بس الشيطان راح مزود بقى على كل ده لانه كياد هو جاي يفرشهم. يعني مش وراه وجاي دلوقتي يتشافى فيهم ويفرسهم ما انا بمصرخكم وما انتم بمصرخي. اسمع بقى اني كفرت بما اشركتموني من قبل. ان الظالمين لهم عذاب اليم
يا نهارك ابيض اسود حتى مش ابيض. مش انتم اشركتموني بالله مش انتم عبدتوني من دون الله وسمعتوا كلامي وعصيتم الله. انا بقى اللي باكفر بكم يا اغبياء! يا نهار ابيض
اسود بعد كل ده هو اللي بيكفر بهم هم امنوا بالشيطان وعبدوا الشيطان هو بيقول لهم اني كفرت بما اشركتموني من قبل وراح قايل لهم القاصمة بقى. خدوا بقى دي كمان
كمل عليهم بقى. ان الظالمين لهم عذاب اليم  انت اللي بتقول كده انت اكتر واحد حث الناس على الظلم هو بقى اللي جاي دلوقتي قال بيعظ الشيطان يعظ وقبل اسدال الستار على المشهد. قبل الستارة ما تنزل بقى نختم بحاجة حلوة كده حتة جيلي بقى. نهاية سعيدة بقى للمشهد
وادخل الذين امنوا وعملوا الصالحات جنات تجري من تحتها الانهار خالدين فيها. باذن ربهم تحيتهم فيها يا سلام اللهم اجعلنا منهم التدبر القلبي هنا اشوف حاجة زي كده اللهم اجعلنا منهم. اقرأ الكلام عن الكفار واللي بيحصل فيهم والقائهم في النار اللهم اجرنا من النار. اللهم لا تجعلنا
منهم يا ربي يوم يوم القيامة دول اللي صبروا ودول اللي امنوا ودول اللي كانوا اقويا مش ضعفاء ما استسلموش ما زالوش نفسهم. ما باعوش نفسهم ودول عملوا الصالحات لانهم ماشيين عكس التيار
السمك الميت هو اللي بيمشي مع الطيارة. السمك الصاحي بيمشي عكس الطيارة. عبدوا الله والناس بتعصيه كانوا امناء والناس بتخون رفضوا يتذللوا للغني وللظالم ورفضوا يطيعوا والناس ماشية زي الدلاديل
يطيعوا اوامره ما قالوش احنا عبد المأمور والناس ماشية تقول احنا عبد المأمور واطبل. دول يدخلوا جنات يعني ايه تجري من تحتها الانهار؟ فيه ناس بقى قالت معناها ان الارض نفسها بتاعة الجنة بتبقى شفافة في الماية ماشية من تحتيها بس مش بتبلك. انا
انا عم بيجي لي احساس ان انا هادوخ وقتها الحقيقة مش مش حاسس ان انا مستمتع بالمنزر ده. لكن لما الواحد يدخل جنات يعني حدائق فوق جبال عالية ويشوف من تحت كده الانهار وهي بتجري في منزر رائع من تحته. جنات تجري من تحتها الانهار
جنات عالية على ربا على على ربوات وعلى وعلى جبال والانهار ماشية من تحتها منظر رائع هيدخلوا باذن ربهم ويبقوا فيها للابد خالدين فيها. تحياتهم فيها سلام. سلامة من كل العيوب. ومن كل المشاكل ومن كل المنغصات
اللهم اجعلنا منهم يا رب. طيب وسيدنا نوح اللي مراته وابنه كفروا وهيدخلوا النار سلام ازاي؟ هيبقى سعيد ازاي وله ابن في النار سيدنا لوط اللي زوجته هتدخل النار. مش هينغص عليه ده
لا مش هينقص عليه ليه؟ يا نوح انه ليس من اهلك. ده كان مقص بيقطع الوسائج بتاعة الصلة بين المؤمنين والكافرين فلا ينغص على المؤمن شيء في الجنة ابدا حتى لو كان له قريب في النار انقطعت الوشائج واصبح موصولا بالله
اخواتي الحقيقيين هم اخواتي في الله. يقول لك اخوك في الله واختك في الله. وجزاكم الله خيرا وبارك الله فيكم. واسأل الله العلي العظيم ان يجعل هذا التدرج في ميزان حسناتي وحسناتكم
وادعو الله اللهم انك تعلم ان هذه القلوب قد اجتمعت على كتابك واجتمعت على محبتك والتقت على طاعتك وتوحدت يا رب ربنا على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا
واشرح صدورها بفيض الايمان بك وجميل التوكل عليك. واحيها يا ربنا بمعرفتك وامتها يا ربنا على الشهادة في سبيلك انك نعم المولى ونعم النصير ونراكم غدا ان كنا من اهل الدنيا ان شاء الله. السلام عليكم

