السلام عليكم ورحمة الله وبركاته. اهلا بحضراتكم في المقطع رقم تمنمية ستة وخمسين من مقاطع حظر التجول والحلقة الثالثة والاربعون من حلقات تدبر سورة  انا النهاردة هحاول اخلي التون بتاعي كله هادي كده
حاول فيه ناس بتنتقد ان انا باعلى اوي وبازعق اوي فانا هاتكلم النهاردة بطريقة هادية جدا. يعني وكأني بريطاني كده شخص بريطاني يعني لا مش بريطاني اوي عشان ما تناموش مني يعني. لكن هاحاول اكون هادي خالص
حلقة امبارح تدبرنا فيها الاية الكريمة التي نزلت في موضوع طعمة بن ابيرق اللي سرق سلاح ودقيق وطعام من مخزن بتاع واحد مصري وراح شال السلاح في بيت واحد يهودي اسمه زيد ابن السمين
خايف ان يتلاقى عنده آآ فلما وجدوا اثار الدقيق داخلة بيت آآ اليهودي وجدوا السلاح في بيته. واليهودي قال يا جماعة انا ما سرقتش حاجة ولا اعرف مين آآ الراجل المسلم اللي اتسرق منه ده خالص ولا اعرف بيته فين. ده انا
راجل اسمه طعمة ابن ابيرق ويقال ابن ابي ريق هو اللي شال الحاجة دي عندي امانة وطعم انكر علشان اليهودي ايه؟ يلبس هو التهمة وتطبق عليه هو العقوبة بتاعة السرقة بداله
فهو في الحالة دي سرق وكمان بهت شخص بهت شخص بريء وحاول يلبسه هو الجريمة عشان يعاقب بداله يعني يعني اه يعني جريمة مركبة مش بس سرق. وكمان عايز يلبس التوبة لشخص برئ
شفنا ايضا ان بعض المسلمين من بني ظفر عائلة في المدينة وجدوا ان ما فيش فيه يعني فيها حاجة خالص انما العقوبة توقع على اليهودي بدل المسلم طالما ان المسلم اعتزر وتاب. ونضمن انه ما يعملش كده تاني
فدافعوا عنه. دافعوا عن الذين يختانون انفسهم يعني انحازوا وتعصبوا لشخص مجرم لمجرد انه من جماعتهم من ربعهم ينتمي لدينهم عربي زيهم او او او اقرا بقى الاية مية وعشرة
اعوذ بالله السميع العليم من الشيطان الرجيم ومن يعمل سوءا او يظلم نفسه ثم يستغفر الله يجد الله غفورا رحيما  ومن يكسب اثما فانما يكسبه على نفسه وكان الله عليما حكيما
ومن يكسب خطيئة او اثما ثم يرمي به بريئا فقد احتمل بهتانا واثما مبينا. نرجع لمية وعشرة  يعني ايه ومن يعمل سوءا او يظلم نفسه ثم يستغفر الله يجد الله غفورا رحيما. ايه الفرق بين عمل السوء وظلم النفس
قالوا عمل السوء هو الاثم الذي فيه اساءة لاخرين زي القتل السرقة الغش اما ظلم النفس فهو الاثم اللي بين الانسان وبين الله. زي شرب الخمر مسلا. الشرك حاجات كبيرة لكنها بين الانسان وبين الله وما فيش طرف تالت بيقع عليه الضرر
انما السرقة في طرف تالت بيتسرق. الغش فيه طرف تالت بيتغشش. وهكزا. القتل فيه طرف تالت بيقتل  فربنا في الاية دي بيفتح باب التوبة والمغفرة والرحمة للمخطئين سواء في حق نفسهم او في حق الناس
التفاصيل مش هنا. التفاصيل بقى موجودة في ايات اخرى وفي السنة انه التوبة من الذنب اللي فيه طرف تالت لابد ان الطرف التالت يسامح او يرد له الحقوق. لو اتسرق لازم يرجأ يترد له المسروقات. حقوقه ترجع له. لو
تم اغتيابه لابد انه يسامح ويتقال له ان يعني احنا خضنا في عرضك ونرجو انك تسامحنا وترجوه ويبوسوا ايديه ويبوسوا رجليه كمان عشان بس الناس تقول لك ايه لا اغتابوا ابقى ادعي له من ضهره
مم  آآ انما الذنوب اللي بين الانسان وبين الله بيتم ايه ؟ الاستغفار فيها مباشرة بين الانسان وبين الله قبل ما نترك الاية مية وعشرة لاحزوا معي انواع الحرام اللي فيها
ومن يعمل سوءا او يظلم نفسه خلاص؟ قلنا السوء ذنب متعدي بيتعدى لشخص اخر. سرقة قتل غش. وظلم النفس ذنب غير متعدي لاخرين. بين الانسان وبين الله زي شرب الخمر كده. طيب
اقرأ بقى معي مية وحداشر ومية واتناشر ومن يكسب اثما فانما يكسبه على نفسه وكان الله عليما حكيما ومن يكسب خطيئة او اثما ثم يرمي به بريئا فقد احتمل بهتانا واثما مبينا
طيب يعني ايه يكسب قلنا الكسب محصلة العمل والقول والنية فيوم القيامة الناس هتيجي بما كسبت. مش بما عملت بس مش بما قالت بس كمان بالنوايا فالعمل والقول والنية مع بعض كده كسب. كل ده للانسان كزبه في الدنيا
ومن يكسب اثما فانما يكسبه على نفسه وكان الله عليما حكيما اللي يكسب اثم نتيجة قول غلط عمل غلط نية غلط فانما يكسبه على نفسه هو اللي هيشيل اللي بيشيل قربة مخرومة بتخر على دماغه. زي ما قالوا عندنا في المسل
هو اللي هيشيل الوزر بتاعه يوم القيامة. ما فيش حد هيشيل له وزره  ابن ابيرق اللي سرق هيشيل وزر السرقة بنو ظفر اللي جادلوا عن طعمة رغم انه سارق وعرفوا ان هو سارق هيشيلو وزر الجدال عنه
كل واحد عمل غلطة هتنزل على حسابه مش على حساب حد تاني وكان الله عليما ربنا عالم بكل واحد عمل ايه وقال ايه ونيته في كده كانت ايه حكيمة لان بحكمته ما حدش بيشيل وزر اخرين
والا كان يبقى ظلم والله سبحانه وتعالى حاشاه ان يظلم لا يظلم احدا اقرا مية واتناشر ومن يكسب خطيئة او اثما ثم يرمي به بريئا فقد احتمل بهتانا واثما مبينا
الخطيئة هي الخطأ. سواء عمد او غير عمد الاثم هو الذنب المتعمد فسواء ذنب كبير او صغير عمد او غير عمد ما ينفعش حد يعمله ويلزقه في حد تاني بريء
ومن يكسب خطيئة او اثما ثم يرمي به بريئا فقد احتمل بهتانا واثما مبينا بريئا هنا نكرة. يعني اي بريء بريئا اي برئ يهودي مشرك مسلم ما يفرقش هنا. شخص بريء
فقد احتمل بهتانا واثما مبينا مش فقد حمل لأ فقد احتمل على وزن افتعل. يعني هيشيل حمل البهتان الافترا اللي افتراه على البريء ده حتى لو كانت غلطة صغيرة وغير متعمدة. طالما لزقها في شخص بريء ما بقتش صغيرة
يعني لو واحد عمل صغيرة مش كبيرة ولزقة في واحد بريء فقد احتمل بهتانا واثما مبينا. اصبحت كبيرة. اصبحت اثم كبير جدا لانه بهتان في ناس مش بتلاقي المتهم في احدى الجرائم
فيروحوا يمسكوا اي ناس غلابة ويلبسوهم القضية. عشان الملف يتقفل ممكن يقتلوهم كمان يصفوهم ويقولوا حاولنا نقبض عليهم فضرب فضربوا علينا نار فعملنا كده فقد احتمل بهتانا واثما مبينا. البهتان هو الكذب الفاحش
في واحد بيكزب لانه فشار. بيحب يتزاهر يقول لك البدلة اللي انا لابسها دي اشتريتها بخمس تلاف جنيه من سويسرا وهو شاحتها من اخوه الكبير في كزبة حرام فيه واحد تاني بيكزب ويقول ان جاره سرق وهو ما سرقش. دي كزبة ودي كزبة. الاتنين حرام والاتنين فيهم اثم. لكن الكزبة التانية
بهتان كذب فاحش وفيه ادعاء على شخص بريء ممكن الادعاء ده يؤدي لعقوبة ظالمة تقع بالراجل البريء الكذبة التانية طبعا الاثم فيها اثم مبين يعني واضح وضخم عقوبته مغلظة جدا يوم القيامة
فقد احتمل بهتانا واثما مبينا. لما نبحث عن هذا التعبير هنجده في القرآن تلات مرات. طبعا انت انت واخد بالك ان الايات مية وعشرة مية وحداشر مية واتناشر. جايبة كل انواع الاثم
سواء آآ مسلا آآ مية وعشرة آآ  ومن يعمل سوءا او يظلم نفسه. سواء ذنب متعدي للغير او غير متعدي للغير واتناشر ومن يكسب خطيئة او اثما. يعني حاجة متعمدة او غير متعمدة. متعدية للغير او غير متعدية للغير. طالما
طالما ان حد لزقها في شخص بريء اصبحت اثما مبينا. بهتانا واثما مبينا. فالمقصود من مية وعشرة مية وحداشر مية واتناشر ان جميع الزنوب دي مقصودة مش مقصودة زنب متعدي مش متعدي. طالما ان حد حاول يرمي به بريئا
اصبح كبيرا شديدة اللي هو البهتان   لما نبحث في التعبير نجده جه في القرآن تلات مرات في سورة الاحزاب ربنا سبحانه وتعالى بيقول   والذين يؤذون المؤمنين والمؤمنات بغير ما اكتسبوا
مقادي احتملوا بهتانا واثما مبينا اللي بيتبلوا على المؤمنين والمؤمنات يؤذون المؤمنين والمؤمنات بغير ما اكتسبوا لا يدخل فيه كمان الغيبة يعني النبي عليه الصلاة والسلام نهى عن الغيبة وهي ان تذكر اخاك بما يكره
فقيل يا رسول الله وان كان حقا قال وان كان غير حق فذلك البهتان يعني ايه يعني الغيبة انك تقول عن اخوك  حاجة هو يكره انها تقال عنه. انه مثلا بخيل اوي
انت كده ارتبته فقيل يا رسول الله الصحابة قالوا طب وازا كان فعلا بخيل قال ازا كان مش بخيل يبقى بهتان. وازا كان بخيل يبقى غيبة. والاتنين حرام. يعني لو قلت الحق عنه انه بخيل في غيبته وهو يكره انه يتقال ده
قال ايه يبقى انت اغتبته برضو؟ فالغيبة انك بتقول حاجة حقيقية على فكرة انت ما بتكزبش لكن يجوز الغيبة في حالات الاستفتاء رايح تستفتي المفتي وتقول له انا اخويا بخيل. والوضع كزا كزا كزا كزا. هل يجوز نعمل كزا ؟ هنا يجوز انك بتستفتي تاخد فتوى
آآ في القضاء بتصدر انتقاضي وبتصدر حكم غيابي في غيبة الراجل يجوز تغتابه هنا في الشهادة شاهد وجابوك تشهد في المحكمة آآ والراجل بيحاكم غيابيا. لازم تشهد وتقول الحقيقة. حتى لو هو مش موجود
آآ في الشكوى انت رايح بتشتكي فتشكوه وحتى لو مش وهكزا يعني. وفي النصيحة والتزويج مسلا حد هو متقدم لبنت واحد صاحبك. قلت له بس خلي بالك هو اه ممكن يجوز
انما غير كده لأ قاعد بتقتل الوقت وبتتسلى بانك تجيب سيرة الناس وده بخيل وده مش عارف ايه وده مم ده ما ينفعش البهتان انك تكزب كزب وتلزقوا فيه ده طبقا شرح النبي عليه الصلاة والسلام في السنة
الاية التانية في سورة النساء الاية عشرين وان اردتم استبدال زوج مكان زوج واتيتم احداهن قنطارا فلا تأخذوا منه شيئا اتأخذونه بهتانا واثما مبينا اللي ياخد مهر زوجته وهو بيطلقها
وده لا يجوز هياخده ازاي بانه يبهتها يعني يفتري عليها يقول انها ارتكبت الفاحشة. لانه لا يجوز للزوج يسترد مهره الا لو زوجة ارتكبت الفاحشة لو خلع بقى دي حاجة تانية
لكن في الاية تسعتاشر اللي هي الاية اللي قبلها بتقول ايه يا ايها الذين امنوا لا يحل لكم ان ترثوا النساء كرها ولا تعضلوهن لتذهبوا ببعض ما اتيتموهن الا ان
بفاحشة مبينة بالتالي اللي هيتبلى على زوجته ويتهمها تهمة فظيعة زي دي عشان يسترد المهر بتاعه يبقى احتمل بهتانا واسما مبينا المرة التالتة ورد في اللي يرمي شخص بريء بالجريمة بتاعته اللي هي الاية مية واتناشر
ومن يكسب خطيئة او اثما ثم يرمي به بريئا فقد احتمل به بهتانا واثما مبينا وللعلم عشان تبقوا عارفين طعم ابن ابي رق ده يعني اصح الروايات انه هرب من المدينة عشان لا تطبق عليه العقوبة
وارتد وعاش في مكة يعني ادوا له لجوء وخرم جدار عشان يدخل بيت يسرقه في الجدار اللي اتهد عليه ومات. مرتد سارق حقير مية وتلتاشر بقى ولولا فضل الله عليك ورحمته لهمت طائفة منهم ان يضلوك
وما يضلون الا انفسهم وما يضرونك من شيء. وانزل الله عليك الكتاب والحكمة علمك ما لم تكن تعلم وكان فضل الله عليك عظيما. دايما لما نلاقي ربنا بيكلم فرد مخاطب
يبقى النبي عليه الصلاة والسلام قل يا ايها قل يعني قل يا محمد. طبعا الكلام لنا احنا ايضا من خلاله وحتى الكلام ده ايضا لنا احنا من خلاله لكن ربنا بيخاطب النبي بيقول له ايه ؟ ولولا فضل الله عليك ورحمته
ربنا بيذكر النبي عليه الصلاة والسلام بان فضله هو ورحمته هو  ما قدرش بنوا ظفر يضللوا النبي عليه الصلاة والسلام يعني ما قدروش يقنعوه يعاقب اليهودي البريء  الله يعني هي تربية النبي واخلاقه اللي خلته ما يعاقبش اليهودي البريء ولا فضل ربنا ورحمته؟ لأ فضل ربنا ورحمته. اهو والاية بتقول كده
ولولا لولا حرف امتناع الامتناع يعني امتنع انهم يضللوه انا اسف امتناع لوجود امتنع انهم يضللوه بسبب وجود فضل ربنا ورحمته ولولا فضل الله عليك ورحمته لهمت طائفة منهم ان يضلوك وما يضلون الا انفسهم
نتعلم من الاية دي بقى اننا لا ننسب الخير لانفسنا ابدا. ولا لصفاتنا الذاتية انا نجحت لاني زاكرت كويس انا ما غرقتش في العاصفة لاني سباح ماهر مراتي ولدت بسلام لاننا رحنا لدكتور شاطر. كل دي اسباب للنجاح. لا يجب ان تنسى خالق الاسباب
وتنسب له هو الخير لان فيه ناس بتزاكر وبتسقط واحد زاكر كويس جدا طول السنة وجاله حرارة عالية وحمى يوم الامتحان. هيروح الامتحان مش هيعرف يركز وهيسقط يبقى بفضل ربنا ورحمته نجحوه
واخذه بالاسباب ده لان خالق الاسباب جعل الاسباب هو ده النظام في الدنيا  في ناس ممكن يبقوا سباحين مهرة جدا وبرضو يغرقوا. في العواصف والدوامات ده الساحل الشمالي ده مات فيه
آآ بطل العالم في السباحة ايامنا احنا بقى اما كنا بنعوم بطل العالم في السباحة مات في الساحل الشمالي مرسى مطروح وفي ناس بتروح لاحسن دكاترة وبتموت فلازم ننسب النجاح والخير كله لربنا
حتى النبي اللي ربنا وصفه وانك لعلى خلق عظيم استحالة يظلم انسان بريء ربنا قال له ان التزامك بالصراط المستقيم ده ليس الا فضل من ربنا ورحمة. ولولا هذا الفضل وهذه
الرحمة لهمت طائفة ان يضلوك  وما يضلون الا انفسهم وما يضرونك من شيء. لكنهم ما قدروش يضللوا حد غير نفسهم هم وما حدش استطاع انه يضرك يا محمد لان لو كان النبي خلي بالك بقى الموضوع ده خطير جدا. لو كان النبي حكم حكم ظالم على اليهودي
كانت هتبقى كارثة تقدح في صدقه وصدق نبوته ثم قرآن يذكره مرة اخرى بان هذا الفضل فضل عظيم. يعني كلمة فضل جت مرتين في الاية ولولا فضل الله عليك ورحمته لهمت طائفة منهم ان يضلوك وما يضلون الا انفسهم وما يضرونك من شيء
وانزل الله عليك الكتاب والحكمة وعلمك ما لم تكن تعلم. وكان فضل الله اللي اتزكر في الاول ده عليك ده فضل كبير عليك ليه ؟ الله! ده كان هيقدح في الكتاب والحكمة والعلم اللي عندك
وانزل الله عليك الكتاب والحكمة وعلمك ما لم تكن تعلم  وكان فضل الله عليك عظيما ربنا هو اللي رزقك النبوة انزل عليك الكتاب اعظم كتاب اعطاك الحكمة اللي تتجلى في السنة النبوية
وعلمك العلم اللي ما كانش ممكن تعلمه لولا ان الله هو الذي علمك سيد المتقين مش ربنا قال واتقوا الله ويعلمكم الله. يبقى سيد المتقين هو اكتر واحد ربنا علمه
شفت بقى بفضل الله عليك بانك لم تقع في الفخ فضل عظيم ازاي لان ده كان هيبقى ضد كل تعاليم الكتاب اللي انت اوتيته والحكمة اللي انت اوتيتها والعلم اللي انت اوتيته. العلم الالهي اللي ربنا
وكان فضل الله عليك عظيما بص في الاية مية وتلاتاشر كلها بفضل الله مذكور في الاية مرتين في اول الاية فضل الله مذكور وان الله عصم النبي من الوقوع في الفخ. فخ مين فخ الذين جادلوا
عن الذين يختانون انفسهم ثم بعد ذلك ذكروا بنعمة النبوة وانزال الكتاب والحكمة والعلم. ثم فكروا تاني ان الفضل ده فضل عظيم ان الوقوع في الفخ بتاعهم ده كان هيبقى
كان هيخضع في صدق النبوة كلها اقرا بقى مية واربعتاشر لا خير في كثير من نجواهم الا من امر بصدقة او معروف او اصلاح بين الناس ومن يفعل ذلك ابتغاء مرضات الله فسوف نؤتيه اجرا عظيما
اللي بيعمل حاجة غلط عارف انها غلط فمش بيخطط لها في العلن ابدا بيتكلم في السر وبيخطط في السر وبيبيت الامر. الجماعة بنوا ظفر اللي جادلوا عن طعم ابن ابيرق
وراحوا حاولوا يقنعوا النبي لما خططوا لده كانت هناك نجوى يعني كلام في السر ولما ذهبوا للنبي صلى الله عليه وسلم كلموه على جنب. مش هيكلموه في الموضوع ده قدام ابو بكر ولا عمر ولا علي ولا عائشة
نجوى على جنب كده وقفوا يتكلموا معه لانهم ساعتها اي حد من الصحاب الكبار دول كان هيقف ضدهم ويزعق خدوا النبي على نجوى هنا القرآن الكريم بيعلمنا درس في منتهى الموضوعية. نقرا الاية كده مع بعض
حاول تفهم الموضوعية ايه هو الدرس اللي بتاخده من الاية؟ لا خير في كثير من نجواهم  معظم النجوى اللي عند الناس اللي هو الكلام في السر ده ما فيش فيه خير
الا من امر بصدقة او معروف او اصلاح بين الناس ومن يفعل ذلك ابتغاء مرضات الله فسوف نؤتيه اجرا عظيما ايه الدرس بقى؟ الدرس الاية بتقوله هو انه مش معنى ان التخطيط للشر بيتم في السر يبقى كل الكلام في السر غلط لأ
يا جماعة ما ينفعش ان احنا حكمنا على الامور يبقى سطحي كده الكلام في السر بقى حرام عشان اللي بيخططوا للشر بيكلمه في السر  لأ لما حد بيعطي صدقة باخلاص بيعطيها في السر
لما حد يأمر بصدقة بيقول لحد كده انت ربنا فاتح عليك ومعك قرشين. طلع بقى كده زكاة ووزع على الناس الغلابة بيقول كان في السر حد يأمر بمعروف بينصحوا ينصحه في السر
لان النصيحة على الملأ فضيحة وممكن المنصوح ما يقبلش النصيحة من الناصح لما تبقى قدام الناس  ويكسف الناصح ويقول له انا ما طلبتش منك نصيحة ان عادة الناصح بينصح لما يعني مين اللي بينصح مين ؟ اللي عنده علم اكثر بينصح اللي عنده علم اقل
واللي عنده خبرة اكثر بيمسح اللي عنده خبرة اقل فالناصح دايما بيزهر بمزهر الاكثر علما والاكثر خبرة والمنصوح بيزهر بمظهر الاقل علما والاقل خبرة ربنا قال ومن يفعل ذلك ابتغاء مرضات الله. فسوف نؤتيه اجرا عظيما لان ممكن جدا الامر بالصدقة
او بالمعروف او الاصلاح بين الناس ما يكونش لوجه الله ولا حاجة. يكون لوجه المجتمع يكون عشان الظهور بمظهر العالم والمصلح والخبير ولما حد بيصلح بين الناس يا جماعة لازم برضو يصلح في السر
يروح لده في السر كده ويقول له ايه ده نجوى. نجوى بس كويسة على فكرة فلان بيحترمك جدا بس هو الموضوع فيه سوء تفاهم فانت لما تقابله بكرة بلاش تتفاداه بالعكس سلم عليه واشرح له على طول حقيقة اللي حصل وهتشوف انه هيتفاهم جدا
يقوم رايح للتاني في السر ويقول له على فكرة لعلمك فلان ده بيعزك جدا  والموضوع ده سوء تفاهم. فلما تقابله بكرة ما تصدهوش لو كلمك. اسمع منه وحكم عقلك وضميرك
ويقوموا الاتنين يتقابلوا ويتكلموا ويتصالحوا وده تم عن طريق النجوى. الكلام في السر يبقى مش عشان النجوى او الكلام في السر بيحصل فيه حاجات غلط يبقى النجوى نفسها غلط بالعكس. فربنا امر بان احنا يكون عندنا نجوى في الامور دي
لما تروح تقول له تنصح واحد انه يطلع صدقة؟ ما تنصحوش الا نجوى. بينك وبينه عشان يتقبل منك وهكزا عاملين بالزبط زي مسلا ايه الناس اللي راحت حرمت سواقة المرأة للسيارة عشان ممكن تعمل بها حاجات غلط ويحصل من وراها مفاسد. طب ما هو ممكن تعمل بها حاجات صح
ويحسب من وراه منافع يقول لك لأ ما هو برضه درق المفسدة مقدم على جلب المصلحة. لا الكلام ده مش صح مش على اطلاقه يعني مش اي مفسدة ومش اي مصلحة. هناك مفاسد صغيرة وهناك مصالح كبيرة. دار المفسدة الصغيرة لا يقدم على جلب المصلحة الكبيرة
المهم القرآن هنا بيعلمني الموضوعية. ما تبقاش متشدد. مش عشان وسيلة ممكن تؤدي الى شر تمنعها تماما. بينما هي ممكن تستخدم في تحقيق مصالح وهنا هي النجوة. النجوى ممكن تستخدم في تحقيق مصالح
ادوا يا جماعة كل حاجة وزنها الحقيقي. القرآن بيشكل شخصيتك. بيشكل طريقة تفكيرك. بس لو تقرأه بتدبر. مش تقرأه زي زمان اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظبأ. اللهم حببنا اليك والى ملائكتك
انبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعباد الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم رابعا
مع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة في فلسطين اللهم سدد رميهم وخيب رمي عدوهم. وتقبل شهدائهم وكن مع اخواننا في تركستان الشرقية وفي الشام
وفي كشميرة وفي الهند وانصر يا رب من نصرهم. واخذل يا رب من خذلهم وطهر المسجد الاقصى من الدنس فانهم لا يعجزونك. واكتب انا يا ربنا ختم القرآن فيه. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من
اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وحدت على دعوتك وتعاهدت على نصرة شريعتك فوثق اللهم رابطتها وادم ودها واهدها
بها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك. انك نعم ونعم النصير. وصل اللهم وسلم على سيدنا محمد وعلى اله وصحبه ومن تبع هداه
السلام عليكم ورحمة الله نراكم غدا باذن الله في نفس هذا الموعد ان كنا من اهل الدنيا
