السلام عليكم ورحمة الله وبركاته. اهلا بحضراتكم في المقطع رقم ربعمية واربعتاشر من مقاطع حظر التجول والحلقة السابعة من حلقات تدبر سورة النور. ارجو من حضراتكم تجيبوا المصاحف وهعمل ريكاب كده سريع آآ نسترجع فيه بس السياق بتاع الصورة عشان الصورة ما تتوهش من هنا. الصورة دي مليانة موضوعات كلها قصيرة قصيرة. الموضوع بيبدأ ويخلص
في اية ومعظم الموضوعات في تلات ايات فعشان بس ايه ما تتوهش مننا الصورة اول حاجة قلنا سورة النور هي السورة الوحيدة اللي بدأت بمقدمة عن اهمية السورة. اقرا بسرعة معي الاية واحد
اعوذ بالله السميع العليم من الشيطان الرجيم. بسم الله الرحمن الرحيم. سورة انزلناها وفرضناها وانزلنا فيها ايات بينات لكم تذكرون ثم بعدها تكلمت السورة عن عقوبة جريمة الزنا. اقرا الاية اتنين الزانية والزاني فاجلدوا كل واحد منهما مائة جلدة
ثم حرمت السورة الزواج من العاهرات. اقرا معي الاية تلاتة. الزاني لا ينكح الا زانية او مشركة. والزانية لا ينكح والا زان او مشرك. وحرم ذلك على المؤمنين. وقلنا ده نزام مجتمعي لمحاصرة اهل الفسق اهل الفسق
الفجور بحيس الناس ما تتجوزش منهم وما نلقلناش دعوة بهم يعزلوا في المجتمع سم زكرت السورة عقوبة قذف المحصنات. اقرا معي الاية اربعة. والذين يرمون المحصنات ثم لم يأتوا باربعة شهداء
فاجلدوهم ثمانين جلدة. ولا تقبلوا لهم شهادة ابدا واولئك هم الفاسقون. وقلنا العقوبة فيها الجلد وفيها اه سقوط الشهادة يعني لا يقبل شهادته لا في محكمة ولا في شهر عقاري حتى ما يشهدش على ورقة
واولئك هم الفاسقون ما ياخدش شهادة حسن سير وسلوك يشتغل بها في مكان بيحتاج حسن سير وسلوك الا بقى لما يتوب ثم ذكرت السورة حكم الملاعنة اللي هو اللي بيلجأ اليه من قذف زوجته
اقرا الاية ستة والذين يرمون ازواجهم ولم يكن لهم شهداء الا انفسهم. فشهادة احدهم اربع شهادات بالله انه لمن الصادقين قلنا ده بيتيح للزوج اللي عايز يسقط نسب الطفل اللي هو شاكك فيه الموضوع ده
ثم ذكرت حادث الافك اللي اتهمت فيه ام المؤمنين العفيفة الطاهرة المصون السيدة عائشة في شرفها. وكيف ان آآ ان حتى ده فيه خير دون ان نعرف. اقرا معي الاية حداشر. ان الذين جاءوا بالافك عصبة منكم لا تحسبوه شرا لكم بل هو خير لكم
ثم الصورة حثت المؤمنين على التسامح والغفران لمن تابوا من الذنوب حتى لو كانت ذنوب كبيرة كقذف المحصنات. اقرا معي اتنين وعشرين ولا يأتل اولي الفضل منكم والسعة ان يؤتوا اولي القربى والمسا
والمهاجرين في سبيل الله وليعفوا وليصفحوا. الا تحبون ان يغفر الله لكم ثم ذكرت الصورة ان كل اناء ينضح بما فيه. الكلمات الخبيثة للناس الخبيثة والكلمات الطيبة للناس الطيبة وان الكلمات الخبيثة لا تضر الطيبين لانهم مبرؤون منها يعني بالسليقة
اقرا بقى ستة وعشرين. اقرا معي ستة وعشرين. الخبيثات للخبيثين والخبيثون للخبيثات. والطيبات للطيبين والطيبون للطيبات اولئك مبرءون مما يقولون النهاردة بقى هيبدأ قسم الاتيكيت اللي في الصورة الاداب  خد اول ادب
اقرا معي الاية سبعة وعشرين وتمانية وعشرين يا ايها الذين امنوا لا تدخلوا بيوتا غير بيوتكم حتى تستأنسوا وتسلموا على اهلها ذلكم خير لكم لعلكم تذكرون فان لم تجدوا فيها احدا فلا تدخلوها حتى يؤذن لكم. وان قيل لكم ارجعوا فارجعوا هو ازكى لكم. والله بما تعملون عليم
سيدنا ابو هريرة رضي الله عنه روى ان النبي صلى الله عليه وسلم قال الاستئذان ثلاث بالاولى يستنصتون وبالثانية يستصلحون وبالثالثة يأذنون او يردون وعن جندب جندب يعني جندب ابن جنادة ده احد الصحابة وكان شاب صغير
قال سمعت رسول الله صلى الله عليه وسلم يقول اذا استأذن احدكم ثلاثا فلم يؤذن له فليرجع يعني ايه بقى الكلام ده  لو كان الباب بقفل يعني لابد ان حد يفتحه من الداخل زي ابواب الشقق
حاليا الواحد المفروض انه لما بيستأذن بيدي ضهره للباب بجنب بحيس لو بصوا من فتحة الباب اللي هي العين السحرية اللي بنسميها او بصوا من فتحة في الباب يعرفوا مين اللي موجود مش يشوفوا قفا يبقى مد يعني انا الباب في ضهري كده هو ابقى مدي جنبي كده بحيس هم لما يبصوا من ورا يشوفوا وشي لكن انا ما اقدرش اشوفهم
آآ واذا سئل من لا يقول انا الرسول صلى الله عليه وسلم قال ده من الكبر. يعني ايه انا؟ ما تقول اسمك يعني معروف اوي يعني سليبرز يعني ما تقول اسمك
آآ ليه الواحد ما يقفشي بيواجه تضرب جرس عند حد ما تقفشي في وش الباب ليه لان ممكن اولا طفل معدي يقوم فاتح الباب ولسه اهل البيت مش جاهزين والدته بتعدي من وراه ولسه مش لابسة الحجاب
تقوم انت تقوم شايفها. لأ انت المفروض ان انت تكون مدي ضهرك للباب وبجنب روى روي ان ابا سعيد استأذن على رسول الله صلى الله عليه وسلم وهو مستقبل الباء
فقال صلى الله عليه وسلم لا تستأذن وانت مستقبل الباب ورؤي انه صلى الله عليه وسلم كان اذا اتى باب قوم لم يستقبل الباب تلقاء وجهه ما يقفش في وش الباب
ولكن من ركنه الايمن او الايسر فيقول السلام عليكم عشان لما هم يبصوا يعرفوا ان مين اللي برة. لكن هو ما يشوفش فالانسان لما يدخل بعد ما يتقال له اتفضل
بيدخل ويقف لغاية ما يشوف اصحاب البيت عاوزينه يجلس فين يعني انت لما حد يقول لك اتفضل ما تقومش داخل واخد في وشك ومنقي مكان تقعد فيه. لا لا لا لا
انت زي الاسير بتدخل في منتهى الادب وراسك في الارض ما بتبصش حواليك لغاية ما اصحاب البيت يقول لك اتفضل هنا. تقوم داخل مطرح ما بيشاوروا لك وتقوم واقف تاني يشاوروا لك
على الكرسي اللي انت اللي هم عايزينك تقعد عليه. عشان ما تبقاش كاشف عورة في البيت. عورة يعني منزر يكره اهل البيت ان انت تشوفه ممكن يكون غرفة نوم. انت من الزاوية بتاعتك تبقى كاشف جوة غرفة نوم. او ممكن تكون كاشف كنبة برجل مكسورة في اوضة تانية
ومش عايزك تشوفها. هو شايف ان ده عورة عنده. لا يريد ان الناس تعرف ان هو عنده كنبة برجل مكسورة. هو صاحب البيت او المضيف هو اللي حدد للضيف يقعد فيها
على ذكر مسألة ان انت كالاسير الضيف كالاسير جوة هو اللي بيتحدد له بيوصل الامر ان ممكن جدا يفطرك لو انت صايم يعني يفكرك يعني يخليك تكسر صيامك طبعا مش في رمضان
لو انت صايم صيام نافلة وهو اصر ان انت تكسر صيامك هتكسبه ايه رأيك بقى ليه؟ لان ممكن يكون عامل اكل مخصوص عشانك  هيحزن ويزعل لو انت ما كلتش من الاكل ده
ادخال السرور على قلب اخيك وعدم ادخال الحزن على قلبه فرض بينما الصوم اللي انت صايمه نافلة سنة فتعمل الفرض وتضحي بالسنة طبعا ده في حالة لو هو هيزعل لكن انت ممكن تقول له على فكرة انا صايم وخلاص كلها ساعتين تلاتة فما بخلش ما فيش حد بيرزل كده يعني. لكن هو من حقه انه يفطرك يقول من حقه يفطرك
دي كلها اداب هدفها اصلاح العلاقات الاجتماعية سؤال بقى امتى من حقك ادخل مباشرة يعني امتى يبقى من حقك ان انت تقوم زايق الباب وداخل؟ لو انت داخل مع رسول مع رسول مش يعني رسول من رسل الله لأ. يعني لو اللي انت رايح له
ارسل رسولا ليأتي بك فجالك واحد قال لك انا مرسل من قبل فلان الفلاني وجابني عشان اخدك اوريك البيت ونروح نزوره فانت راجع مع الرسول ولقيت الرسول بيدخل تقوم داخل معه. خلاص هو عنده تعليمات وعارف هو داخل فين وعارف انه داخل ما فيش ناس نايمة جوة خلاص
نخش مع الرسول من غير استئزان الحالة التانية ازا كان هناك اذن يعني ايه يعني هو بيقول لك تعال لي الساعة ستة وافتح الباب واشخط وادخل على طول ما تخبطش
يبقى هو مدي لك ازن من الساعة ستة تفتح الباب وتدخل ما تخبطش. خلاص وهو عارف بقى هو عارف بقى ساعتها بيسجل فيديو مش عايز صوت هو عارف بقى. لكن هو ما دام اداك اذن خلاص
كل حاجة في الدين عندنا بدليل روى ابو هريرة رضي الله عنه ان النبي صلى الله عليه وسلم قال رسول الرجل الى الرجل اذنه لو واحد بعت لك رسول الرسول ده هو ده الازن. تدخل على طول. انت كان معك ازن
وعن ابي هريرة رضي الله عنه عن النبي صلى الله عليه وسلم قال اذا دعي احدكم فجاء مع الرسول فان ذلك له اذن وعن سهل بن سعد قال اطلع رجل من جحر في حجر النبي
واحد بص من خرم جوة الغرف اللي فيها النبي وزوجاته ومع النبي مدرا يحك بها رأسه. النبي عليه الصلاة والسلام كان معه كده ايه آآ حاجة زي هراشة كده بايه بيهرش بها
فقال لو اعلم انك تنظر لطعنت به في عينك انما جعل الاستئذان من اجل البصر هو الاستئزان بنستأزن ليه ؟ عشان ما نشوفش حاجة اهل البيت يكرهوها. نقوم نتلصص على اهل البيت ونبص من خرم في الحيطة او خرم في الباب
يعني لو فقأت عين واحد بيتلصص حد من جوة راح مدخل مسمار او مدخل بتاع ده آآ آآ مسلا مفتاح ولا حاجة وفقع له عينه لا قصاص ولا دية. دية العين خمسين الف عشان تبقوا عارفين
خمسين ناقة ديت الانسان مائة ناقة. واحد قتل واحد الدية بتاعته مائة ناقة. لو الاهل رضيوا بدية ومش هيطبق خلاص العينتين مائة ناقة. العين الواحدة خمسين ناقة. الاذنين مائة ناقة. والواحدة فالحاجة اللي فيها بتتقسم على مية اللي هي مائة ناقة
لو عينتني يبقى كل واحدة خمسين ناقة تهدر الدية لأ للجاسوس. الجاسوس ليس لعينه دية هو كلمة جاسور مش عايز حد يشتغل بو الجاسوس لاسرائيل يعني. اي واحد بيتجسد ده جاسوس
لو انت من سكان البيت ومعك مفتاح انت انت ده انت داخل شقتك انت تدخل وتسلم وانت داخل عشان تنبه الناس وتدخل على غرفتك لكن لو دخلت اي غرفة اخرى في البيت حتى لو المحارم بتوعها حتى لو امك
حتى لو زوجتك حتى لو اي حد لازم تستأذن قبل ما تدخل سأل رجل النبي صلى الله عليه وسلم وقال ااستأذن على امي فقال نعم قال الرجل اني معها في البيت انا اصلا عايش معها. انا مش رايح لها ازورها كل اسبوع. ده انا عايش معها في البيت. فقال النبي صلى الله عليه وسلم استأذن عليها
فقال الرجل اني خادمها ده انا اللي بخدمها فقال له الرسول صلى الله عليه وسلم استأذن عليها اتحب ان تراها عريانة؟ هو فيه انت ايه يا ابني ما لك؟ فقال
لا لا احب ان اراها عريانة. قال ازا فاستأذن عليها فلابد من الاستئذان. ما فيش حاجة اسمها واحد يقوم فاتح الباب وداخل كده حتى في بيتك. ما تخشش كده لازم تستأذن
يترك الاستئذان فقط بين الازواج. يعني انت داخل على غرفة نومك انت اللي فيها زوجتك انت ممكن تفتح وتدخل. بس الافضل انك تستأذن ايضا. حتى ده المفروض لكن مش ملزم الاستئذان هنا. ممكن تفتح وتدخل يعني. زوجتك داخلة آآ اوضتها وانت نايم جوة تدخل خلاص الزوج والزوجة ما فيش بينهم الحتة
ولكن الافضل الاستئذان ايضا تعالوا بقى ناخد الايه الاية بقى نحللها كده يا ايها الذين امنوا عينك معي في الاية سبعة وعشرين يا ايها الذين امنوا لا تدخلوا بيوتا غير بيوتكم حتى تستأنسوا وتسلموا على اهلكم
هذا الادب افضل لكم ذلكم خير لكم لعلكم تذكرون الاسلام يا جماعة لا يغير العقيدة فقط ده بيغير الانسان كله مش بيغيرك من من مؤمن من كافر لمؤمن بس ده بيغير اخلاقك بيغير طباعك. بيخليك انسان اكثر تحضرا
لا تدخلوا بيوتا غير بيوتكم حتى تستأنسوا. يعني ايه تستأنسوا الاستئناس هو اصدار صوت بالخارج. ليعلم من بالداخل ان فيه حد في الخارج يعني ايه يعني الانسان اللي بيجسس بيجسس ازاي ؟ هو بيقرب بالراحة من غير ما يعمل صوت. انت هتعمل عكس كده. انت وانت بتقرب من بيت الناس بتعمل صوت بحيس يعرفه
وان انت في الخارج. طبعا ده في حالة الابواب اللي مش مقفولة وبتتفتح من جوة. يعني ايه؟ في بيوت الباب عبارة عن حاجة كده حصيرة عبارة عن ستارة كده زي زمان كده كان الباب بتاع الحلاق عبارة عن ستارة
في الحالة دي لازم تعمل صوت برة ليعلم من بالداخل انك في الخارج الصوت ده ممكن يكون نحنحة. تتنحنح جدا او تكح كده او تقول سبحان الله تعمل صوته في الافلام العربي القديمة لو تفتكروا دستور
يا اللي جوة. صح؟ يعني ايه ؟ يعني انا برة. يعني في حد برة. ده اسمه الاستئناس ان هم يستأنسوا ويعرفوا ان فيه انسان برة يستأنسوا بك الاستئناس وتسلموا على اهلها
بعد ما عملت صوت عايز تدخل بيقول السلام عليكم. اادخل ده هكذا علمنا رسول الله صلى الله عليه وسلم وواحد دخل خرجه تاني وقال له ارجع ورا اخرج ادخل وانت بتدخل تقول السلام عليكم اادخل لما اقول لك ادخل تدخل
يعلموا الادب بتقول السلام عليكم اادخل؟  طيب   ذلكم كمل معي الاية ذلكم خير لكم لعلكم تذكرون ده افضل لكم. الاخلاق دي افضل لكم. خلي بالك انت عارف يعني ايه الكلام ده بينزل على العرب الاجلاف في الوقت ده
مش متحضرين خالص دول في الوقت ده. بينزل عليهم يخليهم ناس عندهم حضارة بيعمل لهم بوليشينج. بيصنفرهم  ذلكم خير لكم لعلكم تذكرون افتكروا تذكروا كل الاداب دي ان ده افضل لكم وده اللي بيصلح حياتكم
قال اية تمانية وعشرين معايا اقرا تمانية وعشرين فان لم تجدوا فيها احدا فلا تدخلوه حتى يؤذن لكم وان قيل لكم ارجعوا فارجعوا. هو ازكى لكم والله بما تعملون عليم. طيب انت دلوقتي رحت استأزنت وقلت السلام عليكم ادخل؟ ما حدش رد
السلام عليكم. اادخل؟ ما حدش يرد؟ السلام عليكم. اادخل؟ ما حدش راضي. الباب مفتوح الغرب هنا فتح وداخل باب مفتوح وما حدش رد عليه بيدخل ما دام باب مفتوح الاسلام ده ممنوع
فان لم تجدوا فيها احدا فلا تدخلوا على فكرة هو ممكن يكون في حد جوة على فكرة بس ما بيردش عليك عشان تفتكر ان ما حدش جوة تمشي هو مش عايزك تعرف ان هو جوة؟ خلاص امشي
يبقى احنا رحنا على فكرة الاستئناس من ضمن الاستئناس الطرق على الباب ده اسمه انت بتعمل دوشة برة بتعمل صوت برة عشان يعلم انك برة او ضرب الجرس ده برضو استئناس
طب رحنا واستأنسنا وسلمنا تلات مرات وما حدش اذن لنا ما حدش قال لنا اتفضلوا يبقى في احتمال ان حد يكون جوة بس مش عايز حد مش عايز يستقبل زوار
ومكسوف انه يطلع يقول يا جماعة مش قادر استقبل زوار لو سمحتم اتوكلوا على الله امشوا. مكسوف ساكت او نايم جوة واحنا مش مش عارفين نصحيه هو راجل نايم ومستغرق في النوم
اول بيت يكون فاضي الحالات دي كلها لا يجوز دخول البيت تمانية وعشرين معي فان لم تجدوا فيها احدا فلا تدخلوها حتى يؤذن لكم وان قيل لكم ارجعوا فارجعوا هو ازكى لكم
يعني ايه ؟ لو حد طلع قال لك آآ معلش انا مش هقدر استقبلك دلوقتي خلاص افهم ارجع. هو دلوقتي قاعد مع مراته بيكلمه كلمتين مهمين عندهم لحظة لطيفة. او مثلا ممكن يكون آآ
آآ بيتخانق معها بيتخانقوا مش وقته بقى خالص يعني واذا قيل وان قيل لكم ارجعوا فارجعوا وازكى لكم قال لك ارجع ارجع وازكى ازكى قلنا الزكاة يعني الطهارة والنماء ده اطهر لكم انكم ما تدخلوش
آآ آآ عشان عشان ما تلاقوش حد مش مستعد لاستقبالكم اطهر لكم انك تدخل تبقى قاعد على قلب واحد وهو مش طايقك دلوقتي مش وقتك خالص فارجعوا هو ازكى لكم
عشان ما تتعرضوش لمواقف محرجة هذا ازكى لكم والله بما تعملون عليم. ركز بقى معي ليه الاية دي ذيلت بالعبارة دي؟ والله بما تعملون عليم ركز وفكر كويس الاية بتقول لك لو حد طلع قال لك مش هقدر استقبلك في بيتي ارجع من حيث اتيت
ارجع ليه الاية بتنتهي بقول الله تعالى والله بما تعملون عليم فكروا معي مش ممكن تقدر تتدبر ايات فيها مشاهد زي دي الا لما تتخيل المشاهد تخيل كده واحد عنده كبر وغرور مش متعود حد يقول له ارجع
وبعدين يروح يخبط على واحد فيفتح يقول له معلش ارجع لو سمحت انا مش هقدر استقبلك دلوقتي فيشعر بالاهانة مع ان الله عز وجل قال له وان قيل لكم ارجعوا فارجعوا هو ازكى لكم. يبقى المفروض ان هو يرجع بنفس صافية ويبقى مدي عذر
ويمكن مش قادر يقابله عشان اي سبب بقى ومع زلك في ناس مغرورة وفي ناس جواها كده غضب دايما مش ما بتحبش تتعامل معاملة بتاع هتاخد الموضوع بحساسية فممكن بعد ما يتدور
يشتمه يشتم اهل البيت عشان ما استقبلهوش يجي هنا بقى الاية تقول ايه والله بما تعملون عليم اقبل واذا قيل وان قيل لكم ارجعوا فارجعوا هو ازكى لكم وتعمل كده وانت راضي وقابل لهزا الكلام
مش مش وانت جواك عمال تشتم فيهم ربنا عارف انك شتمتهم خلاص والله بما تعملون عليه ما واحد تاني يجي بقى ايه يقوم رايح جايب قهوة؟ وقاعد جوة السيارة بتاعته وزابط نفسه بالعربية في الباركينج بحيس يبقى مراقب الباب
بتاع البيت اللي ما رضيش يستقبله وقاعد بقى ايه متخفي بقى في شكل كولومبو وقاعد بيشرب القهوة بتاعته ساعتين مستني الباب يفتح ويشوف مين اللي كان عندهم جوة وخارج وعشان كده ما كانوش عايزين يستقبلوه ساعتها عشان مش عشان ما يعرفش ان هو ان فيه حد آآ جوة مسلا او ضيف تاني عندهم
بيحصل جاسوسية بيتجسس والله بما تعملون عليم. ربنا عارف انك اتجسست عليهم. او عارف انك شتمتهم يبقى المفروض انك تقبل هذا الادب الرباني بسلامة صدر وبتقبل تام ما تبقاش حساس في الحتة دي
تسعة وعشرين ليس عليكم جناح ان تدخلوا بيوتا غير مسكونة فيها متاع لكم والله يعلم ما تبدون وما تكتمون ما فيش مشكلة ليس عليكم جناح. ما فيش مشكلة. ما فيش حد يقدر يلومكم. ليس عليكم جناح. انت ادخلوا بيوتا غير مسكونة
يعني ايه بيوت غير مسكونة؟ يعني ما حدش بينام جواها. يعني هو في بيوت ما حدش بينام جواها؟ ايوة مقصود بها المحلات. مقصود بها الاماكن العامة. مقصود بها السوبر ماركتات
المقصود بها الصيدليات اي مكان عام ما حدش بينام جواها ليس عليكم جناح ان تدخلوا بيوتا غير مسكونة فيها متاع لكم. انتم لكم فيها مصلحة. انت عايز تخش تشتري من جوة بضاعة
يا اخي تشتري دواء من الصيدلية تمام؟ طيب مصلحة حكومية الاماكن دي كلها بتدخل بدون استئزان. على طول بتقوم داخل محلات عادي جدا بنخش ونطلع منها ما فيش مشاكل تسعة وعشرين بقى وركز معي
ليس عليكم جناح ان تدخلوا بيوتا غير مسكونة فيها متاع لكم والله يعلم ما تبدون وما تكتمون يعني وخلي بالك ربنا عارف اللي انت بتظهره للناس واللي انت بتكتبه جواك
وبتخبيه عنهم ايه لزوم ان ربنا ينهي الاية دي بالنهاية دي اية فيها حكم فقهي بحت بتكلمك عن دخول الاماكن العامة بدون استئزان ليه ربنا يقول لك بعدها وخلي بالك ربنا عارف
ظاهرك وباطنك ايه علاقتهم ببعض؟ لازم تتخيل تصور كده مسلا الموقف ده. واحد واقف على باب سوبر ماركت وعمال ينادي جوقي لو سمحت لو سمحت عملنا ايه ده واحد وواحد قاعد جوة كده
بيقولوا ايه في ايه؟ يقولوا بس مش في مدير للسوبر ماركت ده ايوة في مدير طب آآ ممكن اكلمه؟ طب ادخل له جوة يقول لي لا لا لا ما اقدرش ادخل انا عايز المدير يجي لي هنا عند الباب
ويفضل مصر وبعدين يجيبوا له المدير نعم يا فندم اؤمر بيقول له انا اصلي مسلم والمسلم لازم يستأزن فهل تأذن لي اني ادخل السوبر ماركت؟ يا سلام الراجل ده بيعمل ايه
الراجل ده بيعمل ايه هل هو فعلا تقي وبيستأزن ؟ لأ ده بيستعبط ده بيتزاهر بالورع وكتير قوي من الورع اللي حوالينا مصطنع مش حقيقي اياك تكون من اصحاب الورع المصطنع
سيدنا عمر شاف واحد واقف في السوق ماسك تمرة وبيعرف بها في حاجة اسمها حكم اللقطة. يعني ايه لقطة؟ انت لما تلتقط حاجة من الارض لقيت حاجة في الارض. محفزة
مفاتيح تعرف بها سنة. يعني تقول للناس تعرف الناس في المكان اللي لقيتها فيه يا جماعة انا لقيت المحفظة دي وهي موجودة عندي ولمدة سنة بتحتفز بها وهي ليست ملكك
تتملكها بعد مرور سنة  واحد لقى تمرة في السوق واقف بيقول يا جماعة انا لقيت تمرة سيدنا عمر قال له ايه قلها يا صاحب الورع الكاذب حاجة ما لهاش قيمة اصلا
دي ما لهاش قيمة فقال له انت صاحب ورع كاذب اخطر نوع من انواع الكبر والغرور هو التواضع المصطنع في ناس بتتواضع تواضع مصطنع ده ده تكبر اكبر من كبر العادي
وغرور اكبر من الغرور العادي خليك انسان عادي خليك طبيعي واسوأ نوع من انواع النفاق هو الورع المصطنع. الانسان اللي عامل نفسه ورع ومتدين وهو حركات اقول لكم على حاجة
هو ليه الرسول صلى الله عليه وسلم نهى عن الاسبال اسبال الثوب وقال ما تحت الكعبين فهو في النار الثوب بتاع الراجل بيبقى قصير اقصر من الكعبين عشان ده فيه نوع من انواع التواضع
احنا في الفلاحين عندنا الفلاحين يعملوا او بعض الفلاحين يعملوا الجلابية بتاعتهم او الثوب بتاعهم. طويل مجرجر في الارض دي الشياكة. ليه ؟ ده معناه ان هو غني وبيدوب وبيجيب جديد
ده حرام فبالتالي لما تأسر يبقى شكلها لازم يكون شاحتها شكلك كده انها يعني ايه ما انتش ما انتش غني المصيبة بقى لما يتم الاستعراض بقصر بقصر الثوب دلوقتي فتلاقي الواحد مقصر قوي بقى عشان ايه عشان يبين ان هو متدين. فالمسألة قلبت من تكبر
وتظاهر بالفلوس وبالغنى الى تكبر وتظاهر بالتدين ادي اخطر حاجة. لزلك المسألة هي شعرة شعرة واحدة اجعل الشيء اللي انت بتعمله دوا يا يدخلك الجنة يدخلك النار الشعرة دي هي النية والاخلاص
طيب آآ اخطر انواع الكبر قلنا والغرور هو التواضع المصطنع. واحكاية يقعد يتمسكن لغاية ما يتمكن. يحب ان الناس تتكلم عنه وعن ادبه وعن ورعه وعن تدينه وعن آآ والحقيقة ان هو ممكن يكون انسان وحش جدا وزالم جدا
اقرأ بقى معي الاية تسعة وعشرين. ليس عليكم جناح ان تدخلوا بيوتا غير مسكونة فيها متاع لكم. والله يعلم ما تبدون ما تكتمون الحقيقة اخطر حاجة بشوفها في الايات اللي زي دي في القرآن الكريم
انها بتخاطب الانسان على اكتر من مستوى نفس الاية اللي بتدي لك حكم فقهي قانوني يسمح لك بدخول اماكن واماكن تانية لأ واماكن باستئزان واماكن من غير استئزان انزمة نزام قانوني صعب اوي ان اية او ان نص يكون فيه شيء بينزم الحياة يبقى فيه اي
الهام يبقى في اي روحانيات مش هيبقى في روحانيات. انما بص الايات دي بتتعامل معك على مستوى روحك وقلبك وعلى مستوى جسدك وعقلك في نفس الوقت فالاية بتدي لك نزام ينزم لك حياتك يقول لك المكان ده تخشه المكان ده ما تدخلوش المكان ده فيه ازن المكان ده من غير ازن. ونفس الاية بتتعامل مع قلبك وتنمي
الاخلاص وتحزرك من النفاق ومن الكبر ومن تصنع الورع وتصنع التواضع هي هي نفس الاية. انا ارى ان ده شيء مزهل. مزهل الحقيقة اسأل الله العلي العظيم ان يغفر لنا ذنوبنا وان يطهر قلوبنا. وان يحصن فروجنا. نتوقف هنا الليلة. اللهم انا نسألك حبك وحب
من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد
على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم
واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه بنصرك المرابطين في الارض المباركة وانصرهم وانصر من نصرهم واخذل من خذلهم وطهر المسجد الاقصى من
دنس فانهم لا يعجزونك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا او من اصحاب الحقوق علينا حاملا له
او مريضا به فالبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميلك
التوكل عليك واحيها يا ربنا بمعرفتك وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته نراكم غدا باذن الله ان كنا من اهل الدنيا
