السلام عليكم ورحمة الله وبركاته. اهلا بحضراتكم في المقطع رقم سبعمية اربعة وخمسين من مقاطع حظر التجول والحلقة الخامسة والثمانون من حلقات تدبر سورة البقرة. ارجو من حضراتكم تجيبوا المصاحف
تدبرنا امبارح الاية متين اربعة وستين. وشفنا مثال على الانسان اللي بيتصدق ثم يمن على المتصدق عليه ويؤذيه او يمن عليه ويبطل بذلك اثر الصدقة بتاعته وربنا ادانا مثال له قال لك ده بالظبط زي الصخرة صفوان. اللي عليها شوية تراب. وفي التراب مزروع حبة
فجه المطر غسل الصخرة من التراب بالحبة اتزحلقت هي كمان ووقعت ولم تنبت الاية اللي بعدها بقى اللي هي متين خمسة وستين اللي هي بداية التدبر النهاردة هتعطينا مثال مقابل لهذا المثال
الناس اللي بتنفق من اموالها مش علشان ترائي الناس ولا بتمن ولا بتؤذي احد. الناس دول مش بقى صخرة عليها تراب فيه حبة؟ لا الناس دول زي جنة. جنة يعني حديقة
ولا تسمى مزرعة جنة الا لو كان فيها اشجار. لانها لا جبناها تحجب الرؤية عشان تسمى جنة جنة يعني حديقة فيها اشجار فوق الربوة ربوة يعني يعني تل او شيء مرتفع. اصغر من من جبل يعني
لكنها يعني يعني مرتفعة من الارض واحسن ارض للزراعة اللي بتبقى فوق الجبال او على اراضي عالية انها بتبقى بعيدة عن المياه الجوفية. المياه الجوفية يا جماعة كل ما كانت عالية يعني لو واحد مسلا ايه حفر مترين فلقى مية ده معناه ان الارض دي
سيئة جدا للزراعة. عشان تبقوا عارفين آآ لانها ما ينفعش يزرع فيها الا زروع الجذور بتاعتها مش طويلة لكن لو الجذور طويلة زي جذور الاشجار هتتخنق وتتعفن الجذور بسبب وجود الماية الجوفية على ارتفاع عالي. فدايما كل ما
كانت الزراعة على الجبال آآ آآ كل مكان آآ او او في اراضي آآ فيها ما فيش فيها مياه جوفية. كل ما كانت الجودة بتاعة الزراعة افضل آآ لكن عيب طبعا الزراعة على الجبال انها بتعتمد على المطر بس ان ما فيش مصادر مياه اخرى لا نهر قريب ولا الى لو في نهر قريب وبيقدروا يرفعوه الماء
آآ ولا بئر ولا حاجات زي كده فالناس دول اللي بينفقوا لارضاء الله وتثبيتا لايمانهم يعني تثبيت كمان لخصلة الانفاق والكرم والجود. في سبيل الله دول زي ما يكونوا حديقة فيها الشجر كثير فوق ربوة
ربنا بيسقيها بوابل يعني بامطار غزيرة فتؤتي اكلها ضعفين يعني الانتاج بتاعها بيبقى مضاعف ولو ما جاش وابل فطل اي مطر خفيف هيجيب نتيجة وهيخليها آآ تطلع انتاج جيد ايضا
اه نقرا كده اه الايتين متين اربعة وستين ومتين خمسة وستين ونقارنهم كده نشوف الصورة الزهنية اللي بترسمها لنا متين اربعة وستين. ووراها الصورة الذهنية اللي بترسمها لنا متين خمسة وستين. اعوذ بالله
السميع العليم من الشيطان الرجيم يا ايها يا ايها الذين امنوا لا تبطلوا صدقاتكم بالمن والاذى. كالذي ينفق ما لا ولا يؤمن بالله واليوم الاخر فمثله كمثل صفوان عليه ترابا
فمثله كمثل صفوان عليه تراب فاصابه وابل فتركه صلدا. لا يقدر على شيء مما كسبوا. والله لا يهدي القوم الكافرين  ومثل الذين ينفقون اموالهم ابتغاء مرضات الله. خل بالك ما قالش
ولم يمنوا ولم يؤذوا احد. لا لا خلاص لان ما دام بينفقوا ابتغاء مرضات الله كفاية جدا الوصف ده. فالله سبحانه وتعالى لا يرضى ابدا لا بالمن ولا بالاذى ده دليل ان ربنا
اللي يهمه هو اثر الصدقة النفسي وليس المادي انما الانسان اللي بيجمع تبرعات في الدنيا همه الاثر المادي لهذه التبرعات. فيقعد يحث الناس على التبرع ويقول لهم لو اتبرعت بمبلغ كزا هنقعد
لقب الراعي الرسمي للفعالية الفلانية. او لو تبرعت بمبلغ كزا هنسميك الراعي الذهبي مسلا. بحيس كده تحطه قدام اسمك اللقب ده وتفتخر به ربنا لا لا ربنا هنشوف دلوقتي هيحثنا على الانفاق في السر
بحيث لا ننتفع باجر في الدنيا ولا سمعة ولا شهرة. ازا اللي يهم ربنا هنا هو الاثر النفسي للصدقة. على المتصدق نفسه قبل المتصدق عليه المتصدق عليه مش مشكلة ابدا. الفقراء مش هم المشكلة المشكلة في الاغنياء
كمل الاية ومثل الذين ينفقون اموالهم ابتغاء مرضات الله وتثبيتا من انفسهم يعني اه بيعودوا نفسهم تثبيتا بيعودوا نفسهم على الانفاق في سبيل الله بحيس يثبت على هذا بحيس تبقى خصلة فيه طبيعية
كمل الاية بقى كمثل جنة بربوة اصابها وابل فاتت اكلها ضعفين فان لم يصبها وابل فطل قلنا الاراضي اللي على المرتفعات دي بيبقى انتاجها اكتر وافضل لان تصريف المياه المياه الزايدة بيبقى احسن. فقارن بقى الفرق بين الراجل اللي بيتصدق وبيمن وبيرائي الناس
اللي بيتصدق عليه ابتغاء ها بالشخص الاخر اللي بيتصدق ولا يمن ولا يؤذي احد ولا يتصدق الا ابتغاء مرضات الله النفسي ده زي حجر عليه تراب فطبعا الحجر ده غير صالح للزراعة ولا للانتاج. والتاني زي جنة. يعني حديقة كمان على ربوة يعني مثمرة
واي مطر هيجي هيبقى كفاية سواء مطر شديد وان لم يصيبها وابل فطل. او حتى شوية مطر قليلين برضو هيكفوا وهيجيب اضعاف الانتاج الطبيعي كمثل جنة بربوة اصابها وابل فاتت اكلها ضعفين. تمام؟ طيب
اه كمثل جنة بربوة اصابها وابل فاتت اكلها الاكل يعني الانتاج الزراعي لانه بيؤكل فسمي اكل او اكل كمان اه في اتاتوك لها ده عند ورش واظن الجمهور بيقرا اكل مش اكل
آآ اظن في القارئين اتنين بس بيقروا اكل. منهم عاصم واذا المطر مش شديد شوية. هم. فشوية مطر خفيف طل كفاية جدا وستثمر وربنا بيبارك في القليل شف بقى ما هي دي النقطة اللي ربنا بيبارك في حتى شوية طلق هيجيبوا نفس الانتاج برضو وهيعملوا كل حاجة. والله بما تعملون بصير
ليه؟ بين التصدق باخلاص والتصدق من اجل الرياء والسمعة شعرة لا يعلمها احد الا الله لا يعلمها احد الا الله. ممكن واحد يدعي الاخلاص. وعلى فكرة اكبر آآ مثال للتكبر
هو التواضع المصطنع آآ فممكن واحد يتواضع على انه يعني بيتصدق في الخفاء وانت بس انت عرفت كده قدر ارجو ما توجبش سيرة ويكون ده كمان مصطنع هو كمان والله بما تعملون بصير. ربنا هو الوحيد اللي يعلم بواطن الامور. ويعلم حقيقة ما في القلوب
اقرا بقى متين ستة وستين ايود احدكم ان تكون له جنة من ايود احدكم ان تكون له جنة من نخيل واعناب تجري من تحتها الانهار له فيها من كل الثمرات. واصابه الكبر وله ذرية ضعفاء. فاصابها اعصار فيه نار
فاحترقت كذلك يبين الله لكم الايات لعلكم تتفكرون. تشبيه في منتهى التأثير الواحد يوم القيامة زي الغرقان اللي بيبحث عن اي حاجة يتعلق فيها. ان شاء الله قشة هيتعلق في القشة
فالواحد ييجي يوم القيامة في عرض اي حسنة بيدور على اي حسنة عملها عشان تنجيه من النار آآ لان خلاص باب العمل انقفل ما يقدرش يعمل اي اعمال صالحة وهو في الاخرة خلاص. ولا باب الصدقة ما يقدرش يتصدق وهو في الاخرة. وكل ده باب التوبة اغلق كل الابواب
اغلقت خلاص مش لابد يبحث في الحسنات او في الاعمال بتاعته هو فاكر بقى انه عشان كان بيتصدق في الدنيا ففيه ثواب لهذه الصدقات. حلو. هو محتاج بقى الثواب ده جدا
ييجي يدور على الثواب مش لاقيه ده كأن بالزبط كأن بالزبط خلي بالك بقى شوف المسال اللي بتديه الاية كأن واحد منكم شوف بربنا يقول ايه ايود احدكم فبيحطك في الصورة الذهنية ان انت الشخص ده. تحب انت يكون عندك مزرعة ضخمة
مزرعة ضخمة متنوعة ايود احدكم ان تكون له جنة من نخيل واعناب تجري من تحتها الانهار ما فيش فينا حد يكره طبعا يا ريت. له فيها من كل الثمرات. ايه ده الجمال ده! على فكرة كل الثمرات مش يعني انتاج زراعي بس كمان. كلمة
يعني كمان عنده خيول وعنده اغنام وعنده كل انواع الانتاج ثمرات يعني انتاج واصابه الكبر. وكمان كبر بقى في السن دخل الفلوس اللي جاية دي يعني هو محتاجهم جدا بقى. وله ذرية ضعفاء
وكمان عنده عيال صغيرة يعني ما فيش حد محتاج الفلوس ده اكتر منه. الدخل الزراعي اللي بيجي له كل ايه؟ كل آآ كل آآ سنة لما بيبيع المحصول ده هو محتاج
وجدا جدا جدا جدا. حد منكم يحب يكون عنده كل ده وفجأة ينزل اعصار فيه نار يحرق. كل ده يحرق المزرعة باللي فيها ربنا بيقول لك حط نفسك مكانه. وتخيل شعوره هيكون عامل ازاي. ايود احدكم ان تكون له جنة من نخيل واعناب تجري من
تحتي الانهار له فيها من كل الثمرات واصابه الكبر. وله ذرية ضعفاء فاصابها اعصار فيه نار فاحترقت يا حسرة قلبه اهو ده الشعور اللي هيكون عند الانسان اللي بيتصدق وبيبطل صدقاته. فيوم القيامة وهو بيغرق وبيدور على قشة يتعلق فيها
ما يلاقيش حتى القشة دي. هيلاقي صداقاته راحت اتحرقت. ابطلت هيتحسر بقى على اللي هو عمله في الدنيا في نفسه ده طبعا ممكن يعني ايه اعصار في نار هو في حاجة اسمها اعصار جواه نار؟ اه ده انا هوريكم فيديو دلوقتي اتصور في البرازيل
من اعجب ما يمكن هاريكم بقى في فيديو لنار جوة اعصار اهو شايفين الاعصار وجوة الاعصار فيه نار بتاكل مزرعة بتحرق مزرعة سبحان الله   طيب فسبحان الله هل فيكم حد يحب كده؟ كذلك يبين الله لكم الايات لعلكم تتفكرون
عشان تفكروا الهدف من هذه الايات انكم تفكروا ما تسيبوش نفسكم لغاية ما تغرقوا هذه الايات تقابل في اول سورة البقرة ايه بقى؟ ما احنا قلنا بقى زي المراية الاية الكريمة الاية خمسة وعشرين
وبشر الذين امنوا وعملوا الصالحات ان لهم جنات تجري من تحتها الانهار. كلما رزقوا منها من ثمرة رزقا قالوا هذا الذي رزقنا من قبل واتوا به متشابها ولهم فيها ازواج مطهرة وهم فيها خالدون
ده جزاء اللي عمله الاعمال الصالحة في الاخرة نفس الصورة دي. طيب اه بقى الاية متين سبعة وستين. اقراها معي متين سبعة وستين يا ايها الذين امنوا انفقوا من طيبات ما كسبتم. هنا ربنا بقى يتكلم عن نوع الانفاق. انفقوا من طيبات
ما كسبتم ومما اخرجنا لكم من الارض ولا تيمموا الخبيث منه تنفقون. ولستم باخذيه الا ان تغمضوا واعلموا ان الله غني حميد خلاص هنتصدق خلاص بعد ما سمعنا الكلام ده لازم نتصدق. بس من الادب ان احنا نخرج افضل ما عندنا لله سبحانه وتعالى
في ناس يا جماعة بتطلع الفلوس الدايبة والمقطوعة والبايزة عشان تديها للفقراء وتطلعي عيال الله. المفروض الورقة الجديدة النضيفة اللي بتجرح دي هي دي اللي تطلعها لله السيدة عائشة ام المؤمنين الفقيهة العابدة كانت تعطر الدرهم قبل ان تضعه في يد الفقير
وتقول اعلم انه يقع في يد الله قبل ان يقع في يد الفقير يا ايها الذين امنوا انفقوا من طيبات ما كسبتم. الله طيب ولا يقبل الا طيبا. ده حديس شريف. ما تروحش
اشتغل في الحرام وتطلع صدقات من الفلوس الحرام لأ يعني طبعا ده غير تطهير المال لو واحد دخل في فلوسه حرام هيطلع الحرام اللي في الفلوس بنية تطهير المال. لكن ما ينفعش واحد
يبقى هو ده شغله واحد فاتح مسلا خمارة ويعمل جزء منها من دخلها للفقراء. لا ما ينفعش. الله طيب ولا يقبل الا طيبا ربنا بيقول آآ يا ايها الذين امنوا انفقوا من طيبات ما كسبتم ومما اخرجنا لكم من الارض. فيه حاجة اسمها
ازا كانت الزروع زكاة الزروع دي اي واحد بيطلع له زرع لازم يطلع عليه آآ آآ زكاة الزروع. اللي هي خمسة في المية من الزرع بتاعك لو انت عندك نزام ري
لو ما عندكش نزام ري وبتزرع بقى في مزرعة في ماليزيا اللي هي طول النهار بتمطر ما عندكش نزام ري بتطلع عشرة في المية من الدخل الزراعي بتاعك ماشي طبعا اللي انا باقوله ده اللي هو اللي هو اي زرع خالص بيطلع عليه زكاة الزروع ده رأي ابو حنيفة
باقي المذاهب حددت انواع معينة من الزروع ولكن يعني يحضرني كلمة القاضي ابن العربي امام المالكية قال ابو حنيفة جعل الاية مرآه فابصر الحق يعني مش ممكن واحد يعني عشان بيزرع تمر وراجل غلبان هو ده اللي هيطلع زكاة الزرع لكن واحد عنده مسلا مزارع كاكاو كبيرة
ما نطلعش عشان آآ النوع ده من من الزروع ما كانش معروف وقت الرسول عليه الصلاة والسلام. لأ. آآ ابو حنيفة قال اي شيء بيطلع من الارض لابد يطلع عليه زرع. يطلع عليه ازا كان
المهم ومما اخرجنا لكم من الارض ولا تيمموا الخبيث منه تنفقون ولستم بآخذيه الا ان تغمضوا فيه. يعني ايه بقى؟ معنى الطيب ايضا هو ان النوعية تبقى طيبة مش علشان
تعطي الفقير طعام يبقى تدي له طعام فاسد تموته به ولا تجيب له به اسهال. لأه او تدي له ملابس لازم تكون دايبة ومقطعة في ناس ما بتخرجش صينية البطاطس الا لما تحمض
ليه ؟ ما انت كنت ما انت انت دلوقتي فاض عندك ربع الصينية. وفضلت محطوطة لغاية ما بازت وبعد كده طلعتها لله. واديتها للفقير طب ما طب وكان هيجرى ايه لو انت لما عملتها من اسبوع طلعت ربعها وهو سخن وطازة واديته للفقير
انت عارف انت دايما بيفيض عندك ربع الصينية. وما بيتاكلش وفي الاخر بتطلعه وهو بايز وبايت ما كنت طلعته وهو كويس بص خلي بالك اللي ما تقبلوش على نفسك ما تقبلوش على غيرك. ده معنى ايه بقى؟ وما ولستم باخذيه الا ان تغمضوا فيه
الحاجة اللي ما تاخدهاش الا وانت مغمض عنها يعني ما انتاش شايفها عشان كده خدتها هي دي اللي ما ينفعش تطلعها لله هي المفروض كنت تطلعها وهي في حالة اجود من كده
واضح جدا من الكلام اللي المسألة مش بالنسبة لربنا مش مسألة جمع تبرعات. لا ربنا بيربيك بينظفك وبيزكيك وبيطهرك نفسيا وروحيا بالصدقة اللي انت بتتصدق بها. هم. قل من اموالهم صدقة تطهرهم وتزكيهم بها
الصدقة دي بتطهر نفسك انت بها. بتطلع اضرانك. بتطلع بتطلع آآ البخل اللي جواك كمل بقى واعلموا ان الله غني حميد. اعرف وانت بتطلع صدقة ان ربنا مستغني عنك وعن فلوسك. انت اللي محتاج تتصدق
انت اللي انت الفقير ده انت اللي محتاجه. هو ربنا هيبعت له رزقه عن طريق حد تاني. انت اللي محتاج الفقير ده. انت المفروض تتنافس مع الناس مع الاخرين على
الفقراء عشان انت تخدمهم وعشان انت تتصدق عليهم واعلموا اعرفوا ان الله غني عن فلوسكم اللي بتتبرعوا بها شوفوا لو ربنا كتب للفقير هياكل انه ياكل هياكل بك او من غيرك. مين اللي هيقول لك ما تنفقش بقى
مين هيقول لك ما تتصدقش عشان تبقى غني وعشان القرش على القرش هيبقى مليون الشيطان الشيطان هو اللي هيخوفك من الفقر هيشعرك انك لو فضلت تتصدق كده هتفقد اموالك وتبقى فقير بالعكس تصور بقى الشيطان بكلامه ده ده وكأنه بيدي لك وعد
غطي بالفقر في الحقيقة لان الانسان اللي ما بيخرجش حق الفقير خلي بالك الانسان ما بيخرجش الزكاة هو ايه  ولكنه بيسرق الفقراء. يعني مش زي عارف انت اللص الطبيعي اللي بيمسكوه البوليس ده وهو طالع على المواسير وبتاع وبينط جوة ده بيسرق الاغنياء
انما اللي ما بيخرجش زكاء لص بيسرق الفقراء هو في اسوأ من كده يا جماعة فبيخليه بيسرق ليه ما بيطلعش الفلوس؟ لانه خايف هو عايز يبقى غني. هو خايف من الفقر. فالحقيقة ان الحرام
بيفضل جوة المال بتاعه زي السرطان عمال ياكل. فيدخل الحرام على الحلال ليكثره. فيدخل الحرام على الحلال فيبعثره زي السرطان بالزبط. تخلص من مال الفقراء اللي عندك ده تخلص منه اول باول
الشيطان بكلامه ده بيوعدك بالفقر في الحقيقة يعني لو سمع اللي يسمع كلامه هيبقى مصيره الفقر. اقرا بقى الاية متين تمانية وستين الشيطان يعدكم الفقر ويأمركم بالفحشاء. والله يعدكم مغفرة منه وفضلا. والله واسع عليم
الشيطان يخليك بخيل لانه بينهاك عن الصدقة ويأمرك بالفحشاء ربنا ينهاك عن الفحشاء ويأمرك بالصدقة. الفحشاء هي المعاصي شديدة القبح. زي الزنا والسرقة والكلام ده كله والله واسع عليم. شف المقابلة بين الفقر اللي بيدعوك بيدعوك له الشيطان. والوسع والاتساع بتاع ربنا
وتعالى. والله واسع عليم. واسع الرزق. يوسع عليك واسع عليم بعلمه يعطي الحكمة لمن يشاء والله واسع عليم يؤتي الحكمة من يشاء ومن يؤتى الحكمة فقد اوتي خيرا كثيرا. وما يذكر الا اولوا الالباب. اللي ربنا يعطيه الحكمة ده فقد اعطى
خيرا كثيرا على طول في كفار كان عندهم حكمة ما فيش حاجة اسمها كافر عنده حكمة. ما فيش في الدنيا في التاريخ كافر كان عنده حكمة. فيه كافر عنده علم
لكن مش حكمة خلي بالك ممكن كافر يكون عنده علم غزير كمان. لكن مش حكمة. الحكمة هي العلم عندما يستخدم في محل له فيما ينفع الانسان وينفع الناس. لكن يبقى عنده حكمة ازاي وهو بيعبد بقرة
اه عنده علم لكن ما عندوش حكمة عنده علم عنده عنده حكمة ازاي وهو بيعبد انسان. عنده حكمة ازاي وهو ملحد ممكن يكون عنده علم اقرا متين وسبعين ومتين واحد وسبعين. وما انفقتم من نفقة او نذرتم من نذر فان الله يعلمه. وما للظالمين من انصار
ان تبدوا الصدقات فنعما هي. وان تخفوها وتؤتوها الفقراء فهو خير لكم. ويكفر عنكم من سيئاتكم والله بما تعملون خبير ربنا يعلم نيتك في الانفاق. ويعلم نوعية النفقة اللي انت بتنفقها
ممكن بتنفق زكاة مالك لانها فريضة ماشي؟ فربنا يعلم النية بتاعة الانفاق ايه؟ بتنفق من فريضة زكاة المال. وممكن ما يزيد على الزكاة فتبقى نافلة ان تبدوا الصدقات فنعما هي وان تخفوها وتؤتوها الفقراء فهو خير لكم. وممكن فلوس نذر انت نذرته فيبقى ده كمان فرض عليك
ربنا بيقول ايه؟ وما انفقتم من نفقة او نذرتم من نذر فان الله يعلم وما للظالمين من انصار. اللي بيمتنعوا عن انفاق الفرد يعني الزكاء او النذر دول فرض النذر يروح اتفرض على نفسه حكم
قال لك ايه لو الولد نجح آآ هطلع عشر تلاف جنيه والولد نجح خلاص العشر تلاف جنيه دول اصبحوا فرض عليك انت فرضتها على نفسك ماشي؟ لزلك يقول النذر هو صدقة البخيل
فالواحد عادة بيقول ما ينذرش. هو الواحد ينوي ان لو ابنه نجح يبقى يعمل حاجة كده ما يقولش ندر علي لو قلت كده انت فرضتها على نفسك فالذين يمتنعون عن انفاق
الفرض يعني الزكاة او النذر ما حدش هيعرف يساعدهم. وما انفقتم من نفقة او نذرتم من نذر فان الله يعلمه. وما للظالمين من انصار. الصدقات المفروضة دي زي الزكاة والنذر ممكن تخرج علانية
والصداقات النافلة اللي هي مش ما هياش مفروضة على الانسان. هي دي افضل صدقات تخرج في السر عشان تدرب نفسك على الاخلاص لكن ممكن واحد يرائي بالزكاة  ففي النهاية ربنا خبير بكل شيء بنعمله
فممكن واحد يطلع الزكاء وبرضو بيرائي بها آآ لزلك ربنا هو الذي يعلم السر وما اخفى والله بما تعملون خبير يعلم النيات ومطلع عليها كلها. فنعمها هي مش وحشة. ياللا عايز تعمل صدقة في علنا وشايف ان الناس
السبيك اعمل كده بس خلي بالك ربنا عالم باللي في قلبك. لو انت مش قدها بلاش عايز تعمل جزء آآ علنا وجزء اكبر منه سرا بجد اعمل كده وانت فعلا شايف ان في ناس هتتأسى بك. وفعلا ممكن تكون في حفل جمع تبرعات
عايزين بس حد يبدأ فتقوم انت بادي عشان تجر وراك ناس تانية. ماشي. لكن لازم يكون عندك ايضا صدقات مخفاة. ان تجدوا الصدقات فنعما هي وان تخفوها وتؤتوها الفقراء فهو خير لكم. احسن لكم. خير لكم ويكفر عنكم من سيئاتكم. والله
بما تعملون خبير. الصدقة تطفئ غضب الرب. الصدقة بتمسح السيئة بتاعتك. واتبع السيئة الحسنة تمحوها وفي الحديث الصحيح يا جماعة النبي عليه الصلاة والسلام ذكر سبع انواع من الناس يظلهم الله في ظله يوم لا ظل الا ظله. من ضمنهم ايه؟ ورجل تصدق
بصدقة فاخفاها حتى لا تعلم شماله ما انفقت يمينه. لدرجة ان ايده الشمال مش عارفة اليمين ده لو دفعت ايه يعني يخفي تماما ما يقولش لاقرب الناس له. انما دي مسألة مجاهدة للنفس
اللهم انا نسألك حبك وحب من يحبك وحب كل عمل يقربنا الى حبك اللهم ما اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم
اجعل حبك احب الينا من اهلينا واموالنا. ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك
واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناته جميعا. اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرور ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. الله اللهم سدد رميهم وخيب رمي عدوهم. وكن مع اخواننا يا ربنا في تركستان الشرقية وفي الشام وفي كشميرا وفي سريلانكا وفي الهند
انصر كل من نصرهم واخذل كل من خذلهم. اللهم طهر المسجد الاقصى من الدنس فانهم لا يعجزونك. واكتب لنا يا ربنا ختم القرآن اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا. مريضا به او
حاملا له فالبس ثوب الصحة والعافية عاجلا غير اجل. ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته ونراكم غدا باذن الله في نفس هذا الموعد ان كنا من اهل الدنيا
