السلام عليكم ورحمة الله وبركاته. اهلا بحضراتكم في المقطع رقم متين وستين. من مقاطع حظر التجول والمقطع رقم تسعتاشر من مقاطع تدبر سورة الاسراء المعروفة ايضا باسم بني اسرائيل والمعروفة ايضا باسم سورة سبحان. ارجو من حضراتكم تجيبوا المصاحف. اخر اية تدبرناها امبارح كانت الاية ستة وتسعين
الاية ستة وتسعين فيها اه امر النبي صلى الله عليه وسلم بقفل الحوار مع المشركين بعد ما زودوها جدا في العناد والتعنت والتكذيب وقلة الادب شف بقى ستة وتسعين اقرا معي ستة وتسعين تاني برضو عشان نسترجع كده السياق
اعوذ بالله السميع العليم من الشيطان الرجيم قل كفى بالله شهيدا بيني وبينكم انه كان بعباده خبيرا بصيرا  قل كفى بالله شهيدا بنا. اقفل بقى الحوار وقل لهم ربنا شهيد بيني وبينكم خلاص
طب ولما النبي عليه الصلاة والسلام يقفل الحوار معهم الناس دي مين هيهديها ؟ اقرا سبعة وتسعين. هنبدأ بقى من النهاردة. ومن يهد الله فهو المهتد ومن يضلل فلن تجد له اولياء من دونه ونحشرهم يوم القيامة على وجوههم عميوا وبكما وصم
مأواهم جهنم كلما خبت زدناهم سعيرا  الايات اللي زي دي اللي فيها ان الله هو الذي يهدي ويضل لابد ان تفهم في ضوء ايات سورة الشمس وانتم مغمضين عشان الانسان ما يضلش في الحتة دي
والا قد ان الانسان يفكر ان الله سبحانه وتعالى يكره الناس على الهداية او على الضلال وده مش حقيقي ايات سورة الشمس ونفس وما سواها. ربنا بيقسم بالنفس. كل نفس انسانية
كل واحد مننا اسمه نفس. ونفس وما سواها فالهمها فجورها وتقواها. ربنا الهم كل نفس القدرة على الفجور والعصيان قدرة على التقوى والطاعة. فالهمها فجورها وتقوى. كل نفس تقدر تفجر وتقدر
اتق الله الخطوة الجاية بقى مين اللي هياخد الخط ده؟ ومين هياخد الخط ده؟ قد افلح من زكاها وقد خاب من ده الساعة يعني كل نفس كل انسان بايده ان هو يزكي نفسه. يعني ينظف نفسه. يعني يطهر نفسه
من المعصية ومن الفجور اللي جواه  وكل انسان في ايده ان هو دسها يدس نفسه يعني يوسخ نفسه يدنس نفسه. بانه يرفض التقوى ويرفض الطاعة ويلجأ للايه؟ للفجور وللمعصية. طيب امال ايه حكاية ان ربنا
هو اللي بيهدي ويضل دي مش ده بيتعارض مع مع ان الانسان بايده يطهر نفسه او يدلسها زي ما قالت سورة الشمس لأ ما فيش تعارض. ليه بقى  على المستوى الجماعي
هناك فئات ربنا بيهديها وفئات ربنا بيضلها ربنا حكم على فئة المتقين بالهداية وعلى فئة الخائنين بالضلال حكم على فئة المصلحين بالهداية. وعلى فئة المفسدين بالضلال. حكم على فئة الصادقين بالهداية
وعلى فئة الكاذبين بالضلال وعلى المستوى الشخصي بقى كل فرد كل انسان بايده ان هو يطهر نفسه. فيجعلها من الفئات اللي ربنا كتب عليها الهداية المتقين المصلحين الصادقين. فكل انسان يقدر يحط نفسه مع الفئات دي او مع الفئات دي. يستطيع يحط نفسه يدنس نفسه بانه
تجعلها من الفئات الضالة مع الخائنين والمفسدين والكاذبين وغيرهم. تمام نرجع بقى للاية سبعة وتسعين ومن يهد الله فهو المهتد ده اسلوب قصر. يعني الله لا يعني يعني اللي هيهتدي هو اللي ربنا هيهديه فقط
ما فيش حد حد تاني بيهديه. ما فيش حد آآ عالم بيهديه. ما فيش حد داعية بيهديه. ما فيش حد آآ الشيطان بيهديه ابدا اللي بيهتدي هو هو بس اللي ربنا بيهديه. ومن يهد الله
فهو فقط المهتد فهو المهتد تمام؟ طيب اه وكزلك واللي ربنا هيضلله ومن يضلل بص الالتفات في العدد بقى. ومن يضلل فلن تجد له لأ. فلن تجد لهم التفات في العدد من المفرد للجمع
ومن يضلل فلن تجد لهم اولياء من دونه قلب الصيغة من مفرد لصيغة الجمع. دي بتوحي بان عدد الذين سيضلوا اكبر من عدد الناس اللي هتبقى عن الهدى توحي بانه ما فيش هروب للوراء
خلاص اللي بيضل مش هيرجع يحتري. ومن يضلل فلن تجد لهم اولياء من دونه. خلاص؟ فيه ناس هتضل مش لقوا حد يحميهم ولا يحوش عنهم العزاب من ربنا خلاص كمل سبعة وتسعين
ونحشرهم يوم القيامة على وجوههم رميا وبكما وصما مأواهم جهنم كلما خبت زدناهم سعيرا. الناس دول ضلوا واضلوا. منعوا العلم عن الناس. منعوا الحقيقة ثقة عن الناس نشروا الجهل. نشروا الخرافة
بدل ما ينشروا العلم وينشروا الحقيقة يعني عطلوا نعمة السمع ما تخلوش الناس تسمع الحقيقة. وما سمعوش نفسهم هم الحقيقة وراحوا للباطل وعطلوا نعمة البصر. اللي كانت عند مجتمعات كاملة وما بقوش يوروهم الحقيقة. ما بقوش هم يشوفوا الحقيقة. جزاءهم يوم القيامة ايه بقى؟ ونحشرهم يوم
يوم القيامة على وجوههم عميا وبكما وصما فيحشروا على وجوههم. قلنا الحش هي حركة يعني حركة جموع كبيرة من مكان لمكان. ده اسمه حشو فهم هييجوا بيحشروا جايين بقى بيتحركوا مكفيين على وشهم
ومش شايفين حاجة سيفقدوا البصر ارجع للاية اتنين وسبعين. ومن كان ارجع للاية اتنين وسبعين في السورة. هات لي آآ اية اتنين وسبعين. يلا ارجع كده صفحتين جبت اتنين وسبعين ومن كان في هذه اعمى فهو في الاخرة اعمى واضل سبيلا
يعني اللي كان بيعمي نفسه عن رؤية الحق في الدنيا سيكون في الاخرة اعمى في الحقيقة واضل سبيلا يعني شوفوا حتى سامعين حاجة سيفقدوا السمع زي ما رفضوا ان هم يسمعوا الحق في الدنيا. لا يستطيعوا حتى الكلام بكم زي ما كان
ممتنعين عن قول الحق في الدنيا. فتخيلوا الفزع اللي ممكن يكون فيه انسان في الوقت ده مقطوع عن العالم المحيط به. لا هو شايف ولا هو سامع ولا حتى قادر يتكلم. وبيعذب في النار وهو في الحالة دي
كمل الاية ونحشرهم يوم القيامة على وجوههم عميا وبكما وصما مأواهم جهنم كلما خبت زدناهم سعيرا. خبط يعني خف لهيبها. لما بيترموا في النار اللهيب بيقل فربنا بيقوم مزود بتاع النار
المفسرين قالوا اجسادهم هي اللي بيقل اللهيب فيها لكن جهنم لا يحبو سعيرها ابدا تمانية وتسعين وشوف العزاب ده جزاء ايه يا اصل الكلام صعب قوي طب الناس دي يعني عملت كل ده اقرا بقى
تمانية وتسعين. ذلك جزاؤهم بانهم كفروا باياتنا وقالوا ااذا كنا عظاما ورفاتا ائنا لمبعوثون خلقا جديدا؟ ده جزائهم لانهم كفروا الله وكفروا بالاخرة كفروا بالبعث والحساب القرآن كفروا به كفروا باياتنا. يعني كفروا بايات القرآن. وكفروا بايات الله الكونية. كان حواليهم الشمس والقمر والنجوم والطبيعة والسفن الضخمة اللي بتجري
الماية وكل ده ايات كونية. كفروا بها كل ده لم يجعلهم يؤمنوا بالله واللي ربنا ارسل له بقى منهم ايات حسية معجزات بقى زي ناقد صالح عصا موسى كفر بها ايضا
اسروا بها وشتموا النبي اللي جابها. وقالوا عليه الساحر ذلك جزاؤهم بانهم كفروا باياتنا. سواء المعجزات او ايات الكتاب اللي ربنا ارسله او الايات الكونية وقالوا اذا كنا عظاما ورفاتا. ائنا لمبعوثون خلقا جديدا؟ كانوا مستكترين على ربنا انه يعيد خلقهم. ومستصعب
الامر قوي اهو اتفضلوا صدقتم؟ ادي انتم رجعتم بيصدقوا وهم في النار بعد فوات الاوان اقرا تسعة وتسعين اولم يروا ان الله الذي خلق السماوات والارض قادر على ان يخلق مثلهم
وجعل لهم اجلا لا ريب فيه فابى الظالمون الا كفورا هم مش شايفين ان الله القوي القادر  بدليل انه خلق السماوات والارض حاضر برضه ان هو يخلق مثلهم قال اولم يروا ان الله الذي خلق السماوات والارض قادر على ان يخلق مثلهم
يعني يخلق اجساد جديدة لهم بدل الاجساد التي بليت ان الخلق انت بتبدأ شيء جديد  فزي ما خلقهم قبل كده وجعل لهم اجلا لا ريب فيه زي ما خلقهم قبل كده
في الدنيا وجعل لكل انسان عمر بينتهي بالموت وده امر لا يشك فيه الانسان اجلا لا ريب فيه. ما حدش شك ان هو هيموت فابى الظالمون الا كفورا. للاسف بالرغم من كل هذا الوضوح. وكل هذه المنطقية الظالمون
اصروا على الكفر كفورا. يعني كفر شديد لانه لما تبقى الحقيقة واضحة بهذا الشكل فكمية الكفر المطلوبة عشان الانسان يكفر بها. لازم تكون كفر جديد كبير جدا. يعني سوبر كفر
عشان الانسان يكفر لازم تكون يعني يكون كفر شديد جدا. لان الحقيقة واضحة جدا هيكفر بها ازاي دي؟ اقرا اقرا الاية مية قل لو انتم تملكون خزائن رحمة ربي اذا لامسكتم خشية الانفاق
وكان الانسان قطورا. ركزوا بقى معي هنا الناس اللي بيقولوا ربنا لازم يدي لك بيت من زخرف يعني من دهب وجنات وعزب وانهار والكلام ده كله. لو كانوا يملكون خزائن ربنا ما كانوش هينفقوا باستمرار منها زي ما ربنا بينفق
لانهم يخشون ايه؟ يخشون هم اصلا بيقتلوا عيالهم خشية املاق ارجع للاية واحد وتلاتين بقى هات الاية واحد وتلاتين. ولا تقتلوا اولادكم خشية املاء نحن نرزقهم واياكم. الناس بتخاف يا جماعة تنفق ليه
خوفا من الفقر الاملاق الافلاس لكن يعني ايه مش بينفق خشية الانفاق يعني ايه خشية الانفاق؟ انا ما سمعتهاش قبل كده يعني اقرأ كده معي الاية مية في عندي فيها كزا سؤال
وقفت فيها النهاردة بتاع ساعة قل لو انتم تملكون خزائن رحمة ربي لو انتم في ايديكم وتملكوا خزائن الخيرات بتاعة ربنا دي كلها اذا لامسكتم يعني قفلتم وما صرفتوش. قفلتم عشان خشية مش الفقر
مش الافلاس. خشية الانفاق   سيب السؤال ده على جنب ومش هجاوبه دلوقتي. هطرح سؤال تاني وبعد كده هنلاقي السؤالين بيتجاوبوا مع بعض وكان الانسان قطورا. يعني ده الانسان بطبيعته شحيح وبخيل. طيب
انا فكرت في الاية دي الحقيقة ايه اصلا علاقة الاية دي بموضوع السورة وبالمقطع اللي هي فيه. ليه ربنا فجأة بقى بيكلم الانسان ان هو لو مكان ربنا وبيملك خزائن الخيرات بتاعة ربنا ما كانش هينفق وهيعطي منها وكان هيبخل. ايه دخل الكلام
في الفلوس وفي البخل وفي الشح وفي الكلام ده دلوقتي. واحنا يعني ليه ربنا غير الموضوع من كلام عن الكفر والايمان للكلام عن خيرات ربنا وبخل الانسان. ليه فكر كده
لو انت بتقرا ولم تشعر بتغير الموضوع يبقى انت مش مركز وانت بتقرا. بتقرا من غير فهم للتدبر يا اما بقى انت اللي دبرتها قبل كده وفهمت المقصود منها فبقت زي المية معك بقى خلاص فهمت
عندنا سؤالين الاية دي قال خشية الانفاق مش خشية املاق زي الاية واحد وتلاتين. مش خشية الفقر لا الناس اللي لو في ايديها خزائن ربنا هتمسك احسن تنفق عشان مش عايزة تنفق اصلا
وايه علاقة الاية دي اصلا بموضوع السورة؟ القصور عمالة تتكلم عن الكفر والايمان. جايين نتكلم دلوقتي عن عن البخل وللانسان بخيل الكلام ده فكروا شوية الايات اللي قبلها بتقول ايه
بص الاية سبعة وتسعين كده بص معايا سبعة وتسعين ومن يهد الله فهو المهتد ومن يضلل فلن تجد لهم اولياء من دونه ونحشرهم يوم القيامة على وجوههم. وقلنا الالتفات من المفرد للجمع بيشير لان معظم الناس ستكفر. معظم
الناس ستكفر يا جماعة. طيب تسعة وتسعين معالم اولم يروا ان الله الذي خلق السماوات والارض قادر على ان يخلق مثلهم وجعل لهم اجلا لا ريب فيه. اسمع فابى الظالمون الا كفورا. معظم الناس هيكفروا وهيبقوا كفار
سوبر كفار كفور مصرين على الكفر الكفر الشديد تعال بقى للايامية بتاعتنا اللي احنا دلوقتي بنتدبرها ومش فاهمين ايه علاقتها بالموضوع قل لو انتم تملكون خزائن رحمة ربي اذا لامسكتم خشية الانفاق
لو انتم تملكون خزائن الخيرات بتاعة ربنا. هتمسكوا وتقفلوا عليها عشان ما تنفقوش لانكم مش عاوزين تطلعوا قرش واحد للناس دي لانها ما تستحقش خشية الانفاق هو ده معناها ان لو بني ادم بني ادم طبيعي
هو صاحب الخزائن دي مش شايف الناس اللي عمال يديها بتكفر به مش هيديهم. الطبيعي انه ما يديهمش. يعني ده شيء غير طبيعي ان ربنا بيمهل بهزا الشكل وبيكرم وبيجود
على اللي ما يستاهلش شفتم بقى الموضوع؟ له علاقة بالكفر والايمان. ما هواش موضوع بخل دلوقتي. تخيل نفسك انت صاحب شركة. وعندك موزفين مش بيعترفوا وجودك هل هتستمر في اعطائهم راتب اخر الشهر؟
لا بيسمعوا كلامك ولا بيقروا التعليمات بتاعتك. ولا بينفزوها ولا بيعملوا اللي انت بتقول عليه. ومش معترفين بوجودك او بيتريقوا عليك ويتكلموا عنك كلام وحش هتقفل الخزنة لانك مش خايف من الفقر. لانك لا تريد انك تطلع منها قرش للناس اللي ما تستاهلش. خشية الانفاق
مش عايز تنفق اصلا عليهم. مش خشية املاق مش خشية فقر وكان الانسان قاطورا. الانسان لا يعطي بدون مقابل صرفت جنيه عشان تاخد به حاجة هتاخد به خدمة؟ هاطلع مرتب لحد يعمل لي اللي يعمل الشغل بتاعه. هتاخد به بضاعة هتطلع فلوس
لتاجر اخد بها البضاعة بتاعته اخد بها الحاجة اللي بشتريها او بتاخد به ولاء او بتشتري به الطاعة بتاعة ناس او بتشتري به حب لناس. يعني واحد بيصرف على اهله وعلى بتاع. متوقع انه على الاقل يحبوه
لكن لكن ربنا انه هو بس فقط اللي بيعطي دون مقابل دون مقابل الكافر بيكفر بربنا وربنا مغرقه في نعمه. وبيحلم عليه وصابر عليه وبيمهله فهمتم بقى الاية دية اللي بين السطور والمعنى اللي ورا الاية اخطر من الكلام الظاهري خالص
لا بس تربط بالايات اللي حولها هو ده التدبر انك بتربط الاية ايه علاقتها بالايات اللي قبلها وبالايات اللي بعدها؟ طيب ربعمية مية وواحدة ولقد اتينا موسى تسع ايات بينات
ليه تسعة لو انسان مكان ربنا كان هيدي فرعون تسع ايات كان هيدي له اية واحدة او ايتين بعد كده هيدي له على دماغه. لكن ربك ادى فرعون تسع ايات كل اية منهم تكفي عشان امة كاملة تسلم
ده كفاية العصا الايد اللي بتطلع بيضة الطوفان اللي حصل وغرق القرى ولقد اتينا موسى اقرا معي مية وواحد ولقد اتينا موسى تسع ايات بينات بسأل بني اسرائيل اذ جاءهم فقال له فرعون اني لاظنك يا موسى مسحورا
التسع ايات دول هم العصا اليد الدم الطوفان القمل الجراد الضفادع شق البحر تسع ايات بس سيدنا موسى كان عنده ايات تانية. يعني المن والسلوى ما هو اية من الايات
نطق الجبل الجبل لما اتخلع وارتفع فوق دماغ بني اسرائيل ما دي اية من الايات ربنا زكر الايات اللي اوتيها سيدنا موسى لفرعون وقومه كدليل على صحة كلامه. اللي كنا بنقوله الاية لو تمت بين النبي والصحابة ما بتبقاش اسمها معجزة
اسمها خارقة. اية. انما المعجزة لما تحدث امام الخصوم لتعجزهم الايات اللي جت ووجه وواجه بها سيدنا موسى فرعونه وقومه تسع ايات تمام؟ فده بيؤيد الكلام اللي كنت بقوله ان ان ده من جود ربنا وكرمه انه بيعطي الكفار ويمهلهم رغم كفرهم
فرعون تسع ايات. مع ان واحدة كانت كفاية ويخلص ويحطوا على دماغهم ويغرقوا تسع ايات ربنا بيمهل ولا يهمل فلما ذكر ايات موسى لم يذكرها كلها وذكر المعجزات فقط اللي حصلت قدام الخصوم
شف بقى ربنا اعطى كل هذه الايات الحسية لفرعونه وقومه امامه لسيدنا موسى. لا. قال له علي ساحر عليه سحر عشان بس ما حدش يقول ايه ؟ ما هو برضو كده ربنا فوت فرصة انه لو كان بعت ايات حسية لسيدنا محمد كان الناس هتؤمن. يا عم الناس ما امنتش قبل كده
الايات الحسية ما بتجيبش نتيجة اوي زي ما الناس فاهمة كده. وبتجيب نتيجة بتخلي بيتقال على النبي آآ سحر ولقد اتينا موسى تسع ايات بينات فاسأل بني اسرائيل اذ جاءهم فقال له فرعون
اني لاظنك يا موسى مسحورا. فرعون بدل ما يؤمن اصر على الكفر وقال لموسى انت مسحور يعني اوتيت علم السحر وانت سحر بس سحر كبير  مية واتنين قال لقد علمت
ده سيدنا موسى بيرد عليه. قال لقد علمت علمت انت. فيها قراءة علمت برضو قال لقد علمت يا فرعون ما انزل هؤلاء الا رب السماوات والارض بصائر واني لاظنك يا فرعون مثبورا
سيدنا موسى قال له انت فاهم كويس وعارف كويس ان هذه الايات لم ينزلها الا رب السماوات والارض. بلا سحر بلا كلام  اياك بصائر تفتح عين اللي ما بيشوفش واضحة جدا في سورة النمل ربنا بيقول وجحدوا بها
يعني هم في انفسهم موقنين من عند ربنا. لكن برضه بيجحدوا الايجو العند اكتر الناس يا جماعة فهمت الاسلام هم الكفار نفسهم يعني ابو لهب وابو جهل فهمه كويس جدا
يعني ايه لا اله الا الله محمد رسول الله فاهمين قوي من اول يوم. لكن ما كانوش مستعدين يحرروا العبيد. يحرروا المرأة ويدوها حريتها. ويتنازلوا عن مكاسبهم السياسية والاقتصادية والاجتماعية الظالمة
فعشان الشهوات رفضوا اللي هم مستيقنين من صحته واني لاظنك يا فرعون مثبورا يعني ملعون مبعد عن رحمة ربنا. لانك شايف الحق وبرضو بتضحك اقرا مية وتلاتة معك فاراد ان يستفزهم من الارض فاغرقناه ومن معه جميعا. فرعون حب انه يستفز بني اسرائيل من الارض اي من البلد
هي مصر يخرجوا بس يستفزوهم عشان هم اللي يخرجوا يستفز يعني يحثهم على الخروج. ولم ترد القرآن الا في تلات مواضع الاستفزاز التلات مواضع كلهم في سورة الاسراء ركز بقى في موضوع الاستفزاز ده
الاية اربعة وستين ارجع للاية اربعة وستين الاية اربعة وستين ربنا بيكلم الشيطان بيقول له ايه اربعة وستين واستفزز من استطعت منهم بصوتك واجلب عليهم بخيرك ورشدك يبقى الشيطان بيستفز الناس عشان يقوموا يخفوا ويقوموا
يعملوا الحرام ستة وسبعين هات ستة وسبعين كفار قريش وهم يريدون اخراج النبي محمد عليه الصلاة والسلام من مكة. ربنا بيقول له وان كادوا ليستفزونك من الارض ليخرجوك منها واذا لا يلبثون خلافك الا قليلا
هات بقى مية وتلاتة. فرعون بيستفز المؤمنين عشان يخرجوا من مصر. بالتالي دايما وردت كلمة الاستفزاز في سياق سلبي جدا ومن الكفار من الكفار او من الشيطان فكر بقى في وقع هذا الكلام على النبي عليه الصلاة والسلام
قبل الهجرة بسنة ونص وهو مضغوط عليه جدا هو والصحابة واوبشن مسألة الهجرة اقتراح مطروح وبالفعل معزم الصحابة هاجروا اصلا على قارة تانية افريقيا. راحوا للحبشة الدنيا مولعة فشوف بقى لما ينزل له الصورة دي فيها كلمة استفزز تلات مرات بتربط له بين استفزاز الشيطان اللي بيعمل كده ده الشيطان
واستفزاز فرعون للمؤمنين من بني اسرائيل. اللي انتهى بهلاك فرعون ونجاة موسى وبني اسرائيل  يربط بين دول وبين استفزاز قريش للنبي. عليه الصلاة والسلام. وان كادوا ليستفزونك يا محمد من الارض ليخرجوك منها. واذا لا
خلافك الا قليلا. يبقى دي بشرى للنبي محمد صلى الله عليه وسلم بانه منصور على قريش باذن الله وفي وقت استضعاف شديد جدا الكلام ده بينزل استضعاف شديد لا يمكن انسان يتصور بالمقاييس المادية ان المجموعة المستضعفة المشتتة بين قارتين دول
هتنتصر وقريبا لا يمكن حد يتخيل استضعاف شديد جدا بيقتلوا بيذبحوا بيعذبوا وبينفوا في منافي الارض ولا يمكن حد كان يتخيل بمقاييس الدنيا ان دول هينتصروا ابدا. اقرا مية واربعة
اقرا مية واربعة. وقلنا من بعده لبني اسرائيل اسكنوا الارض فاذا جاء وعد الاخرة جئنا بكم لفيفا. بعد كده ربنا اسكن بني اسرائيل في كل انحاء الارض. اسكنوا الارض كل الارض بقى
مقسمين هم في الارض لغاية ما يحين وعد الافساد الثانية في ارض فلسطين هيأتي بهم لفيفا من كل انحاء العالم ارجع للايات اربعة وخمسة وستة من هذه السورة. اتفرج على الفيديو بتاعها تلاقي ازن كان الفيديو التاني. وافتكر الافسادتين اللي هيعملوها
والتفاسير المختلفة اللي اتكلمنا فيها عشان ما اعيدش الموضوع كله تاني. ودور المسلمين في انهاء الافسادة الاخيرة متوقفون الليلة بازن الله. خلاص احنا تقريبا ان شاء الله هنخلص الاسراء بكرة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا
اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على
كتابك وعلى محبتك. والتقت يا ربنا على طاعتك. وتوحدت على دعوتك. وتعاهدت على نصرة شريعة فوثق اللهم رابطتها وادم مدها واهدها سبلها واملأها بنورك الذي لا يخبو واشرح صدورها بفيض الايمان
بك وجميل التوكل عليك. واحيها يا ربنا بمعرفتك. وامتها على الشهادة في سبيلك انك نعم المولى ونعم النصير. والسلام عليكم ورحمة الله وبركاته. نراكم غدا باذن الله نكون من اهل الدنيا

