السلام عليكم ورحمة الله وبركاته. اهلا بحضراتكم في المقطع رقم ستمية اتنين وعشرين من مقاطع حظر التجول والحلقة الثانية والاخيرة باذن الله من حلقات تدبر سورة عبس ارجو من حضراتكم تجيبوا المصاحف
وافتح معي صورة عبس ازن الصورة رقم تمانين تدبرنا امبارح اول عشر ايات في سورة عبس وشفنا فيهم ان ربنا سبحانه وتعالى بيأمر النبي صلى الله عليه وسلم انه يعطي
اهتمامه الاكبر للمقبلين على العلم وليس للمعرضين عن العلم وعن الدين ليس للمعرضين المتكبرين لمجرد انهم اقوياء او اغنياء املا في ان هدايتهم دي تعطي قوة للاسلام فربنا بيعطي امر للنبي انه يعطي الاهتمام الاكبر
المؤمنين وللناس المقبلة على العلم وعلى الدين اقرا معي بقى اول حداشر اية هم اول عشر ايات اللي تدبرناهم امبارح وناخد الاية الحداشر ونبدأ نتدبرها على طول اعوذ بالله السميع العليم
من الشيطان الرجيم بسم الله الرحمن الرحيم عبس وتولى ان جاءه الاعمى. وما يدريك لعله يزكى. او يذكر فتنفعه الذكرى اما من استغنى فانت له تصدى. وما عليك الا يزكى
واما من جاءك يسعى وهو يخشى فانت عنه تلهى كلا انها تذكرة كلا حرف زجر وابطال يعني ربنا بيقول النبي عليه الصلاة والسلام ما يحصلش كده تاني اللي فات ده ما يحصلش تاني. ده بيورينا جدية المسألة بالنسبة لربنا
المسألة مهمة جدا انها تذكرة انا مع التفسير اللي يرى انها تلحق بالايات اللي بعدها يعني هو كلا يعني ده ما يحصلش تاني انها تذكرة دي تلحق بالايات التالية بقى. ليه
النبي عليه الصلاة والسلام قبل ما يأتيه ابن ام مكتوم كان قاعد بيكلم الوليد بن المغيرة وابو جهل واللي معهم. وبيعظهم وبيقنعهم بالاسلام وبعقائد الاسلام ومنها البعث بعد الموت وهم يقولوا ده اساطير الاولين
يعني خرافات قديمة القرآن بيرد عليهم ويقول ايه بقى ؟ اقرا معي كده كلا انها تذكرة. فمن شاء ذكره في صحف مكرمة مرفوعة مطهرة بايدي سفرة كرام بررة قتل الانسان ما اكفره
انها تذكرة هذا الكلام اللي تكلم به محمد هو تذكرة ولا يوجد اكراه في الدين. لا اكراه في الدين. لا اكراه ان الناس تأخذ به. فمن شاء ذكره اللي عايز ياخد بهذا الكلام يستفيد من هذه التذكرة يستفيد
في صحف مكرمة هذه التذكرة هي نفسها التذكرة اللي ربنا ارسلها قبل ذلك. هذه التذكرة موجودة في كل كتب ربنا كل الكتب كل الصحف القرآن الانجيل التوراة الصحف ابراهيم صحف موسى
هذه الصحف مكرمة لان الله كرمها واعتنى بها مرفوعة مطهرة. وهي مرفوعة مرفوعة لانها عالية المقام هي كتب من العالم العلوي. كلام الله الذي ينزل على العالم من خارج العالم
مرفوعة مطهرة طهرها الله من الخبث. طهرها الله من الكذب ليس فيها الا كل خير كل عظة اذا آآ لو الانسان اتبعها ينصلح حياته ومجتمعه مرفوعة مطهرة بايدي سفرة كرام بررة
هذه الصحف وصلت للناس بايدي سفرة جمع سفير المقصود بهم الملائكة والانبياء والرسل. وربما ايضا الدعاة اللي وصلوا كلمة الله الى الناس في كل مكان. في الجبال في المرتفعات في
غابات في الجزر بايدي سفرة. دول سفراء الله كرام بررة الكرام الملائكة وصفوا في سورة الانفطار اه كراما كاتبين يبقى كرام بررة قالوا الكرام هم الملائكة والبررة جمع بر هو الانسان التقي
من الانبياء من الدعاة اللي وصلوا كلمة الله للناس في كل مكان ومع ذلك الانسان بخيبته ياخد القرار الغلط ويترك هذه الصحف ويكفر بها ويكذب الكرام البررة قتل الانسان ما اكفره
قلنا قبل كده انه قتل تعبير للتعجب من حسن الحال يعني لما لعيب يجيب جون في اخر دقيقة في المباراة ويقلب النتيجة من تعادل الى آآ فوز الجمهور يفرح ويقف ويقول يخرب عقله
هم مش قاصدين يدعوا عليه؟ العرب يقولوا ثكلته امه برضو مش قاصدين يدعوا عليه. دي معناها ربنا يوفقه. برافو عليك بس هم ما يقصدوش يدعوا عليه. هم اللي يقصدوه ان هذا الانسان
عمل حاجة مميزة جدا لدرجة انه يتحسد وادي احنا بنحسده اهو ثكلته امه. قاتله الله. قتل. قتل يعني قاتله الله آآ اه يخرب يخرب مخه! يخرب بيته! الكلام اللي هو بيتقال دلوقتي ده! ده معناه لما لما يتقال لما حد يعمل حاجة كويسة او صح اوي! معنى كده! يا اما
بالعكس يا اما معناها التهكم عليه. لو واحد عمل خد قرار في منتهى الغباء اللي هو اي حد بيفهم ما يعملش كده يوم الناس تتريق عليه. يخرب عقله. شاطر قوي
يقصدوا العكس يعني اللي عمله ده غلط جدا في منتهى الغباء. اخد القرار الخاطئ جدا. زي ما في سورة المدثر فقتل كيف قدر ثم قتل؟ كيف قدر؟ ده امتى؟ ده عمل كده امتى؟ بعد ما نظر وعبس وبصر يعني قعد يفكر
يفكر يفكر وفي الاخر خد القرار الغلط فقتل كيف قدر يعني برافو عليه. ازاي يختار الاختيار الغلط ده؟ هي نفس الكلام. قتل الانسان  ما اكفر بدل ما يؤمن راح كفر
يبقى الانسان بترك هذه التذكرة المفيدة اللي تصلح حاله وحال مجتمعه ونازلة بقى في صحف مكرمة مرفوعة مطهرة بايدي سفرة كرام بررة يروح يكفر ياه ما اكثره ايه الكفر ده
ما بيفكرش ده ولا ايه؟ من اي شيء خلقه من نطفة خلقه فقدره ثم السبيل يسره ثم اماته فاقبره. ثم اذا شاء انشره. يعني ايه الغريب بقى ركز معي الانسان لما يفكر ما هو هم بينكروا ايه في ده
بينكروا النشور بينكروا البعث اللي هو اخر حاجة ربنا بيقول له ركز معه بص انا هاقول لك هاكلمك بالقرآن من غير من غير ما اشرح دلوقتي من اي شيء خلقه؟ من نطفة خلقه فقدره
ثم السبيل يسره. ثم اماته فاقبره ثم اذا شاء انشره وصلت يعني ازاي الانسان يكفر؟ هو ما شفش اتخلق من ايه من اي شيء خلقه؟ معي الاية تمنتاشر من اي شيء خلقه؟
هو اتخلق من ايه ما شافش ما يبوظش  خلي بالك يبص الاول في نفسه جسمه روحه عقله هذه الاجهزة المعقدة جدا بتاعة الجسم العقل يعمل بطريقة في منتهى التعقيد. كل ده ايه بقى
من اي شيء خلقه؟ من نطفة خلقه فقدره نقطة من مني الرجل ما بيتشافش خلق اهو من ده من نطفة من نطفة خلقه فقدر قدر له رزقه طعام وشراب وعلم وسعادة وشقاء. كل ده قدره بعد ما خلقه من نطفة ابيه
وهو فين ؟ في بطن امه اسمع بقى ثم السبيل يسره ثم اماته فاخبره ثم ربنا يسر له الخروج من بطن امه ثم ادخلوا القبر بعد ان مات. السبيل هنا
يعني المكان الذي تلد منه الام طفلها بعض المفسرين قالوا ثم السبيل يسره. يعني ربنا يسر له سبيل الايمان لكن لو تلاحز الاية اللي قبلها عن الخلق في الرحم من نطفة خلقه فقدره
الخلق في الرحم. والاية اللي بعدها ثم اماته فاخبره يبقى اللي قبلها اتخلق في الرحم واللي بعدها ده مات ودخل القبر يبقى اللي في الوسط دلوقتي هو في الدنيا. ثم السبيل يسره يعني ربنا يسر له طريق
الخروج الى الدنيا الله طب ما هي كلمة السبيل يعني الطريق الى الله لأ مش لازم. ايه رأيك بقى من نواقض الوضوء ايه خروج شيء من احد السبيلين شفت بقى الانسان كل انسان عنده سبيلين. سبيل لخروج البول سبيل لخروج الغائط. ثم السبيل يسره يعني ربنا يسر له انه
تولد من هذا المكان في الام يا جماعة ده في حد زاته بيخليك تقف هنا وتشوف معجزة الولادة طفل يخرج وزنه تلاتة كيلو من هذا المكان الضيق ده الراجل لما بتنزل حصوة من الكلى
حجمها قد ذرة الرمل بس حصوة في الكيك عبارة عن زرة رمل وهي خارجة الام رهيبة وصوته بيجيب اخر الشارع. امال مراتك تعمل ايه وهي بتخلف يخرج منها عيل عنده اتنين كيلو ونص وتلاتة كيلو
مين اللي يسر هذا الخروج ده ؟ ده معجزة من عند ربنا. ثم السبيل يسره الله بايده كل شيء خرجوا الدنيا على طول ثم اماته فاقبره وبعدين بعدها بعد ما اتولد اماته. اماته فورا بعد الولادة او بعد تسعين سنة
ثم تفيد التراخي. في فترة حياة بقى قد ايه ما نعرفش. قصرت آآ طالت ما نعرفش ايا كانت لكن احنا بنشوف دلوقتي المراحل اللي بيمر فيها البني ادم  ثم اماته الفاء تفيد السرعة فاقبره فادخله القبر المظلم
كما كان من قبل في رحم امه المظلم اظن بقى الموضوع واضح ثم اذا شاء انشر ولما ربنا يشاء هيعيد خلقه مرة اخرى ويخرجه من الارض ايه الغريب؟ ايه اللي مخليهم ما يؤمنوش بدي بس
يعني بيقول ربنا بيقول للبني ادم شف رحلة الانسان كلها ملخصة في السطر من حيوان منوي ربنا خلقه في الرجل الى جنين ربنا خلقه في رحم الام. الى انسان ربنا خرجه على الارض الى ميت في بطن الارض ثم انسان مرة اخرى
على ضهر الارض تاني لما ربنا يشاء. ايه يعني؟ ايه الغريب يعني يلا بقى تلاتة وعشرين كلا لما يقضي ما امره. الاية دي اشكلت على كثير من المفسرين لما تلاقي يقول لك اية مشكل مشكل يعني اشكلت يعني عملت مشكلة للمفسرين
طلعوا فيها تفسيرين مختلفين لكن احنا النهاردة بعد ما تدبرنا مع بعض ثلثي القرآن وجدنا انه طالما التفسيرين مش متناقضين فلا يوجد ما يمنع ان الله سبحانه وتعالى يقصد المعنيين. بجملة واحدة لكن يقصد المعنيين
خليني اوريكم معنيين. اول معنى ربنا قال في الاية سبعتاشر ايه قتل الانسان ما اكفره يعني الانسان اللي بيكفر بالبعث لم يكفر بخلقه في رحم امه طبعا. هو عارف ولا كفر بخروجه من بطن امه
ولا كفر بموته ولا كفر بدخوله القبر. ليه؟ لانها كلها اشياء حدثت امام عين الانسان ولم يكذبها الانسان اللي كذب بالبعث كذب لانه لم يرى البعث ومش معنى انه لم يراه
انه لن يحدث امال ايه كلا لما يقضي ما امره لأ طبعا معناها ان كل ما في الموضوع ان الله لم يقضي بحدوث امره بعد اللي هو البعث لما يقضي الله ما امره
ده كل ما في الموضوع فالانسان كفر بدي لان لسة ربنا لم يقضي حدوث هذا الامر. بس لكنه هيحصل فالانسان مصدق اللي شافه بيحصل وبيكذب اللي لسة هيحصل في المستقبل
واضحة طيب. تفسير جميل معنى جميل ماشي مع سياق الصورة تماما. التفسير الاخر والمعنى الاخر انه اللي لم يقضي هو الكافر. مش الله. يعني ايه بقى كلا لما يقضي ما امره يعني بالرغم من كل مظاهر قدرة الله على الانسان ما زال الكافر لا يقضي
اوامر الله له لما يقضي الانسان الكافر ما امره الله به رأى بنفسه انه خلق من نطفة في الرجل. ثم جنين في رحم امه. ثم انسان بيمشي على الارض. ثم ميت بيدخل القبر. وبرضه مش بيقضي ما امره الله
وبه ايه اللي ربنا امره به انه يؤمن ويعمل الصالحات. برضو مش راضي يؤمن انه سيبعث مع ان اللي بيأمره بالايمان هو اللي خلقه في كل هذه المراحل اذا الايمان قرار
ودي بقى نقطة فلسفية مهمة جدا. بيضيع بسببها ناس اوعوا حد يفتكر انه لما الانسان يكفر بيبقى غصب عنه لانه مش مقتنع لأ  الايمان والكفر قرار. الانسان بياخده ، انا لو قلت لك فيه نقطة ماية بتتجمع على السقف فوق راسك وهتقع
ثواني يا ثانية يا اثنين يا ثلاثة قوم بسرعة انت تملك القرار انك تصدقني او ما تصدقنيش انت تملك القرار انك تؤمن بكلامي او تكفر به وربنا اعطانا كل وسائل التصديق
ارسل رسل محترمين معروفين في اقوامهم بالصدق ارسل معهم معجزات. خلق في الكون ايات تجعل الانسان العاقل يصدق الوحي ازاي ؟ اقرا من اربعة وعشرين لاتنين وتلاتين فلينظر الانسان الى طعامه
ان الماء صبا ثم شققنا الارض شقا فانبتنا فيها حبا وعنبا وقبا وزيتونا ونخلا وحدائق غلبا وفاكهة فتوا وابى متاعا لكم ولانعامكم فلينظر هنا معناها فليتفكر فلينظر يعني فليتأمل فلينظر الانسان الى طعامه
تعالوا نعمل ده واجب علينا مش اول ما يتحط لك الاكل قدامك تقوم وواكل الطبق كله لأ تعال تبص في الاكل بتاعنا شوية ونفكر على ما يبرد قبل ما ناكله نفكر جه ازاي
فلينظر الانسان الى طعامه. اقعد بص في طبقك ما كانش هيبقى موجود فيه اي حاجة لا اخضر ولا لحمة ولا اي حاجة لو ما كانش ربنا نزل الماء فلينظر الانسان الى طعامه. البداية ان اصاب بنا الماء صبا
اول شيء تفكر فيه هو سبب الحياة على الارض. الماء. جه منين تبخر الماء ده الماء المالح تبخر في المحيط وطلع نظيف ترك الملح وطلع في حالة غازية بخار ماء
مين اللي عمل كده ربنا سبحانه وتعالى تجمع في شكل سحب فوق المحيطات جت الرياح دفعت السحاب من فوق المحيطات لفوق الارض اللي محتاجة. الماء لان السحب لو مطرت تاني في المحيط ما استفدناش حاجة. هيرجع الماء تاني
المحيط ماء مالح غير صالح للشرب ولا لسقيا الزرع ولا حاجة مين اللي ارسل الرياح؟ تدفع السحاب من فوق المحيطات لفوق الارض عشان لما تمطر تسقي النبات كل ده علشان ينتهي النبات في صورة
طبق فاصوليا قدامك وجنبه طبق سلطة وقبل شوربة خضار ثم شققنا الارض شقا ثم ربنا شق الارض. كل ده وانت قاعد لسة ما تاكلش. اقعد فكر في الاكل قدامك مين اللي نزل الماء وبالطريقة ديت؟ ومين اللي شق الارض جعل النبتة الصغيرة الضعيفة
قادرة على الخروج بين حبات الرمال. تدفع الحبات دي تقوم خارجة ربنا شق لها طريقها علشان ينتهي بها الحال في طبقك ثم شققنا الارض شقا. نفس الارض اللي بيقبر فيها الميت هي اللي بيخرج منها الحياة
فانبتنا فيها حبا اهم شيء بالنسبة للانسان في كل الزراعات دي الحب لان الحب بيخزن من مواسم الزراعة لمواسم اخرى طول العام يستخدم فيبقى فيه خبز على المائدة كل يوم حتى في
المواسم اللي ما فيش فيها زراعة القمح والشعير والذرة اطار غدا عشا كل يوم الحب بيخزن اهم حاجة والنهارده ما بقاش عيش بس. النهاردة بقى وبقى آآ مكرونة وبقى كل ده حب. هو ده الحب
وبنفس الماء ده اخرج الله للناس عنب حلو المذاق يحلوا بعد الاكل. وبرسيم وحشائش من النوع اللي بيتحش يطلع تاني. يتحش يطلع تاني عشان يأكله البهايم وعنبا وقضبا سمي قضبة لانه يقضب فينمو مرة اخرى. يقبض فينمو مرة اخرى زي البرسيم كده. الانسان بالمنجل
آآ يتحش يحشوه يطلع عارفين انتم علامة الشيوعية عبارة عن منجل وشاكوش. ما هو الشيوعية كانت عن العمال. الفلاحين والعمال. الفلاح الشعار بتاعه المنجل. المنجل المدور ده بيحش شو به الحشائش والبرسيم عشان تتحط للبهائم. وترجع تطلع تاني
ففي انواع من النباتات تتحش تطلع تتحش اسمها قبة وزيتون بنعصر منه زيت الزتون ونخل بناخد منه التمر وزيتونا ونخلا والزيتون والنخل دول شجرتين معمرتين. لا تخلو منهما مائدة الرجل العربي او الانسان العربي ابدا
زيتون او زيت زتون او تمر ده على طول على مائدة العرب وحدائق غلبا اغلب يعني عنقه تخينة. اسد اغلب يعني عنقه قد كده. اسد شكله ادهد قد كده. وحدائق غلبة
حدائق اشجارها ضخمة الجذوع بتاعتها ضخمة جدا عكس النخل النخل رشيق وطويل ومش بيطلع منه فروع ملتفة. انما الحدائق غلبة بتدي معنى انها حدائق لاشجار تخينة لها فروع طويلة وملتفة بشكل مختلف عن عن منزر النخل
وفاكهة وابا كل انواع الفاكهة والاب هو ما ترعاه الاغنام كل ده متاعا لكم ولانعامكم ما قالش لكم وللانعام لأ لانعامكم يعني حتى لو ربنا عمل حاجة بياكلها الحيوان بس ما هو ده مصلحتك انت في النهاية ما انت اللي بتربي الحيوان
وبتشرب لبن الحيوان وبتاكل لحم الحيوان  صحيح احنا والحيوانات بنتشارك احيانا في بعض الحيوانات الفول بياكله الانسان هو الحيوان. البطيخ بياكله الثمرة ياكلها الانسان والقشر ياكله الحيوان كل الصحف دي
وكل الوعظ ده وكل مظاهر قدرة الله دي في خلق الانسان واطعام الانسان الاطعمة المختلفة. وبرضو الانسان مش راضي يسمع فاذا جاءت الصاخة الصاخة هي التي تصخ الاذان. الصخ هو صوت الطرق بالحديد على الحديد
فبيبقى الصوت عالي جدا يصم الاذان الناس كلها بتسكت وبتضطر تسمع الصيحة اللي سيبعث بعدها الناس من القبور صوتها عالي جدا هنا ربنا سماها صاخة التي تصخ الاذان ستجبر من كان
لا يريد ان يسمع ان يسمع ما كانش عايز يسمع كلام الله هيسمع الصاخة يومها يوم فزيع اقرا معي من اربعة وتلاتين يوم يفر المرء من اخيه وامه وابيه وصاحبته وبنيه
يومها الانسان هيفر من اخوه اللي بيحبه زي نفسه في الدنيا وهيفر من امه وابوه دائرة اقرب من الاخوة اللي شالوه ويفر من صاحبته ما قالش زوجته ممكن واحد يكون متجوز على كبر متجوز واحدة مسلا بقى يعني مسلا لسة متجوز قريب. الصاحبة هي شريكة العمر
يعني متجوزين من من صغرهم خلاص فضلت معه يعني رافقته طول حياته  وصاحبته واخيه. ودي دايرة اقرب حتى من دايرة الاب والام. هي دايرة الاسرة نفسها ولاده وزوجته دي دايرة اقرب
بشوف الدوائر عمالة تقترب كل شوية يوم يفر المرء من اخيه اللي بيحبه زي نفسه. وامه وابيه دايرة اقرب من دائرة الاخوة. وصاحبته وبنيه الدائرة اسرته وهي الصق دائرة بالانسان
هيفر منهم. كل دول هيفر منهم مش هيبقى طايق يساعد حد اللي هيجي يقول له ساعدني مش طايق حد لكل امرئ منهم يومئذ شأن يغنيه يومها كل انسان هيكون فيه اللي مكفيه
لا هالطيق تصنع ولادك ولا امك ولا زوجتك ولا ابوك ولا اخوك ولا حد  معي من تمانية وتلاتين وجوه يومئذ مسفرة ضاحكة مستبشرة ووجوهي يومئذ عليها غبرة ترهقها قترة اولئك هم الكفرة الفجرة
الوجوه بتاعة الناس هتبقى نوعين وجوه يومئذ مسفرة  يعني منورة مضيئة مسفرة ضاحكة مستبشرة بتضحك ومتفائلة وشوش منورة ومضيئة وبتضحك ومتفائلة. لان وجوه اهل الجنة اهل الجنة بتكون متفائلة انهم بيروا اشارات تطمئنهم ان حسابهم هيكون حساب يسير
ووجوه يومئذ عليها غبرة وجوه اخرى عليها غبار وتراب من كتر الوقوع والانكفاء على الوجه فالوش بيبقى كله تراب من كل حتة حالهم بلى ترهقها قترة على وشهم فيه باب اسود. هباب متهببة من كل حتة
اولئك هم الكفرة الفجرة. دول هم الكفرة. اللي كانوا في الدنيا فجرة. يعني شديد والعصيان والظلم اللهم اجعلنا من ذوي الوجوه المسفرة الضاحكة المستبشرة ولا تجعلنا من الكفرة الفجرة ذوي الوجوه
عليها غبرة ترهقها قطرة. اللي انا عملته ده اسمه ايه؟ اسمه تدبر قلبي. يا اللي فيكم ناس بتسمع وبرضه لحد دلوقتي ما شفتش دورة مفاتيح التدبر انا انصح الناس اللي ما شافتهاش تبدأ تتفرج عليها بالراحة. لانها مهمة جدا ولا تفهموا منها المفاتيح بتاعة التدبر اللي احنا بنستخدمها. وبذلك تم بفضل الله
تدبر سورة عبس وغدا باذن الله نبدأ سورة التكوير احب انوه انه يوم الثلاثاء في مؤتمر الترجمات بتاع القرآن الكريم المؤتمر باللغة الانجليزية اه عملت به بوست على الفيسبوك اللي عايز يسجل عندكم الزوم لينك هتخشوا على الزوم. انا ان شاء الله هشوف طريقة ان شاء الله بازن الله وهنطلع به على صفحة الفيسبوك بتاعتنا
اه اه يومها المحاضرة بتاعتنا او الدرس التدبر عشان ما نفوتش اي يوم. حيبقى بعد المؤتمر على طول هيبقى قصير هيبقى بقى ربع ساعة كده ولا حاجة ان شاء الله. فاللي فيكم ما يقدرش يقعد لغاية الساعة حداشر بالليل بتوقيت القاهرة وهيبقى الساعة آآ منتصف الليل بتوقيت
مكة فممكن ينام بقى وتاني يوم الصبح يشوف الحلقة او يستناها على الساعة هتبقى الساعة حلقتنا يوم التلات هتبقى حداشر مساء بتوقيت القاهرة بازن الله يعني هنأجل حوالي آآ ساعتين ونص. فمعلش انا اسف يعني
آآ ان شاء الله برضه يوم السبت آآ بالنهار انا لسة ما اعلنتش الموعد هنعمل حلقة لايف آآ هنتكلم فيها عن موضوع الشزوز لان الموضوع دوه عامل آآ ضجة جامدة جدا
للاسف الشديد انا عملت حلقتين في زكرى وعبرة من كزا سنة. حطيتهم تاني اليومين دول على الفيسبوك. الناس ما نعرفش ازاي. كتير من الناس يعني مش كل طبعا ما بيفهمش نقصد ايه
وبيفهم العكس بالظبط احيانا فشيء احياء مزعج جدا. فهنعمل حلقة ان شاء الله نوضح فيها المواقف. نوضح للناس المشكلة دي بتحصل ليه؟ وازاي الانسان نتفاداها ازاي الانسان يربي ولاده صح بحيس ما يطلعش عندهم المشاكل دي دي مشاكل نفسية
ندعوا ان شاء الله ونختم. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ. اللهم حبب اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبياءك ورسلك وعبادك الصالحين
اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك. وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب هموم
منى وهمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا  اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتاب
اه بك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي الهند وانصر من نصرهم واخذل من خذلهم وطهر
المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من
مريضا به او حاملا له فيلبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعة
طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك اليك واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير. والسلام
السلام عليكم ورحمة الله وبركاته. ونراكم غدا باذن الله في نفس هذا الموعد. ان كنا من اهل الدنيا
