السلام عليكم ورحمة الله وبركاته. اهلا بحضراتكم في المقطع رقم ستمية ستة واربعين من مقاطع حظر التجول والحلقة الاولى والاخيرة ان شاء الله من حلقات تدبر سورة الزلزلة. ارجو من حضراتكم تجيبوا المصاحف
الحقيقة صورة الزلزلة مختلف فيها تماما يعني تقريبا لا يوجد قول فصل هل هي مدنية ام مكية  بعض العلماء يرجح بشدة انها مكية لان اياتها قصيرة وموضوعاتها ذات مسحة مكية يعني في صميم العقيدة والكلام عن البعث
وانا الحقيقة تكونت عندي قناعة دلوقتي نتيجة التدبر ان ده اسلوب ضعيف جدا في الحكم على مكية او مدنية اي صورة وكأن الصور المدنية ما بتتكلمش في العقيدة مسلا خالص وده غير صحيح تماما يعني
بل المتوقع هو انه من ان الى اخر طالما ان الصور المدنية اصبحت بتتضمن الكلام في التشريع والقانون والمعاملات المالية انه من ان لاخر تنزل في المدينة صور لها المزحة المكية
بتركز على العقيدة تاني وترجع للروحانيات تاني. فالحقيقة ده مش دليل على انها يعني مكية خالص الحقيقة من قالوا انها مدنية قالوا انها نزلت في النصف الاول من الفترة المدنية
يعني في اول اربع خمس سنوات بعد الهجرة طيب هنعرف امتى مكية ولا مدنية؟ مش هنعرف مش هنتأكد خالص مش مهم نعرف اصلا المهم ان احنا ندرسها ونتدبرها وهناك معلومات كثيرة جدا متروكة في الاسلام غير واضحة
وكأن الله سبحانه وتعالى يرسل رسالة للانسان انك مش هتعرف كل حاجة وهناك اشياك اشياء لن يضرك الجهل ببعض تفاصيلها يعني ايه يعني خليك زكي ركز في اللي هينفعك انت هتسأل عن ايه يوم القيامة؟
هل انت يوم القيامة يتعمل لك امتحان وتتجاب ويتقال لك سورة الزلزلة والمكية او مدنية. طب صورة آآ البينة صورة مدنية ونزلت انت فاكر الامتحان كده يوم القيامة؟ لا ده الامتحان الشفوي بتاع الجامعة
انما يوم القيامة انت مش هتسأل في الحاجات دي. انت هتسأل سورة الزلزلة قرأتها فهمتها؟ اه دبرتها؟ اه طب غيرت فيك ايه هو ده اللي هتسأل عليه. فخليك زكي الحاجة اللي تجد ان العلماء مختلفين فيها ومش قادرين يوصلوا لحل. هي اصلا تبقى مش مهمة مش هتأثر في حياتك حاجة. سواء مدنية او مكية
دي حاجة سورة الزلزلة تمن ايات ترتيبها في المصحف العثماني رقم تسعة وتسعين صورة البيان على طول لكن اللي قالوا انها مدنية قالوا انها نزلت قبل سورة البينة بكتير يمكن بسنة او بسنتين
اسمائها صورة الزلزلة وهو الاسم الاشهر والمستخدم في المصاحف. وده لان الموضوع بتاعها هو الزلزلة رغم ان الكلمة نفسها لم ترد في الصورة. يعني ما فيش كلمة زلزلة في الصورة
سورة اذا زلزلت الارض زلزالها. وده الاسم الوارد في السنة في حديث رواه عمرو ابن العاص رضي الله عنه وارضاه ان النبي صلى الله عليه وسلم اقرأ احد الصحابة لما طلب منه انه يقرئه سورة جامعة يعني شاملة ومفيدة. فاقرأه رسول الله صلى الله عليه وسلم اذا زلزلت
الارض زلزالها وردت كده. يعني عمرو بن العاص قال الاسم ده على ان هو ده اسم السورة اللي هي اول ايه؟ اول اية وحتى باقي الحديس يعني حتى اتى على اخرها من يعمل مثقال ذرة خيرا يره ومن يعمل مثقال ذرة شرا يره. فقال الرجل والذي بعثك
حق ما ابالي الا ازيد عليها حتى القى الله يعني الاية شاملة والاية مفيدة والاية مؤثرة فيعني لو ما نزلش قرآن تاني لو ما لو ما اتعلمتش قرآن غير الاية دي لغاية ما القى الله انا بالنسبة لي شايف ان ده كده يعني كفاية
سورة اذا زلزلت الارض بدون كلمة زلزالة وده اسم استخدمه ابن عباس رضي الله عنه لما تكلم عن السور المكية والمدنية وعدها بين السور المدنية يعني ابن عباس ترجمان القرآن زي ما وصفه النبي عليه الصلاة والسلام يرى انها صورة مدنية
وهناك اسم اخر صورة اذا زلزلت بس وده جه فيه كلام بعض الصحابة عن عبدالله بن عمرو. عبدالله بن عمرو بن عبدالله بن عمرو بن العاص ده كان من علماء القرآن برضه
قال عبدالله بن عمرو رضي الله عنهما نزلت اذا زلزلت وابو بكر قاعد فبكى ده مذكور الحديد ده في كتاب اسباب النزول الواحدي وورد في بعض يعني في كلام بعض المفسرين اسماء تانية زي مسلا سورة الزلزال وسورة زلزلت
لها اسماء كتيرة كلها بتدور حوالين اذا زلزلت الارض زلزالة  اعوذ بالله السميع العليم من الشيطان الرجيم. بسم الله الرحمن الرحيم اذا زلزلت الارض زلزالها واخرجت الارض اثقالها وقال   يومئذ يصدر الناس اشتاتا ليروا اعمالهم
فمن يعمل مثقال ذرة خيرا يره ومن يعمل مثقال ذرة شرا يره احنا تدبرنا امبارح سورة البينة وشفنا ان ربنا سبحانه وتعالى قسم الناس اللي اه ذكرت اه في البينة في نهاية السورة الى فريقين
قلنا ان البينة هي ايه ايه هي البينة رسول من الله يتلو صحفا مطهرة فيها كتب قيمة. الرسول والقرآن الكريم دي البينة الرسالة والرسول هي دي البينة سورة البينة قسمت بقى
الناس في النهاية الى فريقين. فريق في النار وفريق في جنات عدن تجري من تحتها الانهار خالدين فيها ابدا فقد ان القارئ يسأل وهو بيتدبر متى هذا يا ربي؟ امتى بقى
يعني احنا شايفين اللي امنوا وعملوا الصالحات معزمهم بيعانوا في الدنيا وتأتي الاجابة على السؤال سريعا بعد البينة اقرأ معي كده اخر تلات ايات في البينة واوصلهم باول الزلزلة دون بسملة ولا دي طريقة من طرق التدبر وهي
من قراءات القرآن الكريم اصلا بدك توصل الصور بدون بسملة يقرا معي ابتداء من الاية ستة في سورة البينة  ان الذين كفروا من اهل الكتاب والمشركين في نار جهنم خالدين فيها. اولئك هم
هم شر البرية ان الذين امنوا وعملوا الصالحات اولئك هم خير البرية جزاؤهم جزاؤهم عند ربهم جنات عدن تجري من تحتها الانهار خالدين فيها ابدا رضي الله عنهم ورضوا عنه
ذلك لمن خشي ربه اذا زلزلت الارض زلزالها واخرجت الارض اثقالها. وقال الانسان ما لها يومئذ تحدث اخبارها. بان ربك او حالها فهمنا بقى؟ يبقى ارجو ان احنا نكون شفنا الاتصال بين الصورتين عامل ازاي
اتصال مزهل يعني مع انهم ما نزلوش ورا بعض يعني حتى من قالوا ان الزلزلة مدنية قالوا انها نزلت قبل البينة بكتير يعني بحوالي سنة او سنتين ترتيب سور القرآن
واحنا بنتدبر اعتقد منكم ناس شافت معي قد ايه هو مذهل لان هو مش الترتيب اللي نزل به. لكن الترتيب ده لما لما وضع كده في القرآن لان ده ترتيب النزول ان كل صورة بتسلم اللي بعدها
اقروا بقى معي اول اية في سورة الزلزلة اذا زلزلت الارض زلزالها بيلفت نزري حاجتين بناء فعل الزلزلة للمجهول واضافة الارض للزلزال. زلزالها  كان ممكن ربنا يقول اذا زلزل الله الارض
هو بنى الفعل للمجهول وشال الفاعل اللي هو الله. فبقى اذا زلزلت مبني المجهول. اذا زلزلت الارض  عشان ربنا يركز كل تصورك وفكرك في موضوع معين ما يشتتكش باشياء اخرى كتيرة في الاية
مسلا ربنا قال في سورة النساء وخلق الانسان ضعيفا وكان ربنا قال وخلق الله الانسان ضعيفا. كنت هتركز في ان الله هو خالق الانسان. وكأن هي دي ايه الرسالة اللي في الاية مع ان الرسالة اللي في الاية اللي الاية عايزة توصلها لك ان الانسان مخلوق ضعيف بطبيعته
عشان ربنا يجعلك تركز في موضوع الضعف اللي هو المقصود من الاية شال اي موضوعات تانية ممكن تشتتك دلوقتي فما قالش وخلق الله الانسان ضعيفا. قال لك وخلق الانسان ضعيفا. ركز بقى في الحتة دي. في دي
عشان زهنك ما يتشتتش بموضوع اخر. تعال نركز بقى نشوف ده في الاية الاولى اذا زلزل الله الارض يبقى هتركز في ان ربنا هو اللي هيزلزل الارض لأ احنا عايزينك تركز في الزلزال
اذا زلزلت الارض. يبقى التركيز على الزلزال الفاعل اكيد هو الله. امال هيبقى مين المعنى مفهوم بدون ذكره اصلا وخلق الانسان ضعيف الفعل معروف مين خلاص اذا زلزلت الارض زلزالها
ربنا اضاف الارض للزلزال ممكن يقول اذا زلزلت الارض زلزالا زلزال لها الضمير الهاء ده يعود على الارض زلزالها زي ما يكونش يعني الارض ما شافتش زلازل قبل كده. وده الزلزال بتاع الارض. اكن الارض ما لهاش غير زلزال واحد يعني
الارض في تاريخها شهدت ملايين الزلازل فلما ركن لما واحد يقول لك ايه واحد عنده عشر اولاد واحد منهم يبقى زكي قوي وقوي قوي قوي وشاطر قوي وكل عبقري بيقول لك ده ابني. هو ده ابني. يعني ايه هو ده ابني؟ ما انت عندك تسع عيال تانيين
هو بيقول لك الابن ده مميز جدا بيضيفوا له زلزالها معناه انه زلزال ما حصلش قبل كده ولا هيحصل بعد كده ده الزلزال بجد يا زلزال الارض كأن اللي فات كله ما كانتش زلازل
كانت زغزغة اذا زلزلت الارض زلزالة لان الارض كانت منتزرة زلزال محدد هو اللي يستحق اسم الزلزال هو اللي يستحق انه ينسب يقول لك هو ده زلزال الارض غير كده
ما اسمهاش زلازل اصلا غير كده زي ما قلنا ايه شوية كده ايه  جيلي بيتهز كده اقرأ بقى معي الاية اتنين واخرجت الارض اثقالها ومين اللي هيخرج ما في باطن الارض بالزلزال
ربنا سبحانه وتعالى طب ليه ربنا نسب الفعل الاخراج للارض نفسها واخرجت الارض اثقالها هي الارض اللي هتخرج اثقالها ولا ربنا هيخرج من الارض اثقالها؟ طبعا ربنا هيخرج من الارض اثقال لكن
الاية الاولى ربنا هو اللي يزلزل فبنى الفعل للمجهول ولم يذكر اسم لفظ الجلالة في الايه ؟ آآ آآ اسم الله في في الاية ولما ربنا هو اللي يخرج من الارض اثقالها
ينسب الفعل للارض نفسها ليه هنا القرآن بدأ يعمل عملية تصوير الارض اللي هي جماد ثابت يعني كلمة ارض افكرك بالثبات جماد بدأت تشخصا وكأنها بقت شخص شخص بقى بتخرج اثقال
وبعد كده هتشوف اية هتحدث اخبار وبعد كده هي هتحدد الاخبار دي لانها خدت الاذن من ربنا لما اوحى لها. فهو كأن الارض تحولت الى شخص بيتحرك قدامك بيعمل حاجات بيخرج بيتكلم بيخبر
بشوف التصوير الفني وعشان كده قلت لكم قبل كده اللي عاوز يستمتع بخاصية التصوير الفني في القرآن انصحه بالكتاب اللي اسمه كده. التصوير الفني في القرآن الكاتب المسرحي سيد قطب اللي كان قدوة
محفوظ ده من بق نجيب محفوظ الفيديو موجود سيد قطب كتب بريشة الفنان عن اساليب القرآن في تصوير المشاهد ازاي الاية بتتحول وكأنها مسرحية قدامك على خشبة المسرح والاشخاص بتوعها يبقوا الشمس والقمر والارض والسماء بيتحركوا
بيتكلموا بيشعروا شيء عجيب واخرجت الارض اثقالها الزلزال القوي اللي الارض منتظراها هتخرج الارض الاشياء اللي جواها ذهب كنوز اثار مدفونة بترول اجساد ناس مدفونة اخرجت الارض اثقلها الحاجات اللي مثقلة الارض
كل ما هو تحت الارض هيخرج شف الكلمة نفسها كلمة زلزال بتهزك ازاي اذا زلزلت الارض زلزالها واخرجت الارض اثقالها. كلمة زلزلة بتزلزل يعني بص حتى على الرسم بتاع كلمة
زلزلة اجيب لكم كده الايه الاية اللي قبلها مسلا بص الزين اسمها ازاي. حرف الزاي. نازل لتحت خالص ثم اللام طالع لفوق خالص. ثم زي تاني نازل لتحت خالص. ثم لام تاني طالع لفوق خالص
الكلمة نفسها بالتكرار اللي فيها زلزل الناس دا بتمخمضك بتهزك الانجليزي الكويت شيك لا رسم الكلمة ولا صوتها بيوحي بمعناها انما في في اللغة العربية رسم الكلمة وصوتها اوحى بمعناها زلزل
كلمة زل يعني وقع اتزحلق وقع اتزحلق وقام وراح واقع اتزحلق تاني فبتديك الاحساس بتاع الايه بتاع الهزة اول سورة الحج وصف رهيب لهذا الزلزال اللي سيحدث عند قيام الساعة
اول سورة الحج. يا ايها الناس اتقوا ربكم ان زلزلة الساعة شيء عظيم يوم ترونها تذهل كل مرضعة عما ارضعت وطابع كل ذات حمل حملها. وترى الناس سكارى وما هم بسكارى ولكن عذاب الله شديد
يا رب سلم يقرا الاية اتنين والاية تلاتة معي بقى في سورة الزلزلة واخرجت الارض اثقالها. وقال الانسان ما له الانسان اللي هيكون حي وقتها عجب الارض مالها دليل ان هذا الزلزال لم يرى الانسان مثله ابدا
واضح ان هذا الزلزال هو بداية قيام الساعة خلي بالك انه لما يحصل زلزال اول حاجة الناس بتقولها ايه ؟ زلزال ما حدش بيقول لك هي الارض ما لها لأ زلزال زلزال صح؟
لكن الزلزال ده من شدته الناس هتقول هي فيه ايه ؟ يعني الناس مش هتقول ده زلزال. اصل ده مش زلزال عادي زلزال شديد جدا ثم يتوقف ثم الدكة تكة
سورة الحاقة وحملت الارض والجبال فدكتا دكة واحدة فيومئذ وقعت الواقعة زلزال شديد جدا اللواء على المباني يوقع كل حاجة بتقع. ومرة واحدة الارض والجبال تتشال وتقوم مدكوكة تدك جامدة جدا
كل حاجة تتفتفت خلاص   سورة الفجر كلا اذا دكت الارض دكا دكا دكا دكا يعني دكا شديدا كبره تكبيرا تكبير عزيم ضربه ضربا يعني ضرب مبرح دكا دكة يعني دكة شديدة لكنها دكة واحدة
زي ما جه في سورة الواقعة خلوا بالكم يا جماعة الناس اللي بتفتح الميكروفون الله يخليكم ايناس ميكروفونك مفتوح ارجو تقفليه فواضح ان الزلزلة هي بداية قيام الساعة احنا دلوقتي في مشهد بداية قيام الساعة
اذا زلزلت الارض زلزالها واخرجت الارض اثقالها. وقال الانسان ما لها يومئذ تحدث اخبارها بان ربك اوحى لها ورد في الترمذي الحديث الصحيح عن ابي هريرة رضي الله عنه وارضاه
قال قرأ رسول الله صلى الله عليه وسلم يومئذ تحدث اخبارها سيدنا ابو هريرة بيحكي ان النبي عليه الصلاة والسلام وهو بيقرا الاية اربعة دي يومئذ تحدث اخبارها قال ايه
اتدرون ما اخبارها ايه هي اخبارها اللي هتقولها الارض؟ قالوا الله ورسوله اعلم. فيه ناس يقول لك ايه الله ورسوله الله اعلم بس ما هو الله اعلم بس احنا هنعرف مين ؟ احنا ما بنكلمش ربنا
لكن هنعرف ربنا هيخبرنا من خلال رسوله اذا اذا اخبرنا فالله ورسوله اعلم. فربنا هيخبرنا عن طريق الرسول قال فان اخبارها ان تشهد كل عبد اوأمه بما عمل على ظهرها
تقول عملت كذا وكذا في يوم كذا وكذا. فهذه اخبارها الارض تشهد على الناس رجالة وستات. عبد اوأمة. عبد الله او امة الله الارض هتحكي حكايتها. يعني التاريخ سيعرض التاريخ الحقيقي مش التاريخ المزيف
والعبد اوأمة كل ذكر او انثى عمل اي حاجة ستشهد عليها الارض اللي عمل هذا العمل فوقها تشهد الارض ان فلانا طلب العلم وتعلم وعلم الناس وان فلان اغلق المساجد او احرق المساجد
وان فلانا وقف مع المظلوم وان فلانا ظلم الناس وان فلانا استشهد في سبيل الله وان فلانا قتل الابرياء. وان فلانا عمل كزا او عمل وكد وتعب عشان يكسب المال الحلال وان فلانا جاء وسرق مال فلان
اللي تعب فيه هذه هي اخبار الارض الفضايح هتطلع بقى والشاهد في المحكمة لا يشهد الا اذا القاضي امره ازا القاضي اذن له قال له اتكلم اقرا اربعة وخمسة يومئذ تحدث اخبارها
ان ربك اوحى لها لما ربنا يوحي لها لما ربنا يأمرها هتتكلم التاريخ هيعرض تشهد على العباد يومئذ يصدر الناس اشتاتا ليروا اعمالهم اللي يروا هي اللي يروا اعمالهم. في هذا اليوم
سيخرج الناس يصدر الناس يعني يخرجوا مش يدخلوا مش ييجوا يروحوا يصدر عكس يرد يريدون يعني ييجوا الى مكان. يصدرون يعني ينصرفوا من مكان. فلما ربنا يقول يومئذ يصدر الناس
يبقى بيتوقع انهم خارجين من مكان وجايين على الارض دي عشان يروا او عشان يروا اعمالهم فغالبا معناها ان الناس اللي الارض القت بهم لما القت اثقالها هيأتوا من قبورهم هيخرجوا من قبورهم
ليروا اعمالهم طب ليه قال اشتات جماعات شتى ان الناس مقسومة سورة البينة الناس اللي امنوا وعملوا الصالحات اولئك هم خير البرية. ادي نوع وناس تانيين كفروا واللي كفروا مقسومين الى لم يكن الذين كفروا من اهل الكتاب والمشركين. مقسومين الى اهل الكتاب
يهود ونصارى والى مشركين مشركين منهم بيقولوا انواع برضو اللي بيعبد النار واللي بيعبد الاصنام واللي بيعبد الحكام واللي بيعبد السلاطين واللي بيعبد الدينار واللي بيعبد الدرهم فالناس هتيجي اشتاتا يعني جماعات
ليه يروا اعمالهم فمن يعمل مثقال ذرة خيرا يره ومن يعمل مثقال ذرة شرا يره في اعمال خير انت ناسيها صغيرة قوي ومن يعمل مثقال ذرة خيرا يره تبسمك في وجه اخيك صدقة. يعني انت فاكر كل ابتسامة ابتسمتها في وش حد؟ لأ
انت ناسي انا مش ناسي  ابتسامة من ابتساماتك ممكن تكون غيرت التاريخ كله. ايه رأيك بقى  واحد مسيحي نازل من بيته مكتئب والدنيا ضاقت به جدا لدرجة انه كان رايح يرمي نفسه من فوق برج القاهرة
وهو ماشي انت كنت جاي في وشه وشفته مكشر او عينه بتدمع فافتكرت الحديث ده تبسمك في وجه اخيك صدقة فتبسمت في وجهه ورحت بيتكم ما تعرفش مين الشخص ده ولا كان رايح يعمل ايه. هو بقى كان رايح يرمي نفسه من فوق برج القاهرة. شاف ابتسامتك
وشعر ان الدنيا ممكن يكون لسة فيها خير قدر يتماسك ويتغلب على الافكار دي ولف ورجع وما راحش البرج وما قطعش تزكرة وما طلعش وما رماش نفسه وهو ماشي لقى مسجد لاول مرة في
المسلمين بيصلوا داخل يصلي معهم من غير وضوء ومن غير حاجة وراح ساجد معهم وبكى في السجود وجلس يقرأ القرآن ويبكي وتغيرت حياته من بعدها وانشرح صدره للاسلام واسلم واتجوز وخلف واصبح انسان تاني خالص وخلف ولد رباه كويس
واهتم بتعليمه واصبح الولد ده احد علماء الاسلام. واتعلم على ايده الاف مؤلفة. وكتب مئات الكتب كل ده حضرتك عملته بالابتسامة بتاعتك اللي انت اصلا مش عارف عنها حاجة تعرف امتى بقى ابتسامتك دي غيرت حياة الالاف؟ يومها
فمن يعمل مثقال ذرة خيرا الذرة يعني اصغر حاجة وقتها كانت تطلق على نوع من النمل صغير جدا جدا جدا لدرجة انك تبص كده في تبص كده على النملة ما انتاش شايف رجليها
يعني نوع من النمل صغير اوي فسموه الذر واطلق ايضا الذرة على ذرة الرمل او التراب الان اصبح عندنا ما هو اصغر منها فسميناها الاتم الذرة المقصود دايما هو انه مهما كان عملك صغير جدا
وانت نسيته وما حدش فاكره لأ هو مدون. ومسجل عند الله فين عليين الكراسي المطففين. كلا ان كتاب الابرار لفي عليين. وما ادراك ما عليون كتاب مرقوم يشهده المقربون نستفيد من الاية دي ايه
ما نستصغرش اي عمل صالح ابدا في صحيح مسلم عن ابي ذر رضي الله عنه قال قال لي رسول الله صلى الله عليه وسلم لا تحقرن من المعروف شيئا ولو ان تلقى اخاك بوجه طلق
اوعى تستصغر اي عمل صالح ولو كان صغير ولو مجرد ابتسامة في وش حد قال ايضا في الحديث المتفق عليه. متفق عليه يعني البخاري ومسلم اتفقوا عليه قال رسول الله صلى الله عليه وسلم
اتقوا النار ولو بشق تمرة حتة من من تمرة فمن لم يجد بكلمة طيبة اقروا معي الاية تمانية  ومن يعمل مثقال ذرة شرا يره. كذلك اعمال الشر احيانا تكون حاجة بسيطة
يتضايق بها شخص حتى ده مدون ومسجل. طب مسجل فين في سجين سورة المطففين الابرار كتابهم عليين ودول كتابهم سجين وقال ابن عباس ليس من مؤمن ولا كافر عمل خيرا او شرا
الا اراه الله اياه فاما المؤمن فيغفر الله له سيئاته ويثيبه بحسناته. واما الكافر فترد حسناته ويعذب بسيئاته ثالثها ان حسنات الكافر وان كانت محبطة بكفره ولكن الموازنة معتبرة فتقدر تلك الحسنات
ينحبط من عقاب كفره. وكذلك القول في الجانب الاخر. يعني ايه يعني كل الناس مؤمنين وكفار هيشوفوا كل اعمالهم الخير والشر المؤمن ربنا يغفر له الا اذا كانت بقى حقوق ناس. لو حقوق ناس مش هتغفر
يعاقب عليها والكافر ربنا يعاقبه على كفره لكن حسناته  هتقلل من شدة عقابه يعني بتتحسب وتقلل من شدة العقاب بتاعه. لكنها لن تخرجه من النار. مهما كان ما فيش حسنات ممكن تخرج
حد من النار دخل لانه كافر. الكفر بالله ليس بعد الكفر ذنب ابدا في يوم جاي الواحد مننا هيكون في عرض نمرة نمرة يعني درجة واحدة كده خلاص فلازم نعمل حساب هذا اليوم وبذلك تم تدبر سورة الزلزلة
وغدا باذن الله نبدأ العاديات  اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب واجعله قوة لنا فيما تحب وما زويت عنا مما نحب
اجعله فراغا لنا فيما تحب اللهم اجعل حبك احب الينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك
الصالحين اللهم احيي قلوبنا بحبك واجعلنا لك  اللهم اجعلنا نحبك بكل قلوبنا ونرضيك بكل اجسادنا اللهم اجعل  لك سعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل
كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظ واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشميرا وفي الهند وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة من كان منا او من احبابنا او من اخواننا او من اخواتنا من مشايخنا او من علمائنا مريضا به او حاملا له فيلبسه ثوب الصحة والعافية عاجلا غير اجل. ومن لم يصب به فقهه
وابعدوا عنه ولا تسلطوا الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها
واهدها سبلها واملأها بنورك الذي لا يخبو واشرح صدورها بفيض الايمان بك. وجميل التوكل عليك واحيها يا ربنا وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته
غدا باذن الله هذا الموعد
