السلام عليكم ورحمة الله وبركاته. اهلا بحضراتكم في المقطع رقم تسعة وخمسين من مقاطع حظر التجول والمقطع الاول من مقاطع تدبر سورة طه آآ احب افكر حضراتكم بالمصاحف اللي ما عهوش مصحف يجيب مصحف على طول بسرعة. وهنبدأ بازن الله النهاردة
سورة طه آآ سورة طه صورة مكية وآآ تتكون من مية خمسة وتلاتين اية لاحظنا ان سورة يونس اختلفت عن هود والاتنين اختلفوا عن ابراهيم مع ان كل الصور المكية بتتحد في الهدف وهو بناء العقيدة وتجنب التشريع والحلال والحرام
ولكن كل صورة ولها شخصيتها سورة ابراهيم تكلمت عن صراع الانبياء كوحدة واحدة ضد الكفار كوحدة واحدة بينما هود فصلت في كل قصة لكل واحد من الانبياء المذكورين على حدة
بينما يونس ركزت على تعامل الناس مع الازمات ومع المخاطر وهكزا سورة طه سنلاحز ايضا ان لها شخصية ولها مذاق مختلف عن كل سور القرآن التانية هي بتفتتح بخطاب من الله للرسول محمد صلى الله عليه وسلم
بحوالي تمن ايات ودول اللي هناخدهم النهاردة ان شاء الله ثم مقطع طويل جدا لقصة سيدنا موسى تمانية وتمانين اية افردت لقصة سيدنا موسى علشان كده انا قفزت. واخدت سورة طه وبعدها هنرجع ناخد الكهف
لاننا لو تفتكروا الناس اللي معنا من اول حظر التجول. من اول ما بدأنا اتفقنا ان احنا هنتدبر كل الصور اللي بتأتي فيها قصة موسى عليه الصلاة والسلام ولكن في التلات صور اللي تدبرناها ما كانش فيه اجزاء كبيرة من قصة سيدنا موسى باستثناء المقطع اللي في سورة يونس يعني. لكن سورة هود وابراهيم
ايات قليلة جدا بتتكلم عن قصة سيدنا موسى. سورة طه خمسة وستين في المية منها آآ ورد في سيدنا موسى لدرجة ان بعض العلماء سموها سورة الكليم الكليم كليم الله سيدنا موسى
عليه الصلاة والسلام قصة سيدنا موسى جاء منها في كل سورة ما يناسب موضوع السورة آآ اللي جت فيها وحكيت لكم قبل كده عن المستشرق الالماني اليهودي اللي آآ حضرت في مؤتمر في اسكتلندا. كان عندي كلمة في مؤتمر في اسكتلندا
وكان هو له كلمة ايضا وسمعت منه اجمل دفاع عن شبهة تخص القرآن وهي شبهة ان القرآن كتاب غير منزم والقصص فيه جاية مقطعة ومقاطع كثيرة تلخبط القارئ حاجة حاجة اخر لخبطة تلخبط القارئ
وقال  اللي بيتكلم بهذه الطريقة انسان بيفكر يعني بيفكر وبيجعل البايبل هو المعيار بيجعل الكتاب المقدس عند المسيحيين واليهود هو المعيار فيرى ان القرآن فيه لخبطة والقصص جاية مقطعة لان هو بيفكر بيقيس على البايبل بيقيس على الكتاب المقدس
انما القرآن ما هواش كتاب بيسجل احداث تاريخية كما يسجل الكتاب المقدس. القرآن وقالها القرآن ازا هو كتاب هداية. فتأتي من كل قصة ما يناسب موضوع السورة من اجل الوصول للهداية
وفعلا آآ وفعلا آآ لو اخدنا قصة موسى كمثال نجد البقرة سورة البقرة جاءت قصة ادم اولا وتكريمه باسجاد الملائكة وتعليم الاسماء كلها وانعام ربنا باختياره خليفة في الارض ثم تأتي قصة موسى من زاوية نعمة الله سبحانه وتعالى التي انعمها على بني اسرائيل بانجائهم من فرعون باكبر معجزة عرفتها
البشرية وهي آآ آآ شق البحر فلق البحر الى آآ الى الى آآ فلقتين وانجاؤهم من فرعون باكبر معجزة وتفجير عيون الماء لهم في الصحراء لما آآ استسقوا ربنا آآ والانعام عليهم بالمن والسلوى. ثم بعد كل ده كفر الانسان لنعمة الله. فتأتي من قصة موسى زاوية عبادة العجل
والعدوان في في السبت وقصة البقرة اللي قعدوا يجادلوا فيها في سورة يونس ربنا عرض لنا هلاك المكذبين والامم البائدة. فجاء من قصة موسى ما يناسب الموضوع. ما جاش قصة
آآ آآ القاءه في في النهر وهو صغير مسلا لأ جاء ولا مسلا زواجه من آآ سيدنا شعيب لأ جه من قصة سيدنا موسى ما يناسب الموضوع وهو هلاك فرعون رغم توبته بعد فوات الاوان وعدم قبول التوبة منه
يونس الصورة ركزت على تعامل الناس مع الاخطار آآ مثل سيدنا يونس داخل الحوت. آآ اصحاب السفينة اللي لجأوا الى الله مخلصين له الدين. الى انزال الخطر ثم رجعت ريما لعادتها القديمة وعادوا لكفرهم وكفر النعمة فيأتي من قصة موسى ما يناسب الموضوع وهو ايمان السحرة
وايمان الشباب شباب الاقباط اللي هم شباب قوم فرعون اقباط يعني مصريين مش يعني مسيحيين. طلعوا الكلام ده من دماغكم. عشان دي دعاية غير صحيحة آآ وامر الله لاتباع موسى واجعلوا بيوتكم قبلة
سورة طه بقى سورة طه بدأت بطمأنة النبي صلى الله عليه وسلم ان القرآن لم ينزل عليه ليشقى ولكن حتى يبلغ العالمين وانه يطمئنوا ايضا انه في رعاية الله الذي يرى ويسمع كل شيء
فاذا بقصة موسى تأتي من زاوية رعاية الله لموسى. وهو رضيع ومعرض للغلق للغرق في النهر اولا كان معارض للقتل كشأن كل الذكور من بني اسرائيل في هذا الوقت. ثم تعرض للغرق في النهر
ثم ربنا رعاه عندما واجه فرعون ورعاية الله له ايضا آآ آآ وصلت وصلت الذروة لما قال له والقيت عليك محبة مني ولتصنع على عيني تخيلوا واقع الكلام ده على النبي صلى الله عليه وسلم وهو بينزل عليه يقال سنة خمسة بعد آآ آآ من بدء
رسالة يعني اه اه العام الخامس بعد اه بدء نزول القرآن. تخيلوا واقع الكلام ده على النبي صلى الله عليه وسلم بيبقى عامل ازاي ثم تلت السورة ثلث السورة الاخير سورة طه بيعرض لنا مشاهد من يوم القيامة ثم جزء من قصة ادم ثم يختم
خطاب للنبي صلى الله عليه وسلم سيدنا محمد كما بدأت ايضا السورة بخطاب للنبي صلى الله عليه وسلم نبدأ بسم الله افتحوا معي من الاية واحد. هناخد اول تمان ايات النهاردة ان شاء الله
التمن ايات دول  عشان بس تعرفوا تأثيرهم كان فيه واحد من اشد الناس عداء للنبي صلى الله عليه وسلم وللمسلمين في قريش وهو صاحب الفكرة الجهنمية بتاعة ان كل اسرة من اسر قريش تعزب المسلمين بتوعها. عشان ما حدش يعزب مسلمين بتوع اسرة تانية
تقاتل آآ اسر قريش وعائلات قريش. شف الفكرة. كل واحد يعزب ولاده. وما حدش يعزب ولاد التاني ثم بلغ به الكره للنبي صلى الله عليه وسلم انه استل سيفه وذهب ليقتل النبي في بيته
صلى الله عليه وسلم فاذا باحد الصحابة الذي يخفي ايمانه. قال له الى اين انت ذاهب يا مش هقول اسمه قال ذاهب لاقتل محمدا فوجد انه يعني ايه يكسب وقت ويعطله قال له انت رايح تقتل آآ محمد وسايب اختك رح شف اختك وجوزها
قال لك عطله خليه يروح على اخته بس ننقز النبي عليه الصلاة والسلام فذهب هذا الرجل الممتلئ كرها للنبي صلى الله عليه وسلم الى اخته فتحت ضربها وضرب زوجها وادمى
وجوههم يعني بقى الدم ينزل من وشهم ثم وجد عندها آآ آآ مخطوطة فيها قرآن فامسك بها قالت دعها فانك كافر نجس اصر ان هو يقرأ ما فيها قالت له ادخل وآآ تطهر فتطهر ثم قرأ واذا به يقرأ اول تمن ايات من
سورة طه فقال خذوني الى رسول الله ثم صار هذا الرجل هو الرجل الذي قيل فيه بعد ذلك من النبي صلى الله عليه وسلم لو كان بعدي نبي لكان عمر
هذه هي الايات التي اسلم بسببها وبهدايتها سيدنا عمر بن الخطاب رضي الله عنه وارضاه نبدأ طه ما انزلنا عليك القرآن لتشقى. الا تذكيرة لما يخشى تنزيل ممن خلق الارض والسماوات
العلا الرحمن على العرش استوى له ما في السماوات وما في الارض وما ما بينهما وما تحت الثراء. وان تجهر بالقول فانه يعلم السر واخفى. الله لا اله الا هو له الاسماء
بوسنا اول اية طه  فيه ناس قالوا ده اسم من اسماء النبي صلى الله عليه وسلم. فربنا بيقول له يا طه ده اسم النبي يعني. طه ما انزلنا عليك القرآن لتشقى
وناس قالوا لأ ده دي كلمة نبطية او حبشية معناها يا رجل او يا انسان ولكن اصح ما جاء فيها وانا على هذا الرأي انها من الحروف المقطعة التي في اوائل السور زي الف لام
او حميم او كفايا عين صاد او طه يس دي مش اسماء النبي صلى الله عليه وسلم هذه حروف مقطعة تأتي في اول السورة. نون صاد قاف  تأتي وافضل ما قيل في هذه الحروف المقطعة انها تحدي للكفار وشعرائهم وهم اساطين اللغة العربية ان يأتوا
بمثل هذا القرآن تحدي وفي معظم الوقت نجد بعض يعني بعض الحروف المقطعة دي ايات تتكلم عن القرآن الكريم. ففي سورة يونس مسلا الف لام راء. تلك ايات الكتاب الحكيم
هذا يؤيد الرأي اللي بيقول ان هذه حروف مقطعة لتحدي الكفار ويقول لهم انه هذه هي الحروف التي تستخدمونها في صنع في قرض الشعر ومش عارفين تجيبوا بها شيء زي القرآن الكريم. فتأتي ايات تتكلم عن القرآن فورا بعد هذه الحروف الف لام راء تلك ايات الكتاب الحكيم
وفهود الف لام راء كتاب احكمت اياته ثم فصلت من لدن حكيم خبير. فابراهيم الف لام راء كتاب انزلناه اليك لتخرج الناس من الظلمات الى وهنا في طه طه ما انزلنا عليك القرآن لتشقى
طيب ايه بقى حكاية الاية اتنين؟ ما انزلنا عليك القرآن لتشقى. كفار قريش واللي ورد اسمائهم عقبة ابن معايته ابو جهل والوليد ابن المغيرة والناضر ابن الحارث. الناس دي قالت ان محمد
قد شقي بالاسلام وشقي بنزول القرآن. يعني بدل ما يبقى زيهم كده مفرفش وبيشرب احتفل وعلى لا ده على طول بيصلي وبيتلو القرآن وده شقاء وتعب. فقالوا ان هو شقي
قرآن فتنزل له الاية ما انزلنا عليك القرآن لتشقى ودي فعلا شبهة عند بعض الناس وبعض الشباب تسبب الكفر وتسبب الالحاد. انه ايه اللي يجبرني على الحياة دي والعفة واضيع احلى سنين من عمري واصحابي حواليا بيستمتعوا ويشربوا ويرقصوا ويعملوا علاقات خارج الزواج ازا التدين
شقاء فيرد القرآن ليثبت النبي صلى الله عليه وسلم ويرد الشبهة اللي عند بعضنا وعند بعض الشباب ما انزلنا عليك القرآن لتشقى امال نزل ليه الا تذكرة لمن يخشى نزل عشان ده تذكرة. ده منبه بيضرب يفكرك. تذكرة لمين؟ للناس كلها؟ لا مش للناس كلها. تذكرة لمن يخشى
دايما تذكرة التذكرة تأتي ويستفيد منها من يريد الاستفادة. من يخشى في صورة الحاقة وانه لتذكرة للمتقين في سورة الرعد انما يتذكر اولو الالباب. مش الناس كلها في سورة صاد كتاب انزلناه اليك مبارك ليدبروا اياته وليتذكر اولوا الالباب. مش الناس
قولوا للاباء اللي عندهم مخ بس. فغافر وما يتذكر الا من ينيب الناس اللي بتعود الى الله بترجع الدنيا في الدنيا ركز معي بقى القرآن الكريم للناس كلها ايه؟ بلاغ
اخر اية خدناها امبارح في سورة ابراهيم بتقول ايه؟ هذا بلاغ للناس القرآن ده بلاغ لكل الناس مؤمنهم وكافرهم ولينذروا به انزار وليعلموا ان ما هو اله واحد. مين اللي هيتذكر بقى؟ وليتذكر اولوا الالباب. لكن اللي هيتذكر
هم اولوا الالباب. يبقى القرآن في الدنيا بلاغ للناس كلها وفي الدنيا اللي هيتذكر وهيتخذوا تذكرة وهيدخل الجنة يوم القيامة هم المتقين او الذين يخشون الله او المنيبين الى الله
او الناس اللي عندها مخ وبتعرف تفكر اولو الالباب طب واللي مش هيتذكر في الدنيا هيتذكر بس في الاخرة. ازاي في جهنم بقى هيتذكر. فين؟ هو انا بتريق مش بتريق. سورة الفجر
وجيء يومئذ بجهنم يوم يومئذ يتذكر الانسان وانى له الذكرى. دلوقتي جاي يتذكر وهو في جهنم يقول يا ليتني قدمت لحياتي. فيومئذ لا يعذب عذابه احد. ولا يوثق وثاقه احد
يبقى ايه يومئذ يتذكر الانسان بس ده بجانب ده اللي ما تذكرش في الدنيا نرجع بقى لطه. خلينا في طه  نرجع لضهر بعد ما فهمنا ان القرآن الكريم تذكرة لمن يخشى
نقرا مع بعض. وعلى فكرة يا جماعة احنا عاوزين نبدأ من النهاردة نحفظ الايات اللي بنتدبرها. قدر الامكان مش هراجع عليكم بالحفز لكن نحفز انت هتلاقي الايات اللي بتتدبرها سهلة جدا في حفزها انك تدبرتها وفهمتها. مش زي اللي بيحفز عمياني. زي اللي بيروح
شارع الترب عشان ياخد عشرة جنيه لأ احنا عشان نخش الجنة مش عشان نشتغل بالقرآن ولا نبيع قرآن احنا. طيب سورة طه اياتها قصيرة وسهلة جدا في حفزها والتدبر هيخليك تحفزها بسرعة. يلا معي. طه مش طه
مش هتقرب المصري. طه الهاء دايما مرققة  ما انزلنا عليك القرآن لتشقى. مش نازل عليك عشان خاطر تشقى. الا تذكرة لمي يخشى. نازل تذكرة لمن يخشى الله نازل ازاي بقى
تنزيلا ممن خلق الارض والسماوات العلى القرآن ده نازل تنزيل يعني بصوا يا جماعة عندنا تعبير انزل ونزل بتشديد ازاي اسمها ازاي مش الزين انزل المطر انزل القرآن وفيه نزل القرآن
دقيقة واحدة بتشديد ازاي والتانية بدون تشديد بتفيد الانزال  احنا اما عملنا الترجمة بتاعتنا الترجمة دي  ترجمة مؤسسة جسور للتعريف بالاسلام اللي هي بريدجسترانسليشن اللي اديتكوا امبارح اه انتم عرفتم ان انا امبارح اعلنت عن آآ التطبيق مجانا
تاني جديد عليه بتاعتنا. خلاص؟ خشوا على البوست اللي فات اللي قبل اللي فات على الفيسبوك ونزلوها عالاندرويد بس الايفون لسه فيه مشاكل ادعوا لنا المهم لما جينا نعمل دي الترجمة دية حبينا نعمل حاجة اسمها يعني ايه؟ يعني الكلمة المختلفة بتيجي بطريقتين مختلفتين في
عربي هنجيبه بطريقتين مختلفتين برضو في الانجليزي. فكان قدامنا انزل ونزل. فعملنا لهم ازاي؟ خلينا انزل تن داون ونزل لقينا ان نزل دايما بتيجي مرتبطة بالوحي انها جاية موحى بها من الله
فخلينا ننزل بستوفر رومونهاي تمام في اراء بقى بتقول ان نزل بالتشديد دي توحي بان الانزال كان منجما. يعني على فترات لكن ده مش صحيح لانها جاءت مع التوراة ايضا. والتوراة لم تنزل كالقرآن منجمة. بل نزلت مرة واحدة. في سورة ال عمران ربنا بيقول
كل الطعام كان حلا لبني اسرائيل الا ما حرم اسرائيل على نفسه من قبل ان تنزل بتشديد ازاي؟ التوراة ازا مش معنى نزل انها نزلت منجمة. لأ. نرجع نرجع لايه ؟ نرجع للاية اربعة
يبقى القرآن ربنا اتكلم عليه ازاي؟ بيقول ان هو تنزيلا ممن خلق الارض والسماوات العلى. يعني موحا به من القدير المبدع اللي خلق الارض والسماوات العلى. يعني حتى ما قالش السماوات لأ. السماوات العلى اللي هو مين
الرحمن على العرش استوى  يبقى المقصود هنا ان ربنا بيتكلم وبيمجد القرآن  ليه انا لما اقول لك اقرا الكتاب ده كتاب كويس في الكيميا مسلا قل لي مين اللي كاتبه
يقول لك ده كاتب وجوزف بريسلي ده اللي اكتشف الاكسجين اوه ده اكيد كتاب كويس. لان الكاتب بتاعه كويس. او اقرا الكتاب ده ده كتاب آآ في الفقه رائع جدا مين كاتبه؟ ده كاتبه الشيخ القرضاوي؟ اه لأ ده اكيد كتاب كويس. لان اللي كاتبه
يعني عملاق في المجال بتاعه لما ربنا يتكلم عن القرآن ويقول تنزيلا ممن خلق الارض والسماوات العلى. هو مش بيتكلم عن الله. القرآن يعني الاية دي مش بتتكلم عن ربنا. هي بتتكلم عن القرآن وبتمجد من القرآن. وتقول لك القرآن ده نازل من اللي خلق الارض والسماوات العلى
المبدع اللي ابدع ده كله. القدير اللي قدر على ده كله. العليم اللي عالم ده كله. اذا الكتاب هيبقى مليان علم ومليان حكمة الكلام عن القرآن اسمهم حنقرا بين السطور. مهم جدا
وده دور التدبر بقى. ده مش دور التفسير طيب الرحمن على العرش استوى. ربنا الرحمن على العرش استوى. هنا عندنا العرش فيه رأيين. انه شيء محسوس فعلا لكنه يليق بجلال الله
عرش حقيقي لكنه كبير جدا فوق السماء السابعة هناك رأي اخر هو انه مثال كي تفهم العرب قدر الله سبحانه وتعالى. وهم يتعاملون مع ملوك ككسرى وفارس وملك الحبشة فيعلمون ان لكل ملك لابد من عرش. لا احد يعلم ماهية العرش. قال البعض هو علم الله. قال البعض هو الحكمة. لا احد يعني
هل هو علم الله ولا حكمته؟ ما حدش يعرف. الله اعلم ازا ما حدش هيقدر يوصل. هذه من الغيبيات اللي مهما حد آآ آآ نتكلم فيها ما حدش هيقدر يقطع بان رأيه ورأي الحقيقي. لازم نفهم كده. هناك اشياء احنا مش هنعرفها في الدنيا. هنفضل مش عارفينها. لكن ممكن
نميل لرأي عن رأي اخر ونرجح رأي عن رأي اخر والله اعلم. انا شخصيا رايح يوم القيامة احنا ما هي دي نقطة. هنعرف امتى ؟ يوم القيامة. انا رايح يوم القيامة معي قائمة من الاسئلة
اسألها هناك عشان اعرف ما عرفتهاش في الدنيا طيب على العرش استوى. يعني ايه استوى احسن من تكلم في هذا الامام مالك. قال الاستواء معلوم واستوت على الجودي رسيت. استوت
بس هل نقول هذا في حق الله؟ ما نقدرش قال الاستواء معلوم والكيف مجهول ما حدش يعرف ما حدش يقدر يقول. والايمان به واجب. واجب ليه؟ لان القرآن قال على العرش استوى. ازا هو على العرش استوى
والسؤال عنه بدعة ما يخص بعض صفات الله التي لا تصل اليها العقول يجب ان نؤمن بها كما جاءت هكذا  الاية ستة له ما في السماوات وما في الارض وما بينهما وما تحت الثرى
يملك كل شيء. كل شيء يملكه له ما في السماوات وما في الارض ما في السماوات الله اعلم السماوات يعني ايه كمان ؟ خلوا بالكم سموات ممكن معناها فضاءات الكواكب. او اكوان اخرى
واللي في الارض له ما في الارض ايضا وما بينهما يعني اللي بين السما والارض يعني اللي فوق الارض. وما تحت الثرى اللي تحت الارض من معادن آآ ثمينة وبترول
ودهب وغاز طبيعي بقى طبعا دلوقتي والموضة. وناس مدفونة له وما تحت الثرى. كل حاجة ملكه. كل ده تاني طعم من شأن القرآن تمجيد الله في الايات دي اللي هو منزل القرآن اعلاء من شأن القرآن
تمام؟ لما تعرف ان الكتاب اللي كاتب بتاعه آآ آآ واخد جايزة نوبل في الادب ولا في الكيميا؟ ازا ده بيعلي من شأن الكتابة. طيب. ولله المثل  تنزيلا ممن خلق الارض والسماوات العلى الرحمن على العرش استوى. له ما في السماوات وما في الارض
وما بينهما وما تحت الثرى يبقى طالما اللي منزل الكتاب عزيم كده وعليم بالشكل ده يعلم كل ما في السماوات والارض وما تحت الارض يبقى الكتاب ده كتاب غير طبيعي
في العلم غير طبيعي وفي الحكمة غير طبيعي. وده اللي قلته لكم كلمة تنزيل كلمة ضخمة جدا. كل كتاب في العالم اتكتب في العالم ليقرأه العالم. اما القرآن فقد نزل على العالم من خارج العالم انا سنلقي
عليك قولا ثقيلا كتاب مش طبيعي كتاب ثمين جدا تنزيلا ممن خلق الارض والسماوات العلى  اللي انزله يعلم كل شيء معي الاية سبعة يعلم كل شيء لدرجة ايه ؟ اقرا الاية سبعة. وان تجهر بالقول فانه يعلم السر واخفى
يعلم اللي بتجهر به اللي انت بتقوله بصوت عالي ويعلم السر. السر هو ايه؟ اللي بتوشوش به بصوت واطي لواحد جنبك عشان يبقى سر بينكم انتم الاتنين واخفى يعني يعلم ما يجول في خاطرك من غير ما تنطق به اصلا
ده ايه القوة دي وايه العلم ده يا ترى صفاته ايه كمان دي حاجة تخلي الواحد عايز يعرف صفات منزل هذا القرآن. اسمع الاية تمانية. الله لا اله الا هو له الاسماء
الحسنى. من يريد التعرف على الله يتعرف على اسمائه الحسنى البخاري ومسلم حديث مجمع عليه ابي هريرة رضي الله عنه عن ابي هريرة رضي الله عنه ان رسول الله صلى الله عليه وسلم قال ان لله تسعة وتسعين اسما مائة الا واحدة. في ناس
ايه معنى تسعة وتسعين مية الا واحد يعني؟ لانه كان بيكلم ناس اميين. مش فاهمين يعني تسعة وتسعين فقال لهم مية ناقص واحد. فيفهموا يدركوا اكتر من احصاها دخل الجنة
حطيت لكم امس رابط بتاع شرح الاسماء الحسنى اسماء الله الحسنى بالانجليزي اللي عملتها من حوالي خمس سنوات في مسجد شرق لندن لو انت بتفهم انجليزي اتفرج عليها. لانها مشروحة بطريقة مختلفة. زي ما قلت لكم امبارح جبت السياقات اللي ورد فيها كل اسم في القرآن وفي
وربطناهم ببعض فاتضح لنا معنى الاسم من القرآن والسنة وجزاكم الله خيرا وبارك الله فيكم وكفاية كده عشان ما نطولش عليكم وبكرة نبدأ مع بعض قصة الكليم بازن الله سيدنا موسى صلى الله عليه وسلم وعلى نبينا محمد
محمد صلى الله عليه وسلم وجزاكم الله خيرا واسأل الله العلي العظيم ان يجعل هذا التدبر في ميزان حسناته وحسناتكم. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك
فوثق اللهم رابطتها وادم واهدها سبلها. واملأها بنورك الذي لا يخبو واشرح صدورها بفيض الايمان وجميل التوكل عليك واحيها يا ربنا بمعرفتك وامتها على الشهادة في سبيلك. انك نعم المولى ونعم النصير
والسلام عليكم نراكم غدا ان شاء الله
