السلام عليكم ورحمة الله وبركاته. اهلا بحضراتكم في المقطع رقم مية اربعة وتمانين من مقاطع حظر التجول. والمقطع رقم سبعة من مقاطع تدبر سورة يوسف تفتحوا المصاحف  آآ امبارح كان في غلطة في تلاوة الاية اتنين وتلاتين قريتها ولئن لم يفعل ما آمره به ما آمره
ليسجنن وليكونن من الصاغرين. انا قلت وليكونن من الصاغرين. هي وليكونن من الصاغرين. ولو وقفنا عليها بنقف من غير  وليكونن انا شديت اللون بتاع التوكيد فيها مضاد آآ شكرا للاخت سحر اللي نبهتني من لبنان
وآآ الحقيقة دي ورد فيها اه تفسير لطيف وهي ان هي قالت انه ازا ما عملش اللي انا بقول له عليه هيتسجن اكيد وهيتزل. فالقرآن لم يشدد النون بتاعة هيتزل. ولا يكونن من الصاغرين. لان
هذا آآ غير متحقق وربنا لا يسمح لنبي من انبياؤه بانه يذل على ايدي الكفار ابدا حتى لو سجنوا. وحتى لو قتلوه وسيدنا يحيى قتل لكنه لا يذل ابدا النبي لا يذل ابدا. طيب
نراجع مع بعض في خمسة وتلاتين اية تقريبا او ستة وتلاتين اية كم مشهد؟ واحد مشهد يوسف ويعقوب بيتكلموا عن الرؤية. اتنين مشهد المؤامرة بتاعة اخوة يوسف. تلاتة مشهد بديعة بتاعة اخوات يوسف لسيدنا يعقوب عشان ياخدوا يوسف. اربعة مشهد الجريمة والقائه في غيابة الجب. خمسة مشهد القميص والدم الكذب
ودموع التماسيح. ستة مشهد الاخراج من الجب. سبعة مشهد البيع بدراهم معدودة لراجل من مصر. تمانية مشهد مراودة وهمها به وعدم همه بها تسعة مشهد التسابق نحو الباب والتدافع وقطع القميص من الخلف والزوج واقف عند الباب وهم بيفتحوا. عشرة مشهد توجيهي
الاتهامات المتبادلة بين المرأة وبين يوسف اه حداشر مشهد التحقيق والدليل الجنائي اللي جه في صالح يوسف وبعد كده محاولة تهدئة الامر وكان في التراب تحت السجادة اتناشر مشهد العزومة بتاعة الستات وقطع الايدي بالسكاكين ومراودتهم له. وانتهاء الامر بدخول السجن بعد ان ثبتت الايه
اتناشر مشهد في خمسة وتلاتين اية اقرأ بقى معي ستة وتلاتين اقرا معي هنبدأ النهاردة من الاية ستة وتلاتين. اعوذ بالله السميع العليم من الشيطان الرجيم ودخل معه السجن فتيان. قال احدهما اني اراني اعصر خمرا. وقال الاخر
اني اراني احمل فوق رأسي خبزا تأكل الطير منه نبئنا بتأويله انا نراك من المحسنين دخل معه السجن اتنين شباب وحكوا الرؤى اللي شافوها في منامهم واحد قال انا شايف نفسي باعصر عنب كجزء من عملية صناعة خمر
والتاني قال وانا شايف نفسي شايل فوق راسي خبز والطيور بتاكل من الخبز فوق راسي  اول حاجة لفتت نزري هو انهم اتكلموا عن الرؤية بصيغة المضارع يعني قال له اني اراني اعصر. ما قالش اني رأيت نفسي رسول الله
والتاني قال له اني اراني برضو بصيغة المضارع احمله فوق رأسي خبزا  طلعت للاية تلاتة واربعين. اطلع كده للاية تلاتة واربعين وشوف الرؤية بتاعة الملك حكاها ازاي في برضو بيتكلم بالمضارع. وقال الملك اني ارى سبع بقرات. مش اني رأيت بيتكلموا بالمضارع ليه
طب ارجع للاية اربعة نرجع للاية اربعة في سورة يوسف وشف سيدنا يوسف حاجة الرؤية بتاعته ازاي اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي ساجدين. طب ليه
ليه سيدنا يوسف لما حكى حكاه بالماضي وهما بيحكوا بالمضارع. قلت يمكن فيه فرق بين رؤيا المؤمن ورؤيا الغير مؤمن او يؤي النبي ورؤيا غير النبي رحت طالع لسورة الصافات
ووجدت سيدنا ابراهيم بيقول لسيدنا اسماعيل ايه؟ فلما بلغ معه السعي قال يا بني اني ارى في المنام اني ادبحك برضو بيتكلم بالمضارع زي الكفار اللي في سورة يوسف. هي ما لهاش دعوة بالايمان
اومالهاش دعوة مين ابو يمين مش نبي يعني مرة النبي يتكلم بالمضارع ومرة النبي اتكلم يوسف اتكلم  غريبة ومش عارف ايه الفرق بقى  في علماء قالوا من علماء التفسير ان ممكن يكون
اللي اتكلموا بالمضارع دول هم اللي شافوا الرؤية عدة مرات. احيانا الرؤية تتكرر كل ما ينام يشوفها او يشوفها كزا مرة فقال اني ارى يعني يتكرر اني اشوف الحلم ده
يعني كل ما انام اشوفه نشوف العلم ده كتير وفي اللي قال لأ احيانا الرؤية بتيجي زي فلق الصبح واضحة جدا قدام عين الانسان. فمن قوتها بيفضل شايف تفاصيلها فهو بيحكيها بيقول انا شايف كزا
انا والله اعلم بقى استريح اكتر لان الموضوع له علاقة بالحالة النفسية بتاعة الانسان ما لوش دعوة لا بالاسلام ولا الكفر ولا بالنبي ومين مش نبي في حالة يوسف هو كان طفل صغير
وشاف رؤية ومش فاهم معناها ولا عارف قيمتها راح حكاها له واضح ان ابوه كان قايل لهم يا جماعة نشوفه ايه؟ يقول لي كان منتظر ان حد فيهم يشوف رؤية او يبني عليه علامات النبوة. فراح حكاها لابوه وهو مش فاهمها ومش مقدر اهميتها
طفل صغير ما كتش تعباه ولا حاسس باهميتها ولا يعني عايز تفسير لها يعني. طفل صغير فقال له بابا انا رأيت كزا لكن الملك يوسف هيتجنن وحسم لها معنى وايه سبع بقرات عجاف وسبع بقرات سمان هيكمل. الجماعة اللي فيه السجن برضو
دولاب في السجن وعايزين يعرفوا هيخرجوا ولا مش هيخرجوا ولا هيحصل لهم ايه سيدنا ابراهيم عارف ان ده وحي والموضوع مهم. فالموضوع له علاقة بالحالة النفسية بتاعتنا. لما يكون الشخص اللي بيشوف الرؤية ده حالته النفسية متعلقة جدا بمسألة
تأويل الرؤية سيدنا ابراهيم عارف ان ده وحي اصلا من ربنا. فبيشوفها رأي العين وكأنها مضارع. نشوفها لانها بتحصل دلوقتي والله اعلم ما لقتش تدبر غير كده وما لقتش حد قايل فيها حاجة تانية يعني غير كده
اقرأ معي الاية ستة ستة وتلاتين تاني. ودخل معه السجن فتيان قال احدهما اني اراني اعصر خمرا. وقال الاخر اني اراني احمل فوق رأسي خبزا تأكل الطير منه  نبئنا بتأويله انا نراك من المحسنين
انت باين عليك راجل طيب؟ باين عليك محترم وباين عليك متعلم وباين عليك خدوم محسن بتحسن الى الناس التدبر هنا يقول لي ايه ان المسلم لازم يتميز عن الناس باخلاقه وطباعه
بحيس الناس تحبه وتعجب به الصبر يميز المسلم عن غير المسلم الهدوء يميز المسلم عن غير المسلم. خدمة الناس تميز المسلم عن غير المسلم خدمة الناس سيد قطب بيقول ان اعمار الناس يوم القيامة لا تحسب بعدد السنين اللي عاشوها
ولكن لكن تحسب بعدم سنين اعمار الناس اللي هم خدموهم واثروا فيهم  فبالتالي فيه ناس خدمت وعلمت وفادت الاف بل ملايين البشر دول هييجوا يوم القيامة اعمارهم وبالتالي صحف حسناتهم وكأنهم عاشوا ملايين السنين
صحف حسنات كبيرة  سيدنا يوسف قاعد في السجن سنين احوال معيشية زفت والجو زفت وما فيش شمس يعني حاجة صعبة السجون بقى وكمان زمان هي اصلا دلوقتي زفت  ومع زلك لفت نزر المسجونين كلهم
وعرفوا انه مختلف في عقيدته ومختلف في اخلاقه مختلف في كل حاجة. فالمسلم لازم يبقى كعبة يحج اليها الناس من كل كل مكان طالبين العلم طالبين النصيحة طالبين الخدمة المسلم ما يبقاش منفر. المسلم يبقى مغناطيس بيشد الناس
اقرأ بصوا انتم مش فاكرين من تلات ايام حطيت فيديو الله يرحمه الفنان سعيد صالح. بيحكي هو عمرو الليثي اللي بنستضيفه وبيقول له انت ليه حديد ستاشر مرة! انت فنان يعني هو
انا اللي كنت بعمل كل حاجة غلط. لغاية ما اتسجنت سنة. هو اتسجن سنة وكان حاجة ملفقة له ايام مبارك يعني متلفقة له عشان كان عمل كده حاجة سياسية او دور سياسي. فالمهم دخل السجن قعد في السجن سنة
فلقى واحد مسجون كل ما يخش زنزانته يلاقي امم ناس قاعدة زباط قاعدين وشويشية قاعدين ومساجين قاعدين بيسمعوا القرآن  قال له انت بتعمل ايه؟ قال له انا حاجة مسجون سنة قال له تحفظ القرآن في السنة دي المهم قعد يحفظه وبتاع فالراجل طلع مختلف تماما. اتفرجوا على الفيديو ده. على الفيسبوك بيدج عندي يعني
هو ده المش لازم يكون كده طيب اقرا معي من الاية سبعة وتلاتين للاية واحد واربعين. هتعرف دلوقتي ليه بقى لك اربع ايات ورا بعض. او خمس ايات ورا بعض
قال لا يأتيكما طعام ترزقانه الا نبأتكما بتأويله قبل ان يأتيكما ذلكما مما علمني اني تركت ملة قوم لا يؤمنون بالله وهم بالاخرة هم كافرون. واتبعت ملة ابائي ابراهيم واسحاق ويعقوب ما كان لنا ان نشرك بالله من شيء ذلك من فضل الله من فضل الله علينا وعلى الناس ولكن اكثر الناس
لا يشكرون يا صاحبي السجن اارباب متفرقون خير ام الله ام الله الواحد القهار ما تعبدون من دونه الا اسماء سميتموها انتم واباؤكم ما انزل الله بها من سلطان ان
حكم الا لله امر الا تعبدوا الا اياه. ذلك الدين القيم ولكن اكثر الناس لا يعلمون يا صاحبي السجن اما احدكما فيسقي ربه خمرا. واما الاخر فيصلب فتأكل الطير من رأسه. قضي
الامر الذي فيه تستفتيان ايه ده هم بيسألوك عن تفسير رؤاهم يبقى انا افهم يعني احنا نفهم انه  اللي قلته في الاية واحد واربعين اللي هو تفسير الرؤية ده كان لازم ييجي في الاول اجابة على اسئلته
يعني هم سألوك في الاية ستة وتلاتين عن الرؤيتين بتوعهم تقوم تجاوبهم في الاية واحد واربعين ايه لزوم كل اللي انت قلته يا سيدنا يوسف من الاية سبعة وتلاتين للاية اربعين اربع ايات
عمال تدعوهم للتوحيد الناس سألتك سؤال ما تجاوب السؤال على طول. تعالوا نفهم بقى هو عمل ايه سيدنا يوسف نتعلم  مهم جدا ان انت تكون فاهم انت مين وبتعمل ايه
ما تبقاش مسلا بتشتغل طبيب وتدخل المستشفى اللي بتشتغل فيها فتقوم واقف عامل مصعد شغلتك انك تنزل الناس وتطلعها في المسعد ولا انت شغلتها شغلتك تاني حاجة تانية انت اتعلمت سبع سنين
عشان خاطر تيجي تخش المستشفى تعالج الناس من الكورونا  اول حاجة انا انسان اول حاجة ان كل واحد فينا يعرفها. انا انسان اذا انا خليفة الله في الارض اني جاعل في الارض خليفة. ادي اول حيكون واقفين يعرفوا. سيدنا يوسف كان عارفها ان كانت واضحة. عشان كده عمل كده. عشان كده رد على
الرؤية بالشكل ده طيب انا خليفة وبعدين خليفة له مهام من ضمن مهام الخليفة الدعوة الى الله ادع الى سبيل ربك بالحكمة والموعظة الحسنة. هي دي الحكمة بقى يبقى في اي مكان صحرا كان او بستان انت دعيت. لازم تدعو لله
سيدنا يوسف دخل السجن زلم في قضية مخلة بالشرف قضية تحرش جنسي ما قعدش يولول بقى ويقول انا عملت كده ايه وانا زنبي وليه ربنا عمل في كده ؟ لا لا لا. ربنا جايبني هنا عشان اقوم بواجب الدعوة هنا
الاسلام محتاجني هنا فبدأ يدعو جوة السجن لان الدعوة بتاعته دي رزق لمساجين موجودين في السجن محتاجين للهداية   سيدنا يوسف بقى كان مدرك المهمة بتاعته. وبيعملها باحتراف. ادع الى سبيل ربك بالحكمة
هم قالوا له الرؤيتين واحدة منهم تأويلها ان صاحبها هيخرج ويشتغل في القصر مع الملكة خبر حلو جدا. والتانية تأويلها ان صاحبها اللي شافها هيتعدم وهيتصلب والطيور هتاكله. الجوارح اللي هي النسور والصقور
اكل واكل وبيروح يقول لهم كده ده واحد فيهم هيتنطط من الفرحة ويبقى اي كلام يتقال وبعد كده مش قادر يركز فيه. والتاني هينهار عصبيا ويغمى عليه ايه ومش هنعرف ندعوه. خلص الموضوع
فلازم يقوم بالواجب الدعوي بتاعه الاول. ويوصل رسالة التوحيد لهم الاول. لعل ان حد فيهم ربنا يهديه. ويوصل لهم رسالة وهم في حالة نفسية مستقرة لا طايرين من الفرح ولا منهارين من الحزن والخوف
راح مأجل الفتوى اجل تأويل الرؤية دلوقتي نفهم بقى مع بعض. اقرا معي ستة وتلاتين بسرعة كده ودخل معه السجن فتيان. قال احدهما اني اراني اعصر خمرا. وقال الاخر اني اراني احمل فوق رأسي
خبزا تأكل الطير منه. نبئنا بتأويله. انا نراك من من المحسنين هم عايزين اجابة على سؤالهم. هو عاوز يؤجل الاجابة شوية لغاية ما يوصل لهم رسالة التوحيد. الرسالة الدعوية لعلهم يؤمنوا
يعمل ايه ما ينفعش يقعد يتكلم في الدعوة وفي التوحيد وهم عاملين وخلص بقى خش في الموضوع لا ما ينفعش طب يعمل ايه لازم يجهزهم نفسيا لتأجيل الاجابة. يعمل معهم اتفاق حجاوبكم بس مش دلوقتي. ويقول لهم امتى بالزبط
في اي اجتماع في شركة محترمة بيبقى معروف الاجتماع هيبتدي الساعة كم وينتهي الساعة كم. صح؟ عمل معهم كده. اهو احنا لسه متغديين من ساعتين صح؟ قدامنا ايه؟ ساعة كمان ويجيبوا لنا العشاء. صح؟ خلاص
قبل العشاء ما يتقدم هكون قايل لكم التأويل بتاع الرؤية اقرا الاية اللي بعدها. قال لا يأتيكما طعام ترزقانه. الوجبة اللي جاية مش هتتقدم الا نبأتكما بتأويله قبل ان يأتيكما. الا وهكون قلت لكم تأويل الحديث
يعني الرؤية ما هو قال له ونعلمك من تأويل الاحاديث فالرؤية اسمها حديث. هاكون نبأتكم بتأويله اللي هو الحديث قبل ان ياتيكما الطعام  موضوع بسيط جدا الاية في منتهى السلاسة. وواضحة جدا. واضحة جدا
ما فيش اكل هيتقدم لكم الا وقبلها هكون قايل لكم تأويل الرؤية هو ده معناه اه هتقولي لها ده فيه تفاسير تانية انا عارف ان فيه تفاسير تانية بتقول ان معناها انه كان يقدر يعرف الاكل قبل ما ييجي ويقدر يعرف ايه اللي موجود في التلاجة. خلاص يا عم
دي تفاسير موجودة وانا عارفها ولا مطلع عليها. التفسير ده هو اللي بالنسبة لي شايفه واقعي جدا وحلو جدا وماشي مع سياق الاحداس تماما ناس سألت سؤال هو مش عايز يجاوب السؤال دلوقتي. فاجل لهم الاجابة وقال لهم بس مش هاجل كتير. مش كزا يوم. قبل الوجبة اللي جاية هتكونوا عارفين ايجابي. الموضوع خلص خالص
خلاص ليه بقى؟ دي مش حصة تفسير عشان نقعد ندرس التفاسير المختلفة ونقارن بينها خالص. دي حصة تدبر فيكفينا تفسير واحد ونتدبر   اقرا معي سبعة وتلاتين بقى قال لا يأتيكما طعام ترزقانه الا نبأتكما بتأويله قبل ان يأتيكما
وبدأ قبل ما يدعوهم هيبدأ بقى يدعو انه يعرفهم بنفسه اخوكم في الله فلان الفلاني انا بفسر الرؤى كويس. ليه؟ واقول له ليه بفسر الرؤى كويس ؟ ذلكما مما علمني ربي
كلام غريب اوي. انت بتتكلم مع ناس بتعبد اصنام ربي يعلمنا فسر الرؤى ده ممكن يخول لهم عايزين يعرفوا ازاي الواحد يبقى زيه كده وينجح كده ويتعلم كده. فبدأ يدي الدعوة بقى. ليه بقى
ذلكما مما علمني ربي. طب ليه ربي يعلمني لاني اني تركت كمل معي السبعة وتلاتين. اني تركت ملة قوم لا يؤمنون بالله وهم بالاخرة هم كافرون. واتبعت ابائي ابراهيم واسحاق ويعقوب
انا راجل تركت الشرك ده مش معناه انه كان مشرك لكنه عزف عن الشرك نأى بنفسه عن الشرك. تارك للشرك مش معنى كده انه كان مشك قبل كده هو التارك تركت ملة قوم لا يؤمنون بالله يعني كفار وهم بالاخرة هم كافرون
يعني لو بيؤمنوا بالله ولا بيؤمنوا بالاخرة امال اتبعت ايه ؟ اتبعت ملة ابائي ابراهيم واسحاق ويعقوب احنا انبياء سلالة انبياء بيعرف نفسه بيتقدم بتقدم نفسك صح. انت دلوقتي رايح حتة تتكلم مع غير المسلمين. انا مسلا مع المسلمين اقعد اقول لها والله انا اخوكم في الله فلان الفلاني ما اعرفش كلمتين مع بعض
ان شاء الله اخونا ده راجل متواضع جدا وبتاع. يا جماعة مع غير المسلمين. اللي جايين يسمعوني. واقول لهم اخوكم فاضل سليمان والله ما اعرفش حاجة خالص ما تروح بقى وتبعت لنا حد من بيعرف. لو انت ما بتعرفش جاي ليه
معا مش دايما الواحد يتواضع للكل هو مش بيتكلم بغرور لكن بتقدم نفسك كويس وبطريقة تجعل اللي قدامك عايز يسمعك. يشعر ان هو محتاج يسمعك يعني انا مسلا ناس داعيني اروح اتكلم عن مسلا الشريعة في آآ جامعة آآ مسلا هنا مسلا. اروح اقول لهم انا مهندس الكتروني
امال انا ما قلتش تلتمية سنة. لكن هل هو ده اللي يخليهم يسمعوني اقول لهم انا معي ماجستير في الشريعة الاسلامية. اه داخلين يقعدوا يسمعوا. فلازم بتقدم نفسك بالطريقة اللي تخلي الناس عايزة تسمعك
واتبعتوا ملة ابائي ابراهيم واسحاق ويعقوب ما كان لنا ان نشرك بالله من شيء. ذلك من فضل الله علينا وعلى الناس ولكن اكثر الناس لا يشكرون احنا انبياء وبالتالي احنا مؤمنين وما ينفعش نشرك بالله وده فضل ربنا علينا. ومش فضل علينا احنا بس ده فضل ربنا على ناس كتير مؤمنين. مش احنا
احنا بس الانبياء  ذلك من فضل الله علينا وعلى الناس ولكن اكثر الناس لا يشكرون من فضل ربنا ان هدايته موجودة. لكن للاسف معزم الناس ما بتشكرش نعمة الهداية يعني بتكفر نعمة الهداية
اكثر الناس لا يشكرون نعمة الهداية يكفرون يرفضون الهداية اقرا بقى تسعة وتلاتين يا صاحبي السجن اارباب متفرقون خير الله الواحد القهار يا رفاق السجن يا زملائي في السجن احنا هنا زي بعض كلنا
يعني بيجد شيء مشترك بينه وبينهم زي ما نقول كده للدعاة لازم تدور على شيء مشترك بينك وبين الناس  قل يا اهل الكتاب تعالوا الى كلمة سواء بيننا وبينكم. تعالوا ندور على شيء مشترك
الا نعبد الا الله انت لازم تدور على شيء مش طبيعي وتدور على حاجة مشتركة يا صاحبي السجن انا مش جاي من برة بتنطط عليكم انا مش جاي من برة عشان الوزارة بعتانا اديكم كلمتين وخارج رايح لمراتي وولادي لأ انا زيي زيكم. واكلين عيش وملح هنا بناكل من نفس الصحن في الزنزانة
فانا هحب الخير لكم انا واحد منكم مش كان واحد داخل الانتخابات آآ واحد منهم اسمعوا بقى النصيحة المخلصة من اخوكم يا صاحبي السجن ارباب متفرقون خير ام الله الواحد القهار
عشرين تلاتين اله عند المصريين دول للمطر ورب للخصوبة ورب للحرب ورب للسلام ورب للجمال ورب ايه في ايه كده احسن قام اله واحد ام الله الواحد القهار؟ اله واحد وهو الرب
هو الواحد القهار وشرحنا جمال اختيار الاسمين دول ببعض مع بعض واقترانهم مع بعض في سورة ابراهيم الاية تمانية واربعين. ارجعوا لسورة ابراهيم بالفيديو. واتفرجوا عليه وشوفوا احنا شرحنا ليه. ربنا ست مرات ياتي بالواحد القهار
الواحد جت دايما مقترنة بالقهار والقهار جت دايما مقترنة بالواحد اتفرجوا عليه عشان ما يعرفش ايه ده تاني النهاردة اقرا بقى معي الاية اربعين ما تعبدون من دونه الا اسماء سميتموها انتم واباؤكم
ما انزل الله بها من سلطان الحكم الا لله. امر الا تعبدوا الا اياه. ذلك الدين القيم ولكن اكثر الناس لا يعلمون اللي بتعبدوهم دول لا وجود لهم في الحقيقة دول شوية اسماء
انتم واجدادكم اخترعتم الاسماء دي ما تعبدون من دونه الا اسماء. يعني حتى مش اصنام انتم اخترعتم سميتموه انتم واباؤكم ربنا لم ينزلها ولا في عليها دليل. ما انزل الله بها من سلطان
فين الحكم الا لله؟ الله بس هو اللي يحكم ويقول مين صح ومين غلط ومين يستاهل السجن ومين يستاهل البراءة مين يستاهل الاعدام ومين يستاهل ربنا فقط ان الحكم الا
لله عاوزين العدل يبقى لازم تعبدوا الله. لازم تحكموا شرع الله. امر الا تعبدوا الا اياه. ان الحكم الا لله يبقى تطبيق حكم ربنا وتحكيم شرع ربنا هو العبادة. امر الا تعبدوا الا اياه
امركم ما تتخزوش ارباب غيره لو تطيعوا الظالمين لا تطيعوا الطواغيت. لا تطيعوا شيوخ الضلال اللي بيقولوا لكم دول ولا اولياء امورنا ومش اولياء امور مش ولي امر دول خوارج
الذين يحكمون الشرائع الدنيوية. طيب ذلك الدين القيم الدين يعني طريقة الحياة عشان تبقوا عارفين ودي هتيجي في سورة يوسف هنشوفها ذلك الدين القيم. هي دي طريقة الحياة الصحيحة المستقيمة
قيم مستقيم غير معوج ولكن اكثر الناس لا يعلمون للاسف معزم الناس ما يعرفوش انتم بقى عرفتم ازا عليكم واجب انكم تتبعوا كده هو قام بواجبه الدعوي ودعاهم لتوحيد الله وترك الشرك. جه بقى وقت يفسر لهم الرؤية
ما هو الاكل قرب ييجي والوجبة بتاعة السجن ولا بتتقدم يا صاحبي. ووعدهم قبل الاكل ما يتقدم هتكونوا عارفين. خش بقى في الموضوع اللي هم كانوا طالبينه اصلا يا صاحبي السجن
قرب بقى منهم كده واتكلم معهم. انا ما عنديش مصلحة اني اضايق حد يا صاحبي السجن اما احدكما فيسقي ربه خمرا واما الاخر فيصلب فتأكل الطير من رأسه قضي الامر الذي فيه تستفتين
يا اصحابي وحبايبي يا اللي معي والزملا في الزنزانة تفسير رؤكم ان واحد منكم هيخرج وينجو ويرجع يشتغل في القصر ويقدم الخمر لربه. يعني للملك رب البيت قلنا الرب يعني المتولي امر
المكان والتاني هيصلب الطير هياكل من راسه احنا للاسف عندنا ثقافة احنا في كتير مننا شايف نتيجة كان كتير قوي ليه يقول لهم كده؟ طب ما كان يخبي عليهم احنا عندنا ثقافة في بلادنا اننا نخفي الحقيقة عن الناس
انما الحقيقة تكون صعبة. فالمريض بمرض قاتل لا يخبره اهله ولا حتى في المستشفى بيقولوا له وبيفضل ما يعرفش حاجة لغاية ما يموت هو مات  الغرب هنا الكلام ده ممنوع بصراحة وده من حق الانسان انه يعرف الحقيقة
حتى لو الحقيقة مرة لكن من حقه يعرف انه هيموت فيتجهز كان يوصي ان كان يعمل يتجهز حتى بينه وبين ربنا وهو ده الصح. فاخبرهم ان التاني هينفز في حكم الاعدام
قضي الامر الذي فيه تستفتيه. خلاص. كده انتم خدتم الفتوى اللي انتم كنتم بتسألوا عنها. اقرا بقى الاية اتنين واربعين وقال للذي ظن انه ناج منهما اذكرني عند ربك فانساه الشيطان ذكر ربه فلبث في السجن بضع سنين
بالنسبة للي هو اعتقد انه هيخرج والظن هنا معناه التأكد هو كان متأكد انه هيخرج الظن احيانا يأتي بمعنى انه متأكد قال له ابقى افتكرني وتذكرني اذكرني عند الملك لما تطلع. اشتغل معه
عشان ما تنسيش انا في السجن. فيه ناس منسية في السجن من سنين وقال للذي ظن انه ناج منهما اذكرني عند ربك هنا في بقى تقويرين فانساه الشيطان في ناس بتقول ان ربنا ان الشيطان انسى سيدنا
يوسف انه يقول آآ ان شاء الله او انه آآ انه يقول ان شاء الله نتيجة كده عوقب بانه قعد في السجن بضع سنين انا مش مع هذا التفسير الحقيقة مع التفسير ان الشيطان انساه هو الراجل نفسه لما خرج
من الفرحة بقى واتلخم وشغال في القصر مع الملك. نسي بقى خالص صاحبه وحبيبه زميل الزنزانة اللي فسر له الرؤية وما جابش سيره فانساه الشيطان ذكر ربه فلبث في السجن بضع سنين
الشيطان نساه انه يذكر هزا الكلام للملك ليه الشيطان يعمل كده ؟ لان الشيطان يريد ان يظل الدعاة في السجون الشيطان لا يريد ان ينال الدعاة الحرية. فيبدعه في دعوة الناس ويغيروا المجتمعات
السجون تظل الدعوة محدودة حتى لو بيعملوا دعوة جوة السجون لكن ايضا ربنا سمح بحاجة ان هذا النسيان يحدث لغاية ما الملك يشوف رؤية محيرة فلما يعرف ان في واحد بيعبر الرؤى يعني بيفسر الرؤى جيدا في السجن يخرجه
لكن لو كان اخبره اول ما خرج والملك مش شايف رؤية محيراناه ومش فارقة معه يبقى كان ممكن ما يعملش ما ياخدش اي آآ آآ قرار ويسيب سيدنا يوسف والموضوع يتنسي. فربنا سمح
ان الشيطان ينسي الراجل. مسألة انه يذكر سيدنا يوسف بضع سنين تانيين. سيدنا يوسف يستوي فيهم يقال خمس سنوات على فكرة من وقت ما الراجل خرج لغاية ما طلع وقبلها كان فيه وقت تاني. يعني هو يقال سيدنا يوسف امضى ما بين عشرة الى
اشهر سنة في السجن زلم  ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب. فاجعله قوة لنا فيما تحب
ما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك
ورسلك وعبادك الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا  اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا
وذهاب همومنا وهمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعة
وتوحدت على دعوتك وتعاهدت على نصرة شريعتك. فوثق اللهم رابطتها. وادم مدها واهدها يا سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا رب
بنا بمعرفتك وامتنا على الشهادة في سبيلك انك نعم المولى ونعم النصير. والسلام عليكم ورحمة الله وبركاته
