وحلوا العقدة من لسان يفقهوا قولي السلام عليكم ورحمة الله وبركاته اهلا بحضراتكم في المقطع رقم تمنمية تسعة وتمانين من مقاطع حظر التجول. والحلقة الخامسة عشر من حلقات تدبر المائدة
الليلة ان شاء الله هنشرح اشد عقوبة في الشريعة الاسلامية الشريعة العقوبات اما حدود او قصاص او تعزير عقوبات حدية حدود او قصاص او عقوبات تعزيرية الحدود هي العقوبات المنصوص عليها في القرآن والسنة
يعني نزلت بوحي والسنة وحي ولكن النبي عبر عنها كلماته الحد هو حق لله. لا يجوز لاحد انه يتنازل عن الحد. لذلك لما راح سيدنا زيد آآ رضي الله عنه يشفع لامرأة سرقت اسمها فاطمة المخزومية
فراح يشفع لها والنبي عليه الصلاة والسلام كان معود الصحابة انهم يشفعوا للناس وقال لهم اشفعوا فيقضي الله حوائج الناس وتؤجرون ويقضي الله حوائج الناس على يد نبيكم لكن لما راح يشفع لامرأة سرقت
فالنبي نام وقال له افي حد من حدود الله يا زيد ما ينفعش تشفع في حد لان النبي نفسه لا يملك ان هو يوقف عقوبة حدية وقالوا لو ان فاطمة بنت محمد سرقت لقطعت يدها. فيه حد اغلى عنده منها؟ بحد. طب الله! ما يقدرش
فالحد هو حق الله ما حدش يقدر يلعب في العقوبة دي ولا يخففها ولا يتغاضى عنها. طيب. القصاص هو قتل النفس بالنفس. يعني واحد قتل فيقتل يقتل اسمه القود بيقتل قصاد الشخص اللي هو قتله. او اتلف عضو من اعضاء شخص اخر. فيتلف قصاده نفس العضو
فقأ عين تفقأ عينه قطع ودن يتقطع ودنه نفس الودن. يمين يبقى يمين وهكزا وهنيجي للحكم ده اسمه حكم القزاز  الحكم ايه الفرق بين القصاص وبين الحد الحد حق الله ما حدش يقدر يتنازل عنه انما القصاص ربنا سمح فيه لاهل القتيل او اهل او الشخص اللي فقد عضو جسمه انه يقبل الدية
يعفو عن المجرم. او اللي ارتكب الجريمة فبيقبل تعويض مادي نزير عدم تنفيز العقوبة. ده اسمه القصاص. التعزير هي عقوبة يقدرها الحاكم. وكلمة الحاكم يعني القاضي. كتير من الناس ما بيفهموش مش فاهمين ده ايه
التعزير عقوبة يقدرها الحاكم حسب ما يرى يحكم بقى بسجن بغرامة بجلدة باعدام كل دي لكنها عقوبة تعزيرية هي حق للقاضي نفسه من حقه يلغي العقوبة. يوقف تنفيز العقوبة يؤجل العقوبة يخفف العقوبة
زي الحد الحد حق لله لا احد يملك ان هو ما ينفزوش. طيب. الاية تلاتة وتلاتين اللي احنا بصددها النهاردة نزل فيها اغلظ واقسى عقوبة حدية من الحدود كلها. اقرا بقى معي الايتين تلاتة وتلاتين
اربعة وتلاتين اللي هم موضوع تدبر الليلة اعوذ بالله السميع العليم من الشيطان الرجيم انما جزاء الذين يحاربون الله ورسوله. ويسعون في الارض فسادا اي يقتلوا اي يقتلوا او يصلبوا او تقطع ايديهم وارجلهم من خلاف
او ينفوا من الارض ذلك لهم خزي في الدنيا ولهم في الاخرة عذاب عظيم  الا الذين تابوا من قبل ان تقدروا عليهم فاعلموا. فاعلموا ان الله الغفور الرحيم. طيب انما جزاء الذين يحاربون الله ورسوله دي اسمها جريمة الحرابة
اول حاجة الحرب بيكون هدفها اخذ شيء بالقوة من عند الاخر. استيلاء على شيء اما اخذ اموال او ارض  مسلا ناس بتاخد الارض اللي عليها ناس. فبيحاربوهم. سواء الناس دول لهم حق في الارض او ما لهمش. لكن الحرب هدفها الاستيلاء على شيء او اخذ شيء بالقوة
سواء الشيء ده ومن حقي اني اخده او مش من حقي. لكن ده هدف الحرب. انما جزاء الذين يحاربون الله هل فيه حد يقدر يأخذ ما عند الله بالقوة؟ ما حدش
بعض بعض المفسرين قالوا ان اسم الجلالة لفظ الجلالة اللي هو اسم الله. اضيف في هذه الاية لمجرد التشنيع. تشنيع يعني اظهار الشناعة تبشيع جريمة الحرابة ولركبة الحرابة هي قطع الطريق. لكن عشان ربنا يظهر شناعة هذه الجريمة
اضاف اسمه وكأن اللي بيطلع يقطع الطريق ده اكنه بيحارب ربنا لكن في الحقيقة هي ايضا الناس بتطلع تحاول اخذ حق الله في التشريع. يعني ايه؟ اللي بيطلع ده عشان يقتل حد. يقطع الطريق ويقتل حد ويأخذ الامن. ربنا شرع
ان لا يجوز قتل النفس ولا يجوز ترويع الناس. فاللي بيدي نفسه الحق انه يعمل كده هو بيحاول يستولي على حق الله في التشريع  قال مفسرين اخرين ان هو ده معنى يحاربون الله يعني يحاربونه في شرعه هو قال ما حدش يقتل الا لو عمل كزا
ويستحق عقوبة الاعدام يوم واحد يطلع ويقرر يقتل الناس على مزاجه هذه محاربة لله تمام؟ طيب  بالتالي من يقتل حتى اكنه بيحارب ربنا هنا في سورة البقرة ربنا بيقول اه يا ايها الذين امنوا اتقوا الله وذروا ما بقي من الربا ان كنتم مؤمنين
فان لم تفعلوا فاذنوا بحرب من الله ورسوله. اهو اللي بيتعامل بالربا ده يقال له يوم القيامة خذ سلاحك للحرب. يعني يلا عشان هتحارب ربنا. كنت عارف في الدنيا ان انت كده هتحارب ربنا. اذا هناك
حارب من الناس لله ومن الله لبعض الناس. ودايما بتكون فيما يخص التشريع. يخص التشريع. طيب نرجع للاية بتاعتنا انما جزاء الذين يحاربون الله ورسوله رسوله وقت حياته اه كان فيه حرب ناس حاربت النبي عليه الصلاة والسلام
بعد ما ماتوا هل حد يقدر يحارب النبي؟ اه لما يحارب السنة انكار السنة. انكار حجية السنة. التقليل من اهمية السنة. محاربة لرسول الله انما جزاء الذين يحاربون الله ورسوله ويسعون في الارض فسادا
هنا بقى الاية بدأت تتكلم عن جريمة الارهاب الارهاب في القانون الدولي هو استهداف غير المحاربين من اجل الوصول لاهداف سياسية الله! يعني لو ناس روعت واستهدفت ناس بس مش عشان اهداف سياسية يبقوا مش ارهابيين ليه ؟ يعني هو لازم يكون فيه مصلحة للسياسيين عشان نضفي البشاعة على
فيما يعني لا. لو ناس راحوا قتلوا جيرانهم عشان يستولوا على بيوتهم. ما هم ارهابيين برضه هم ارهبوهم  لكن لأ لازم السياسيين يدخلوا نفسهم في الموضوع ده. المهم ربنا اعتبر اي اعتداء على امن الناس ارهاب. ترويع ترويع يعني ارهاب
لذلك هذه الاية ليست عن جريمة القتل ولا عن جريمة السرقة بل عن جريمة اكبر منهم هم الاتنين اسمها جريمة الحرابة يعني جريمة قطع الطريق لان القتل ممكن يحصل اغتيالا
واحد يستخبى في الدرة عندنا في الصعيد يقول لك يستخبى في الدرة ويقوم ايه طاخ اللي هو عايز يقتله من القبيلة التانية ولا من العيلة التانية ده اسمه اغتيال. اسمه قتل الغيلة. ده مش قطع طريق
هو لم يرهبه هو قتله قتل اغتيال. فدي اسمها جريمة قتل. ماشي؟ لا عقوبة  اخرى وهي القتل حدا على فكرة مش القصاص وخلينا نتكلم فيها بعدين السرقة ممكن تحصل اسرة خارج البيت يرجعوا يلاقوا حد كسر البيت ودخل وسرق. ده مش قطع طريق
خلاص؟ لم يحصل ترهيب ولا تخويف ناس ولا قطع طريق. لزلك عشان المتهم يعاقب على جريمة الحرابة. يعني يعتبر محارب معناها قاطع الطريق. لازم يكون فيه سلاح ويكون فيه طريق
لكن لو واحد سرق من جوة بيت ما يعتبرش جريمة حرابة. جريمة سرقة. طيب ده واحد وقف لواحد في الطريق وقال له اديني محفظتك بدون اي سلاح. ولا عصاية ولا مطوة ولا مسدس. برضو مش حرابة. ممكن تبقى بلطجة
في قصة تانية  ليه الاية تلاتة وتلاتين بقى بتذكر عقوبات مختلفة انما جزاء الذين يحاربون الله ورسوله ويسعون في الارض فسادا ان يقتلوا او يصلبوا. او تقطع ايديهم وارجلهم من خلاف. او ينفوا من الارض
هم هيقتلوا ولا هيصلبوا؟ ولا هتقطع ايديهم وارجلهم من خلاف؟ ولا هينفوا من الارض عندنا بقى هنا كزا سؤال في الاية دي. اولا ليه التشديد في كلمة يقتل يصلب تقطع. ليه مش يقتلوا؟ يصلبوا تقطع
ايه معنى يقتلوا؟ ما هو الواحد يعني يفعل نداء صيغة مبالغة في الفعل. يعني الفعل هيتعمل كتير هو فيه حد هيقتل كتير يعني يقتل هو واحد بس هيقتل ازاي هو من اول مرة هيموت هيرجع الموت تاني ازاي
نفس الكلام لو اتصلب ما هو بيتصلب بيموت على الصليب خلاص هيفضل يتصلب ازاي او يصلب  نفس الكلام لما بتقطع يده ورجله من خلاف هتقطع ازاي كتير ما هي مرة واحدة هتقطع يعني حتى التلات عقوبات ما ينفعش يتعملوا كزا مرة
مم خلينا في القتل دلوقتي يعني يقتل عدة مرات ليه خدوا تلاتين سانية وفكروني فيها عشان تبقوا عارفين الاجابة لها علاقة باية سابقة ليه ربنا ما قلش يقتلوا؟ قال يقتلوا وكأن اللي قتل ده هيقتل عدة مرات. طب ليه ربنا قال كده
وليها علاقة باي سابقة واكتبوا لي في التعليقات بتاعة اليوتيوب والفيسبوك هي الوحيدة اللي بقدر اشوفها هنا مم عشان امام الملأ لأ دلالة على شدة الحادس. على مرأى من الناس لأ
دليل على شناعة القتل. لأ ان فعلهم جماعي لأ طيب  بصوا يا جماعة  قلت لكم لي علاقة باية قبل كده الاية تلاتة وتلاتين لا انا اسمي تلاتة وتلاتين اه واحد وتلاتين
من اتنين وتلاتين اهي. من اجل ذلك كتبنا على بني اسرائيل انه من قتل نفسا بغير في نفس او فساد في الارض فكأنما قتل الناس جميعا قتل قاطع الطريق مش انتقام للي هو قتلهم في القافلة. لأ ده انتقام للانسانية كلها
لان الناس كلها من حقها انها تسافر وتنتقل بين المدن او تنتقل في الشوارع وهي امنة على نفسها. فالامن هو اول حق من حقوق الانسان في الاسلام وذكرنا قبل كده حديث الرسول عليه الصلاة والسلام من اصبح منكم امنا في سربه معافا في بدنه
عنده قوت يومه فكأنما حيزت له الدنيا بحذافيرها الحق في الامن الحق في الرعاية الصحية الحق في القوت اللي يعيش منه حتى لو مش بيشتغل. لكن ربنا قدم الامن على الرعاية الصحية وعلى الاعاشة
بشرع الله لا احد يخاف انه ينزل في الشارع ولا احد يموت لعدم وجود مال لشراء دواء. ولا احد يموت من الجوع. هي دي الشريعة اللي الناس مش فاهماها. وفاكرين ان الشريعة عبارة عن عقوبات وقطع ايدين. لا
اساسا حقوق انسان حقوق انسان. وبعد ما الناس بتاخد حقوقها بتحاسب بقى لما تغلط  بس لو تلاحزوا قلنا حق الامن هو اول حق. حقي اني انزل من بيتي وارجع لاولادي
ازا طالما ان قاطع الطريق قتل فكانما قتل الناس جميعا. لانه انتهك امن الناس جميعا. فيقتص من عن كل انسان ويقوم بهذا القصاص الحاكم نيابة عن كل انسان. فربنا قال ان يقتلوا
بالتشديد وكأنه بيقتل مش بس باللي هو قتلهم بل بكل انسان في الارض اخدتوا بالكم؟ طيب. انما جزاء الذين يحاربون الله ورسوله. ويسعون في الارض فسادا. اي يقتلوا. او او يصلب او تقطع ايديهم وارجلهم من خلاف او ينفوا من الارض. طيب
او دي للتخيير يعني من حق القاضي يختار على مزاجه العقوبة يا اما يقتله يا اما يصلبه يا اما يقطع ايديه من قلب او ينفهم من الارض لأ فيه يا جماعة بصوا حاجة في البلاغة اسمها المحسنات البديعية
الطبخ كده فيه حاجة اسمها محسنات الطعم او مكسبات الطعم. القرفة الحبهان الحبهان عندنا يعني الهيل. القرنفل دي محسنات غالية اوي. فيه بقى حاجة اسمها الزعفران دي حتة شوية كدهو بخمس تلاف جنيه. انا بقى اديكم حتة بخمس تلاف جنيه دلوقتي
في اللغة العربية حاجة اسمها اللف والنشر اللف والنشر. يعني ايه يعني ربنا يزكر كزا حاجة وما يزكرش الخبر بتاعهم ويقوم زاكر الاخبار ورا بعضهم برضو. بعد ما زكر يعني مسلا
في سورة القصص الاية تلاتة وسبعين ربنا بيقول ومن رحمته جعل لكم الليل والنهار لتسكنوا فيه. ولتبتغوا من فضله. لأ سانية واحدة جعل لكم الليل والنهار لتسكنوا فيه اللي هو ايه ؟ اللي هو الليل
واذا ابتغوا من فضله اللي هو النهار فربنا عمل لف وبعد كده نشأ. اللفة انك بتلف حاجة والنشر انك تفتحها مرة اخرى الليل والنهار لف. انشر بقى تقوم فاتح لتسكنوا فيه ولتبتغوا من فضله
كان ممكن يقول ومن رحمته جعل لكم الليل لتسكنوا فيه والنهار لتبتغوا من فضله مش حلوة ولكن بالشكل ده بالاسلوب ده المحسنات البديعية دي اسمها اللف والنشر. طيب. وفيها انواع بقى بالترتيب ومش بالترتيب وقصة. طيب
اه خد مسال تاني آآ في صورة العنكبوت. ربنا قال وعادوا وثمود وقد تبين لكم من مساكنهم وزين لهم الشيطان اعمالهم. خلي بالك بيزكر مين؟ عاد وثمود دلوقتي ماشي فصدهم عن السبيل وكانوا مستبصرين
وقارون وفرعون وهامان. ولقد جاءهم موسى بالبينات فاستكبروا في الارض وكانوا سابقين بعد عدو ثمود ذكر آآ ذكر قارون وفرعون وهامان. حلو قوي فكلا اخذنا بذنبه فمنهم من ارسلنا عليه حاصبا. ومنهم من اخذته الصيحة. ومنهم من خسفنا به الارض. ومنهم من اغرقنا. وما كان الله ليظلمهم
ولكن كانوا انفسهم يظلمون. اللف زكر لك بالترتيب ده عاد ثمود قارون فرعون هامان. ده اللف. النشر بقى يفتح الورق تاني هتلاقي اول عقوبة اللي هو من ارسلنا عليه حاصبة عاد
وبعدها ومن اخذته الصيحة ثمود بعدها من خسفنا به الارض قارون بعدها ومنهم من اغرقنا فرعون وهامان وجنودهما شفت بقى ازاي ؟ طيب. تعال بقى نطبق الكلام ده عندنا على الاية بتاعتنا في اه اه
في سورة المائدة. اهي انما جزاء الذين يحاربون الله ورسوله ويسعون في الارض فسادا ايه هو الفساد بقى اللي في الارض كزا جريمة مع بعض محطوطين في التعبير ده ما هو ممكن الفساد ده يكون
يعني في عدة درجات لقطع الطريق ممكن يبقى ارهاب الارهاب هنا هيكون فيه ترويع وقتل  ده يقتل ويصلب عشان يبقى عبرة لغيره ما حدش يعمل كده تاني ممكن ارهاب وترويع بس وسرقة مال كمان. ماشي
وممكن سرقة اموال بس من غير قتل فاللي يسرق اموال من غير قتل ده تقطع يده للسرقة وتقطع رجله ما هو من خلاف. لانه قطع بها الطريق وممكن ارهاب وترويع
يعني واحد قطع الطريق بس ما سرقش وما قتلش مجرد خوف الناس وجعل الناس تلف وترجع لما لقوا الطريق مقطوع خلاص وراحوا طريق تاني اطول ومرهق عشان اامن. ده ينفى من الارض. هو لا قتل ولا هو بمجرد بس قطع الطريق لكن لا قتل ولا سرق
وممكن يكون هو اصلا بيشتغل مع العصابة بس شغلانة ادارية بيسوق عربية بيسهل حاجة بيشتغل شغل الكمبيوتر بتاعهم ده برضه ينفى من الارض. طبعا النفي من الارض مش معناه ان انا اقطع له تزكرة ويروح انفيه في
يسرى لا النفي دلوقتي هو السجن زمان ان الواحد يتغرب عن وطنه ده كان عقاب رهيب. انما النهارده الشباب كلهم عايزين يخلصوا دراسة ويهاجروا فالنفي هو السجن دلوقتي الهدف من النفي هو العزل عن المجتمع. اللي هو ارهبه. ما يستحقش يعيش معه
والعزل يكون بطريقة مؤلمة النفي خارج البلاد زمان كان مؤمن مؤلم لكن دلوقتي لأ الرأي القديم من ايام المذاهب الاربعة هم آآ يعني يعني كان في رأي اصلا من ايام المذاهب اربعة ان النفي هو الحبس. يعني ابو حنيفة عنده النفي هو الحبس وليس الاخراج الى خارج البلد
طبعا عشان تبقوا عارفين اصل كلمة نفي في اللغة. جاي من كلمة النفاية خلي بالك من دي آآ  مش معناه الاخراج يعني لما تملى آآ جردل او تملى مسلا انا باملى المج ده دلوقتي فاتملى مني لغاية الاخر. فوقعت منه ماية اهي ماية على الترابيزة قدامي اهي. دي اسمها ان ان آآ
النفاية. يعني ما ما نفي ما زاد وليس له مكان. ازا دول ما لهمش مكان في المجتمع نفايات فينفوا من الارض. يخرج من المجتمع ما لهمش مكان فيه عشان المجتمع يقدر يتحرك ويتقدم لابد يخلص من دول. طيب. عند الامام مالك
ازا كان المحارب المحارب يعني قطع الطريق ممن له الرأي والتدبير المحارب ده من المخططين فالامام مالك يرى ضرورة قتله وصلبه او قتله او صلبه لان مجرد قطعه يد ورجل
وان احنا نتركه حي ما بيدفعش ضرره ويفضل عامل بقى فيها زعيم آآ عصابة عصابة وعامل مافيا ويبقى عمال يخطط لهم والناس بتنظر له على انه يعني زعيم المافيا. لا لا لا لا
المخطط والرأس المدبر ده لابد من قتله والتخلص منه ازا كان ما فيش فيه الصفتين دول اللي هو القتل اللي هو انه صاحب رأي وتدبير وكده ده بيخطط ولا بيسرق ولا بيقتل مجرد عضو في العصابة زي ما قلنا بيعمل اعمال ادارية بيسوق عربية مش عارف ايه بيودع الفلوس في حساب حاجات كده هو
يبقى لابد ياخد ده ايسر العقوبات اللي هي الحبس. وبينهم هم الاتنين ما بين اعلى حاجة واقل حاجة بيبقى فيه ايه؟ العقوبات الاخرى اللي هي يقتلوا او يصلبوا او تقطع ايديهم وارجلهم. الناس اللي مارست السرقة بدون قتل
دول بتقطع يده للسرقة وتقطع رجله لانه قطع بها الطريق. طيب آآ طبعا هنا في التعبير هنا غريب شوية. ان يقتلوا او يصلبوا او تقطع ايديهم وارجلهم من خلاف وكأن
كل ايديهم هتتقطع وكل رجلهم هتتقطع بس بلا بلا جدال هي ايد واحدة ورجل واحدة. والا ما كانش كلمة من خلاف بقى لها قيمة من خلاف يعني في ايد ورجل هيفضلوا
وايد ورجل هيتقطعوا ومن رحمة ربنا ان الايد اللي بتقطع تكون عكس الرجل اللي بتقطع عشان هتمسك بالايد التانية اللي هتفضل فوق الرجل المقطوعة هيمسك العكاز يبقى بديل عن الرجل المقطوعة فيقدر مهما كان يتحرك
هنا بقى لازم نفهم ليه ربنا زكرها بالجمع ايديهم ارجلهم اي شيء في جسد الانسان يضاف لاكثر من واحد يجمع حتى لو اللي فارضين مسلا في سورة التحريم ربنا بيتكلم عن زوجتين من زوجات النبي
اللي هم ايه آآ السيدة حافصة والسيدة عائشة لما قالوا ايه آآ لبعض كلام وسر وبتاع فربنا في سورة التحريم قال ايه؟ ان تتوبا مثنى الى الله فقد صغت قلوبكما ما قالش فقد سغت قلبيكما او فقد صغت قلبيكما
قلوبكم وجمع. يبقى اي شيء في اعضاء الانسان لما يضاف لاكتر من واحد بيجمع حتى لو لفرضين خلاص؟ ان يقتلوا او يصلبوا او تقطع ايديهم بالجامع اهو وارجلهم من خلاف
كمل بقى الاية او ينفى من الارض وهنا يعني الحبس ذلك لهم خزي في في الدنيا ولهم في الاخرة عذاب عظيم. ذلك لهم خزي في الدنيا. ممكن يكون قلت في الحياة الدنيا انا بقراه في الاول
وغلطان. هي لهم خزي في الدنيا ولهم في الاخرة عذاب عظيم. ده ربنا بيخزيهم بهذه الطريقة في الدنيا اتصلبوا قدام اللي رايح واللي جاي. وبقوا عبرة وقطعت ايديهم وارجلهم. فالناس هتشوفهم وتقول لولادهم شايفين يا ولاد اللي يسرق
فين اللي يبقى ارهابي؟ شايفين يا ولاد؟ فبيبقوا عبرة خزي ده لا يلغي عذاب الاخرة لا يلغي عذاب الاخرة لو هو فضل مصر على ان اللي عمله ما كانش غلط وما تابش
في ناس بتعاقب وبتقضي عقوبتها وبتخرج تاني تؤسس عصابات وتعلم النشء الجديد وتشغله تعمل شبكات ومافيا والكلام ده كله فمش بالضرورة ان اللي بيعاقب بيندم على فكرة  لكن يستثنى من العقاب في الدنيا مين ؟
قطاع الطرق اللي يتوبوا يعني لو قاطع الطريق تاب ما يطبقش عليه القتل والصلب كل ده ما يطبقش الله! يعني لو مسكنا قطاع الطرق وقالوا لنا بصوا ده احنا حتى تبنا من النهاردة اهو هنبطل سرقة. وقطع طريق وهنصلي ونقرا قرآن
بيقول له كان غيرك اشطر هيطبق عليك برضو لحد. الله! اومال يعني ايه الاية اربعة وتلاتين اللي بتقول الا الذين تابوا من قبل ان تقدروا عليهم فاعلموا ان الله غفور رحيم. يعني اللي ييجي يسلم نفسه
ويعترف ويندم ويعيد الحقوق يسقط عنه حد الحرابة يعني ايه ما يتعاقبش خالص؟ لأ يتعاقب بس عقوبة تعزيرية او يعني لو هو قتل تتحول العقوبة لقصاص يبقى ولي الدم يقرر يقتل ولا يعفو عنه ويأخذ الدية
قبل كده كانت عقوبة حدية لازم هيقتل التعويض المادي ده ممكن ينفع العيال. ولاد القتيل. فممكن يعني نقبل التعويض المادي ده عشان تعليم العيال وجوازها وبتاع. وايه ولو يعيد المسروقات وهكزا
ففي ناس بقى بعد ما تسمع ده دلوقتي هتستكتر العفو عن قطاع الطرق لو تابوا فربنا قال ايه؟ فاعلموا ان الله غفور رحيم اعلموا خلي بالك. هنا ربنا حط شرط انهم يتوبوا قبل ما احنا نقبض عليهم اصلا
يعني مش خلاص عشان اتقبض عليه او احنا ضيقنا عليه الخناق لأ لازم هو يكون انصلح حاله قبل ما يسلم نفسه ويعترف ويرجع الحقوق لاهلها الحالة دية اعلموا اعرفوا ان ربكم غفور رحيم. غفور رحيم لمن تاب مهما عمل
وده لمصلحتكم انتم طالما غفر للي ارتكب جريمة زي دي وقبل توبته يبقى ان شاء الله يقبل توبتك انت كمان يعني اكيد بقى ما قطعتش الطريق. يعني المفروض نكون فرحانين لما نعرف ان ربنا
هيرحم الناس هيغفر للناس اللي بتوب مش نبقى زعلانين وعايزين دايما الناس تتعاقب والناس وهكزا. يلا خلونا نتوقف هنا الليلة ونكمل بكرة بازن الله اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت
مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك
الصالحين اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور
وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل
حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. اللهم سدد وخيب رمي عدوهم وتقبل شهداءهم وكن مع اخواننا في تركستان الشرقية وفي الشام وفي كشميرا وفي الهند وانصر يا رب من نصرهم واخذل يا رب
رب من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على
نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله ونراكم غدا باذن الله في نفس هذا الموعد ان كنا من اهل الدنيا
