يبقى قولي السلام عليكم ورحمة الله وبركاته. اهلا بحضراتكم في المقطع رقم ستمية اتنين وسبعين من مقاطع حظر التجول والحلقة الثالثة من حلقات تدبر سورة البقرة اه ارجو من حضراتكم تجيبوا المصاحف
تدبرنا من قبل قول الله تعالى اعوذ بالله السميع العليم من الشيطان الرجيم. بسم الله الرحمن الرحيم. الف لام  ذلك الكتاب لا ريب فيه هدى للمتقين وفهمنا معنى الهدى ومعنى التقوى
خلونا نشوف بقى صفات المتقين في البقرة بس قبل ما نشوف صفات المتقين دي عاوزين نشوف انواع الناس اللي جت في اول سورة البقرة يعني بعد الكلام عن المتقين في اربع ايات من الاية اتنين للاية خمسة
ده هنا الكلام عن المتقين ده تقريبا موضوعنا النهاردة في الحلقة هنلاقي ايتين بعدهم اللي هم الاية ستة والاية سبعة عن الكافرين كده معي ستة وسبعة ان ان الذين كفروا سواء عليهم اانذرتهم ام لم تنذرهم لا يؤمنون
ختم الله على قلوبهم وعلى سمعهم وعلى ابصارهم غشاوة ولهم عذاب عظيم ايتين عن الكافرين بعد كده من الاية تمانية للاية عشرين تلتاشر اية عن المنافقين ابتداء من الاية تمانية اللي هي ومن الناس من يقول امنا بالله وباليوم الاخر وما هم بمؤمنين. الى الاية عشرين
تلتاشر اية عن المنافقين. يبقى اربع ايات عن المتقين ايتين عن الكافرين وتلتاشر اية عن المنافقين وده دليل على خطورة المنافقين هذا النوع من البني ادمين اخطر بكثير جدا على الاسلام من الكافرين
الكافر واضح عدو واضح انما المنافقين طابور خامس مجموعة من الخونة داخل الصف المسلم نقول لهم بيبانوا ايه يبانوا مسلمين. يعني في الوقت بتاع الرسول عليه الصلاة والسلام دول المنافقين شكلهم صحابة. انت عايز اكتر من كده ايه؟ صحابة مع الصحابة رايحين جايين داخلين المسجد بيصلوا في المسجد بيطلعوا الغزوات
كل حاجة وهم مجموعة خونة دي مسألة خطيرة جدا الملاحظة التانية هي انواع الناس ايه بقى كافرين منافقين اكيد بقى ومؤمنين لأ تصور بقى النوع التالت مش مؤمنين النوع التالت المتقين
يعني كنت كنا نتوقع ان ربنا يجيب المؤمنين. لأ ربنا جاب اعلى نوع من انواع المؤمنين ارقى نوع الاليت بتوع المؤمنين. اسمهم ايه؟ اسمهم المتقين الطبقة الراقية داخل المجتمع الاسلامي. الطبقة الراقية دول
داخل المؤمنين اعضاء نادي المتقين عشان تبقى عضو في نادي المتقين مش مهم تكون غني مش ممكن يكون عندك سلطة. مش مهم يكون عندك نفوز مش ممكن تكون بتكلم فرنساوي
مش مهم تكون بتلبس شيك المهم يكون عندك اللي جاي ده ايه بقى هي مؤهلات العضوية في نادي المتقين؟ اقرا معي الذين يؤمنون بالغيب ويقيمون الصلاة ومما رزقناهم ينفقون والذين يؤمنون بما انزل اليك وما انزل من قبلك
وبالاخرة هم يوقنون اولئك على هدى من ربهم واولئك هم المفلحون هو ده المطلوب منك عشان تبقى عضو في نادي المتقين اول صفة بقى من صفات المتقين ايه الذين يؤمنون بالغيب
المقصود بالغيب هنا ما يغيب عن حواس الانسان يعني لو شيء انت مش شايفه ومش سامعه لانه في مكان اخر في الشقة اللي جنبنا زي ما قلت لكم قبل كده بنسميه غيب مكاني
لكن ممكن يكون فيه ناس هناك في الشقة اللي جمبينا شايفينه وسامعينه ازا ده شيء ممكن يشعر به يحس بالحواس بتاعة الانسان. هنا ما بنسميهوش غيب. ده مش الغيب اللي بيدل على الايمان
الذين يؤمنون بالغيب يعني يؤمنون بما يغيب عن حواس الانسان الايمان بالله ايمان بالغيب العقل يثبت وجود الخالق. لكن الحواس لا تستطيع ان تشعر بالخالق الانسان المادي فقط هو اللي بيؤمن بما تصدقه الحواس. بس
الانسان العقلاني يعلم ان العقل يصحح الحواس. فالعقل حاكم على الحواس. مسلا عينك يعني حاسة النظر ترى في الصحراء ماء على مسافة بعيدة عقلك يقول لك ما تصدقش عينك ما تطلعش تجري كده لان ده مش ماء ولا حاجة
ده ظاهرة بتحدث في الصحراء نتيجة انعكاس الضوء على الرمال. فاسمها زاهرة السراب. يبقى العقل صحح للحواس  عينك ترى شخص راكب حصان وصغيرين جدا قد كده فعقلك يصعق لك يقول لك لأ دول حجمهم عادي وما تصدقش حاسة النزر لان بسبب بعد المسافة انت شايفهم صغيرين. عينك تشوف الشمس بتغرب
في البحر لكن العقل يقول لك لا ماشية بتغرب في البحر ولا حاجة والعقل يصحح للحواس بعض الناس فاهمين انه ما لا يدرك بالحواس غير موجود طب ما هو لو احنا كنا جينا من خمسمية سنة وقلنا للناس
السبب الامراض بتاعتهم هو ان في مخلوقات صغيرة جدا لا ترى بالعين المجردة. اسمها فيروسات واسمها بكتيريا عن طريق النفس او البلع فتسبب امراض. ما حدش كان هيصدق هيقولوا علينا مجانين كمان. مع ان هو ده بالزبط اللي كان بيحصل
لكن الحواس بتاعتهم لم تدرك وعلمهم كمان كان قاصر الاسلام يغلب العقل على الحواس يعني يغلب المذهب العقلاني على المذهب المادي. مع الاخذ في الاعتبار ان العقل نفسه له حدود هو ايضا
زي ما النزر له حدود لا يرى بعدها. والسمع له حدود لا يسمع بعدها عدد من الديسيبيلز. كزلك العقل له حدود لا يدرك بعدها لزلك الاسلام يعلمك ان العقل اعلى من الحواس وان هناك مصدر اخر اعلى من العقل وهو الوحي
العقل يحتاج الى الوحي اذا ثبت عندك ان الوحي من الله سبحانه وتعالى والله العليم الحكيم الخبير. يبقى يجب ان تصدق الوحي الايمان باليوم الاخر ايمان بالغيب الايمان بالملائكة ايمان بالغيب
طيب والايمان بالكتب والرسل يعتبر ايمان بالغيب ودول ما كانوش يعني دول يعني في في ناس وقتهم لو امنوا بهم. لو واحد امن بالنبي وبالقرآن يبقى امن بالغيب ما معنى الايمان بنبي
انك تؤمن ان هو انسان حي يرزق وبياكل ويشرب قدامك لأ معناه الايمان بنبوته الايمان بانه مرسل فعلا من عند الله الايمان بان القرآن فعلا وحي من عند الله. ازا هذا ايمان بالغيبة ايضا
القرآن اخبرك مسلا ان فيه نبي اسمه يونس يجب ان تصدق هذا كلام الله والقرآن ثبت عندك ان هو وحي من الله اذا اخبرك القرآن ان كان فيه كتاب اسمه التوراة
وانه نزل على نبي اسمه موسى وانت اللي شايف ده ولا شايف قصة الطيران الموجودة دي مش هي مش مش هو ده كلام ربنا مش هو ده عليك ان تصدق يبقى ده ايمان بالغيب. لانك لم ترى بحواسك. الكلام ده
لم ترى بحواسك النبوة نفسها  من افضل ما يمكن ان انسان يقرأه في الموضوع ده ودي قصة بنحارب بها الالحاد قصة حي ابن يقظان اللي كتبها ابن الطفيل الاندلسي حي ابن يقظان عبارة عن رضيع عمره
يوم واحد. يعني يوم ما اتولد حصل شيء لا نعرف ايه هو والقي على جزيرة ليس عليها اي بشر خالص. انما وكبر مع الحيوانات. اتبنته غزالة رضعته مع ولادها وكبر كده زي الطرزان
بيتكلم لغة الطير ولغة الحيوان وما شفش اي بني ادم خالص في حياته ما يعرفش ان هو مختلف عنهم يعني المهم الغزالة دي امه اللي اتبنته دي ماتت هو فوجئ انها مش بتتحرك
مهما اكلمها ما بتردش عليه. يهزها مش بتتحرك. قعد يفكر. يا ترى ايه سبب انها يعني عطلانة مش بتشتغل مش مش بتتحرك مش بتتنفس. هيتجنن يعمل ايه بدأ يشغل عقله جاب حجر حاد وشق بطنها وفتح بص في قلبها وجد كل شيء عادي جدا
الباموج عادي بس مش بيتحرك اول شيء ادركه هو ان كان فيه شيء وخرج والشيء ده غير مرئي وغير محسوس لما بيخرج الانسان او الحيوان او الطير بيموت ادرك الروح
وده الشيء اللي بيفرق بين الاحياء هم وبين الاموات او الجمادات وبعد كده قعد يفكر في العلاقة بين الجمادات زي الصخر والنبات والحيوان ويشوف ايه الاشياء الموجودة فيهم وايه الاشياء اللي مش موجودة فيهم بقى يقارن
فكر لغاية ما وصل بعقله الى وجود الروح الى حتمية وجود خالق وان الخالق ما ينفعش يكون له جسم وانه لازم يكون ازلي. لازم يكون الاول والاخر. لازم يكون عنده العلم كله والحكمة كلها. ازا وصل لوجود الروح
وجود الخالق والصفات الاساسية لله بالعقل وحده لزلك هو حي ابن يقزان يعني عايش ابن صاحي  يمثل على الجزيرة دي العقل على كوكب الارض. العقل يستطيع الوصول لهذه الغيبيات لكنه يحتاج الى هداية من
احيه عشان يعرف كيف يتواصل مع الخالق مع المصدر بتاعه. عشان يعرف بقى تفاصيل الدين. عشان ياخد تفاصيل اكتر من كده. يتعبد بها ربنا قال في الاية تلاتة اول صفة
الذين يؤمنون بالغيب ويقيمون الصلاة ومما رزقناهم ينفقون. طيب امنت بالله كده امنت بالغيب امنت بالله دون ان تراه وامنت بما جاء في وحيه القرآن ازا انت تحتاج الى اقامة علاقة دائمة معه. فتعمل ايه؟ تقيم الصلاة
اقامة الشيء يعني فعله كما يجب ان يفعل اقامة الصلاة كما يجب ان تكون رجليك واقفين على الارض لكن روحك في السما بالخشوع تستطيع ان تسمو وترتفع الصلاة معراج المؤمن
ومع الصلاة دايما تأتي الزكاة. ربنا دايما في القرآن يقول لنا اديني يقيمون الصلاة ويؤتون الزكاة واقيموا الصلاة واتوا الزكاة. دايما تجد الصلاة والزكاة مقترنين ببعض في القرآن ليه ؟ لان الصلاة بتاخد من وقتك
ووقتك ده انت بتترك فيه العمل وتزهب للصلاة بتغلق المحل بتغلق العيادة وتروح تصلي الجمعة. تروح تصلي الضهر. تروح تصلي العصر. في الوقت ده انت كان ممكن تكسب مال فده عقلا بالعقل كده بيقلل من المال اللي انت ممكن تكسبه
هذا المال رزق من الله هل ستترك الصلاة لله من اجل المال اللي هو ربنا بيرزقك به هنا بيجي الاختبار لأ انا لن اضحي بالصلاة من اجل المال. ليه ؟ ربنا يبارك لي في الوقت اللي هشتغل فيه ويعوضني ان شاء الله عن الوقت
اللي انا ذهبت فيه الى الصلاة  طب ييجي بقى للاختبار اللي بعده طب ايه رأيك بقى ان الوقت اللي انت اشتغلت فيه كمان وطلعت مال مطلوب منك تطلع منه مال تاني
ازيك يبقى انت ضحيت بوقت عشان تقيم الصلاة وضحيت بمال من الوقت بتاع العمل كمان قل ان صلاتي ونسكي ومحياي ومماتي لله رب العالمين. انت كلك ملك لله انا لله. يعني احنا ملك لله
لكن نلاحز ان في الاية دي بقى الاية تلاتة ربنا ما قلش ويؤتون الزكاة. هل هو مما رزقناهم ينفقون سبحان الله! يعني دايما الصلاة تيجي مقرونة بالزكاء. اللي هنا حينما لم تزكر الزكاة باسم الزكاة ولكن قيل ومما رزقناهم ينفقون
ليه ؟ هنا ربنا في اول المصحف بيشرح لنا صفات اهم ناس او اهم صفة المفروض ان انت بتقرا القرآن عشان توصل لها اللي هي المتقين يقوم يقول لك اللي بيطلعوا الزكاء هو اصلا اللي بيطلعوا الزكاة كم في المية من الناس
الناس القادرة على اخراج الزكاء ده المقصود طيب والباقيين يشعروا بايه؟ وهم بيبدأوا قراءة القرآن. ان القرآن بيتكلم عن طبقة اخرى؟ لا. ممكن يكون ما معكش فلوس بس معك حاجات تانية
ومما رزقناهم ينفقون. ما رزقكش مال يا سيدي؟ ما عندكش مال وما انتش بتطلع زكاة ان رزقك ايه ؟ علم تنفق من العلم اللي رزقك. ازاي؟ تستغله في خدمة الناس
اخترع لهم ادوية آآ لقاحات آآ تعلمه للناس في واحد ربنا رزقه قوة ينفق من قوته في مساعدة الضعفاء. يبقى ومما رزقناهم ينفقون اعم واشمل من مجرد انفاق مال المزهل في التعبير ده ايه بقى ؟ انه مش مجرد بيحقق نفع للفقير او للاخز. لأ
ده بيعمل تربية للمنفق. ازاي ما هو جعل المنفق المنفق اللي بيصرف ده اخذ في الجملة اللي قبلها يعني المنفق كان بيدي كده. صح؟ كان هو اليد العليا المنفق هنا ومما رزقناهم ينفقون. بس في الجملة اللي قبلها هو كان عامل ايده كده كان اليد السفلى
ربنا قال ايه؟ ومما رزقناهم يبقى انت ايدك مم كانت سفلى الاول عشان ربنا كان بيرزقك اخدت خلاص ينفقون بقيت ايدك عليا بعد كده يبقى ما ينفعش تتكبر على اللي انت بتنفق عليه
على اليد السفلى لا تتكبر على اليد السفلى لان انت لسة من سانية كنت انت اياد سفلى وده في النهاية رزق ربنا فربنا رزقك برزق انت خدت جزء منه واديته لاخر
فلا تتكبر بقى شفت شفت التربية هنا ومما رزقناهم ينفقون. فخلى الغني المنفق من من سانية كان هو الفقير اللي ايه؟ اللي بيستقبل وكان واليد السفلى تحفة الحقيقة التعبير يعني. يعني التعبير عميق وعمق شديد جدا. ومما رزقناهم ينفقون. قبل ما تعطيه وايدك كانت تبقى العليا كانت ايدك هي
يعيد الاخذ اللي كانت سفلى كنتم ايه بقى كمان؟ قبلها بقى كمان. ده انتم الاتنين كنتم في اقامة الصلاة مع بعض ويقيمون الصلاة. ده المعطي والمعطى اليه. او المنفق والايه؟ واليد اليد العليا واليد السفلى. كنتم بتقيموا الصلاة مع بعض
ده انت لو في الصف اللي وراه يعني انت كنت بتحط جبهتك مكان قدمه ده يوريك تقلب الاحوال الشخص اللي انت اعطيته كنت بتصلي معه في المسجد من تلات دقايق وراسك مكان قدميه
هذا لان احنا في العبودية لله احنا على قدم المساواة امام الله ما فيش فينا غني وفقير. نطلع بعد كده فينا غني وفي فقير وفي واحد مزكي وفي واحد بيزكى عليه. اوكي ماشي. بس حتى المزكي
لازم يفهم ان هو هذا من رزق الله ومما رزقناهم ينفقون. فربنا بيذكرك ان اي شيء انت بتعطيه للناس وبتاخد به ثواب هو مش ذاتي مش بتاعك اصلا ربنا بيعطيك عشان لما تعطي يدي لك سواب
يبقى التقوى هنا تشعرك انك ايه ؟ انك لا قيمة لك بدون الله. قيمتك في عبوديتك لله. مش في في سيارتك مش في اموالك مش في قصرك مش في فيلتك مش في عفشك مش في ملابسك
لكن للاسف احنا بنحط قيم او قيم غير القيم اللي القرآن بيحطها لنا وبنقيم نفسنا وبنقيم الناس على هزا الاساس ومما رزقناهم ينفقون كمان بتوحي بالكرم في الانفاق. ليه قرنت الانفاق
بالرزق وربنا بيرزق بكرم وجود شديدين ومما رزقناهم تشعر بالجود بالكرم الالهي ينفقون يبقى انت كمان لازم تنفق بكرم هو انت لما بتزرع بزرة بتطلع لك قمحة؟ لأ بتطلع لك سنبلة في كل سنبلة مائة حبة. الله! ما انت بتحط حبة يطلع لك قدام الحبة مية
ده ايه ده الارض الطين بيعمل امال ربنا هيكافئك ازاي فربنا بيرزق بسخاء انت كمان بقى لو انسان تقي تنفق انت ايضا بسخاء ناس كتير اوي يا جماعة بتقعد تحسب الاتنين ونص في المية وتطلع اتنين ونص بالسحدود يا حبيبي لمي قال الكلام ده مين قال الزكاة اتنين ونص في المية اتنين ونص في المية ده الحد الادنى
للزكاء يعني لو طلعت خمسة في المية هتبقى تحت خط الفقر وانت معك خمسة وتسعين في المية ما تجرب ما تجرب مرة كده دبل مبلغ الزكاة بتاعك المبلغ الزكاة بتاعك. وتعال قل لي اتفأرت ولا لأ
تاجروا مع ربنا تاجر مع ربنا يعني اذا اعطيت فاشبع حول الانسان المستحق للزكاة الى انسان بيخرج زكاة خلال سنة او اتنين. واعرف ناس عملوا كده. كان في شخص فقير
في في في في مصر والناس اكتشفت ان عنده موهبة ان هو اسكافي شاطر جدا وبيعمل صناعة احزية وصنادل وبتاع. فجابوا له مكنة بتخيط الجلد خلال سنتين كان موزف خمستاشر عامل وبيخرج زكاة ما له
هو اللي كان بيزكي عليه. ليه تدي له جنيه؟ ليه تدي له خمسة جنيه هيعملوا ايه؟ بدل ما تروح تاخد العشر تلاف جنيه بتوع زكاة مالك وتوزعهم على عشر تلاف واحد لأ اديهم لواحد او اتنين وشف عندهم يقدروا
اعملوا مشروع معين حولهم هم الى مزاكين. ودي فلسفة المال في الاسلام لزلك انت لما تكون بتنفق مالك في شيء بينفع الاقتصاد ما بيبقاش عليه زكاة رحت اشتريت ارض وبنيت بيت
الفلوس دي ما فيش عليها زكاة. ليه؟ فيه ناس اشتغلت وفيه ناس رزقت من ورا الفلوس دي. لكن الزكاة على المال المكنوز. مكنوز تحت البلاطة في الايه في الحساب بتاع البنك ما دا ما بيشتغلش ؟ لأ تعال بقى
هو ده اللي هيطلع عليه الزكاة طب لما تيجي تطلع منهم زكاة ما تيجي تحول ناس الى مزكين هم كمان تمام؟ طيب اقرا بقى الاية اربعة  والذين يؤمنون بما انزل اليك وما انزل من قبلك وبالاخرة هم يوقنون
المتقين هم اللي بيؤمنوا بما انزل اليك يا محمد اللي هو القرآن الكريم وما انزل من قبلك وبالكتب الاخرى ويؤمنون باليوم الاخر كمان وبالاخرة هم يوقنون. بالبعث والحساب. ليه بقى؟ خل بالك اليهود
شالوا كل حاجة عن البعث والحساب من كتبهم ما بتلاقيش في التوراة اي زكر للبعث والحساب خالص عشان ما حدش بقى فيهم يزن ان مجرد الايمان بالتوحيد يكفي ومش مهم يؤمن بنبوة محمد صلى الله عليه وسلم. ومش مهم يؤمن بالقرآن الكريم. لا بمنتهى الوضوح
المتقين مش هينفع يبقوا من حضراتكم. اهل الكتاب لأ احنا شكرا جزيلا. عايزين تبقوا متقين يبقى لازم تعملوا ابجريد ايه بقى ؟ بتؤمن بالقرآن وبالنبي عليه الصلاة والسلام بالاضافة للكتب السابقة
بمنتهى الوضوح الاية اعلنت ان المتقين دول مسلمين مؤمنين بنبوة النبي سيدنا عليه الصلاة والسلام وبالقرآن الكريم. وكل ما فيه عن الايمان بالبعث بعد الموت والحساب القرآن دايما تلاقوه ركز جدا
على مسألة الحساب والبعث لان للاسف اهل الكتاب اللي قبلنا شالوا الكلام ده تماما وده شيء عجيب الحقيقة ومؤمنين بان في لكن آآ معزم النصوص ازيلت طيب واحنا مش مسئولين عن التحريفات اللي حصلت بأيدي الناس يعني
لزلك آآ لابد من الايمان بالقرآن والقرآن هو المهيمن على الكتب السابقة. والله ما وافق فيها القرآن ماشي ما لم يوافق القرآن؟ لأ لا لا لا يمكن نجيزه. طيب هات بقى الاية خمسة اولئك على هدى من ربهم واولئك هم المفلحون
والتقويم دول هم اللي على هدى فعلا من ربهم هم اللي ربنا هداهم وتعبير على هدى على هدل وكأنهم راكبين الهدى والهدى بينقلهم بين الدنيا والاخرة على هدى واولئك هم المفلحون تعبير من اجمل ما يمكن. كان ممكن يقول واولئك هم الفائزون
مفلح يعني ناجح. طب ما فائز برضو حلوة. يعني فائز لكن مفلح من مادة الفلاحة الانسان لما يفلح الارض يشتغل كده وبيايه وبيعزق وبعدين بيحط البذرة وبعد كده بيردم عليها وبعد كده بيسقيها وينتزر ويسقيها تاني
وينتظر وبعد كده يخربش حواليها وبعد كده يعزق النباتات الضارة وبعد كده يفضل يحط يسقي لغاية ما ينتزر في النهاية ايه نتيجة الفلاحة ينتظر المحصول والثمار التقوى والايمان بالله هي تضحيات الانسان بيقدمها في الدنيا فكأنك بتفلح الارض
بتزرع وبتسقي وبترعى بالعمى. يعني انت بتزرع العمل الصالح وبتفضل تسقيه كل يوم وترعاه منتزر انك تلم المحصول في الاخرة اولئك هم المفلحون. دول اللي زرعوا في الدنيا وهينتزروا المحصول. شفتم جمال كلمة المفلحون معناها ناجحين
كان ممكن نعديها طيب تعال بقى نقرا مع بعض كده اول خمس ايات بتدبر بسم الله الرحمن الرحيم. الف لام ميم ذلك الكتاب لا ريب فيه هدى للمتقين. الذين يؤمنون بالغيب ويقيمون الصلاة ومما رزقناهم ينذرون
والذين يؤمنون بما انزل اليك وما انزل من قبلك وبالاخرة هم يوقنون. اولئك على هدى من ربهم واولئك اولئك هم المفلحون اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ما ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور
صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابه
تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك. اللهم بحق كل حرف في كتابك تلوناه
واو تدبرناه. ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشمير وفي تانكا وفي الهند وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك. اللهم من قضى منا
الوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به ثقيه شره وابعده عنه ولا تسلطه الا على احد
عدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك يا ربنا على طاعتك وتوحدت على دعوتك. وتعاهدت على نصرة شريعتك. فوثق اللهم رابطتها وادم ودها
واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك ومتى يا مولانا على الشهادة في سبيلك؟ انك نعم المولى ونعم النصير. والسلام عليكم ورحمة الله وبركاته
ونراكم باذن الله غدا في نفس هذا الموعد ان كنا من اهل الدنيا
