السلام عليكم ورحمة الله وبركاته. اهلا بحضراتكم في المقطع رقم سبعمية تمانية من مقاطع حظر التجول والحلقة الثلاثون من حلقات تدبر سورة ال عمران. ارجو من حضراتكم تجيبوا المصاحف واقرا معي الايتين اللي تدبرناهم امبارح. الاية مية واتنين والاية مية وتلاتة عشان نسترجع السياق وندخل بعد كده في الايتين الجداد بتوع الليلة
اعوذ بالله السميع العليم من الشيطان الرجيم يا ايها الذين امنوا يا ايها الذين امنوا اتقوا الله حق تقاته ولا تموتن الا. ولا تموتن الا وانتم مسلمون واعتصموا بحبل الله جميعا ولا تفرقوا. واذكروا نعمة الله عليكم اذ كنتم
انتم اعداء فالف بين قلوبكم فالف بين قلوبكم فاصبحتم بنعمته اخوانا. وكنتم على شفا حفرة من النار فانقذكم منها. كذلك يبين الله اياته لعلكم تهتدون احنا شايفين الايتين دول نعم كبيرة جدا. بعد شقاء
ومهلكات كبيرة تبعها ايمان يعني ايمان بعد كفر شفنا وحدة بعد تفرق اخوة وحب في القلوب بعد عداوة وكراهية نجاة من النار بعد ما كانوا على وشك الوقوع في حفرة من النار
فالطبيعي والانسان السوي يحب انه ينشر هذا الخير بين الناس طيب ازاي ننشر الهداية والايمان والاخوة والحب والنجاة من النار بحاجة واحدة الدعوة نحن ندعو الناس الى هذا الخير اقرأ بقى معي الاية مية واربعة
ولتكن منكم امة يدعون الى الخير ويأمرون بالمعروف يدعون الى الخير ويأمرون بالمعروف وينهون عن المنكر. واولئك هم هم المفلحون. اذا الدعوة الى الخير لو كانت متوقفة على النعم اللي ذكرت في الاية مية واتنين ومية وتلاتة
كان هيبقى الافضل ان مية واربعة تبدأ بالفاء مش بالواو. فتبقى كده. فلتكن منكم امة يدعون الى الخير. اسمها فاء التفريع. يعني اللي فرع عما قبلها طالما ان قبلها هداية وايمان واخوة وحب. فيبقى الدعوة لهذا الخير فرع عن حصول هذه
الاشياء لكن ربنا لم يبدأ بالفعل. زي ما كنا متصورين او متوقعين علشان الدعوة الى الخير في حد ذاتها مهمة رئيسية من مهام الانسان فما ربطهاش بوجود الاشياء دي علشان ما يقللش من اهمية الدعوة في حد زاتها
يا رب اكون قدرت ابسط الفكرة دي. تاني الاية مية واتنين ومية وتلاتة. فيها معاني جميلة جدا الايمان والتقوى والتمسك بالاسلام والنجاة من النار يعني يا ايها الذين امنوا اتقوا الله حق تقاته ولا تموتن الا وانتم مسلمون. معاني رائعة
وورد فيها بقى معنى الاعتصام والوحدة حول الحق وعدم التشرذم والتفرق عدم تفرق الكلمة والالفة والحب في القلوب والاخوة في الله اهي. واعتصموا بحبل الله جميعا ولا تفرقوا. واذكروا نعمة الله عليكم اذ كنتم اعداء
فبين قلوبكم فاصبحتم بنعمته اخوانا وكنتم على شفا حفرة من النار فانقذكم منها. كذلك يبين الله لكم اياته لعلكم تهتدون لو كان قال بعدها فلتكن منكم امة يدعون الى الخير كان ربط الدعوة الى الخير بحصول المعاني الجميلة اللي فاتت دي
لكن عدم البداية بالفاء والبداية بالواو اعطى اهمية للدعوة الى الخير بنفس الوزن في الاهمية بتاع المعاني الجميلة السابقة دي انت كده كده لازم تدعو سيدنا يوسف كان بيدعو وهو في السجن مسجون زلم في قضية
يعني مخلة بالشرف. تحرش جنسي ومزلوم. ومسجون وعمال بيدعو جوة السجن. الدعوة في حد زاتها مهمة من مهام الانسان الاساسية من مهام الخلافة ربنا استخلفك في الارض. اني جاعل في الارض خليفة. قلنا مهام الخلافة الرئيسية الاربعة نمرة واحد العبادة
وما خلقت الجن والانس الا ليعبدون نمرة اتنين الدعوة ادعوا الى سبيل ربك بالحكمة والموعظة الحسنة. وجادلهم بالتي هي احسن تلاتة اعمار الارض ما لكم من اله غيره هو انشأكم من الارض واستعمركم فيها. الف سين تاء زائد الفعل يعني طلب الفعل
استخرج طلب الاخراج. استغفر طلب المغفرة. استعمر يعني طلب الاعمار. ربنا طلب مننا انه نعمر الارض اربعة القيام بالقسط يعني نشر العدل والوقوف في وجه الزلم. اهو لقد ارسلنا رسلنا بالبينات وانزلنا معهم الكتاب والميزان
لام التعليل ليقوم الناس بالقسط عارف يعني ايه الكلام ده ؟ ربنا بيقول لك ارسل رسله كلهم بالبينات المعجزات وانزل معهم الكتاب قرآن وتوراة وانجيل وزابور والميزان ليقوم ان كل ده
عشان الحق عشان عشان الزلم يرفع. عشان العدل يحل اذا الدعوة الى الخير يا جماعة مهمة رئيسية من مهام آآ الانسان اللي ربنا اختاره خليفة في هذا الارض ليست مرتبطة فقط بحصول الاشياء الجيدة اللي ذكرت في الاية السابقة
طبيعي طبعا انك لما ربنا يمن عليك بنعم عظيمة زي الايمان آآ الوحدة الحب انك تحاول تنشر ده بين الناس لكن الدعوة بحد زاتها عبادة مستقلة ايضا يعني لذلك ذكرت بالصيغة دي مش مش بفاء التفريع. ارجو ان اكون ايه يعني وصلت يعني المعلومة
ممكن واحد يعترض على كلامي ده بيقول لي كلامك مش مزبوط الاية واضحة جدا وبتقول ان مجموعة منكم تقوم بالدعوة ازا الدعوة مش فرض على كل مسلم طالما قام بها مجموعة تبقى سقطت عن الباقين. اقرا كده الاية مية واربعة ولتكن منكم امة
يدعون الى الخير ويأمرون بالمعروف وينهون عن المنكر واولئك هم المفلحون يبقى مش كلكم مجموعة منكم بس هتدعو للخير وتأمر بالمعروف وتنهى عن المنكر. واولئك هم المفلحون. الله! طب والباقيين مش مفلحون ولا ايه؟ اه
لازم نفهم بقى كتير جدا من الناس مش فاهمين الاية دي يا جماعة. كتير مش فاهمينها ولتكن منكم من ليست للتبعيض يعني مش بعضكم يدعو للخير لأ لأ مش معناها التبعيض خالص هنا
ربنا ما قالش وليكن منكم فريق يدعون الى اه لو كان الف فريق منكم اه يبقى البعض هيدعو لا ولتكن منكم امة. يعني لتتكون منكم امة يدعون الى الخير خدت بالك بقى من المعنى
يعني مطلوب ان امة في العالم بين الامم تدعو باقي الامم الى الخير. الامة دي هتتكون من مين ؟ منكم انتم ولتكن منكم كلكم امة يدعون الى الخير غير الفهم اللي كان عندنا زمان بتاع انه اه ده مطلوب من مجموعة مننا تبقى امة بتدعو احنا الامة كلها. ما احناش هنبعد الامة احنا
شفتم بقى ؟ بالتالي كل المسلمين مطالبين بالدعوة بدعم الدعوة مش معنى ان انت مطلوب منك انك تدعو يعني لازم تبقى بتتكلم وبتخطب وبتكتب مقالاته. لأ مش لازم. لكن فيه واحد بيشارك في الدعوة بتصميم الموقع بتاع مؤسسة دعوية. واحد بيشارك في الدعوة عن طريق صنع محتوى دعوي على الانترنت او بطباعة كتب
فيه واحد بيمول بفلوسه النشاط الدعوي الرسول عليه الصلاة والسلام قال من جهز غازيا فقد غزى وبنفس بالقياس من جهز داعيا فقد دعا. لكن مطلوب من المسلم انه على الاقل اذا سئل عن الاسلام يعرف يتكلم عنه
يعرف يقول ايه هو الاسلام ما ينفعش ان انت توقف مسيحي في الشارع تقول له ايه هي المسيحية؟ يقول لك المسيح مات علشاني ومش عارف ايه وكلام عاطفي مش صحيح الكلام لكنه كلام عارف المداخل
اللي يدخل بها للنفس الانسانية وتوقف مسلم تقول له تعرف ايه عن الاسلام؟ قل لنا حاجة عن الاسلام يقعد يهرش في راسه ربع ساعة وفي الاخر يقول لك ايه ؟ ما بناكلش خنزير
اه فعلا ما بناكلش خنزير بس هو ده نمرة واحد اللي يتقال عن الاسلام اهي دي النقطة. ازاي اتكلم دا مطلوب ان الواحد يكون عنده اقل القليل ازاي لما يتكلم عن مع حد عن الاسلام يعرف يقدم الاسلام
الدليل على ان الدعوة الى الخير والامر بالمعروف والنهي عن المنكر واجب على كل مسلم انك لما تطلع بس اه اه ست ايات لقدام هتجد اية لسة هنتدبرها بكرة او بعده ان شاء الله
كنتم خير امة اخرجت للناس تأمرون بالمعروف وتنهون عن المنكر وتؤمنون بالله. هم. يبقى ازا الكل مطلوب منه انه هيأمر بالمعروف وهينهى عن المنكر وهكزا. طيب. الدليل التاني متفق عليه
بيقول فيه النبي عليه الصلاة والسلام من رأى منكم منكرا فليغيره بيده فان لم يستطع فبلسانه. فان لم يستطع فبقلبه وذلك اضعف الايمان. يبقى الدعوة الى الله والامر بالمعروف والنهي عن المنكر
على كل مسلم هذا واجب شرعي احنا مأمورون بالدعوة وبالامر بالمعروف والنهي عن المنكر، لكن هذه الواجبات بقى لازم نتعلم ازاي نقوم بها. ايه هي اداب امر بالمعروف والنهي عن المنكر. لان لها طريقة
ازا الانسان حاول يدعو ويأمر بالمعروف وينهى عن المنكر وهو لا يعرف هذه الاداب ولا يعرف ازاي يعمل كده ممكن ينفر الناس من  ويصل الامر الى الكفر والردة. فيه ناس ممكن ترتد ويقول لك بسبب انه شاف صورة منفرة
لشخص بيدعو او شخص بيأمر بالمعروف او بينه عن المنكر يبقى لابد انك الواحد يخلي باله ان هو ما ينفرش الناس من هذا الدين. في ناس بتفتكرها شطارة انها تتكلم في كل حاجة وعلى الملأ من غير اي التزام
باداب الامر بالمعروف والنهي عن المنكر. ما يفرقش معها بقى الصورة اللي بياخدها الاسلام بسببهم وده ضد السنة دي مش شطارة النبي عليه الصلاة والسلام كان يهمه جدا سورة الاسلام في اعين الناس
يعني لما عبدالله بن ابي بن سلول وقع بين المسلمين وكادوا يتقاتلون وخاض في عرض ام المؤمنين وحاول يوقع المهاجرين في الانصار وقال سمن كلبك يأكلك وقال لان رجعنا الى المدينة ليخرجن الاعز منها الاذل. كان يقصد الانصار تحت قيادته قال ايه هو هيبقى بقى الملك ويخرب
يخرجوا النبي عليه الصلاة والسلام والمهاجرين وقال عليهم الاذل قال عمر دعني اضرب عنقه يا رسول الله فقد نافق يعني احكم عليه بالاعدام خلينا نخلص يعني دي مصلحة للاسلام وللدولة وللامن القومي بتاع الدولة ان انسان زي ده يختفي من الوجود ده انسان مش
ماذا قال النبي؟ قال دعه لا يتحدث الناس ان محمدا يقتل اصحابه يعني ايه قال له سيبه مع ان وجوده مضر وده انسان خائن وده انسان فعلا يستحق القتل. ده ابنه عرض انه يقتله بنفسه
هو منافق ليس من الصحابة. لكن المنزر العام انه صحابي عايش في المدينة رايح جاي على المسجد بيحضر الجمعة الجماعات بيخرج في الغزوات. فقدام النبي اسف قدام الناس هو صحابي
فلو النبي صلى الله عليه وسلم امر بقتله اعداء الاسلام سيستثمروا هذه الحادثة في تنفير الناس من الاسلام ويقولوا محمد يقتل اصحابه ما تخشوش الاسلام ده بيقتلوا اصحابه يبقى احيانا ممكن نتنازل عن شيء
في مصلحة علشان نتفادى مفسدة اكبر ممكن تحدث وده حصل كتير بقى الفترة اللي فاتت بقى يعني في ناس يقول لك ايه ايوة لازم كنا نتكلم دلوقتي وباعلى صوت لانه لا يجوز تأخير البيان عن وقت الحاجة
ده صحيح لكن انت مين قال لك ان ده كان وقت الحاجة؟ ده ده ممكن يكون ده كان الوقت اللي كان لازم فيه يؤخر البيان دلوقتي بالزات ما هي دي النقطة ان هو لابد انه اللي عايز يأمر بالمعروف وينهى عن المنكر يكون فاهم المسألة دي. احسن واحد يتكلم في الحتة دي الامام ابن تيمية
رحمة الله عليه ابن تميد على فكرة كلامه بيدرس في جامعات اوروبا. في جامعات في اوروبا بتدرس ابن بيعتبروه من اعزم الفلاسفة. مع ان معزم شغله كان الرد على الفلاسفة
قال ايه بقى قال لابد لهذه من هذه الثلاثة. ازا كان واحد عايز يأمر بالمعروف وينهى عن المنكر ويدعو الى الله العلم والرفق والصبر العلم قبل الامر والنهي. انت هتأمر وتنهى وانت ما عندكش علم
والرفق معه والصبر بعده العلم ده بيشمل العلم الشرعي بالاحكام وبالفقه ويشمل العلم عموما حتى بامور الحياة وباوضاع الناس واوضاع المجتمع قبل ان الانسان يدخل يدعو في الحتة دي تتعلم حتى طريقة تقديم المحتوى الدعوي يعني. ازاي تتكلم ازاي تبدأ ازاي تخلص تنهي كلام وهكزا
الرفق مطلوب ان انت ترفق بالناس وانت بتأمرهم بالمعروف وتدعوهم وتدعوهم الى المنكر انت متخيل لو شاب راح دلوقتي لامام في المسجد وقال له ممكن تديني فتوى ان انا آآ ازني
هيعمل فيه ايه في حاجة تطرده يا هيشتمه يا هيضربه النبي عليه الصلاة والسلام لما شاب راح وقال له ائذن لي بالزنا صاح الناس. قال النبي قربوه هاتوه هاتوه قربوه مني بس. ما حدش يعمل له حاجة
ادنو تعال قرب فدنى حتى جلس بين يديه. قعد قدامه على طول. فقال النبي صلى الله عليه وسلم اتحبه لامك؟ قال لا وجعلني الله فداك. لأ طبعا قال كذلك الناس لا يحبونه لامهاتهم
كده النبي خلاص اه من الناحية المنطقية عالج الموضوع لكن نكمل قال له اتحبه لابنتك؟ قال لا جعلني الله فداك قال كذلك الناس لا يحبونه لبناتهم خلاص بقى لأ كمل اتحبه لاختك؟
اتحبه لعمتك؟ اتحبه؟ وكل ده عمال يكمل ولا كذلك الناس لا يحبونه لعماتهم. كذلك الناس لا يحبونه لخالاتهم النبي كان بيعالجه كان كان بيضغط ضغطة نفسية عليه بيطلع منه الميل للشر. الميل
الحرام وبعد كده حط ايده على صدره قال اللهم طهر قلبه واغفر ذنبه وحصن فرجه ولم يكن شيء ابغض اليه من الحرام بعد ذلك يبقى هي دي النقطة الرفق فين
الرفق احنا للاسف الرفق حتى شف الطريقة اللي الناس تتكلم بها مع بعض. الطريقة اللي الناس بتنصح بها بعض اللي هيدعو لازم يكون عنده هذه الحكمة وهذا الصبر وهذا الهدوء الانفعالي
الرفق النبي قال عليه الصلاة والسلام ان الرفق لا يكون في شيء الا زانه خزانة يعني زينه. خليها شكله حلو ولا ينزع من شيء الا شانه يعني يعني ايه يعني خلاه مشين خلاه وحش خلاه قبيح
ان الرفق لا يكون في شيء الا زانه ولا ينزع من شيء الا شانه. انت شايف احنا واحنا بنتدبر القرآن بنحتاج السنة كتير ازاي وشايف جمال السنة عامل ازاي عشان الناس اللي بتزن على الودان وتقول لكم السنة واسيبكم منها والكلام ده كله
ناس يعني احذروا منهم لان هدفه مش السنة هدفهم ابعد من زلك هدفهم الشريعة نفسها. المهم واخيرا الحاجة التالتة مطلوب الصبر تصبر على من تدعوه. مش انت عشان عملت جهد مع واحد شهر ولا اتنين لا ابدا انا اعرف واحد قعد سبعتاشر سنة
يقرأ في الاسلام ويحضر محاضرات ويرسل اسئلة اسلم بعد سبعتاشر سنة اصبروا على الناس اصبروا على الناس لعلمكم اللي بياخد وقته ده وبعد كده بيؤمن بيبقى اقوى بكتير جدا من اللي في يوم وليلة
معي مية وخمسة ولا تكونوا كالذين تفرقوا واختلفوا من بعد ما جاءهم البينات. واولئك لهم عذاب عظيم اثناء الدعوة والامر بالمعروف والنهي عن المنكر هتظهر مدارس فكرية ومذاهب واراء وده طبيعي. لان الاسلام لم يبين كل شيء
الاسلام اعطى خطوط عريضة القرآن والسنة. اعطوا خطوط عريضة وتركوا مساحة للعقل يعمل فيها. عشان الاحكام العقول مختلفة بالتالي الاستنباطات ممكن تبقى مختلفة والاحكام هتطلع مختلفة. هذا الاختلاف في الرأي
لا يجب انه يبقى السبب في تفرق الامة وصل الامر في التاريخ الاسلامي ان بعض المساجد كان كل مذهب بيصلي جماعة وله امام وله محراب. يعني المسجد ده المسجد الحرام نفسه. كان فيه خمس جماعات وخمس محاريب لان فيه اربع آآ اسمه ايه ده مذاهب سنية
والمذهب الشيعي اللي هو كان بيسموه الزيدية ثم الغي الكلام ده كله في مسجد اظن مسجد الحسن في مصر برضو فيه اربع اماكن ما فيش مشكلة ان كل مذهب يبقى له رواق. يقعد فيه العلماء بتوع المذهب بيفتوا الناس
بيعطوا الدروس بتاعتهم اه ده كويس ولكن وقت الصلاة الكل بيصلي ورا امام واحد ولا تكونوا كالذين تفرقوا واختلفوا من بعد ما جاءهم البينات. هذا التفرق حصل عند اليهود وحصل عند النصارى
والمدارس الفكرية عندهم انقلبت الى جماعات متناحرة متقاتلة في سورة الانعام ان الذين فرقوا دينهم وكانوا شيعا لست منهم في شيء اوعوا تقعوا نفس الغلطة بتاعتهم في امبراطور روماني اسمه جوليان بيسموه جوليان ذابوستيت يعني جوليان المرتد
ترك المسيحية ورجع لعبادة الاصنام. من كتر ما قرف من اختلاف المسيحيين وقسوتهم على بعض كان بيقول ايه بقى لا يوجد وحش مفترس كاسر اخطر على الانسان من المسيح لاخيه المسيحي
كانت المذبحة الواحدة بيطير فيها خمسة وعشرين الف رقبة مذابح حول العقيدة فربنا حذرنا من اننا نجعل الدعوة والامر بالمعروف والنهي عن المنكر سبب في اختلاف القلوب والتفرق بعد ما
الف بين قلوبنا واصبحنا بنعمته اخوانا. ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب اجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك
احب الينا من اهلينا واموالنا ومن الماء البارد على الظبأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك عبادك الصالحين. اللهم احي قلوبنا بحبك. واجعلنا لك كما تحب. اللهم اجعلنا نحب
بكل قلوبنا ونرضيك بكل اجسادنا. اللهم اجعل حبنا كله لك وسعينا كله وفي مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا فهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر فيه
ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف فيه في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا
واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه عيد بنصرك المرابطين في الارض المباركة فلسطين. اللهم سدد رميهم اللهم خيب رمي عدوهم. وكن مع اخواننا في
باكستان الشرقية وفي الشام وفي كشمير وفي سريلانكا وفي الهند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك واكتب لنا يا ربنا ختم القرآن فيه. اللهم من قضى منا بالوباء المنتشر فاكتبها له شهادة. ومن كان منا او من احبابنا او
اخواننا او من اخواتنا او من مشايخنا مريضا به او حاملا له فالبسه ثوب الصحة والعافية عاجلا غير اجل ومن لم يصب به فقهه شره وابعده عنه ولا تزلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك. وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك
جميل التوكل عليك واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن والسلام عليكم ورحمة الله وبركاته. ونراكم غدا باذن الله
في نفس هذا الموعد ان كنت
