السلام عليكم ورحمة الله وبركاته. اهلا بحضراتكم في المقطع رقم ستمية ستة وتسعين من مقاطع حظر التجول والحلقة السابعة والعشرون من حلقات تدبر سورة البقرة. ارجو من حضراتكم تجيبوا المصاحف. وخليني انبه على ان مواعيدنا من بكرة هترجع تاني زي ما كانت
هنرجع لورا ساعتين. يعني بدل ما احنا بنبدأ دلوقتي الساعة عشرة ونص مساء بتوقيت مصر وفلسطين. لأ هنبدأ تمانية ونص يعني ساعتين بدري عن كده. زي ما كنا الاول بس عشان انا كان عندي ظروف. بارك الله فيكم
طيب افتح معي المصحف واخر اية تدبرناها امبارح كانت الاية سبعة وتمانين من سورة البقرة. اقرا معي كده الاية سبعة وتمانين ولقد اتينا موسى الكتاب وكفينا من بعده بالرسل واتينا عيسى ابن مريم البينات وايدناه بروح القدس
افكلما جاءكم رسول بما لا تهوى انفسكم استكبرتم ففريقا كذبتم وفريقا تقتلون   ربنا بيقول ان كل رسول جالكم يا بني اسرائيل يا اما كزبتوه يا اما قتلتوه وما حدش عاجبكم من بعد موسى نهائيا. حتى عيسى ابن مريم صلى الله عليه وسلم
اللي كان مؤيد بالمعجزات الضخمة وبالروح القدس كزبتوه وحاولتم تقتلوه والاشارة الجميلة قوي في الاية دي لقول الله تعالى ففريقا كذبتم وفريقا قتلتم يعني انا متوقع بقى قتلتم كذبتم بصيغة الماضي يبقى وفريقا قتلتم لأ وفريقا
ما قالش قتلته تقتلون في اشارة الى ان محاولات قتل الانبياء عندكم مستمرة يزهر انها في الجينات مع ان ما كانش فيه انبياء في الوقت ده خلاص. ومن مئات السنين من بعد عيسى ما فيش نبي
لكن ربنا قال لهم ففريقا كذبتم وفريقا تقتلون المسألة في الدي ان ايه مستمرة دي اشارة للمسلمين انهم سيحاولون قتل نبيكم احذروا يا مسلمين والقرآن بقى بعد كده بيطرح مسألة كفرهم بالرسل
بهذا الشكل ومحاولاتهم قتلهم وكأن القرآن بيتعجب شوف اخر الاية سبعة وتمانين افكلما جاءكم رسول بما لا تهوى انفسكم استكبرتم ففريقا كذبتم وفريقا ايه ما لكم؟ بص ردهم غريب جدا
اقرا معي الاية تمانية وتمانين وقالوا قلوبنا غلف. بل لعنهم الله بكفرهم فقليلا ما يؤمنون عادة الكفار يدافعوا عن كفرهم ويقولوا ما كانش بايدينا آآ لو ربنا اراد انه يهدينا كان هدانا
ده اللي احنا شفناه في واحنا بنتدبر القرآن. يعني مسلا في سورة الانعام سيقول الذين اشركوا لو شاء الله ما اشركنا ولا اباؤنا ولا حرمنا من شيء كذلك كذب الذين من قبلهم. واللي قبلهم قالوا نفس الكلام. الكفار
لان جواهم خوف من انهم ما يكونوش على الطريق الصحيح خايفين يكونوا على الطريق الخطأ فبيطمنوا نفسهم بانهم يقولوا انهم مش مسؤولين عن كفرهم بنسبة مية في المية وان ربنا اللي بتقولوا عليه ده يا مؤمنين
ان لو فعلا موجود وفعلا دي صفاته وما فيش حاجة بتحصل في الكون دون مشيئته يبقى هو اللي اضل اللي اضلنا بنو اسرائيل في الاية تمانية وتمانين بيقولوا عكس كده بالزبط
بيقولوا بمنتهى التحدي وبيعلنوا مسؤوليتهم الكاملة عن كفرهم. وبيقولوا انهم بيكفروا بالنبي محمد عليه الصلاة والسلام. وقبله عيسى عليه الصلاة وكل نبي كفروا به لان قلوبهم مقفولة بالضبة والمفتاح. هم قالوا كده
خلاص مليانة علم ومليانة حكمة وما فيش مكان لعلم ولا حكمة يدخل اكتر من كده. وقالوا قلوبنا غلف عكس كل الكفار. الكفار يحاولوا يتنصلوا من مسئوليتهم عن كفرهم عشان لو طلع فعلا هم غلط يبقى في لهم مخرج لهم اي حاجة
جرأة فزيعة السبب مش ان قلوبهم غلف ولا مغلفة ولا الكلام ده. لا لا لا  امال السبب ايه مآل قلوبنا غلف مقفولة خلاص مغلفة من كتر الحكمة والعلم بقى السبب انهم ملعونين. الله سبحانه وتعالى لعنهم بسبب كفرهم
بس برضه الموضوعية في كل شيء فقليلا ما يؤمنون. بلاش تعميم. برضو بنجد منهم منصفين منهم ناس بتسمع بتؤمن بيقفوا مع المزلوم فربنا يعني ايه قال يعني مش كلهم زي بعض. وان كان قليل جدا منهم
اللي بيؤمن او بيصدق او او تمام؟ طيب اقرا معي الاية تسعة وتمانين ولما جاءهم كتاب من عند الله مصدق لما معهم وكانوا من قبل يستفتحون على  فلما جاءهم ما عرفوا كفروا به
فلعنة الله على الكافرين هم كانوا بيحدثوا العرب بان زمان اه نبي اخر الزمان قد اقترب وهو على وشك الظهور وكانوا من قبل يستفتحون على الذين كفروا يعني ايه كانوا هم اللي بيعلموا الكلام ده لكفار كفار العرب
يستفتحون على الذين كفروا يعني بيعلموهم. لما الامام يخطئ فواحد يصحح له بنقول بيفتح عليه. بيصحح له بيدي له المعلومة فهم المعلومات اللي عندهم واللي كانوا بيعلموها للكفار اللي بيعبدوا الاصنام
لما جالهم كتاب اللي هو القرآن الكريم بيصدقها يعني بيشهد بصدق هذه المعلومات كفروا به سبحان الله ايه السبب اللي يخلي ناس ترفض الهدى بالشكل ده. وهم متأكدين ان الهدى ده حق. ده هم كانوا متوقعين الهدى ده اصلا ومنتزرينه
ده مش بس كده ، ده كمان الكتاب اللي جه بيؤيد كتابهم وبيؤيد معزم كلامهم اللي كانوا بيقولوه فكروا معي تدبروا كده ايه اللي يجعلهم يكفروا بمحمد صلى الله عليه وسلم
ازا كان هي صفاته اللي موجودة عندهم في التوراة والكتاب اللي جاي به ما بيقولش حاجة جديدة عن التوراة في العقيدة العقيدة هي هي ايه اللي يخليهم يكفروا به مم
العنصرية لانه عربي الكبر وده يرجعنا لقصة ادم مرة اخرى وقلنا قصة ادم قصص تأسيسي بيؤسس حياة الانسان ابليس عصى الله ليه وهو يعلم يعلم ان هو مش قد المعصية لكنه عصى بسبب العنصرية ايضا
الاية اتناشر في سورة الاعراف قال انا خير منه خلقتني من نار وخلقته من طين انا من بني اسرائيل وهو عربي اسود قال فاهبط منها فما يكون لك ان تتكبر فيها
فاخرج انك من الصاغرين هم عصوا الله وكذبوا رسوله وكفروا به بسبب العنصرية والاستكبار تماما زي ابليس فاستحقوا اللعن من الله زي ابليس فلعنة الله على الكافرين معي كده تسعة وتمانين تاني
ولما جاءهم كتاب من عند الله مصدق لما معهم. لما جا لهم القرآن مصدق للتوراة وكانوا من قبل يستفتحون على الذين كفروا وكانوا متوقعينه. وكانوا بيقولوا ان الكفار. فلما جاءهم ما عرفوا كفروا به
فلعنة الله على الكافرين انقل بقى معي للاية تسعين حقوا اللعنة لانهم باعوا نفسهم باسامة اشتروا به انفسهم اي يكفروا بما انزل الله بغيا بغيا ان ينزل الله من فضله على من يشاء من عباده. فباءوا بغضب على غضب. وللكافرين عذاب
ابو مهين بئس  نعمة مدح بئس ما ذم للي عملوه اشترى يعني اشترى شرى يعني باع هنا هم ربنا قال بئس ما اشتروا به انفسهم معناها باعوا نفسهم بس ذكرت ما قالش شروا به انفسهم. قال اشتروا لانهم كانوا فاهمين انهم بيشتروا نفسهم مش بيبيعوها. ركز
معايا ركز بئس ما اشتروا به انفسهم ان يكفروا بما انزل الله لما باعوا نفسهم كانوا فاكرين انهم بيشتروها بينقزوا نفسهم بيحافزوا على نفسهم. بس في الحقيقة هم ضحوا بنفسهم هم باعوا نفسهم
لما كفروا بما انزل الله هم كفروا بما انزل الله عشان ينقزوا نفسهم عشان يشتروا نفسهم حقيقة الامر هم باعوا نفسهم لما كفروا بما انزل الله هم باعوا نفسهم ما اشتروهاش
لما باعوا ايات الله باعوا نفسهم لما باعوا دين الله باعوا نفسهم بئس ما اشتروا به انفسهم ان يكفروا بما انزل الله بغيا ان ينزل الله من فضله على من يشاء من عباده. ايه اللي خلاهم يكفروا بما
انزل الله ويبيعوا نفسهم بالشكل ده بغيا يعني تجاوزا للحد. البغي هو تجاوز الحد بسبب ايه بقى هم تجاوزوا الحد ان ينزل الله من فضله على من يشاء من عباده. لان ربنا انزل فضله وهو النبوة
على من يشاء من عباده هم لأ هم عايزين يحددوا لربنا يرسل مين وما يرسلش مين. على الاقل يعني يحددوا لربنا الفئة اللي يرسل منها رسل  لازم يكون اسرائيلي لازم يكون من بني اسرائيل
فدايما هنجد اللي كفروا كفروا بسبب الكبر دايما وانت مغمض ابليس كفر بسبب الكبر بني اسرائيل كفروا بسبب الكبر عشان ما يتبعوش نبي عربي. مش منهم وكفار العرب برضه كفروا بسبب الكبر. لو تفتكروا احنا تدبرنا في سورة الزخرف
حوالي ست شهور. هم اكتر وقالوا لولا نزل هذا القرآن على رجل من القريتين عظيم يعني لو كان بس القرآن الحلو ده نزل على واحد تاني غير محمد؟ رجل عظيم يعني حد غني كده
من اي قرية من قريتين مكة الطائف بس حد يكون غني هو الكبر اللي بيضيع. هو ده التدبر يا جماعة. انك تخرج برسائل من القرآن مرسلة الى قلبك الرسالة هنا اياك والكبر
الكبر تسبب في ضياع ملايين الناس مليارات الناس افراد وامم ضاعت بسبب الكبر كمل الاية تسعين فباؤوا بغضب على غضب. وللكافرين عذاب مهين اصلا ربنا غضبان عليهم بسبب كفرهم بالمسيح عيسى ابن مريم صلى الله عليه وسلم
وبعد كده استحقوا غضب على الغضب كفروا بمحمد صلى الله عليه وسلم. فباءوا بغضب على غضب. غضب جديد على الغضب القديم وللكافرين عذاب مهين. العذاب المهين عادة يذكر في القرآن مع الكافرين فقط
الا مرة واحدة في سورة النساء ورد مع المسلم الذي يأكل حق الورثة جاء العذاب المهين ازن الاية اربعتاشر في سورة النساء بس مش ده مش في مكانها دلوقتي جاء العذاب المهين في سياق ايات المواريث
غير كده المسلم اللي بيعذب يوم القيامة يعذب عذابا اليما مش مهينا لان الهدف من عذابه انه يطهره من الذنوب مش انه يهينه العذاب المهين للكفار اقرا معي واحد وتسعين
واذا قيل لهم امنوا بما انزل الله قالوا نؤمن بما انزل علينا ويكفرون بما وراء وهو الحق وهو الحق مصدقا لما معهم قل فلما تقتلون انبياء الله من قبل ان كنتم مؤمنين. يعني ايه الكلام ده بقى
واذا قيل لهم ولو اتقال لهم لما بيتقال لهم امنوا بما انزل الله يعني امنوا بالقرآن امنوا بمحمد امنوا برسالة محمد حكم عن يهود المدينة قالوا نؤمن بما انزل علينا
بس كده احنا ما بنؤمنش الا بالتوراة ويكفرون بما وراءه وبيكفروا باي حاجة نزلت بعد كده كذبوا الرسل كلهم من بعد موسى فريقا كذبوا وفريقا يقتلون. ايه ده ويكفرون بما وراءه وهو الحق مصدقا لما معهم. الله! بيكفروا بالقرآن وهو الحق وبيصدق. بيشهد بصدق
معهم سواء من ناحية دلائل النبوة بتاعة النبي عليه الصلاة والسلام او من ناحية تعاليم العقيدة وحتى الفقه اللي جاء بها القرآن الكريم  الفقه طبعا الفقه تطور يعني نزل احكام اكتر لكن
واضح ان هو نفس الدين واستكمال طب لماذا كفرتم؟  نحب نثبت لكم انكم مش مؤمنين حتى بالتوراة! هو بقى ده التحدي. مش هم بيقولوا آآ نؤمن بما انزل علينا لأ ده احنا هنسبت لكم انكم مش مؤمنين حتى باللي انزل عليكم. انتم مش مؤمنين حتى بالتوراة هذا كذب. ازاي بقى
بتقتلوا الانبياء ليه قل فلما تقتلون انبياء الله من قبل ان كنتم مؤمنين. هو ده موجود في التوراة لو انتم فعلا مؤمنين بالتوراة طورونا كده الامر بقتل الانبياء فين؟ في اي اية
وهنا بقى فيه تعبير من قبل دقيق جدا ورائع قل فلم تقتلون انبياء الله من قبل؟ ان كنتم مؤمنين ليه من قبل؟ قل فلما تقتلون بالفعل المضارع انبياء الله من قبل يعني ده مش هيحصل تاني خلاص
فريقا كذبتم وفريقا تقتلون. يعني احنا عارفين ان انتم في دماغكم لسة لحد دلوقتي وارد انكم تقتلوا النبي لكن خلي بالكم الكلام ده كان زمان وفعلا لما خططوا لاغتيال النبي صلى الله عليه وسلم وهو جالس متكئ الى جدار
في ديار بني النضير طلعوا يلقوا عليه من فوق سطح البيت حجر رحا الحاجة الراحة ده للراحة ده عبارة عن حجرين تقال جدا حجرة اسطوانية على شكل اسطوانة تقيلة جدا كانت بتستخدم زمان ولحد دلوقتي في الفلاحين عندنا في طحن الدقيق. طبعا حتى الفلاحين بقوا
انا دلوقتي عندهم بقى مطحنة وبتاع لكن بيحطوا  الحاجة اللي عايزين يطحنوها الدرة او القمح او كده ويطحنوا حجر وزنه لا يقل عن خمسين ستين كيلو على حجر تاني زيه فيتطحن يبقى لو نزل على راس انسان هيفتتها
لازم هيموت فالنبي عليه الصلاة والسلام جالس في ديار بني النضير منتزر زعمائهم ينزلوا عشان يقابلوه عشان يناقش موضوع معهم. كان فيه كده جريمة قتل حصلت ولا حاجة حصلت كده واه بيلموا
بعضه هيدفعوا الايد ديت والمهم يعني كان بيناقش موضوع معهم فتآمروا عليه وقرروا انهم يلقوا على رأسه الشريف حجر رحى من فوق سطح البيت وبعد كده يعتزروا ويقولوا كانت حادسة غير مقصودة. خلاص هنعمل ايه
قضاء وقدر يا مسلمين انتم مش بتؤمنوا بقضاء وقدر لكن جبريل حذر النبي صلى الله عليه وسلم وقال له قم فورا فقام النبي وخد الصحابة معه واخبرهم ان دي كان محاولة لاغتياله
اقرا اتنين وتسعين وتلاتة وتسعين. ايه رأيك كده اتنين وتسعين ولقد جاءكم موسى بالبينات ثم اتخذتم العجل من بعده وانتم ظالمون خلي بالك هم ادعوا ادعوا انهم ايه؟ مؤمنين بالتوراة. صح
الاية في الاية اللي فاتت واحد وتسعين قالوا نؤمن بما انزل علينا احنا مش هنؤمن الا باللي نزل على موسى. ما لناش دعوة بحاجة تانية. مش هم بيدعوا كده! فربنا امر النبي يتحداهم بطريقتين. الاولى في الاية واحد
تسعين لما قال لهم قل فلما تقتلون انبياء الله من قبل ان كنتم مؤمنين؟ طب يلا ورونا فين في التوراة؟ انتم مأمورين بقتل الانبياء وانتم قاتلين انبياء قاتلين زكريا في يعني في اقوى الروايات ان يحيى ايضا قتل وفي رواية اخرى انه رفع وحاولت
تقتلوا آآ عيسى  فين الكلام ده طيب الحاجة التانية بقى انتم فاكرين ان احنا مش عارفين ولا ايه وكل شوية هتتمسحوا في موسى وتتمسحوا في التوراة لأ استعباط. ولقد جاءكم موسى
بالبينات ثم اتخذتم العجل من بعده وانتم ظالمون. انتم فاكريننا مش عارفين ولا ايه يعني كفاية استعباط مش كل شوية موسى والتوراة هم الشماعة عشان ما تأمنوش كده. لو انتم فاهمين ان احنا فاكرينكم فعلا مؤمنين بموسى
انتم ولا مؤمنين بموسى ولا بالتوراة  اقرا بقى تلاتة وتسعين اخر اية النهاردة دي واذ اخذنا ميثاقكم ورفعنا فوقكم الطور خذوا ما اتيناكم بقوة واسمعوا قالوا سمعنا وعصينا واشربوا في قلوبهم العجل بكفرهم. قل بئس ما يأمركم به ايمانكم ان كنتم مؤمنين
ربنا بيخاطبهم بيقول لهم اذكروا افتكروا لما اخذت ميثاقكم يعني عهدتكم ورفعت الجبل فوقكم ساعة ما سجدوا وبقوا ينظروا للجبل وهو مرفوع قدامهم قلنا بيسجدوا على خدهم وبينظروا الى الاية جبل طالع يعني
يعني ترك الارض وعلي فوق الارض خذوا ما اتيناكم بقوة. يعني ايه خذ ما اتيناك بقوة يا يحيى خذ الكتاب بقوة. يعني تمسك به يعني تمسكوا بما انزلت اليكم ربنا بيقول لهم خذوا ما اتيناكم بقوة. تمسكوا بالتوراة
خذ الامر بقوة يعني تمسك به. خذ الامر بلين يعني تهاون فيه كان لينا في هذا الامر ما لم يأخذه الا بلين يعني تهاون فيه ربنا امرهم بالتمسك بالتوراة خذوا ما اتيناكم بقوة
واسمعوا ايه واسمعه هنا يعني هي جاية كده تحس انها مقحمة. لأ هي مش مقحمة. مش هيفهم واسمعه الا اللي قرأ كيف كان سيدنا موسى يخاطب بني اسرائيل التوراة مليانة اسمعوا اسمعوا اسمعوا اسمعوا اسمعوا اسمعوا اسمعوا
فوكأن بنقول لهم لأ ده احنا عارفينكم وعارفين التوراة وعارفين كويس قوي موسى حتى كان بيكلمكم ازاي. فمش كل ما نيجي نكلمكم تقول احنا ما بنؤمنش الا باللي نزل على موسى. لا لا لأ. انتم ولا
طب اؤمني بالزي على موسى واسمعوا مش دي الكلمة اللي كان بيقولها لكم كتير ؟ ها دايما كان كان يقول لهم شمع يزرائيل. يعني اسمع يا اسرائيل. بالعبرية شمع يزرائيل يعني اسمع يا شعب اسرائيل يعني
شيماء يزرائيل ايدوناي الهيمو ايدوناي اخد. اسمع يا اسرائيل الرب الهنا رب واحد. وايات كثيرة جدا. سيدنا موسى قال لهم اسمعوا كزا. اسمعوا واسمعوا فالامر بالسماع يتردد كثير في التوراة. فلما سيدنا محمد يذكره لهم هنا
اشارة معناها انا عارف كل حاجة تخص علاقتكم بموسى احنا عاجنينكم وخابزينكم. فما تستخدموش موسى والطوراشة مع كل شوية عشان تكفروا. كمل الاية بقى واسمعوا قالوا سمعنا وعصينا. هم مش معقول يقولوا سمعنا وعصينا. يعني لما سيدنا موسى يقول لهم واسمعوا مش معقول يقولوا وعصينا ان وان كان ده احد التفاسير لكنه
استبعد عصينا مش معطوفة على سامعنا عصينا معطوفة على قالوا. يعني ايه هم قالوا بس فعلهم كان مختلف قالوا سمعنا وحالهم عصينا يبقى عصاينا معطوفة على قالوا عصينا يعني قالوا سمعنا وحالهم انهم قالوا عصينا
وفعلهم كمن قال عصينا تمام؟ طيب. واسمعوا قالوا سمعنا وعصينا. طب ليه بيعصوا ربنا لان عندهم نفسية العبيد ما فيش فايدة واسمعوا قالوا سمعنا وعصينا واشربوا في قلوبهم العجل بكفرهم
يعني ايه اشرب؟ يقول لك فلان لونه مشرب بحمرة. يعني محمر اللون الاحمر مختلط به واشربوا في قلوبهم العجل بكفرهم. قلوبهم شرب العجل شرب مختلطة بالعجل. العجل ده ايه ده اله اسيادهم اللي استعبدوهم. الاقباط اللي كانوا بيعبدوا عجل ابيس
العبودية افسدت فطرتهم ربنا ارسل لهم نبي عظيم زي موسى نبي وبطل قومي غامر بحياته ورجع مصر وواجه اكبر طاغية وواجه اكبر السحرة وهزمهم واسلموا قدام عينيهم. وخرج بهم وربنا شق البحر لهم
ونجاهم واغرق اكبر طاغية هو وجنوده وهم ينظرون بعد كل ده صنعوا صنم وكمان على شكل الاله بتاع الطاغية فرعون وجنوده في فساد فطرة اكتر من كده قل بئس ما يأمركم به ايمانكم ان كنتم مؤمنين. ده لو ده اللي دينكم بيأمركم به. ده ايه ده ايه
ده بئ بئس الدين هذا. بئس الايمان هذا ايه يعني يعني مش عارف اقول ايه قل لهم يا محمد لو ده ايمانكم ودينكم بيأمركم ما فيش اسوأ من ده ايمان. وما فيش اسوأ من كده فطرة
هنا نتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. الله
اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احيي قلوبنا بحبك. واجعلنا
لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعي كله في مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا
ومغفرة ذنوبنا. اسأل الله العلي العظيم ان يجعل هذا التدبر في ميزان حسناته وحسناتكم جميعا. اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتاب
آآ بكتالوناه او تدبرناه. اكفنا واهلينا واخواننا واخواتنا  شر كل ما يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من ابائنا او من امهاتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده
عنه ولا تسلطوا الا على اعدائك واعداء دينك واعداء اوليائك. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم
وادي مدها واهدها سبلها واملأها بنورك الذي لا يحبو واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتها يا مولانا على الشهادة في سبيلك. انك نعم المولى ونعم النصير. وصلى
اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا باذن الله مش في نفس هذا الموعد ان كنا من اهل الدنيا. بكرة ان شاء الله معادنا الساعة تمانية ونص بتوقيت مصر وفلسطين
