السلام عليكم ورحمة الله وبركاته. اهلا بحضراتكم في المقطع رقم تلتمية واحد وستين من مقاطع حظر التجول. والحلقة الثانية عشرة من حلقات تدبر سورة الاحزاب. دي الحلقة رقم اتناشر. ارجو تجيبوا المصاحف
احب قبل ما ابدأ ان انا اه اعزي نفسي واعزيكم واعزي العالم الاسلامي   في وفاة العلامة محمد علي الصابوني اليوم في يلوا في تركيا وهو صاحب آآ صفوة التفاسير رحمة الله عليه. اسأل الله ان يتغمده برحمته. وان يجمعنا به في مقعد صدق عند مليكه مقتدر. لغاية دلوقتي واضح ان
سورة الاحزاب بتتناول موضوع الايمان من اعلى مستوى اللي هو مستوى العبودية لله الى ادنى مستوى هو  المستويات بوضوح في تعامل الناس مع الابتلاء بتاع الاحزاب آآ فرأينا اللي بيزيدهم الابتلاء ايمانا وتسليما. ورأينا اللي بيزيدهم الابتلاء نفاقا
اقرأ معي الاية تلتاشر افتح الاية تلتاشر سورة الاحزاب. واذ قال طائفة منهم يا اهل يثرب لا مقام لكم فارجعوا  منافقين الابتلاء اظهر نفاقهم. بيحاولوا يفضوا الناس ويفضوا الجيش من حول النبي صلى الله عليه وسلم. اقرأ معي اتنين وعشرين
بسرعة بسرعة قلب بسرعة اتنين وعشرين. ولما رأى المؤمنون الاحزاب قالوا هذا ما وعدنا الله ورسوله. وصدق الله ورسوله وما زادهم اللي هو ايه؟ الابتلاء. وما زادهم الا ايمانا وتسليما. مؤمنين والابتلاء اظهر ايمانهم
طيب على المستوى الفردي الدين تدخل في مسائل التبني وغير اسماء الابناء بالتبني ورجعها تاني اقرا معايا الاية خمسة ارجع بسرعة الاية خمسة. ادعوهم لابائهم هو اقسط عند الله. وابطل التوارث بين غير الاقارب
سواء بين الناس اللي معمول بينهم مؤاخاة للمهاجرين والانصار كانوا كانوا بيرثوا بعض كانوا بيورسوا من بعض او الابناء بالتبني ايضا كانوا بيرثوا الاية ستة واولوا الارحام بعضهم اولى ببعض في كتاب الله من المؤمنين والمهاجرين. قلنا
معناها ان التوارث هيبقى بين الارحام فقط. يعني بين الاقارب فقط. فالدين تدخل عمال يتدخل على المستوى الشخصي وعمال يحدد اشياء تدخل ايضا محدد مين يتزوج بمين ومين لا يتزوج بمين ولم يترك مجال للمؤمن او المؤمنة انه يوافق او لا يوافق
اذا ربنا هو اللي قرر زلك. هات الاية ستة وتلاتين لما آآ امر آآ ربنا بان السيدة آآ زينب بنت جحش تتزوج من زيد ابن حارثة. اقرا ستة وتلاتين وما كان لمؤمن ولا مؤمنة اذا قضى الله ورسوله امرا ان يكون لهم الخيرة من امرهم
طيب هذه العبودية لا تكون في الافعال فقط. بل يجب انها تبقى نابعة من القلوب القلوب عشان ينبع منها هذه العبودية وهذه الطاعة الكبيرة يجب انها تكون موصولة بالله سبحانه وتعالى
علشان تنبع منها هذه العبودية قال تعالى نبدأ تدبر الليلة من الاية واحد واربعين هات الاية واحد واربعين. يا ايها الذين امنوا اذكروا الله ذكرا كثيرا وسبحوه بكرة واصيلا بعد اعوذ بالله من الشيطان الرجيم
يا ايها الذين امنوا اذكروا الله ذكرا كثيرا. وسبحوه بكرة واصيلا  اللي يطلب منك انك تفتكره باستمرار وما تنساهوش ابدا يبقى ايه يبقى بيحبك انا مسلا لما بسافر اسرتي علشان بيحبوني بيقولوا لي كلمنا كل يوم
ولما بسافر بلد فيها معدلات الجريمة كبيرة شوية يطلبوا اكلمهم مرتين مش مرة واحدة من امبارح  اه بيطلبوا اكلمهم مرتين مش مرة واحدة  واكيد ما ينفعش اكلمهم مرتين ورا بعض الصبح
المقصود اني اكلمهم مرة الصبح ومرة بالليل عشان يطمنوا علي لانهم بيحبوني  واللي قال لك تكلمه خمس مرات على الاقل كل يوم اكيد مش كولومرا بعد الصبح. واكيد مش كلهم ورا بعض بالليل لما ترجع على البيت. لأ
مواعيد تكلمه فيها من الساعة كذا للساعة كذا اعمل اتصال في الوقت ده. وبعدين من الساعة كذا للساعة كذا نعمل كمان مكالمة في الوقت ده من الساعة مسلا اتناشر الضهر لتلاتة
دي الفترة اللي هتعمل فيها مكالمة من تلاتة لغاية خمسة ونص او ستة مكالمة وهكزا. طيب قال لك كلمني خمس مرات على الاقل. وتقدر تكلمني اي عدد من المكالمات خلال اليوم والليلة
مفتوح زي ما انت عايز. المهم ما يقلش عدد المكالمات عن خمسة لان ربنا عارفك مشغول. وعندك شغل وعندك اكل عيش وعندك عمل وعندك عايز تنام فقال لك ما يقلش عدد مكالماتك عن خمسة
المكالمات دي قال لك احكي لي حالك ايه. واشك لي كل مشاكلك واطلب اي شيء تحتاجه وادى لك رقم وقال لك اتصل بالرقم ده كل يوم اتنين اربعة اربعة تلاتة اربعة
واحفز الرقم كويس عشان اي رقم في دول غلط مش انا اللي هرد عليك اتنين اربعة اربعة تلاتة اربعة اتنين الصبح اربعة الضهر اربعة العصر تلاتة المغرب اربعة العشاء. ده الرقم اللي لازم تطلبه كل يوم
اللي بيطلب منك كده وبيؤكد عليك تتصل به وتشكي له حالك وتحكي له كل حاجة وتطلب اي حاجة ده بيحبك بيحبك ولا مش بيحبك بيحبك الله يا جماعة هو الملك
هل في ملك واحد في الدنيا كده بيسمح للناس تتصل به اي وقت واي عدد من المرات بدون استئذان عرفت الفرق بينه وبين ملوك الارض ملوك الارض هم اللي بيستفيدوا منك
بينما هو اللي بينما هو اللي انت بتستفيد منه ملوك الارض بيستخدموك لحماية نفسهم انما هو اللي بيحميك انت عرفت بقى مين الملك الحقيقي اللي بيحبك كمان ؟ ربنا انعم علينا بكل النعم ولم يطلب مننا الا اننا نبقى فاكرينه باستمرار
ونحسن الظن بي باستمرار. نذكره في كل وقت عن النبي صلى الله عليه وسلم قال اذا ايقظ الرجل امرأته من الليل فصليا ركعتين كان تلك الليلة من الذاكرين الله كثيرا والذاكرات
راجل يصحي مراته او واحدة تصحي جوزها ويصلوا مع بعض ركعتين  قيام ليل ركعتين مش لازم يكونوا طوال يعتبر من الذاكرين الله كثيرا والذاكرات. طب احنا قلنا قبل كده ان قيام الليل يستحسن الواحد يكون لوحده من وراء الناس لكن احيانا الزوج
والزوج ما يعرفوش يخبوا على بعض. خلاص قوموا صلوا مع بعض. شجعوا بعض. المهم الواحد ما يطلعش يتمنظر قدام الناس. اقرا بقى الاية واحد واربعين تاني معي. يا يا ايها الذين امنوا اذكروا الله ذكرا كثيرا. وسبحوه بكرة واخر
اذكروا الله ذكرا كثيرا. الذكر له تلات انواع رئيسية او رئيسة الصح ان احنا نقول رئيسة تلات انواع رئيسة القرآن نوع من انواع الذكر. ربنا بيقول في آآ سورة الحجر
اه لأ ربنا بيقول ازن سورة صاد انا نحن نزلنا الذكر وانا له لحافظون. الذكر هنا هو القرآن خلاص بس يقرأ ازاي ؟ قال لنا في سورة الحجر كتاب انزلناه اليك مبارك ليدبروا اياته
يبقى القرآن احد انواع الذكر اهم انواع الذكر ولكن لابد انه يقرأ بتدبر الصلاة نوع اخر من انواع الذكر. في سورة العنكبوت واقم الصلاة ان الصلاة تنهى عن الفحشاء والمنكر. ولذكر
الله اكبر يبقى الصلاة اكبر من الفحشاء والمنكر. يبقى الصلاة هنا هي الذكر يبقى الصلاة ذكر ولكن لازم تصلى بخشوع علشان تأتي بثمرة احنا اخدنا في سورة المؤمنون قد افلح المؤمنون الذين هم في صلاتهم خاشعون. يبقى شرط لازم الصلاة تكون بخشوع على
عشان الانسان يفلح وعشان الصلاة تأتي بثمار النوع التالت هو التسبيح والاذكار والدعاء والمناجاة انك تكلم ربنا قلنا قبل كده ان في منافسة بيننا وبين الملائكة على مين هيبقى خير المخلوقات
وان ربنا في سورة البينة قال ان الذين امنوا وعملوا الصالحات اولئك هم خير البرية. البرية ايه يعني المخلوقات الذين امنوا وعملوا الصالحات خير المخلوقات. معقول خير من الملائكة كمان
اه ازاي ما هو الملائكة ما عندهمش شهوات فبالتالي من الطبيعي انهم مش بيعصوا ربنا لا يعصون الله ما امرهم لكن انت لما ما تعصاش ربنا هو ده القوي لان انت عندك شهوات. فانت تسيطر على ولو عصيت ربنا تتوب الى الله
طيب بس ازاي برضو اكسب الملايكة وهم كما ورد في سورة الانبياء يسبحون الليل والنهار لا يفترون دي ناس بتسبح ربنا طول الوقت  انا انا انا عايز انام ست ساعات على الاقل مسلا
عايز اروح شغلي. اشتغل بنزل اسوق السيارة عندي عندي انشطة بعملها. ربنا جعل لك ميزة وهي انك اذا بدأت اي عمل بالذكر وانهيت هذا العمل بالذكر تكتب اثناء العمل من الذاكرين طول الوقت
مسلا دخلت الحمام فقلت زكر دخول الحمام. دخول الخلاء خرجت من الحمام وقلت الذكر ايه بتاع الخروج من الحمام تكتب في الربع ساعة اللي قضيتها في الحمام من الذاكرين. معقول
قدامنا الحمام اه تكتب من الذاكرين قبل ما تنام قلت ذكر قبل النوم. بعد ما استيقظت قلت الذكر بتاع الاستيقاظ. تكتب في الست سبع ثمان ساعات دول من الذاكرين تصدق بقى
انت كنت نايم فيهم بتكتب بتعبد ربنا خرجت من بيتك فقلت دعاء الخروج من المنزل عدت بيتك قلت دعاء الدخول الى من؟ تكتب في العشر ساعات دول من الذاكرين كرم كرم كبير من ربنا. اقرا بقى معي واحد واربعين اتنين واربعين. يا ايها الذين امنوا اذكروا الله ذكرا
كثيرا وسبحوه بكرة واصيلا بدل ما تدخلوا مع المنافقين في مهاترات اهملوهم وانشغلوا بالذكر علشان تشكيكهم في الله وفي حكمة الله ما يدخلش في قلوبكم ويشككم سبحوه يعني نزهوه عن كل نقص. اعلموا انه كامل الصفات
لا عيب فيه. لا نقص فيه. لا يخطئ ابدا امبارح  سألتني  سيدة سيدتين على فكرة اسألوا السؤال ده امبارح ما ذنب الزوجة التي تحب زوجها ولا تريد ان تفارقه لما نزل حكم تحديد التعدد باربع زوجات ايام الصحابة
فكان لابد ان اللي متزوج اكتر من اربعة يختار اربعة ويطلق الباقيين وده اللي حصل على فكرة مع تلاتة او اربعة من الصحابة كان الوضع ده والاحاديث في البخاري ومسلم ولاقيتها يعني
لو هو يعني ليه اتطبق باثر رجعي للقانون وتتظلم بعض الزوجات واحدة بتحب جوزها ومش عايزة تتطلق يختار اربعة ويطلقها هي السؤال كان صعب قعدت افكر فيه طول الليل الاجابة في الاية دي
وسبحوه بكرة واصيلا الاجابة في سبحان الله  ان الله لا يخطئ الله! كامل الصفات عليم حكيم هي بتحبه بحبه يا بابا مش كده وهو بيحب اربعة تانيين اكتر منها. وفضلهم عليها
فربنا لا يريد لهذه المرأة ان تبقى مع رجل هي ليست على قائمة اولوياته بهذا الشكل ربنا يعلم ان مصلحتها في الا تكون زوجة لهذا الرجل وربما مصلحتها مع شخص اخر
يحطها في عينيه تبقى رقم واحد عنده فليس معنى ان الله قد فرض عليك ما لا تحب انه لا يحبك قد انت تكون بتحب شيء مش افضل شيء علشانك. وربنا عنده ما هو افضل علشانك وانت مش عارف
بل ربما لانه بيحبك فرض عليك امر انت لا تحبه الحكم ابن عطاء الله السكندري اذا رزقت الفهم في المنع صار المنع عين العطاء اذا ربنا رزقك انك تفهم ليه هو منعك من امر معين انت بتحبه
هيصير المنع ده هو العطاء نفسه بس لو فهمت  وسبحوه بكرة واصيلا. ليل نهار تذكر نفسك ان الله لا يخطئ المسألة دي مهمة جدا جدا جدا  سبحوه بكرة واصيلا. سبحوه صبح وليل. ما تسيبوش الشك يدخلكم ابدا. وانت شايف المنزر الجميل بالنهار. قل سبحان الله
الاصيل والشمس بتغرب المنزر بيتغير والالوان بتتغير تقول سبحان الله برضو هذا الذكر يا جماعة هو الشاحن اللي بيشحن قلبك بالايمان. لو ما شحنتش قلبك بصوا ربنا ادانا قلوب جاهزة للايمان
ما احناش زي المسيحيين مسلا لو وقفت اي واحد مسيحي في الشارع وقلت له كلمني عن المسيحية يقول لك احنا اتولدنا بالخطيئة الاصلية ادم اكل من الشجرة دي خطيئة كبيرة. اتولدنا بالخطيئة الاصلية. هم عندهم خطيئة. كل واحد فينا مولود بالخطيئة الاصلية
احنا نؤمن بعكس كده بالزبط. احنا نؤمن عكس النصارى عكس المسيحيين تماما احنا مش عارفين احنا نؤمن بقى مش بالاوريجنال سن نؤمن بالاوريجينال جودنس. انت ربنا خلقك قلبك جاهز ونضيف وخالي من اي خطايا لا اصلية ولا مش اصلية
ولا عندك خطيئة موروثة بس فيه عيب بقى في القلب ده كل مولود يولد على الفطرة. ثم ابواه يهودانه يخلوه يهودي. او ينصرانه يخلوه نصراني. او يمجسانه ما قلش اوي اسلماني ليه؟ لان انت مولود على الفترة مسلم خلاص
في قلبك نضيف وجاهز للايمان مشكلته عامل زي بطارية الموبايل بيموت كل يوم لو ما اتشحنش على الاقل ساعة مش كل يوم انت بتشحن الموبايل بتاعك ساعة! قلبك محتاج بقى الشاحن ده. ايه الشاحن ده؟ شاحن القلب هو ذكر الله
لو ما شحنتش واكتفيت بانك تشغل نفسك بالشغل والعمل والتسلية بالامور التافهة بطارية قلبك هتفضى لازم تحط قلبك على الشاحن ذكر الله طب ليه؟ اقرا الاية تلاتة واربعين هو الذي يصلي عليكم وملائكته ليخرجكم من الظلمات الى النور. وكان بالمؤمنين رحيما
بعد كل ده ما تزكرش ربنا هو الذي يصلي عليكم الصلاة دعاء. لكن لما تبقى من الله ما بيبقاش ربنا بيدعي لك هيدعي لي لما تبقى الصلاة من الله يعني
بيثني على الانسان ويأمر بتوجيه رحمته له فلما نقول اللهم صل على محمد يعني تثني عليه يا رب وتأمر برحمته وجه رحمتك له اقرا بقى ايه تلاتة واربعين هو الله. هو الذي يصلي عليكم. ربنا بيصلي علينا لما نذكره
بيذكرنا وبيأمر بتوجيه رحمته الينا. يبقى انت لما تذكر ربنا انت بترحم في الوقت ده فاذكروني اذكركم في سورة البقرة يعني احنا نذكر الله ونسبحه هو يذكرنا بانه يأمر بتوجيه رحمته الينا
قال رسول الله صلى الله عليه وسلم يقول الله تعالى من ذكرني في نفسه ذكرته في نفسي ومن ذكرني في ملأ ذكرته في ملأ خير منه انت بتذكر ربنا قدام فاضل وهالة وشيرين وآآ
هو بيذكرك قدام آآ اسرافيل وميكائيل وجبريل  هو الذي اقرأ معي الاية. هو الذي يصلي عليكم وما لا يعني ايه؟ يعني ملائكة الله بتدعو لنا وشفنا في صورة غافل لو تفتكروا الناس اللي معي من زمان
في سورة غافر الذين يحملون العرش ومن حوله. دول ملائكة. يسبحون بحمد ربهم ويؤمنون به. ها كمل تستغفرون للذين امنوا. بيقولوا يا رب اغفر للذين امنوا. بيدعوا لنا بالمغفرة ربنا وسعت كل شيء رحمة وعلما فاغفر للذين تابوا واتبعوا سبيلك وقهم عذاب الجحيم
بيدعوا لنا وبيدعوا للي تابوا واللي اتبعوا سبيل ربنا وبيدعوه وبيدعوا انه يقينا من عذاب الجحيم كمل دعاء الملائكة. ربنا وادخلهم جنات عدن التي وعدتهم. ومن صلح من ابائهم وازواجهم وذريتهم
ده بيدعوا لنا احنا وزوجاتنا وازواجنا وذرياتنا انك انت العزيز الحكيم. هو فيه ايه؟ الملايكة عملت العلم وقهم السيئات. الله الله الله كل ده دعاء من الملايكة لنا ليه بصراحة يعني ايه اللي يخلي الملايكة تدعي لي
يعني لا كنا مع بعض في المدرسة ولا في الجامعة ولا في تعاملات معهم اصلا. يعني انا مش فاكر ابدا ان انا دعوت للملائكة يعني ايه اللي يخلي الملايكة تدعي لي كده وبحرقة يعني؟ ايه اللي بيني وبينهم يعني
فكر كده هي الملايكة اصلا تريد ايه تريد ارضاء الله فلما تعمل كده يبقى الملائكة تعلم ان الله يحب عباده من البشر فبيدعوا الله لعباده من البشر عشان يرضوا الله. انت لما تكون عندك حد وعايز ترضيه تقوم تقول له ايه؟ خل بالك من اولادك
ربنا يا رب يبارك لك فيهم وعلمهم كويس وانبسط منك لانك بتحب اولاده فاهمين اقصد ايه؟ فايه اللي يخلي الملائكة يدعوا لنا يعني الا لو هم يعلموا ان دعائهم لنا يرضي الله؟ هذا معناه هذه علامة حب الله لنا احنا
اقرا معي تلاتة واربعين تاني. هو الذي يصلي عليكم وملائكته ليخرجكم من الظلمات الى النور. وكان بالمؤمنين رحيمة بذكر الله وبالايمان وبالعمل الصالح. انت ربنا بيخرجك يخرج نفسك من ظلمات الظلم والجهل والشرك الى نور الايمان
كمل تلاتة واربعين وكان بالمؤمنين رحيما لما بيأمرنا اننا نذكره ونتواصل معه بشكل دائم ده مصلحتنا احنا لانه رحيم بنا. ربنا ليس له مصلحة في ان احنا نذكره ربنا في الحديث القدسي بيقول يا عبادي
لو ان اولكم واخركم وانسكم وجنكم كانوا على اتقى قلب رجل منكم ما زاد ذلك في ملكي شيء يعني يا عبادي لو كنتم كده كلكم اولكم واخركم من ادم لغاية اخر واحد على وجه الارض
جنس وجن كده زي احسن واتقى انسان فيكم زي سيدنا محمد كلكم بقى يعني مليارات البشر تبقوا كلهم زي سيدنا محمد. ده ما يزودش في ملك ربنا شيء يا عبادي لو ان اولكم واخركم وانسكم وجنكم كانوا على افجر قلب رجل منكم
ما نقص ذلك من ملكي شيء. ولو كنتم اسوأ ناس في الدنيا. ناس زي اسوء انسان في الدنيا ده ما يقللش من ملك ربنا حاجة. لا يضر ربنا اي شيء
كل الاوامر دي بالذكر والتواصل مع الله لصالح الانسان. عشان كده تلاقي الاية بتختم وكان بالمؤمنين رحيما. هو مش عايز منك حاجة اربعة واربعين تحيتهم يوم يلقونه سلام. واعد لهم اجرا كريما. يوم ما نلقى الله سنحيا بتحية السلام
مين اللي هيحيينا سورة ياسين سلام قولا من رب رحيم سلام قولا من رب رحيم الله سبحانه وتعالى بنفسه بيحيينا بتحية السلام. قولا من رب رحيم كمل معايا الاية الاية بتاعت سورة الاحزاب واعد لهم اجرا كريما. ربنا اعد لنا اجر
الاجر ده اجر كريم خلي بالك احنا قلنا الاجر في الدنيا مش هو اللي كريم. اللي بيعطيك الاجر هو اللي كريم في الدنيا. لكن في الاخرة الاجر جاي لك اوتوماتيك. جاي لك من نفسه. فسمي الاجر نفسه
سوء اجر كريم. رزق نفسه رزق كريم. جعلنا الله واياكم من الموصولين بالله. اللهم صرنا بك ولا تقطعنا. اللهم يا واصل منقطعين ارسلنا اليك واغننا بالافتقار اليك. قبل ما ندعو ونختم احب اقول لكم ان يوم الاربعاء القادم
هيكون يوم اربعة وعشرين مارس اللي هو اليوم اللي بدأنا فيه مقاطع حظر التجول احنا هنعمل احتفال على آآ ده للناس اللي عندها ايفون بس وانا عارف والله بس الفكرة ان ده تطبيق جديد عليه ملايين الناس فاحنا هننتهز الفرصة ديت ونشد انزار ناس جديدة لينا عشان في ناس
ما عندناش ايفون يا سيدي مش مهم اصلا تكون مشارك اصلا. ده مش لنا احنا. ده احنا عاملينه عشان الناس فينا اللي يقدروا يدخلوا على كلاب هاوس يدخلوا يتكلموا يحكوا تجاربهم مع مقاطع حظر التجول يتكلموا عن انتظامهم في التدبر معنا يقولوا ده غير ازاي من حياتهم؟ خلاهم حاسين
في ايه ؟ سنة عشرين عشرين بالنسبة لنا كانت سنة كويسة ولا سنة سودا زي الناس كتير كتير. هو ده اللي عايزين نقوله عشان نجزب ناس معنا. هيكون فيه مئات الالاف بتسمعنا ان في ناس كبار جدا موجودين معنا هيكونوا عندهم متابعين بعشرات الالاف. من الخليج ومن مصر ومن المغرب
ومن كل حتة لزلك الناس اللي عندها ايفون او بتعرف تدخل على كلاب هاوس يوم الاربع اللي جاي يا جماعة بعد التدبر فورا. يعني اعملوا متابعة لفاضل سليمان عشان تشوفوني
نرجوك. خلاص؟ والناس اللي عايزة تتكلم تبعت تقول لنا خلاص تبعتوا لي على الماسنجر او تبعتوا لي على على او بالايميلات على دايركتور انك عايز تتكلم يومها وتحكي تجربتك او كده هيبقى لك دقيقة واحدة بس. اوكيه؟ اكتب عشان خاطر ندخلك يوم ما تتكلم
ونتوقف هنا باذن الله. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحبك فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك
احب الينا من اهلينا واموالنا ومن الماء البارد على الظمأ. اللهم حببنا اليك والى ما ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا
اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتي
جميعا. اللهم بحق كل حرف في كتابك تلوناه او تدبرناه. اكفنا واهلينا شر كل من يكيد لنا ولهم حفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك
اللهم من قضى منا بالوباء المنتشر فاكتبها له شهادة. ومن كان منا او من احبابنا مريضا به او حاملا له. فالبسه وثوب الصحة والعافية عاجلا غير اجل. ومن لم يصب به فقه شرا وابعده عنه ولا تسلطه الا على اعدائك واعداء دينك
واعداء اوليائكم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك. وتعاهدت على نصرة شريعتك. فوثق اللهم رابطتها وادم ودها واهدها
لها واملئها بنورك الذي لا يحبو. واشرح صدورها بفيض الايمان بك وجميل التوكل عليك. واحيها يا ربنا لمعرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته ونراكم غدا باذن الله ان كنا من اهل الدنيا
