فيسبوك انستجرام السلام عليكم ورحمة الله وبركاته. اهلا بحضراتكم في المقطع رقم ربعمية سبعة سبعين من مقاطع حظر التجول والحلقة الحادية عشرة من حلقات تدبر سورة الزخرف ارجو من حضراتكم تجيبوا المصاحف واقرا معي الاية سبعة وستين
اقرا معي الاية سبعة وستين اعوذ بالله السميع العليم من الشيطان الرجيم الاخلاء يومئذ بعضهم لبعض عدو الا المتقين  الاخلاء يومئذ احنا اتعلمنا مع بعض ايه اننا ما نبدأش ابدا من وسط السياقة
الاية بتقول الاخلاء يومئذ الاخلاء جمع خليل الخليل هو الصديق الانتيم. جاية من كلمة التخلل. يعني ممتزج بصاحبه. فكلمة خليل يعني صديق مقرب جدا صديقك المقرب جدا اللي تقول له اسرار ما تقولهاش لغيره
الاخلاء الاخلاء يومئذ يومئذ يعني ايه يعني في اليوم ده ايوة اي يوم يعني يوم الاتنين يوم الجمعة مش عارف يبقى احنا دلوقتي بادئين من وسط السياقة اتعلمنا اننا ما نبدأش ابدا الا لما
اول السياق وخلي بالك الحاجات الصغيرة دي اللي انت فاكرها صغيرة هي مش صغيرة لو بدأت تلاوتك وانت مش فاهم هتقعد مدة كبيرة مش فاهم طول ما انت بتقرا لغاية ما تبدأ تفهم هتفهم بعد خمس ست سبع ايات. طب وليه ؟ وليه ؟ ما ترجع ورا اية او اتنين او تلاتة وتشوف. تعالوا نرجع اية واحدة لورا. الاية اللي خدناها امبارح
الاية ستة وستين ونقراها هتحل لنا المشكلة اقرا معي الاية ستة وستين. والاية سبعة وستين وراها على طول. هل ينظرون الا الساعة هل ينظرون الا الساعة ان تأتيهم بغتة وهم لا يشعرون الاخلاء يومئذ بعضهم لبعض عدو الا المتقين
خلاص اتحلت. يبقى اليوم ده يومئذ اللي هو ايه؟ اللي هو يوم القيامة. يوم تقوم الساعة. خلاص واضحة العملية. اقرا بقى سبعة وستين ونبدأ بقى الاخلاء يومئذ بعضهم لبعض عدو الا المتقين
يعني كل الناس اللي ما كانوش متقين لله هيبقوا اعداء لبعض حتى لو كانوا من الاصدقاء الانتيم القريبين جدا جدا من بعض  بعد ازنكم اقول شعوري ده شيء مرعب جدا
يعني الحالة النفسية اللي انا شايفها دي مرعبة اقرا كده تمانية وتلاتين ارجع للاية تمانية وتلاتين خلاص رجعت حتى اذا جاءنا قال يا ليت بيني وبينك بعد المشرقين فبئس القرين. ده بيقول كده للقرين بتاعه. القرين بتاعه يعني شخص كان ملازم له في الدنيا. ملاصق له في الدنيا
بيقول له يا ليت بيني وبينك بعد يا ريت كان لا شفتك ولا عرفتك يعني يا ريت كان بيني وبينك مسافة ما بين مشرق الشمس ومغربها طب قل ده القرين بتاعه شيطان
لكن في ايات تانية مرعبة برضو في صورة عبس مسلا يوم يفر المرء من اخيه وامه وابيه وصاحبته وبنيه لكل امرئ منهم يومئذ شأن يغنيه تخيل لما الانسان يهرب من الناس اللي كان بيشوفهم في الدنيا قرة عينه
اللي كان يبقى راجع تعبان طول النهار من الشغل و هلكان ولما يشوفهم يشعر بالراحة دول الانسان هيهرب منهم يوم القيامة. من كتر ما هو مش فاضي لحد مش فايق لحد. الام هتشوف ابنها
او هتشوف بنتها هتعمل نفسها مش شايفاها وهتهرب منها كل انسان في حاله يومها وفي نفسه من حول الموقف ناس بتحشر من بعيد وناس واقفين منتزرين الحساب يبدأ وناس بتاخد صحفها باليمين وبتفرح وناس بتاخد صحفها بالشمال
تنهار وبتتجرجر عنك! لأ يوم صعب جدا صعب جدا بس مش صعب جدا على الكل خلي بالك في صورة المدثر كذلك يومئذ يوم عسير على الكافرين غير يسير. اذا هو يسير على
المؤمنين لكن عسير وغير يسير على الكافرين. ما لناش دعوة بالكافرين. احنا المفروض نبقى مؤمنين المفروض نمشي صح عشان يبقى علينا احنا يوم يسير بازن الله اقرا بقى الاية تمانية وستين
يا عبادي لا خوف عليكم اليوم ولا انتم تحزنون. هنا حصل التفات ربنا خاطب عباده في الجنة يوم القيامة ونسبهم اليه بياء المتكلم الاية اللي قبلها بتقول ايه الاية اللي قبلها ارجع لسبعة وستين
الاخلاء يبقى الناس يوم القيامة بعضهم لبعض عدو الا المتقين. تعال نتكلم بقى عن المتقين. فربنا بيقول ايه عن المتقين يا عبادي لا خوف عليكم اليوم ولا انتم تحزنون ربنا بدأ يكلمهم وهم في الجنة. يكلمهم في اليوم ده في الاخرة
حصل التفات بعد ما كان بيتكلم عنهم الا المتقين ضمير الغائب. حصل التفات وبيتكلم بضمير المخاطب ولاحز بقى نسبهم اليه بياء المتكلم. يا عبادي فنسبنا ان شاء الله نكون منهم. اليه وهذا تشريف
ثانيا الله سبحانه وتعالى بيخاطبهم وكأنهم في حضرته يا عبادي لا خوف بيكلمهم مباشرة اقرا معي الاية سبعة وستين تاني. الاخلاء يومئذ بعضهم لبعض عدو الا المتقين. بيتكلم باسلوب الغائب عنهم. ثم
فالتفت اليهم وكلمهم باسلوب المخاطب. يا عبادي لا خوف عليكم اليوم ولا انتم تحزنون خلي بالك كل لا خوف عليكم او عليهم في القرآن قرأها الامام يعقوب الحضرمي لا خوف عليكم او عليه
مش لا خوف اراها لا خوفا. الامام يعقوب الحضرمي ده امام من ائمة القراءات. يعني اكبر من حفص. حفص راوي بيروي عن عاصم بيقول حفص عن عاصم. فحفص بيروي عن الامام عاصم. عاصم ابن ابي النجود الكوفي
انما يعقوب زيه زي عاصم. له اتنين رواة رووا عنه رويس وروح يعقوب كل لا خوف اراها لا خوف اما تقول لي تشتري سيارتي باقول لك لا مال عندي يعني انا ما عييش فلوس تكفي
لكن لو قلت لك لا مال عندي يعني ما عنديش جنس المال يعني لو حطيت ايدي في جيوبي كده وطلعتها هاقلب لك الجيوب بيضا فاضية بالتالي قراءة حفص وجمهور القراء التسع قراء قرؤوها يا عبادي لا خوف عليكم. يعني ما تخافوش
انتم ما يتخفش عليكم قراءة يعقوب يا عبادي لا خوف عليكم يعني شعور الخوف نفسه مش موجود من الاساس بالنسبة لكم جنس الخوف نفسه مش وارد اصلا يعني مش خوف لا قليل ولا كتير. هو ما فيش اصلا
في ناس بقى بيكلموني يقولوا لي ايه  ربنا بيخوفنا كده ليه في القرآن؟ ايات العزاب مخيفة اوي طب ما هو يعني بقدر ما فيه ايات مخيفة ومقصود ان هي تخوفه في ايات اخرى مطمئنة بل مطمئنة جدا
يعني لما ربنا يقول لك خليك من عباد الله المتقين وساعتها اطمئن لا خوف عليك نهائيا. وقالها لك بقراءتين. قراءة انك هتبقى امن ولن تخاف وقراءة تقول لك ان شعور الخوف اصلا مش هيقترب منك
طب ما هو ده مطمئن الله! يعني ليه بعض الناس بينظروا فقط لايات العذاب ويقعدوا يشتكوا منها. وبتخوفنا وبنخاف منها ومش بيجيبوا سيرة ايات اخرى بتطمئنهم. الحاجة التانية ايات العذاب دي
اللي حضرتك مخوفاك اوي دي وهي مقصود بها انها تخوف. دي انقزتك من مخاطر كثيرة جدا بس انت مش عارف مش عارف بالشخص الفقير اللي كان خلاص زهق من الفقر وناوي ينزل يكسر باب بيتك ويسرقك
وتراجع لما سمع ايات العذاب فقرر يتحمل الفقر وما يسرقش ايات العذاب انقزتك كتير وانت مش دريان لابد من وجود عقوبات رادعة في القانون ولابد الناس تعرف ان الجريمة دي عقوبتها خمسة وعشرين سنة. والجريمة دي عقوبتها
اعدام والجريمة لما الناس تعرف الكلام اللي يخوف ده الناس تعيش في امان اقرا معي تسعة وستين الذين امنوا باياتنا وكانوا مسلمين الناس اللي لا خوف عليهم ولا خوف عليهم ولا هم يحزنون دول هم مين
الذين امنوا اقرا تسعة وستين. الذين امنوا باياتنا وكانوا مسلمين. مسلمين مش يعني مسلمين في البطاقة الشخصية. لأ ما هو الذين امنوا باياتنا يعني خلاص امنوا بالقرآن ومسلمين وزي الفل
خلاص بقى مش محتاجين نقول وكانوا مسلمين بمعنى انهم من اتباع دين الاسلام. اتباع ملة الاسلام. لأ طبعا وكانوا مسلمين يعني كانوا مستسلمين. منقادين متبعين للايات اللي امنوا بها الذين امنوا باياتنا وكانوا مسلمين للايات دي متبعينها
ارجع للاية واحد وستين. ارجع للاية واحد وستين. ياللا وانه لعلم للساعة فلا تمترن بها واتبعوني هذا صراط مستقيم اهو الاتباع ده هو ده الاسلام بمعنى العبودية والانقياد التام مش ربنا قال لك واتبعوني هنتبع ربنا ازاي؟ يعني نتبع كلامه. احنا عندنا ايه من ناحية ربنا عشان نتبعه؟ عندنا كلام ربنا. خلاص نتبع كلام ربنا
اقرا تسعة وستين. الذين امنوا باياتنا. ممكن واحد يؤمن بالقرآن انه من عند الله لكن ما يعملش به ويعمل عكسه ويعمل حاجات غلط كتير كمل الاية وكانوا مسلمين. يعني لازم يعمل به ويتبعه
فهمت بقى يعني ايه كانوا مسلمين؟  اقرا معي الاية السبعين ادخلوا الجنة انتم وازواجكم تحبرون الناس هتدخل مع ازواجها يحبرون يعني يتنعمون. يتمرمغوا في النعم طب واللي مش متجوز هيجوز
ويدخل مع زوجته واللي جوزها دخل النار هتتجوز برضه يعني تخيلي بقى لما ربنا هو اللي يجوزك هيختار لك زوج عامل ازاي في الدنيا بنختار على اساس من ترضون دينه وخلقه. فزوجوه وبارضيه برضه انت ونصيبك بقى
ما هو الجواز ده زي البطيخة! يا طلعت حمرا! يا طلعت قرعة! لكن تخيلي! لو جابوا لك عريس في الدنيا ومعه تأكيد من ربنا انه من اهل الجنة ده يترك ده ما يتسابش
اهو في الاخرة بقى ربنا هيجيب لك عريس من اهل الجنة مضمون كلنا ازواجنا وزوجاتنا اصلا من اهل الجنة. يعني الجوازات كلها ناجحة في الاخرة. ما فيش واحدة هتقول لجوزها لو راجل طلقني في الاخرة. ما فيش طلاق اصلا في الاخرة
المهم اقرا معي سبعين ادخلوا الجنة انتم وازواجكم تحبرون. داخلين الجنة تتنعموا فيها. ما فيش تكفى اتنعموا اقرا بقى من واحد وسبعين لتلاتة وسبعين من واحد وسبعين لتلاتة وسبعين يطاف عليهم بصحاف من ذهب واكواب وفيها ما تشتهيه. انفس وتلذ الاعين
انتم فيها خالدون وتلك الجنة التي اورثتموها بما كنتم تعملون لكم فيها فاكهة كثيرة منها تأكلون يطاف عليهم يعني في جرسونات بيلفوا في الجنة. في آآ الناس اللي هم بيسرفسوا بيخدموا بيلفوا في الجنة
بصحاف من ذهب اصطحاب في الصحفة عبارة عن طبق مدور زي زي آآ السلطانية بتاعة السلطة كده. بصحاف من دهب واكواب كوبايات فيها ايه الاطباق والكوبايات دي ؟ بدون الدخول في تفاصيل. الحتة دي على فكرة في يا سورة الزخرف ما بتخشش في التفاصيل
وفي كمل واحد وسبعين وفيها ما تشتهيه الانفس وتلذ الاعين. انت بقى تخيل ما قالكش بقى فيها خمر لونها ايه وبتاع لا لا لا خالص هنا ما دخلش في تفاصيل
اي شيء نفسك تشتهيه فيها ما تشتهيه الانفس وتلذ الاعين طريقة التقديم يوه تجعل الاعين بتتلذذ مش بيقول لك العين بتاكل ، العين بتاكل. يبقى طريقة التقديم هتكون جميلة ورائعة جدا. مع الايه ؟ كل حاجة تتمنوها
ايه كنافة بالمانجة مش كل حاجة انتم تتخيلوها. طيب احلى من كده طبعا بقى لكن كل فسحة بنتفسحها في الدنيا كل متعة بنستمتع بها في الدنيا بتنتهي وهي بتنتهي اه يا حبيبي يا زعلان كده حزين او متضايق لانتهاء المتعة
بس هي الدنيا كده. ما فيش حاجة بتستمر فيها. بس في الاخرة ما فيش حزن وما فيش ضيق. ليه كمل واحد انتم فيها خالدون. ازا المتعة دي دائمة. دائمة انتم فيها خالدون. متع الاخرة لا تنتهي
ولا بالملل ربنا بينزع من الانسان خاصية الملل. سورة الكهف ربنا بيقول لا خالدين فيها لا يبغون عنها حولا. ندخل الجنة. نخلد فيها ان شاء الله ولا نريد ان نخرج منها. هو ممكن حد يتمنى انه يخرج من
ايوة ايوة ، لو فضلت خاصية الملل الانسانية موجودة في الانسان قضية قد يطلب الناس الخروج من الجنة ولو الى النار من الملل. لكن ربنا بينزع خاصية الملل. لا يبغون عنها حولا
اتنين وسبعين وتلك الجنة التي اورثتموها بما كنتم تعملون وتلك تلك اسم اشارة للبعيد القريب وهذه هذا المج هذه الكوباية لكن بعيد وتلك اشارة لايه؟ مش لبعد الجنة اشارة لعلو المنزلة
لما في سورة لقمان لو تفتكروا تدبرنا تلك ايات الكتاب الحكيم. ليه اسم اشارة البعيد؟ ما هو قدامي اهو في الايات موجودة في المصحف اهي تلك اشارة لعلو المنزلة انه اسم اشارة للبعيد علو المنزلة. هم. اقرا اتنين وسبعين وتلك الجنة التي
اورثتموها بما كنتم تعملون يعني ايه اورثتموها؟ فيها تلات تفاسير لي تلات تفاسير والتلاتة واردين وكويسين وحلوين. التفسير الاول لما حد بيموت بنقول التركة بتاعته تركة يعني ما ترك يذهب للورثة
يعني ما فيش حد تاني غيرهم هينال من التركة. اللي بينال يبقى من الورثة فيبقى وتلك الجنة اورثتموها. يعني ما حدش غيركم هيدخلها. يعني منحصرة فيكم اورثتموها اصبحت انتم بس اللي فيها
التفسير التاني هو انه ورد عن النبي صلى الله عليه وسلم ان كل انسان له مكان في النار لو عصى ربنا. وله مكان في الجنة لو اطاع ربنا بالتالي اللي مش هيدخلوا الجنة
وهيدخلوا النار اماكنهم سيرثها اهل الجنة. لذلك ربنا قال وتلك الجنة اورثتموها ورثتم فيها اماكن اهل النار التفسير التالت ان الجنة كانت مسكن ابينا ادم عليه السلام. فاذا انتقلت الى اولاده صار ذلك شبيها بالميراث. ماشي
يعني بقى المهم ندخل بس الجنة يعني ندخل الجنة وبعد كده يطلع قل تسموها معناها اي حاجة مش مشكلة انا شخصيا بشوف المعنيين الاولانيين اقوياء جدا الحقيقة كمل معي اتنين وسبعين عشان في مشكلة كبيرة جاية دلوقتي
ركزوا معي في اخر اتنين وسبعين وتلك الجنة التي اورثتموها بما كنتم تعملون ايه بما كنتم تعملون هو انت مش قلت لنا اننا بندخل الجنة برحمة ربنا علشان النبي صلى الله عليه وسلم قال لا يدخل احدكم الجنة
بعمله قالوا ولا انت يا رسول الله؟ قال ولا انا الا ان يتغمدني الله برحمته. او كما قال طب هو الكلام ده الحديث ده مش بيتعارض مع الاية اتنين وسبعين اللي بتقول وتلك الجنة التي آآ اورثتموها وتلك الجنة التي اورثتموها بما كنتم
تعملون يعني دخلتم بسبب اعمالكم هنا بقى منكرين السنة هايصين بالاية ويقول لك بس. مسكنا تضارب بين القرآن والسنة. لا يمكن النبي يقول كلام مخالف للقرآن. طبعا صحيح النبي لا يمكن يخالف القرآن
ولكن هنا اي عاقل في الدنيا بيعمل ما يسمى بالتوفيق بين النصوص قبل ما يعترض ويقول فيه فيه تضارب بها النصوص بتكمل بعض طيب ما هو احنا عارفين احنا عارفين ان صفة المؤمنين اللي هيدخلوا الجنة ربنا قال ايه؟ الذين امنوا وعملوا الصالحات. اهو وعملوا الصالحات
ما حدش انكر ان عمل الصالحات مهم عشان دخول الجنة ابدا النبي عليه الصلاة والسلام كلامه لما يقول لا يدخل احدكم الجنة بعمله ده مش مخالف له اهمية العمل الصالح من اجل دخول الجنة. ازاي
على فكرة عقيدة البروتستانت انه لو واحد آآ ان الجنة الناس تدخلها بالايمان فقط كنت في سنة الفين وتلاتة في الجامعة الامريكية في واشنطن ديسي وكان فيه منازرة بيني وبين قس بروتستانتي
اذا جيليكال هو اسمه جيري حاجة والله ما شائف جيري فاينز او حاجة كده يعني مش فاكر قال ايه اللي يعمل العمل الصالح بنية انه يدخله الجنة فهذا اثم في حد ذاته. دي معصية في حد ذاتها
بمجرد ايمانك بالمسيح مخلص شخصي لحياتك انت نجوت ودخلت الفردوس انما في الاسلام لأ  انت تؤمن وتقول لا اله الا الله وبرضو ممكن تدخل النار لو ما عملتش العمل الصالح
لان عندنا مفهوم الخلاص اللي اسمه مفهوم الخلاص عند المسيحيين. عندنا احنا اسمه آآ آآ دخول الجنة ان ربنا يرضى عنك وتدخل الجنة دي النجاة في الاخرة هو طير بيطير بجناحين
بجناح واحد هيقع مش هيطير الجناح الاول الايمان الذين امنوا الجناح التاني العمل الصالح. وعملوا الصالحات ايمان لوحده ما يكفيش عمل صالح بدون ايمان برضو ما يكفيش يبقى الايمان مهم
لكنه لا يكفي زي ما كده ودايما اقول زي الجماعة بتوع الرياضيات اللي هم بيقولوا ايه الناس السري باتنصب فيشين هو مهم لازم لكنه غير كافي لانك مهما عملت من عمل صالح
اعمالك الصالحة كلها لن تكفي شكر نعمة واحدة ما فيش عمل كفاية ممكن تعمله يدخلك الجنة فانت لازم تعمل الصالحات علشان ربنا يرحمك علشان تدخل الجنة بس بما كنتم وتلك الجنة التي اورثتموها بما كنتم تعملون. انت لازم تبقى من الذين امنوا وعملوا الصالحات عشان
ربنا يرحمك عشان تدخل الجنة برحمة ربنا. فما فيش تعارض ما فيش ابدا اي مخالفة كمل بقى تلاتة وسبعين تلاتة وسبعين لكم فيها فاكهة كثيرة منها تأكلون كلمتين فاكهة كثيرة. يوه تشمل الوان احمر واصفر وبرتقالي واخضر وروائح روائح الفاكهة الجميلة المختلفة
ريحة مانجة ريحة فراولة لأ دي ريحة برتقان ها ومذاقات مختلفة بس في كلمتين فاكهة كثيرة. السورة دي ما وما بتفصلش في الحتة دي خالص منها تأكل شيء ممتع جدا
قبل بقى ما نقفل حلقة النهاردة عاوز اعرف مين فيكم لاحز الالتفاتات الكثيرة جدا من سبعة وستين لتلاتة وسبعين شيء مذهل احنا ازاي كنا بنقرا الكلام ده قبل كده واحنا مش شايفين الجمال ده
بص معي بقى ولاحز الالتفات في الخطاب من صيغة الغائب يعني بالانجليزي لصيغة المخاطب سكين بيرسون. انا بستخدم التعبير الانجليزي عشان معنا شباب كتير من بلاد اوروبية وعايشين في اوروبا والعربي بتاعهم على قدهم. فعاوزة اتأكد انهم فاهمين كويس قوي انا باقول ايه هنا
لاحز معي بقى واحنا بنقرا من سبعة وستين لتلاتة وسبعين تغير صيغة الخطاب من صيغة الغائب للمخاطب. وبعدين غائب وبعد كده مخاطب. بص معي بقى اقرا معي عينيك معي في الايات سبعة وستين يلا
الاخلاء يومئذ بعضهم لبعض عدو الا المتقين ربنا بيتكلم عن الاخلاء المتقين. الغائب بيتكلم عن غائب الاخلاء يومئذ بعضهم لبعض عدو الا المتقين. غائب يا عبادي لا خوف عليكم اليوم ولا انتم تحزنون
كلام مباشر لنا كمخاطب ثم هيرجع تاني يتكلم عن غائب اقرا تسعة وستين الذين امنوا باياتنا وكانوا مسلمين ثم سيخاطبنا تاني مباشرة في وشنا بصيغة المخاطب. ادخلوا الجنة انتم وازواجكم تحبرون. بعدين يرجع لتالت مرة
يتكلم بصيغة الغائب يطاف عليهم بصحاف من ذهب واكواب وفيها ما ما تشتهيه الانفس ذو الاعين وفي وسط الكلام يعمل التفات لتالت مرة لصيغة المخاطب. كمل واحد وسبعين وانتم فيها خالدون
وتلك الجنة التي اورثتموها بما كنتم تعملون. لكم فيها فاكهة كثيرة منها تأكلون. كل ده مشي بصيغة المخاطبة ايه بقى الكلام الكبير ده ده كلام كبير اوي طيب  المفاجأة مش هقول لكم
عارفين هعمل ايه اديكم واجب واجب غريب جدا   عاوزك تقرا الايات دي مرة كما هي كده مع ملاحزة الالتفات اللي فيها زي ما عملنا دلوقتي ومرة تانية تقراها بعد ما تحول صيغة المخاطب لصيغة الغائب كلها كأن ربنا قالها كلها بصيغة الغائب من
سبعة وستين لتلاتة وسبعين وشف اثرها عليك هيبقى ايه مختلف ولا لأ لو كان ربنا قالها بصيغة الغائب. هو ربنا ما قالش صيغة الغائب. لكن احنا هنحولها لصيغة نتخيل ان ربنا قالها بصيغة الغائب كلها على بعضها وما عملش الالتفات ده كله
ونشوف اثرها علينا ايه بصوا انا هحولت كده صيغة المخاطب لصيغة الغائب في الايات ايه آآ تمانية وستين وفي الايات سبعين اللي هو هتشوفوا تقريبا هي ماشية اية واية. فحولتها كلها اكنها مية واحدة
وبص هتبقى عاملة ازاي اقرا معي كده بعينيك معي وشوف انا هاقول ايه. الاخلاء يومئذ بعضهم لبعض عدو الا المتقين عبادي لا خوف عليهم اليوم ولا هم يحزنون. كل ده ايه؟ ماشي غائب لسه
الذين امنوا باياتنا وكانوا مسلمين زي ما هي. يدخلون الجنة هم وازواجهم يحبرون. قلبتها غائب. يطاف عليهم وحاف من ذهب واكواب وفيه ما تشتهيه الانفس وتلذ الاعين وهم قلبتها تاني غائب فيها خالدون وتلك الجنة
التي اورثوها هم غائب بما كانوا يعملون هم ما لناش دعوة احنا ها؟ لهم فيها فاكهة كثيرة ومنها آآ منها يأكلون  انا حولتها كده عشان اشوف ليه ربنا قالها بالالتفات اللي قاله ده
هشوف الفرق بينهم ايه لا على فكرة ملحدين يقولوا بس مسكنا اخطاء لغوية في القرآن شوية كده وشوية كده بدل ما المفروض كان يقول يعني قال ايه ده اللي ما بيعرفش يغسل وشه ده في اللغة العربية ما يعرفش الالف من كوز الدرة في اللغة العربية. قال بيصلح لربنا وبيصلح له اللغة العربية كمان
هو ما بيعرفش الالف من قوس الدرة انا حبيت افهم ليه ربنا نقل ست مرات بالشكل ده تلاتة تلات مرات صيغة الغائب تلات مرات صيغة ليه ؟ رحت قالبها كلها اكنها ماشية من سبعة وتسعين لتلاتة وسبعين زي سبعة وستين وقريتها
انا مش هقول لكم حسيت بايه. اقروها انتم مرة كده ومرة كده واكتبوا لي في التعليقات على الفيسبوك وعلى اليوتيوب وفي التويتر انا انستجرام ما بخشش انستجرام. فخشوا عليها واكتبوا لي انتم
حسيتوا بايه ؟ وبكرة هنتكلم فيها بازن الله يعمل لكم ربع الحلقة الاولاني هيكون عن نفس الايات دية ونتكلم فيها ونشوف ليه ربنا استخدم اسلوب بطريقة مكثفة جدا في الايات دية ووقعها ايه علينا؟ ونتوقف هنا الليلة. اللهم انا نسألك حبك وحب من يحبك وحبك
كل عمل يقربنا بحبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلنا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك
فبكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغموم ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة ان تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وانصرهم وانصر من نصرهم واخذل من خذلهم وطهر المسجد الاقصى من الدنس فانهم لا يعجزونك. اللهم من قضى
منا بالوباء المنتشر فاكتبا له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره وابعده عنه ولا تسلطه الا
على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها
بنورك الذي لا يحبو واشرح صدورها بفيض الايمان بك وجميل التوكل عليك واحيها يا ربنا بمعرفتك. وامتنا يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله
في نفس هذا الموعد ان كنا من اهل الدنيا
