السلام عليكم ورحمة الله وبركاته. اهلا بحضراتكم في المقطع رقم تسعمية تلاتة واربعين من مقاطع حظر التجول  والحلقة الثلاثون من حلقات تدبر سورة الانعام اقرا معي الايات من مية وتمنتاشر الى مية واحد وعشرين
اعوذ بالله السميع العليم من الشيطان الرجيم  فكلوا مما ذكر اسم الله عليه ان كنتم باياته مؤمنين وما لكم الا تأكلوا مما ذكر اسم الله عليه وقد فصل لكم ما حرم عليكم
وقد فصل لكم ما حرم عليكم الا ما اضطررتم اليه وان كثيرا ليضلون باهوائهم بغير علم ان ربك هو اعلم بالمعتدين وذروا ظاهر الاثم وباطنه. ان الذين يكسبون الاثم سيجزون بما كانوا
يقترفون ولا تأكلوا مما لم يذكر اسم الله عليه وانه لفسق. وان ان الشياطين ليوحون الى اوليائهم وان الشياطين ليوحون الى اوليائهم ليجادلوكم. وان اطعتموهم انكم لمشركون  المشركين عبدة الاصنام عاملين نفسهم علماء وعملوا للدين بتاعهم فقه
وعملوا حلال وعملوا حرام وعملوا احكام لم ينزل الله بها من سلطان حرموا البحيرة والسائبة والحامي والوصيل وشرحنا الحاجات دي قبل كده قلنا البحيرة  خلفت خمس بطون في خامس بطن جابت ذكر
تسمى بحيرة. البحر هو الشق فبيبحروا اذنها بشؤودنا عشان تبقى علامة فما حدش يركبها ولا يدبحها ولا يحلبها وتحلب فقط لضيوف الطواغيت يعني الناس اللي جايين يحجوا لزيارة صنم قلنا الطاغوت هو الصنم
يشربوا دول بقى من لبن البحيرة وازا ماتت يأكل لحمها الرجال وتحرم على النساء وتؤكل ميتة. ما هي ممنوع دبحها السائبة هي الناقة التي خالد عشر بطون عشر ابطون كلها اناث
تسمى سائبة زي البحيرة كده لا يجوز دبحها ولا حلبها الا لسدنة الطاغوت. يعني سدنة الصنم. يعني الشيوخ المسؤولين عن هذا الصنم شيوخ السلطان ده شيوخ الصنم ده الوصيلة شا
ولدت سبع ابطن. اناث كلها عبارة عن شا خروف انثى طبعا او ايه انثى الخروف يعني ولدت سبع بطون كلها كانت اناث برضه ما ندبحوهاش. الحام جمل ذكر آآ نتج عنه عشرة ابتون يعني لقح عشرة اناث او انثى عشر مرات. فبيسمى حام
يعني حمى ظهره لا يركب لا يمنع من الرعي في اي مرعى. ما حدش يقدر يوقفه من دخول ارضه. يخش ياكل في حاجة وعايزة لا يذبح طيب الفكرة هم رفضوا الدين الاسلامي
ورفضوا انهم يتبعوا تعاليم ربنا ليس تحررا من الدين طب ما هو عملوا دين اهو وعملوا حلال وحرام  هم هم رفضوا الدين الاسلامي ورفضوا تعاليم ربنا عناد ومكابرة والدليل ان هم راحوا عملوا اخترعوا دين واخترعوا حلال وحرام لنفسهم
ومشيوا على حلاله وحرام زي بالزبط النهاردة اللي بيغيروا شكل الاسرة اللي ربنا خلقها بدل ما يبقى فيه زوج وزوجة او اب وام وربنا يرزقهم او لا يرزقهم اطفال بقى فيه زوج وزوج وزوجة وزوجة
يعني النهاردة في المدارس في الغرب بيعلموا الاطفال ما فيش حاجة اسمها فاظر ومظرر. لأ في حاجة اسمها بيرانت وان وبران تو عشان في ناس عندهم اتنين فاضلز وناس عندهم اتنين مادورز
بيغيروا خلق ربنا. بيغيروا بيعملوا نزام جديد غير نزام ربنا. ما بقاش فيه حاجة اسمها ذكر وانثى النهاردة لا اوه الكلام ده كان زمان النهاردة بقى فيه جاي ولاسبيان وبايناري ونان بايناري وساك شول وايساك شول بوترانس جيندر
ناس بتعمل نزام تاني لحياة غير اللي ربنا شرعها. لذلك ربنا قال الاية مية واربعتاشر اللي تدبرناها امبارح لو تفتكروا افغير الله ابتغي حكما وهو الذي انزل اليكم الكتاب مفصلا
لا نستقي شريعتنا ولا قوانيننا من غير الله ابدا طيب سؤال بقى  هل شرع الله كافي اقرا الاية اللي بعدها وتمت كلمة ربك صدقا وعدلا لا مبدل لكلماته وهو السميع العليم
خلاص كلمات ربنا تمت كلمة الله تمت شرع ربنا تم ما فيش حاجة تبدل شرع ربنا هو السميع هو العليم اعلم بما تحتاجون طيب ما هو فيه ملايين من البشر بل مليارات البشر عندهم تشريعات وعندهم قوانين تانية تخالف شرع الله
معقول هم اللي هيطلعوا غلط. واحنا اللي هنطلع صح واحنا قلة اقرا مية وستاشر وان تطع اكثر من في الارض يضلوك عن سبيل الله. عندهم تشريعاتهم دي ضلال تضلل الانسان عن سبيل الله. ايوة
كثرة لا تعني انها على الحق اسمع كلام ربنا. لان ربنا فقط هو الذي يعلم مين عاوز يهدي ويخدم ومين عاوز يضلل ويضر اقرا مية وسبعتاشر ان ربك هو اعلم من يضل عن سبيله وهو اعلم بالمهتدين
ولي قراءة ومن يضل عن سبيله كمان بناء على ذلك بناء على كل ما سبق فكلوا مما ذكر اسم الله عليه ان كنتم باياته مؤمنين. كده نبدأ اول اية من ايات تدبر الليلة
بناء على كل اللي سبق ده بقى اسمها الفزلكة. يعني وبناء على ذلك فكلوا مما ذكر اسم الله عليه. ان كنتم باياته مؤمنين لان المشركين حبوا يعملوا نفسهم مفكرين وفلاسفة
والفلاسفة بيستفيدوا منهم فبيتكلموا بالمنطق فراحوا قالوا للنبي عليه الصلاة والسلام ايه ؟ بصوا قالوا له ايه تزعم ان ما قتلت انت واصحابك وما قتل الكلب والصقر حلال اكله. وان ما قتل الله حرام
يعني انت بتدعي ان اللحم الحلال هو اللي انت بتقتله انت واصحابك اللي امنوا بك والذبح ده قتل فانت لما تذبح واصحابك يذبحوا حلال. انت بتدعي كده واللي قتله الكلب والصقر اللي انتم مدربينه
حلال لكن اللي ربنا قتله ده اللي حرام يقصدوا الميتة الميتة اللي لحمها حرام عندنا فقال لك الميتة هو الميتة عبارة عن ايه ؟ حيوان مات موتة طبيعية بنسميها موتة موتة بتاعة ربنا حتى العوام يقولوا موتة بتاعة ربنا. العرب تقول مات حتفا
يعني ما فيش حد قتله هو مات لوحده مات دون تدخل من احد فازاي وازاي بقى يبقى اللي قتله الانسان حلال واللي قتله ربنا هو اللي حرام! طبعا هم مش فاهمين الفرق بين الموت والقتل
سبحان الله! سورة ال عمران بالزات ذكر فيها الموت والقتل عدة مرات وكأنها تؤكد ان الموت شيء والقتل شيء اخر ال عمران مية اربعة واربعين مسلا وما محمد الا رسول قد خلت من قبله الرسل افإن مات او قتل انقلبتم على اعقابكم
يبقى الموت غير القتل هل اقدر اقول آآ يعني ازا الواحد نام او نام لأ او تفيد المغايرة لازم اللي بعدها غير اللي قبلها فان مات او قتل قال يبقى قتل غير مات
خد عندك ال عمران مية ستة وخمسين يا ايها الذين امنوا لا تكونوا كالذين كفروا وقالوا لاخوانهم اذا ضربوا في الارض او كانوا غزا لو كانوا عندنا ما ماتوا وما قتلوا. يبقى القتل غير الموت
ايضا ال عمران مية تمانية وخمسين  ولئن متم او قتلتم لالى الله تحشرون طيب اولا لازم نفهم  لا احد يستطيع ان يميت الا الله ما حدش يقدر يموت الا الله
الموت هو خروج الروح من الجسد فلو انسان قتل انسان او قتل حيوان لا يملك انه يميته وبيهدم الالة اللي هي الجسد بيجرح الالة بيهدم الالة بيقطع راس اما الله سبحانه وتعالى فهو يميت دون ان يهدم الالام
انسان يدخل ينام ما يصحاش ونايم كويس وبيضحك مع ولاده مع مراته ما يصحاش خلاص ربنا بيميته مش بيقتله بيميتوا دي لا احد يستطيع انه يعملها ابدا الا الله. هل يستطيع اي انسان في الدنيا اي طاغية مهما كان قوته
انه يميت حد من غير ما يجرح الالم من غير ما ما يهدم الالم ما يقدرش فربنا امرنا اننا نهدم الالة بتاعة الحيوان اللي هو خلقه من اجل هذه المهمة انه يبقى طعام لنا
ما حدش يفتكر انه بيعمل خير في الحيوانات لانه بقى فيجيتريان وبيمتنع عن اكلها انت من حقك تقفشتني انت حر لكن اوعى تفتكر انك بتعمل خير في الحيوانات ابدا يقول لك اصل الحيوان من حقه يعيش لغاية ما يكبر ويعجز ويموت. الكلام ده مش صحيح
اللي بيعمل كده بيضيع الفائدة اللي ربنا خلق من اجلها هزا الحيوان وبناء عليه لهذا الحيوان لم يؤدي دوره في الحياة ربنا امرنا باننا نأكل حيوانات معينة. الحيوانات دي نباتية
لا نأكل كل ذي ناب. لان الحيوان اللي عنده ناب بيبقى مفترس بياكل لحوم. السباع الكلاب دي بتاكل لحوم. لا يجوز نأكل الحيوان  الانعام اللي ربنا امرنا بذبحها حيوانات نباتية
تأكل النباتات زي الضأن الضاني الخرفان البقر الدجاج كل هذا كله ليأكل نباتات وامرنا اننا نذبحها بطريقة معينة. وذكرناها قبل كده في شرح آآ اية سورة المائدة. اللي هي الى ما ذكيتم
وقلنا الذكاة الشرعية وقطع الحلقوم والمريء والودجين بدون فصل الرأس يعني العمود الفقري او الفقري ده اللي هو سلسلة الضهر المفروض لا تنكسر ما تتكسرش هذا ارحم للحيوان وافضل للانسان لانه بيخرج الدم كله من الجسد
بقى معي مية وتمنتاشر فكلوا مما ذكر ذكر اسم الله عليه ان كنتم باياته مؤمنين ياه للدرجة دي الموضوع بتاع الذبح ده مهم للدرجة دي له علاقة بالايمان ان كنتم باياته مؤمنين
هو ده يا جماعة يعني الموضوع انتم مش حاسين ان فيه يعني فيه شيء من التضخيم الواحد ممكن يشعر ان فيه تضخيم شوية في الموضوع ده يعني اكل ايه علاقة الاكل بالايمان؟ فكلوا مما ذكر اسم الله عليه ان كنتم مؤمنين
ربنا امرنا اننا نسمي الله عند الذبح يعني خلي بالك من حاجة. انت بتقتل انت لما بتسبح انت بتقتله بتزهق روح لازم تذكر نفسك انك تفعل هذا باذن الله فلازم تقول بسم الله
انا افعل هذا باذن من الله فحتى والانسان يمارس قدرته على حيوان اعجم لا يتكلم ويزهق روحه بسكين يذكر نفسه انه ضعيف وان القوي هو الله. وان الله هو الذي اذن له بهذا
وانه لا يستطيع ان يذبح هذا الحيوان للعب او للضحك لازم يكون للاكل. وانه لا يستطيع ان يذبح حيوان اخر زي الخنزير. لان الله لم يأذن له بهذا فكلوا مما ذكر اسم الله عليه ان كنتم باياته مؤمنين. كمل وما لكم
وما لكم الا تأكلوا مما ذكر اسم الله عليه وقد فصل لكم ما حرم عليكم. الا ما اضطررتم اليه وان كثيرا لا يضل ليضلون باهوائهم بغير علم. ان ربك هو اعلم بالمعتدين
انتم ازاي ما تاكلوش من الذبائح اللي ذكر اسم الله عليها بعد ما ربنا فسر لكم بالتفصيل المحرمات وعرفتم انكم ما ينفعش تأكلوا الميتة ولا الدم ولا الخنزير ازاي بعد كل ده ما تكلوش
من اللي ربنا اجازه هتقول لي بس اية سورة المائدة اللي بتذكر المحرمات دي نزلت في المدينة لان العلماء متفقين ان المائدة مش بس نزلت في المدينة دي من اواخر السور نزولا
العلماء متفقين ان المائدة من اواخر السور نزولا والانعام اللي بنقراه دلوقتي دي العلماء متفقين انها نزلت في في في الفترة الاولى آآ من الفترة المكية يعني بينهم خمستاشر سنة مسلا على الاقل
طب ليه ربنا بيقول في الاية مية وتسعتاشر وقد فصل لكم ما حرم عليكم الا ما اضطررتم اليه يعني الاية بتاعة المائدة الاية تلاتة دي نزلت بعدها بخمستاشر سنة. اللي هي حرمت عليكم الميتة والدم ولحم الخنزير وما اهل لغير الله به. والمنخنقة والموقوذة والمترددة
النطيحة وما اكل السبع الا ما زكيتم وما ذبح على النصب وانت تستقسم بالازلام ذلكم  ثم الاية استثنت حالات الاضطرار. يعني لو الانسان اضطر ممكن يأكل من هذه المحرمات عشان ينقذ حياته
لو اتزنق في الصحرا او في اي حاجة وما كانش عنده طعام غير الميتة او الخنزير ياكل الاية قالت الاية تلاتة في المائدة فمن اضطر في مخمصة غير متجانس لاثم فان الله غفور رحيم. بس فعلا
الاية دي نزلت بعد اية الانعام حوالي خمستاشر سنة او اكتر ازاي ربنا يقول الاية مية وتسعتاشر  وما لكم الا تأكلوا مما ذكر اسم الله عليه. وقد فصل لكم ما حرم عليكم
مش غريبة شوية هو اللي يقول كده نقول له لأ سورة الانعام ذكر فيها بعض المحرمات في اخر السورة في الاية مية خمسة واربعين في نفس هذه الصورة هناك ايضا محرمات مذكورة
قل لا اجد فيما اوحي الي محرما على طاعمي يطعمه الا ان يكون ميتة او دما مسفوحا او اعمى خنزير فانه رجس او فسقا اهل لغير الله به تمرة برضه مع حكم الاضطرار استثناء الاضطرار موجود. فمن اضطر غير باغ ولا عاد فان ربك غفور رحيم
تمام؟ يبقى ازا التفصيل موجود في الانعام نفسها. يعني من اول ما بدأت الدعوة وتفصيل الاكل الحلال والحرام موجود دي مسألة ما ينفعشي تنتزر مية وتسعتاشر معي تاني وما لكم الا تأكلوا مما ذكر اسم الله عليه وقد فصل لكم ما حرم عليكم
الا ما اضطررتم اليه وان كثيرا لا يضلون باهوائهم بغير علم. ان ربك هو اعلم بالمعتدين  في ناس بتحاول تضليلكم بدون اي اساس من العلم بيحاولوا يقنعوكم ان الميتة والمنخنقة والموقوذة والمتردية ما فيش فيها مشكلة لان ربنا هو اللي قتلها
وطالما بناكل ما نذبح احنا فليه ما ناكلش ما قتل الله وفي نفس الوقت عاوزينكم انتم بقى تتوقفوا عن اكل البحيرة والسائبة والوصيلة والحام يبقى المسألة مسألة ايه نزاع على الحكم
في اعتداء على حق الله في التشريع مسألة مش مسألة آآ جهل لأ. ان ربك هو اعلم بالمعتدين. دول معتدين. يعتدون على حق في التشريع سيبكم بقى من التفاصيل وايه اللي يؤكل وايه اللي لا يؤكل المسألة خطورتها
انت هتتبع كلام مين هو ده الخطورة مية وعشرين وذروا ظاهر الاثم وباطنة. ان الذين يكسبون الاثم سيجزون بما كانوا يقترفون ربنا بيأمر المؤمنين يترك الذنوب الظاهرة والذنوب الباطنة يعني ايه؟ لها معنيين
الذنوب الظاهرة يعني التي يجاهر بها واحد طالع بيشرب خمرة في الخمارة او قدام الناس ده ظاهر الاثم الباطنة هي الذنوب التي تتم في السر بعيدا عن اعين الناس. بيشرب في بيته ومن ورا الناس ما فيش حد يعرف خالص. ذنب باطن
بس فيه تفسير اخر ظاهر الاثم. يعني الذنب الذي يؤتى بالجوارح يد تسرق ده ظاهر الاثم لسان يكذب مظاهر الاثم باطن الاثم هو ذنوب النفس. هي الشهوات التي ادت الى ظاهر الاثم
شهوة حب المال. شهوة الطمع. ادت الى ان ان اليد تسرق يبقى باطن الاثم هو الشهوة التي ادت الى العمل الى ظاهر الاثم حلوة دي! شهوة الكبر والعشب والرغبة في الظهور بمظهر المتميز ادت ان اللسان يكذب
فيقول لك ده انا مرتبي خمسين الف جنيه في الشهر ومرتبه خمس تلاف بس بس هو عايز يتمنظر. علي بيه منظر. فايه يتمنظر شهوة الكبر والعشب والرغبة في الظهور بمظهر المتميز تؤدي دي دي آآ باطن الاثم. لانها شهوة داخل الانسان
ادت الى ظاهر الاثم هو ان اللسان يكذب اللي بيعملوا كده دول ربنا سيعاقبهم بالاثم اللي كسبوه وقلنا الكسب يشمل الافعال والاقوال والنيات. يعني باطن الاثم كمل كده. ان الذين يكسبون الاثم سيجزون بما كانوا يقترفون
مية واحد وعشرين ولا تأكلوا مما لم يذكر اسم الله عليه وانه لفسق. وان الشياطين ليوحون الى اوليائهم تجادلوكم وان اطعتموهم انكم لمشركون قال العلماء المقصود به ما لم يذكر اسم الله عليه الميتة
قال اخرون لا اي حاجة ذبحت ولم يذكر اسم الله عليها والاية دي منسوخة باية المائدة خمسة اللي هي اليوم احل لكم الطيبات وطعام الذين اوتوا الكتاب حل لكم. لان اليهود والنصارى قد يذبحوا دون ان يذكروا اسم الله
اسم الله فالاية مية واحد وعشرين اللي بتقول ولا تأكلوا مما لم يذكر اسم الله عليه لو معناها ان ما تاكلوش من الماء لم يذكر اسم الله عليه. يبقى معناها يبقى دي منسوخة باية المائدة. لكن
معظم العلماء ان معناها لا تأكلوا الميت. الميت لا يذكر اسم الله عليه. حيوان بيموت. ما حدش سمى عليه اه طبعا برضو ما دام اتكلمنا بقى في موضوع اهل الكتاب
احنا ممكن نأكل ذبائح اهل الكتاب بشرط تكون مذبوحة من النهاردة في كثير من البلاد اهل الكتاب بقوا متساهلين جدا. في مسألة الذبح وبقى ممكن يقبلوا ان حيوان يموت قبل ما يذبح
بنعمل ايه بقى بنشوف شروط المجازر والمسالخ في البلد دي لو وجدنا ان الحيوان بيذبح حيا يجوز اكل اللحم وذكر وذكر. اسم الله عند الاكل وده مذهب الشافعي لان شرطه هو ان لا يكون الحيوان مذبوح لالهة اخرى. فلو لم يذكر اسم الله عليه
في بلد نصرانية او يهودية. ما لناش دعوة بقى بمين اللي دابح بالزبط. مش مهم  لكن الاغلبية يهود او نصارى وشروط المسالخ والمجازر انها بتذبح قبل الموت يعني الحيوان لا يموت قبل الذبح. ازا يجوز ان احنا نسمي قبل ان نأكل
فهو ما افتى به النبي صلى الله عليه وسلم لما سئل هذا السؤال قالوا له يعني تأتي اللحوم لا نعرف هي تم التسمية عليها ولا لا قال سموا الله ثم كلوا. طيب هل المسلم
لازم يسمي جهرا السنة ان يسمي جهرا. النبي صلى الله عليه وسلم كان يقول بسم الله الله اكبر ويذبح لكن لو سمى سرا هل دي تعتبر ذكر لله ولا لأ
اختلفوا فيها لكن اه من العلماء من قال التسمية في السر جائزة. والدليل قول الله تعالى في الحديث القدسي من ذكرني في نفسه ذكرته في نفسي. ازا الذكر وارد في النفس في السر
ايضا طيب اعمل ايه لو انا شفت ان كلام المشركين ده صح وان فعلا منطقي جدا ان طالما انا باكل اللي بدبحه ابقى اقتله بنفسي ان انا ايضا اكل الميتة لان ربنا هو اللي امتها
لو انت اقتنعت بالهبل ده وقطعتهم يبقى حضرتك مشرك. خلص الموضوع يجب فسخ عقد جوازك فورا. وازا مت لا يصلى عليك ولا تدفن في مدافن المسلمين. الله! الاية واضحة. ولا تأكلوا مما لم يذكر
اسم الله عليه وانه لفسق. وان الشياطين ليوحون الى اوليائهم ليجادلوكم دول شوية شياطين جن وشياطين انس. بيوحوا لبعض زخرف القول غرورا. بيجملوا الكلام فيزهر انه منطقي جدا علمي جدا عشان يخدعوكم ويغرروا بكم. طيب
لو قطعتموهم وان اطعتموهم انكم لمشركون مش مشركون لأ ده لام التوكيد انكم لمشركون اللي هيطيع المشركين هيبقى منهم خلاص احنا شرحنا لك وفهمناك الفرق بين القتل والاماتة. والموضوع في الاخر يعود لمعنى كلمة اسلام
انت بتستسلم لاوامر الله ولا هتتفزلك وهتتفلسف. ربنا حرم شجرة واحدة على قدم وحواء في الجنة عشان يبقى فيه شريعة ولو ولو ولو شريعة صغيرة فيها حاجة واحدة بس حرام
لكن عشان يختبر بها مدى اسلامهم. يعني استسلامهم لاوامر الله ولما عصوا الله يا استاز هم كانوا كل الناس ده معناه ان كل الناس عصت الله المعصية لم تتغير وتبقى حلال. فضلت حرام
كاكولا شف ربنا قال ايه في سورة الاعراف سورة الاعراف المهم من حيث شئتما. كل حاجة حلال في الجنة. الا حاجة واحدة. ولا تقربا هذه الشجرة فتكون من الظالمين. الشجرة دي بس
مش اكتر دي بس ما تاكلوش منها. مش لانها مضرة صحيا. مش لانها بتجيب دودة في البطن. مش لانها اي حاجة بس ما تاكلوش منها وخلاص اختبار اختبار للطاعة نفس الكلام. الخنزير حرام
امال ايه اللي حلال؟ ايه الحمام والبط والوزاني والكندوز كل ده حلال ليه ؟ اختبار للطاعة ميتة حرام منخنقة حرام موقودة حرام ده كلام سواء بقى فهمتم الحكمة من تحريم الحاجات دي او ما فهمتوش
حرام ربنا بيختبر اسلامك المسألة في النهاية تعبدية موضوع بقى اكل ومنيو لا لا لأ المهم انت هتتبع مين ده المقصود ده المقصود اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك. وعبادك الصالحين
واجعلنا ممن يحبك ويحب ملائكتك وانبيائك ورسلك. وعبادك الصالحين. اللهم احي قلوبنا واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. الله اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور
صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل
كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا لهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. الله ثم سدد رميهم وخيب رمي عدوهم وتقبل شهداءهم. وكن مع اخواننا في تركستان الشرقية وفي الشام وفي كشميرا وفي الهند. وانصر من نصرهم واخوا
دول من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك
والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادي مدها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك
واحيها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله
ونراكم غدا باذن الله في نفس هذا الموعد ان كنا من اهل الدنيا
