يا رب. اه حلو. السلام عليكم ورحمة الله وبركاته. اهلا بحضراتكم. من بودا بيست من قلب اه مؤتمر الجمعيات المهتمين بمسألة الانتشار الغريب الجنسي والتطبيع معه. انا قاعد طبعا دلوقتي في وسط العشاء انا اسف مش لابس اللبس الرسمي بتاعنا. وآآ الانترنت في الغرفة عندي سيء جدا
فاضطريت ان انا اجي في المنطقة دي اه ارجو ان شاء الله ان يكون انا صوتي مسموع بالنسبة لكم لان انا لابس المايك الكومدينسر معي وحواليا بقى اصدقائي المسلمين معي صديقي سامي اهو سلم عليهم. وعليكم السلام. طيب. هنبدأ ان شاء الله النهاردة افتح معي آآ
اه سورة الانعام احنا ما زلنا في الايات التي تثبت مدى غباء المشركين لانهم بالله الخالق واشركوا معه ما لا يخلق. يعني احنا امبارح تدبرنا الاية خمسة وتسعين الاية خمسة وتسعين اقرأ معي الاية خمسة وتسعين اعوذ بالله السميع العليم من الشيطان الرجيم ان الله فالق الحب
والنوى يخرج الحي من الميت ومخرج الميت من الحي. ذلكم الله فانى تؤفكون دلائل قدرة الله واضحة في الزراعة طريقة الانبات. كمل فالق وجعل الليل سكنا. والشمس والقمر حسبانا. ذلك تقدير العزيز العليم. كمل وهو
والذي جعل لكم النجوم لتهتدوا بها في ظلمات البر والبحر. قد فصلنا الايات لقوم يعلمون طول دلائل قدرة الله واضحة جدا في ان الارض ملائمة لحياة الانسان. واضحة جدا في تتابع الليل والنهار
والشمس والقمر بطريقة تخدم الانسان ويسكن في الليل يتحرك ويعمل في النهار وينشط في الصباح الشمس والقمر. هذه الاجرام السماوية البعيدة تساعد الانسان في حساب الايام وحساب الشهور وحساب السنين كذلك النجوم البعيدة بيستخدمها الانسان في معرفة الاتجاهات شمال شرق جنوب غرب
الله سبحانه وتعالى خلق كل هزه المخلوقات بدقة شديدة وجعلها في خدمة الانسان لانه هو العليم. ها الاصباح وجعل الليل سكنا والشمس والقمر حسبانا ذلك تقدير العزيز العليم بس ايضا الانسان مش هيستفيد من هذه الايات الحسية في التعرف على الله الا لو استمد
من علم الله العليم. فربنا يقول ايه؟ بيختم الاية سبعة وتسعين. قد فصلنا الايات لقوم يعلمون. فلابد الانسان يستمد من علم الله العليم. وقلنا العليم على وزن فعيل فعيل مصدر الفعل اليم مصدر الالم عليم. مصدر العلم
نبدأ بقى تدبر ايات حلقة الليلة. اقرا معي الاية تمانية وتسعين تسعة وتسعين. اعوذ بالله وهو الذي انشأكم من نفس واحدة فمستقر ومستودع قد فصلنا الايات اتي لقوم يفقهون. خل بالك ان لها قراءة اخرى هي. فمستقر
مستودع مش مستقر ومستودع. المستقر هو مكان الاستقرار. المستقر هو الفاعل اللي بيستقر اللي بيفعل فعل الاستقرار. فمن دلائل قدرة الله انه انشأ الناس كلها من نفس واحدة. هي ادم نفسه
كانت هذه النفس هي المستقر بتاع الناس كلها. يعني لو حللنا الدي ان ايه بتاع اي حد فينا كلنا هنرجع نلاقي من الدي ان ايه بتاع سيدنا ادم؟ كلنا بنرجع لنسب سيدنا ادم. وده يذكرنا باخوة الناس كلها. وبعدين يقول لك
ثم جعل منها زوجها. رحم الزوجة مستقرة. استقرت فيه النطفة بعد ان لقحت البويضة وبعد كده بقت جنين صارت جنينا في صورة الحج لو تفتكروا تدبرنا قول الله تعالى في سورة الحج
ونقر شوف بالك مستقر ونقر ربنا اللي بيقر بيحط ده بيحط كل الاستقرار ونقر في الارحام ما نشاء الى اجل مسمى ثم نخرجكم طفلا. ونقر اذا الرحم هو مستقر من الاماكن التي يستقر فيها الانسان في حياته. اول مكان كان ادم. ظهر ابونا ادم بعد كده
رحم الام ثم ربنا استودع هذا الجنين بعد الرحم الام في الارض الارض اصبحت هي المستقرة. لما خرج الجنين بالولادة اصبحت الارض هي المستقر الجديد. فتجد في صورة غافر ربنا سبحانه وتعالى يقول
الله الذي جعل لكم الارض قرارا. الله الذي جعل لكم الارض قرارا. كمل بس يبقى ازا ربنا بعد رحم الام جعل الارض هي المستقر الجديد. ثم ثم يموت الانسان. فربنا يستودع يستودع
الموتى في الارض الى اجل ثم يبعث الانسان ليحاسب. فتجد في سورة آآ غافر تسعة وتلاتين ويا قومي انما هذه الحياة الدنيا متاع وان الاخرة هي دار القرار اخر دار اخر مستقر هو ايه؟ الاخرة. الاخرة هي المستقر والمستودع الاخير سواء في الجنة او في النار. اذا فمستقر
مستودع في الاية هو الذي انشأكم من نفس واحدة فمستقر ومستودع بالاية تمانية وتسعين تاني. اهي. طيب. معناها فمستقر ومستودع ثم مستقر ومستودع. ثم مستقر ومستودع. اي كل مرحلة بينشأ فيها الانسان هي مستقر ومستودع
بس لفهم ده محتاجين فهم عميق. يعني الانسان لما يبص يشوف ان هو الانسان بيستقر هو مستقر. لكن بيستقر في عدة اماكن في الرحلة بتاعته ربنا يقول ايه؟ قد فصلنا الايات لقوم يفقهون. الفقه اعمق من الفهم
ومن العلم يعني الفقه اعمق من الفهم ومن العلم لان الانسان هيتأمل في كيف خلق الله الانسان وكيف حافظ؟ ركز بقى معي هنا قوي. الاية بتتكلم عن الحفاظ على بقاء النوع. يا جماعة لو الرجال والنساء
عن التزاوج هينقرض الانسان من على وجه الارض. فربنا جعل بقاء النوع الانساني عن طريق عملية فيها لذة كبيرة جدا بل هي اكبر لذة عضوية او حسية عشان الناس تسعى اليها
الرجل ملقح والمرأة بتستقبل بيستقر عندها النطفة. لان المرأة بتعاني بعد كده بقى. يعني هي المرأة هتستفيد في هذه اللذة دقائق. لكن لكن ما هتقعد شهور في الحمل المؤلم. والولادة المؤلمة. وتربية الاولاد المتعبة. ففي المرأة ربنا وضع محفزات
اخرى غير اللذة الجنسية. اللذة الجنسية موجودة عند الرجل وعند المرأة. لكن عند المرأة حط لها غريزة الامومة. الابوة ليست غريزة. عشان تبقوا عارفين انا بكلمكم توب دلوقتي. لكن حاط لها غريزة الامومة المرأة تريد طفل حتى لو التمن هو التعب وهو الالم
شديد الابوة زي ما قلنا مش غريزة لكن الامومة غريزة وشهوة. الانسان ايضا لازم يتأمل في التنوع الموجود. رغم ان اولاد يعني مسلا يعني اما ننزر الى بني ادم نجد ان مننا الابيض والاسود والاحمر والاصفر. هذا التنوع اللي هو بتاع العنصر الانساني
دليل قدرة الله لان في النهاية الاصل واحد. في النهاية خالص ايه؟ وهو الذي انشأكم من نفس واحدة. ربنا بيكلم الاسود الابيض والاحمر والاصفر. البني ادمين كلنا من نفس واحدة. تعال بقى على الاية تسعة وتسعين لان الاية دي
انا وقفت فيها ساعات ساعات. وهو الذي انزل من السماء ماء فاخرجنا هذه نبات كل شيء. فاخرجنا منه خضرا. نخرج منه حبا متراكبا. ومن النخل من طلعيها قنوان دانية. قنوان دانية وجنات من اعناب والزيتون
والرمان مشتبها وغير متشابها. انظروا الى ثمره اذا اثمر وينعه. ان في ذلك لكل ايات لقوم يؤمنون. خل بالك بقى زي ما تكاثر الانسان في الاية تمانية وتسعين شفنا تكاثر الانسان والابقاء على النوع الانساني في في الاية اللي فاتت
ده اية من ايات الله تكاثر الانسان. ايضا شفنا تكاثر الزروع. هنشوف بقى تكاثر الزروع والنباتات. كاية من ايات الله. خلاص بص بقى معي تاني في الاية تسعة وتسعين من اولها. وهو الذي ما فيش غيره. وهو يعني هو وحده مش حد تاني
مش هبل مش المسيح مش بوزة مش ما فيش اي حد من الالهة المخترعة دي. وهو الله وهو الذي انزل من السماء ماء. ها؟ بس سانية واحدة. هو الماء في السماء؟ الماء مش في السماء
ربنا بيقول لك انزل من السماء ماء الماء في الارض لكن ربنا هينقل الماء ازاي؟ من الانهار والبحار المالحة اللي الماء بتاعها لا يصلح للري اصلا. الى الارض المحتاجة للماء عشان تنبت. يقوم ربنا يجعل الماء
متجمد يعني ماء في حالة صلبة تلج في القطب الشمالي والقطب الجنوبي يسيح ثم ينزل في المحيطات ثم ينزل في المحيطات تمام؟ ثم الماء المالح بتاع المحيطات يتبخر باشعة الشمس. ثم البخار
كون سحب. السحب دي بتدفعها الرياح من فوق البحار الى اراضي فوق الصحراء اراضي الصحراء يعني السحب تتحرك الى الصحراء. ثم تتكثف هذه السحب الغازية وتصبح سائل مرة اخرى. وتنزل الامطار من السماء على الارض الميتة فتحيها. شف الماء
تحول من الحالة الصلبة للحالة السائلة ثم للحالة الغازية عشان ينتقل من مكان الى مكان في شكل سحب ثم يتحول للحالة سائلة مرة اخرى عشان يروي. وينزل. وذكر لك اخر مرحلة فقط
قال لك انزل من السماء ماء لكن دي لوحدها لما تفكر فيها المراحل اللي سبقتها عجيبة من عجائب الدنيا. وكل دنيا عارفة ان الماء ده مش نازل من السماء. فعلا لكنه انتقل انتقل في السماء من مكان لمكان. انتم عارفين ان
السحب اللي في السما دي كأنها انهار انهار ماشية من مكان لمكان في السما ربنا بينقل الماء من مكان لمكان لكنه تركك انت تشغل عقلك وتتوصل الى هذا بالفكر. قال لك انزل من السماء ماء. دي لوحدها محتاجة فكر. محتاجة تدبر
وهو الذي انزل من السماء ماء فاخرجنا به نبات كل شيء. نلاحظ ان الضمير تحول من ضمير المتكلم الواحد لضمير الجمع اللي بيدل على العظمة يعني اول حاجة هو الذي مفرد
وصلنا الى فاخرجنا به نبات كل شيء جمع. المفرد يفيد الوحدانية هو الذي وحده فقط مفرد. صح؟ طيب. لا احد غيره يستطيع مفرد. لكن ضمير الجمع اسمه ضمير العظمة الملوك لما يتكلموا بضمير الجمع مسلا الملك فاروق جدي بيحكي لي الله يرحمه ان الملك فاروق لما الله يرحمه برضه لما
افتتح استاد الاسكندرية سنة تسعة واربعين في دورة الالعاب الافريقية. قال ايه؟ نحن فاروق الاول ملك مصر افتتحنا دورة الالعاب الافريقية. الله سبحانه وتعالى هو ملك الملوك. دي بالانجليزي اسمها ذا رويال وي. الملك يتكلم بصيغة
في العظمة بالجمع. لكن الله هو ملك الملوك هو الوحيد الذي من حقه ان يتكلم بنون العظمة. هو الملك الحقيقي. فعندما يتكلم ربنا عن دليل من دلائل العظمة. يتكلم بصيغة الجمع. فيقول فاخرجنا منه خضرا. نخرج منه حبا
دم متراكبا ومن النخل من طلعها قنوان دانية. يعني ايه بقى بهذا الماء ومن هذه التربة نفس التربة ونفس الماء. ربنا اخرج كل انواع الموجودة من النباتات والزروع. نفس الماء ونفس التربة. طلع منهم هذا التنوع الهائل. فاخرجنا منه خضم
ملوخية وسبانخ وخس. وبرسيم للحيوانات. اي زرع اخضر. ناعم اسمه خضرة نخرج منه حبا متراكبا. شايفين الحب اللي فوق بعضه اكوام اكوام ده ذرة وقمح وشعير برضه ده من نفس الماء ونفس التربة اللي طلعت ملوخية وسبانخ وخس وبرسيم هي هي نفس التربة ونفس الماية كمل
ومن النخل من طلعها قنوان دانية. النخلة لها طلع. الطلع ده شكله كده زي كوز الدرة بقى فيه حبوب اللقاح هوريكم دلوقتي صورة لطلع النخيل. جبت لكم صورة انا من على الانترنت. اهو. ده
طلع النخل بيبقى شكله زي كوز الدرة ولما بيتفتح بيبقى فيه اللي هي اللي هي حبوب اللقاح وهو دي اللي الرسول عليه الصلاة والسلام لما لقاهم لما راح المدينة وهو جاي من بيئة ليست بيئة زراعية لقاهم بيقطعوها ويطرحوا
نخل يعني يقعدوا يرشوا الطلع ده على النخلة بحيس انها تثمر اكتر. قال لهم انتم بتعملوا كده ليه ما انت لو ما عملتوش كده ما هو برضو هيطلع يعني ده اللي اسمه طلع. يبقى ومن النخل من طلعها هم قنوان. قنوان جمع قنوة. القنوة
هو العذق او السباطة اللي بيبقى ماسك فيها البلح ها او الثمار النخل بصوا اهي دي دي دي اسمها قنوان جمع قنوة تمام؟ طيب هذه الثمار ممكن تبقى دانية. يعني تبقى سهلة ان
الواحد ياكلها بان هو يمد ايده ياكلها على طول. مش وممكن واحد يضطر انه يطلع بقى النخلة بالطريقة بتاعتهم دي اللي هو بالحزام دي عشان يجيب الايه؟ القنوات انقل البعيدة دي. كل ده من ايه؟ من نفس الماء ونفس التربة. كمل معي. كمل معي. ده لسه الاية دي انتم
فهتشوفوا في اخرها انها مرعبة رهيبة. اتفضلوا. كمل بقى معي. وجنات من اعناب والزيتون والرمان مشتبها وغير متشابه. انظروا الى ثمره اذا اثمر وينعى. ان في ذلكم لقوم يؤمنون من نفس التربة ونفس الماء اللي طلع الخضر اللي هو الملوخية والسبانخ والخس والبرسيم ها وان
وطلع الحب المتراكم الدرة والقمح والشعير. وطلع النباتات المنخفضة الواطية اللي بتطلع قريبة من الارض ماشي؟ وطلع القنوان الدانية اللي هو النخيل اللي ممكن يكون منه قصير ونقع فيه. كل ده
شف تنوع المذاق انت عايزك تتخيل كل حاجة انا قلتها من دول طعمها عامل ازاي. والطعم مختلف والشكل مختلف واللون مختلف. وكله من نفس التربة ونفس الماء ده حلو وده حادق. بيطلع برضو ايه بقى؟ جنات يعني حدائق فيها انواع
متعددة من الاشجار وجنات من اعناب والزيتون والرمان. اعناب ولا عنب؟ ما هو عنب جمع مش بيقول لك قطف عنب فيه عنب. لكن اعناب جمع الجمع. ليه؟ لان العنب فيه عنب اخضر
وعنب احمر وعنب اسود وعنب نباتي بناتي. اللي هو ما فيش فيه بزر وعنب ببزر وعنب انواع من العنب. هم كمل باقي الاية من الاعنابي والزيتون والرمان مشتبها وغير متشابه. بصوا بقى الدقة الرهيبة في الالفاظ
ما قالش متشابه وغير متشابه. ما قالش متشابها وغير متشابه. لأ المشتبها مش متشابه. مشتبه بيهم وغير متشابه. يعني ايه؟ غير متشابه مفهومة سهلة قوي. يعني شكله مختلف عن بعضه
عنب احمر وعنب اخضر ده غير متشابه. واضح ان هو مش زي بعضه. لكن العنب الاخضر يظن الانسان ان كله زي بعضه فيظن ان هو شبه بعضه فبيشتبه على الانسان. ما كله اخضر لكن لأ. ده فيه بقى اخضر ببزر ومن غير بزر
حادق ولازع شوية ومش عارف بالزلعانزة ومش عارف ايه وحلو مسكر جدا يبقى هو بيشتبه على الانسان انه متشابه وهو مش متشابه خلي بالك بقى. لكن في الحقيقة هو برضه ما فيش آآ نوع زي التاني. نفس الكلام ده في الزيتون
غير متشابه اخضر واسود. لكن الاسود انواع والاخضر انواع. ايه الشيكالاتة واشي كيلو بستين جنيه واشي كيلو بعشرة جنيه بمية وخمسين جنيه. مشتبها ما هوش زي بعضه في النهاية وغير وغير متشابه. نفس الكلام ده في
الانواع بتاعة الرمان انواع البرتقال انواع الموز كله ما تعدش بقى. كل هذا التنوع طالع من نفس التربة ومروي بنفس اسماء وجنات من اعناب والزيتون والرمانة مشتبها وغير متشابه. ركز بقى في دي قوي بقى
انظروا الى ثمره اذا اثمر وينعه. ربنا بيأمركم تنظروا الى سمر لما يثمر وينعي يعني لما يستوي كل من قرأ تفاسير. لقيتهم بيقولوا ان ربنا بيأمر الانسان يتأمل في جمال وتنوع الثمار
عشان الايمان يزيد. ماشي. ده معنى فعلا واضح في الاية. بس فيه كلمة لازم توقفنا قال ربنا قال انظروا الى ثمره وينعه لو كان قال كده كنا نروح عند الفكهاني
انظر الى الثمار صح اجيب بقى ايه ولادي واروح عند الفاكهة يعني ننظر على الثمار. لأ او نجيب ثمار نرصها فوق السفرة نقعد نتفرج على الجمال والالوان. ربنا قال كلمة خطيرة عدت من ناس كتير. واحد بس من المفسرين لقيته جبهة
وهو البقاعي. يا جماعة اذا ظرف زمان ربنا امرنا ننظر امتى؟ لما الزرع يثمر انظروا الى ثمره اذا اثمر. اذا اثمر. ظرف زمان وانتظروا لما يستوي وينعي. خلي بالك بقى. انظر الى يعني بص بعينيك. انظر بس يعني انتظر
الشيطان بيقول لربنا انظرني الى يوم يبعثون. يعني اديني مهلة. ما تتعجلش في عقابي انظر او انظر انتظر. لكن انظر الى يعني بص بعينيك. فربنا قال انظروا الى ثمره الى يبقى بصوا بعينيكم على الثمار لما تثمر. وما قالش والى ينعه. لأ قال وينعه. يعني
وانظروا ينعه. يعني انتزروا لما يستوي. ده فيه معجزة هنا في الاية دي. اصبروا علي ايه قيمة اللي انا عمال اقوله ده؟ ايه يعني الفظاعة يعني؟ في انه في انه يعني آآ
بص على الثمار لما تثمر. وانتزروا انتزروا انها تستوي. ايه يعني؟ يا جماعة الاية اللي قبلها ربنا حافز على النوع الانساني بانه جعل هناك لذة في العملية التي تأتي بالذرية. اللي هي اللذة الجنسية. واودع غريزة الامومة في المرأة. ماشي
طيب هل فكرتم ازاي ربنا حافز على بقاء النوع في النباتات والزروع؟ ازاي؟ اهو قدامك مكتوب في الاية. ربنا جعل الثمار غير صالحة للاكل. الا بعد ما البزر بتاعتها تنضج وتبقى صالحة للزراعة. يعني لازم ننتزر حتى الثمرة تنضج فتبقى طعمها كويس
لان البزرة دلوقتي كمان بقت صالحة للزراعة. تخيلوا معي انه مسلا ثمار المانجة الجميلة اللي بنحبها دي انها كان ممكن انها تؤكل بمجرد ما تظهر. يعني تطلع ثمرة المانجة نقطفها ناكلها على طول. لا حلوة قوي. عارفين ايه المشكلة
المانجة هتختفي في زرف سنتين. سنة واحدة. مش هيبقى فيه ولا منجاية. ليه بقى؟ لان المحصول كله هيتاكل قبل البزرة بتاعتها ما تبقى جاهزة للزراعة. لكن دلوقتي لما تيجي تاكل المانجة وهي لم تنضج تبقى حادقة
وممكن توجع لك بطنك وتجيب لك مغص فبتضطر تنتزر حتى انظروا وينعه يعني انتظر الينع تنتظر انها تستوي عشان لما تاكلها. تجد طعمها كويس والبزرة دي تترمي في حتة تطلع شجرة تطلع الف منجة
جاي. ما هو مش كل منجاية هتتزرع. بس قل من كل الف منجاية وواحدة منهم تتزرع. ازا بقاء النوع هيفضل موجود بالشكل ده. فهمت اقصد ايه ؟ طيب. انا عارفين ايه اللي خلاني افكر التفكير ده ؟ اقرا الاية كده. انظروا الى ثمره اذا اثمر
ان في ذلك لايات لقوم يؤمنون. رنت في ودني على طول. ربنا بيوقفني بيقول لي ما قراءة بعد كده. ان في ذلكم لايات لقوم يؤمنون. اقف انت رايح فين؟ ارجع
اللي انت سمعته ده فيه ايات ايات لناس مؤمنين لقوم يؤمنون. اقف ذلكم اسم اشارة للبعير ما قالش ان في هذا لأ ان في ذلكم رسالة بعيدة محتاجة تقترب منها وتبحث عنها لانها
ليست بالوضوح اللي انت متخيله. انظروا الى ثمره اذا اثمر وينعه. بصوا في الثمار لما تثمر وشوفوا الجمال والالوان والاختلاف والتنوع. وانظروا ينعه. وينعه؟ يعني وانتزروا حتى تنضج ان في ذلكم لايات ايات كثيرة معجزات بقاء نوع النباتات معتمد على هذا
قوم يؤمنون. لان في القصة دي معجزات كثيرة جدا. بس لمين؟ للناس المؤمنة بالله وبقدرة الله وبعلم الله وبحكمة الله. قل الكلام اللي انا بقوله دوت لواحد ملحد تعب بيضحك. ومش شايف مش شايف اللي احنا شايفينه
ان لو ما فيش ايمان الانسان بصيرته بتنطمس لا يرى الحق. والبقاعي زي ما قلت لكم انا قلت مش معقول يعني اللي انا الحقيقة شفته ده ما يكونش موجود اي حد. وبحمد الله يعني بفضل الله هيئة الامام البقاعي جايب الفكرة قال كده. ثم نبه على تعميم
النظر في جميع حالاته بقوله اذا اثمر. اي حين يبدو من كمامه ضعيفا قليل النفس او عديم النفع اي وانظروا الى ادراكه اذا ادرك وحان قطاف يعني وينعي انظر الى يعني شف بعينك انظر كذا انظر ينعن يعني ايه؟ يعني اه
انتزر لما ينضج. جزاكم الله خيرا وانا اسف جدا على الدوشة اللي عندي دي. ان شاء الله بكرة خلاص اكون في مكان هادي ان بكرة المؤتمر هيخلص الضهر احتمال بعد بكرة نأجل الدرس ساعة او ساعتين على حسب ميعاد الطيارة بتاعتي او على حسب
التويتر بالزات لانه لو الطيارة اتأخرت هاضطر ااجل الدرس ساعتين ان متأخرتشي يبقى غالبا هنأخر ساعة واحدة ده بعد بكرة مش بكرة بكرة في ميعادنا عادي جدا. اللهم انا نسألك حبك وحب من يحبك وحب كل عمل يقربنا الى حبك. اللهم
اما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا
وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض. عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك
فلوناه او تدبرناه ايد بنصرك المرابط المجاهدين في الارض المباركة فلسطين. اللهم سدد رميهم وخيب رمي عدوهم وتقبل شهداؤهم وكن مع اخواننا في تركستان الشرقية وفي الشام وفي كشميرا وفي الهند وانصر يا رب من نصرهم واخذل يا رب من خذلهم وطهر المسجد الاقصى من
الدنس فانهم لا يعجزونك. واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك. وتوحدت على دعوتك وتعاهدت على نصرة شريعتك. فوثق الله
هم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك واحياها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير وصل اللهم وسلم على محمد
وعلى اله وصحبه ومن تبع هداه. والسلام عليكم ورحمة الله. ونراكم غدا بازن الله في نفس هذا الموعد. ان كنا من اهل الدنيا
