السلام عليكم ورحمة الله وبركاته اهلا بحضراتكم في المقطع رقم سانية واحدة   بسم الله اهلا بحضراتكم في المقطع رقم اربعة وسبعين. من مقاطع حظر التجول والمقطع رقم ستاشر من مقاطع
تدبر سورة طه يا جماعة احنا بقى لنا اربعة وسبعين يوم. بنتدبر القرآن كل يوم بفضل الله تعالى. الحمد لله. احب افكر حضراتكم بالمصاحف ادي اول حاجة كل واحد يكون معه مصحف ما عكش مصحف بسرعة قم هات مصحف اه ابقى اتعيل يجيب لك مصحف. بس لازم يكون معك مصحف النهاردة بالزات
زي كل يوم هو كل مرة لازم الامر التاني بكرة بازن الله هنخلص تدبر سورة طه. وهنبدأ من بعد بكرة تدبر سورة الكهف والرسول صلى الله عليه وسلم خير لك ان يبقى عندك كل الجمال الحمرا اللي في الدنيا
هو الواحد بيعمل ايه بالجمال الحمرا ؟ الجمال الحمرا وقتها كانت هي اشيك وسيلة مواصلات. يعني مسلا ايه لامبورجيني حمرا ان انت ربنا يهدي بك بني ادم واحد خير لك من ان يكون عندك كل اللامبورجينيز الحمرا اللي في الدنيا
الناس هتقبل على الدروس دي بسبب انها تدبر سورة الكهف. فانت لما تيجي بقى تكلم اصحابك وتحط على الواتساب وتقول لهم يا جماعة من بعد بكرة هنبدأ سورة الكهف ما تفوتوهاش
تعالوا نبدأ من الاول الناس هتيجي بازن الله انا متوقع الزيادة في المتابعين في سورة الكهف. بس المهم احنا اليومين دول ننشر وسط الناس ان هم ييجوا ويبدأوا معنا من اولها
طيب وفرصة ان انا ايه آآ يعني نقول لهم برضه على مفاتح التدبر يبدأوا يتفرجوا عليها اليومين دول على ما آآ على ما تبدأ سورة الكهف بعد بكرة. طيب قلت لكم تناموا الضهر النهاردة حطيت لكم على التويتر وعلى الفيسبوك. لان الدرس النهاردة محتاج تركيز. مش طويل لكن محتاج تركيز
امبارح احنا تدبرنا قصة عصيان ادم وتوبته بسرعة في الاية مية واحد وعشرين ومية اتنين وعشرين. اقرا معي كده اخر تلات كلمات في الاية مية واحد وعشرين ونزق نكمل مية اتنين وعشرين. واعوذ بالله السميع العليم من الشيطان الرجيم. مية واحد وعشرين طه. وعصى ادم ربه فغوى
ثم اجتباه ربه فتاب عليه وهدى  وتدبرناها امبارح لكن عاوزكم تتعاملوا مع ادم على ان هو ممثلكم في القرآن الكريم ادم بيمثلنا كلنا ذكور واناث في سورة الاعراف آآ الاية حداشر ولقد خلقناكم كلنا
ثم فورناكم كلنا ثم قلنا للملائكة اسجدوا لادم فسجدوا. ادم بيمثلنا. المسألة خطيرة جدا. ادم تعامل معه دايما على ان هو انت او هو انت كمان  على هذا الاساس نتعامل مع قصة ادم. طبعا كل قصة في القرآن مهمة
وقصص القرآن مهم لانه بناخد منه دروس وعبر الا قصة ادم قصته هي اهم قصة في القرآن لانها مش بناخد منها دروس وعبر. ده هي بتضع حجر الاساس لحياتنا قصة ادم في القرآن هي قصتي وقصة كل واحد في حضراتكم
لكن ده احنا هنتدبر القصة دي بعدين ان شاء الله لما لما نيجي لها بعدين في في سورة البقرة ان شاء الله. لكن اللي يهمنا هنا في سورة طه مسألة النزول الى الارض
اقرأ بقى معي هنبدأ النهاردة من الاية مية تلاتة وعشرين قال اهبطا منها جميعا. بعضكم لبعض عدو. فاما يأتينكم مني هدى فمن اتبع هداي فلا يضل ولا يشقى ربنا اهبط ادم وزوجته حواء والشيطان الى الارض. وقال لهم بعضكم لبعض عدو. يعني ذرية ادم وحواء
اللي هم بني ادم هيبقوا اعداء للشياطين ذرية الشيطان ذرية ابليس الشياطين انس وجن السؤال هو مش ادم وحواء تابه واخدنا امبارح صيغة التوبة اللي ربنا اعطاها لهم عشان يستخدموها. قال ربنا ظلمنا انفسنا وان لم تغفر لنا
ارحمنا لا نكونن من الخاسرين. وقلنا ان التوبة فيها نقد للذات واعتراف بالذنب. ثم طلب المغفرة وفي الاية مية اتنين وعشرين في سورة طه. بص معي اللي احنا لسة قارينها من شوية. ثم اجتباه ربه فتاب عليه وهدى. خلاص
تابعة ليه؟ بيتعاقب ليه بيخرج من الجنة ليه ده سؤال مهم جدا ادم وحواء تابوا بيتعاقبوا ليه وبينزلوا على الارض ليه؟ وبيخرجوا من الجنة ليه السؤال ده من اروع الاسئلة الوجودية بتاعتنا
اولا ادم مش بيتعاقب العقوبة هي الطرد من الجنة هو ادم وحواء مطرودين من الجنة لا امال ايه هل ادم ممنوع دخوله الجنة؟ لأ مين قال كده ادم وحواء رايحين مشوار وراجعين تاني الجنة
يعني ايه ادم وزرية ادم هيدخلوا الجنة تاني لكن في مهمة في بلد اسمها الارض رايحين يؤدوا هزه المهمة. ويرجعوا جنة بعد ما يعرفوا قيمة الجنة الا ان سلعة الله غالية. الا ان سلعة الله غالية غالية. الا ان سلعة الله الجنة. ده حديس صحيح
ادم يا جماعة اصلا مخلوق للارض مخلوق علشان يعمر الارض ربنا سبحانه وتعالى بيقول في سورة البقرة الاية تلاتين واذ قال ربك للملائكة اني جاعل في الارض خليفة فربنا خلقه للارض واخبر الملائكة انه خلقه للارض
رايح يعمر الارض في صورة هود اللي احنا لسة واخدينها الاية واحد وستين والى ثمود اخاهم صالحا. قال يا قومي اعبدوا الله ما لكم من اله غيره. ايه بقى هو انشأكم من الارض واستعمركم فيها
فانت مهمتك انك تعمر الارض فالانسان مخلوق للارض بيعيش فيها بقى سبعين سنة تمانين سنة تسعين سنة ميت سنة بييجي بعد كده على الجنة او على النار بقى في الاخرة ويستقر
خلاص؟ فالاستقرار في الاخرة مش في الدنيا. الدنيا دي حاجة مؤقتة. لكن هو مخلوق عشان ييجي يعمر الارض ثم يعود الى الجنة. لو كانت عقوبة وربنا لم التوبة كانوا طردوا من الجنة. لكن هم مش مطرودين من الجنة
هم راحوا مشوار وراجعين تاني الله سبحانه وتعالى يا جماعة له اسماء وله صفات هو متصف بها بنا او بدوننا هو متصف بها لكنه يحب ان تظهر اثار هذه الاسماء علينا
هديك مسال مثلا نقول بقى ناخد اسم مسلا طارق اهو صاحبي اللي اسمه ده. اول واحد دخل النهاردة حبيبي طارق كمال طارق كمال راجل كريم لكن علشان التباعد الاجتماعي اللي احنا فيه دلوقتي ومحاولات احتواء فيروس كورونا
ما فيش ضيوف دخلوا بيت طارق بقى لهم اربع شهور هذا لا يقلل من كرم طارق. طارق راجل كريم. جا له ضيوف او ما جالوش. هو متصل بالكرم. فده لا يؤثر فيه
لكن عشان طارق راجل كريم يحب ان يرى اثار كرمه في حب ان يأتي الى بيته ضيوف ولله المثل الاعلى. الله غفور. والله رحيم لذلك قال النبي صلى الله عليه وسلم لو لم تذنبوا
لذهب الله بكم وجاء بقوم يذنبون فيستغفرون فيغفر لهم. الله يحب ان يغفر. الله اللهم انك عفو تحب العفو فاعف عني عشان ربنا عفو يحب ان ان يعفو عن عن يعفو. يحب ان يغفر يحب ان يرحم
تمام؟ فنزول ادم وحواء على الارض وتكاثر بني ادم يجعل اثار اسماء الله وصفاته تظهر على ارض الواقع. لكن الله نفسه لا يتأثر الله نفسه ومتصف بها. بنا او بدوننا
تمام مسلا ان الله يحب التوابين ويحب المتطهرين. ان الله يحب الذين يقاتلون في سبيله صفا. دي كلها صفات لله متصف بها بها بدون وجودنا. لكن اثارها بتظهر بوجودنا نخطئ ونتوب فيتوب علينا. نخطئ ونستغفر فيغفر لنا
ويحبنا. ما هو قال ان الله يحب التوابين. ونجاهد في سبيل الله فيحبون ان الله يحب الذين يقاتلون في سبيله صفا فهمتم؟ طيب ادم وحواء لم يأتوا الارض كعقوبة. ولكن كعاقبة
ربنا خلقهم للارض اصلا. ولكن بحكمة ربنا جعل نزولهم على الارض عاقبة للمعصية. حتى يعلم الانسان ان لكل فعل عواقب وان هذه هي سنة الله في الحياة. كل شيء بتعمله له عواقب
دي سنة اللفح. حتى لو مش بتتعاقب عليه. لكن العواقب لازم تحصل لازم تحصل الكلام ده مهم جدا ليه؟ لان فيه فلسفة الاسلام انتم ليه ما قلت لكم تناموا الضهر النهاردة وتبقوا فايقين الليلة
طيب هو ليه ربنا  خلى ادم وحواء يتقابلوا في الجنة طب ليه ما تقابلوش في الارض مسلا حبيت اشرح الموضوع ده من عشرين سنة في مسجد في امريكا. فجبت ولد
انا عارف ولا دين انا عارفهم وعارف اهلهم كويس  ولد منهم اديته الميكروفون وقلت له قل للناس انت ايه سؤال آآ انا صومالي ايام صوماليم والولد التاني قال لي انا ميكسيكان. مكسيكي
انا عارف اهاليهم جبت ابو الولد ده وقلت له ابنك مولود فين ؟ قال لي هنا في واشنطن ديسي هو انت ابنك مولود فين ؟ قال لي فلوس انجلوس برضه في امريكا
جبت الولدين تاني! انت يا ابني ليه قلت انك صومالي! وانت ليه قلت ان انت مكسيكي كل واحد فيهم قال لي لانها بلد ابويا وامي فكل واحد فينا بينسب نفسه
للبلد اللي منها ابوه وامه ما انا اقول لك انا بورسعيدي لكن انا اصلا مولود في القاهرة اقول فلاح بس انا مولود في القاهرة. بس لان ابويا وامي من الفلاحين او من الصعيد او ايا كان بنسب نفسي لابويا وامي
اما يبقى ابونا وامنا من الجنة يبقى الرسالة الداخلية اللي جوانا هي ايه ان دي مش بلدنا كوكب الارض ده مش بلدنا احنا بلدنا هناك جايين هنا دلوقتي بكوكب الارض لانه ادي مهمة ثم نعود الى بلدنا. موطننا الاصلي
خلاص؟ طيب نرجع للاية مية تلاتة وعشرين قال اهبطا منها جميعا. بعضكم لبعض عدو فاما يأتينكم مني هدى فمن اتبع هداه فلا يضل ولا يشقى. نزامكم في الارض ان انتم بني ادم والشياطين هتبقوا اعداء لبعض
وسيأتيكم مني هدى رسل كتب وهداية العقل. هدى برضو من عند ربنا بمجرد ان انت تعمل عقلك وتصل لوجود الخالق وتصل لصفات اساسية من صفات الخالق هذا كله ممكن بالعقل فقط
والكتب والرسل لاعطائك مزيد من تفاصيل العلاقة بينك وبين الله وتفاصيل الدين فاللي هيتبع هداية الله ولا يكذب الرسل ولا يكذب الكتب. ولا يخالف المبادئ العقلية الاساسية فلا يضل ولا يشقى. طبقا للاية مية تلاتة وعشرين فمن اتبع هداي فلا يضل ولا يشقى
يعني ايه؟ يعني لا يضل في الدنيا ولا يشقى في الاخرة لكن الدنيا فيها شقى وفيها تعب وفيها معاناة لا مفر منها النبي صلى الله عليه وسلم كان يدعو الله اللهم ارزقني من اليقين ما تهون به علي مصائب الدنيا. ولم يدعو الله اللهم ارزقني
بدون مصائب ان ما فيش دنيا بدون مصايب. دي تبقى جنة ما تبقاش دنيا تمام دي طبيعة الدنيا لا يضل في الدنيا. ولا يشقى في الاخرة. اذا من يتبع هدى الله
ان يضل في الدنيا ولن يشقى في الاخرة وهيرجع الجنة بقى طيب اللي هيتبع هدى الله لن يضل في الدنيا ولن يشقى في الاخرة. طب واللي مش هيتبع هدى الله هيحصل له ايه
قبل ما تفتح بقك وتسأل السؤال مية اربعة وعشرين جاية بتقراك. ومن اعرض عن ذكري فان له معيشة ضنك  ونحشر يوم القيامة اعمى. اللي يعرض عن ذكر الله فان له معيشة ضنكا في الدنيا. هيعيش عيشة ضنك
طبعا في ناس هتعترض عيشة ضنك ايه! ما فيه كفار وناس معرضة تماما عن عبادة الله. وعن ذكر الله وشايفينهم بيحتفلوا وبيرقصوا ومبسوطين مبسوطين جدا تعال اتفرج هنا الجماعة بيعملوا بقى البرايت ده بتاع الشواز في الشارع وبيرقصوا وبيتنططوا وفرحانين وبتاع
مبسوطين بك؟ مبسوطين جدا فبيطلعوا من الحفلة يرموا نفسهم على قضبان القطر او يرموا نفسهم من البلكونات. مبسوطين جدا مين اللي فاكر ان الناس دي مبسوطين جدا بجد سازج اتفرجوا على حلقة اسمها مليونيرات ولكن
كانت في ذكرى وعبرة الموسم التالت. السنة اللي فاتت مش السنة دي اللي قبلها وهحطها لكم ان شاء الله في الرابط. هاحط لكم الرابط بتاعها في الفيسبوك وفي اليوتيوب يا جماعة يا بتوع اليوتيوب الجمال انتم. خلاص
في الحلقة دي انا جبت اتنين من مليونيرات بريطانيا مش مليونير يعني عنده مليون. لأ. مليونير يعني بيكسب مليون في الشهر. مش بنهزر احنا  ده واحد عنده خمسة وتلاتين سنة شاب وسيم جدا
صحته كويسة جدا متزوج زوجة جميلة عنده طفلين جمال كل وقصر رهيب واتنين كسر. برضه مليونير انجليزي شاب وصاحب صديق للامير تشاونز. وبطل آآ انجلترا في ركوب الخيل. حاجة يعني فزيعة جدا
وانا جايب قصتهم ضرب نفسه بالنار قبل حفلة الكريسماس اللي عاملها عنده واصحابه في الطريق يعني اصحابه في الطريق وراح ضرب نفسه بالنار عشان ييجوا يلاقوه ميت كان عامل حفلة وجايب اكبر طباخ في انجلترا. في القصر بتاعه وراح ضارب نفسه بالنار. والتاني آآ بتاع ده آآ آآ بول كاسل
اه رمى نفسه قدام على قضبان القطر والقطر داخل محطة بون ستريت اللي في لندن ليه يعني؟ طب ليه ما رماش نفسه من البلكونة؟ هو اللي رمي نفسه من البلكونة ممكن يقع يتكسر ويعيش مشلول طول عمره عشان ما يبقاش هو عايز يتأكد ان ما فيش فرصة انه يعيش
ليه كده اليك كان ناقصهم عشان يعيشوا سعداء للمال ناقص ولا الشباب ناقص ولا الصحة ناقصة ده ده يعني كل واحد مننا نفس يعني نفسه بس يفهم الناس دي بتعمل كده ليه
ايه بقى السعادة سعداء مش سعداء. مش سعداء. مش مبسوطين زي ما انتم فاهمين. ليه؟ تعالوا نفهم بقى الانسان عبارة عن ايه كل واحد فينا كده اسمه نفس. نفس. كل نفس عبارة عن من الروح والجسد
اتحاد بين الجزء المحسوس الجسد والجزء الغير مرئي والغير محسوس من الانسان اللي هو الروح يخرج فيها المشاعر والقلب وكل ده ايه فيهم اهم؟ جسمي اهم ولا روحي اهم؟ انا لو اتقطعت ايدي كده دلوقتي. هافضل فاضل سليمان وممكن جدا اطلع افضل دا ادي درس التدبر اليوم
لو رجلي اتقطعت برضو هفضل اقطع عدة تدبر اليوم زي ايام سواعد الايخاء ولا خسيت زي دلوقتي هفضل فاضل سليمان. جسمي يفضل يتغير وانا فاضل سليمان. لكن روحي لو طلعت
دلوقتي هتفضلوا باصين هتحفروا حفرة وتحطوني فيها وتردموا علي ليه ؟ ما انا مش فاضي سليمان امال ده ايه ده! لأ ده جسة سليمان. فاضل سليمان طلع خلاص خرج ازا الروح اهم حاجة. الروح اهم من الجسد
طب مشكلتنا ايه؟ مشكلتنا ان احنا طول الوقت بنهتم باللي مش مهم. بنهتم بالجسد. بنطفح فيه ونأكل فيه ونشرب فيه وننيم فيه صرح فيه وندلع فيه. ولما يمرض نداويه الاهتمام كله بالجسد. لكن الروح تحتاج غزاء ما نديش. تحتاج دواء ما نديش. تجتاح راحة ما نريحهاش
فلما بنهمل الروح الجسد بيقوى ما احنا مهتمين به. فالجسد عمال يقوى وله طلبات. الطلبات اسمها الشهوات. والروح عمالة تضعف  فالجسد بيسيطر على النفس. النفس كأنها سيارة. عربية ماشية. الجسد بيسوق بشهواته بيسوء
والروح ضعيفة يبقى اسمها نفس قمارة بالسوء عربية طالعة بسرعة جدا وما فيش فيها فرامل وغالبا هتلبس في شجرة نفس امارة بالسوء لان الروح ضعيفة والجسد هو اللي سايق بشهواته
لو الجسد قوي بس الروح كمان قوية يعني لو غذينا الروح واديناها الادوية المطلوبة وريحناها الراحة المطلوبة الروح كمان هتقوى وتقوم مدية الجسد كتف وتقوم واخدة الدركسيون وتسوق هي النفس
بقى اسمها نفس لوامة الجسد ييجي يطلب فيها شهوة من الشهوات فالروح تلومه لأ ده مش دلوقتي. ده بعدين ده لما تتجوز اه لان احنا مش هنعصى ربنا. اه مم طب انا عايز اشتري ده لأ مش دلوقتي ده اما تشتغل وتجيب فلوس لكن مش هنسرق
فالروح لما تسيطر هي بتبقى اسمها نفس لوامة. طيب لو الروح قويت جدا جدا جدا وسيطرت تماما واصبح الجسد بشهواته منقاد ومستسلم تماما للروح القوية. بقى اسمها نفس مطمئنة تمام؟ اللهم اجعل نفوسنا جميعا مطمئنة. طيب ما هو غذاء الروح ودواء الروح وراحة الروح
روح مين نفخها فينا ربنا سبحانه وتعالى ولنفخ الروح فينا بالتالي هي طريقة التواصل الوحيدة بالله سبحانه وتعالى ربنا لا بنشوفه ولا بنسمعه ولا نقدر نلمسه ما نقدرش نتعامل مع الله سبحانه وتعالى
آآ بالحواس الخمسة بنتواصل مع الله ازاي بالوسائل الروحية بالذكر بالدعاء بالمناجاة بالصلاة بخشوع بتدبر القرآن هو ده اللي هو ايه بقى؟ اتعامل مع الله طريق الروح هو ده غذاء الروح
ودواء الروح هو ذكر الله انك تتواصل مع الله. لكن لو انت قطعت علاقتك بربنا. قطعت التواصل مع ربنا يبقى انت عملت انت لاجنج لنفسك انت شديت الفيشة ما بقاش فيك طاقة. وبقى الجسد سايق وهيلبس في الحيطة او هيلبس في شجرة وما فيش فرامل
فالحل هنا هو ده المليونرات بقى اللي احنا بنشوفهم دول مش ناقصهم حاجة. وبنستغرب لما بينتحروا هم في الحقيقة ينقصهم اهم حاجة في الدنيا وهو ذكر الله. ارجع معي تاني بقى للاية مية اربعة وعشرين
ومن اعرض عن ذكري فان له معيشة ضنكا انتم يعني يعني ايه ضنكا؟ ضنك ضنك غني وبيرقص وبيشرب. لكن عايش عيشة ضنك لان روحه مش مستريحة بتبلبل ونحشره ده العيشة باكدة في الدنيا. ونحشره يوم القيامة اعمى. هييجي يوم القيامة اعمى. انتم متخيلين يوم طويل طوله خمسين الف
الف سنة والشمس قريبة من الرؤوس والناس بتغرق في عرقها وبتموج بعضها في بعض من الزحام والحر وكمان يبقى الواحد مش شايف طب ده الضرير في الدنيا بيجد حد يساعده
ياخد بايده لكن في الاخرة يوم يفر المرء من اخيه وامه وابيه وصاحبته وبنيه لكل امرئ منهم يومئذ من شأنه يغنيه. فلما يبقى كله وقع لو بيبقى فيه حد جاي اعمى يومها
ابنه مش هياخد بايده. امه مش هتاخد بايده. ابوه مش هياخد بايده ما فيش حد هيساعد حد انا اسف   لو حد لا قدر الله مننا حشر اعمى هتبقى مصيبة سودا
اقرا معي بقى مية خمسة وعشرين طب هو اتحشر اعمى فبيسأل. قال ربي لما حشرتني اعمى وقد كنت بصيرا. هو مش الانسان بيحشر على ما مات عليه؟ طب انا في الدنيا
كنت باشوف ليه حشرتني يا اعمى الرد في مية ستة وعشرين. قال كذلك اتتك اياتنا فنسيتها وكذلك اليوم تنسى. لا. ان عميت نفسك في الدنيا عن ايات الله انا ارسلت لك نور وهو ايات الله
ايات القرآن الذكر لتهديك في الدنيا وانت نسيتها يعني اهملتها. يعني انت عميت نفسك ليه؟ انت عميت نفسك ودلوقتي بقى مش انت اهملتها؟ وكذلك اليوم تنسى. ستهمل. خليك اقعد نادي كده يا رب انا عايز اشوف انت مهمل. بتبقى مهمل
ربنا يجيرنا واياكم من هذا والله معي؟ مية سبعة وعشرين خلاص اخر اية بقى النهاردة وكذلك نجزي من اسرف ولم يؤمن بايات ربه ولعذاب الاخرة اشد وابقى ده هيكون جزاء اللي يسرف في اموره ويتجاوز الحد ويكفر بايات الله. وكذلك نجزي من اسرف ولم يؤمن باياته
ده عقابه في الاخرة صح؟ اه اسمع باقي الاية ولعذاب الاخرة اشد وابقى. ايه ده امال احنا كنا بنتكلم في ايه؟ بنتكلم في عذاب الاخرة ازا كان كل ده هو عزاب الاخرة ليه ربنا بعدها يقول لنا ولعذاب الاخرة اشد وابقى. امال احنا بنتكلم في ايه
بص بقى وركز معي في بلاغة القرآن وجمال القرآن من وسائل التدبر انك تفكر في الوقفات لان القرآن ما فيش فيه فصلة ولا فيش فيه نقطة في اخر السطر. ولا فيه علامة استفهام
انت يجب عليك انك تفكر وتكمل تكمل قراءة امتى وتقف امتى علشان تكون معنى. حاجة في منتهى مش قلت لكم قبل كده من وسائل التدبر تبص على آآ الضمائر. مين بيكلم مين
وتبص على الازمنة انت في اي زمن دلوقتي وزي القرآن بيجيبك فلاش فورد وفلاش باكورد من وسائل التدبر الجميلة جدا انك تفكر في الوقفات. بص بقى هنقرا مع بعض دلوقتي الايات اللي تدبرناها النهاردة مية تلاتة وعشرين ومية اربعة وعشرين ومية خمسة وعشرين ومية وعشرين ومية سبعة وعشرين. ونشوف هنقسمهم ازاي عشان
نقرا مع بعض مية تلاتة وعشرين مع بعض قال اهبطا منها جميعا. بعضكم لبعض عدو. فاما يأتينكم مني هدى فمن اتبع هداي فلا يضل ولا يشقى. ومن اعرض عن ذكري فان له معيشة ضنكا. ده في الدنيا. ونحشره يوم القيامة اعمى. قال
لما حشرتني اعمى وقد كنت بصيرا؟ قال كذلك اتتك اياتنا فنسيتها، وكذلك اليوم تنسى. وكذلك نجزي من اسرف ولم يؤمن بايات ربه بس خلاص. خلص الموضوع على كده امال ايه بقى ولا عذاب الاخرة اشد وابقى. دي معطوفة على ومن اعرض عن ذكري فان له
معيشة ضنكا اللي في الاية مية اربعة وعشرين يعني ترتيبها في المعنى كده وانت بتقرا مية اربعة وعشرين ومن اعرض عن ذكري فان له معيشة ضنكا ولا عذاب الاخرة اشد وابقى
ازاي عذاب الاخرة اشد وابقى ايحشر يوم القيامة اعمى وهكزا. ويقول بقى ربي لما حشرتني اعمى. لكن والعذاب الاخرة اشد وابقى معطوفة على من اعرض عن ذكري فان له معيشة ضنك يبقى معيشة ضنكا في الدنيا والاخرة عذاب اشد. ثم ربنا عمل تقديم
اه لمسألة الحشر اه اعمى في الاخرة وقدمها باننا نحشره يوم القيامة اعمى. قال ربي لما حشرتني اعمى وقد كنت وهكذا فهمتم موقع والعذاب الاخرة آآ آآ اشد وابقى. طيب. درس النهاردة ده مهم جدا وما تخافش لو انت ما كنتش قادر تركز فيه كله
انصح انك تشاهده مرة اخرى درس النهاردة مهم جدا في فلسفة الاسلام في اشياء كتيرة جدا خلاص تتفرج على الدرس ده تاني النهاردة او بكرة مش مشكلة ايوة براحتك لكن الدرس ده محتاجين نتفرج عليه تاني. خلاص
آآ بكرة بازن الله هيكون اخر صورة طه ونبدأ من بعد بكرة بازن الله سورة الكهف احشدوا الناس لسورة الكهف. الناس هتحضر عشان سورة الكهف وعايزين يفهموها هتبقى فرصة ان شاء الله ان الناس تقبل على الخير على ايديكم. وجزاكم الله خيرا. واسأل الله العلي العظيم ان يجعل هذا التدبر في ميزان حسناتي وحسناتكم. اللهم
انك تعلم ان هذه القلوب قد اجتمعت على كتابك واجتمعت على محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها
واملأها بنورك الذي لا يخبو واشرح صدورها بفيض الايمان بك وجميل التوكل عليك واحياها بمعرفتك. وامتها يا ربنا على الشهادة في سبيلك انك نعم المولى ونعم النصير. والسلام عليكم ورحمة الله
ونراكم بازن الله غدا ان كنا من اهل الدنيا
