السلام عليكم ورحمة الله وبركاته اهلا بحضراتكم في المقطع رقم ستمية وتلاتة من مقاطع حظر التجول والحلقة الثالثة قبل الاخيرة ستكون الحلقة قبل الاخيرة في تدبر سورة الجن. كنت اتوقع انها تبقى الحلقة الاخيرة. بس الحلقة الاخيرة دي طولت جدا رحت اقسمها على
الصين وقلنا ناخد النص الاول النهاردة ارجو من حضراتكم تجيبوا المصاحف. وعلى فكرة بكرة ما فيش ايات هتظهر على الشاشة. فبكرة لازم بقى تجيبوا المصاحف او تفتحوا القرآن على تطبيق من تطبيقات الموبايل. طبعا الكلام ده بالنسبة للناس اللي بيشوفوا الحلقة على يوتيوب وعلى فيسبوك عشان
بيظهر عندهم الايات على الشاشة. الجماعة بتوع آآ انستجرام بكرة ما فيش انستجرام. فانا اسف جدا بكرة تتابعوا على فيسبوك او على يوتيوب يا جماعة بتوع كلاب هاوس انتم عارفين طبعا انتم بتعملوا ايه
انا النهاردة عايز ابدأ الاول بخطأ اخر عايز اصححه امبارح في الدقيقة سبعة وعشرين قلت المعنى بتاع قساطة واقسط بالعكس بساطة يعني ظلم واقسط يعني رفع الظلم خلاص يعني عدل
بس عشان ايه نصحح الخطأ ده ده آآ بحيس يبقى ان شاء الله حلقاتنا ما فيش فيها اخطاء بازن الله طيب انا ليه بقى قلت في اول حلقة ان الجن المفروض نغير منهم بدل ما نخاف منهم
نغار منهم بدل ما نخاف منهم لان الجن اللي حدثنا عنهم القرآن في سورة الجن وسورة الاحقاف بيتأثروا بكلام الله اكثر من الانس بيسمعوا القرآن ويؤمنوا به. وبعدين يشعروا بالثقل المسؤولية اللي اصبحت على اكتافهم نتيجة اللي سمعوه
ونتيجة ايمانهم فيروحوا فورا لقومهم يشرحوا لهم ويكلموهم عن القرآن ويدعوهم للايمان الايات سورة الاحقاف واحنا بنتدبرها كانت مذهلة يعني يعني مش قادرين يتحملوا ان حد يكون بيتكلم او بس بيعمل يعني حد بيعمل بيعمل صوت اثناء القرآن بيقولوا بيسكتوه على طول. آآ ازا كنتم نسيتم تعالوا نراجع الاحقاف
اعوذ بالله السميع العليم من الشيطان الرجيم واذ صرفنا اليك نفرا من الجن يستمعون القرآن فلما حضروه قالوا انصتوا فلما قضي ولوا الى قومهم منذرين. الاية دي تدرس في معاهد الحقيقة معاهد الدعوة يعني المفروض. ربنا بيقول للرسول عليه الصلاة والسلام واذ صرفنا اليك نفرا من الجن
يستمعون القرآن مش يسمعوا يستمعون بانصات شديد. فلما حضروه قالوا انصتوا. اسكتوا. بس ما حدش يعمل صوت. مش قادرين يتحملوا ان حد بيعمل صوت جنبهم او بيخروش في كيس او بيعمل ايه في الموبايل. لأ ما حدش
خلاص قرآن شغال كله يسكت فلما قضي فلما خلص قراءة تماما يعني قعدوا مستنيين يشوفوا هو الرسول عليه الصلاة والسلام بياخد نفسه وهيرجع يقرا تاني لأ ده ده خلاص هو مش هيقرا تاني
ولوا الى قومهم منذرين. فورا طيران على قومهم عشان ينذروهم. عشان بيحملوا بقى لهم الاخبار الحلوة دي ايه الاخبار الحلوة بقى؟ اسمع اسمع نبرة الفرحة. قالوا يا قومنا انا سمعنا كتابا انزل من بعد موسى
تطبقا لما بين يديه يهدي الى الحق والى طريق مستقيم بيبشروا قوى قومهم. فيه كتاب جديد نزل بعد التوراة نزل بعد كتاب موسى مصدقا لما بين يديه بيصدق الكتب السابقة
يهدي الى الحق كمان. والى طريق مستقيم. ها شوفوا شوفوا اللهفة بتاعتهم يا عيني. على قومهم بقى كمان يا قومنا اجيبوا داعي الله وامنوا به يغفر لكم من ذنوبكم ويجركم من عذاب اليم
فبالتالي ربنا بيكلمنا كل شوية عن عالم الجن. عالم موازي لنا ويخبرنا ان صفاتهم الشخصية زي صفات البني ادمين تقريبا بالزبط كل حاجة صفات سلبية بتاعتنا موجودة فيهم. صفات ايجابية موجودة فيهم
في سورة اه الجن شفنا ان منهم ناس سذج بينخدعو بسهولة الاية اربعة والاية خمسة في سورة الجن بتقول ايه وانه كان يقول سفيهنا على الله شططا. وانى ظننا ان لن تقول الانس والجن على الله كذبا
يعني احنا بسزاجتنا انخدعنا. ما تخيلناش ان حد ممكن يكزب ويقول كلام على ربنا كزب. وطلع السفيه بتاعنا اللي هو ابليس ده بيقول كلام غلط واحنا كنا كينو الله! ده فيهم سزاجة زينا كده برضو
وبعدين مسئولين عن اعمالهم زينا برضه. وهيتحاسبوا في الاخرة زينا برضو. وادخلوا الجنة ويدخلوا النار زينا برضه عقود اربعتاشر وخمستاشر وان منا المسلمون ومنا القاسطون. فمن اسلم فاولئك تحروا رشدا. واما القاسطون فكانوا لجهنم
انما حطبا  وما يعرفوش الغيب زينا برضو اقرا الاية عشرة وانا لا ندري اشر اريد بمن في الارض ام اراد بهم ربهم رشدا وما فيش عندهم علاقة قرابة مع الله برضه. ولا حد منهم ابن الله ولا حاجة خالص. زينا برضه. ما فيش عندنا حد ابن الله احد
اقرا معي الاية تلاتة وانه تعالى جد ربنا ما اتخذ صاحبة ولا ولدا الفرق بقى انهم لما بيسمعوا الوحي بيؤمنوا بينصتوا بيشعروا بمسؤولية الكلام اللي سمعوه بيصبح حمل على اكتافهم فيبادروا بدعوة
وبالامر بالمعروف وبالنهي عن المنكر ده اللي ربنا قاله لنا عن الجن في موضعين كبيرين من القرآن يبقى المفروض نزرتنا لهم تبقى عاملة ازاي بالطريقة اللي بنعملها دي ربنا يجعل كلامنا خفيف عليهم وانه يبقى خايفين منهم واكيد مش عارف ايه وننسب لهم اي حاجة وحشة
لو لو اه لو ولد بيسقط في الجامعة عشان هو اصلا ما بيزاكرش او خيبان او ايا كان لأ ده الجن راكبه وانهم ملبسينها في الجن طيب انا بقى كنت قلت الكلام ده بصراحة يعني من كل الناس اللي متابعين معنا عارفين الكلام ده. لكن
عايز اقولها تاني الحقيقة. ايه الحكمة قعدت افكر في الحكمة من خلق الجن يعني عالم احنا مش بنتعامل معه ايه فايدة انهم يبقوا موجودين وربنا يحكي لنا عنهم كل شوية حاجات زي كده
تخيل معي يكون في اسرة عندها طفل واحد وحيد امه وابوه هيطلع ايه متدلع غالبا يعني مش كلهم طبعا يعني بس ممكن يطلع متدلع وحيد امه وابوه لكن لو عنده اخ اخر
زيه بالزبط في كل حاجة مطالب بكل حاجة زي ما هو مطالب وكل حاجة هو مطالب بها وعنده مسئوليات زي ما هو عنده مسئوليات. وله حقوق زي ما هو له حقوق. هيبقى في تنافس بينهم في ارضاء الاب والام
بالتالي وجود الجن بالصفات اللي قلناها دلوقتي اللي هي قريبة جدا من صفاتنا وكون ان القرآن بيحكي عنهم قصص ايجابي بالشكل ده. ده فيه رسالة للبشر جميعا اول رسالة انكم لو كفرتم كلكم
فهناك مخلوقات اخرى مكلفة زيكم بالزبط وتعبد الله فمنتش يعني الدنيا مش واقفة عليكم يعني بل لو تركزوا هتجدوا ان هو ده اللي حصل مع النبي عليه الصلاة والسلام يروح يقرأ القرآن على البشر. فما يؤمنوش به ويكذبوه ويقلوا ادبهم ويرموا عليه مش عارف ايه. ويشتموه وبتاع ويتهموه بالكزب ويقولوا
انت شاعر انت كاهن ما يرجعش بيته فاضي  ربنا يقدر ان مجموعات من الجن يكونوا مارين فيسمعوا ويؤمنوا يبقى الرسالة واضحة لا تعطوا انفسكم اهمية شديدة في هذا الكون لان الكون بدونكم هيستمر والايمان بالله هيستمر وعبادة
الله هتستمر. بل حتى النبي عليه الصلاة والسلام لو كل البشر ما امنوش به برضو فيه اخرين امنوا به وهم الجن. فاحنا المفروض اما نشوف الكلام ده عن الجن نحبهم
نشعر بمنافسة معهم في ارضاء الله نغار منهم لان هم عندهم يعني هو ما فيش حسد الا في اشياء معينة ومنها الانسان يكون ربنا اتاه علم اتاه تقوى اتاه ورع ده اللي ممكن ان احنا نتحاسب فيه بمعنى اننا نغير من بعض فيه ونحاول نبقى افضل وفي ذلك فليتنافس المتنافسون
لكن للاسف بنتعامل مع ملف الجن بكل الطرق اللي ربنا ما قلناش عليها واللي ربنا دلينا عليه بنمسيكم. احنا بقى نخاف منهم نعتبرهم شياطين كلهم وبيركبونا وبيمرضونا ويخلوا البنت ما تتجوزش والواد بيسقط في الامتحانات وعشان كده مش
وطول النهار نبحس عن مشعوزين يخرجوهم من جتتنا هو ده احنا بقى سؤال هنبطل الخيابة دي امتى ؟ هنقرأ القرآن ونفهمه امتى ؟ ابدأ بقى معي النهاردة من الاية ستاشر. اقرا معي الاية ستاشر وسبعتاشر
والا لو استقاموا على الطريقة لاسقيناهم ماء غدقا. لنفتنهم فيه ومن يعرض عن ذكر ربه يسلكه عذابا صعدا الكلام على لسان الجن انتهى خلاص؟ الاية اللي فاتت وربنا بدأ يكلم النبي صلى الله عليه وسلم ويقول له ان المكلفين مكلفين يعني هم تكاليف يعني مسئولين عن اعمالهم
نسأل يوم القيامة المكلفين كلهم سواء انس او جن لو استقاموا على الطريقة ايه الطريقة دي طريق الاسلام خلي بالك الجن قالوا ايه لو تفتكر الجن قالوا كنا طرائق قددا
لكن في الحقيقة الطريق الصحيح هو طريق الاسلام. ربنا سبحانه وتعالى قال في سورة ال عمران ان الدين عند الله الاسلام  لكن الاية قالت الطريقة مش الطريق قالت ايه؟ وان لو استقاموا على الطريقة
لاسقيناهم ماء غدقا. الطريقة والله اعلم الطريقة هي طريقة الحياة ممكن واحد يسلم ويبقى يقول لا اله الا الله محمد رسول الله لكن لا يتبع شرع الله او يتبع شرع الله بطريقة اختيارية في حاجات اه وحاجات لأ
وما يتبعش طريقة الاسلام في حياته اتباع هذه الطريقة يحتاج الى ايه استقامة وان لو استقاموا على الطريقة لاسقيناهم ماء غدقا ممكن واحد يبقى مسلم بس مش بيتبع شرع الله
الموضوع محتاج استقامة لكنه مم يعني مسلا ممكن واحد يكون بيتبع شرع الله كمان بس مش نتيجة الاستقامة نتيجة انه يعني مم في حرج اجتماعي بالنسبة له انه ما يتبعش. يعني مسلا ما بيعملش مسلا حفلات آآ فيها مجون وآآ شرب وآآ سكر
ومش عارف ايه في بيته لانه مكسوف من جيرانه. طب ما هو كده متبع شرع الله لا هو مستحي من جيرانه. لكن مش بسبب الاستقامة في واحد مش بيقترب من الحرام لانه استقام. استقام على الطريقة
لو الناس استقامت على طريقة الاسلام اقرا الاية ستاشر. وان لو استقاموا على الطريقة لاسقيناهم ماء غدقا. اشارة لتزويد الرزق ربنا يزود رزقهم. ليه؟ اسمع لنفتنهم فيه ومن يعرض عن ذكر ربه يسلكه عذابا صعدا. كنهم استقاموا وربنا انعم عليهم في الدنيا وزود رزقهم فده مش معناه نهاية الامتحان
ده ربنا يزود لهم رزقهم عشان ده امتحان برضو في حد زاته هم استقاموا نجحوا في امتحان الاستقامة. طب خدوا بقى اكتر ابقوا مليونيرات. وروني هتعرفوا تستقيموا انتم مليونيرات ولا لأ
المال هيطغيكم ولا لأ ؟ المال هيفسدكم ولا لأ ؟ فربنا يبتليهم بالمال. ليه ؟ ليرى هل سيذكر الله ويحمد ويسبحوه ولا لأ؟ لنفتنهم فيه. ومن يعرض عن ذكر ربه
يسلكه عذابا صعدا مش هيزكر الله ومش هيحمد الله يدخل في عذاب متصاعد يبدأ العذاب بسيط فاذا تاب وهو في اوله يتوقف العذاب. زي اللي حصل مع قوم يونس لكن لو لم يتب
يبدأ العذاب يتصاعد يسلكه عذابا صعدا. عمال يتصاعد  اقرا معي الاية تمنتاشر وان المساجد لله فلا تدعو مع الله احدا ده مبدأ مهم اوي ما فيش حاجة اسمها انا عندي مسجد
انا صاحب مسجد ما فيش حاجة اسمها صاحب مسجد. المساجد ملك لله لو واحد بنى مسجد على ارضه اللي ملكه ده معناه انه تبرع بالارض وبالمسجد لله للامة. ما فيش حاجة اسمها ملك المسجد
ملك المسجد هو الله وان المساجد لله ما تجيش انت هتعمل مسجد وتمنع آآ حد معين انه يدخله اصل انا ما بحبش ابن عمي. فابن عمي ما يجيش يصلي هنا. لا يا بابا
مش من ايدك هنا عم عملوا بتاع ده نزام بقى فيه ناس كده يعني ما بيدخلوش النساء المسجد عملوا مساجد للرجال فقط راحة النساء رد عليهم وعملوا مساجد للنساء فقط. ده هبل! كل ده غلط. المباني اللي بنوها دي اصلا ما تعتبرش مساجد. لانها لا
تأخذ شرط المسجدية شرط المسجدية الاخلاء بين الناس وبين المبنى اللي اتبنى ليه لان مش في ايد حد انه يمنع اي انسان حتى لو كافر الكافر لا نستطيع ان نمنعه من دخول المسجد. تصوروا بقى ليه
باختصار لان ربنا مش اله المسلمين ربنا مش رب المسلمين. امال رب مين ها قل اعوذ برب الناس ملك الناس اله الناس اي حد يريد ان يدخل المسجد يدخل بيت الله ما حدش يقدر يمنعه. الا بقى احنا عارفين ان فيه واحد مجنون هيعمل حاجة جوة هيخرب هيعمل
نمنعه يعني سواء مسلم او غير مسلم   فدي مسألة مهمة جدا  اقرأ معي الايات طبعا قالوا ايضا من معاني المساجد مش بالضرورة انها المساجد المبنية لنصلي فيها. يعني الجوامع لكن اماكن السجود الجبهة
والانف واليدان والرجلان. دي المساجد تسمى المساجد لله. فلا تدعو مع الله احدا. يعني لا تسجد لغير الله لا تتذلل لغير الله انا فاكر لما كنت في الكاراتيه وانا صغير كان عندنا المشكلة دي. ان عندهم كده حاجة زي سجدة كده. فاحنا ما كناش بنحط راسنا في الارض بس هو ان كان غلط يعني. المهم
اقرا بقى معي الاية تسعتاشر وانه لما قام عبد الله يدعوه كادوا يكونون عليه لبدا. هذه الاية لها عدة معاني محتملة. اولا ان تكون من كلام الجن ويقصدوا ان المشركين لما قام رسول الله صلى الله عليه وسلم يصلي تجمعوا حوله غاضبين كادوا ان هم يخنقوه
من كتر التجمع اللي حواليه كادوا يكونون عليه لبدا فيبقى القائل هم الجن واللي كادوا يكونون عليه لبدأ هم المشركين. ده الاحتمال الاولاني في احتمال تاني هو ان الله سبحانه وتعالى هو الذي يقول عن الجن
انهم وانا مع ذلك ان خلاص كلام الجن خلص عند الاية خمستاشر. بعد كده الله سبحانه وتعالى هو الذي يكلم النبي صلى الله عليه وسلم من هو ويكلمنا ايضا بيقول ان الجن هم اللي تجمعوا حول النبي صلى الله عليه وسلم وهو قائم يصلي علشان يسمعوا القرآن
وان شف الاية اهي وانه لما قام عبد الله يدعوه كادوا يكونون عليه لبدا الاحتمال التالت هو ان الله هو الذي يقول ذلك عن الجن اللي تجمعوا حول النبي صلى الله عليه وسلم
ليستمعوا وعن المشركين ايضا اللي تجمعوا في غضب يريدوا ان يقتلوه. فكلهم تجمعوا. كل واحد بنيته. الجن عشان يسمعه ويتعلمه وعجبهم قالوا انا سمعنا قرآنا عجبا. والمشركين غضبا منهم ويريدوا ان هم يقتلوه
الارجح عندي هو الاحتمال التاني او التالت ان الله هو الذي يقول هذا الكلام سواء بيقولوا عن الجن او بيقولوا عن الجن والمشركين ليه انا استبعد ان ده يكون كلام الجن
عارفين ليه اقروا الاية كده وحاولوا تفكروا معي. ليه انا باستبعد يكون كلام الجن وانه لما قام عبد الله يدعوه كادوا يكونون عليه لبدا عشان وصف النبي صلى الله عليه وسلم بعبدالله
تكرر ان الله سبحانه وتعالى يصف النبي بالعبودية بعبد الله خاصة في المواقف اللي فيها تشريف شديد للنبي صلى الله عليه وسلم زي مسلا سورة الاسراء. سبحان الذي اسرى بعبده ليلا من المسجد الحرام الى المسجد الاقصى الذي باركنا حوله
سبحان الذي اسرى بعبده. يشرف النبي بانه يطلق عليه هذا اللقب عبده زي مسلا آآ برضو موقف انزال الكتاب عليه من فوق سبع سماوات في سورة الكهف. الحمد لله الذي
نزل على عبده الكتاب ولم يجعل له عوجا زي ايضا تلقيه الوحي من جبريل عليه السلام في سورة النجم. فاوحى الى عبده ما اوحى الى عبده ما اوحى. زي مسلا توليه وظيفة ومهمة اخراج الناس من الظلمات الى النور. في
الحديد هو الذي ينزل على عبده ايات بينات ليخرجكم من الظلمات الى النور لذلك انا مش متوقع ان الاية تبقى من كلام الجن. لان لو الجن هيوصفه النبي عليه الصلاة والسلام هيقولوا رسول الله. هيقولوا نبي الله. احنا
لما نيجي نوصف النبي يقول رسول الله نبي الله. ليه؟ عشان نميزه عن الباقين عن باقي البني ادمين. ما هو انا انا بتكلم عنه فعايز اميزه النبي آآ الرسول لكن
لو قلت لما عبد الله آآ لما قام عبد الله كادوا يكونون عليه ليبا ده. مين عبدالله اللي لما قام كادوا يكونوا عليه الابتدائي؟ ما هم سيدنا محمد عليه الصلاة والسلام ولا مسلا عبدالله بن مسعود
طب ما هو ده حصل يا عبدالله بن مسعود. عبدالله مسعود وقف يقرأ القرآن في صحن الكعبة فاضرب حتى اختفت معالم وجهه يعني اللي يشوف الدم والتورمات اللي في وجهه يعني يعني الصحابة مش عارفين يميزوا مناخيره فين من كتر التورم
وكان فخور بما فعل. والصحابة قالوا له هذا الذي خشينا عليه. احنا خفنا نعمله فيك كده. ما قلنا لك فقال ما كان اعداء الله اهون علي منهم الان. ولئن شئتم لاغادينهم بمثلها غدا. يعني لو حبيته ده انا بكرة
بكرة اكرر اللي حصل ده تاني. اقرأ القرآن بصوت عالي بجوار الكعبة. قالوا لا. حسبك قد اسمعتهم ما يكرهون. خلاص كفاية. كفاية انت تستفزني كفاية. بتسمعه من اللي بيكرهوه اللي هو القرآن. فمن المستبعد ان يكون الجن هم اللي قالوا هزا الكلام. ويقولوا على النبي عبدالله لا يميزه عن اخرين
لكن هم يقولوا النبي هيقولوا يعني الرسول. والله اعلم بل الله سبحانه وتعالى يباهي بعبده ورسوله الذي وقف بشجاعة يجهر بالقرآن فتجمع حوله الجن يستمعون به شغف واعدادهم كانت كبيرة لدرجة انهم كانوا لازقين في بعض زي اللبدة. اللبدة هي الشعر المتجمع المتلبد
زي الشعر اللي بيبقى بيقال في ضهر الاسد بيبقى من اللباد كده بيبقى متلبد ماسك في بعضه خلي بالك بقى وانه لما قام عبد الله يدعوه كادوا يكونون عليه لبدا. تعبير غريب قوي
يوحي بايه بقى لما يكون البني ادمين الناس او الجن او يعني اشخاص لازقين في بعض قوي كده عشان يسمعوا ده يوحي بايه؟ بالاهتمام الشديد انهم يسمعوا حتى لو على حساب راحتهم الشخصية
مش فارق معهم راحتهم الشخصية لو هو ما فيش مكان فملزقين في بعض عشان يسمعوا لما اكون مسلا فيه مسلا متحدث لبق او محبوب او حد كده يعني اه الناس مستنياه يروح اي مكان يتكلم فيه ولا يغني فيه ولا اي حاجة. فالناس تروح وبعدين القاعة تتملى
فيبدأ ناس تقف فوق الاسوار وتبص من الشبابيك وتطل يعني اللي هو ايه؟ ناس بتبدأ تعمل حاجات مش مريحة تجلس جلسات غير مريحة عشان بس يسمعوا الشخص ده. ده يوريك قد ايه هم مهتمين بسماعه
طيب الرسالة هي ايه بدبر بقى اخلص لدعوتك وتمسك بمبادئ الاسلام ولا تتنازل عنها فان تولى عنك الناس واعرضوا وادوا لك ضهرهم فسيسخر الله لك من يهتدي بكلامك وبمواقفك  يعني الرسالة لنا تمسكوا
هي دي الرسالة ما تتنازلوش ما تتهاونوش هي دي الرسالة وشف ربنا بيأمره يستمر في دعوته بشجاعة ازاي ويستمر في الامر بالمعروف والنهي عن المنكر ربنا بيقول اقرا معي بقى
الاية من الاية عشرين للاية اتنين وعشرين قل انما ادعو ربي ولا اشرك به احدا. قل اني لا املك لكم ولا رشدا. قل اني لن يجيرني من الله احد ولن اجد من دونه
في ملتحدا  يعني ايه بقى قل انما ادعو ربي ولا اشرك به احدا يعني اصدع بكلمة التوحيد يا محمد. ربنا بيأمره قل انما ادعو ربي ولا اشرك به احدا. زلزل
شرك في عقر داره في مكة بكلمة لا اله الا الله. الاية دي مش بتفكركم باية تانية في نفس السورة ركزوا كده الاية عشرين تاني قل انما ادعو ربي ولا اشرك به احدا
اقرا معي كده الاية واحد والاية اتنين نص الاية واحدة فقالوا انا سمعنا قرآنا عجبا يهدي الى الرشد فآمنا به ولن نشرك بربنا احد ده نفس اللي قالوه الجن في اول السورة
اهي عشرين النبي قال نفس الكلام. قل انما ادعو ربي ولا اشرك به احدا كلمة التوحيد هي كلمة التوحيد. سواء قالها الانس او قالها الجن. كلمة التوحيد هي الحقيقة الكبرى في هذا الوجود. يقولها انسي
الهجن يقولها ملائكة هي كلمة التوحيد. الناس لا يحتاجوا انهم يثبتوا لاحد كلمة التوحيد لانها واضحة من يقول غير ذلك هو اللي عليه مهمة اثبات ادعائه ان الله معه شركاء او ان الله غير موجود الادعاءات الفارغة دي اللي بيدعيها هو اللي يثبتها
معي واحد وعشرين قل اني لا املك لكم ضرا ولا رشدا الامر كله بيد الله قل يا محمد ان انت لا تملك تضر ولا تنفع الايمان بلا اله الا الله يجب ان يتحقق في حياة المؤمن بطريقة
وقال لو استقاموا على الطريقة الطريقة العملية انه ما يعتمدش الا على الله. لا يتوكل الا على الله اني لا املك لكم ضرا ولا رشدا. ما بطلبش من حد انه يتوكل علي انا
ما فائدة ان يترك الناس عبادة الاصنام ثم يعبد بشر ويظن ان البشر ينفعون او يضرون. ايه الفايدة يعني؟ ناس تترك عدد الاصنام يعني تروح تعبد السيد المسيح. ايه الفايدة؟ عملتوا ايه يعني؟ يعني ناس بتتنقل من ركن في النار لركن اخر في
نار   قل اني لا املك لكم ضرا ولا رشدا. قل لهم يا محمد انك لا تستطيع انك تنفعهم او تضرهم ايضا ده من شأنه ان هو يثبت انك ليست لك اجندة شخصية
والا كنت مجدت نفسك هو لما يطلع وما يمجدش نفسه يقول انا ما اقدرش اعمل حاجة لكم يبقى كده ما عندوش اجندة شخصية القيارة اتنين وعشرين قل اني لن يجيرني من الله احد ولن اجد من دونه ملتحدا
لو مش عاجبكم القرآن انا ما اقدرش اعمل لكم حاجة اقدر اعمل حاجة فيه ولا اقدر اغير فيه ولا اقدر ابدل فيه شف الاية بتقول ايه اهي. قل اني لن يجيرني من الله احد ولن اجد من دونه متحدا. انا ما اقدرش اهرب من ربنا لو انا
عملت حاجة من لو مش عاجبهم الكلام اللي بيقوله هيبقوا عايزين ايه ؟ غير لأ ما يقدرش يغير بيرجعنا لصورة الحاقة سورة الحق لو تفتكروا ولو تقول علينا بعض الاقاويل. لاخذنا منه باليمين ثم لقطعنا منه الوتين. فما من
من احد عنه حاجزين ربنا قال كده عن الرسول عليه الصلاة والسلام في الحاقة وفي الجن ربنا امره انه يقول الكلام ده عن نفسه قل اني لن يجيرني من الله احد ولن اجد من دونه ملتحدا. انا ما حدش هيقدر يحميني من عقاب ربنا لو قرر يعاقبني. ولا هقدر
اهرب في مكان من ربنا لان كل مكان يقع فيه ملكه وتحت سلطانه اقرا معي تلاتة وعشرين الا بلاغا من الله ورسالاته. ومن يعص الله ورسوله فان له نار جهنم
خالدين فيها ابدا انا لا اغير ولا ابدل. انا كل مهمتي هي اني ابلغ كلام الله ورسالاته وبعد كده كل واحد حر كل واحد حر ومن يعصي الله ورسوله فان له نار جهنم خالدا. فيها ولا خالدين فيها
ايه ده! ايه ده! شفتم الالتفات ده في العدد؟ ومن يعص الله ورسوله مفرد فان له مفرد نار جهنم خالدا بقى لأ مش خالدا امال ايه ؟ خالدين فيها طب ليه
خالدين فيها ابدا هنا الكلام مش عن فرض محدد. الكلام عن الانس وعن الجن مش عن الانس وحدهم ولا عن الجن وحدهم يبقى المعنى ومن يعصي الله ورسوله مفرد لكن مقصود بها سواء كان من الانس او من الجن
فان له سواء كان من الانس او من الجن خالدين فيها كلهم. فليس ذلك على الله ببعيد. يعني ازا خالدين فيها ابدا قلبت الى آآ آآ من مفرد الى جمع عشان التعميم وتعمم تقول ده حكم على الناس كلها
لا على البني ادمين وعلى الجن وعلى كله اقرا معي بقى اربعة وعشرين حتى اذا رأوا ما يوعدون فسيعلمون من اضعف ناصره واقل عددا هؤلاء المشركين المغرورين بقوتهم وباسلحتهم واعداد جنودهم وحلفائهم ومستهيفين المسلمين ومستقلينهم
اذا جالهم عذاب في الدنيا او في الاخرة فسيعلمون. مين اللي اضعف واقل عددا من الذي ادرك ضعفه لما سمع القرآن الجن مالك الجن قالوا ايه وانا ظننا ان لن نعجز الله في الارض ولن نعجزه هربا
يعني المفروض احنا لما نسمع البني ادمين لما يسمعوا القرآن يشعروا بضعفهم فيؤمنوا انما مشكلة المشركين ايه؟ انهم مش شاعرين بضعفهم في جنب الله فربنا بيقول في الاية اربعة وعشرين حتى اذا رأوا ما يوعدون لو العزاب نزل بهم في الدنيا او بقى في الاخرة فسيعلمون
من اضعف ناصرا واقل عددا. يبقى ايه هو الشيء اللي ينقز الانسان ينقز الانس من المصير ده اللي ينقز الانس من المصير ده هو اللي عملوه الجن بالزبط وانا ظننا ان لن نعجز الله في الارض ولن نعجزه هربا. خلاص امنوا
مش معقول كل الهدايات اللي المفروض يوصل لها الانس بسماع القرآن وصل لها الجن. وكان سبب في اسلامهم. وعلى الاقل الجن اللي ربنا حكم معه ونتوقف هنا الليلة وبكرة ان شاء الله نخلص الصورة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن
الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا. ونرضيك بكل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه
لو تدبرناه اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع
في تركستان الشرقية وفي كشمير وفي الهند وفي الشام وانصر كل من نصرهم واخذل كل من خذلهم وطهر المسجد الاقصى من الدنس فانه هم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا
مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه. ولا الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك
التقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم وده واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك
وامتها يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته. ونراكم غدا بازن الله في في هذا الموعد ان كنا من اهل الدنيا
