السلام عليكم ورحمة الله وبركاته. اهلا بحضراتكم. في المقطع رقم خمسمية ستة وخمسين من مقاطع حضر التجول والحلقة الرابعة من حلقات آآ تدبر سورة الواقعة دي الحقيقة الحلقة الرابعة والاخيرة بازن الله
اهلا بكم ونبدأ على طول ان شاء الله ارجو انكم تجيبوا المصاحف معي المصاحف طبعا بعد ما الصورة خاطبت الكفار اللي كذبوا البعث آآ بعد يعني كذبوا البعث بعد الموت والحساب
تكلمت عن قدرة الله وعظمة الله في خلق الانسان وخلق النار والماء والنبات وبدأت الكلام عن الاربع حاجات دول بالتعجب من عدم تصديق الكفار لان الله هو الخالق في الاية ستة وخمسين
اعوذ بالله السميع العليم من الشيطان الرجيم نحن خلقناكم فلولا تصدقون وقلنا امبارح ان مع ان دي هي الحاجة الوحيدة اللي الكفار لم يكذبوا بها ان ان الله هو الخالق
كذبوا بالبعث كذبوا بنبوة النبي صلى الله عليه وسلم كذبوا بألوهية المصدر بتاعة القرآن الكريم. لكن ما حدش فيهم ادعى ان هو خالق فقلنا اني مع ان دي الحاجة الوحيدة للكفار لم يكذبوها لكن القرآن الكريم
انزلهم منزلة الكفار بالخلق. لما كفروا بالبعث بعد الموت جينا بقى في اخر الصورة دلوقتي هيتكلم عن التصديق بالقرآن. لان من يكفر بالبعث كانه بالظبط بيكفر بالقرآن لان البعث محور رئيسي من محاور القرآن الكريم. نقرا بقى النهاردة نبدأ تدبر النهاردة من اول الاية خمسة وسبعين. اقرا معي من الاية خمسة وسبعين
للاية تمانين اعوذ بالله السميع العليم من الشيطان الرجيم فلا اقسم بمواقع النجوم وانه لقسم لو تعلمون عظيم انه لقرآن كريم في كتاب مكنون لا يمسه الا المطهرون تنزيل من رب العالمين
ليه دايما كلمة لا بتيجي قبل كلمة اقسم في القرآن الكريم يعني تمن مرات في القرآن الكريم ييجي اه اه لا اقسم لا اقسم بيوم القيامة ولا اقسم بالنفس اللوام. مش اقسم بيوم القيامة لأ لا اقسم
اه مسلا فلا اقسم بالخنس الجواري الكنس في سورة التكوين فلا اقسم بالشفق والليل وما وسق لي لا دي الحقيقة من عجائب اللغة العربية لا دي لا نافية يعني فعلا مش باقسم. طب ازاي ده والمقصود انك تقزم؟ يعني المقصود ان ده قسم وده قسم
من هنا بيقول فلا اقسم بمواقع النجوم وانه لقسم اذا هو قسم لو تعلمون عظيم دي من عجائب اللغة العربية ان لا النافية تؤكد القسم يعني انا مش هحلف معناها انا باحلف. انا باقول لك ايه آآ
اه اه انا مش هحلف بالله ان حصل كزا كزا كزا كزا. يعني انا مش قادر احلف لعلمي بخطورة الكذب القسم فبتورع عن القسم ولكن يعني كأني بحلف فلا اقسم بمواقع النجوم
يعني ده قسم خطير وانا اعلم خطورة هذا القسم يعني مش مش عايز احلف لكن معناها انه بيحلف يعني. ده نوع من انواع القسم باللغة العربية طبعا هي غريبة شوية
قسموا بمواقع النجوم انا افهم ان ربنا يقسم بالنجوم وفعلا اقسم بالنجم يعني احنا لسة مخلصين من كم يوم سورة النجم اللي بدأت والنجم اذا هوى ده قسم بالنجم لا اقسم بمواقع النجوم
ايه معناها مواقع النجوم الاماكن اللي فيها النجوم المفسرين احتروا فيها جدا عشان تبقوا عارفين وقالوا كلام كتير جدا انا قرر الكلام الكل اللي قالوا ده النهاردة خلاص يعني ما
العلم ما كانش وصل لحاجة وقتها لكن في القرن العشرين اكتشفوا ان النجوم اللي بنراها في مواقعها مش موجودة في هذه المواقع من زمان. من سنوات عديدة ازاي سرعة الضوء تلتميت الف كيلو في السانية. الضوء بيسافر تلتميت الف كيلو في السانية الواحدة
السنة الضوئية ده مش زمن السنة الضوئية مسافة عشان تبقوا عارفين هي المسافة اللي بيقطعها الضوء في سنة كاملة. تلتمية خمسة وستين يوم الضوء بيقطع مسافة قد ايه تسعة ونص تريليون كيلو متر
السنة الضوئية تسعة ونص تريليون كيلو متر اقرب نجم للارض على بعد اربعة ونص سنوات ضوئية وابعد نجم عن الارض على بعد خمستاشر سنة ضوئية يعني اقرب نجم للارض على بعد تلاتة واربعين تريليون كيلو متر
فكل النجوم اللي انتم شايفينها دي مش في اماكنها اللي انتم شايفينها دي دلوقتي انت شايف الضوء بتاع النجم ده من حوالي عشر سنوات عشرين سنة تلاتين سنة كان في المكان ده. دلوقتي هو مش في المكان ده خلاص
انت شايف النجمة دي هنا وهي مش هنا والنجمة اللي جنبها بقت ابعد بكتير عنها. ليه ؟ لانه مش كل النجوم على نفس المسافة مننا ففي كل لحزة النجوم دي بتتحرك في اتجاهات مختلفة عن بعض
وبسرعة مختلفة عن بعض بالنسبة لنا احنا. عشان اختلاف مسافاتها عننا بالتالي اللي انت شايفه ده هي مواقع النجوم في لحزة معينة منز سنوات وكل النجوم اماكنها تغيرت ومش ماشيين مع بعض لتلات اسباب. اول حاجة النجوم دي في مجرات مختلفة
كل مجرة بتسبح في الفضاء في مسار مختلف عن التانية وكل نجم جوة كل مجرة له مسار مختلف عن النجم التاني داخل نفس المجرة تالت حاجة بعض النجوم ابعد من الارض تلات اضعاف نجوم اخرى
الضوء بتاعها بيوصلنا متأخر تلات اضعاف الوقت بالتالي هي مش مجرد صورة انت شايفها والصورة عمالة تتحرك يمين زي ما هي. او الشمال زي ما هي. لا لا لا خالص. الموضوع اعقد من كده بكتير جدا. النجوم دي في كل لحزة عمالة تغير مكانها
في الصورة وانت شايف صورة سابتة لان اللي انت شايفه ده الصورة في لحزة معينة منذ عدة سنوات لا اقسم بمواقع النجوم ما حدش كان فاهم حاجة. ما حدش كان فاهم معنى القسم ده خالص
وما فيش تفسير يقف على رجلين في الاية دي انا قريت كل التفاسير ما فيش فيها حاجة مسكت معك خالص ما خلاص. العلم في القرن العشرين فهمنا الاعجاز اللي في هذا القسم
وانه لقسم لو تعلمون عظيم. لو تعلمون لو العلم لما العلم يوصلكم لمعنى القسم ده ستدركه قد ايه هذا القسم عظيم يعني لو كان ربنا اقسم بالنجوم نفسها يمكن القسم الاعظم هو القسم بمواقع النجوم نفسها
الله وانه لقسم لو تعلمون عظيم امتى ربنا اقسم ثم تكلم عن عظم القسم  كده سبعة وسبعين وتمانية وسبعين ربنا بيقسم على ايه بقى انه لقرآن كريم في كتاب مكنون
احنا قلنا القسم اداة قسم مقسم به مواقع النجوم ومقسم عليه الحاجة اللي ربنا اللي بيتحلف عليها. اللي مطلوب اسباتها انه لقرآن كريم كريم يعني ذو شأن وكرامة مكرم ذو منزلة عالية
كريم يعني بيقدم لي اكل وشرب. لأ  يا كريم في العامية عندنا لما الرسول صلى الله عليه وسلم سئل من اكرم الناس على يوسف هو الكريم ابن الكريم ابن الكريم ابن الكريم لانه رابع جيل انبياء ورا بعض
يوسف نبي ابن يعقوب نبي ابن اسحاق نبي ابن ابراهيم نبي وهو اكرم الناس بمعنى ان هو ذو منزلة عالية ده رابع جيل انبياء ابا عن جد انبياء يا كريم مش معناه يعني احنا باللغة العامية عندنا الكريم ده اللي هو بتخش بيته يقدم لك خمس مشروبات وعشرين نوع اكل لا لا ده اسمه جواد
جواد يجود بالموجود ده الجواد اللي هو يجود عليك بالموجود عنده. ما ما بيخليه ما بيخبيش حاجة عن ضيوفه. الجود بالموجود. طيب انما كريم يعني ذو منزلة عالية هذا الوصف والتكريم للقرآن جه في مواجهة ايه؟ مواجهة قلة الادب بتاعتهم. لما قالوا هذا شعر شاعر
هذا قول كاهن هذا سحر ساحر هذا قول مجنون ربنا قال انه لقرآن كريم. واقسم على ذلك بمواقع النجوم ثم تكلم عن القسم وقال وانه لقسم لو تعلمون عظيم ثم المقسم عليه انه لقرآن كريم. غصب عن عين اي حد
انه لقرآن كريم الجميل في الجمع بين قرآن وكريم ان كلمة قرآن يعني كلام بيقرأ كثيرا كلمة كريم انها ذو منزلة عالية وذو شأن المشكلة ان الكلام لما يتكرر بيهون
وبيبقى ممل الناس ما تحبش تتفرج على فيلم مرتين ما تحبش تقرا كتاب مرتين لما تنسى ان انت حكيت حكاية لاصدقاءك وتيجي تحكيها تاني تلاقيهم بينفعلوا عليك. وخلاص خلاص اتحكت لنا الحكاية دي. طب ايه ما تسيبوا الرجاجة دي! لا لا لا انت قلتها قبل كده. الناس ما بتحبش تسمع
مرتين. الكلام لما بيتكرر بيهون الا القرآن قرآن كريم لا يهون بكثرة الترداد تردده ويفضل كريم ويبقى كريم انه كلام الكريم  من تمانية وسبعين لتمانين انه لقرآن كريم في كتاب مكنون لا يمسه الا المطهرون تنزيل من رب العالمين
هم قالوا ان هذا القرآن ممكن تكون تنزلت به الشياطين يعني وحي بس من الشيطان ربنا بيرد عليهم انه لقرآن كريم في كتاب مكنون محفوظ في سجل او في كتاب
لا يمسه الا المطهرون اللي هم الملائكة الشياطين لا يمسه الا المطهرون تنزيل من رب العالمين. الذي امر بنزوله هو الله رب العالمين. نزل من اللوح المحفوظ او الكتاب المكنون مع الملائكة المطهرون على النبي محمد صلى الله عليه وسلم لكن الشياطين لا دخل لها بالارض
اطلاقا فشوف الحفز الحفز مش بس على الحفز بادئ من فوق تنزيل من رب العالمين. الكتاب ده مش زي كل كتب الدنيا لا كتب الدنيا دي كتبت في العالم ليقرأها العالم
بس القرآن تنزيل من رب العالمين ده ده كتاب نازل من خارج العالم على العالم ليقرأه العالم ده مش زي اي كتاب تاني تنزيل من رب العالمين. امر عظيم جدا
امر عظيم جدا اقرا واحد وتمانين معي افبهذا الحديث انتم مدهنون وتجعلون رزقكم انكم تكذبون المداهنة نوع من النفاق وهو ان الانسان يقول غير ما يعتقد لارضاء بعض الناس فبهذا الحديث انتم مدهنون
وتجعلون رزقكم انكم تكذبون يعني انتم جواكم مؤمنين بصدق هذا الكلام في داخلكم ولكن فيكم ناس خايفين انهم اذا قالوا ان هذا الكلام صادق وانه من الله تذهب زعامتهم مش هيبقوا زعماء
او مسلا يطير الشغلانة بتاعته او يحصل له ضرر في وحتى من يصدق القرآن يدعي ان هو لا يصدقه انه يكذبه مداهنة مداهنة لرؤساؤه او مداهنة للناس عشان اكل عيشه من مهاجمة القرآن الكريم
وبقاؤه زعيم مرتبط بعداوته للاسلام كثير جدا من الناس بيخالف مبادئه ويخالف ما يؤمن به علشان يحتفظ بالمنصب سيدنا مصعب بن عمير رضي الله عنه كان شاب منعم جدا ومن اسرة غنية جدا وبيلبس شيك جدا وبيحط افخر العطور. وامه مدلعاه الاخر
بعد ما اسلم امه منعت عنه المال والطعام وحبسوه وبهدلوه ومات فقير جدا في غزوة احد لم يترك الا قطعة قماش. يغطوا بها وجهه رجليه تبان بها رجليه وجهه يبان
غطوا وجهه وحطوا على رجليه شوية آآ اعشاب وقش انما النهارده فيه ناس بتظهر غير ما تبطن من ناحية الاسلام عشان اكل عيشها كده هو بيشتغل في صحيفة معادية للاسلام لازم يعوم مع التيار وهو من جواه عارف الاسلام صح. وعارف ان القرآن ده كلام ربنا. كتير على فكرة من ناس
وتجعلون رزقكم انكم تكذبون رزقه انه يكذب القرآن على مين الحياة قصيرة. اقرا تلاتة وتمانين فلولا اذا بلغت الحلقوم وانتم حينئذ تنظرون لما الروح بتطلع وتوصل الحلقوم يبقى خلاص الحلقوم اللي هو التجويف الفم من الداخل
الزور يعني ليه ما بنشوفش حد مصر على كفره ساعتها ليه الناس وهي بتموت بتعلن ايمانها ليه في في مسل بيقول لك يعني ما فيش اه ملحدين في المخابئ لما بيبقى فيه ضرب وقص على البلد والناس عمالة تموت حوالينا في كل حتة والناس مختبئة جوة المخبأ. الناس كلها بتدعي ربنا قال انت مش كنت ملحد امبارح؟ لا ما فيش ملحدين
ويقول لك يعني والطيارة بتقع الكل بقى متدين والكل بقى بيصلي انا عندي بنت كانت متطوعة معنا في مصر مسيحية واسلمت وقلت لي طب قولي لي كده اي كتاب اسر فيك اكتر خلاك تسلمي يعني
او مسلا فيه فيديو معين يعني اتفرجت عليه فاسر فيك فاسلمت انا لا قريت كتاب ولا شفت فيديو ولا الاسلام كان في حسباني خالص كنت راكبة الطيارة حصلت مطبات جوية قوية جدا. الطيارة كانت بتتبهدل
والناس كانت بتبكي من الخوف. حتى المضيفة وهي بتعلن ربط الاحزمة كانت بتبكي سامعينها بتبكي. لقيت نفسي لا شعوريا بقول لا اله الا الله محمد رسول الله  فلولا اذا بلغت الحلقوم
وانتم حينئذ تنظرون. الواحد وهو بيموت يبقى مبرق شايف شريط حياته بيمر قدامه فرعون اسلم وهو بيموت ربنا لم يتقبل توبته في سورة يونس امم تدبرنا آآ قول الله تعالى
آآ حتى اذا ادركه الموت حتى اذا ادركه الموت انا اسف حتى اذا ادركه الغرق قال امنت انه لا اله الا الذي امنت به بنو اسرائيل وانا من المسلمين. كمان قال وانا من المسلمين
آآ اسمها السيمون دي بوفوار اللي هي المساعدة السكرتيرة بتاعة جون بول سارتر اللي هو المشهور المفكر المشهور بتاع الوجودية  كتبت كتاب اديوسارت وداعا سارت قالت انه هو بيموت قال كلام يعبر عن الايمان بالخالق وانه الانسان خلق لتحقيق غاية في الوجود عكس كلامه كله
قبل كده. كل عكس كل كلامه كولتير نفسه يعني اكسر من هاجم الاديان في الدنيا وهو بيموت القساوسة طلب قسيس يروح له القساوسة رفضوا يروحوا له من كتر ما هو كان معادي للدين. ومعروف بالحاده الشديد
عند الموت العند بيزول فلولا اذا بلغت الحلقوم وانتم حينئذ تنظرون ونحن اقرب اليكم ونحن اقرب اليه منكم ولكن لا تبصرون وقت الموت اهل الميت ملمومين حواليه ساعة الاحتضار واحد بيعمل له تنفس صناعي والتاني عمال يعمل له مش عارف بيضغط على صدره عشان القلب ما يتوقفش. والباقيين كل واحد ماسك ايد بيبوس فيها واللي بيبوسه في راسه
ربنا بيقول لهم ايه؟ ونحن اقرب اليه منكم ولكن لا تبصرون انا اقرب له منكم بس انتم مش شايفينه ربنا ارسل ملك الموت اللي بينتزع روحه انتزاعا دلوقتي معي ستة وتمانين
فلولا ان كنتم غير مدينين ترجعونها ان كنتم صادقين. لو انتم فعلا ما عندكوش رب يبعث يبعثكم ويحاسبكم فلولا ان كنتم غير مدينين غير مدينين الله هو الديان الذي يحاسب الناس الذي يدين الناس ويوم الدين يعني يوم الحساب
فلولا ان كنتم غير مدينين يعني طالما ان انتم مش هتتحاسبوا انتم شايفين نفسكم مش هتتحاسبوا. لو انتم طبعا الخطاب هنا للكفار غير مدينين لن تبعثوا ولن تحاسبوا. ومتحكمين اوي كده في دنياكم
ما ترجعوا الروح اللي طلعت دي. ان كنتم صادقين. ترجعونها ان كنتم صادقين. يلا مش انتم مش هتتحاسبوا! مش انتم جامدين اوي! مش انتم الهة الدنيا دي! يلا ازا الكلام هنا عن عجز الانسان وقت الاحتضار
لحظة الاحتضار ربنا بيقول فاذا جاء اجلهم لا يستأخرون ساعة ولا يستقدمون. ساعة مش يعني ستين دقيقة. ساعة يعني شوية. شوية شوية شوية صغيرين اذا جه الاجل ما حدش يقدر يأخر الاجل شوية
ولا يقدموا شوية الروح هترجع لربها واحد من التلات اصناف كل روحه هترجع هيبقى واحد من التلات اصناف اللي خدناهم في الاية سبعة ارجع معي للاية سبعة وكنتم ازواجا ثلاثة. فاصحاب الميمنة ما اصحاب الميمنة. واصحاب المشأمة ما اصحاب المشأمة والسابقون السابقون
اولئك المقربون يا اما من السابقون المقربون يا اما آآ اصحاب الميمنة يا اما من اصحاب المشأمة. دي الروح اللي طالعة دلوقتي واحد من تلاتة اقرا معي من تمانية وتمانين
فاما ان كان من المقربين فروح وريحان وجنة نعيم واما ان كان من اصحاب اليمين فسلام لك من اصحاب اليمين واما ان كان من المكذبين الضالين. فنزل من حميم وتصلية جحيم
لو من المقربين يعني السابقون المقربون. هم فاما ان كان من المقربين فروح وريحان وجنة نعيم لها قراءتين تعالوا نشوف كده الاية تمانية وتمانين لها قراءتين فروح وريحان دي قراءة الجمهور
وفي فروح وريحان ودي قراءة رويس عن يعقوب خلاص فروح بضم الراء يعني روح لكن آآ وده على فكرة دي القراءة دي سابتة في انا عندي الدليل حتى بتاع القراءة دي بالزات دايما باستدل به اللي هو عن السيدة عائشة ان النبي صلى الله
قرأ فروح وريحان وجنة نعيم. وده في سنن الترمذي وسنن ابي داود والحديث صحيح الروح فروح وريحان هي قراءة الجمرك اللي احنا متعودين عليها بتاعة حفص فروح الروح يعني السكينة والرحمة
سيدنا يعقوب قال ايه لولاده قال يا بني اذهبوا فتحسسوا من يوسف واخيه ولا تيأسوا من روح الله انه لا ييأس من روح الله الا القوم الكافرون. يعني لا تيأسوا من رحمة الله
تمام اما فروح وريحان بالضم يعني روح طالعة بتستقبل بالرياحين يبقى روح مرحومة بروح الله بتستقبل بالرياحين وجنة نعيم يعني ايه بصوا لما يكون عندنا وده اللي احنا اتعلمناه انه لما يبقى عندنا قراءتين او تلاتة في اية
معينة منهم قراءات بتفرق في المعنى يبقى معنى الاية هو مجموع معاني كل القراءات خلاص؟ طيب هنا قراءة منهم بتقول فروح وريحان روح طالعة وبتستقبل الازمة. فروح روح يعني سكينة ورحمة
وريحان الريحين اللي هي الازهار اللي ريحتها حلوة او النباتات اللي ريحتها حلوة. خلاص؟ طيب والقراءة التانية فروح روح طالعة وريحانة. يبقى روح طالعة بتستقبل برحمة ربنا وبالرياحين وجنة نعيم
روح مرحومة خلاص يستقبل بالرياحين وجنة نعيم واما ان كان من اصحاب اليمين وسلام لك من اصحاب اليمين ولو هي روح واحد من اصحاب اليمين فبيوصل له سلام اعضاء نادي اصحاب اليمين اللي هو طالع لهم
هو خلاص هو من اصحاب اليمين وهو بيموت بيتقال له سلام لك من اصحاب اليمين منتزرينك زملاؤه منتزرينك بس السؤال بقى هو مش الكلام ده والروح بتطلع والواحد بيموت ؟ ايوة
ما هو دي بشرى للروح بتاعة الانسان الصالح. لو من المقربين بيشعر باستقبال روح وريحان وبيشوف تمكنوا في جنة النعيم. لو من اصحاب اليمين بيوصلوا رسالة اخوانك واصحاب اليمين بيسلموا عليك ويقول لك يلا
الروح بتستريح ونشوف الميت مبتسم معي بقى من اتنين وتسعين اربعة وتسعين واما ان كان من المكذبين الضالين. فنزل من حميم وتسلية جحيم. ايه حكاية المكذبين الضالين فاكرين الناس اللي اتقال لهم
الاية واحد وخمسين ثم انكم ايها الضالون المكذبون اهم دول لو واحد منهم بقى يبقى مصيره مهبب  مصيره ايه بقى ؟ فنزل من حميم وتصلية جحيم مصيره هو نزل نزل يعني المكان اللي هيستقر فيه. اللي هيعيش فيه اللي هيستقبل فيه. النزل ازاي يعني؟ نزل يعني آآ يعني فندق
مكان اقامة حنين ماء مغلي وتصلية التسلية يعني الشوي وشوي في الجحيم ان هذا لهو حق اليقين حق ويقين مترادفين بنفس المعنى تقريبا يعني  حق هو وصف اليقين كمان يعني اصلها ان هذا لهو اليقين الحق
ولكن لان الحق كبير جدا متلبس باليقين يعني لدرجة يعني درجة الحق اللي في اليقين ده مية في المية وصفت الصفة بالموصوف. فبقت ان هذا لهو حق اليقين. هي اصلها ان هذا لهو اليقين الحق
ودي بقى يعني الاية دي شف اية قصيرة جدا اربع كلمات. فيها اربع اساليب توكيد ان اداة توكيد لام الابتداء فيه لا هو اسلوب توكيد اللام دية ضمير الفصل هو توكيد ايضا هي كان ممكن تمشي
آآ ان هذا حق اليقين. مش كان ممكن لو هو ما تكونش موجودة والجملة برضو ماشية لا اللام رم الابتداء اسلوب توكيد وضمير الفصل هو اسلوب توكيد اضافة شبه المترادفين اللي هم حقوا اليقين برضه اسلوب توكيل. يعني في اية قصيرة جدا اربع اساليب توكيد
وده مزاهر التجديد اللي في اللغة العربية اللي اخونا مسلم بيكلمنا فيها بكرة ان شاء الله لو ما تنسوش ان بكرة بالليل هيكون عندنا المحاضرة التانية بازن الله في كتاب المعجزة اللي بيتكلم عن الاعجاز البياني في القرآن الكريم. طيب
ان هذا لهو حق اليقين. لا شك في البعث والحساب لا شك في القرآن لا شك في صدق النبي صلى الله عليه وسلم. لا شك في الجنة والنار. كل هذه الاشياء حق ويقين
شوفوا القوة اللي الصورة جادلت بها عن اشياء غيبية كلها من عالم الغيب كلها سبحان الله! وصلت للذروة دلوقتي الصورة. فتختم السورة بايه فسبح باسم ربك العظيم سبحان ربي العظيم
طيب لما اسبح هيحصل ايه هتبقى بتسبح مع الكون كله وكأنك في صلاة جماعة كبيرة بتسبح والشمس تسبح والقمر يسبح والنجوم تسبح. والشجر يسبح والانهار تسبح والطيور تسبح اقرا الاية اللي بعدها. ما فيش بعدها. لأ في بعدها. فين ؟ الاية رقم واحد في الحديد
اقرا سبح لله ما في السماوات والارض وهو العزيز الحكيم. قلنا قبل كده لما نتدبر نوصل الصورة نوصل الصورتين بدون بسملة ونتدبر المعنى شف متصل ازاي. اقرا بقى كده اخر اية في سورة
اه اه الواقعة واول اية في الحديد ووصولهم لبعض فسبح باسم ربك العظيم سبح لله ما في السماوات والارض وهو العزيز الحكيم يعني سبح باسم ربك العظيم لان خلاص كل ما في السماوات والارض بيسبح فلو سبحت دلوقتي هتبقى بتسبح معهم
شفتم الجمال شفتم الروعة وبذلك نكون قد انتهينا بفضل الله تعالى من تدبر سورة الواقعة. ونبدأ غدا باذن الله سورة الحديد اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله
لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحبك
ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق
كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخواننا في تاني وفي الشام وفي كل مكان. وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك
وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك احيها يا ربنا بمعرفتك ومتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا
