السلام عليكم ورحمة الله وبركاته. اهلا بحضراتكم في المقطع رقم تمنمية واحد وتسعين من مقاطع حظر التجول. والحلقة السابعة عشر من حلقات تدبر سورة المائدة وقفنا امبارح في حلقة الامس على الانتقال من الايات. تلاتة وتلاتين واربعة وتلاتين
اللي هم عن عقوبات جريمة الحرابة. يعني قطع الطريق وارهاب امنين المسافرين بعقوبات شديدة جدا تقتيل وتصلب قطع ايدي وارجل ونفي وحاجات كده وقال تعالى خلينا نشوف كده الاية مع بعض
ان اعوذ بالله السميع العليم من الشيطان الرجيم. طبعا احنا عارفين اول ما نبدأ نقرأ القرآن لازم نبدأ بالاستعاذة لكن مش لازم بالبسملة طالما مش من اول السورة انما جزاء الذين يحاربون الله ورسوله ويسعون في الارض فسادا ان
او تقطع ايديهم وارجلهم من خلاف او ينفوا من الارض ارض ذلك لهم خزي في الدنيا ولهم في الاخرة عذاب عظيم. طبعا عقوبات شديدة جدا الى الى الاية خمسة وتلاتين بعد كده اللي بتحث على التقوى وابتغاء الوسيلة لارضاء الله عشان يبقى
واضح ان الاسلام بينتهج منهج التربية الايمانية. وفي نفس الوقت منهج الترهيب والتخويف من العقوبات يا آآ آآ جرائم لان في ناس لا ترتدع لا بتربية ولا بتزكية. فيه ناس ما تجيش غير بالضرب على الدماغ. ففي الحالة دي ممكن تخوفها بالعقوبات
التربية هتجيب نتيجة قلنا مع ناس والتخويف هيجيب نتيجة مع ناس تانيين بصوا بقى كده الاية خمسة وتلاتين هنقرا اربعة وتلاتين برضه بعدها الا الذين تابوا من قبل ان تقدروا عليهم فاعلموا ان الله غفور رحيم. يعني اللي ارتكبوا جريمة الحرابة وقطع الطريق لكنهم تابوا
تابوا قبل ما يتقبض عليهم. تابوا تابوا بجد في الحالة دية دول بيتم العفو عنهم ربنا بيعفو عنهم الاية بقى خمسة وتلاتين يا ايها الذين امنوا اتقوا الله وابتغوا اليه الوسيلة. وجاهدوا في سبيله لعلكم تفلحون
ربنا بيأمر بالتقوى يعني اننا نتقي غضب الله ونبتغي الوسيلة يعني نبتغي ما يرضي الله. نبعد عن ما يغضب الله ونعمل ما يرضي الله. وجاهدوا في سبيله لعلكم تفلحون فيوم ما تحارب مش هتحارب الله ورسوله. ما تطلعش تقطع الطريق لأ هتحارب في سبيل الله
ثم بعد كده بقى صور لنا مشهد الناس اللي كفروا بالله وبنعمة الله وهم شايلين كل اموال الارض يوم القيامة وبيقدموها علشان تبقى فدية. قصاد انهم ما يتعزبوش. يعني هيقدموا كل اموال الارض مضاعفة مضروبة في
اتنين اقرا كده ستة وتلاتين ان الذين كفروا لو ان لهم ما في الارض جميعا ومثله معه ليفتدوا به ليفتدوا به من عذاب يوم القيامة. ما تقبل منهم ولهم عذاب اليم
هترفض هزه الاموال وهيتجرجروا على النار. ما تقبل منهم ولهم عذاب اليم. ثم تنتقل الكاميرا الى مشهد داخل النار وهم بيصرخوا وعمالين يخبطوا عاوزين يحاولوا ان هم يجدوا مخرج بس مش عارفين ازاي
لغاية ما يفقدوا الامل في الخروج بصوا معي المشهد ده. هم. في الاية سبعة وتلاتين. يريدون ان يخرجوا من النار وما هم بخارجين منها. ولهم عذاب مقيم مستمر. ثم بعدها على طول تأتي ايات عقوبة السرقة
معي تمانية وتلاتين وتسعة وتلاتين  والسارق والسارقة فاقطعوا ايديهما جزاء بما كسب نكالا من الله. والله عزيز حكيم  فمن تاب من بعد ظلمه واصلح فان الله فان الله يتوب عليه. ان الله غفور
الرحيم بعد التخويف بالنار يوم القيامة على طول ربنا وصل رسالة ان العذاب مش بس في الاخرة لأ ده في عذاب في الدنيا وعقوبة شديدة جدا على السرقة في الدنيا. هنتدبر بقى الايات دي دلوقتي
انا فاكر ان انا كنت راكب اه من حوالي عشر سنين خمستاشر سنة كده طيارة والست اللي جنبي قالت لي انت مسلم هي شافت الشاشة بتاعة اللاب توب وكان كنت بكتب حاجة ففهمت ان انا مسلم يعني
وقلت لها اه قالت لي انا هولندية. طبعا انتم عارفين الشعب الهولندي اكتر نسبة كراهية للاسلام فوق الستين في المية اربعة وستين في المية تقريبا. وقتها ما اعرفش كم كمان
قالت لي انا هولندي وكويس ان المسلمين مش كتير في هولندا انتم عشرة في المية وعشرة في المية نسبة لو كت اكتر من كده ومسكت هولندا كنتم هتقطعوا ايدينا كلنا
وقلت لها ليه انتم كلكم حرامية في هولندا دي من اكبر الشبهات اللي بتثار حول الاسلام لا يمكن يكون فيه جلسة فيها اثارة للشبهات او هجوم على الاسلام ولا يأتي مسألة قطع بيقطعوا ايدين الناس
يقطعوا ايدين الناس. طيب هنا الرد بيبقى سهل جدا لو اللي بيثير الشبهة قال الاسلام بيقطع ايدين الناس لازم اولا نبين له ان الاسلام حكم بقطع الايدي لحماية الناس من قلة قليلة من الناس
مش ايدين الناس انا فاكر حتى في مؤتمر كان مؤتمر عن الشزوز على فكرة كان السنة اللي فاتت المجر. المؤتمر طبعا معزم القائمين عليه المسيحيين اللي هم التيار اليميني المتطرف
منهم واحد آآ استاز في الجامعة كاثوليكية آآ اللي في آآ امريكا دي الجامعة انا الجامعة اللي انا كنت بشتغل فيها للجامعة الامريكية. جنبها على طول. يعني فقلت حبيت ابقى الطف. قلت له على فكرة انا كنت في الجامعة اللي جنبك على طول وبتاع. في نفس الشارع يعني
واشنطن قال لي انت كنت قلت لها كنت الامام بتاع الجامعة الامريكية قال لي ارجو انك ما تقطعش ايدي خلال المؤتمر اللي احنا فيه ده. قلت له انت ناوي تسرق! فشيء غريب جدا الحقيقة اللي هو اي خيبان عايز يهاجم
اسلام يقوم يختار الحتة دي بالزات  اول حاجة ربنا قال السارق والسارقة ما قالش حضرتك اللي هيتقطع ايدك قال والسارق والسارقة يعني اللي هيدخل بيت حضرتك ويكسر درج حضرتك ويسرق الفلوس اللي حضرتك عمال تحوشها بقى لك سنة عشان تعمل عملية
جراحية مهمة جدا متعلق بها حياة بنتك هيجي واحد مستهتر بيشم هيروين او مدمن خمرة هينتهك حرمة بيتك يكسر آآ الازاز هيدخل هيسرق الفلوس بتاعة العملية الجراحية المطلوبة عشان بنتك تعيش. ويشتري بالفلوس دي مخدرات. ويروح يصرفها في الكباريهات على الرقاصات. ربنا قال ده
تقطع ايده ويبقى عارف انها تقطع ايده قبل ما يرتكب الجريمة عشان يمكن يعيد تفكير تاني وما يعملهاش. ويخاف شفتم بقى حكمة ربنا من هزا الامر المطلوب ان العقوبات الشديدة جدا دي
ترهب المجرمين ان في مجرمين ما ينفعش يقولوا اتق الله هيضحك عليك. لكن لما تقول له آآ شايف فلان العقلاوي للشارع اللي ايده مقطوعة دي! ده كان ممسوك في عملية نشل زي ما انت بتعمل هيخاف
وبرضو عشان نبقى فاهمين يا جماعة بقى العقوبات الشرعية اللي هي الحدود الشديدة دي كلها متعلقة بامن المجتمع وامن الناس تصوروا بقى يعني في معاصي آآ ما فيش عليها اصلا حتى عقوبة في الدنيا
الكذب الكذب ده ده ذنب كبير جدا في الاسلام لا يكون المؤمن كذابا. فبعقوبة الكذب ايه؟ في الشريعة ولا حاجة ولا حاجة يوم القيامة بيتحاسب النميمة النبي قال عليه الصلاة والسلام لا يدخل الجنة قتات يعني نمام. حد عمال يوقع بين الناس. ده حديث متفق عليه. طب ايه عقوبة النميمة في القانون آآ في
الشريعة الاسلامية ولا حاجة. ولا حاجة حد يقدر يمسك حد يوديه يجيب البوليس ويقول له ده آآ ماشي بالنميمة وبيوقع بين الناس مع السلامة ربنا اللي بيحاسبه الحدود اللي عليها عقوبات شديدة دي منصوص عليها في القرآن والسنة كلها تخص الامن
قطع ايدي السارق اه قتل وصلب وتقطيع ايدي وارجل قطاع الطرق. حاجات كلها ترويع للناس اه هتلاحظوا ان العقوبة بتشتد وتزيد قسوة كل مكان لها علاقة بامن المجتمع قذف المحصنات. لو واحدة اتقال عليها انها آآ زانية
او اي لفظ من الالفاز السوقية اللي بتتقال في الشارع دي اللي بيحمل نفس المعنى الشين ومش يعني الكلام القزر ده تمانين جلدة حكم قزف المحصنات تمانين جلدة. طب ده له علاقة بالامن طبعا
الله! طبعا من حق كل انسان انه يبقى كرامته لا تهان ولا يقذف ولا يتهم بالزور ولا لا يشتم ربنا قال في سورة النور والذين يرمون المحصنات  والذين يرمون المحصنات ثم لم يأتوا باربعة شهداء. فاجلدوهم ثمانين جلدة
على ايه كل ده! دي حتة كلمة. قوانين الغرب بتسمح كاي كلام مهما كان قزر مهما كان شتايم ما فيش مشكلة. طالما ما فيش ايذاء جسماني. ما حدش يلمس حد ما حدش يزق حد كده يخش فيها السجن. انما شتايم اشتم زي ما انت عايز. لا مش في الشريعة الاسلامية
شيعة اسلامية اي شتيمة زي كده فيها تمانين جلدة في الاسلام الايذاء النفسي زيه زي الايذاء الجسدي. واكتر كمان. طب اقول لكم على حاجة  ده حتى لو بهزار يعني حتى لو واحد بيقول لواحد دي بتحصل كتير جدا بين الشباب انهم يشتموا بعض بالامهات وبالابهات
لو حد قال لحد يا ابن الكزا والكلمة دية لها المعنى اللي انا قلته ده تمانين جلدة حتى لو بهزار هزار واسمه قزف المحصنات حتى لو اللي تم انتهاك عرضه او الكلام عليه رجل
يعني لو راجل واتقال عليه انه زاني يعاقب من قال كده عليه بتمانين جلدة  والحكم اسمه قزف المحصنات مش المحصنين ليه؟ لتبشيع الفعل لازهار مدى بشاعة ودناءة ووطيان الفاعل لان عادة ده بيقال على النساء اكتر الكلام ده. اكتر من الرجال لانهم اقل قدرة على حماية نفسهم او اسكات الناس اللي بتتكلم او
اخراس الالسنة قليلة الادب. فالناس بتتجرأ على الستات اكتر من الرجالة. فربنا سماه حد قزف المحصنات حتى لو الضحية انا راجل اللي بيتقال عليه وحتى لو الفاعل او اللي ارتكب الجريمة اه اه امرأة
نرجع للسرقة   نرجع للسرقة. والسارق والسارقة فاقطعوا ايديهما جزاء بما كسبا نكالا من الله. والله عزيز حكيم. طيب اول حاجة السرقة عشان تبقى سرقة عقوبتها القطع. قطع اليد. لازم المسروقات تكون مال مقوم
ومحرز واكبر من النصاب ما المقوم يعني له قيمة؟ لو اتلف بيعوض صاحبه عليه يعني واحد مسلم عنده مزرعة خنازير لو اتسرقت اللي سرقها لا تقطع يده. ليه؟ لان المسلم مش من حقه يربي خنازير
فده مش مال مقاومة. لكن لو واحد مسيحي عنده مزرعة خنازير واتسرقت بتقطع يد السارق اللي سرق الخنزير لان الخنزير مال مقوم بالنسبة للمواطن المسيحي نفس الكلام في الخمر. لو واحد مسلم عنده خمارة
واتسرق منها الخمر مال مقوم؟ لا مش مال مقوم بالنسبة له ولا يقطع يد الساق ده مش معناه ان لو مسكنا السارق مش بيعاقب. لأ يعاقب عقوبة تعزيرية لكن مش العقوبة الحدية المنصوص عليها دي
هنا القاضي ممكن يحكم عليه بعقوبة اخرى جلد سجن اي حاجة بقى لكن القطع الحد ده ما يقامش الا لو المال مقوم  تاني حاجة لازم يكون فيه انتهاك للحرز يعني ايه ؟ يعني انت دلوقتي بتنقل من بيت لبيت فأجرت عربية نقل
وعشان تنقل العفش بتاعك من بيت لبيت. فعمال تطلع العفش بتاعك قدام البيت. ومش بتحطه في السيارة النقل لأ انت قلت تطلعها جالك فكرة انك تطلعه كله في الشارع وبعدين تبقى لما كله يتجمع في الشارع تقوم بقى تستفه على عربية النقل. وما فيش حد واقف مع العفش بتاعنا
فانت حضرتك عمال تحط ترابيزة وتخش جوة تجيب كرسي وتخش جوة تجيب كومودينو لو واحد معدي في الشارع ولقى عفش متكوم على الرصيف راح واخد ترابيزة وكرسيين وحطهم في عربيته وطلع يجري لو اتمسك لا يقطع. لانك ما كنتش محرز الحاجة. ده مش
معناه انه مش هيعاقب هيعاقب لكن عقوبة تعزيرية تعود للقاضي او للقانون اللي معمول بيعاقب بايه؟ لكن طالما ان انت مش محرز مش عامل حرز ما انتاش قافل على الحاجة. طيب لو انت كنت حطيتها في السيارة على العربية النقل ودخلت تعتبر
متحرزة لان الدابة تعتبر حرز. لو حد حاطط حاجة على جمل او على حمار ودخل جوة يعمل حاجة وطلع. لو حد خد حاجة من على الدابة يبقى انتهك الحرز تمام؟ طيب
ليه بقى بنقول كده ؟ لان كده ممكن يكون فيه شبهة ان الراجل ما كانش عارف ان العفش ده آآ ما حدش مش مستغني عنه وسابه يطلعه في الشارع. وممكن يقول كده. والحدود لانها قوية قوي وشديدة قوي. تدرأ بالشبهات. دي قاعدة. الحدود
كود تدرأ بالشبهات. يعني اي شك بسيط لازم يفسر لصالح المتهم. عشان ما يقطعش ايد حد بالغلط. طيب  اه واحد موظف قبض مرتبه حطه على المكتب بتاعه. فجه واحد سرق الفلوس لو اتمسك لا يقطع. ليه؟ لان الفلوس مش محرزة مش حاططها جوة الدرج
لكن واحد بقى جه وفتح الدرج كسر القفل ده بينتهك حرز تمام لان ليه بقى؟ لان لو لو الناس بتشيل حاجتها كويس وبتحرزها وبتخلي بالها وبالرغم من كده برضو بيتسرقوا ده يشيع
اه الاحساس بالخوف في المجتمع والاصل ان الامن يكون هو الشعور السائد في المجتمع تمام؟ قلنا من بات امنا في سربه. ده اول حق من حقوق الانسان. قبل معافا في بدنه. عنده قوت قوت يومه. من بات
في سربه. يعني اساس من اول اهداف الشريعة الحفاز على امن الناس  الحاجة التانية ما يكونش فيه شبهة ملك يعني ايه؟ يعني لو الشريك الشركة سرق من الشركة اللي هو شريك فيها. ان شاء الله بواحد في المية
لا يقطع لان في نسبة من المال اللي اتسرق بتاعه ولو نسبة صغيرة. يعاقب عقوبة تعزيرية. لو زوجة سرقت من زوجها لا تقطع لان لان هو مسئول عنها ماديا فهناك شبهة ملكية في المال اللي هي سرقته
ان لها حق في هذا المال حق على المشاع مش معروف كم لكن هو الراجل مسؤول انه يغطي مصاريفها. فلو سرقت منه لا تقطع لو الزوج سرق من زوجته يقطع
ليه؟ لان ما فيش شبهة ملك هو ما لوش في فلوس زوجته ولا قرش ولا عشر في المية فالموضوع فيه تفصيل فقهي كتير جدا مش موضوعنا لكن اللي بيهمني هو اني اوريكم ان المسألة مش عشوائية ومش مجرد آآ آآ
آآ آآ يعني عقوبات شديدة مجانين بيطبقوها لا لا لا. المسألة فيها تفصيل. المسألة فيها علم. المسألة فيها فيها اهداف وفيها فلسفة. طيب  اللي بيهمني ان انا اوريكم ان الاسلام بيعمل كده بيفرض العقوبات الشديدة دية لتحقيق الامن في المجتمع
الناس المسالمة اللي في المجتمع لازم تكون امنة على نفسها في ناس ما تقدرش تدافع عن نفسها. ازا دخل عليها حرامي. فالضعيف في المجتمع بتقويه الشريعة على القوي وبتتدخل بتشريع تشريعات قاسية جدا مخيفة جدا لحماية الضعيف. ما هو فيه واحد قوي بيقدر يحمي نفسه
وحاطط القرمط وجايب بودي جاردات وجايب حراس وجايب بتاع بس واحد تاني ما يقدرش يعمل الكلام دوت يبقى الشريعة تخش بالاحكام القاسية دي عشان تقوي الضعيف طيب والسارق والسارقة فاقطعوا ايديهما
اليد اذا انسان قطع ايد انسان تاني بالغلط او اعتدى عليها على على ايده فايده في ايده في تعويض مادي بيدفعه اللي بيسميها الدية دية الاعضاء حوالي خمسين ناقة الدية الكاملة بتاعة البني ادم مائة ناقة. واحد قتل واحد ديته ميت ناقة. لو قتله بالغلط ميت ناقة
اي عضو في اعضاء الانسان لو العضو ده منه اتنين يبقى كل يعني كل عضو بخمسين ناقة يبقى الايد دي لو حد اتلفها انا اخد تعويض خمسين ناقة يعني حوالي مسلا
آآ مليون او آآ حوالي مليون يعني قل مسلا حوالي مية الف دولار تقريبا. مية الف دولار قصاد ايد واحدة طيب لو انا سرقت لازم المبلغ اللي اسرقه عشان تقطع يكون فوق النصاب
فوق النصاب بيقولوا عشر دراهم يعني او ربع دينار دهب يعني تقريبا خمسة وسبعين دولار لو انا سرقت اكتر من خمسة وسبعين دولار اليد تقطع. ده اسمه نصاب السرقة  ازاي ايد التعويض بتاعها لو انا فقدتها
بالغلط اخد ميت الف دولار ولو انا سرقت خمسة وسبعين دولار تقطع قال لك الامانة خلت تمنها غالي والخيانة رخصتها الامانة غلت تمنها والخيانة رخصتها  والسارق والسارقة اقطعوا ايديهما جزاء بما كسب. هم اللي عملوا كده في نفسهم. ما حدش يقول ده كتير ابدا. ما حدش اجبر حد
انه يسرق ده هم اللي عملوا كده في نفسهم. جزاء بما كسب هم نكالا من الله. ده تنكيل طبعا اكيد. يعني عقوبة شديدة تجعل الانسان عبرة لغيره في المجتمع والله عزيز حكيم. ربنا عزيز لا يغلب
وبيقوي الضعيف. بيعز الضعيف بالاحكام الشديدة دية. حكيم بحكمته شرع هذه التشريعات. اللي في يا عزة وفيها حماية للضعفاء يلا بقى تسعة وتلاتين   فمن تاب من بعد ظلمه واصلح فان الله يتوب عليه. ان الله غفور رحيم
باب التوبة لا يغلق طول بالانسان حي اللي يتوب ويصلح ربنا يتوب عليه. يعني يقبل توبته. بل يحول سيئاته حسنات. تخيلوا بقى كل مرة سرق فيها بعد ما يتوب تتحول السيئات بتاعة السرقة الى حسنات في صحيفته
طبعا في ناس بتقول لك ايه ؟ ايه ده ؟ لأ بس يعني كده مش كتير اوي لأ ده ده الطبيعي ليه كمل الاية ان الله غفور رحيم شف الشدة في العقوبة دي قصادها ايضا
رحمة شديدة. يعني عقوبة شديدة قصادها رحمة شديدة ليه ليه بقى ؟ ربنا بيرحم بشدة كده كمان  هات بقى الاية اربعين. الم تعلم ان الله له ملك السماوات والارض يعذب من يشاء ويغفر
لمن يشاء والله على كل شيء قدير هو انت مش عارف ان ربك هو المتحكم في السماوات والارض والقرار له هو فقط. لو انت فاكر ان انت لازم توافق على العقوبات دي عشان تطبق
لا  قرار قرار ربنا الم تعلم ان الله له ملك الملك الملك يعني السلطان السلطة ملك السماوات والارض يعذب من يشاء ولا حدش يقدر يعترض. ويغفر لمن يشاء ولا حدش يقدر يعترض
والله على كل شيء قدير بس كل واحد مننا يعلم جيدا الفئات اللي هتعذب والفئات اللي هيغفر لها. وكل واحد مننا بايده انه يضع نفسه مع هؤلاء او مع هؤلاء
والله على كل شيء قدير خلينا نتكلم بقى شوية على التوبة من السرقة. لانها تختلف عن التوبة من معاصي اخرى. في حق الله. زي شرب الخمر مسلا شوفوا يا جماعة وركزوا معي في الحتة دي مهمة اوي اوي اوي في فهم
اساس ديننا الذنوب نوعين ذنوب في حق الله وذنوب في حق الناس الذنوب اللي في حق الله زي شرب الخمر التوبة منها بتبقى بتلات خطوات واحد بيشرب خمرة يتوب ازاي ؟ اول حاجة الاقلاع والندم والعزم
الاقلاع يعني يقلع عن الذنب. يتوقف طبعا. الله! واحد عايز يتوب من الخمر يتوب من الخمرة وهو لسه بيشرب! لازم يتوقف. ادي اول حاجة. طيب اتنين الندم يعني يبقى عارف انه ارتكب ذنب فتصبح دي ذكريات بالنسبة له ذكريات سيئة
لانه كان عايش حياة وحشة على معصية. مش هي مش الشقاوة بتاعة زمان. لأ ما تفتكرش الايام دي على انها ايام حلوة دي مش ايام حلوة بمعنى ان المعاصي اللي فيها ما هياش زكريات حلوة. المعاصي اللي فيها دي لازم يكون واحد نادر من عملها
تلاتة العزم يعني يعقد النية الصادقة على عدم العودة لشرب الخمر مرة اخرى  ازا عاد يرجع يتوب تاني وبرضه يعزم بنية صادقة انه ما يرجعش يشرب تاني ابدا ان شا الله يرجع الف مرة ويتوب الف مرة. المهم ان كل مرة بيتوب تكون نيته صادقة انه مش عايز يرجع. عايز اقول لكم على حاجة يا جماعة
الاشياء اللي فيها ادمان زي الخمر المخدرات الحاجات دي كلها. حتى المواقع الاياحية الحاجات دي كلها دي الحاجات اللي فيها ادمان دي الواحد ممكن آآ يمشي في علاج منها ويبطلها
وبعد اسبوع عشر تيام يقع تاني ولك بس باز العلاج بتاعي لأ هو ما باصش انت حصل لك نوع من انواع الانسحاب لانك لما بتطلع من من اه من الادمان انت في دوامة. فبتطلع في دوائر. الدوائر دي بتتسع
انت ممكن اول مرة تقع بعد اسبوع تاني في الحاجة اللي فيها ادمان. تبطل تتوب تاني. توب تاني واعقد النية الصادقة بعد شهر ممكن تقع تاني. تب تاني. ما تفقدش الامل. بعد اربع شهور ممكن تقع تالت. تب تاني. ما تقعش تاني
كانت بتطلع من الادمان في شكل دوائر فشوف حكمة ربنا انه يفضل شف ان الله يحب التوابين ويحب التواب. على وزن فعال يعني بيعمل الفعل كتير. يعني ايه يعني ممكن يكون بيرجع ويرجع يرجع. تواب بيتوب. لكن المهم ان كل مرة تكون نيته صادقة في عدم العودة. ما يلعبش مع ربنا
النوع التاني بقى من الزنوب اللي هو في حق العباد في حق الناس خطير زي السرقة   بيمارس في التلات خطوات الاولانية برضو الاقلاع ما فيش حد هيتوب من السرقة وهو بيسرق. لازم يتوقف عن السرقة
والندم يندم على السرقات اللي سرقها والعزم على عدم السقة تاني. بس فاضل حاجة رابعة ايه؟ اعادة الحقوق الى اصحابها يعني مش بالضرورة اللي ارتكب جريمة حدية عقوبتها لحد انه يروح
يعترف للحكومة او للقاضي او للحاكم عشان يطبق عليه الحد. مش بالضرورة. ممكن يتوب بينه وبين الله بس يعمل الاربع حاجات دول ويعيد الحقوق الى اصحابها. طيب الشرط الرابع ده وهو اعادة الحقوق الى اصحابها ده. واحد سرق من واحد تاني مسلا
نشل المحفزة بتاعته وهو رايح يشتري خمر سمع الامام في المسجد بيقرأ سورة قاف وسمع قال قرينه ربنا ما اطغيته ولكن كان في ضلال بعيد. ففاء ووقع الايمان في قلبه دخل توضأ وشعر بحلاوة الايمان وقرر يتوب. هيتوب بقى من الخمرة. هيتوب من كل حاجة بقى هيقلع بقى ها ومن السرقة
حلو اوي هو بيشرب وبيسرق الخمرة خلاص اقلع وندم وعزم. خلص الموضوع. لكن السرقة المحفزة معه وفيها البطاقة بتاعة الراجل فهو عارف العنوان. يروح يرجعها له لو عنده الشجاعة انه يقابله
ويقول له انا اللي سرقتك وانا اسف اتفضل ويعتزر له ويطلب انه يسامحه. على الترويع لانه روعه لانه خوفه. هو خاف لما حط ايده ما لقاش المحفظة الراجل خاف. والحزن دخل
على قلبه فيروح ويستأزنه ويرجع له لا يمكن حد هيجي له حد يقول له انا سرقتك. وادي حاجتك اهي ومن فضلك سامحني وما يسامحوش لازم هيسامحوا هو ما عندوش الشجاعة يعمل كده
يرمي المحفزة من الشباك ويكتب فيها جواب يطلب منه انه يسامحه طيب لو كان سرق من الدولة اخد فلوس مش من حقه من خزينة الدولة. ما هي الدولة دي ما الفلوس دي ملك للشعب
فبيعمل ايه؟ يرجع الفلوس للدولة ازاي؟ يروح يشتري توابع دمغة بالمبلغ اللي في زمته ويقطعها. هو كده دخل خزينة الدولة مباشرة المبلغ اللي هو سرقه طيب لو كان ما سمعش الامام وهو بيقرا في اليوم ده
وصرف الفلوس للحرام او في الحلال ايا كان صرف الفلوس اللي سرقها وبعدها بشهر تاب بس المبلغ اتصرف وما يقدرش يرجع المبلغ ده مش هيعرف يجيبه يعمل ايه اكيد مش هيسبق تاني عشان نرجع المبلغ الاولاني. طب يعمل ايه
ياخد المبلغ اللي يقدر يدبره ويروح يستسمح الشخص اللي هو سرقه في باقي المبلغ ويقول له انه تاب من السرقة وقرر الا يعود. ولكن اعادة المسروقات كلها اصبح مستحيل. على الاقل في الوقت الحالي
لما يعتبر المبلغ دين عليه او يسامحه عشان يقدر يبدأ صفحة جديدة. في الحالة دي صدقوني الناس بتسامحني طيب لو هو ما يعرفش مين الشخص اللي سرقه؟ يطلع المبلغ صدقة ويجعل ثوابه لصاحبه
يوهب الثواب بتاعه لصاحب هذا المبلغ اللي هو سرقه. ويدعو الله ان هو يسامحه المسألة انه حقوق الناس مسألة خطيرة جدا. ربنا لا يسامح الانسان حتى يسامحه الناس اللي غلط في حقهم
عايز اقول لكم حاجة بقى كمان  مفهوم التوبة ده مفهوم خطير جدا. ضل بسببه مين مليارات المسيحيين المسيحية كلها قايمة على ايه مفهوم الخطيئة الاصلية. ادم اكل من الشجرة المحرمة
يبقى شرع ربنا انتهك يبقى وعشان ربنا عادل فلازم حد يتعاقب لازم العقوبة توقع. لازم حد يدفع تمن الغلطة دي بس ربنا رحيم وغفور. فلازم ربنا يغفر طب يغفر لانه غفور ولا يعاقب لانه عادل؟
فطبعا العقيدة المسيحية هنا بقى يعني موضوع ان ان المسيح ارسل اللي هو ان الله تجسد يعني بقى له جسد وتأنس يعني في جسد انسان آآ اللي هو المسيح وهو طبقا لعقيدتهم هو ابن الله المولود
بدون خطية عشان السيدة مريم عذراء ولم يمسسها بشر وكأن الزواج خطية. ماشي. طيب هو كل يعني وكأن كل الناس مولودين من الخطية عشان من زواج. المهم عندهم الرب اصبح انسان ونزل ليدفع تمن خطيئة ادم. لان ربنا غفور
فنزل بنفسه يدفع تمن الخطيئة بانه مات على الصليب. وانقز البشرية كلها من الخطية الاسلام كل ده ما كانش له اي لازمة. لان خطيئة ادم من النوع الاول يا جماعة اللي مش محتاج حد يدفع تمن حاجة
خطيئة ادم عاملة زي شرب الخمر اقلاع ندم عزم خلص الموضوع واحد بيقول استغفر الله خلص الموضوع بيتوب لان ما فيش طرف اخر طرف تالت في من العباد الاكل بالشركة شجرة محرمة نوع من اللي هي النوع الاولاني من الخطيئة
اللي مش لازم حد يتعاقب عليه خالص فحصل ايه بقى ؟ ربنا نزل لادم مفهوم التوبة. فتلقى ادم من ربه كلمات تاب عليه انه هو التواب الرحيم. ربنا التواب عارف معناها ايه
مش انه بيقبل التوبة. لأ من اسماء الله الحسنى قابل التوب يعني اللي بيقبل التوبة تواب التواب هو الذي يلهم التوبة للعبد فاذا تاب قبلها منه ربنا علم ادم ازاي يتوب. فلما تاب قبل منه التوبة
عشان كده احنا بنترجمها اه اه آآ اللي بيعطي التوبة وبيقبلها منك لما تقدمها فربنا علم ادم ازاي يتوب؟ ازاي يتوب؟ فربنا قال ان الله يحب التوابين ويحب المتطهرين. اللهم اجعلنا لك من التوابين الاوابين واسف على
على الاطالة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا
ومن الماء البارد على الظمأ. اللهم حببنا اليك والى ملائكتك وانبيائك ورسلك. وعبادك الصالحين اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك كان كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا. اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حرف في كتابك تلوين
او تدبرناه اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم. ونجعلك اللهم في نحور فانت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه. ايد بنصرك المرابطين
في الارض المباركة فلسطين. اللهم سدد رميهم وخيب رمي عدوهم وتقبل شهدائهم. وكن مع اخواننا في تركستان الشرقية وفي الشام وفي كشميرا وفي الهند وانصر يا رب من نصرهم واخذل يا رب من خذلهم. وطهر المسجد الاقصى من الدنس فانهم لا يعجزونك
واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك والتقت يا ربنا على طاعتك وتوحدت على دعوتك وتعاهدت على نصرة شريعتك فوثق الله مرابطتها وادم ودها واهدها
سبلها واملأها بنورك الذي لا يخبو. واشرح صدورها بفيض الايمان بك. وجميل التوكل عليك. واحيها يا ربنا بمعرفتك. وامتها يا مولانا على في سبيلك انك نعم المولى ونعم النصير. وصلي اللهم وسلم على محمد وعلى اله وصحبه ومن تبع هداه. والسلام عليكم ورحمة الله ونراكم وغدا
باذن الله في نفس هذا الموعد ان كنا
