تاني   السلام عليكم ورحمة الله وبركاته. اهلا بحضراتكم. في المقطع رقم ربعمية تسعة واربعين من مقاطع التجول والحلقة السابعة من حلقات آآ تدبر سورة فصلت ارجو من حضراتكم تجيبوا المصاحف
واقرا معي ابتداء من الاية واحد وربعين. هنقرا واحد واربعين واتنين واربعين مع بعض اعوذ بالله السميع العليم من الشيطان الرجيم ان الذين كفروا بالذكر لما جاءهم وانه لكتاب عزيز
لا يأتيه الباطل من بين يديه ولا من خلفه تنزيل من حكيم حميد الفقرة دي لها علاقة بفقرتين تانيين في الصورة الفقرة القريبة هي الاية اللي قبلها. الاية اربعين اقرا معي بداية الاية اربعين
ان الذين يلحدون في اياتنا لا يخفون علينا بعد ما ربنا تكلم عن اياته السماوية والارضية فاكرين الايات السماوية عشان نفتكرها. اقرا معي بداية الاية سبعة وتلاتين. ومن اياته الليل والنهار
شمس والقمر. واتكلمنا عن الايات السماوية دي اللي هي ايضا ايات زمانية ومكانية. الايات الزمانية الليل والنهار زمان والايات المكانية شمس وقمر وبعد كده ربنا تكلم عن الايات الارضية الاية اقرا عشان نفتكرها نقرا مع بعض بداية الاية تسعة وتلاتين. النهاردة بقى مهم جدا تتنقلوا بسرعة معي بين الايه؟ الايات
ترى معي بداية تسعة وتلاتين ومن اياته انك ترى الارض خاشعة. الارض خاشعة. فاذا انزلنا عليها الماء اهتزت  وبعدها ربنا توعد الذين يلحدون في اياته يعني ينحرفون عنها ينحرفون عن الايات
اقرا بداية الاية اربعين. ان الذين يلحدون في اياتنا لا يخفون علينا  وهو ايات ربنا سؤال بقى هو ايات ربنا ايات كونية بس يعني ايات سماوية وارضية بس ولا فيه ايات اخرى
طبعا في ايات اخرى اللي هي ايات ايه؟ ايات الذكر الحكيم ايات الوحي ايات القرآن اقرأ بقى معي الاية واحد واربعين اللي هي بداية التدبر النهاردة ان الذين كفروا بالذكر لما جاءهم. يعني اللي كفروا بكلام ربنا بعد ما جالهم. ده اسمه تخصيص للعام
يعني ان الذين يلحدون في اياتنا المقصود بها ايات الله عامة سواء ايات الوحي القرآن او التوراة او الايات الكونية اما بقى الاية واحد واربعين ان الذين كفروا بالذكر ده كده آآ آآ واضح ان هو آآ آآ
واضح ان هو آآ يعني آآ بيخصص ايات القرآن خاصة انا عايز اعرف بس هو فيه فيه مشكلة عند الناس انا شايف الصوت بيقطع ده الناس بتوع والبث سيء ده الناس بتوع اليوتيوب بيقولوا الكلاب هوس قطع
طيب خير خير ان شاء الله خير ان شاء الله خلينا اه يفتح  اوتوبوس وناخد ده فيديو برضو   طيب كده افضل شوية كده الدنيا شغالة عندكم  آآ الجماعة بتوع بتوع الفيسبوك الصوت عندكم واضح. واليوتيوب اكتبوا لي بسرعة الصوت عندكم واضح. من فضلكم
مش انا اتصرفت. طيب. خير  اوكي. طيب يعني واضح ان الفيسبوك شغال كويس  طيب يا جماعة بتوع اليوتيوب بيقولوا الفيسبوك شغال كويس نكمل نكمل ان شاء الله يبقى ان الذين كفروا بالذكر
المقصود بها على وجه الخصوص ايات الوحي طيب فين الجواب يعني ان الذين كفروا بالذكر. ايه بقى؟ يعني فين جواب هذا الكلام الجواب محذوف. انت محتاج تقدره. محتاج تفكر فيه وتتدبره. ان الذين كفروا بالذكر ايه؟ تعالوا نشوف مسال خدناه امبارح
لجواب محذوف واحنا ازاي قدرنا نتدبره تعالوا مسلا هات الاية سبعة وتلاتين وتمانية وتلاتين الاية سبعة وتلاتين ومن اياته الليل والنهار والشمس والقمر لا تسجدوا للشمس ولا للقمر. واسجدوا لله الذي خلقهن ان كنتم اياه تعبدون. فان استكبروا
يعني ان استكبروا عن السجود لله بالرغم ان هو اللي خلق الشمس والقمر وخلق الاسباب. فان استكبروا وبعد كده ما قليناش جواب فين الجواب بتاع ان فان استكبروا فالذين عند ربك يسبحون له بالليل والنهار وهم لا يسأمون. قلنا ما ينفعش ده يكون الجواب
لان الملائكة تسبح لله كده كده سواء الناس سجدت وعبدة الله او كفرت وقلنا يبقى تقدير الجواب ده ممكن يبقى ايه؟ فان استكبروا ان الله غني عن عبادتهم. مسلا  تعالوا بقى نرجع للاية واحد واربعين ونشوف الجواب المحزوف ممكن يبقى ايه
بص معي في الاية واحد واربعين وركز معي هنا ان الذين كفروا بالذكر لما جاءهم ها يقدر الجواب ازاي طيب بص بعدها كده فيه ايه اقرا باقي الاية واحد واربعين. وانه لكتاب عزيز. قلنا عزيز يعني يغلب ولا يغلب
يقهر ولا يقهر يبقى ان الذين كفروا بالذكر لما جاءهم هم الخسرانين ده تقدير الجواب ان الذين كفروا بالذكر لما جاءهم في سرك كده وفي ذهنك تتدبر وترد بالجواب وتقول هم الخاسرون
وانه لكتاب عزيز. فعلا ما يتغلبش اقرا معي اتنين واربعين لا يأتيه الباطل من بين يديه ولا من خلفه. تنزيل من حكيم حميد ما فيش في الدنيا كتاب كامل. مهما كان جميل
لان الانسان مش كامل الكمال لله وحده الله فقط هو الذي لا يخطئ. اذا القرآن ايضا لا يخطئ القرآن ليس فيه خطأ واحد اقرا معي الاية اتنين واربعين. لا يأتيه الباطل من بين يديه ولا من خلفه. يعني من اي اتجاه
لا في المستقبل حد يستطيع انه يثبت ان في خطأ في القرآن ولا في الماضي حد استطاع انه يثبت ان في خطأ في القرآن هذا الكتاب يتحدى دائما في اول صفحة بيتحدى
في سورة البقرة في بدايتها بيتحدى الف لام ميم ذلك الكتاب لا ريب فيه. في اول صفحة كده بيتحدى القارئ واجب خطأ واحد يعني اكنه بيقول للملحدين اجر العب بعيد يا ملحد انت وهو
معي اتنين واربعين لا يأتيه الباطل من بين يديه ولا من خلفه تنزيل من حكيم حميد. ما فيش فيه غلطة. لانه مش كلام بشر. ده تنزيل نازل على العالم من خارج
العالم ونازل من مين ؟ من حكيم حميد مصدر الحكمة حكيم مصدر الحكمة هو الذي انزله وحميد هو في نفسه هو حميد في نفسه. يعني مستحق للحمد ولو لم يحمده احد
يكفي نعمة القرآن وحدها كي يحمد الله عليها نرجع للاية اتنين في السورة. هات لي الاية اتنين كده في السورة اول اية. اول ايتين ولاحز معي وصف القرآن الكريم. اقرا في الاية اتنين كده تنزيل من الرحمن الرحيم
ده تنزيل من الرحمن الرحيم. ورحمة ربنا ان هو انزل القرآن انه نزل القرآن ليفصل جدالات الكافرين هنا في الاية اتنين واربعين تنزيل من حكيم حميد هنا بقى في الاية اتنين واربعين مش مناسب انه يقول تنزيله من الرحمن الرحيم
المناسب يقول من حكيم حميد. ليه بعد ما اتكلم عن دقة القرآن. وانه لا يأتيه الباطل من بين يديه ولا من خلفه. يبقى تنزيل من حكيم مناسبة اكتر ما يقول من رحمن رحيم. هنا من حكيم
وبعد ما اتكلم عن الذين يكفرون باياته يبقى تنزل حميد من حكيم بعد ما اتكلم عن دقة القرآن. حميد مناسبة اكتر هنا لانها اتكلم قبلها عن الذين يكفرون ولا يحمدون الله
هو حميد في نفسه لا يحتاج الى حمدهم اصلا تلاتة واربعين تلاتة واربعين. ما يقال لك الا ما قد قيل للرسل من قبلك ان ربك لذو مغفرة وذو عقاب اليم
بعد ما ربنا توعد الذين يلحدون في اياته وبيكفروا بايات الوحي ربنا بيطمن وبيسلي النبي صلى الله عليه وسلم بيساليه يعني بيطمنه بيؤكد له ان هو معه وانه شايف وسامع كل اللي بيحصل معه. وكل اللي بيقال له من الكفار
تاني. اقرا معي تلاتة واربعين. ما يقال لك بيكلم النبي. ما يقال لك يا محمد الا ما قد قيل للرسل من قبلك ما فيش حاجة جديدة يا محمد هو هو نفس الفيلم الخيبان بتاع الكفار اللي كفروا بكل الرسول قبلك
هو هو نفس الفيلم. قالوا عليه كزاب وقالوا عليه ساحر وقالوا عليه مجنون ما يقال لك الا ما قد قيل للرسل من قبلك ده بيطمن النبي ليه هو النبي قلقان من ايه
انت لو مكان النبي عليه الصلاة والسلام هتقلق من ايه كل الناس دي كفرت الله ما يمكن انا مش نابي شاطر يمكن انا مش عارف اوصل الرسالة صح فده بيطمنوا ان هم كذبوه وكفروا مش لانه الرسول مش شاطر في شغله. لأه ده كل الرسل قبلك حصل معهم كده
طمنوا انه مش هو السبب في ده  انت لما يحصل لك موقف صعب وحد يقول لك على فكرة اللي حصل لك ده حصل لالف واحد قبلك ده يطمنك الله يطمنك. طيب اقرا باقي تلاتة واربعين كده
ان ربك لذو مغفرة وذو عقاب اليم ايه معنى ان ربنا يقول للنبي عليه الصلاة والسلام بعد ما اتكلموا عن الكفار اللي كذبوه وعادوه زي ما كفروا وعادوا كل الرسل اللي قبله
ايه معناه انه يقول له ان ربك لذو مغفرة ذو عقاب اليم ماشي مفهومة ربنا هيعاقب الكفار اللي كزبوك دول. عقاب اليم. لكنه يخبر النبي انه ممكن يغفر ليه واحد زي عمر ابن الخطاب رضي الله عنه وارضاه
عاد النبي في وقت من الاوقات. عذب المسلمين كان متوشح سيفه في يوم من الايام وطالع يقتل النبي صلى الله عليه وسلم. وبعدين حدثت احداث ذكرناها قبل كده وربنا هداه واسلم
واحد زي ده هل النبي صلى الله عليه وسلم مش قلقان على وضعه عند الله ما هو من ضمن الناس اللي قالت ما قد قيل للرسل من قبلي برضه هو من ضمن اللي كذبه بايات الله. فربنا بيطمئن النبي انه ذو مغفرة لمن امن بعد كفره
واللي استمر على كفره وتكذيبه ربنا ذو عقاب اليم له شفت بقى معنى التسلية في الاية معنى ان ربنا يطمن النبي اقرا بقى معي تلاتة واربعين تاني كده وشف ازاي ربنا طمنه على نفسه وعلى المؤمنين
اقراها تاني مع بعض. ما يقال لك الا ما قد قيل للرسل من قبلك. اطمن ان كفرهم وتكزيبهم لك ده شيء طبيعي وحصل لكل الرسل قبلك. ومش انت السبب فما تلومش نفسك يا محمد
ان ربك لذو مغفرة وذو عقاب اليم. ما تخافش على التائبين ربنا هيغفر لهم التدبر كله عبارة عن حوار بينك وبين كلمات القرآن. انت عمال تقرأ القرآن والقرآن بيقرأك وبتتكلموا مع بعض انت وكلمات القرآن بتتساءل فبيرد عليك
ده التفاعل اللي بيتم بينك وبين القرآن الكريم لزلك القرآن كائن حي بيعيش جوة الانسان المتدبر وكذلك اوحينا اليك روحا من امرنا القرآن مش مش حبر على ورق روح بتعيش جوة الانسان لما الانسان يعرف ازاي يتعامل معه ويتفاهم معه
احنا بجد انا فعلا مش عارف ازاي كنا بنقرا القرآن قبل كده بدون تدبر ربنا يا رب يديم علينا نعمة تدبر القرآن واسأل الله ان لا ان ان يديم هذه النعمة علينا والا يزغ قلوبنا بعد اذ هدانا الى هذا. ونتوقف هنا الليلة. اللهم انا نسألك حبك وحب من
حبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد
على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا
اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او تدبرناه. اكفنا واهلينا واخواننا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم
الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصرهم وانصر من نصرهم. واخذل لهم وطهر المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة. ومن كان منا او من
ما بنا او من اخواننا او من اخواتنا او من مشايخنا او من علمائنا حاملا له او مريضا به فالبسه ثوب الصحة والعافية عاجلا غير اجل. ومن لم يصب به فقه شره. وابعده عنه. ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي لا يخبو
اشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها على الشهادة في سبيلك. انك نعم المولى ونعم النصير. والسلام عليكم ورحمة الله وبركاته. ان شاء الله الناس منكم اللي ما استطاعوش ان هم يتفرجوا كويس على الفيديو ده. اعتقد
فيديو كويس على الفيسبوك الناس اللي على الفيسبوك شايفين ان الفيديو مستواه كويس جدا. فاللي فقد جزء من الفيديو وما كانش قادر يركز فيه بسبب التقطيع على كلاب هاوس او على
اليوتيوب آآ يشوفه على الفيسبوك وانا ان شاء الله لو لقيت ان مستوى الفيديو بتاع الفيسبوك احسن من اليوتيوب كتير هنزله من الفيسبوك وارفعه على اليوتيوب بدل الفيديو ده ان شاء الله. بارك الله فيكم واشكركم جدا والسلام عليكم ورحمة الله وبركاته
