السلام عليكم ورحمة الله وبركاته. اهلا بحضراتكم في المقطع رقم سبعمية وتسعتاشر من مقاطع حظر التجول والحلقة رقم خمسين من حلقات تدبر سورة البقرة. ارجو من حضراتكم تجيبوا المصاحف اول امبارح
اول امس يعني تدبرنا الاية مية واحد وستين اعوذ بالله السميع العليم من الشيطان الرجيم ان الذين كفروا وماتوا وهم كفار اولئك عليهم لعنة الله والملائكة والناس اجمعين وقلنا ازاي الكفار يعني هيلعنهم الناس اجمعين
طب ما هو الناس اجمعين بيشملوا كفار. هم الكفار هيلعنوا الكفار؟ قلنا ايوة. في فريقين فريق الاتباع وفريق المتبوعين. المتبوعين دول قادة ممكن يكونوا قادة سياسيين زعماء قبائل عشائر رؤساء دول ملوك فراعين ايا كان
او ممكن يكونوا قادة في المجال الديني. ضللوا الناس حرفوا الاديان او حرفوا الدين. او قادة في المجال الاجتماعي. فنانين منحلين اخلاقيا او رجال اعمال فاسدين او ناس مشهورة بيعملوا كتب ويعملوا فيديوهات على يوتيوب وفيسبوك ويشاهدهم الملايين
يغيروا معتقدات الناس او ينشروا الالحاد او ايا كان. فدول متبوعين. ده فريق الفريق التاني اللي هو الاتباع اللي هم الخرفان اللي ماشيين مع القطيع ورا القائد آآ وفرحانين انهم آآ آآ فوق الجبل ومش عارفين ان القائد اصلا عمال
الى نهايتهم وانهم ماشيين بيرموا نفسهم من فوق الجبل واحد ورا التاني. ده لانهم اتباع بيتبعوا اتباع اعمى اتباع اعمى ده خدناه اول امبارح امبارح بقى احنا تدبرنا الاية مية خمسة وستين اللي ذكرت تفاصيل اكتر شوية
وهي ان المشركين الذين يشركون بالله دول منهم ناس يحبون يحبون من اشركوهم بالله فبيتبعوا المتبوعين دول بس بيتبعوهم بحب وكان الاولى والمفروض انهم يتبعوا ما انزل الله. وكان الاولى انهم يحبوا الله مش يحبوا هؤلاء. اللي هم جعلوهم انداد
لله. خلاص؟ نقرا كده مية خمسة وستين اللي تدبرناها امبارح ونوصل معها مية ستة وستين ومية سبعة وستين اللي هم اول ايتين في تدبر الليلة. هم. عشان المعنى ايه آآ آآ مكتمل في التلات ايات
اقرا معي مية خمسة وستين ومن الناس من يتخذ من دون الله اندادا يحبونهم كحب الله والذين امنوا اشد حبا لله ولو يرى الذين ظلموا اذ يرون العذاب ان القوة لله
جميعا وان الله شديد العذاب اذ تبرأ الذين اتبعوا من الذين اتبعوا ورأوا العذاب. ورأوا العذاب وتقطعت بهم الاسباب. وقال الذين اتبع لو ان لنا كرة منهم. فنتبرأ منهم كما تبرأوا من
كذلك يريهم الله اعمالهم حسرات عليهم وما هم بخارجين من نار كويس اوي ايات حلقة الليلة بقى بتتكلم عن موقف الفريقين من بعض اتباعه متبوعين  من المتبوعين اللي كانوا آآ
قادة في الدنيا آآ الملايين بيتبعوهم وبيحبوهم وبيقلدوهم وبيهتفوا لهم وبيسقفوا لهم وبيطبلوا لهم وجدوا نفسهم يوم الحساب امام عذاب اليم اخر الاية مية خمسة وستين اهي اذ يرون العذاب ان القوة لله جميعا وان الله شديد
عذاب فلما شافوا العذاب ده عملوا ايه بقى؟ اذ تبرأ الذين اتبعوا على طول المتبوعين دول اللي هم قادة دول تبرأوا اذ تبرأ الذين اتبعوا من الذين اتبعوا. تبرأوا من اللي اتبعوهم
الاتباع المخلصين دول تبرأوا منهم ورأوا العذاب وتقطعت بهم الاسباب اذ تبرأ الذين اتبعوا اذ ده ظرف الزمان يعني اللي حصل بعده حصل في نفس الوقت بتاع اللي حصل قبله
يعني على طول مع بعض تقريبا. بص معي بقى كده. اذ فيه ايه بقى اذ يرون العذاب يعني هم رأوا العذاب مم ورأوا ايه؟ ان الله شديد العذاب اول ما شافوا العذاب راح الحب اللي كان بينهم كله تبرأوا منه
المتبوعين اللي كانوا مسنودين على اتباعهم اللي بيتبعوهم بحب دول وبيتبعوهم اتباع اعمى في الدنيا حبا فيهم وثقة فيهم هيقولوا احنا بريئين منهم وما لناش دعوة بهم ما فيش واحد منهم هيطلع راجل
ويقول لربنا ما تعاقبهمش دول كانوا بيقلدوني ما فيش واحد كلهم انذال. كلهم هيبقوا انذال اذ تبرأ الذين اتبعوا من الذين اتبعوا ورأوا العذاب وتقطعت بهم الاسباب ما فيش واحد هيطلع راجل. كله في منتهى الندالة
بالعكس ده ده هيتبرأ منهم كمان يعني مش بس مش هيقول لربنا عاقبني انا بدلهم هم ما لهمش دعوة دول هم كانوا بيقلدوني لا لأ ده هيقول لربنا يا رب انا ما ليش دعوة بهم اصلا
انا ما قلتش لحد يتبعني وما ضربتش حد على ايده ورأوا العذاب وتقطعت بهم الاسباب شافوا العذاب بتاع ربنا وشعروا ان ما فيش مخرج من الكارسة اللي هم فيها تقطعت بهم الاسباب
داخلين النار داخلين النار. اسباب جمع السبب والسبب هو الحبل فليمدد بسبب الى السماء ثم ليقطع. يعني سبب يعني حبل والحبل بيجر اشياء فعادة لما تلاقي حبل مشدود هتلاقيه بيجر حاجة وراه. جاية وراه
فاصبحت مع الوقت في اللغة كلمة سبب بتطلق على اي شيء يترتب وراه حاجة تانية عشان كده ده اصل كلمة سبب انها يترتب عليه شيء جاي وراه شيء ورأوا العذاب وتقطعت بهم الاسباب
يعني ادركوا ان ما فيش اي طريقة يخرجوا بها من الوقوع في العذاب. هيترموا في النار هيترموا في النار مية سبعة وستين   وقال الذين اتبعوا التانيين بقى اللي هم الخرفان بتاعة الدنيا
وقال الذين اتبعوا لو ان لنا كرة فنتبرأ منهم كما تبرأوا منا كذلك يريهم الله اعمالهم حسرات عليهم. وما هم بخارجين من النار يا جماعة بقى دول اللي هم الاتباع الخرفان اللي كانوا ماشيين اتباع اعمى بيتبعوا المتبوعين اتباع اعمى
وبيطبلوا لهم ويسقفوا لهم هيردوا الصفعة لهم ما هم اتبرأوا منهم هيتبرأوا منهم هم كمان ويقولوا لو بس ناخد فرصة ونرجع مرة تانية للحياة الدنيا هنتبرأ منهم زي ما تبرأوا منا
وقال الذين اتبعوا لو ان لنا كرة فنتبرأ منهم لان هم تبرأهم منهم في الاخرة ما لوش معنى هم بيقولوا احنا مستعدين يا رب لو رجعنا نتبرأ منهم في الدنيا ونقف ضدهم
مش هنمشي وراهم تاني كذلك يريهم الله اعمالهم حسرات عليهم وما هم بخارجين من النار الطريقة دي ربنا هيوريهم اعمالهم دي اعمالهم اللي هي ايه؟ اللي هي الاتباع الاعمى حسرات كل مرة اتبعوهم في حاجة هتبقى حسرة. كل ده يبقى كمية حسرات هتحصرهم وهتحاصرهم
يوم القيامة حسرات عليهم دعموهم اللي كانوا بيدعموهم به حبهم لهم. اتباعهم الاعمى. كل ده بقى حسرات هيقولوا يا ريتنا ما عملنا كده. وما هم بخارجين من النار. مش هينفع في حاجة الحسرة خلاص
مش هيخرجوا من النار. فكلما مر عليهم وقت كلما شعروا بندم وحسرة اكتر. والحسرة عمالة تزيد تزيد تزيد في النار آآ العذاب لا يفتر. ما بيقلش العذاب بيزيد ثم هنسمع دلوقتي نداء غريب شوية
معي كده مية تمانية وستين ومية تسعة وستين يا ايها الناس كلوا مما في الارض حلالا طيبا. ولا تتبعوا خطوات الشيطان. انه لكم عدو مبين. انما يأمركم بالسوء والفحشاء وان تقولوا على الله ما لا تعلمون
ليه بقول نداء غريب لان ربنا مش بينادي بيقول يا ايها الذين امنوا كلوا مما في الارض حلالا طيبا كان يبقى مفهوم. يعني ربنا بيكلم المؤمنين وبيقول لهم ياكلوا الحلال الطيب. ربنا بيقول يا ايها الناس
ويا ايها الناس نداء عام لكل الناس بيشمل المؤمن والكافر يعني ربنا بيقول للكافر كل حلال اه ركز كده فيها. طبعا النداء للمؤمن والكافر فاحنا مؤمنين بيقال لنا ناكل حلال طيب. وحتى الكافر ربنا بيقول له انا دعوتك للايمان
وكفرت فخربت اخرتك على الاقل استفيد من الاسلام في الدنيا واصلح به دنياك كل حلالا طيبا لان الله سبحانه وتعالى لم يحرم شيء في مصلحة الانسان يعني كل شيء ربنا حرمه علينا مضر. مدمر
فلو كافر كافر فضل كافر وامتنع عن شرب الخمر وما كلش خنازير وما لعبش قمار. ما هو الكسبان في الدنيا على الاقل ما يبقاش دنيا ولا دنيا ولا اخرة يا ايها الناس
يا ايها الناس كلوا مما في الارض. يا ايها الناس يا كل الناس يا مؤمنين وكفار. كلوا مما في الارض حلالا طيبا. الحلال هو الطعام اللي من فلوس حلال وليس من فلوس حرام مسروقة او سحت او وحلال كمان يعني حاجة يجوز اكلها مش حاجة من المحرمات
طيبا يعني مستلذا ما تجيبش مسلا آآ آآ لحمة او فراخ وتقوم واكلها نية او محروقة ما تجبش خضار وما تغسلوش وتاكله وتمرض. لأ جهز اكلك كويس واستمتع باكلك. ما هو ممكن واحد يجيب طعام بفلوس حلال
ولحمة مدبوحة حلال. ومش خنزير ولا حاجة كله حلال. لكن يبقى مسلا اكل مسلا آآ متعفن مسلا او منتن ياكله يمرض مسلا. مش نضيف. ازا فربنا بيأمرنا ان احنا نراعي حتى صحتنا ونراعي مسألة الذوق والجمال
حتى التذوق نعمة من نعم ربنا. ربنا يريد ان احنا نتلذذ بهذا التذوق. دون اسراف ودون لكن كلوا مما في الارض حلالا طيبا وسبحان الله يعني ربنا انعم بنعمة التذوق دي على الغني وعلى الفقير. وجعل طعام الفقير سهل انه يطبخ ويبقى طعمه طيب جدا طبق الفول طبق
العدس الاكلات اللي هي تمنها مش غالي اللي هي تعتبر الطعام الفقير او كان الطعام الفقير. يعني عملها سهل وبتبقى حلوة جدا. ده على طول طعمها كويس. انما الطعام الغني بقى يوه محتاج يتطبخ صح وبطريقة معينة وباحتراف ويمكن تحتاج تجيب شيف عشان يطبخه صح والكلام
مش هيتاكل فسبحان الله  ولا تتبعوا خطوات الشيطان انه لكم عدو مبين الشيطان مشي في خطوات استكبر والاستكبار ادى الى عصيان فعصى امر الله امر الله ثم كفر فإذا الإنسان تواضع لله والتزم بالعبودية فبعد عن الاستكبار
كده هو استسلم لاوامر الله سيتجنب الوقوع في المعصية وبالتالي سيتجنب الوقوع في الكفر. لان المعصية بريد الكفر لما واحد يعصى ربنا كتير ويستمرئ المعصية ممكن يصل الى الكفر  في خطوات الشيطان
واضحة استكبار ثم عصيان ثم كفر لكن ايضا ممكن يكون معناها خطوات الشيطان ان الشيطان يبدأ يجرأك على ترك الحلال الواضح وتذهب للاشياء اللي فيها شبهات وتعيش فترة كده في الشبهات
والاشياء اللي مش واضحة انها حلال ولا حرام؟ والخطوة اللي بعدها يقوم موقعك في الحرام يغرزك فيه ايضا من خطوات الشيطان انه يجرأك على الصغائر ومع الوقت تدخل في الكبائر
فالشيطان طبعا الشيطان مش معنى كده انه الشيطان لازم يكون جن. انس او جن هي نفس الخطوات انه لكم عدو مبين. ازاي تتبعوا خطوات الشيطان وهو عدو واضح جدا. في منتهى الوضوح
رفض يسجد لادم. تكبر اظهر كراهيته للانسان لادم. ما هو ادم هو اللي بيمثلنا في القرآن وقلنا كده الكلام ده في التدبر اعتبر ادم هو اللي الممثل اللي بيمثلك وبيمثلك انت كمان
خلاص هو ممثل للانسان فاظهر كراهيته لادم بسبب العنصرية بتاعته شايف ان هو مخلوق من نار والتاني مخلوق من طين بالتالي يعني يعني آآ آآ ازاي الانسان بعد الكراهية الواضحة دي
يحط اي ثقة في الشيطان. ازاي يطيع الشيطان؟ ازاي يتبع خطوات الشيطان هو بيكرهه بهذا الشكل تترك الله اللي بيحبك وبيلومك لما تحب غيره. ويأمرك باللي فيه نفع لك وينهاك عن كل ما يضرك
فلينعم عليك طول الوقت وتروح تسمع كلام عدوك اللي بيكرهك يعني بجد يعني يا ايها الناس كلوا مما في الارض حلالا طيبا ولا تتبعوا خطوات الشيطان انه لكم عدو انما يأمركم بالسوء والفحشاء
وان تقولوا على الله ما لا تعلمون الشيطان بيأمركم بايه ربنا بيأمركم بالحلال الطيب الشيطان بيأمركم بالسوء كل شيء سيء. والفحشاء الفحشاء هو الاشياء السيئة شديدة القبح من الذنوب كالزنا قذف المحصنات سرقة مال الغير. فكل دي اشياء شديدة القبح جدا
لزلك بعض العلماء قالوا ان الفواحش هي الذنوب اللي عقوبتها حدية. يعني العقوبة بتاعتها حدود. الحدود اللي هي عقوبات ذكرت في الشريعة الاسلامية ربنا فرضها في الشريعة وهي عقوبات شديدة جدا جدا جدا كالجلد والقتل
والقطع والكلام ده ازا آآ قال العلماء ان الفحشاء او الفواحش هي الذنوب القبيحة اللي بيعاقب عليها الشرع حدود انما يأمركم بالسوء والفحشاء وان تقولوا على الله ما لا تعلمون. الشيطان بيأمركم
بالذنب من اقبح الذنوب وهو الادعاء على الله بالكذب زي اللي قالوا على آآ ان الله مسلا له ولد او اللي قالوا ان له شريك في الملك او من يسمي الله بما لم يسمي به نفسه
يعني واحد عايز يتكلم عن اتقان الله للخلق فيقول الله ده هو مهندس الكون الاعزم ربنا لم يسمي نفسه مهندس حتى لو كانت نيتك طيبة لا يجوز انك تقول على الله ما لا تعلم
ربنا لم يسمي نفسه باسم نحن لا يجوز لنا ان احنا نسمي به اقرا كده الاية مية وسبعين واذا قيل لهم اتبعوا ما انزل الله قالوا بل نتبع ما الفينا عليه اباءنا. اولو كان
وهم لا يعقلون شيئا ولا يهتدون الاية دي قمة في الموضوعية قمة الموضوعية الاية دي ضد الدين الموروث واذا قيل لهم اتبعوا ما انزل الله. اتبعوا دين ربنا. قالوا بل نتبع ما الفينا عليه اباءنا. لأ. اللي لقينا ابائنا عليه هو ده الاولى. ده
لا هنتبعه الموروث اللي ورثناه عن ابونا وجدنا طب ما هو زي ما الكفار قالوا كده ممكن مسلم ايضا يقول كده ده غير مقبول انك تبقى مسلم لمجرد ان ابوك وجدك كانوا مسلمين غير مقبول. ايه رأيك بقى
لازم تتعرف على عقيدتك وتفهمها لا يجوز التقليد في العقيدة. يجوز التقليد في الفقه بس مش في العقيدة انا ساقلد امام من ائمة الفقه ابو حنيفة الشافعي مالك الاوزاعي احمد بن حنبل سفيان الثوري المذاهب
المذاهب الاسلامية اسمع الفتوى وانفزها. ما عنديش بقى وقت اقعد افهم هو ازاي استنبط هذه الفتوى والادلة بتاعته ايه مش مهم خلاص انا هتبعه خلاص انا بسق في ابو همشي على المزهب الحنفي. يجوز انك تقلد من غير ما تفهم الادلة والكلام ده في الفقه
لكن في العقيدة لا ما فيش تقليد في العقيدة. لازم تؤمن بقلبك وبعقلك الدين الموروث مرفوض الاسلام انتقد الناس اللي بترث العقيدة كذلك الناس اللي بتقول على الله ما لا تعلم وتدعي ان هو له ولد
واذا قيل له متبع ما انزل الله قالوا بل نتبع ما الفينا عليه اباءنا. تقول للشخص مسلا ايه مسيحي كده صاحبك ده ولا معك في زميلك وبتاع يا اخي فكر شوية. تعالى ندقق كده في الامر ونشوف الكلام ده صح ولا غلط. يقول لك بقول لك ايه انا همشي على اللي اتولدت عليه ولقيت ابويا وجدي عليه
بل نتبع ما الفينا عليه اباءنا طب يعني ايه اباءنا؟ ما كل انسان عنده اب واحد اه لكن اباءنا ابوك واعمامك واجدادك ده اسمهم اباءك دليل كده من سورة البقرة برضو الاية مية تلاتة وتلاتين. اولاد سيدنا يعقوب قالوا له ايه
ام كنتم شهداء اذ حضر يعقوب الموت اذ قال لبنيه بني اسرائيل. هم. ما تعبدون من بعدي؟ قالوا نعبد الهك والهك ابائك ابراهيم واسماعيل واسحاق الها واحدا. ونحن له مسلمون. اسحق بس هو ابوه
اسماعيل ده عمه وابراهيم ده جده قالوا ابائك ليه؟ لان كلمة ابائك تشمل الاباء والاجداد والاعمام وكده. طيب طيب الشخص اللي بيتبع اباؤه ده بمجرد ان هم اباء مش لانه مقتنع
بالكلام ده القرآن بيرد عليه بيقول له ايه بقى ؟ لان خلي بالك ممكن واحد ينظر للي هو بيعمله ده انه اه يعني انا مش شايف غلط في ان هو يمشي على اباءه واجداده
يعني اولا ده ادب مع الاب آآ بر بالوالدين اه مم اه ولاء واحترام لثقافة المجتمع وتراث المجتمع ومش عارف ايه ونحترم التراث وفي الاجداد هي دي حاجة وحشة اه حاجة وحشة
في العقيدة حاجة وحشة القرآن بيرد بمنطق وبقوة فبيقول له طب لو ابوك وجدك مجانين تتجنن انت كمان ده معنى الاية واذا قيل لهم اتبعوا ما انزل الله قالوا بل نتبع ما الفينا عليه اباءنا
اولو كان اباؤهم لا يعقلون شيئا ولا يهتدون لا يعقلون يعني لا يفكرون لكن لا يعقلون شيئا ولا يهتدون. احنا بنتكلم عن ناس مجانين. يعني الناس لا تدرك اي شيء
لا يهتدون يعني تقول له يمين يمشي شمال. تايه ضايع فالقرآن اخد الشخص ده في الجدال وراح لاقصى احتمال قال له طب لو ابوك مجنون هتمشي على خطواته برضو! طبعا
اجابة لأ يبقى القضية مش اتباع اعمى. القضية انك لازم تفكر في اهم شيء في حياتك وهو علاقتك بالله. انت بتعبد مين لو نلاحز الايات كلها بتحرك داخل الانسان قضية الثورة على الاتباع الاعمى
ركز معي هات مية سبعة وستين وبص فيها وقال الذين اتبعوا لو ان لنا كرة دول اللي هم كانوا بيتبعوا اتباع اعمى. فنتبرأ منهم كما تبرأوا منا. كذلك يريهم الله
اهو اعمالهم حسرات عليهم. وما هم بخارجين من النار. يعني اللي اتبعوا الزعماء والمشاهير والفنانين ومصممين الازياء اتباع اعمى هينقلب عليهم اتباعهم ده حسرات هيتحسروا على هذا الاتباع الاعمى كل مرة سمعوا كلامهم هيتحسروا حسرة وهتبقى حسرات
هات مية تمانية وستين. خل بالك دي ثورة على الاتباع الاعمى هات مية تمانية وستين يا ايها الناس كلوا مما في الارض حلالا طيبا ولا تتبعوا خطوات الشيطان انه لكم عدو مبين
نهى تاني عن الاتباع الاعمى لخطوات الشيطان. والشيطان انس او جن آآ ولد آآ فاشل راح عمل قناة يوتيوب عمال ينشر منها الالحاد ما ده شيطان فيه ناس بتتبعه اتباع اعمى. ممنوع تتبع الشيطان اتباع اعمى. ولا حتى تتبع القادة والكلام ده لو هم غلط
واخر حاجة بقى في مية وسبعين الابائية نهي عن الابائية ماشي على خطوات ابوه وخلاص. لا واذا قيل لهم اتبعوا ما انزل الله قالوا بل نتبع ما الفينا عليه اباءنا. او لو كان ابائهم
لا يعقلون شيئا ولا يهتدون ولا حتى ابوك ولا جدك فكر لنفسك. عشان كده الاسلام جذب الشباب وعزف عنه الكبار في السن. الكبار ما بيحبوش التغيير. الشباب بطبيعتهم يحبوا التغيير. يحبوا الثورة على القديم. فتجد ان الصحابة تقريبا كلهم
كانوا كانوا في سن آآ سن الشباب. اقل من عشرين سنة تلتاشر اربعتاشر خمستاشر ستاشر سبعتاشر في السن ده دخلوا في مكة وكبروا بعد كده في الاسلام لكن لان لقوا في الاسلام ما يناسب طبيعة الشباب وهو الثورة على الموروث على القديم
ثورة على عدم الموضوعية. ثورة على الغباء طب مش ممكن يجي جيل يثور على الاسلام؟ لأ طبعا لا يمكن الله طب ما احنا دلوقتي شايفين جيل بيرفض الاسلام لأ مش حقيقي
ما فيش حد رفض الاسلام من الشباب. اللي بيقدم لهم اصلا ده مش الاسلام الاسلام لو قدم زي ما قدمه النبي صلى الله عليه وسلم هيبقى جاذب للشباب. لكن ما يقدم
في المنطقة العربية هو ثقافة عربية ذكورية منفرة عليها شوية بهارات كده بتدي ريحة اسلام ويتقدم علينا ان ده الاسلام فبيرفضوه. اللي بيتقدم في الهند وباكستان وبنجلاديش ثقافة هندية. ذكورية منفرة وعليها شوية بهارات تعطي كده بس ايه
فلايفر كده يعني آآ ريحة اسلام زي ما بتقعد بعد ما بيعملوا البتاع بيرشوا كده رشة آآ رشة آآ بتاع ده آآ اسمه ايه ده آآ قرفة ولا حاجة. هو كده
فالشباب رافض الكلام دا الشباب دول مساكين ما رفضوش الاسلام الاسلام لازم يقدم صافي الاسلام هو دين الله الواحد. اللي ربنا اختاره للبشر كلهم ازا لازم يكون مناسب للناس كلها
لازم يكون مناسب للبيض وللسود وللعرب وللهنود وللرجالة وللنساء وللكبار وللصغار وللطوال وللقصيرين وللدخان وللرفيعين كله لازم يناسب كل الناس ايه الشيء المناسب لكل الناس لما تروح عند ناس يسألوك تحب تشرب شاي
او بتشرب قهوة ليه ؟ ما بيحطلكش الشاي على طول لان في ناس ما بتشربش شاي مش مناسب بالنسبة لي يا شيخ. فيه ناس ما بتشربش قهوة. فلازم يسألني قبل ما يجيب لي قهوة. صح؟ لكن ايه الحاجة الوحيدة اللي بتقدم لك بدون سؤال
الماء عمر حد سألك بتشرب ميه بتدحك طبعا ده سؤال مضحك ايه الفرق بين الماية والشاي؟ ما الاتنين سوائل وخلاص. لأ طبعا لأ طبعا الماء مقبول من كل الناس لانه ما لوش لون
لو كان الماء لونه لون حلو مسلا ازرق لون جميل بعض الناس ما كانتش هتشربه لكن لو كان مسلا لونه اصفر لون حلو بس اكيد فيه ناس كتير مش هتشربه
الماية كمان من غير ريحة لو كان الماء له ريحة حلوة مسك بعض الناس مش هتشرب لو كان له ريحة زهر. بعض الناس مش هتشربه الماء كمان طعمه مستساغ لانه لا حادق ولا حلو
اه حتى بنقول زي المية صح ازا  عشان الماء صافي بيناسب الناس كلها لازم الاسلام يقدم صافي. ما حدش يحاول يلون الاسلام بلونه. للاسف العرب عربوا اسلام والفرس فالرسول والهنود هندوه
والذكور خلوه ذكوري والاناث يخلوه انثوي ده كله زلم للاسلام وصد عن سبيل الله. الاسلام صافي زي الميه. حتى ان اسمه مش على اسم انسان ولا منطقة جغرافية ولا جماعة من الناس او قبيلة
المسيحية على اسم السيد المسيح. بني ادم اه من اجمل خمس بني ادمين بس بني ادم برضه حددنا الدين كده الهندوسية على اسم الهند منطقة جغرافية وشوفي كمان حد يقول لك الهندوسية ترجع لك الهندوسية ولا تحس باي انجداب انا ميرانة هندي
بقت اه محدودة آآ اليهودية على اسم قبيلة يهودا جماعة من الناس الاسلام على اسم مين حد عمره فكر في دي على اسم سيدنا محمد مش على اسم سيدنا محمد. بالعكس ده احنا لما بيتقال لنا مهميدنز بنعتبرها آآ اهانة
مع انها مش ايه انا ولا بس يعني ليه ما احنا عشان احنا مش مهمدينز احنا مسلمين زيه زي محمد وزي عيسى وزي موسى وزي ابراهيم. الاسلام والاستسلام الكامل لاوامر الله والتسليم الكامل. فاحنا لازم ما
الاسلام باننا نقدم الاسلام صح للناس علشان لو احنا فعلا عايزين نقيم على الناس الحجة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن من الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب
ملائكتك وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل
القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل
حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر كل من نصرهم واخذل كل من خذلهم
طهر المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا مريضا به او حاملا له فالبسه ثوب الصحة والعافية عاجلا غير اجل
اجل ومن لم يصرف به فقه شره وابعده عنه ولا تسلطه الا على اعدائك واعداء دينك واعداءك اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على
على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا
على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله ايوة بركاته ونراكم غدا باذن الله
بنفس هذا الموعد ان كنا من اهل الدنيا
