عليكم ورحمة الله وبركاته. اهلا بحضراتكم في المقطع رقم سبعمية سبعة وتلاتين من مقاطع حظر التجول والحلقة الثامنة والستون من حلقات تدبر سورة البقرة. ارجو من حضراتكم يجيبوا المصاحف تدبرنا امبارح قول الله تعالى في الاية ميتين واربعتاشر اقرا معي كده الاية متين واربعتاشر
اعوذ بالله السميع العليم من الشيطان الرجيم ام حسبتم ان تدخلوا الجنة ولما يأتكم مثل الذين خلوا من قبلكم مستهم البأساء والضراء وزلزلوا حتى يقول الرسول والذين امنوا امنوا معه متى نصر الله
ان نصر الله قريب وقلنا كده ده كده فيه تلميح ان القتال قادم الكلام عن الزلزلة والنصر فاتنا بقى نفهم ازاي الرسول عليه الصلاة والسلام والذين امنوا معه يقولوا متى نصر الله
ده يعتبر استبطاء للنصر يعني اللي بيقول كده شايف ان نصر ربنا يعني يتأخر وبيستعجله وهذا لا يليق بالرسول عليه الصلاة والسلام ركز بقى في الكلام في فئتين الرسول عليه الصلاة والسلام فئة لوحده. والذين امنوا معه مجموعة منفصلة
وفي قولين اتقالوا متى نصر الله؟ ده قول والقول التاني بيرد على القول الاولاني اللي بيقول الا ان نصر الله قريب اقرا بقى وركز حتى يقول الرسول والذين امنوا معه متى نصر الله الا ان نصر الله قريب. يبقى
الذين امنوا معه قالوا متى نصر الله؟ قول الرسول هو الا ان نصر الله قريب يبقى الذين آآ استبطأوا النصر لانهم تعبوا وزلزلوا ونسائهم هوجموا ونسائهم اضطروا يقاتلوا للدفاع عن نفسهم. وهم بردانين يعني الاحاديث اللي وردت يعني حديث نعيم ابن مسعود وارد انه يعني يعني قال فيه ان
كان الجو برد لدرجة ان مش قادرين يقوموا من مكانهم بردانين ومرهقين بقى لهم شهر بدون نوم بيحرسوا الخندق فشعروا ان النصر تأخر فطلعت منهم متى نصر الله؟ رد عليهم الرسول عليه الصلاة والسلام الا ان نصر الله قريب
اقرأ بقى معي متين وخمستاشر ومتين وستاشر تعالى نقرا متين وخمستاشر ومتين وستاشر يسألونك ماذا ينفقون؟ قل ما انفقتم من خير فللوالدين والاقربين واليتامى والمساكين بكيني وابن السبيل وما تفعلوا من خير يعلمه الله
وما تفعلوا من خير فان الله به عليم. انا اسف اقرا ستاشر كتب عليكم القتال وهو كره لكم. وعسى ان تكرهوا شيئا وهو خير لكم. وعسى ان تحبوا شيئا وهو شر لكم. والله يعلم وانتم لا تعلمون
فصل باية الانفاق بين الاية اللي فيها تلميح بالقتال وبين اية فرض القتال ولم يذكر في انواع الانفاق الانفاق في سبيل الله اللي هو المتعارف عليه ان هو انفاق على تسليح الجيوش
لان القتال له نفقات. هناك اسلحة ودروع وخيول وجمال ونفقات لاسر المقاتلين الفقراء اللي هيتركوا اسرهم شهور لم يذكر هذا النوع من الانفاق لان لسه ما كانش فرض القتال لكن بعد كده لما فرض القتال ربنا قدم الجهاد بالمال على الجهاد بالنفس
بقى في سورة التوبة ربنا سبحانه وتعالى قال انفروا خفافا وثقالا وجاهدوا باموالكم وانفسكم في سبيل الله ذلكم خير لكم ان كنتم تعلمون الجهاد بالنفس ليس فرضا على كل الناس
يعني على الرجال فرض وليس على النساء وان كان في نساء يعني جاهدن واظهروا بطولات. لكن مش فرض عليهم الجهاد بالنفس فرض على الرجال الاصحاء بعض الرجال مش فرض عليهم يعني مسلا في سورة الفتح
اه ربنا بيقول ليس على الاعمى حرج ولا على الاعرج حرج ولا على المريض حرج وطبعا فيه كلام برضو في مسألة بقى ايه فرض عين ولا فرض كفاية وحالة ان يكون المجتمع المسلم هو اللي اللي بيهاجم ويعني
فيها قصة تانية لكن مش هنخش في الحتة الفقهية دي. لكن حتى الفقراء حتى الفقراء لا يجب عليهم الجهاد بالنفس وده شيء من اعجب ما يمكن. ليه بقى الجيوش كلها في العالم قايمة على الفقراء اصلا
يعني الظالم هم اه اه يقوم جايب ولاد الفقراء والطبقة المتوسطة ويرميهم في الجيش ويضحي بهم في الحروب للدفاع عن ابناء الطبقة الغنية ده على مر التاريخ اما في الاسلام الاغنياء هم الذين يقاتلون ويضحون بارواحهم لحماية الفقراء
اقرا بقى معايا الاية من اعجب ما يمكن التوبة واحد وتسعين ليس على الضعفاء ولا على المرضى ولا على الذين لا يجدون ما ينفقون حرج يعني الفقرا اللي مش لاقيين نفقة يطلعوا بها الجهاد
ما فيش عليهم حرج. خلاص ما تطلعوش. امال مين اللي هيقاتل؟ الاغنياء يقاتلوا ويجاهدوا بانفسهم ويضحوا بارواحهم لحمايتكم هذا لم يحدث في التاريخ في اي مكان في العالم لذلك قدم الله الجهاد بالمال. على الجهاد بالنفس لانه
في الاية دي يعني طبعا. لان مفروض على الجميع رجال ونساء وحتى قالوا حتى على الفقير ممكن يشارك ولو بربع جنيه. بنص جنيه بحيس يبقى له سهم في الجهاد قال رسول الله صلى الله عليه وسلم من جهز غازيا فقد غزى
اللي يجهز مقاتل بياخد اجر كأنه هو بنفسه اللي قاتل  نرجع للاية بقى متين وخمستاشر هم سألوا النبي قالوا له ايه؟ ننفق ايه ننفق ايه ؟ يسألونك ماذا ينفقون قل ما انفقتم من خير فللوالدين والاقربين واليتامى والمساكين وابن السبيل وما تفعلوا من خير فان الله
هذه عليم  فبيسألونك يسألونك كثرة السؤال مش حاجة حلوة احيانا بيبقى منزرة او رياء او استعراض لكن في حالة الصحابة الجيل الاول المرحلة اللي بيتأسس فيها المجتمع المسلم وبينزل فيها تعليمات من ربنا وبتنزل فيها تشريعات وبتنزل فيها قوانين
كسرة سؤالهم دليل على حرصهم الشديد جدا على فعل كل شيء بطريقة ترضي الله ودليل على استعدادهم انهم يغيروا اي شيء تعودوا عليه لارضاء الله يعني الواحد لما يكون متعود على حاجة
يبقى خايف يفتح الموضوع ده احسن تصدر تعليمات بشأن اللي هو متعود عليه ده وتبقى في تعليمات جديدة متعبة او هو مش متعود عليها فيقول لك ايه اسكت بقى ما تجيبش سيرة الموضوع ده خلينا كده زي ما احنا خلينا مستريحين احسن بعدين تصدر تعليمات تانية متعبة
هبة لا هم اللي بيستنطقوا النبي عليه الصلاة والسلام عشان يؤكد لهم هم صح ولا محتاجين يغيروا اي شيء فدي اول حاجة كلمة يسألونك لما تصدر عن الصحابة لأ لها معنى جميل
يسألونك ماذا ينفقون؟ قل ما انفقتم من خير فللوالدين والاقربين واليتامى والمساكين وابن السبيل هم سألوا ينفقوا ايه ماذا ينفقون بسرعة وباختصار قل ما انفقتم من خير. خير يعني لازم تنفقوا خير. يعني مال حلال
مال حلال؟ قال رسول الله صلى الله عليه وسلم ان الله طيب لا يقبل الا طيبا طيب الطيب هو ما  اه اه اه ما ينفع يعني يعني الانسان ويكون حلال ويكون شيء جيد
هو فيه حاجة ويجوز ان الانسان يطهر ماله من الحرام فممكن انسان يخرج الحرام اللي في ماله وربنا بيقبل ده كتطهير مال يعني مسلا انت بتشتغل في فندق والفندق بيبيع خمور
فانت بتعرف كده من ميزانية الفندق النهائية اخر السنة. ان الفندق كسب عشرة في المية مسلا آآ من ارباحه من بيع الخمور والباقي من تأجير الغرف بيع الوجبات ومن الخدمات الحلال
فتيجي تخرج عشرة في المية من مرتبك كل شهر تطهير مال الى ان تجد عمل حلال بالكامل لكن وارد لانك مضطر ان انت تبقي على عملك ده اللي فيه جزء حرام وتطهر المال بانك تخرج الجزء الحرام
في مالك وتاخد ثواب تطهير المال وده ما يتحسبش من الزكاة. لكن ما ينفعش ان انت تتاجر في الحرام وتنفق من هذه التجارة على الخير. لأ. ربنا لا يقبل هذا المال. ما ينفعش واحدة تشتغل رقاصة وتقول ما انا ما اقدرش ابطل رقص عشان انا فاتحة بيوت. وباصرف على
ايتام لأ ده غير مقبول ان الله طيب لا يقبل الا طيبا تمام؟ طيب  يسألونك ماذا ينفقون قل ما انفقتم من خير بترد. على سؤال ماذا ينفقون خلاص ثم الاية تكمل وتصحح لهم اهتماماتهم
وتقول لهم المفروض برضو تسألوا تنفقوا على مين تقول لهم ان كان الواجب تسأله عن ده كمان ما هو خلي بالك جيل الصحابة ده جيل قرآني فريد على فكرة فيه كتاب اسمه جيل قرآني فريد
دوروا عليه هذا الجيل تربى على القرآن اللي رباه هو القرآن يسألونك ماذا ينفقون قل ما انفقتم من خير فللوالدين والاقربين واليتامى والمساكين وابن السبيل يعني اولى الناس بالانفاق اول حد مين؟ الوالدين
ليه لانهم سبب وجودك في الدنيا هم السبب التاني السبب الاول هو الله لكن السبب التاني في وجودك ابوك وامك يبقى لازم تنفق عليهم حتى تسد حاجتهم ما ينفعش يبقى انت مستواك
آآ آآ غني وابوك او امك او هم الاتنين مستواهم آآ اقل منك تسد حاجتهم ويبقوا مغنيين. بمعنى مستغنيين عن طلب اي من اي حد والاقربين اقاربك بما فيهم زوجتك واولادك واولاد اولادك. طب ما هو الوالدين من الاقربين
ليه ما زكروش الاقربين وخلاص؟ للوالدين ذكر منفصلين لاهميتهم. فكان لازم يميزوا وبعدين الاقربين مش بس الاقارب الاقربين برضه عن القريبين منك في العمل في السكن بيشوفوا عليك النعمة ظاهرة
وهم ممكن يكونوا محرومين او فقراء فهم اولى الناس انك تعطيهم من الفقراء الاخرين اللي مش قريبين منك في بلد مجاورة مسلا او في شارع تاني او يعني طب ايه الفرق بين الفقرا دول والفقرا دول هما الاتنين فقرا
لا احنا قلنا ان تعاليم القرآن وهي قوانين لكنها تختلف عن قوانين الدنيا الوضعية. قوانين الوضعية اللي شرعها الانسان بهدف تحقيق العدالة والمصلحة ان شريعة ربنا تحقق العدالة والمصلحة وكمان تصلح العلاقات الانسانية بين الناس
تعالج الحسد تعالج الحقد انت لما يكون معك فلوس ولك جار فقير. هتقول لي ازاي انا معي فلوس وجاري فقير! يا سيدي جارك ده ممكن يكون البواب ممكن يكون بواب بتاع عمارة تانية كمان في الشارع
فانت ازا لك جار حد قريب منك بيشوفك كل يوم وفقير ده المفروض تعطيه اول واحد تعطيه وكل شوية تجيب له اكل وتجيب ملابس له ولاولاده عشان يحبك عشان ما يحقدش عليك
شف سيدنا علي بن ابي طالب بيقول الناس عبيد الاحسان لما تحسن لهم الاحسان ده بيستعبدهم يعني عبيد بمعنى وكأنك استعبدتهم باحسانك. مش انت ما اشترتهمش. لكن باحسانك انت اشتريتهم
يسألونك ماذا ينفقون قل ما انفقتم من خير فللوالدين والاقربين واليتامى والمساكين وابن السبيل. طب ما ذكر اليتامى ليه اليتامى داخلين في المساكين لا مش بالضرورة ممكن يتيم يكون وارث سروة
الله! طب وده انفق عليه؟ ايوة طبعا ده اكيد هننفق عليه برضه. ليه اليتيم ده عبارة عن طفل اول حاجة لازم يكون طفل لانه الرسول عليه الصلاة والسلام قال لا يتم بعد احتلام
فبعد البلوغ خلاص ما فيش ريتم اذا هو طفل بلا اب بيشوف اطفال الشارع كل واحد جاي له لعبة هدية من ابوه وملابس جديدة في العيد من ابوه هذا الطفل محتاج حنان من
رجل عشان ينضبط عنده ما يسمى في علم النفس بالتعلق انت لما تدي له هدية او عيدية عشرة جنيه جديدة كده عشرين جنيه جديدة كده عيدية ازا بتدي ولاد اخواتك وبتدي ولادك تدي عيدية للطفل اليتيم حتى لو طفل غني جدا
انت قمت بدور الاب البديل وده يفيده في نموه العقلي وغياب الاب البديل ده قد يسبب الحاد او حتى شزوز جنسي. ايه رأيكم بقى بعد البلوغ انا بكلمكم بالعلم يعني فيه كتاب عندي هنا في المكتبة اسمه
عقيدة من لا اب له كاتبو دكتور اظن اسمه بول فيتس وده آآ ازن كان رئيس آآ هيئة الصحة النفسية الامريكية من اكبر علماء النفس في امريكا وجاب في الكتاب قصة عتات الالحاد
من كارل ماركس لنيتشا لفرويد لتوماس هوبز كلهم يا اما فاقدين الاب في الصغر او علاقتهم بابوهم فاسدة  وهما اطفال كان علاقتهم مش موجودة بابوهم او نتيجة الوفاة او نتيجة ان الاب فاسد
يسألونك ماذا ينفقون قل ما انفقتم من خير فللوالدين والاقربين واليتامى والمساكين السبيل. المساكين جمع مسكين وهو الفقير الذي اسكنه الفقر يعني مش يعني يعني الفقير مش بالضرورة يكون شديد الفقر. الفقير هو واحد مفتقر يعني عنده عجز في ميزانيته
ممكن يكون مرتبه خمستاشر الف جنيه في الشهر. بس عنده مصاريف كتيرة بيصرف على ابوه وعلى امه وعلى اخواته وعلى وعلى آآ زوجته وعلى ولاده فهو محتاج الفين تلاتة فوق الخمستاشر الف دول ده اصبح فقير. لانه مفتقر انما المسكين ده اسكنته الحاجة
ده ده يعني اللي هو مش لاقي وابن السبيل المسافر لانه قد يكون غني في بلده لكنه وهو ماشي وهو مسافر محتاج طعام محتاج شراب خلال سفره فيعطى فبرضو سبحان الله ده ممكن يكون غني فكأنك بترد جزء من مال الاغنياء للاغنياء. لما يحتاجوا زي فكرة التأمين او التكافل
طيب قالوا ان الاية دي كانت قبل نزول ايات الزكاة ونسخت لأ هناك رأي اخر انها غير منسوخة وانها بتتكلم عن الصدقات عن النوافل. يعني ما يزيد على مقدار الزكاة. والدليل اولا ان الوالدين ليسوا من مصارف الزكاة
حتى لو فقراء لانهم اصول والاصول يجب اعطائهم. والاصول والفروع يجب اعطاؤهم من غير مال الزكاة. لا يحسب مال الزكاة عليهم. عليهم والدليل التاني بقى باقي الاية يا جماعة وما تفعلوا من خير فان الله به عليم
اذا هذا الانفاق في السر والله اعلموا والزكاة فرض مش بالضرورة تبقى في السر. انت ممكن تعلق يافطة تقول انا فلان الفلاني وباخرج زكاة مالي يوم كزا. على من انه يتصل بي او يملى ابليكيشن او يبعت جواب. مسلا انت من حقك. ده زكاء
ما فيش فيها ما فيش فيها اصرار بالعكس احنا عايزينك تعلن انك بتطلع زكاتك عشان الناس كلها تاخد لكن النافلة يعني الزيادة ده يبقى في السر تمام؟ طيب اقرا معي متين وستاشر
كتب عليكم القتال وهو كره لكم. وعسى ان تكرهوا شيئا وهو خير لكم. وعسى ان تحبوا شيئا وهو شر لكم. والله يعلم وانتم لا تعلمون قبل الهجرة كان ممنوع حد يرد بعنف
على عنف الكفار لانه ما كانش المسلمين مستعدين المواجهة واي قرار بعنف او باتخاز موقف عنيف او قتال لابد من ازن والا هيوقع المجتمع المسلم كله في مشكلة. طيب كان المسلمين مأمورين بايه
كف اليد الم تر الى الذين قيل لهم كفوا ايديكم ما حدش يمد ايده ثم اذن لهم بالقتال في سورة الحج اذن للذين يقاتلون بانهم ظلموا وان الله على نصرهم لقدير. اذن
الازن جه للي الذين يقاتلون للناس اللي بتقاتل انهم ظلموا عشان هم مزلومين يقدروا بقى يقاتلوا ويدافعوا ويعملوا ويردوا صاع وان الله على نصرهم لقدير اما الاية متين وستاشر مش اذن بقى لا ده فرض
فرض فيها القتال فرضا متين وستاشر وشوف الفرق كتب عليكم القتال وهو كره لكم وعسى ان تكرهوا شيئا وهو خير لكم. وعسى ان تحبوا شيئا وهو شر لكم. والله يعلم وانتم لا تعلمون
طب ليه كتب فعل مبني للمجهول قال لك لانه مش مكتوب على الكافرين. ده مكتوب على المؤمنين يبقى من امن بالله قد رضي بالله مشرعا يعني رضي بتشريعات الله ورضي بفرائض الله
فهو كتب على نفسه هذه الشريعة بالتالي كتب معناها هنا الله كتب عليك يا من كتبت على نفسك قبول شرعه فهنا الله كتب وانت كتبت على نفسك ايضا يبقى اللي كتب الله سبحانه وتعالى
وانت الله لم يجبرك فانت كتبت على نفسك لما امنت ان هذا نظامك وهذا قانونك وانت ملتزم به نظام ربنا في هذه الدنيا هو حرية الاختيار حتى بين الحق والباطل
والحساب يوم الحساب اللي هيختار الباطل هيتحاسب يوم الحساب مش هيتحاسب في الدنيا على كده اما في هذه الدنيا فانت اللي بتختار طريق الحق او طريق الباطل. وبالتالي كتب هنا قالوا معناها
الله كتب وانت ايضا كتبت على نفسك. كتب اللي بيهاجموا الاسلام وبيقولوا المسلمين بيحبوا الحرب ويحبوا القتال وسفاكين دماء بالعكس المسلمين ناس مسالمين جدا وربنا اقر في هذه الاية ان المسلمين بيكرهوا الحرب
كتب عليكم القتال وهو كره لكم لكن احيانا هتضطروا الى القتال لرفع الظلم عن نفسكم وعن المزلومين والاصل يا جماعة في هذا الموضوع هو ان المسلم يجب ان يلجأ للوسائل السلمية كلها في التغيير
اذا فشلت الوسائل السلمية ليس امامه الا الحرب سورة الحديد واضحة وضوح الشمس الاية خمسة وعشرين لقد ارسلنا رسلنا بالبينات وانزلنا معهم الكتاب والميزان ليقوم الناس بالقسط انزلنا الحديد فيه بأس شديد ومنافع للناس. وليعلم الله من ينصره ورسله بالغيب. ان الله قوي
عزيز يعني ايه ربنا ارسل الرسل كلهم محمد وموسى وعيسى وابراهيم وكل الرسل بالبينات يعني بالمعجزات وانزل معهم الكتاب جنس الكتب اللي هو جنس الكتاب يعني التوراة والانجيل والقرآن والزابور وصحف ابراهيم وصحف
والميزان ميزان معرفة الحق من الباطل كل ده ليه لام التعليل ليقوم الناس بالقسط علشان القسطاس يتحقق في الدنيا قسطاس جاستس العدالة كل امن كل ما ذكر من وسائل لتحقيق القسطاس في الاية وسائل سلمية
رسل كتب معجزات وسائل سلمية ما فيش فيها عنف خالص عشان ايه؟ عشان القسطاس يتحقق طب برضو ما تحققش والوسائل السلمية كلها استنفذت ولم يتحقق القسطاس هل نتنازل عن القسطاس من اجل استمرار السلام القائم على الظلم
كمل الاية وانزلنا الحديد فيه بأس شديد ومنافع للناس وليعلم الله من ينصره ورسله بالغيب ان الله قوي عزيز يعني مش نافع معهم رسل ولا معجزات ولا كتب. طب فيه حديد بقى
والحديد ده زي ما بيصنع منه منافع للناس الاسانسير والحلة بتاعة الطبيخ بيصنع منه سيف وبيصنع منه درع وبيصنع منه ادفع يبقى الاسلام اختار احلال القسطاس بالسلام بالوسائل السلمية ولكن لازم يبقى السلام ده مبني على العدل
لو والا ما يسماش سلام. فلو السلام مش مبني على العد والوسائل السلمية ما جابتش نتيجة في احلال القسطاس لأ في حديد بقى لما نجد بقى شيخ او عالم كنا نحترمه ويخرج قدام متين ملك ورئيس دولة ويقول لهم انا اختلف مع كانت الذي يرى الاولوية للعدالة
فانا ارى الاولوية للسلام فالسلام مقدم على الحقوق ده كلام يخالف القرآن ويخالف السنة ويخالف الفطرة السليمة للاسف ان ان فترة كانت اسلم واطهر وانضف من فترة هذا العالم اللي خذل المظلومين والمضطهدين في موقف
كانوا يتوقعوا منهم يقولوا الحق في وجه الظالمين. ده قاعد مع متين ملك في الجمعية العامة للامم المتحدة. انطق بقى وقل الحق. حسبنا الله ونعم الوكيل النقطة المهمة جدا هي
الاية هي ارجاع الاية بقى ايه؟ متين وستاشر النقطة المهمة هنا هي ارجاع الامر لصاحب الامر قد يكون امر ربنا مش عاجبك قوي مش مستريح له اوي ممكن حد يشعر بكده لكن المفروض ساعتها لما انت تبقى مش مستريح اوي للامر ده. تقول لنفسك ايه
كتب عليكم القتال وهو كره لكم. قل بقى لنفسك وعسى ان تكرهوا شيئا وهو خير لكم. وعسى ان تحبوا شيئا وهو شر لكم. والله يعلم وانتم لا تعلمون. لما نفسك مش فاهم ليه ربنا امر بامر معين لازم تشك في علمك انت وتشك في حكمتك انت مش تشك في علم ربنا وفي حكمة ربنا
انت مين قدرتك انت على تحديد الحسن والقبيح محدودة جدا والله يعلم وانتم لا تعلمون انت ما تعرفش الخير فين ايوة انتم لا تعلمون حتى لو معكم عشرة دكتوراة كل واحد
حتى لو قرأتم الاف الكتب برضه علمكم محدود اللي يضع ثقته في الله وفي علم الله وفي حكمة الله يرضى باقدار الله وباوامر الله. في حلقة في ذكرى وعبرة اتمنى تشوفوها اسمها كيف نجوت من احداث حداشر سبتمبر
اننا احد الناجين من احداث حداشر سبتمبر وحكيت ان الفرق كان دقائق في ركوب تاكسي لمجرد ان احنا حاولنا نوقف تاكسي يودينا مركز التجارة العالمي يومها والتاكسيات ما كتش راضية تقف لنا واتأخرنا حوالي نص ساعة
كنا متضايقين جدا ونشعر ان برنامجنا في اليوم ده باظ لاننا هنتأخر والبرنامج بتاعنا آآ واللي حصل ان ربنا كان بينقز حياتنا اتفرجوا على الحلقة انا مش عايز اقعد احرق الحلقة لان الانسان احيانا بيحتاج تطبيقات من الحياة العملية عشان يفهم ايات الله
خلاصة الايمان بالقضاء والقدر يا جماعة. هو ان الانسان ما يفرحش بالمصلحة ايه اللي بتحصل له وما يحزنش على فوات المصلحة لو كان تاكسي وقف لنا من اول دقيقة كنا نبقى فرحانين جدا غلط كنا نفرح ان طلع عندك غلط مش ده غلط طلع ده كان هيتسبب في مقتلنا كلنا
احنا التلاتة اللي كنا رايحين وما يحزنش على فوات المصلحة. نص ساعة بنوقف. ما فيش تاكسي بيوقف. والوقت عمال يمر. واحنا كده برنامجنا كنا مخططينه باظ ما تحزنش برضو. انت مش عارف
الحاجة الكويسة كويسة بجد ولا لأ ؟ ومش عارف الحاجة الوحشة او السيئة هي وحشة فعلا ولا لأ ؟ طب لما انت مش عارف ليه بتفرح لما يحصل لك حاجة كويسة
وليه بتحزن لما يحصل لك حاجة سيئة الله! هو احنا لا هنفرح ولا هنحزن كمان! ايوة لو انت عايز الايمان بالقضاء والقدر بجد بقى وانك تستبري الشعورين دول الفرح والحزن بشعور تالت وهو الرضا
الرضا يا ما زعلنا على حاجات فاتتنا وبعد مدة اكتشفنا ان فواتها ده كان احسن حاجة حصلت لنا وياما فرحنا بحاجات جات لنا وبعد مدة اكتشفنا اسوأ حاجة حصلت لنا
يبقى ليه لسة بنفرح ونزعل؟ نفرح ولا ازعل اومال اعمل ايه ارضى ارضى باللي ربنا يقسمه لك. جالك مصلحة ارضى فاتتك مصلحة ارضى. الرضا شعور اكثر ثباتا وافضل كثيرا من الفرح. واللي باقوله ده على فكرة من القرآن. انا مش بألف في العقيدة
سورة الحديد الاية تلاتة وعشرين تقول لكي لا تأسوا على ما فاتكم ولا تفرحوا بما اتاكم. وكده انت وصلت للايمان بالقضاء والقدر لما حاجة تفوتك ما لا تقسى عليها خلص
ده قضاء ربنا مين عارف؟ ما يمكن كده احسن لي ولا تفرحوا بما اتوا. وحاجة تاخدها كان نفسك فيها وجت خليك هادي قل الحمد لله. ما تفرحش قوي ما حدش عارف. ده ممكن يكون ابتلاء كبير لك
خلاص اللهم بلغنا رمضان موعدنا في رمضان في العشرة الاوائل غالبا بس وبعد كده هنشوف الوقت عشان انا عندي هنا هو اليوم بيطول ساعتين خلال رمضان انا مش عارف لسه الوقتي يكون عامل ازاي. لكن موعدنا في رمضان هنأخر الساعة واحدة زي ما بنكون احيانا مسافر باخر ساعة. فمواعيدنا في رمضان هيبقى تسعة ونص بتوقيت
القاهرة باذن الله عشرة ونص بتوقيت مكة المكرمة والقدس الشريف واسطنبول والمنطقة دية وآآ نتوقفون الليلة. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم
اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين
اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا نرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن كريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف فيه
في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرور ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وكن مع اخواننا في تركستان الشرقية وفي الشام وفي كشميرا وفي سريلانكا وفي الهند
وانصر يا رب كل من نصرهم واخذل من خذلهم وطهر المسجد الاقصى من الدنس فانهم لا يعجزونك واكتب لنا ختم القرآن فيه. اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او
من ابائنا او من امهاتنا او من مشايخنا او من علمائنا مريضا به او حاملا له فالبسه ثوب الصحة والعافية عاجلا غير اجل. ومن لم تصب به فقه شره وابعده عنه ولا تسلطه الا على اعدائك واعداء دينك واعداء اوليائك. اللهم
انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك فوثق اللهم رابطتها. وادم ودها واهدها سبلها. واملأها بنورك الذي لا يخبو. واشرح صدورها بفيض
ايماني بك وجميل التوكل عليك. واحييها يا ربنا بمعرفتك. وامتها يا مولانا على الشهادة في سبيلك. انك نعم ونعم النصير. وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته
ونراكم غدا باذن الله في نفس هذا الموعد ان كنا من اهل الدنيا
