السلام عليكم ورحمة الله وبركاته اهلا بحضراتكم في المقطع رقم تسعمية اربعة وعشرين من مقاطع حظر التجول والحلقة الحادية عشر من حلقات تدبر سورة الانعام ارجو من حضراتكم آآ تفتحوا المصاحف وتقروا معي ابتداء
من الاية ستة واربعين. اقرا معي ستة واربعين وسبعة واربعين بس نقرا ستة واربعين وسبعة واربعين مع بعض اعوذ بالله السميع العليم من الشيطان الرجيم قل ارأيتم ان اخذ الله سمعكم وابصاركم وختم على قلوبكم
من اله غير الله يأتيكم به انظر كيف نصرف الايات ثم هم يصدفون قل ارأيتكم ان اتاكم عذاب الله بغتة او جهرة هل يهلك هل يهلك الا القوم الظالمون تمام
طيب عندنا مرة اخرى حلقة اهو النهاردة برضه نرجع تاني نشوف مجادلة المشركين واثبات وحدانية وحدانية الله سبحانه وتعالى وواضح طبعا ان ده احد الموضوعات الرئيسية او ده الموضوع الرئيسي في الصورة. اللي هو طريقة مجادلة المشركين. و
احنا بنتعلمه من خلال تلقين الله للنبي صلى الله عليه وسلم. قل يعني قل بالحرف اللي بيقوله يبلغوا لدرجة ان النبي عليه الصلاة والسلام شف الامانة انت ممكن تقول لي مسلا ايه لابنك
رح قل لعمو فلان كزا فيروح يقول له كزا على طول لكن لو الولد عنده امانة اكبر يروح يقول له بابا قال لي اقول لك كزا فالنبي عليه الصلاة والسلام كان يقول قل ارأيتم ان اخذ الله سمعكم وابصركم ما كانش يقول للمشركين ارأيتم ان اخذ الله لا كان يقول لهم ربنا
اهلي اقول لكم قل ارأيتم ان اخذ الله سمعكم وابصاركم. فاحنا بنتعلم من خلال تلقين الله للنبي صلى الله عليه وسلم كيفية مجادلة المشركين. الاية ستة واربعين بتبدأ ارأيتم الاية سبعة واربعين تبدأ بايه؟ ارأيتكم
ارأيتم ارأيتكم في سبعة واربعين ولو نفتكر الاية اربعين بدأت بايه اية اربعين بدأت اهي ارأيتكم برضو ارأيتكم ان اتاكم عذاب الله او اتتكم الساعة غير الله تدعون ان كنتم صادقين
زي برضه سبعة واربعين هي ارأيتكم ان اتاكم عذاب الله. طيب قلنا ان ارأيتكم معناها؟ فصوروا نفسكم في الموقف ده وفكروا وقولوا لي. يعني تصوروا نفسكم ثم اخبروني ده معناه يعني ردوا علي بس بعد ايه بعد تفكير كويس وبعد تصور
طب ايه الفرق بين ارأيتكم وارايتم قلنا ستة واربعين بتبدأ قل ارأيتم سبعة واربعين قل ارأيتكم ارأيتكم او ارأيتم ايه اللفظين بنفس المعنى. ولكن الكاف اذا وردت بعد تاء الخطاب
ارأيتك ارأيتكم بتبقى زيادة في التنبيه زي مسلا كده ايه  لما ربنا يقول اني او يقول انني اني وانني نفس المعنى عشان تبقوا عارفين ولكن هي بتبقى ان مع اني ففيها الزيادة في التنبيه
زي مسلا ايه انت تنبه واحد تقول له بص وتحكي له حكاية لكن لقيت سرحان خالص كده سرحان خالص كده غافل تماما. تقول له انت بص اهي بص معناها انت بص لكن هو انت بص. تعال بقى نشوف السياق اللي وردت فيه المرتين بتاعة ارأيتكم والمرة
ارأيتم يعني اشمعنى ستة واربعين تبدأ ارأيتم؟ قل ارأيتم ان اخذ الله سمعكم وابصاركم؟ واشمعنى اربعين وسبعة واربعين يبدأوا بارأيتكم دي من الحاجات انت لازم بقى تتوقف الحاجات دي تقعد تفكر وتدور وتبحس
شف حد قال فيها حاجة وحد من المفسرين قال فيها حاجة  ايه الفرق؟ تعالوا نقرا اربعين وستة واربعين وسبعة واربعين ورا بعض كده. ياللا اربعين قل ارأيتكم ان اتاكم عذاب الله او اتتكم الساعة اغير الله تدعون ان كنتم صادقين
بالنسبة لستة واربعين وسبعة واربعين تعملوهم كويس بس معايا قل ارأيتم ان اخذ الله سمعكم وابصاركم وختم على قلوبكم من اله غير الله يأتيكم به انظر كيف سنصرف الايات ثم هم يصدفون قل ارأيتكم ان اتاكم عذاب الله بغتة او جهرا. هل يهلك الا القوم
الظالمون الاية سبعة واربعين ربنا بيكلمهم بعد ما قال لهم في الاية اللي قبلها ايه يتصوروا نفسهم. هم لو ربنا اخد سمعهم وابصارهم وختم على قلوبهم. يعني لا بيشوفوا ولا بيسمعوا ولا بيحسوا
اهي بص ستة واربعين  قل ارأيتم ان اخذ الله سمعكم وابصاركم وختم على قلوبكم ما فيش ما فيش حواس خالص بقى يعني للاسف لحست سمع ولا حاسة بصر ولا حتى مشاعر
من اله غير الله يأتيكم به انظر كيف نصرف الايات ثم هم يصدفون. فلما يكلمهم بعدها في سبعة واربعين جاب كاف في الخطاب لزيادة جرعة التنبيه. بص بقى سبعة واربعين بعد ايه ده! اهي. قل ارأيتم ان ارأيتكم
ان اتاكم عذاب الله بغتة او جهرا هل يهلك الا القوم لانه بيكلم ناس بقى دلوقتي في حالة غفلة تامة خلاص. ناس نايمة خالص بقى ميتة يعني  طب ليه اربعين قال فيها كده
تعالوا نشوف الاية اللي قبل اربعين. ما دي الشطارة بقى. شف تسعة وتلاتين. لما يعني اربعين قال لهم قل ارأيتكم ان اتاكم عذاب الله او الساعة. طب كان بيكلم مين بقى ؟ ناس وضعها ايه ؟ هات الاية اللي قبلها كده
والذين كذبوا باياتنا صموا وبكم في الظلمات من يشاء الله يضلل ومن يشاء يجعله على صراط مستقيم. يبقى بيكلم صم وبكم في الظلمات كمان لا بيتكلموا ولا بيسمعوا وكمان في الضلمة ولا شايفين
وخلي بالك كلمة ظلمات يعني ظلمات فوق بعضها  آآ واضح طبعا ان من يخاطبهم لازم هيزود جرعة التنبيه فتيجي في الاية اربعين ايه ؟ قل ارأيتكم يحط كاف الخطاب ان اتاكم عذاب الله او اتكم الساعة. شف بقى
فجمال القرآن لا يوصف الدقة في كل حرف يعني الدقة في القرآن على مستوى الحرف. مش على مستوى الكلمة على مستوى الحرف الدقة موجود. هذا اعجاز الحقيقة طب تعالوا بقى نمسك الايتين بتوعنا النهاردة ستة واربعين كده ونحللهم كده
ستة واربعين يلا  قل ارأيتم ان اخذ الله سمعكم وابصاركم وختم على قلوبكم من اله غير الله يأتيكم به انظر كيف نصرف الايات ثم هم يصدفون قل ارأيتم تصوروا لو ربنا سلب منكم نعمة السمع والابصار. قل ارأيتم ان اخذ الله سمعكم وابصاركم
تخيلوا لو ربنا خد منكم السمع والابصار. الحاستين دول وختم على قلوبكم. يعني اصبحتم لا بتسمعوا بودانكم ولا بتشوفوا بعينيكم. وكمان ختم على قلوبكم يلا. يعني مشاعر ما فيش خالص مشاعر. لا شعور بالالم
ولا شعور بالسعادة ولا شعور بالحب ولا شعور بالكره. ولا حاجة خالص يعني ستسلب العقل تماما لن يستطيع الانسان ان يفكر ان يعقل ما عندوش انبوت اصلا لا بيستقبل معلومات لا بالصوت ولا بالصورة ولا حتى مشاعر بالقلب
لا يمكن خلاص تصوروا كده بقى وردوا علي ارأيتكم ارأيت يعني ايه؟ يعني ارأيتم ان اخذ الله سمعكم وابصاركم وختم على قلوبكم. تصوروا نفسكم في الوضع ده فكروا كويس كده وردوا علي ثم اخبروني. هم
طبعا ايه السؤال بقى من اله غير الله يأتيكم به مين اله غير ربنا يجيب لكم سمعكم وابصاركم وقلوبكم اي صنم بقى قولوا لنا هبل ولا اللات ولا الملائكة اللي بتعبدوها
ولا السيد المسيح ولا بوذا ولا مين بالزبط ؟ من اله غير الله يأتيكم به دي كلها الهة تم تأليهها  طبعا مش هيعرفوا يردوا. عارف هيعملوا ايه هيبعدوا هياخدوا خطوة لورا
ويبعدوا بدل ما يردوا انظر كيف نصرف الايات ثم هم يصدفون يصدفون يعني يبتعدون يعرضون. انظر يا محمد انظر يا اللي بتتدبر القرآن. شف ازاي انا بديهم ايات مختلفة نصرف يعني ننوع. انا عمال انوع لهم الاسئلة والايات اديتهم ايات حسية ومعجزات خدوا. ايات
حواليكم كل حتة الانسان مطرح ما ينزر يجد ايات كونية في الخلق الكون ولو نظر في نفسه سيجد ايات ايضا تدل على الله. وايات الوحي اهي من اول السورة عمالة ادي لهم في اسئلة منطقية جدا برضه ما فيش فايدة
ومع زلك بيعملوا ايه بقى؟ بيعرضوا يبتعدوا يصدفون ومع زلك ما تسيبهمش يصدفون كده وهم قبل ما يبتعدوا افضل حاصرهم بالاسئلة الوجودية اديهم واحد دلوقتي تاني بقى كده. وصحصحهم عشان هم نايمين دلوقتي. سبعة واربعين. قل ارى
ايتاكم ان اتاكم عذاب الله بغتة او جهرا. هل يهلك الا القوم الظالمون وهم بيجروا كده يقوم مديهم واحدة عن الموت بقى. قل قل لهم لو عذاب ربنا نزل عليكم دلوقتي
فجأة بدون مقدمات بغتة او بمقدمات جهرة يعني كنتم شايفينه جاي جهرة زي زي مسلا عذاب قوم هود شافوا السما بتسود وبتظللهم فقالوا حلو هتمطروا وقعدوا يسقفوا وطلع ايه عذاب
فلما رأوا بصوا في في سورة الاحقاف فلما رأوه عارضا مستقبل اوديتهم قالوا هذا عارض ممطرنا بل هو ما استعجلتم به. فاللي انتم كنتم بتقولوه وخل ربك ينزل علينا عزاب. ده هو ده اللي انتم عمالين تستعجلوه ده العزاب
ريح فيها عذاب اليم. تدمر كل شيء باذن تدمر كل شيء بامر ربها واصبحوا لا يرى الا مساكنهم. كذلك نجزي القوم المجرمين الصبح ما كانش فيه غير بس بيوت فاضية
طيب ده اسمه عذاب جهرة جه جهرة وقوم صالح فعقروها فقال تمتعوا في داركم ثلاثة ايام. يعني قال لهم ثلاثة ايام فكانوا عارفين ايه اللي هيحصل خلاص؟ ده معنى ان اتاكم عذاب الله
بغتة او جهرة عزاب الاستئصال بقى بيحصل فيه ايه ؟ ربنا بينجي فيه المؤمنين هل يهلك الا القوم الظالمون؟ في قصة نوح ربنا نجى المؤمنين في الفلك دي قصة قوم لوط ربنا نجى الايه؟ المؤمنين
اهو في سورة الذاريات الملائكة قالوا ايه فاخرجنا من كان فيها من المؤمنين. كلهم بس هو ما كانش كانوا قليلين اوي. فما وجدنا فيها غير بيت من المسلمين تمام في سورة هود ايضا هتجد دايما ربنا بينجي في عذاب الاستئصال ربنا بينجي المؤمنين
في سورة هود ولما جاء امرنا نجينا هودا والذين امنوا معه برحمة منا ونجيناهم من عذاب اليم صالح نفس الكلام في سورة هود فلما جاء امرنا نجينا صالحا والذين امنوا معه
والذين امنوا نجينا صالحا والذين امنوا معه برحمة منا ومن خزي يومئذ ان ربك هو القوي العزيز. نفس الكلام شعيب برضو في سورة هود ولما جاء امرنا نجينا شعيبا والذين امنوا معه برحمة منا
واخذت الذين ظلموا الصيحة فاصبحوا في ديارهم جاثمين  اذا ده انذار لهم. لو عذاب ربنا نزل مش هينزل الا على الكافرين هي شغلة النبي اصلا ايه ؟ هو ينذرهم ويبشرهم بس. لكن ينزل عليه هو العذاب هو والمؤمنين؟ طبعا لأ
اقرا كده بقى معي تمانية واربعين وتسعة واربعين وما نرسل المرسلين الا مبشرين ومنذرين فمن امن واصلح فلا خوف عليهم ولا هم يحزنون والذين كذبوا باياتنا يمسهم العذاب بما كانوا يفسقون. هي دي مهمة الانبياء كلهم والرسل
ايه مبشرين ومنذرين وما نرسل المرسلين الا مبشرين ومنذرين لتبشير الناس الكويسة الناس المؤمنة تبشير يعني تقول اخبار عن امور حلوة هتحصل للي يحققها في نفسه. يعني ايه؟ من يذاكر ينجح دي بشرى
يعني ايه ؟ يعني الانسان اللي يذاكر هيحقق البشرى دي لنفسه من يؤمن ويعمل صالحا يدخل الجنة. دي بشرى. يبقى فيه عمل الوحي هيعمله عشان يحقق البشرى دي. هذا تبشير
يعني يستطيع الانسان يحقق هذا بالايمان والعمل الصالح. كذلك الانذار هو اخبار اخبار عن امور سيئة ستحدث لمن يفعل اشياء سيئة ويمكن الانسان يتفاداها اذا توقف عن الاشياء دي التدخين يصيب بسرطان الرئة. ده انذار
يستطيع الانسان تفادي الاصابة بسرطان الرئة اذا امتنع عن التدخين  نفس الكلام. المرسلين ينذرون الناس ان من يكفر بالله يدخل النار هي دي كل شغلة المرسلين مش شغلتهم يقنعوا احد بالايمان ابدا
وايه اللي كان يبقى سيدنا نوح مش نبي ناجح ده من انجح خمس انبياء ده من اولي العزم من الرسل وايه وما امن معه الا قليل الله! يبقى مش شغلته اصلا ومش مسئول انه يقنع ولا واحد حتى
كل المطلوب توصيل الرسالة بوضوح بشارة ونذارة تبشير وانذار يعني ايه بقى يعني ما حدش يوم القيامة هيقدر ييجي يقول ايه يا ربي انا كنت كافر لان النبي لم يستطيع انه يقنعني
لا يا حبيبي النبي مش مسئول عن اقناعك خالص. النبي مبلغ يبلغك بعد بعد كده الكورة في ملعبك انت الكورة بتبقى في ملعب المبلغ ها ربنا قال ايه بقى؟ فمن امن واصلح فلا خوف عليهم ولا هم يحزنون
خلص الموضوع والذين كذبوا باياتنا. هو ده الكورة في ملعبك انت بقى فمن امن واصلح فلا خوف عليهم ولا هم يحزنون. وبعدها والذين كذبوا باياتنا يمسهم العذاب بما كانوا يفسقون
تصلح علاقتك بالله تؤمن بالله. تصلح طريقة حياتك. تصلح معاملاتك مع الناس. تصلح تصوراتك عن الكون فلا تقف الا مع الحق ولا تعادي الا الباطل اللي يعمله كده دول هم اللي ايه؟ لا خوف عليهم ولا هم يحزنون
طبعا يعقوب قلنا بيقراها اي لا خوف عليهم ولا هم يحزنون فلا خوف عليهم عليهم. ولا هم يحزنون. طبعا عليهم هو بيضم الهاء ده اختلاف لغة اختلاف لهجة من لهجات العرب كلمة عليهم هي احنا هي عليهم لكن عندنا واحنا في مصر نقول عليهم على فكرة يعني بيقول ايه آآ معهم
ومعهم عليهم عليهم عليهم. ماشي؟ فاحنا بنضم الهاء دي الاهجى من لهجات العرب وليست عامية بايزة. زي ما انا كنت فاكر زمان  لكن لا خوف بالفتح دي لها معنى تاني
يعني ايه؟ وشرحناها قبل كده كتير بقى قلنا خلاص لا خوف يعني جنس الخوف مش موجود اصلا. ما فيش خوف عليهم اطلاقا  لنخاف عليهم ولا هم اصلا يخافوا كمان ما نخافش عليهم من عذاب الله
ولا هم في الدنيا يخافوا من المستقبل لانهم مؤمنين بقضاء الله وقدره لا يخاف من الظالم لانهم مؤمنين ان الله هو القاهر فوق عباده الانسان يخاف مما سيحدث ويحزن على ما فات
فقال اه اه ايه؟ ولا هم يحزنون لانهم يعلمون ان كل شيء يحدث بقضاء الله وقدره ومنتهى الايمان بالقضاء والقدر هو اللي ورد في سورة الحديد اللي هو ايه لكي لا تأسوا على ما فاتكم ولا تفرحوا بما اتاكم
عشان انسان ما يزعلش على حاجة فاتته ولا يفرح بحاجة جات له. مين عارف الحاجة اللي جات لك دية في مصلحتك اصلا ولا كان احسن لك ما تجيش ياما ناس ربنا حرمها من المال عشان مصلحتها وهم مش عارفين المال ده كان هيفسدهم او يفسد ولادهم
ونفس الكلام وياما ناس فاتها فرص معينة شايفة انها فاتها فرص في حاجات معينة بس ما بيزعلوش عليها لان عارفين انها مش من نصيبهم ومين عارف لو كانت جت كانت عملت ايه
لكي لا تأسوا على ما فاتكم. ولا تفرحوا بما اتاكم. لكن الذين كذبوا باياتنا في الاية اللي بعدها بقى الاية تسعة واربعين. هم والذين كذبوا باياتنا يمسهم العذاب بما كانوا يفسقون. دول بقى كذبوا وفسقوا يعني عصوا ربنا عصيان شديد
فيما كانوا يفسقون الفسق والعصيان الشديد. خرجوا من شرع ربنا. هم. دول عذابهم او يعني دول عذاب ربنا هيمسهم هيمسهم بس ما حدش يقدر يتحمل عذاب ربنا اصلا كله. مجرد مس بس اللي بينزل عليهم في الدنيا ده اللي حصل لقوم هود ده واختفوا ده مس بقى
العزاب كله في الاخر يعني اي حاجة حصلت في الدنيا لاي قوم من دول ده ولا حاجة. ده مس بس مس كده فاللي بيكذب بايات الله ويعاند ويفسق يعني يخرج من الدين كما تخرج التمرة البلحة بتخرج من القشرة بتاعتها كده في دماغها
فسقة الايه البلحة يعني تخرج من قشرتها ربنا بيعذب ده في الدنيا وليس فقط في الاخرة طيب ما احنا بنشوف الكفار الفاسقين بيضحكوا ويشربوا ويرقصوا يعني يعني آآ مش كلهم يعني
في الدنيا مرض وفقر ولا حاجة. احنا شفناهم بيضحكوا ومبسوطين اوي ده لانك اختزلت عزاب الله في العزاب المادي الجسماني نسيت ان العزاب النفسي اعزم واكثر ايلاما من العذاب الجسماني يا استاز. ايه اللي يخلي واحد عنده اكتئاب شديد
جدا يلقي بنفسه تحت عجلات القطار وهو يعلم ان القطار هيفرمه فرم هيشعر بالم خيالي هل بيعمل كده لانه انسان شجاع؟ لأ بيعمل كده لانه في النهاية بيختار الم اقل
عشان يوقف قلم اكبر الالم النفسي الالم النفسي اشد واكثر تعذيبا من اي الم جسماني الكفار الفسقة اللي بتشوفهم بيتحاكوا وبيرقصوا ده لانهم سكرانين الكافر ده لا يستطيع ان يضحك او يشعر بالسعادة الا اذا غيب عقله بكاس خمرة مش لازم يكون سكران اوي يعني لكن لازم ياخد كاس
عشان ينتشي او ياخد شوية مخدرات عشان ينتشي بعد ما الرسول عليه الصلاة والسلام بقى يبشر وينذر الناس آآ الكفار آآ هيتحدوا ويقولوا له طب يلا ورينا شطارتك هات لنا بقى كزا او اعمل لنا كزا يقعدوا بقى يطلبوا حاجات
اقرأ كده خمسين اقرا الاية خمسين قل لا اقول لكم عندي خزائن الله ولا اعلم الغيب ولا اقول لكم اني ملك. ان اتبع الا ما اوحى الي قل هل يستوي الاعمى والبصير افلا تتفكرون
في سورة الاسراء اربع ايات بيجمعوا كم من قلة الادب بتاعة الكفار تخليك تدعي عليهم هي الحاجات اللي اتحدوا بها النبي عليه الصلاة والسلام شف يا سيدي اقرا معي من الاية تسعين في سورة الاسراء
وقالوا لن نؤمن لك حتى تفجر لنا من الارض ينبوعا. او تكون لك جنة من نخيل عنب فتفجر الانهار خلالها تفجيرا. او تسقط السماء كما زعمت علينا مسافة او تأتي بالله والملائكة قبيلا. او يكون لك بيت من زخرف او ترقى في السماء
ولن نؤمن لرقيك حتى تنزل علينا كتابا نقرأ قل سبحان ربي هل كنت الا بشرا رسولا؟ وصل بهم الامر انهم يقولوا له لازم نشوفك بتصعد في السماء ولو صعدت قدام عنينا في السماء برضو مش هنؤمن الا لما وانت نازل تجيب لنا
كتاب نقراه بنفسنا ايه ده فربنا في سورة الانعام قال له ايه بقى  قل لهم انا مجرد بشر ما عنديش قدرات خارقة خالص. قل لا اقول لكم عندي خزائن الله ولا اعلم الغيب
انا لا عندي خزائن الرزق عشان افجر لكم من الارض ينبوع ولا انهار ولا اجيب لكم جنات ولا اموال ولا انا اعلم الغيب ولا اعرف المستقبل خد كمان عندكم بقى خدوا كمان
ولا اقول لكم اني ملك. ولا انا ملاك عنده قدرات خارقة. انا بشر انا بني ادم بس انا بشر لو بني ادم او انسان بينفز التعليمات ان اتبع الا ما يوحى الي
انا بس بتنفز تعليمات ربنا. انا بعمل اللي ربنا بيقوله لي بالحرف لكن يبدو ان انتم ما بتشوفوش قل هل يستوي الاعمى والبصير؟ افلا تتفكرون؟ هل يستوي في الهداية الاعمى والبصير؟ مين الاعمى ومين البصير
الله ابن ام مكتوم. الصحابي الضرير اللي نزلت فيه سورة عبس وتولى ان جاءه الاعمى لو قارنا بينه وبين ابو جهل اللي نزره كان ستة على ستة كان نزره حاد جدا
مين فيهم الاعمى؟ ومين فيهم البصير؟ الاعمى هنا هو من لا يبصر الحق هو ابو جهل والبصير هنا هو المؤمن الذي يؤمن بايات الله حتى لو كان اعمى البصر زي عبدالله المكتوم. والتاني هو الاعمى لانه اعمى القلب والبصيرة حتى لو كان حاد البصر زي
ابو جهل  قل هل يستوي الاعمى والبصير؟ افلا تتفكرون؟ من يتفكر يبصر الحق ومن لا يعمل عقله ولا يتفكر يصير كالانعام بل هم اضل هذا التفكير سيقود الى الخوف من حساب الله يوم الحاشر. الانسان اللي يتفكر ده هيشعر هيبقى انسان تقي هيتقي الله. اقرا معي واحد وخمسين
وانذر به الذين يخافون الذين يخافون ان يحشروا الى ربهم ليس لهم من دونه ولي ولا شفيع. لعلهم يتقون. بس السؤال بقى معلش كده في السؤال ده والحلقة الجاية ان شاء الله هنتدبر الاية دي
وانذر به الذين يخافون ان يحشروا الى ربهم هو ده معقول! يعني احنا النبي جاي ينذر اللي خايفين يحشروا الى ربهم! المفروض دول خلاص دول ناجين دول المفروض ينذر الذين لا يخافون ان يعشروا. ربنا بيقول له وانذر به الذين يخافون ان يحشروا الى ربهم. مش غريبة دي شوية
مم فكروا فيها لغاية ما اشوفكم الحلقة القادمة بازن الله اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا
فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا وامواتنا ومن الماء البارد على الظمأ. اللهم حببنا اليك والى ملائكتك وانبيائك ورسلك
الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. الله اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا
ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. اللهم وسدد رميهم وخيب رمي عدوهم وتقبل شهداءهم. وكن مع اخواننا في تركستان الشرقية وفي الشام وفي كشميرا وفي الهند. وانصر يا رب من نصرهم
واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا ربنا ختم القرآن فيه. الله اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا
بمعرفتك وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع اهو ده والسلام عليكم ورحمة الله
ونراكم غدا بازن الله في نفس هذا الموعد ان كنا من اهل الدنيا
